
ANTUN BARAC 


U povodu pojave A. Barca, koji je živio s našom knji- 
ževnošću preko četrdeset godina, prisutan svim manifestaci- 
jama našega književnog potencijala, svjedok i tumač traženja 
i rezultata, i.onih od časa i onih koji će trajati, zbog njegove 
upornosti i ustrajnosti, pred nama se rasprostire čitava pano- 
rama pojava i problema, procesa i činjenica, koji nisu ostajali 
pred njim samo dodirnuti; i onaj napor a da se nađe smisao 
književnosti uopće, da se nađe mjesto našoj. 

Prije svega ovaj kvantitet koji nam je ostavio rječit je 
dokaz da je Barac zaista zauzimao mjesto koje traži inten- 
živan rad i rječite plodove. To je ono osnovno osjećanje kađ 
se pristupi razmatranju Barčeve ličnosti i njegova djela. 

Kad se stanu razmatrati njegovi interesi, pogledi, postup- 
ci, mete, onda ne oživljava pred nama samo Barčev lik nego i 
sav onaj prostor kojim se kretala naša književnost do naših da- 
na. Ali nam ovaj prostrani okvir u isto vrijeme dopušta da od- 
redimo i njegov raspon između registratora i stvaraoca. U 
njegovoj pojavi sazrijeva i problem odnosa između kritike i 
historije književnosti, problem nauke o književnosti, problem 
odnosa između nauke i umjetnosti. Čitava gama kategorija 
utvrđenih i onih koje mu se otkrivaju, jer je pred nama i 
dječak pun stihova i kritičar, esejist, historik i književni 
pedagog. 

Ako Barca smjestimo u vrijeme u kome je rađio, kao što 
on nalazi tragove vremena na piscima koje prati, otkriva nam 
se i komad historije i filozofije vremena. 









































Ulazio je u književnost kao publicist, s granice koja živi 
od sinteza jedne nacije. Nacionalist, on svoju zemlju vidi 
slivenu od jednog komada, integralnu i pobjedničku, ali i 
okrnjenu. Ta zemlja, nacija jednoga duha i izraza, ima bazu 
integracije: jedan narod i jedan jezik, a nad ovim jedinstveni 
vidici i ideali. On živi u Skerlićevoj ideologiji, kojoj je prvi 
rat na našim obalama razvio nove intenzitete. On tada ne 
vidi narodnosti do jugoslavenske ni govornog izraza štokav- 
skog do ekavskog. Ali on će naskoro iskusiti člankovitost 
narodnoga organizma, a njegov ekavski izraz nije ni dovoljno 
štokavski, niti je sliveniji mi razvijeniji od naslijeđenih. Me- 
đutim taj ekavski izraz nije bio samo nacionalistički. Jedna 
generacija koja je izlazila iz rata, od komunista do katolika, 
prihvatila je ekavštinu kao sredstvo za traženje izraza novoj 
kulturi koja treba da bude obuhvatnija i s daljim metama. 
Sva se ta ekavština iscrpla u refleksu jednoga glasa, što je 
premalo za jedinstvenost jedne kulture, pa je minula kao 
naplavina. Ona je bila proizvod političke konstelacije, ali i 
otisak jake ličnosti. | 

Barac je u toj sferi tako isključiv i borben da ne razlikuje 
nacionalno od nacionalističkoga, koje je Marjanović već od- 
bijao. No tu je, međutim, i sva žestina Barčeva uvjerenja. 
Barac se naskoro omeđio prema stagnaciji bilo kojeg konzer- 
vatizma, ali i prema radikalizmu. Barac prve godine poslije 
prvoga rata, godine lomova, novih programa i zaokreta, buč- 
nih i patetičnih, kad se traži sve od korijena, nove kozmogo- 
nije, nova filozofija, novi smisao i put našeg naroda, kad se 
javljaju oscilacije između srednjovjekovnog bogumilstva 1 
novog komunizma, svemu tome se Barac uginje, sve mu je to 
strano, iz prelomnih godina, kad je građanska klasa ugrožena, 
i on se bolje snalazi i bolja mu je klima kad se građanska 
klasa sređuje. : ' 

Valovi vremena će ga voditi strujom koja je vidljiva i 
naoko matična, njegov će se interes s naročitom zauzetošću 
zaustavljati na onim pojavama u književnosti koje su repre- 
zentativne, koje predstavljaju naše selo i naš grad, našu hi- 
storiju.i njezine tragove, od Mažuranića, Bogovića, Botića, 
Šenoe, F. Markovića, Vidrića do suvremene proze o selu, kao 

glavnih akcenata koje treba revalorizirati, što znači i oživjeti, 
pokazati njihovu prisutnost, otkriti njihove nove vrijednosti, 
doprijeti do nerasvijetljenih slojeva. 


Kao historičar on oživljava vrijednosti, koje su se za 
tadašnja shvatanja preživjele, kao sociolog prati glavne tokove 
društvenoga kretanja, kako ih je književnost odrazila. Negdje 
uoči drugoga rata, uz prozu o selu, vidi dva imena, Budakovo 
i Kolarovo, kao najreprezentativnije u tom žanru, ali propušta 
da ih razluči i po sociološkoj prihvatljivosti i po književnoj 
kvaliteti. U njegovu vidnom polju ne zadržavaju se mnogo 
oni likovi u kojima se kreću dva naša.pola postojanja, jedan 
od dinamičnog juriša na hiljadugodišnju laž i osvajanja novih 
prostora, drugi izvan stvarnosti i u svijetu izvanvremenskom, 
Krleža i Ujević, dvije kontrarne boje epohe koje uzbuđuju i 
zarazuju. (Katolički kritičar Maraković marljivo je pratio 
Krležinu dramatiku i imao hrabrosti da se upušta u javnu 
analizu Krležina Pana, što znači, s bilo kojeg gledišta, 
propagandu za djelo. Uostalom taj kritičar lakše je podnosio, 
što je i razumljivo, da je Krleža antireligiozan nego da je 
indiferentan). 

Barac, poslije po jednoga prikaza, samo se kojiput usput- 
nim priznanjem dotiče ova dva imena. A on je poslije uva- 
žavao postojanje »osrednjih« i »malenih« i nepriznatih. Bio 
je širok, bez akademskih i katedarskih isključivosti, bez bilo 
kakva dogmatizma, ali i bez temperature radikalizma. 


Žestinu je pokazao kad se oborio na neke historičare knji- 
ževnosti i na jednu zastarjelu metodu, filološku, mada im više 
nije trebalo protivnika. Izumirali su od vlastite zloupotrebe: 
od lažne i promašene akribije, od sužavanja horizonta, od 
predrasuda, od zauzetosti oko ništavnih pojava, od nedostatka 
doživljajnog potencijala, od napora da nižu mnogo a kažu 
malo, da od drveća ne vide šumu, s naučnim pretenzijama 
ispod kojih su stršile izvjesne građanske ambicije, a taj čas 


su mu bili pred okom primjeri nad kojima nije bila potrebna 


naročita žestina razobličavanja. 


Ipak “je naskoro priznao da se ne može izlučiti ta ozlo- 
glašena i zastarjela filozofska metoda, ako se ona omeđi kao 
skromna pomoć novijima i bližima stvaračkom fenomenu. Jer 

prije svega treba pouzdanoga znanja o rezultatima književ 


noga procesa, a ono je dotle bilo skromno, često pogrešno i. 


neodrživo, a kao takvo neprovjereno prihvaćano i prenošeno. 
Svoj sud o filološkoj metodi nije više apsolutizirao, jer to nije 
činio ni u svome novom, drukčijem vrednovanju dotadašnjih 
književnih pojava. 

Vrijeme je bilo jače od njegovih oštrih Paca i on je 
stjecao svoju fizionomiju iz kriza i sumnja vremena, iz rela- 
tivnosti istina i sudova koje je zatekao, pomalo zaostajao i iz 
manje ili veće udaljenosti išao tragovima stvaralaca koje je 
obasipala tekuća kritika, i u jednome času polemičke zaoštre- 
nosti između Tresića-Pavičića i Nazora, kad se prvi poziva na 
njega, Barac uzmiče: on nije kritičar nego historičar. Ulazeći 
sve više iz neposrednih dojmova kritičara u mirnije i bistrije 
vode nauke o književnosti, on teži za objektivnijom slikom 
minule i suvremene književnosti, ukoliko je moguća objek- 
tivnost u ovim oblastima ljudskoga duha. Ali se uz prirođenu 
osjećajnost, kojoj je korijen u njegovim mladenačkim lirskim 
traženjima, sve više uvlači opreznost u njegove interese i u 
metodske postupke, i kad nije bilo teško obarati vrijednost 
zatečenih sudova, on će ih suprotstavljanjem izložiti, relativi- 
zirati, da bi onda izrekao svoj sud. Iz vremena, iz njegova 
poziva i njegova temperamenta sve se. više sređuje metod i 
pogled relativizma, ali njegovo prevladavanje zabluda i odle- 
žanih istina primorava nas da ostanemo u uvjerenju kako je 
on sada nekako bliži prihvatljivijoj, objektivnijoj istini tog 
časa. 

Kritičarovi neposredni sudovi: imat će vremenitu i rela- 
tivnu vrijednost, što će mu kazati vlastiti prikaz u kome po- 
ređuje Andrića i Krležu. »I mada to zvuči kao paradoks, 
Krleža u svome očajnom pesimizmu daje ipak više svjetla 
nego li sređeni i mirni Andrić u svome naoko objektivnom 
crtanju iz kojega izbijaju jeza i hladnoća.« Barac je mogao 
poslije da izmijeni svoj sud o Andriću, jer strpljivi i ustrajni 
humanizam potiskuje sve više Andrićev »cinični« mir, a 
Krležin očajni pesimizam prevladali su revolucionarni prodori 
koji, ako i ne nude skoru pobjedu, ali nude svakako nadu. 

Ovdje Barac nije imao pravo, kao što nije imao pravo 
Matoš, kad se zaustavlja na Vidriću i na ranijem Dučiću, a 
nije našao kasnije priliku da se ispravi. 

To su neprilike tekuće kritike. Zato Barac sve više raz- 
matra piščevo djelo u cjelovitosti i u kontinuitetu. 

Ulazeći sve više u područja umjetnosti riječi, Barac će 
morati da utvrdi kako književnost u svojim  najizrazitijim 
ostvarenjima pa iu cijelosti ponekad vlada vremenom, nosilac 
je glavnih osjećanja i ideja, ona oblikuje patos vremena, ona: 
mu nudi sretno nađeni izraz i postaje najreprezentativniji 
odraz stvaralačkih moći, kad više otkriva i pokazuje nego 
nauka, ali nadolaze i one oseke kad je književnost u sjeni 
zbivanja, ne pomiče ga, ne zaustavlja, ne odražava i nema moći 
da uzbuđuje. Samo poneki upravo u tim zatišjima grade svoje 
svjetove i prevladavaju krize vremena. Prve godine poslije 
prvog rata daju djela jarkih boja, ali i nezavršenosti, gdje je 
umjetnički kvalitet nadglasan verbalizmom i neprerađenom 
formom, kad se nude programi mjesto zaokruženih djela, a 
uoči drugoga rata sklad i mali domet kao da se kupaju u 
sivoj boji bez vidika, a lirske individualnosti ne izlaze iz 
okvira nezanimljivoga privatnog dnevnika. Relativnost metoda 
ogledao je i u svojim postupcima, jer je neke pisce objašnja- 
vao sociološkom metodom, otkrivajući na djelu tragove sre- 
dine i vremena, ali je priznavao da ima djela o kojima ne 
treba ništa znati izvan njih, pa ni samo ime stvaraoca, jer 
takvo djelo i bez piščeve sjene traje, izišavši iz zgloba jed- 
noga vremena, ono traje i svakom vremenu može da nešto 
kaže, u njemu živi onaj univerzalni jezik koji nalazi svoju 
domovinu na svim meridijanima i na svim talasima zbivanja. 

Kojiput će mu komparacija pomoći, kad se bavi piscima ko- 
ji su prošli i kad su zabluda ili neodrživosti ekstremnih stavo- 
va bile očite, prevladane. On će suprotstavljati stavove da ih 
obori ili modificira, da bi tako izložio svoj, treći. Provođeći 
minucioznije analize, svoju je situaciju objašnjavao nuždom 
da obavlja poslove koje je trebalo da budu obavljeni prije 
njega. Te je poslove nazvao crnačkim. 

Kao i kod većine radova on je u svojim monografijama 
raspravljao o problemima koji prelaze okvir teme. 


U Bogoviću je vidio reprezentativnog književnog radnika, 
a manje stvaraoca, a i taj je pun pozajmica, ali Barac ne 
obara vrijednost ove vrste književnika, jer su i oni potrebni. 
Važnost je književnih radnika ove vrste što nabacuju misli, 
otvaraju vidike, organiziraju književni život. Bogović je u 
nekoliko navrata inicijator i organizator, izaziva kretanja, 
uvijek je prednjak. Godine od 1843. do 1860. pune su promjena 
koje se smjenjuju velikom brzinom, komešaju se ideje, izbi- 
jaju lomovi. Bogović je bio temperamenat za takve promjene 
s brzim zaokretima, od ljevice prema desnici. Bogović je na- 


glašavao potrebu jasne orijentacije, ali je svoje orijentacije - 


lako mijenjao. Barac ga tako prati i psihološki i ideološki, od 
vrlo aktivnog radikalca do osamljenog mizantropa. 

Šenoina prisutnost na tolikim područjima od velike je 
važnosti. U Šenoe je od jednake važnosti njegov stvaralački 
rad i njegov ostali rad oko književnosti i: kulture. U Šenoi 
je vidio početak istinske nacionalne književnosti, a po umjet- 
ničkoj snazi Šenoa uvijek čuva nešto od svoga čara, ma koliko 
se mijenjala vremena. Uz temu o seljačkoj buni, o kojoj 
Bogović nije imao pravih historijskih podataka, ali ju je 
ispunio tiradama i šilerovskim likovima, Barac otkriva da je 
Šenoa Gupca najprije nosio u sebi, a onda ga tražio u arhiv- 


skim spisima. Život seljaka je pratio po opisima suvremenih 


novina, od suvremene slike išao k izvornoj iz Gupčevih vre- 
mena. Šenoa je, po Barcu, znao uočiti različite komponente u 
društvenim odnosima, pa se doima kao studija iz društvenih 
nauka, uza svu romantičnost i nategnutost pojedinih dijelova. 
Šenoa je, dakle, bio u toku sa suvremenom historiografijom 
i soristogijem. 

“ Barac kritičar mogao se zaustaviti i na Kreftovoj Velikoj 
puntariji, u kojoj seljaci nisu idealizirani kao u Šenoe, opte- 
rećeni su krizama i porodičnim nedaćama, s unutrašnjim po- 
razima, krhkošću i efemernošću, nisu mitovi i bliži su Kref- 
tovim suvremenicima, ali ne kao maskirane ideje, nego kao 
ljudi naravnih razmjera bez svetačkog oreola. Kreft se, dakle, 


zaustavio na onome nadasve ljudskom. u tom historijskom | 


zbivanju. 
Barac nalazi da je Šenoina novelistika proizašla iz ustrep- 
tale unutrašnjosti čovjeka koji je u sebi spojio snagu fantazije 

s toplinom ljubavi, radinošću, i kome je umjetničko stvaranje 
bilo samo najprirodniji način aktivnosti. Šenoa je tendenciozan 
književnik, on je to i teorijski. Barcu tendencija duboko. 
srasla sa samom psihologijom stvaranja može djelu koristiti, 
čineći ga živim faktorom života. Književnost može više učiniti 
od nauke, jer joj je svrha oplemenjivanje čovječanstva. Barac 
je cijenio životnost Šenoinih djela, njihov. melioristički ka- 
rakter, pa je Barčeva studija nekako razigrana, prilježna, 
s puno uvjerenja i topline. Odredio mu je karakter _ među 
piscima historijskih romana i on nije toliko slikar ljudi koliko 
slikar doba, sredine, ideja. Barac je. naročito naglasio značaj 
Šenoinih feljtona, u kojima je ovaj dao intimnu sliku tadaš- 
njih ljudi, a ostavio je takve građe iz koje se moglo doprijeti 
dalje nego što je Šenoa stigao u svojoj novelistici. Šenoa je 
u feljtonima iznosio i aktuelne kulturne probleme. Franjo 
Marković je važio kao zaostali pjesnik hrvatskoga romantizma 
i predstavnik formalne estetike, a Barac nas je podsjetio da 
su Markovića uvijek cijenili »mladi« hrvatske moderne, a 
njegova zaboravljena ili »školska« djela nekada su bila poet- 
ski značajna i društveno progresivna. Ta on je u »Karlu 
Dračkome«<ilustrirao najviši oblik slobode, slobode duha, koju 
je taj vladar očitovao u borbi s papom, u Markovićevoj ima- 
ginaciji. Ta pojava, dramatizirana, značila je hrabrost pisca 
u ono doba kad se javila. Ovdje je Barac slijedio Vodnikovu 
interpretaciju. A taj uglađeni gospodin i učeni profesor, Mar- 
ković, u mladosti je ostavio državnu službu iz političkih 
razloga. 

Uz Vidrića je postojao neki mit o Helenu, eruditu, 
artistu. Što je Matoš zamjerao Vidriću, proizlazilo je iz njihove 
političke divergencije, a i zbog Vidrićevih fizičkih prednosti. 
Barac je Vidrića osvijetlio i udario akcenat na socijalnu po- 
zadinu nekih Vidrićevih pjesama, što je poslije provjerio i 
člankom o Vidriću sociologu. Uostalom Vidrić je odbio ponu- 
đenu katedru rimskoga prava na sveučilištu, jer je to shva- 
tio kao uklanjanje iz neposrednog unošenja u javni život 
tadašnje Hrvatske. Najznačajniji je Barčev prilog u utvrđi- 
vanju podataka da je Vidrić živio u svom vremenu. Osvijetlio 
je i one dotle nerasvijetljene crte Vidrićeva lika. A to je 
iscrpljivao i argumentirao. brojkama. No ta preciznost nije 


ll 


pojačala plastičnost Vidrićeva lika; tu se Barac služio meto- 
dom koja nije prikladna u analizi jednoga lirskoga subjekta. 
Ali otkrivajući povezanost djela sa životom, Barac nalazi da 


je Vidrić u nekim pjesmama zahvaćao u dno ljudskih pro- 


blema. Prihvaćenu tvrdnju da je Vidrić svoje pjesme kazivao 
a drugi ih bilježili i spasili za štampu, Barac je poslije, prema 
Tadijanovićevu otkriću, ispravio: Vidrić je ipak svoje pjesme 
sastavljao na papiru, a provjeravao ih je kazivanjem. 


Kad se govori o utjecajima na Vidrića, Barac navodi 
utjecaj Jakšićev, a propušta očitiji Ilićev, mada je suvremenik 


Vidrićev, Begović, odavno štampao svoju studiju o V. Iliću. 


Uz Šimunovića Barac se ne odupire zatečenim sudovima 
o romantičnom, epskom i herojskom kao najznačajnijoj ka- 
vakteristici Šimunovićeva djela, nego ga on traži u lirskim 
prostorima i u autobiografskim ispovijestima. U bitnosti Barcu 
je glavni problem prije svega psihološki, čovjek i njegova 
sreća. Šimunović je pratio osjetljivost i ranjivost »Tuđinca«, 
vedru idiličnost »Đerdana«, bolnu ironičnost »Porodice Vinčić« 
i svuda nalazio kao glavno: imati dušu rođenu za nježnost, 
radost i ljubav, a osjećati kako se to neće nikada ostvariti. 
On je otkrivao onu stalnu prisutnost zavičaja mladosti: čov- 
jek kroz cio život nosi u sebi komadić davnog neba. Barac 
nalazi Šimunovića i tamo gdje pisac sažimlje smisao izraza u 
onu umjetničku jezgru: u sposobnosti da se s najmanje izvje- 
štačenosti izreče što više bogatstva pojava oko nas. 

Uz Matoša je razbijao predrasudu o njegovoj savršenoj 
formi, mada je Matošev lirski izraz ponajviše kult forme, 
primljen i prenesen izvana, on ga je nalazio u »doživljaju, 
osjećaju, psihologiji, u usponu k spiritualnom, religiji, u onom 
što ostaje na dnu svega i prevladava vrijeme, kad se dopre 
do najdubljega sloja«. 

Tragajući za lirskim, za podzemnim tokovima čiste emo- 
cionalnosti, Barac je ljuštio sloj po sloj Sremčev humor s nje- 
gove panorame i košmara provincijskih zbivanja, da bi nas: 
na kraju iznenadio: Sremac nije ni u fabuli ni u poremećenim 
proporcijama, ni u deranžiranim portretima, ni u smiješnim 
sudarima. Kap tuge od promašene životne mete; to je talog 
smijeha i nepresušnog narativnog žubora. To je intimni Sre-. 

mac i komad njegove intimne historije, ispod gornjih slojeva 
humorističkoga romana »Poć Ćira i pop Spira«. 
Najprostranija je Barčeva monografija o Ivanu Mažura- 
miću. Iscrpljivost te knjige prelazi okvir književnoga, u njoj 
Barac ne prikazuje pjesnika. »Smrt Smail-age Čengijića«, 
nego značajnu historijsku ličnost. No zanimljivija je historija 
ovoga djela. Odmah poslije prvoga rata. Barac se osvrnuo na 
Gruborov »Komentar Smrti Smail-age Čengijića«, ali nije 
razabirao fini sluh gramatičara, a vidio je u tom Komentaru 
samo neuvjerljive nategnutosti. Tom je prilikom naglasio kako 
je potrebno studioznije proučiti i prikazati Mažuranićevo 
djelo i njegovu pojavu. Poslije dvadeset i pet godina pojavila 
se omašna knjiga o Mažuraniću da potvrdi upornost i izdr- 
žljivost Barčeva interesa. 

Od djela koja odražavaju stvarnost Barčev se raspon kreće 
do drugoga ruba. Uz Piranđella, najizrazitijeg tumača relati- 
vizma, nalazi da je realnost umjetnosti dublja od realnosti 
svagdašnjeg života. Lica umjetničkog djela življa su i realnija 
od mesnatih realnih lica. S OSE 

Ljudi i njihove psihologije nisu samo otisci stvarnosti, a 
piščev interes ih prati itamo, kao u »Maskerati ispod kuplja«, 
tamo negdje do ruba života, u drami koja se sastoji više od 
slutnja negoli od akcije, u kojoj je važniji drhtaj duše negoli 
spoljašnja radnja u kojoj se sve kreće oko kakve aluzije, 
paradoksa, reminiscencije. : i 


Kao što su se za vrijeme moderne zaoštrili stavovi oko 
artizma, tako će i Barac imati prilike da se ogleda s estetskom 
metodom, ali svoj sociološki stav brani od vulgarnoga utili- 
tarizma i ima razumijevanja za estetsku metodu, samo je pro- 
širuje i problemima vanestetskim, društvenim, psihološkim, 
moralnim, i tako ublažava stavove. Ne polazi od apriorističkih 
shema, nego empirijski iz građe, iz doživljaja, iz osjećajne 
osnove ide k zaključcima, sudovima i teorijskim kategorijama. 
On pušta da ga djelo vodi i tako ulazi u sve prolaze koji mu 
se otvaraju. 

Književnost je samo jedan oblik postojanja koje govori 
o životu. Prema tome životnost djela je njemu glavni kvalitet, 
jer afirmira život, koji je sam. po sebi najviši . stvaralački 

potencijal. Tako i njegova prva studija, studija o Nazoru, 
obuhvaća i tu njegovu životnost, a tako i kod Šenoe, pa i 
Vidrića, kod pisaca kojima se najviše bavio. Iz ovoga pogleda 
raslo je pitanje, kako pisac saznaje i upija život, prolazi li 
svojom maštom svjetove, tokove vremena i ljudske drame, 
ili treba da kao Ahasver na izvorima života traga, luta, s 
usponima i padovima, gubi se i nalazi, a nikako ne zaustavlja, 
da li kao Nazor u kuli od bjelokosti u kojoj nije ni jedan 
odsudni čas naših stoljeća i našega vremena minuo bez Na- 
Zorove prisutnosti i njegova poetskoga učešća, ili kao naš 
Ahasver, Fran Mažuranić, kojemu je život bio romantična 
avantura iz koje je izažeo samo nekoliko kapi jedre proze. 
Nazor, rvući se sa svojim uzorom, konačno ga je oborio, jer 
taj Ahašver nije mogao da sastavi te svoje razbacane udove, 
da ih složi u jedinstveni lik, u jedno cjelovito djelo, sa svojim 
određenim smislom da sebe ostvari. 

Pa ipak i taj Nazor činovnik, koji se nije odvajao od 
svoga uskoga životnoga kruga, zasuo je svoje suvremenike 
omašnim djelom, koje je ispredao iz sebe, ali je u kasnim go- 
dinama svoga života i sam zagrabio u žitku masu životne gra- 
đe i pomogao da se oblikuje život naš, današnji i sutrašnji. 
Eto, te dvije situacije i dva stava našli su pomirenje za Nazo- 
rova i Barčeva života. 

Suočavajući tako pisca i njegovo djelo, pa onda piščevo 
djelo i život, Barac nastoji da otkrije sve putove koji vežu ova 
tri faktora, on će sažeti stvaralački proces, koji kao umjetni- 
čki izraz nije nešto odijeljeno i zasebno, već je samo jedna 
Jorma onoga što zovemo životom. Ali »književnost, kao i sve 
životne aktivnosti, nije samo kopija, ogledalo životnih pojava, 
nego krije u sebi tendenciju da aktivno sudjeluje u konsta- 
taciji tih pojava, da ne predočuje samo neku brojnu vrijednost, 
već u prvom redu stvaralački faktor u izgradnji života«. On 
u uspjelom djelu nalazi podudarnost estetskih sudova s opće- 
čovječanskim sadržajom djela. 

I na kraju; značajnija mu je čovječja vrijednost djela 
nego estetska. On estetski Kriterij ne odbija, nego ga modifi- 
cira. Isključivi estetski kriterij lišava djelo njegove prirodne 
i psihološke baze. Tako Barac miješanjem estetskog kriterija 

s etičkim i kulturnohistorijskim proširuje pojam estetike. A u 
estetici nema zapravo, po Barcu, krivih i valjanih shvatanja, 
nego samo dubljih i plićih, širih i ograničenijih. Ako treba da 
se ovo shvatanje ogradi od utilitarizma, Barac to ovako sa- 
žimlje: »U višem smislu korisno je sve što je bilokako kadro 
da duhovni život čovjeka uzbudi na aktivnost, da ga proširi, 
profini, sublimira«. Tako se, uz metodu i teoriju, uspinje Barac 
do onog najvišeg vrednovanja, do filozofije umjetnosti. Uz 
neke naše pjesnike, kao što je Kranjčević, on je imao prilike 
da postavlja i neke relacije i da utvrđuje specifičnosti naših 
pisaca prema stranima, ali je u jednom razmatranju o polo- 
žaju i kvaliteti naše književnosti ocijenio da i naši prvi pisci 
u poređenju sa stranima mogu biti pisci drugoga i trećega 
reda. Ovaj globalni sud, kazan između dva rata, ima svoju 
relativnu vrijednost, jer tako oštro ne bi sada mogao Barac 
da tvrdi o našem stvaralačkom potencijalu, ako neki naši pisci 
dostižu i do te visine da budu i nobelovski kandidati. Mađa 
je Barčev sud zaštita od provincijskoga diletantizma, od lokal- 
NOg patriotizma i samoljublja, oštar i po formi i suštini, danas 
ga Barac ne bi mogao ponoviti. Barčev oprez u sudovima na- 
šao je rijetku kompenzaciju u oštrini kritičara, historičara i 
profesora književnosti. Ovo je treća prilika, poslije njegova 
integralnoga nacionalizma, poslije opozicije jednoj metodi, u 
ovom odnosu: stvaralac — kritičar. 

Barac je svoje poglede o književnosti i umjetnosti varirao 
u analizama pisaca i u teoretskim člancima, posebno o kritici, 
uz dva imena. Prema Barcu, Branku Lazareviću u njegovim 
Impresijama iz književnosti nedostaje siguran i čvrst pogled 
na literaturu kao dio života i nastojanje da se u njoj da 
zaobljen isječak vlastitog doživljaja umjetnosti. 

Ivanu Nevistiću prigovara. da u njegovoj studiji o U. 
Donadiniju ima, istina, britke analize, ali nema sinteze. Tako 
bismo i ovako, posredno, mogli da razabiremo i Barčev po- 
gled i postupak. 

U svojoj »Hrvatskoj književnoj kritici« u izdanju Jugo- 
slavenske akademije dao je književnohistorijski, a ne kritički 
pregled. To je bila prva knjiga ove vrste u našoj nauci o knji- 
ževnosti, i u njoj raspon od dogmatske do krajnje diletantske 

kritike. Na ovu knjigu uoči drugoga rata nadošao je poslije 
* rata u izdanju Matice hrvatske niz izbora hrvatske književne 
kritike, od Vraza do naših dana. Sam Barac je pripremio i 
«komentirao prve dvije knjige. Nije nitko naslućivao da će i 
on naskoro doći na red u posebnoj knjizi. Uređujući više 
godina »Mladost«, on: je od nekadašnjeg gimnazijskog surad- 
nika »Pobratima« postao savjetadavac najmlađoj generaciji 
postavši tako književnim pedagogom. Pa i u njegovim teoret- 
skim člancima polemičar je često ustupao mjesto pedagogu, 
iscrpljujući se više u objašnjavanju nego u sudovima. 

Tragajući za podacima koji će upotpuniti Barčevu fizio- 
nomiju, nećemo ga naći među urednicima književnih revija. 
Ako ta činjenica može nešto da kaže, onda će nam se i ovdje 
otkriti Barčev oprez. Njegov put ka katedri novije književnosti 
utirali su Vodnik i Nazor, jedan historičar književnosti i jedan 
pjesnik. Barčevo zanimanje za književnost kreće se tada iz- 
među Vodnikovih predavanja i edicija za školu, te bogatoga 
Nazorova djela. Tako je nastala i Barčeva dizertacija o Nazoru, 
koju je on, štampajući je, lišio naučnoga aparata. Trag Vod- 
nikov razabire se i u napadanju na filološku metodu, u 
iživljavanju Franje Markovića i u naglašavanju lirskoga ele- 
menta u Šimunovićevoj novelistici. ' 

Poslije prikazd, pogovord, eseja, studija i monologija u 
kojima se sve više vazlučuje historičar od kritičara, prošle su 
duge godine da jedan profesor književnosti svede svoja tra- 
ženja u neki sistem. Vodnik i Kombol u svojim historijama 
doprli su do XIX stoljeća i ostavili ga. Tek je pred svoju smrt 
Barac spremio svoje dvije knjige historije hrvatske književ- 
(nosti, od narodnoga preporoda do realizma. Teško se osjećala 
iu nauci iu obrazovanju studenata književnosti ta praznina, 
koja je trajala četrdeset godina. Ima i Barčeve odgovornosti 
za tu činjenicu. Ipak se njegova historija pojavila u povoljnije 
vrijeme, lišena predrasuda i obložena podacima vremena koji 
je pripravljaju i objašnjavaju. Nađasve je.u njoj onaj širok 
horizont u kome se kreće svjetska književnost. Naravno, nje- 
gov je dug bio i ono razdoblje od realizma sve do drugoga 
rata. Ali i ta činjenica objašnjava Barca, njegov oprez. 

Barac je pratio svu književnost našega jezika, i onu slo- 
venskoga područja, pa je svoje znanje o jugoslavenskoj knji- 
ževnosti sabrao u kratkom Pregledu za strance. Uskoro je 
drugo izdanje potvrdilo potrebu ove knjige za one kojima 
jugoslavenska književnost nije od neposrednog «interesa. Pre- 
glednost i jasnoća ove knjige otkrila je i ovu stranu Barčeva 
posla, popularizaciju. Neke omaške Prvoga izdanja ipak otkri- 
vaju koliko je golema ta građa, ma kako je sažimali. Barac 
ne ide u red sveznadara, ni u red pedanata, koje-je i sam s 
ironijom podnosio. 

Barac je kao nastavnik pomogao da se jugoslavenska 
književnost potpunije kreće u školskom životu. Sastavio je niz 
čitanaka, najviše u društvu s Nazorom. S Nazorom je ulazio 
u nauku o književnosti, s Nazorom je unosio književnost u 
život omladine. 

Nisu ga minuli ni toliki drugi poslovi oko književnosti, 
sabrana, izabrana djela, zbornici, redakcije i tolike druge 
Publikacije, od čitanaka za niže razrede srednjih škola do edi- 
cija Jugoslavenske akademije, sav onaj opsežni raspon koji 
pripada pravom i cjelovitom arbitru književnosti. 

Barac je silazio s teorijskih visina i među čitalačku pub- 
liku, pa nam u presjeku nekoliko decenija, još od vremena 
narodnoga preporoda, pokazuje da nije utrven put prema su- 
vremenoj publici: ona nije pomagala, književnu proizvodnju ni 
kupovanjem ni čitanjem niti je bila korisna građa suvremenim 
piscima, jer nije bila naša. Društvena struktura naših gradova 
nije pisca privlačila, ona mu je bila zapreka. Dok su neasimi- 
lirani stranci čitali djela razvijene strane književnosti, naš je 
Disac tražio publiku turkomanijom, jeftinom romantikom, 
bulevarskim sižejima, likovima koje ne prepoznajemo. Prob- 
lem je ovdje: izostao je prisniji odnos između pisca i publike, 
a za to su potrebni puniji uvjeti, umjetnički kvalitet i aktivniji 
sociološki faktori. i, 

. Kriterij pri ocjenjivanju djela pravog našeg nasljeđa bio 
je blaži, ali prava književnost Barcu, historičaru, počinje od 
Šenoe, a stvaraocu Krleži od Kranjčevića. Tu su i dileme. 
Barac ima pred očima sve teškoće kao historičar, kao kritičar 
je slobodniji u poređivanju naše suvremene književnosti iz- 
među dva rata sa stranom. Ove dvije metode književnosti, 

jedna historičareva a druga stvaraočeva imaju svoje oprav- 


danje, ali dok jednu razumijemo, druga nas pokreće. Pred . 


nama je Barac kritičar i Barac historičar. Ako Barac može 
da podvrgne jednoga minulog. pjesnika oštroj analizi, razorivši 
predrasude o njegovoj stvaralačkoj fasadi, o onom vanjskom, 
dakle nebitnom, a nametnulo se kao bitno, i toga prividnog 
i mistificiranog pjesnika obara da bi stigao do njegove sub- 
limnosti, do njegova pravoga bića, onda i mi zaista s Barcem 
doživljavamo onaj istinski poetski i ljudski lik, jer smo ga 
pratili na putu od oštrog suda do apologije, kad nam sugerira, 
a uvjerio nas je da ima znanja, morala i moći doživljavanja, 
da sagnemo uho i slušamo, da nas privede čistom doživljaju. 

Ine samo to, nego ona njegova osjećajna skala koja po- 
činje sa životnim. vedrinama, pa je sve više ispunjuju, zasje- 
njuju tamne boje tuge i neispunjenih težnja, one otkrivaju 
bogat osjećajni registar, i suca prevladava čovjek koji s pjes- 
nikovim srcem treperi i njegovim se iluzijama opija. On je 
mogao da bude uvjerljiv, sugestivan medij, jer osjećamo da u 
tom registru ima i ljudskog i poetskog saživljavanja, Neos- 
porno je da .su u Barcu živjeli lirski potencijali koji.su sma- 
njivali razmak između jezika pjesnika i jezika kritičara. U 
kritičara Barca često je bio prisutniji doživljaj nego metoda. 
On je zauzimao .stavove, postavljao probleme i tražio im 
rješenja, ali je uz ovu intelektualnu sferu bila vrlo živa, 
impresionantna i ona emocionalna sfera, sfera iskrenoga 
doživljaja. 

Bilo je povoda da bude glasan, kategoričan i čvrst, ali je 
bilo i prilika kad se kretao između različitih zatečenih sudova 
i bio bliz eklekticizmu, ali nas nije ostavio bez svoga suda. 
Napokon, on je svoje mišljenje očitovao i šutnjom. I između 
dva rata. A za vrijeme rata člankom »Sloboda šutnje« prolazi 
njegov mirni prijekor onima koji su našli pravo vrijeme da 
budu plodni. U tom članku ima one tihe hrabrosti koja ne 
ugrožava njegov temperamenat. On. nije stvorio školu, niti 
je imao, žestokih protivnika. Njegovu je ličnost ponešto zasje- 
nila katedra, modificirala njegove osobenosti, njegov izraz, 
podržavala u njemu osjećaj odgovornosti, ostavljajući mu ipak 
da se sam bori za svoj autoritet, . 

PETAR LASTA 

IZMEĐU FILOLOGIJE I ESTETIKE 

Mnogo se teoretizira uvijek onda kad se malo radi. Po- 
vijest hrvatske književnosti jedna je od najzanemarenijih . 
naših nacionalnih nauka, pogotovu s obzirom na 19. vijek. Mi 
ni danas, nakon gotovo jednog stoljeća punoga kulturnoga 
života, nemamo temeljito i naučno napisane historije književ- 
nosti. Monografije o pojedinim znatnijim ličnostima i pojedi- 
nim literarnim razdobljima gotovo da i ne egzistiraju. Najveći 
dio onoga što se kod nas — pogotovu za širu javnost — piše 
i o starijoj i o novijoj književnosti, u velikom je dijelu samo 
prepričavanje slabo utvrđenih činjenica ili diletantsko dovi- 
janje kome nedostaje glavni uvjet svake naučnosti: solidno 
poznavanje fakata. 

Unatoč tome, a možda i upravo: zbog toga, o metodama 
literarne historije piše se u nas razmjerno veoma mnogo — 
svakako mnogo više negoli se u samoj toj nauci stvara. Svaki 
novi literarnohistorijski rad — a ima ih tako malo! — izaziva 
toliko recenzija da sve one zajedno po opsegu štampanih ' 
strana zauzimaju barem pet puta toliko prostora koliko radovi 
o kojima je govor. Bez obzira na kvalitet kritiziranih radova, 
kao i na gledište pojedinih kritičara prema njihovim auto- 
rima, u svima tim recenzijama udara u oči jedno zajedničko 
svojstvo: da se u njima u najvećem dijelu govori o meto- 
dama literame historiografije, a ne o samoj stvari. Već 

prema tome da li se metoda kojom je djelo pisano kritičaru 
sviđa ili ne sviđa, on ga hvali ili kudi. 

Kao što svako vrijeme ima svoje krilatice koje imaju da 
već samim svojim zvukom upaljuju, bez obzira na sadržaj i 
opravdanost, tako i naše vrijeme ima i u literarnoj historiji 
svoje lozinke. U posljednjim se godinama ponajčešće kod nas 
naglašuje nesuvremenost filološke, a ističe potreba čisto estet- 
ske metode u književnoj povijesti. Kad čovjek čita pojedine 
prikaze o literarnohistorjiskim edicijama hrvatskim i srpskim, 
dobiva iz tih prikaza dojam kao da su se svi problemi ove 
naše nauke zgusnuli u alternativu: filologija ili estetika. Pro- 
glašuju se zastarjelima Skerlić, Prohaska, Popović, Fancev, 
Vodnik itd., a ističu se protiv njih Matoš i Nedić. Prelazi se 
preko činjenice kako najveći dio naše književne prošlosti leži 
neistražen, a traže se u prvom redu apodiktički sudovi samo 
o tome koliko je neki pisac bio umjetnik ili nije bio. Koliko 
god u svima tim recenzijama ima velika doza opravdanosti, 
opet'u njima udara u oči jednostranost osvijetljenja i ona 
eksluzivnost kojom kritičar ističe samo jednu metodu kao 
jedino ispravnu. Konačna rezultanta koja iz svih tih naših 
kritika izbija jest: siromaštvo vidika, neka skučenost pogleda 
kojom pojedinci vide samo ono što se njima samima čini 
najvažnijim i jedino vrijednim pažnje. Možda je upravo ova 
jednostranost viđika i kriva tolikoj neplodnosti naše knji- 
ževne povijesti. ' 

Prije svega, sama alternativa: filologija ili estetika — 
krivo je postavljena. S jedne je strane neopravdanost ove 
alternative u tome što ona problem naše književne historio- 
grafije. prikazuje mnogo “jednostavnijim nego što on uistinu 
jest. Literarna je historija tako složena nauka da se s ove 
dvije metode ni izdaleka ne iscrpljuje sve ono što se iz knji- 
ževne prošlosti može izbiti. S druge je strane neopravdanost 
ove alternative u tome što ona postavlja neku protivštinu 

. tamo gdje je i nema: filologija i estetika nisu dvije oprečne 
metode, nego su i jedna i druga samo sredstva k istome cilju. 
Pojedina metoda bit će toliko opravdanija koliko se pomoću 
nje možemo. više približiti konačnom. cilju nauke. Kao i u 
svakoj drugoj nauci, tako se i u literarnoj historiji metoda 

ima da bira prema problemima koji se imaju riješiti, a ne 
prema zvučnosti, modernosti ili nemodernosti metode same. 
Naučenjak koji bi k svima problemima svoje nauke pristupao 
uvijek na isti način, odrekao bi se već unaprijed mogućnosti 
da zagleda u suštinu stvari, Vrijednost metode zavisi od nje- 
zine plodnosti za nauku, i ni od čega drugoga. Pa tako i za 
hrvatsku književnu povijest nema savremenih ili nesavreme- 
nih, modernih ili zastarjelih metoda, već se vrijednost njihova 
ima da mjeri prema rezultatima što će ih nauka pomoću njih 
dobiti. Izbor njihov zavisi pak isključivo od zadataka što se 
u nauci imaju da riješe. Može neka metoda u razvijenih 
naroda biti već i zastarjela, no ako je naše prilike iziskuju, 
mi je ne smijemo zabacivati. Jedino s ovoga gledišta treba 


promatrati tu tobožnju protivštinu između filološke i estetske 
metode. 

Filološka metoda u literarnoj historiji znači: istraživanje 
vrela, utvrđivanje tekstova, traženje varijanata i paralela, 
sabiranje biografskih i bibliografskih podataka, istraživanje 
različitih utjecaja i sl. Estetska pak metoda znači: proučava- 
nje književnosti isključivo s obzirom na umjetničko značenje 
pojedinih ličnosti i književnu vrijednost njihovih tvorevina, 
bez obzira na sve ono što nema direktne veze s tom vrijed- 
nošću. — Opravdanost ili vrijednost jedne ili druge metode 
zavisit će u prvom redu od prilika u kojima se nauka nalazi. 
Sva naša starija književna historija pisana je isključivo 
filološkom metodom. Nastajući zapravo kao dio.nauke o na- 
rodu i njegovu jeziku, književnu su historiju uzimali redovno 
kao filološku nauku, pa su najznatniji reprezentanti njeni u 
nas u prvom redu filološki školovani ljudi, s malo veza s 
estetikom, psihologijom, filozofijom itd. Od Kukuljevića, Ja- 
gića preko Pavića i Šrepela do Šurmina prevladavalo je u nas 
više sabiranje građe, istraživanje biografskih i bibliografskih 
detalja. Svi naši radovi o starijoj dubrovačkoj, dalmatinskoj, 
slavonskoj itd. književnosti sadrže podatke o vrelima, 'para- 
lelama, različitim izdanjima, rukopisima, različitim biograf- 

skim pojedinostima. Spor Marković-Pavić iz starijega razdob- 
lja naše nauke pokazuje kakvim se problemima u prvome 
redu bavila naša književna historija. Ova metoda, koja je za 
starije periode književne .povijesti bila prijeko potrebna, da 
se strogo razluči ono što je originalno od onoga što je prijevod 
ili preradba, bila je poslije primijenjena i na novije periode 
književnosti, pa se i poslije, i za književnost 19. vijeka — a 
još i danas gdjekad — naučnim radom smatra ono što je 
pisano filološkom metodom. Pa tako nakon prve generacije 
literarnih historičara koji su jedino na ovaj način mogli da 
udare solidne temelje izučavanju književne povijesti, rješava- 
jući važne literarnohistorijske probleme, dolazi velik broj 
epigona, koji je čitavu literarnu historiju pretvorio u neko 
vježbalište za neke beznačajne probleme od čijega rješavanja 
sama nauka nema ni koristi ni štete. Reakcija na ovu isklju- 
čivo filološku metodu dolazi u nas s početkom 20. vijeka, kad 
generacija Mladih unosi iz razvijenih književnosti novije 
svježije metode, nadopunjujući filološku metodu s estetskom, 
psihologijskom itd. To su radovi dra Dragutina Prohaske, 
Branka Vodnika itd. u Hrvatskoj, a u Srbiji radovi Bogdana 
Popovića, Skerlića, Pavla Popovića itd., u kojima se vidi pri- 
lična razlika npr. prema radovima Milivoja Šrepela, Stojana 
Novakovića i dr. No ni oni nisu filološku metodu sasvim za- 
bacili, pa se još uvijek osjećala potreba da se njihova gledišta 
prošire. Krajnja reakcija na filološku metodu današnji su 
naši propagatori čisto estetske metode, koji hoće da se s filo- 
logijom prekine sasvim, ida se književna povijest promatra 
samo sa stajališta umjetnosti. 

Filološka metoda, sa svojim utvrđivanjem tekstova, izna- 
laženjem paralela i vrela, biografskim pojedinostima itd., u 
stvari priprema građu za estetsku i sve ostale metode kojima 
će se literarni historik poslužiti u proučavanju svog predmeta. 
Prvi je uvjet svake naučnosti: da se stvar dobro zna. Dok 
god materijal kojim operira naučenjak nije u detalje poznat, 
svaka smjelija operacija s njime nalazi se uvijek u opasnosti 
da dovede do loših ili nikakvih rezultata. Nikad se ne mogu 
stvoriti valjani zaključci, ako nisu dobro utvrđene premise 
na kojima su oni izrađeni. Čitava naša stara književnost, 

specijalno dubrovačko-dalmatinska, morala je nakon roman- 
tičkih zanosa za nju da bude podvrgnuta temeljitoj filološkoj 
analizi. Pa ipak, koliko god je taj rad bio i obilat i dobar, on 
ni danas nije dovršen. Slika dubrovačko-dalmatinske knji- 
ževnosti, kako ju je dao npr. Vodnik u svojoj »Povijesti 
hrvatske književnosti«, morat će nakon novijih detaljnih ra- 
dova Milana Rešetara i Petra Kolendića biti u koječemu 
izmijenjena. Naše provincijalne književnosti — od protestant- 
ske i kajkavske do slavonske — u našim su udžbenicima 
prikazane i iskidano i uglavnom na osnovu prepričavanja. 
Nakon detaljnih radova Vladoja Dukata i Franje Fanceva 
postaju nam međutim te književnosti mnogo punijima i zao- 
kruženijima, a ujedno se mnoge tvrdnje koje su se prepriča- 
vanjem vukle iz jednoga udžbenika u drugi mogu smatrati 
sasvim oborenima. Tako i cio pogled na te periode književ- 
nosti postaje prilično drugačijim negoli je bio dosad. Svi su 
ti radovi pisani čisto filološkom metodom, bez traženih efe- 
kata, no u njima je doneseno tako mnogo rezultata da oni 
naučno kudikamo više vrijede negoli jeftino estetiziranje. 

Isti je međutim slučaj i s novijom književnosti, koliko još 
nije i teži. Cijela naša literatura od početka 19. vijeka do 
danas u ovom je pogledu gotovo nedirnuta. Mi nemamo va- 
ljano i pouzdano napisanih biografija. Mi nemamo izdarih 
tekstova. Za najveći broj naših i većih i manjih pisaca nije 
uopće utvrđeno koliko su originalni; a koliko su se svjesno 
ili nesvjesno povodili za stranim piscima. 

I bez detaljna istraživanja može se izreći da su i naši , 
Priznatiji pisci (npr. Kovačić, Jorgovanić, Kumičić) svjesno 
prenosili i tipove i situacije iz tuđih literatura u svoja djela. 
Vladoje Dukat je u jednoj raspravici pokazao kako je i Šenoa 
imitirao. Mirko Bogović je unosio u svoje drame čitave sti- 
hove iz narodne poezije, a čitave epizode pisao prema nje- 
mačkim dramama. Mnogi pisci koji su k nama donosili nove 
pokrete (Tresić i mnogi modemisti itd.) u stvari sti samo ponav- 
ljali ono što su čuli vani, često katkad i bez pravoga osjećanja 
za smisao rečenoga. Mi nemamo ni utvrđenih tekstova, pa se 
i u novijoj književnosti katkad kroz decenije povlače pod 
imenom nekog pisca djela koja uopće nisu njegova (slučaj 


25 


»Primadonna« u prvoj svesci Šenoinih sabranih djela). Kako 
se u nas piše književna historija, dovoljno objašnjuje slučaj 
sa Šenoinim »Diogenesom«. U »Spomen-knjizi« Matice hrvat- 
ske (1892) izrekao je Marković o tome romanu tvrdnju: Glavna 
je osoba (Antun Janković) izmišljena. Svi gotovo naši knji- 
ževni historici koji su pisali o novijoj hrvatskoj književnosti 
smatrali su važnim da ponove ovu tvrdnju, iako je Šenoa u 
naročitom jednom članku u »Vijencu« pisao o Antunu Jan- 
koviću kao historičkom licu. A to je znak da gotovo nitko od 


naših literarnih historičara, pišući o Šenoi, nije ozbiljno ni > 


zavirio u »Vijenac«! — Iz svega ovoga treba izvesti zaključak 
da pametno shvaćena filološka metoda ne samo nije nesu- 
vremena već je ona prvi uvjet da se uopće može govoriti o 
literarnoj historiji kao nauci. Treba najprije da se pročiste 
ova pitanja, od kojih svako za se nije možda toliko važno, no 
koja sva zajedno predočuju građu iz koje se diže čitava 
zgrada nauke. . : 

Mi nemamo bibliografije. Mi nemamo uopće nikakva 
pregleda onoga što se kod nas u literarnoj historiji učinilo. 
Mi nemamo uopće nikakva kontinuiteta u nauci, i svaki onaj 
koji o nekome predmetu hoće da radi mora da počne iznova. 
Mi nemamo nikakvih izgrađenih biografija pisaca. Mi uopće 
ne znamo što je na području naše književne povijesti urađeno 
u dnevnim listovima itd. x : 

“ Valjano shvaćena filološka metoda u ovom je pogledu 
prvi uvjet da se cijela naša nauka pomakne s mrtve tačke, 
ako nećemo, da ona bude samo kaos diletantski izrečenih 
zaključaka i lijepih fraza. BA 

Sasvim je razumljivo da zbog toga ne treba da se čitava 
literarna historija pretvori u dosadno sabiranje podataka o 
tome kakve je redove koji pisac imao u kojem razredu iz 
kojega predmeta i kako su se sve zvale djevojke u koje se 
zaljubio prije ili poslije vjenčanja. Filološka metoda ima da 
riješi sva ona kardinalna pitanja bez kojih je uopće nemo- 
guća svaka druga metoda, jer za svaku izgradnju treba prije 
svega solidan materijal. Poslovi koji se filološkom metodom 


i Spomen knjiga, str. 218. 

imaju izvršiti sami su za sebe teški. Radi jednoga jedinoga 
važnoga podatka treba katkad raditi mjesece, a mnogi naš 
pisac koji je vješto znao da posakriva tragove svog: pozaj- 
mljivanja zadat će komegod posla od više godina. Ovi su 
poslovi ujedno i nepopulami, jer ovakvo istraživanje fakata 
interesira redovno samo malen broj stručnjaka. No ono je 
potrebno, i bez njega se ne može ići dalje. Antipatičnom i 
jalovom postaje ta filološka metoda samo onda ako.se sva 
muka ulaže u beznačajne poslove od kojih je nauci malo 
koristi ili štete, bez obzira na to kakvi su njihovi rezultati. 
A to se na žalost u nas često dešavalo. 

Drugačiji je zadatak estetske metode. Zahtjev da se 
književna djela prosuđuju isključivo sa stajališta koliko 
suona književna, tjiumjetnička, sasvim je razumljiv 
i opravdan — zapravo nešto što se samo po sebi razumije. U .' 
našim  priručnicima za književnu povijest govori se često 
puta veoma mnogo o piscima koji nemaju apsolutno nikakve 
umjetničke vrijednosti, ili je ona vrlo malena. Velik broj 
naših literarnohistorijskih studija, specijalno iz starijih go- 
dina, posvećen je u velikom broju pitanjima koja s umjet- 
nošću nemaju nikakve veze. U nas još i danas u školskim 
udžbenicima figuriraju kao imena odličnih književnika imena 
ljudi koji nisu dali niti jedne toplije pjesme, a govori se kao 
O prvorazrednim veličinama o piscima kojima je vrijednost 
—.i u našim prilikama — osrednja. Tako je bil& moguće da 
se u povijestima književnosti govori npr. više o Relj- 
koviću negoli o Kanižliću, više o Palmotiću negoli o Držiću. 
Prije ili kasnije trebat će izvršiti radikalne revizije sudova o 
mnogim našim piscima koje školska nauka prikazuje kao 
velikane — zbog nacionalnih, monalnih ili pedagoških razloga, 
ili pak zato što su njihova djela filolozima pružala više inte- 
resantnog materijala negoli djela umjetnika. Ti su razlozi 
možda bili opravdani nekad, ali danas nemaju smisla. To 
vrijedi i za stariju i za noviju književnost. Imena Botić, Bogo- 
vić, Trnski, Marković, Preradović, Tomić itd. u školskim 
udžbenicima zauzimaju mjesta koja im ne pripadaju. Jedni 
od njih uopće nemaju književne vrijednosti, a drugi su pak 
pisali previše ili nejednako. Tu reviziju sudova treba izvršiti 

za čitavu našu književnost od 16—20 vijeka, i treba jasno 
razlučiti dokumente. naših kulturnih nastojanja od uspjelih 
umjetničkih afirmacija. Cio naš period ilirizma iziskuje i te 
kakvu reviziju u tome smislu. A čitava naša moderna knji- 
ževnost, od druge polovice 19. vijeka do danas, ima da se 
promatra pretežno sa stajališta koliko je ona doista književ- 
nost, tj. umjetnost. : 

U tome je veliki zadatak i veliko značenje estetske me- 
tode. U Srbiji je tu reviziju dosta radikalno izvršio Skerlić, 
naprosto izbacivši iz svoje »Istorije« mnogo imena koja su 
dugo figurirala kao imena velikih pisaca. U Hrvatskoj imamo 
u tom pogledu tek pojedinačne radove, bez ijednog pokušaja: 
da se jedno jedinstveno estetsko mjerilo protegne na čitavu 
književnost. 


.3 


Svi ovi zahtjevi što ih reprezentanti estetske literarne 
historije postavljaju, inače sami po sebi tako jasni i oprav- 
dani, postaju međutim sumnjivi i diletantski čim se estetska 
metoda proglašuje jedino ispravnom, te se uopće ne do- 
pušta da se o književnosti govori s kakvog drugog stajališta, 
osim sa stajališta estetike. 

Estetska metoda u našoj literarnoj historiji, uzeta kao 
jedino moguća metoda, dovodi za sobom dva nedostatka. Prvi 
je što ona ne vodi dovoljno računa o građi s kojom danas za 
svoj rad može literarni historik disponirati, a drugo, uzeta 
sama za sebe, ona je odviše negativna i jednostrana a 
da bi se samo njezinom pomoću mogli postići svi oni rezultati 
za kojima književna povijest ide. 
= Kakvo je stanje naše književne historije i s kakvim se 
teškoćama ona danas mora boriti, rečeno je već. Uz ovakve 
prilike literarni historik koji bi htio da se služi jedino estet- 
skom metodom već je unaprijed“ osuđen ili na diletantsko 
dovijanje ili na metodu maturnantskih školskih zadaća, da sve 
odreda siječe. | E 

* Preostaje mu naravno mogućnost da sam čisto filološkom 
metodom savjesno prouči sav materijal, au javnost da priopći 

samo svoje rezultate — sub specie esteticae. No time osuđuje 
sve one koji će se baviti istim poslom da prolaze iste muke 
traženja koje je prošao i on — a s druge je strane uvijek u 
pogibli ne će li ga sam posao oko probiranja materijala odvući 
od estetske metode čisto filološkoj. Zbog nauke same, ai zbog 
stvaralačkog procesa u samome piscu najbolje je da se ova 
dva posla sasvim odijele, i da čovjek ondje gdje je posao oko 
istraživanja fakata važniji, riješi najprije taj posao, a tek 
onda da on sam ili tko drugi priđu k rješavanju čisto estetskih 
problema. : 


No estetska metoda, sama za sebe, odviše je negativ- 
na a da bi se njome moglo riješiti sve ono što se od literarne 
historije kao nauke traži. Ona može da izvrši samo posao 
obaranja vrednota, no ne može da odgovori pozitivno 
na pitanje: a što ta književnost zapravo znači? Njome mogu 
da se dadu efektni, jasni i zaokruženi radovi, ali u prvom 
redu s negativnom tendencijom. Bez teorijskog dokazivanja 
za to, dokaz su tome i najpoznatiji reprezentanti ove metode 
u hrvatskoj i srpskoj književnosti: Nedić, A. B. Šimić, a u 
posljednje vrijeme Albert Haler i donekle Velibor Gligorić. 
Svi su Nedićevi i Šimićevi. radovi logični, prilično uvjerljivi 
— ali iz njih nijednom ne možete da osjetite pisca okome 
je govor. Polažući glavnu pažnju na to da određene ličnosti 
maknu s mjesta na koja su ih postavili drugi, oni su radili u 
prvome redu intelektom, tražeći slabe strane dotičnih pisaca 
— i tako su odgovorili na pitanja što dotični pisci nisu bili. 
A literarna historija nije valjda nauka o tome što neki narod 


u književnosti nije dao! Jer tom čisto estetskom metodom 


uvijek lebdimo u opasnosti da eliminiramo velik dio faktora 
koji su u nekome književnom djelu sadržani i koji su za 


.povijest književnosti veoma važni. Samom estetskom meto- 


dom sabijamo književnost na mnogo uže područje negoli ga 
ona stvarno zauzima, a literarnoj historiji kao nauci oduzi- 
mamo mogućnost da izvrši poslove koje ona kao nauka mora 
i može da izvrši. f 

Osnovni je nedostatak čisto estetske metode u tome što 
ona literarnu. historiju identificira s kritikom. Zadaća je lite- 
rarne kritike da odredi pojedinim piscima rang u hije- 


29 


rarhiji literarnih vrednota. No književna historija kao 
nauka ima da istraži i iznese sve ono što je u životu neke 
književnosti igralo veću ili manju ulogu. Kao što politički ili 
kulturni historik ne istražuje samo najviše uspone nekog 
naroda ili neke sredine već isto tako i vremena pada i vre- 
mena bez naročitog značenja, tako i književni historik ima 
da istraži i prikaže sav književni život nekoga naroda. 

Ima pojava koje u umjetničkom pogledu ne znače gotovo 
ništa, no u literarnohistorijskom . pogledu — s obzirom na 
njihovo djelovanje na suvremenike — bile su epohalne. Stanko 
Vraz, Mirko Bogović, Franjo Marković imaju po svojoj knji- 
ževnoj vrijednosti veoma različitu vrijednost. — no za naš 
književni život značenje svakoga od njih veoma je veliko. 
Svetozaru Markoviću ne bi prema našim estetičarima uopće 
«bilo mjesta u srpskoj “književnosti — a ipak mu je: Skerlić 
s pravom posvetio odebelu knjigu. 

Neki naši stariji književnici — Veber, Trnski — ne znače 
u umjetničkom pogledu gotovo ništa, a ipak za razvoj našega 
književnoga života. znače vanredno mnogo. Hrvatska moderna 
«dala je po čisto književnim rezultatima malo — no njezino 
je značenje za razvitak književnosti golemo, itd. 

Literarni će kritičari preko ovakvih pojava prijeći pri- 
lično brzo i lako — no historik književnosti mora da se 
na njima zaustavi, jer inače nema ključa za razumijevanje 
najvećeg dijela književnih pojava. 

Literarni kritičar morat će književne produkte vlastitoga 
naroda omjeravati o produkte drugih i razvijenijih naroda 
da dobije ispravno i jedinstveno mjerilo za književne 
vrednote. Ne treba naročito naglasiti da mnogi naši pisci 
kojima se u našim priručnicima daju po čitave strane kao 
nekim velikanima, ne bi u većih naroda bili ni zabilježeni. 
No književni historik kao radnik na nacionalnoj nauci mora 
u isto doba da ima pred očima činjenicu da jedan pojav, 


sasvim neznatan u jednoj sredini, može biti epohalan u dru- 


goj — i ovu zaokruženost svog područja mora da ima uvijek 
na umu, ako hoće da pravilno prosuđuje stvari. 

* No književnost, pored svoje estetske strane, ima i svoju 
socijalnu i sociološku stranu, o kojoj književni historik mora 

da vodi računa. S čisto književnoga stajališta neke pojave 
koje u aktuelnom životu izazivaju silan efekat u poznijim 
pokoljenjima padaju u zaborav, jer je njihova stvarna knji- 
ževna vrijednost minimalna. .No ta činjenica svejedno ne 
opravdava književnoga historika da preko same pojave jedno- 
stavno prijeđe, već on mora da istraži i uzroke zašto je on u 
aktuelnom životu ipak mogao da ima tako veliko značenje. 
Književni historik, prema tome, ima da istražuje i knji- 
ževni život: ukus i reagiranje publike, psihologiju čita- 
laca itd. U ovom pogledu veoma je ilustrativna i značajna 
radnja Pavla Popovića o Milovanu Vidakoviću, piscu inače 
bez književne vrijednosti, no u životu književnosti veoma 
važnom. Literarni historik ima da ispita zašto je neko slabo 
djelo dobro primljeno, a dobro djelo otklonjeno. Književni 
historik ima da ispita koliko je umjetnost u svome napredo- 
vanju pokazivala nastojanje da obuhvati što više socijalnih 


slojeva i da im se približi. On ima da istraži djelovanje knji- 


ževnosti na vjeru, običaje, moral, društvo, narodnost. On ima 
da istraži djelovanje i sudbinu književnih listova i književnih 
institucija, kao i značenje literarne kritike u pojedinim vre- 
menima. Razvrstavajući književne pojave prema njihovoj 
književnoj vrijednosti, on ima da u prvom redu uzme u obzir 
psihologiju stvaranja, jer ako književni historik i književni 
kritičar nisu uspjeli da uđu u intimnu radionicu pisaca, o 
kojima je govor, i ako u isto doba nisu ušli u: psihologiju 
Publike, sav njihov rad imat će tek fragmentnu vrijednost, 
itd. oj 

Svi ovi i slični problemi koji su za literarnoga historika 
veoma važni nemaju naravno s čisto književnom vrijednošću 
samih djela gotovo nikakve veze. Književno djelo stoji samo 
za sebe — i ono će na buduća pokoljenja djelovati samo ono- 
liko koliko u sebi sadrži živih umjetničkih elemenata. No to 
ujedno znači-da se pored filološke i estetske metode, od kojih 
svaka ima svoje opravdanje i svoje područje rada moraju 
uzeti u obzir. i druge metode, i tek sve zajedno moći će one 
iz literarne historije izbiti ono što se iz nje kao duhovne 
nauke da izbiti. 

Ne može se prema tome zamisliti književna historija koja 
bi obuhvatila podjednako sva moguća gledišta, i da bi se 
mogao naći književni historik koji bi u podjednakoj mjeri u 
isto vrijeme mogao da uzme u obzir svako stajalište. Kao i 
svuda, i ovdje će se raditi s jedne strane o onome što odre- 
đeni momenat od nauke najviše zahtijeva, a s druge strane o 
ličnim sklonostima samoga pisca. ' 

Književni historik ići će u prvom redu za tim da pruži 
što tačnije i isenpljivije informacije o književnom životu, 
o piscima, djelima i publici, o širenju ideja itd. Već prema 
prilikama, one će više ili manje morati da budu filološkom 
metodom rađene, pogotovu kod nas gdje se najpotrebnije 
stvari jednostavno ne znaju. 

Književna će historija s drugć strane promatrati književ- 
nost nekoga naroda isključivo sa stajališta koliko je taj narod 
dao književnih vrednota, bez obzira na sve druge 
momente. Sasvim je jasno da će u ovako pisanoj historiji 
književnosti mnogo imena zauzeti mnogo manje prostora ne- 
goli u historiji književnosti one prve vrste .-& možda i 
obrnuto. No i takva književna historija koja je pisana na 
estetskoj osnovi može da bude različita, već prema tome ima 
li pred očima nacionalni okvir, ili njezin pisac i produkte 
vlastitoga naroda mjeri evropskim i svjetskim mjerilima. I 
za jedno i za drugo stajalište ima opravdanih razloga, već 
prema poslu koji je u nauci dotle izvršen. gi 

Promatrajući svoj predmet s određenoga soci ja lnoga 
stajališta, literarni će historik proučavati dalje svoj predmet 
u prvom redu s gledišta koliko je književnost pokazivala ten- 
denciju da obuhvati što više društvenih slojeva, da bude što 

* univerzalnijom. U tom pogledu ispitivat će on ne samo nje- 
zino djelovanje na društvo nego u isto doba i način kako je 
ta književnost od publike primljena. On će prema eva ispi- 

 tivati koliko je neka književnost reprezentirala živu silu, 
faktor društvenoga napretka, ili je pak živjela kraj njega i 
povrh njega. 

Ponajveći dio radova o književnosti — i u nas i na strani 
— ima pred očima u prvom redu stvaraoca i njegovo djelo. 
No u isto doba je važan faktor u književnosti i publika, i 
književni će historik moći da piše historiju književnosti upra- 
vo s toga stajališta kako se stvarala i razvijala publika, kakva 
su se sredstva upotrebljavala da se ona za neku književnu 
pojavu zagrije i trajno zadrži, itd. 

Historija književnosti može da se na koncu napiše i tako 
da i ne bude govora o književnicima i njihovim djelima, već 
da se zahvati u jezgru stvari: književnost kao život, rađanje 
ideja, njihovo stvaranje i umiranje. Ispitivat će se kakve je 
probleme književnost nabacila, $ koliko ih se žara prihvatila, 
kako ih je riješila, itd. u.“ 

Sva ta gledišta — a može ih biti još i više — zahtijevaju 


svaki put drugačije osvijetljenje predmeta i ličnosti, pa će 


onda naravno svaki put ispasti drugačiji i likovi pojedinih 
ljudi o kojima je govor. Književna historija kao nauka koja 
hoće da svoj posao shvati ozbiljno — kao posao koji nam daje 
podatke .o čovjeku i njegovu rješavanju najkrupnijih pro- 
blema egzistencije — mora da se svog predmeta prihvati sa 
Svih strana, jer samo ovako svestrano ispitivanje može da 
dovede do rezultata, koji neće biti samo knjiški, već važni 
faktori u izgrađivanju života i čovjeka. 

Kad se problem naše literarne historije svodi na alter- 
nativu filologija — estetika, onda se eo ipso eliminiraju sva 
ova različita pitanja koja su važna kao i pitanje kakav rang 


= pripada pojedinim piscima u hijerarhiji umjetnosti. Kao.u 


mnogim naukama o duhu, čini se, da plodnost literarne histo- 
rije nije u marljivosti, kako njezini reprezentanti obrađuju 
svoj materijal, kakvom bilo metodom, već u pronicavosti da 
postave pitanja koja su za sam predmet važna. Često puta već 
samo postavljeno pitanje daje gotovo polovicu odgovora i 
Pruža više negoli još marljiviji rad bez širih vidika. Siroma- 
štvo naše suvremene literarne historije dokazuje upravo to 
što smo se preko pedeset godina hranili filološkim radovima, 
a danas kao da ćemo opet poći tragom Nedića, i dvadeset 
godina samo sjeći književničke glave i obarati autoritete — 
kao da je to najvažniji i jedini posao jedne nauke! 

U našoj suvremenoj literarnoj historiji nuždan je prije 
svega rad na tačnom informiranju, na utvrđivanju 
činjenica, ukratko, da se što više i što tačnije zna sve 
ono što je potrebno znati. Jer u nas se danas zna malo. No 
u isto doba dok taj posao nije ni izdaleka završen kako treba, 
sa svim promjenama društvenim i sve jačim slabljenjem 
nacionalizma iskrsavaju drugi problemi, među ostalima i taj 
da se. književnost u prvom redu prosuđuje kao umjetnost, 
bez obzira na nacionalni i kulturnohistorijski okvir. No jedan 
se posao ne da izvršiti bez drugoga i ne može se zbog jedne 
metode zabacivati druga. Ako danas mnogi s više ili manje 
opravdanosti navaljuju na starije reprezentante čisto filološke 
metode, to nije zbog metode same, već zbog toga što nekoliko 
generacija književnih historičara nije tom metodom riješilo 
ni izdaleka sve probleme, koji su njome mogli biti riješeni. I 
sad, kad bismo morali poći dalje, moramo izvršiti poslove 
koje su morali svršiti stariji. 

Književna historija, promotrena s ovih gledišta, danas je 
vrlo složena nauka, i trebalo bi i u nas mnogo ljudi da riješe 
sve ono što bi ona mogla dati. No aktivni hrvatski literarni 
historik nalazi se u ponajviše slučajeva u položaju da mora 
sam uzimati u obzir sad ovo sad ono gledište, da uzima jed- 
nom ovu, a drugi put onu metodu — jer nema niti predradnja 
niti pomagala da se do kraja i potpuno izgradi u jednome, 
smjeru. Često puta čovjek, hoteći da bude esteta, završava 
posao s filološkom obradbom materijala, a pristupajući k po- 

šlu's namjerom da dade rad o psihologiji stvaranja, svršava 
time da objašnjava s čisto sociološkoga gledišta uspjeh ili 
neuspjeh kakvoga djela. Problemi, za koje bi u normalnim 
prilikama . trebalo više , ljudi, da ih svaki rješava na svoj 
način koji je najbliži njegovoj unutrašnjosti, prepušteni su u 
nas. dvojici, trojici ljudi, koji moraju da se bave koječim, ne 


izgrađujući ni svoje ličnosti onako kako bi inače mogli i 


htjeli. Važnost je npr. Skerlićeve pojave u tome: što je cijelu 
noviju srpsku književnost promotrio s određenog soc ijal- 
nog «stajališta. Pa iako se s opravdanošću može reći da on 
nije imao mnogo osjećaja za najintimnije izvore umjetničkoga 

M AKI : : : 
sarma: z. je S ka voj posao izvršio bolje nego itko 
je sada da izvršuju svoj ' 
* I je poslove, a ne da 
prigovaraju drugima zašto_nijesu izvršili ovo ili ono 

Konačni cilj književne ijesti nij 
Konačni kr povijesti nije ni filološko utvrđi- 
e ai» niti estetska obrada materijala, već u zad 
odgovor na pitanje o filozofsko značeni 
U . 1 S m značenju knji- 
Kk Sva moguća gledišta književnoga historičara jaje 
: ološko i estetsko i sociološko i psihološko, itd. — u stvari 
omnia ina da se dade što bolji i puniji odgovor na pi- 
: a književnostunašem ži ć 
sa : votu uopće 
X: s : a S g . .. u. konca, nije mnogo važno žada se 
roji knjiže . rodio, što je radio, kako je živio, kao ni to j 
7 kaka ličnosti kakve gospođe Mare ili ljubavi kakve Mice 
ia gi S nona a i vjerno. Sva su ta pitanja, makar koliko 
i literarni život važna, od uzgredne vrij 
; rijed- 
haa nahija ng mu u jezgru životnog problema Ze ava 
io filološku ili čisto estetsku metod či 
degradirati književnost žaj Si vre ge aa 
s položaja, koji joj stvarno pri 
.. pra ni ... x sana 
DE aja la! smisao književnosti kao dijela iljetnosti: 
rodiranje u problem života. Knjiž ' 
KE nda pojagh i | života. njiževnost, stvara- 
lačk: Jiževnika, nije jedna od u dnih i 
jelitih funkcija naše psihe m moe ša Kok 
lit imkci , , makar kako važna, nego se 
io manifestira najosnovnija težnja pojedinca i SLETE ai 
KI u smisao života, shvatiti ga, i svojim djelo- 
: jecati na njegov tok. Filozofija, uk igija 
umjetnost različite su strane ist jaa gis 
jeti Ta og osnovnog nagona; one idu * 
ol nog jeni samo s različitim metodama. Najviša djela 
i a znače u . ' . : Ki . % . še = 
Pred otko. isto. doba d nauku i umjetnosti filozofiju 
dn književnosti, koja hoće da svoj posao smatra 
i važnim, mora imati pred očima uvijek najviši cili 
: mc jek najviši cil 
sai sipono Naša književna povijest ima da nam eo i 
o. je: i nam je književnost dala, kuda:'nas je htjela povesti 
: kh je unkciju izvršila u formiranju naše psihe? — U ev- 
opskom smislu cijela ta književnost znači veoma malo, jeri 

naši najveći ljudi, mjereni evropskim mj erilom, znače za velike 
narode samo pisce drugoga i trećega reda. No za na Šš život, 
za izgrađivanje naše nacionalne egzistencije, ta je književnost 
značila veoma mnogo, jer je upravo u njoj više negoli igdje 
drugdje došlo više manje do izražaja sve ono što je naše — i 
veliko i sitno, i dobro i zlo. Nismo izgradili svoje filozofije, 
. nismo izgradili svoje religije — no misao koja je vodila nas 
ili prema svjetlu ili prema mraku, izražena je više manje jasno 
u književnosti. Sve ove trzavice naših dana, koje vitlaju našim 
narodnim bićem i potresaju ga u dnu, nisu nešto što je nastalo 
sada, već korijen za sve to imamo u našoj prošlosti — i naj- 
bolje objašnjenje na pitanje u tom pogledu dat će nam upravo 
književnost. Samo, naravno, treba pristupiti k ispitivanju te 
književnosti s malo drugačijim načinom negoli je samo skup- 
ljanje biografskih ili bibliografskih podataka ili glavosječenje 
en masse. 


U nas je uopće rijetko kada nabačeno pitanje: kakav je. 


naš poziv, kakav je smisao naše egzistencije? — Rečenice o 
smirivanju Istoka i Zapada, kao i o slaviziranju ili balkanizi- 
ranju Evrope, obične su fraze, kao što bi fraziranje bilo svako 
filozofiranje pojedinaca o našoj historijskoj misiji. No pokušaj 
da se istraži kakve je ideje naša književnost preuzimala od 
drugih, kako'ih je obrađivala, kako je naše društvo reagiralo 
na njih, već bi nas možda uputio na pravi trag. Život književ- 
nih struka, sudbina različitih pokreta, sudbina i aktivnost na- 
ših političkih i nacionalnih ideologa, sve je to donekle našlo 
odziva u književnosti — i na sve to bi mogla bar djelomično 
da dade odgovor historija naše književnosti, kad bismo joj 
mogli dati više zamaha i učiniti od nje doista nacionalnu du- 
hovnu nauku kojoj su i filologija i estetika i dr. samo sredstva, 
a cilj su joj najkrupniji problemi nacionalne i uopće čovječje 
egzistencije. : 

> Ova je pitanja djelomično nabacio npr. Miroslav Krleža 
(Plamen 1919) u članku »Hrvatska književna laž«, a donekle i 
August Cesarec, oborivši se na kult narodne poezije s pitanjem: 
kakve je probleme narodna poezija uopće iznijela? — Koliko 
god su obadva članka sasvim negativna i polemička, opet su 
u njima autori vrlo dobro dali osjetiti, da u književnoj 

historiji i nauci o knjiž i će i 
iji Jiževnosti uopće ima dubljih problemi 
saf = "S agr filologija i kaka Tek Krleža 
Ga ne će da shvati da je prije svake dubl; i Ž 
izvršiti one crnačke poslove istraživanj BR Mob 
: istraživanja fakata, koji lovi 
sami sobom ne mogu da zablješćuji bi skoro ika 
ablješćuju, ali ih netko izvršiti 
bez obzira na to hoće li za j i slini Belina“. 
a svoj rad doživjeti pohvalu ili bati 
U svakom gotovo ša j jamkiociai ca 
j pogledu naša je književnost djevič i 
neiskorišćeno područje, omo jući Puk devaes 
eisk , omogućujući svakome d joj 
vidnih rezultata u koj E j šk va 
: jem god hoće smjeru. I raditi i j 
rovima bilo bi kudikamo korisnij i rab trek aug 
ovima | isnije negoli voditi polemik 
»jedino ispravnim«, »modernim« i. jeli Medika 
edino is ; i »zastarjelim« metod k 
mi još nijednom metodom nismo dali niti mini ota 
ini ali niti minimum Š 
se može i mora dati, ak: 6 ozbilji kine 
moa o hoćemo da ozbiljno govorimo o nauci 


(Savremenik XX1I1/1929, br. 1) 


NAŠA KNJIŽEVNOST I NJEZINI HISTORICI 


Razvojna linija jugoslavenske jim E. ai 
j injanj iše. Ako se uzmu u obzir sv iti, 
tojano uspinjanje naviše. 2 1 ro lr s nae 
ijalni itički tivi što su je izazva 
i socijalni, politički, kulturni mo o 1 kike 
dd: određivati smjer, jugoslavenska književnost kao pa 
*“ apstrahirajući od pojedinosti i pojava neznatnih ča ma 
pokazuje sve kucaje, sve šarenilo života koji traži svoj 
zak, svoj put, svoj cilj. NPR kJ X; : 
Sva mjerila u književnosti imaju ante unećaski 
iteriji vrij ka ograničenja. Posta n 
kriteriji vrijede samo uz ne makne: 
jši jališ tivši sve efemerne norme : 
najšire stajalište, napus jin omar 
f : t, uza svu podjelu na p 
ževnost, uza svu rasparčanost, edna 
Ž zliči tre, uza posvemašnju je 
države, plemena, različite centre, a kak: 
ič jelj j dijela naroda od drugoga, | 
mičnu odjeljenost jednoga 2 ohm. 7 
j i ibleme koji su se s razvojem p: a p 
phpšavtjav ke, jindividualnijih do najopćenitijih, 
PKI a po gi * 3 
javljivali u životu, od najindivi vijih ba jepe _ 
socijalnih i čovječanskih. Ona je u na ngemća hd: 
j ženje izla — ojim naj x 
e, tek traženje izlaska no u sv čim 
poi Pamji u svojim najvišim tvorevinama ona sipđe i da zanosi 
Bez obzira na sva moguća gledišta na o pije: . s; 
je svjesno ili nesvjesno nastojanje njezino u tome a .. 
najjače, najsmjelije zamahe čovječje soja loved 
Ž . . . =a . . jernji ja : 
nama, njezin kliktaj i njezin naj d, njez awia 
iku i ičr i blaga lelujanja i near 
logiku i kaotičnu nelogičnost, 
kike. drhtaje pojedinca i spontane uzbune end 
snažni ritam života što se kao golema, rea : e u d 
rijeka razlijeva od vijekova do vijekova, i u kojem j 

pozitivna radost, radost umjetnika: moći promotriti što više 
njegovih oblika, šara, zvukova; ući što dublje.u sve ono naj- 
intimnije, najskrovitije, najjače, najtajnije; ostaviti sve lične. 
i efemerne brige za egzistenciju i socijalni položaj, s tom jedi- 
nom. pozitivnom radošću — htjeti ili moći utonuti sav, bez 
ostatka, u tu vječno šarenu i vječno novu jurnjavu u nepoznato 
što se zove. život. ka 

Svaka je književnost u svome nastanku izražaj najele- 
mentarnijih potreba duhovnog života, bez kojih je njegov 
razvoj uopće nemoguć; sva je ona kao umjetnost na tom stup- 
hju ispoljavanje onih najprimarnijih čuvstava i želja za stva- 
ranjem koje se u svagdašnjim poslovima ne mogu da istroše: 
Na svome najvišem stupnju ona znači prekid sa svim efemer- 
nim potrebama, nastojeći da sruši sve granice i postavljene 
norme, prodirući u jezgru smisla i egzistiranja. 

Politički život naroda nije nikad potpuni i pravi odražaj 
njegova duhovnog života; politička je struktura ponajviše 
posljedica mnogih spoljašnjih faktora koji mogu da rade i mir- 
no protiv struje duhovnog života; politički je život gotovo 


. uvijek tjesnogrudan, jednostran, plitak, i na nj se često daju 


ljudi ograničeniji, sa slabijom moralnom osnovkom. Nauka je, 
još više nego politika, svuda domena rijetkih pojedinaca, i ona 
ne dopire u široke slojeve. Sav onaj unutarnji život ljudi, koji 
je jednako snažan i bujan u slobodnih i'u robova, koji je jed- 
nako šaren i kompliciran u inteligentnih i neznalica, koji je 
u svojim težnjama golem u bogataša i u siromaha, i u svojoj 
dubini, snazi, valovitosti, bujanju svuda i uvijek lijep — sav 
taj život nalazi jedan jedini način da se ispolji po mogućnosti 
vjerno i tačno — umjetnost, i bilo umjetnosti, to je bilo 
života uopće. PRI: . 

Svaka je definicija književnosti ' jednostrana i ostavlja 
prostora za napadaje. Samo estetski kriteriji ne mogu nikada 
objasniti ono što je najjače i najdublje u njoj. Svaka definicija 
književnosti vrijedi tek neko određeno vrijeme i s određenog 
stajališta. U bitnosti se književnost ne da uhvatiti u čvrsti 
oklop definicije, kao ni život koji ju je izazvao, koji je njezin 
korelat, jer je on, u svim svojim oblicima, neograničen i neo- 
buhvatljiv, počinjući se i svršavajući kod bigotnih vjernika 

tek kod čovjeka, prostirući se, prema našim slutnjama, od 
kamena do gibanja zvijezda. Svaki onaj koji opaža život ondje, 
gdje oko vulgarnog prolaznika ne opaža ništa interesantno; 
svaki onaj koji je kadar zamijetiti ljepotu tamo gdje duhovni 
plebs opaža suhu prozaičnost — umjetnik je, bez obzira na to 
izaziva li pljesak, posmijeh ili nemar svojih kritičkih suvre- 
menika. I književnost kao umjetnost, uza sve spoljašnje pro- 
mjene lozinaka, nije drugo do li vječno traženje pojava života 
u svim mogućim oblicima, u svim mogućim emanacijama 
njegovim, i konkretiziranje njegovo. Promatrati književnost 
s ovoga jedino opravdanoga stajališta znači: otvoriti svoje oči, 
svoje osjetne organe snažno i široko za sve što dolazi do nas, 
kao što čovjek širi grudi na vrhuncima u proljeće da upije 
što više mirisa, što više uzduha, bez obzira na to odakle dolazi; 
znati naći u svim produktima književnosti, makar kako bili 
naoko oprečni, ispoljavanje života, i prosuđivati sve samo s 
toga gledišta koliko su ga oni mogli da izraze. 
Naša je stara književnost uglavnom samo pismenost i di- 
letantsko pjevuckanje i zabava dokonih ljudi, prilično daleko 
.od umjetnosti. No posljednjih stotinu godina naše literature 
znači ubrzani tempo, konstantan napor da se postignu vrhunci 
mogućnosti; neko grozničavo napinjanje da se u njoj ispolji 
maksimum snaga što su dugo ostajale prikrivene; vrludanje 
neko, desorijentiranost, posrtanje, kao obilježje. svega toga 
našega života što nije znao da krene određenim smjerom. No 
u svemu tome, i u najoprečnijim pojavama, i u najnaivnijim 
zanosima i pokretima, ima neko zajedničko, jedinstveno na- 
stojanje da se dade riječ neka, svoja, nova, sa svim naporom 
unutrašnjosti. Naivna seoska novelistika i pokušaji najnatu- 
ralističnijeg smjera; patriotski zanosi i dekadentstvo iživjelih 
mladića; naglašavanje nacionalnosti i kozmopolitske tenden- 
cije; kruti formalizam i anarhija u oblicima; Radičević, Kranj- 
. čević, Krleža, Mušicki, Preradović, Cankar, Zmaj, Vidrić, 
Crnjanski itd. — sve to, iako nije u svakome pravcu dalo sa- 
vršenih konkretizacija, pokazuje konstantno vrenje. Razvojna 
linija naše književnosti u posljednjih sto godina nije tromo 
puzanje na jednoj razini, polagano i teško povlačenje za dale- 
kim provodičima, već je po svojoj shemi rapidno uzdizanje 

k zenitu. Literarna sadašnjica Jugoslavije, uza sve njene 
negativne strane, uza svu bjesomučnu navalu mnogih koji 
viču, jer je vikati moda, pokazuje ipak neke općene: crte, koje 
svakako znače plus, i po kojima bi se moglo naslutiti da ide- 
mo u susret periodi koja će možda od svih dosadašnjih biti 
najjača. A to je: u općenoj težnji da životu dademo najjači 
mogući zamah, najveći impuls, da izrazimo maksimum svih 
svojih individualnih i kolektivnih sila, i umjetnost ima da se 
otrese svih ukočenih pogleda, forma, metoda, nišaneći bez 
ustručavanja, bez okolišanja u jezgru bitisanja; da taj život 
što se izmiče ispodl ruku umjetnika, što puzi iz njih, ukliješti, 
uhvati u njegovoj jezgri, u njegovoj srčiki. 

Razvojna linija naše literame historije pokazuje rapid- 
no padanje nizbrdo. Nastavši u doba nacionalnog preporađa- 
nja, u doba nacionalnog pridizanja, kao jedna od najsnažnijih 
poluga na poslu buđenja i stvaranja narodne svijesti, izvršila 
je ona svoju zadaću u to doba uglavnom sasvim dobro, davši 
ujedno najbolje svoje reprezentante. Mijenjaju se ljudi, mije- 
njaju se prilike, mijenja se književnost, pa i pogledi na nju. 
Produbljuje se i potencira život, produbljuju se ljudi, pro- 
dubljuje se književnost, pa se i njezina historija mora produb- 
ljivati. Naša literarna historija, iako bi od svih naših nacio- 


'nalnih nauka morala da bude najbliže životu, iako bi morala 


da najbolje registrira sve one kucaje i trzaje u njegovu raz- 
voju, u naše je doba, u doba najrazmetanijih nagona i čežnja, 
naprosto stala, nepomična, sterilna, zastarjela, bezizražajna. 
Mrtva je po svojim idejama, po svojim produktima i po gole- 
mom dijelu svojih reprezentanata. U doba kad su zamućeni 
izvori života, kad se uskovitlala i naša prošlost u nama i naša 
sadašnjost, kad svatko traži orijentaciju, kad želi da odredi 
svoj stav prema svemu što se zbiva oko njega, ona koja bi 
imala da nam objasni sve one dijelove naših bića, ostaje bez 
fiječi, produljujući svoj život samo na propisanim mjestima, 
negirajući sebi međutim i tamo svojom metodom pravo na 
egzistenciju. 

Život je pojedinca zapravo samo opsjena; individuum je 
samo kratkotrajan i sasvim neznatan oblik vječnog i nepre- 
kidnog procesa. Postoje naprosto samo život, kontinuirana 

njegova linija kojoj pojedinac i njegovo vrijeme može dati 
naročitu karakteristiku, naročitu boju — no ona se u svome 
toku ne lomi nikada. Umjetnost, književnost, kao pojam, kao 
cjelina, nije suma : pojedinih djela i grupiranje pojedinih 
perioda, već je u svome razvoju ispoljavanje, konkretiziranje 
one linije života, interesantna i veoma znatna upravo zato što 
'za nju, za oko njena historika, zapravo i ne postoji toliko 
pojedinac i njegova lična sudbina, njegovo «djelo samo za se, 
godine, periodi, motivi, već ta linija života, izražena u umjet- 
nini — njeno krivudanje i rast, njeno opadanje i zalijetanje, 
sve ono što je znatnije i važnije od pojedinca i od onoga za 
čim on lično teži. ko 
Naš život u posljednjem vijeku bio je kudikamo bogatiji 
negoli nam govori površna historija i njegova spoljašnja 
struktura tog života. Duševno bogatstvo pojedinih naših ljudi 
i silne razlike u živovanju pojedinih krajeva naših znače 
beskrajno mnoštvo nijansa, šara, boja, što se sve nije moglo 
da izrazi u uređenju našega života. Maleni i rasparčani, raz- 
dijeljeni i neorijentirani, mi nismo stvarali svoj vlastiti svijet, 
svoj vlastiti pogled, već je preko nas hujilo sve ono. što se 
stvaralo u sredinama sređenim i jačim, povijajući nas u sto- 
tine protivnih pravaca, rušeći i dižući, zanoseći sad ovamo, 
sad onamo. Podijeljeni smo bili u nekoliko država, pod utje- 
cajem dvaju svijetova, orijent i okcident, Evropa i Balkan, 
među tri vjere — i linija našega duhovnog života nije mogla 
biti ravna crta, već bezglava krivulja, mnoštvo krivulja, s 
uzvisinama i ponorima, kaos gluposti i inteligencije, zloće T 
plemenitosti, naprednosti i neisporedive tvrdoglavosti. Sve 


te crte mogu da budu strašne ili zanosne za patriota ili socio- 


loga, za političara ili moralistu, pedagoga ili liječnika — za 
umjetnika, za historičara književnosti, za historičara svih tih 
pojava života, one su sve jednako. lijepe i privlačljive, jer je 
ljepota u Šarenilu i varijaciji, a ne u monotoniji i etiketi. 

Od Mihanovićeve himne do »Spomena Principa« od 
Crnjanskoga ima cijela jedna duboka provalija, cio jedan 
svijet, neshvatljiv i neobuhvatan za one koji živu u uskim 
životnim pogledima. Od verbalnog patriotizma ilirskog doba 


preko romantike Šenoine, Lazarevićeve, Jurčićeve, do razdr- 

tih, neartikuliranih, primarnih krikova Krleže, što prodiru 
do u kosti, trebalo je u sebi proživjeti: čitavo jedno preporo- 
đenje, čitav teški proces, da se zbaci sa sebe sve sentimentalno, 
patrijarhalno, domaće, stilizirano, i zagleda smjelo, makar s 
najjačim bolom, u krv, u gnoj, u čir, u ponor, u bezdan. Lju- 
bomir u Elisijumu, hajduk Stanko, Radmilović, Štefan Polja- 
nec, Petar Raić; Njegoš, Kranjčević i Ljubomir Micić — bes- 
krajna dubina ljudi što su bar za jedan čas smjeli da zavire 
u izvore egzistencije, i zaglušna reklama, vika za novim, 
stvaralačkim, velikim — sve je to proživljeno u relativno 
vrlo kratko vrijeme, kao u snu nekom, kao u nekom instink- 


. tivnom traženju, lutanju, da se ide, da se ide, da se kuša, ne 


bi li se ipak našao izlazak. Kad je jednom naš književnik 
osjetio kako je život problem, kako književnost nije samo 
neko jednoliko klepanje stihova, stjecanje jeftine slave, već 
posao naporan i krvav, kao svaki posao, u kome je čovjek, u 
želji za stvaranjem, stavio sve na jednu kartu, i naša je knji- 
ževnost, bar u svojim jakim tipovima, izišla iz ranijeg okvira 
diletantizma, stremeći, kao i sav život, sa svom svojom inten- 
zivnošću, po neznatnim putovima k sreći i smirenju. 

Literarna historija ima posao registriranja, informira- 
nja, razređivanja vršiti tek u drugom redu. Iako se on teh- 
nički mora izvršiti prije, glavni i-zapravo jedini njezin posao 
jest: da osjeti bilo života; da osjeti koliko se u šumu riječi, 
imena, djela, dade razabrati kucanje njegovo, da kroz po- 
vršinu sadržaja, stihova, citata, ocjena, fabula, dijaloga pro- 
dre do samoga dna njegova, do njegove jezgre; da preko 
loma egzistencija, struja, škola, pravaca, života, slava, repu- 
tacija uhvati samu liniju, sam ritam njegov, u svemu onome 
što ga je izazvalo, što ga je karakteriziralo — koliko je taj 
život došao do izražaja u lijepoj knjizi, koliko ona nije puko 
obnavljanje općenitih literarnih tema. 

Za sve je ove probleme naša literarna historija, speci- 
jalno u Hrvatskoj, ostala gluha. Za sve one“ vrtoglavice, 
trzavice, zanose života, koliko su se izrazili u beletristici, 
ostala je ona daleko, produžujući svoju staru, beskrvnu 
egzistenciju na uvijek jedan način. Ne radi se tu samo o 
kobnom utjecaju filologije na nauku o književnosti. I naj- 

savršeniji estetski principi još uvijek znače odviše uzak po- 
gled a da se obuhvati značenje književnosti kao umjetnosti 
u potpunom opsegu. I umjetnici kao — Shakespeare, Dosto- 
jevski, naš Krleža — prošli bi prema estetskim kriterijima 
vrlo slabo. Književnost je više negoli estetika — ona je život 
sam, i zbog toga i na nju treba gledati kao na dio života. 
»In jaz, na vekomaj osramočeni don Quijote, sem mislil, da 
bodo ljudje slišali mojoj besedo in da jo bodo razumeli. Toda 
niso je slišali in je niso razumeli, zakaj. mislila so da sem 
literat. In zato so oznanjali da sem povedal jako lepo, da 
je moj jezik prijeten in blagozvočen; niso pa oznanili kaj 
sem  povedal. Razodeli so besedo, zamolčali so misel . . .« 
(Cankar, Krpanova kobila, 1907, str. 12). Umjetnik se ogra- 
đuje protiv uskoga, literarnoga gledanja na svoje stvari, 
protiv njihova tumačenja samo u odnosu prema nekom nad- 
životnom idealu ljepote. A naša se literarna historija, kao 
cjelina, kao struka, nije još uzdigla niti do estetskoga gleda- 
nja na svoj predmet, kutreći gotovo . pola vijeka u svojoj 
lingvističnoj kolijevci, stvorivši iz svoga područja neki usta- 
jali, bezbojni, hladni svijet, koji je upravo oprečan samome 
izvoru, književnosti. ' 
Ne treba spominjati imena ni napominjati da u toj lite- 
rarnoj historiji ima ljudi koji su je htjeli pomaknuti na- 
prijed, koji su dali # djela što mogu podnijeti i visoku mje- 
rila. Najviše u srpskom, a najmanje u hrvatskom dijelu. No 
najveći dio literarne historije, najveći dio onih koji je repre- 
zentiraju, koji žive od nje i koji još uvijek žilavo drže svoja 
mjesta, gurajući naprijed sebi slične, stvorio je naročiti tip 
literarnoga historika, koji dolazi i drugdje, no koji kod nas 
vlada suvereno, stječe ugled, slavu — no udaljujući se sve 
više od književnosti, od života, profanirajući tako sam svoj 
poziv, izazivajući tako i prezir i napadaje od samih književ- 
nika, što udara u oči upravo danas kad bi literarna historija, 
s više elana i snage u sebi, mogla i opet da izvrši u našem 
nacionalnom životu onu zadaću što ju je izvršila u vrijeme 
' svoga rađanja, u vrijeme Nowvakovića, Kukuljevića, Jagića. 
Stvorio se naročiti tip tzv. »stručnjaka«, čovjeka koji više 
ili manje marljivo »obdjelava« svoj posao, po nekoj šablon- 

skoj metodi, bez sudjelovanja srca i uma, bez vidika, bez pole- 
ta, bez obzira na to je li taj posao, izvršen na takav način, uop- 
će potreban, nije li on u određenim prilikama upravo štetan. 
Loš humanistički uzgoj stvara neko naročito nagnuće, u 
ljudi slabijih, k literaturi, k pisanju, bolest neku koja se 
teško liječi. Nesposobni za književnost kao umjetnost, po- 
stajali su dječjim, omladinskim piscima. Onemogućeni kao 
stvarači, kao producenti živih djela, postajahu kritičarima; 
a onemogućeni i ovdje, postajahu literarnim  historičarima, 
kopkajući slobodno po području za koje sami nisu bili, do- 
lazeći tako do ugleda i značenja koje nikako nisu zavrijedili 
i koje je upravo krvava poruga na njihove stvaralačke 
sposobnosti. : i : 

Fotografija takva literarnog historika ujedno je foto- 
grafija mnoštva onih koji kod nas pišu o književnosti. Ne- 
sposobni za samostalan praktičan život, s neukrotivom am- 
bicijom za mjestima i sa slabošću prema štamparskom crnilu, 
postadoše. »naučenjacima« — no ne u takvoj nauci koja traži 
intuicije, samostalnosti, pronicavosti, duha, već na tom pod- 
ručju što sa svojim romanima, novelicama i pjesmicama 
zabavlja, što ne umara toliko, a ipak može da pribavi glas. 
Kao nigdje drugdje, u literarnoj se historiji može tapkati po 
površini, a ipak se graditi ozbiljnim naučenjakom. Pa tako, 
kraj nestašice vidika, nastadoše problemi koji i nisu pro- 
blemi, polemike oko stvari komičnih i beznačajnih, knjige, 
rasprave, članci, brošure, koje sve zajedno za unapređenje 
i razvoj duha ne znače ništa do li žalostan dokumenat kako 
može zabluditi čovek koji i bez stvaralačkih sposobnosti 


'hoće svakako napred. 


Treba razumjeti: prijelaz s jednoga područja djelovanja 
na drugo ne znači još nesposobnost, inferiornost. Između 
nauke i umjetnosti ponor nije ni izdaleka tako velik kako se, 
na osnovi djela slabijih čini. Postoji naprosto život — i sva 


.su područja djelovanja potakla iz iste osnovne potrebe: da se 


shvati, da se prodre u njegove najskrovitije dijelove. I um- 
jetnost i nauka i najpraktičnija zvanja samo su različite strane 


istog pojma. Najgenijalniji članovi čovječanstva nisu nikad 
“bili samo stručnjaci, već su, kao Goethe, kao Leonardo, imali 

smisla za sve emanacije života, ne zadovoljavajući se nikad 
samo s jednom stranom pojava, nastojeći baciti svoje oko na 
sve oko sebe i u sebi. No djeluje komično i ne dovodi do 
ničega korisnog, kad se baš na područje koje traži najviše 
duha daju upravo ljudi koji već svojom pojavom sleđuju sve 
živo oko sebe; kao o stvarima koje su uvijek produkt mašte, 
srca, temperamenta; hoće da govore tipovi u čijim rukama 
umire sve što je živo; koji hoće da suvereno sude o stvarima 
što su im po svojoj unutarnjoj jezgri posve tuđe i nepri- 
stupačne. 

Ima jedna frapantna činjenica, koja udara u oči čim 
čovjek baci oko na našu književnost i njezinu historiju. O 
književnosti do XIX vijeka, koja u najvećem svom dijelu i 
nije prava. književnost, koja je samo dokumenat kulturnih 
nastojanja, ima razmjerno mnogo: djela i rasprava. O litera- 
tima koji su to samo po imenu, o ljudima bez izražajnosti 
postoji razmjerno bogata literatura. O najboljim pak knji- 
ževnicima toga starijeg doba rečeno je relativno najmanje, 
pogotovu kao o umjetnicima. O cijelom XIX vijeku, o ljudima 
koji sami sobom vrijede više negoli inače cio jedan vijek knji- 
ževnosti, obična literarna historija tako reći šuti (izuzevši 
srpski dio). Jer su ti njeni historici mogli nekažnjeno da ruju 
tamo gdje ne mogu pokvariti bogzna što. Jer su lako mogli 
doći na kraj s duhovima koji nisu mnogo jači od njihovih. 
Jer su lako mogli da stvaraju i rješavaju probleme tamo gdje 
i nema problema. Jer je najlakše stjecati papirnatu slavu i 
puniti desetke strana istraživanjima godina, komparacijama. 
rukopisa itd. — sve s poslovima koji postaju važni tek kao 
komponenta i nužna poluga dubljeg rada, no koji su odviše 
sitni i komični, ako se izvršuju zbog njih samih. A svi tii 
takvi literarni historici kao da nikad nisu ni pokušali postaviti 
sebi pitanje: a 

Što konačno u našem životu znači ta naša književnost? 

Koliko nas je ona pomakla naprijed, koliko je ona uopće 
naša — koliko je dio nas, živih, krvavih, sretnih i nesretnih? 

O pojavama snažnijima, jačima, o ljudima s dušom, S 
mislima, s velikim duhovnim kapitalima, oni ne govore ništa, 


jer naprosto ne znaju ništa reći, jer je to za njih predaleko,, 

preteško, nerazumljivo, jer tu nema takvih »problema« gdje 
treba nešto učeno dokazivati (Marković-Pavić!), gdje se može 
prepirati. Jer je tu problem uglavnom samo jedan: prodrijeti 
u psihu umjetnine i umjetnika, njegova vremena, njegova 
stvaranj a, u sve one mutne i duboke izvore iz kojih se izvijaju 
pojave života. No upravo za taj posao oni su preslabi. 

Udara u oči kako u svom najvećem dijelu naša literarna 
historija tako reći i nije historija literature, jer se naša knji- 
ževnost, kao umjetnost, započinje zapravo tek u XIX vijeku 
— a sav se rad najvećeg broja literarnih historika iserpao u 
djelima prije toga. Neke uzorne monografije što ih imamo tek 
su početak rada što još nije izvršen ni u svom desetom dijelu. 
Kao da ipak postoji bojazan i kod tih tipičnih naučenjaka da 
se daju na posao za koji i sami osjećaju slabost. Slučajevi 
Karlić i Bogdanović pokazuju jasno kamo dovodi ambicija 
koja je jača od snage. u ' 

Nauka vrijedi toliko koliko može da ide uporedo s pul- 
som života, koliko je kadra da ga objasni, potencira, unapri- 
jedi. Ona nema vrijednosti sama za sebe, i mora prelaziti preko 
sitnica koje nisu kadre koristiti ničemu. A velik je dio rada 
naših literarnih historika tzv. »stručnjački« rad, gdje ljudi u 
nestašici vidika, duha, uhvate kakav takav tobože problem, 
i onda ga sa svom akribijom i ozbiljnošću rješavaju, ne opa- 
žajući kako život s posmijehom prelazi preko njih. Tragika je 
naučenjaka, doduše, općeno da kraj njih prolazi mnoštvo za 
svojim ciljevima, i ne opažajući ih. No jedan naučni problem, 
ako je uopće od važnosti, mora svoje mjesto dobiti prije ili 
kasnije. A ozbiljne i stručnjačke rasprave i polemike naših 
literarnih historika nose natpise: Je li Benincasa bio urednik 
Kraljskog Dalmatina? — Atributi u narodnoj poeziji. — Pa- 
kao u našoj staroj književnosti. — Vatikanski rukopis Gun- 
dulićeva Osmana. — A takav posao, po svojim rezultatima, 
jednak je nuli, jer bio on ovakav ili onakav, na konačnoj slici 


dotičnoga doba, na fizionomiji pisca neće promijeniti ništa. 


. Sve to traženje vrela, paralela, izvora, škola, nažora, ispi- 
tivanje jezika itd. ima svoju određenu vrijednost kao pred- 


“radnja za kasnije snažnije sinteze, kao posao pripremanja, 


bez kojega se sam posao stvaranja i ne da zamisliti. Solidan 
i obrazovan naučenjak, koji se sav dao na takav.posao, razli- 

kujući bitno od nebitnoga, i postigao u tome rezultate koji se 
s korišću dadu upotrebiti u konačnoj izgradnji cjelovitosti 
djela, vrijedi kudikamo više negoli površan generalizator, koji 
bez dovoljno predradnja stvara prebrze zaključke i krive 
sinteze. No prevladao je kod nas tip naučenjaka koji ine misli 
na sintezu, koji je nesposoban za nju, koji se nje boji. On 
se sa svom snagom baca na poslove ispoređivanja, rovanja, 
on namjerno traži ovakve poslove, identificirajući ih s nau- 
kom, s njezinom osnovnom zadaćom — ne opažajući kako 
time ubija interes za samu literarnu historiju, čineći je po- 
malo i smiješnom. — Svi su oni _ kao i Ibsenov Desman u 
»Heddi Gabler«, uhvaćen s njegove komične strane: »Sređi- 
vati tuđe papire '— to je nešto za mene.« 

Svaki životni posao, rađen sa svom intenzivnošću i sa 
sudjelovanjem čitave unutrašnjosti, dovodi do nekih općenih 
pogleda koji su isti, makar ljudi pripadali različitim profe- 
sijama. I u tom pogledu veća je srodnost između velikoga 
matematičara i velikoga glazbenika, između genijalnog trgov- 
ca i genijalnog pisca, negoli između sitničara i velikog indu- 
strijalca. Ograđivanje književnika protiv tipičnih literarnih 
historika i ograničenih kritičara razumljiva je i većinom 
opravdana: kako može da o velikom umjetničkom djelu sudi 
čovjek koji na svome području producira šablonski bezizra- 
žajna, tjesnogrudna djela, koja sam ne bi možda znao ispjevati 
obične pjesmice za spomenar? Kako da sudi o djelima, rođe- 
nima u vrućici stvaranja i fantazije, čovjek koji sve piše 
suhim, razumskim stilom, nemoćan da se oduševi i za čas? 
Kako da određuje u razvoju duha mjesto jednom Njegošu, 
 Shakespeareu, Zoli itd. čovjek koji najveći užitak nalazi u 
tome da ispituje razlike u rukopisima i pravopisne pogreške? 
Umjetnost, književnost, najfiniji je, najosjetljiviji produkt 
ljudskoga djelovanja, i k djelu treba pristupati kao k živome 
biću, s njegovom zasebnom dušom, treba ga shvatiti kao cje- 
linu, kao organizam koji nam katkad zna dati više odgovora 
negoli stotine živih ljudi. A svaki takav posao analiziranja, 
svrstavanja, vršen šablonskom »naučnom« metodom znači ubi- 
janje onoga što je u umjetnini živo, znači posao koji je već u 
principu antipatičan. U većini takvih naših literarno-historij- 
skih rasprava čovjek dobiva dojam da nema posla s književ- 

nošću, s onim u čemu se koncentriraju najnježnije, najpolet- 
nije, najznačajnije strane generacije, već nalazi samo nešto. 
mutno, suho, tmurno — vonj nezvaničnih, mračnih soba, punih 
papira, daleko od kucaja života. 

Naša je literarna historija najbolje obilježila samu sebe, 
ne upuštajući se, gotovo nikako u ono doba naše književnosti 
kad je ona doista književnost, kad je ona usko povezana s 
našim životom, kad nas ona može da zagrije, kad je ona doista 
nešto i rekla. O najvećim duhovima naše prošlosti o kojima 
bi baš čovjek htio najviše znati, ne govori ona ništa ili po- 
navlja stereotipne fraze — o Gaju, o Mažuraniću, o Šenoi, o 
Kranjčeviću, o Cankaru, o Strossmayeru itd. Duhovi kao 
Imbro Tkalac jedva su i dodirnuti. Bolje su prošli samo oni 
jednostavniji koji se lako dadu svesti na različite školske 
sheme, koji imaju malo što ličnoga, kod kojih se bez muke 
može upotrebiti obična metoda, sav onaj formalizam, s izra- 
zima kao što su: literarne vrste, dikcija, struje, figure itd. No 
time ujedno postaje i jasno zašto naša literarna historija nije 
nikako izvršila one zadaće što bi je trebala izvršiti. 

Pristupati k piscu izrazite individualnosti s običnom lite- 
rarno-historijskom metodom, upotrebljenom kod pisaca do 
kojih je stalo rijetkima, znači upravo ozloglasiti svoj posao. 
Sva sprema i erudicija koja je crpena u studiju jezika, ruko- - 
pisa itd. može samo da pokvari sposobnost gledanja, sposob- 
nost doživljavanja. Književnost treba osjetiti — a čovjeku se 
čini da.većina tih naših literarnih historika ne može da osjeća. 
Pa tako se desilo da najviše dobrih djela iž naše literarne 
prošlosti nisu dali naši literarni historici, stručnjaci, nego 
ljudi koje je k literaturi privuklo njeno značenje, ili su i sami“ 
literati. Najboljih karakteristika pojedinih perioda naše knji- 
ževnosti i portreta pojedinih književnika ne nalazimo u lite- 
rarnih historika, već u ljudi koji su po struci bliže književ- 
nosti — npr. historici kao Šišić, filozofi kao Dvorniković itd. 
Službeni literarni historici znaju da govore mnogo i učeno 
O različitim spoljašnjim momentima, no jezgra, bivstvo, ostaje 
kod njih nedirnuto. , $ : ; 

Grđenje profesora literature ima svoje razloge i oprav- 
danje u činjenici što se o delikatnim i finim pitanjima umjet- 

nosti govori na isti način na koji se raspravlja o akuzativu 
cum infinitivo; što se tako mnogo i nepotrebno govori o stva- 
rima koje s umjetničkim značenjem djela nemaju ništa zajed- 
ničko, a ono glavno se i ne napominje, što se s mikom prelazi 
preko stvari u: kojima i jest osnova. Naša tipična literarna 
historija kao da nije shvatila da svoj posao imade izvršiti sa 
dva različita načina. Jedan je informativni — da čovjek u 
literarnoj historiji može doznati sve što ga interesira o piscu, 
o njegovu životu, obrazovanosti, društvu, o'literarnim centri- 
ma, listovima, o nastajanju djela itd. Za takav posao dostaje 
erudicija, marljivost. Mnogi naši »Pregledi«, da su se ogra- 
ničili samo na ovaj posao, da nisu htjeli dati i nešto više, bili 
bi. sasvim zgodni, i. njihovi bi autori uživali veću reputaciju 
negoli je uživaiu sada. 

No književnost nisu godine, rukopisi, prevodioci, štam- 
pari, rodoslovlja, listovi, već je književnost onaj šum, onaj 
ritam života koji buja ispod svih tih godina, natpisa, citata, 
perioda. I moći prikazati historiju književnosti znači: moći 
uočiti i uhvatiti onu liniju života koja je sve to pokrenula, 
koje je to odražaj. A za taj posao uz erudiciju treba širih 
vidika, treba smisao za sve emanacije života, osjećajnost, stva- 
ralačka sposobnost koja će se moći, iako na drugom području, 
bar donekle staviti uz bok stvaralačkoj sposobnosti pisaca o 
kojima hoće da se govori. Literarni historik u ovome smislu 
koji na svoj posao ne gleda kao na struku, već kao na jedno 
relativno usko područje života, no područje na kome se on 
najbolje i najadekvatnije is najviše nijansa manifestirao, neće 
biti nemilosrdni rovac po površini i nutrinji, kidajući bez 
razumijevanja najfinije žilice, negirajući tako reći smisao 
svoga poziva, već će znati da s toplom nježnošću i široko- 
grudnošću zaviri u sve izvore tih manifestacija. Život je uvijek 
kontinuiran, samo su njegovi oblici katkada toliko različni da 
se na prvi pogled ne daju uvijek uhvatiti veze koje postoje 
između pojedinih dijelova. Život je naroda kao život organi- 
zma, individua, sa svim slabostima, prednostima, posrtanjima, 
uzdizanjima, zanosima — i duhovni život nosi sva ta obilježja. 
Obuhvatiti ga u njegovoj cjelini ondje gdje se najviše mogao 
da ispolji — to bila bi glavna zadaća literarne historije. 

Naša je literarna historija najozbiljnije shvatila svoju 
zadaću u Srbiji, a veoma slabo u Hrvatskoj i Sloveniji. Naši 
su literarni historičari tako rijetko mogli da svojim djelima 
dadu ličnu notu, obilježje stvaraoca, već su bili kao lutke 
koje je materijal vukao sa sobom, a da sami nisu znali dokle 
će doprijeti. No ono što je najjače u našoj prošlosti literarnoj, 
što je određivalo i modificiralo smjer svih nas, i pojedinaca 
i grupa, što je značilo najjače uspone i potrese naše narodne 
duše, naša je literarna historija ostavila sasvim po strani, 
bojeći se zalaziti u posao koji je odviše kompliciran za nju. 

Što znači danas, nakon ujedinjenja, za nas npr. taj liri- 
zam o kome imamo samo jedno blijedo i bezizražajno djelo? 
Je li to doista samo neko doba naivnih patriotskih društava, 
pokret sve nekih samih idealnih ljudi koji su htjeli biti pri- 
jatelji svima, koji nisu imali nikakvih prevratnih tendencija, 
snivajući samo o kulturnom jedinstvu? Ili je to doba u kome 
nalazimo neki tragičan splet svih mogućih ideja, reakcije i 
revolucionarnosti, nacionalizma i socijalnih tendencija, kul- 


ture i tradicija, sa svim općeno ljudskim motivima, sa svim 


sukobima, križanjima, padanjima, razočaranjima, naporima? 
Cio taj problem naša literafna historija uopće nije ozbiljno 
dirnula, zadovoljavajući se ponajviše sa stereotipnim frazama. . 
Bilo je doduše vrijeme kad se nije smjelo govoriti otvorenije. 
No danas je to vrijeme prošlo, i danas bismo htjeli zaći do dna, 
ne zadovoljavajući se s općenim izrazima. Nije li npr. nikome 
od tih literarnih historika koji uživa u paralelama palo na 
pamet da u naše vrijeme plemenskih trzavica i potenciranih 
tradicionalnosti imamo sasvim .iste pojave i sasvim iste riječi 
kao i onda — i da bi bilo dosta štampati uporedo izvatke iz 
madžaromanskih brošura onoga doba, pa da u njima nađete 
smisao i mentalitet mnogih uvodnih članaka kod nas? Nije 
li dovoljno iznijeti prigovore Vukovih protivnika da se u 
njima vidi ideologija npr. današnjih vatrenih braniča ijekav- 
štine? Prošlost se mijenja zajedno s nama, i uvijek je potreb- 
no novo osvjetljenje. Ni historija ne ostaje uvijek ista, već 
dobiva naročit karakter prema refleksima što ih sadašnjost 
baca na nju. I u tom pogledu treba specijalno literarna histo- 
rija držati tempo s vremenom koji ide uvijek naprijed. 

Naša se literarna historija ni u idejnom pogledu nije 
gotovo ni pomakla naprijed, a neki stariji literarni historici, 
kao Jagić, Novaković, Murko u tom pogledu mogu dati za- 
pravo više negoli najveći dio onih koji je danas reprezenti- 
raju. Po produktivnosti pak ona je gotovo sasvim jalova — i 
sva je njezina egzistencija u tome što se predaje na univerzi- 
tetima, u srednjim školama, kad se već mora predavati. No 
u sebi ne pokazuje nikakvog unutarnjeg života. 

Interes za historiju pada uopće u vrijeme kao što je naše, 
kad sadašnjost okupira čovjeka toliko da mu se jučerašnji 
dan čini kao davna prošlost, a ono što ga je zanosilo prekjučer, 
kao nešto zastarjelo i nesuvremeno. Specijalno dominira ova 
misao u umjetnosti, s njezinom težnjom za neprestanim ob- 
navljanjem, za preobrazbom vrednosti. No ni sadašnjost, ma- 
kar kakva bila, nije nikada jedna definitivna tačka u razvoju, 
jedan. posvemašnji prekid s onim što je bilo, već je samo 
prolazna stepenica kao i sve druge. I historik koji je kadar 
da u historiji ne gleda samo slijed događaja, nego svemu 
nalazi izvor u općeno ljudskim motivima, naći će i u našem 
vremenu, makar koliko se ono na prvi pogled činilo izuzetnim 
i kobnim, one iste motive koji djeluju na svim raskrsnicama 
+. historije čovječanstva, kad se jedan svijet ruši sam u sebi, a 
novi koji probija još ne zna kako da se afirmira. Prošlost 
nije nikad nešto što se može posvema izbaciti iz nas, što se 
dade eliminirati, već je i nesvjesno i protiv volje nosimo u 
sebi. Pa ako nas danas neće eventualno toliko interesirati npr. 
Dulabije ili Janko Jurković ili Lukijan Mušicki, samo naba- 
čena razvojna linija: Njegoš, Kranjčević, Cankar, Krleža, po- 
kazuje jasno u našim danima samo izbačeno ono što se u 
dubinama spremalo i što je sazrijevalo u dugom jednom pro- 
cesu. I književna historija koja bi npr. s ove strane mogla da 
uhvati glavne konture našega duhovnog života ne bi bila 
samo mrtvi produkt kabinetskog naučenjaka već sastavni dio 
života. Koliko je npr. trebalo da se proživi od Mihanovićeva 
zanosa: 


Lijepa naša domovino! 
Oj junačka zemljo mila, - 
» . Stare slave djedovino — — — 

do teških riječi Crnjanskoga: 


Moj narod nije steg carski što se vije 
Nego majka obeščašćena. 
Znoj i sirotinja i mržnja što tinja 
U stidu zgarišta i stena. 
(Spomen Principu) 


Da se shvati ona nevidljiva psihološka veza koja takve 
pojave veže zajedno, preko svih onih peripetija, napona, pa- 
danja u manje negoli stotinu godina, nije dovoljno biti samo 
»naučenjak«, tipični jugoslavenski književni historik, već prije 
svega čovjek sa smislom za sve pojave života, umjetnik neke 
vrste, koji će iz naoko sasvim rasparčanih dijelova sastaviti 
organičku cjelinu. Sav nimbus nauke, naučnosti, koja speci- 
jalno u literarnoj historiji hoće da sačuva neku tobože objek- 
tivnost, samo je znak začmalosti, stagnaćije, nepomičnosti, 
nemoći. Nauka nije nešto nepokretno, već treba da životu daje 
određene smjerove i da sama prima poticaje od njega. Sav taj 
nimbus postaje pomalo i smiješan. Da se danas, kad i onako 
profesore literature napadaju aktivni književnici, još više ozlo- 
glasi ta literarna historija, trebalo bi vikati na glas: 

Da li je Benincasa bio urednik Kraljskog Dalmatina? 


Da li je Benincasa bio urednik Kraljskog Dalmatina? — 
da se jasno prikaže sitničavost takvih naučnih problema i 
karakter nauke koja ništa nema da pokaže u vrijeme kad je 
uskovitlano sve. ' 

Od literarne historije treba tražiti više živosti, više života, 
više dubine, više dodira sa svim onim što bilo kako djeluje na 
nacionalni razvoj. Od literarnoga historika treba tražiti prije 
Svega da k svome poslu pristupa s umjetničkim instinktom, 


a ne s nevještom i grubom rukom koja jednim dodirom ruši 


sve nježno i živo. Od literarne historije očekujemo više negoli 
Puki, mrtvi materijal prošlosti — neku rekonstrukciju duhov- 
nog života prošlosti, osvijetljenu prema današnjim našim 
Potrebama, a ne samo fotografije mrtvih, ukočenih, sleđenih 


Tiječi, ispresjeckanih ledenom i tvrdom rukom nepozvanog 
analizatora. ' Le 

Naša literarna historija danas je sve prije negoli ono što 
bi morala da bude. Ukočili. su je tipovi koje je. k njoj pri- 
vuklo sve prije, samo ne ono što je osnovni njezin zadatak. 
Ukočili su je oni koji su prazninu i jalovost svoga vlastitog 
života prikrili tako da su uzeli svečanu pozu naučenjaka i 
učinili samome sebi svrhom ono tapkanje po površini, ispiti- 
vanje sasvim uzgrednih i slučajnih stvari. A treba samo raz- 
biti nimbus da se vidi sva smiješnost poze i sasvim sitni 
motivi takva »naučenjaštva«. 

Svaka nauka vrijedi toliko koliko je kadra da unaprijedi 
život: A naša literarna historija, zbog vlastite sterilnosti, svje- 
sno ili nesvjesno postavlja principe koji koče nju samu i zbog 
kojih se živa književnost i život sve dalje odmiču od nje. A 
te principe treba rušiti, jer literarna historija ima svoje aktu- 
elne zadatke upravo danas — samo su ti aktuelni zadaci 
mnogo ozbiljniji i drugačije naravi negoli to zamišljaju njezini 
tipični predstavnici. ' 

Aktuelni su zadaci naše literarne historije u ovim časo- 
vima: PRA 

Prekinuti jednom za-svagda, definitivno, sasvim s filolo- 
gijom, jer literarna historija imade s lingvistikom upravo 
toliko posla koliko kipar ima nešto zajedničko s kamenolom- 
cem. 


Podići općeno svoj niveau gledanja i ne utapati se u stva- . 


rima bezvrijednim i neznatnim, zbog kojih se gubi smisao za 
razmjer veličina. : 

Gledati na svoj predmet kao na dio umjetnosti, s umjet- 
ničkim osjećajem, a ne pretvarati ga u neko vježbalište za 
paleografske, ortografske, rodoslovne probleme, koji nemaju 
tako reći ništa zajedničko s književnošću, s unutrašnjim 
životom djela. ' . 

Stvoriti iz literarne historije doista historiju literature, a 
' ne prepuštati je tipovima koji imaju najmanje smisla za nju. 

Za ozbiljnoga literarnoga historika može naša jugoslaven- 
ska književnost biti samo jedna. Tvrditi danas s ozbiljnim 
naučnim razlozima da se naše plemenske književnosti imaju 
prikazivati odvojeno, znači ono isto što i tvrditi s ozbiljnim 
naučnim razlozima da su Slovenci, Hrvati i Srbi tri različita 

naroda. Svi ti naši pojmovi, kao narod, književnost, ljepota, 


prilično su neodređeni, ostavljajući mjesta za sve moguće 
prepirke, omogućujući da se opravdava svaka i najapsurdnija 
teza. No pred osnovnom činjenicom etničkoga jedinstva pada 
u prah i princip o tri zasebne književne historije: prikazujući 
duševni život jednoga naroda, književna ga historija ima pri- 
kazati cjelovito, bez obzira na mjesta na kojima se u pojedi- 
nim momentima razvijao. Isti problem koji nastaje kod diobe 
istoga naroda u tri dijela: nemogućnost pravedne podjele po- 
staje još teži kod diobe književnosti. Po istom principu po 
kome se zbog nacionalnog momenta spajahu različite pokra- 
jinske književnosti u tri plemenske, moraju se sada tri ple- 
menske spojiti u jednu. : 

Kao i u ostalom, i u ovome naša literarna historija čuči 
na istome mjestu, ne mogući da se zbog tradicija, osjetljivosti, 
odviše uskih horizonata pomakne naprijed. Mjesto da bude 
proročkom, mjesto da vodi, ukazujući na svijetle strane naše 
prošlosti, na ljude koji su kudikamo veći bili od sitnih stvo- 
rova našega vremena, gledajući smjelo u budućnost, ona u 
ograničenosti svojih vidika tapka po bijednim tragovima pro- 
šlosti, ne videći da će je ovakvu srušiti vrijeme i učiniti je 
sasvim iluzornom. Ona treba poleta, treba ideja, treba novijih 
metoda — inače će njena beskrvna egzistencija, koja već sada 
buni na otpor, postajati još besmislenijom. A to je u jednoj 
specifičnoj nacionalnoj nauci općeni nacionalni gubitak. 

(Jugoslavenska njiva VIL/1923, knj. I br. 4. i u Knjizi eseja. 
Zagreb 1924, str. 3—25) 


SLOBODA ŠUTNJE 


1 


Godine 1892. objavio je Kranjčević u »Vijencu« pjesmu 


»Ljudske 


stihovima: 

misli« 


(kasnije natpis:  Monolog), 


Pišu se knjige, gospode bože, — 
Gotovo manjka evo još malo, 

Pa nećeš naći mjesta da pljucneš 
Od samih knjiga! 

I kakve knjige! 

Ah, ja ih češće sažalno gledim, 
Sjedeć u kutu s dosade puste; 

A one gvire u me onako 

Kano i djeve koje su nekad 
Ljubljene bile — a sada čame 
Ni gospe ni djeve; e ih je sramno 
Pustio dragi! 

A da; lijepim, spoljašnjim likom, 
Jezikom vještim, mislima smjelim, 
O bože, čovjek izgubi pamet, 

I onda negdje na koncu konca 
Rekne ko mnogi djevi koketi 
Punanih grudi, oblih bokova: 
Ah, ja vas ljubim! 

Al dođe časak i čovjek jadnik 
Obično .kasno+prigodu steče, 


s poznatim 








Da vidi kako »o ja vas ljubim«, 
Prije pa nego V u talamos liježe, 
Odlaže za noć suvišne čari; 
Gleda i misli bolno i nijemo: 
»Gle, lude mene, ta sve sam ovo 
Mogo za manji kupiti novac!« 

I tako — zbogom! čare izgubiv,. 
Želim vam evo jošte jedanput 
Slađanu nojcu na policam vašim! 
Odvraćam od vas umornu glavu 
I volim gledat ulice žive 

I burne krčme i drugi koji 
Ljudski zvjerinjak, nego li vaše 
Učene liste! 


Pjesnik je tada imao dvadeset i sedam godina. Očito je 
da je pjesmu napisao u mladenačkom osjećanju kako je život 
sa svojim pojavama kudikamo zanimljiviji i privlačljiviji od 
pustih knjiga. Vidi se iz nje-da je nakon godina, provede- 
nih u školama i među spisima, došao do spoznaje kako iz 
papirnatoga svijeta treba pobjeći među ljude, u prirodu. Ti 
su stihovi nikli:iz doživljaja. što ga prije ili kasnije poznaje 
svaki čovjek kome je udes mjesto stvarnoga života nametnuo 
surogate. Po tome svom osnovnom osjećanju pjesma ne bi 


" značila nešto osobito, Kranjčevićevo. Ali se iz nje da razabrati 


još nešto, za pjesnika značajno: odvratnost prema književnosti, 
kakva se u našem vremenu sve više jača 'kao Šronsu od obi- 
lježja suvremene civilizacije. ; 

Kranjčević je pisao teško i sporo. Da se to dokaže, nije 
potrebno pozivati se na zapiske njegove žene, već to pokazuje 
i pogled na njegov cjelokupni rad. Četiri nevelike knjige 
njegovih sabranih djela znače opsegom vrlo malo, kad se zna 
da je. počeo književno raditi već u srednjoj školi, i da je pisao 
Po prilici četvrt vijeka. U te četiri knjige ima međutim pri- 
ličan broj stihova koji su više proizvod stihotvorca negoli 
plod umjetnika stvaraoca: izazvale su ih različite prigode i 
Svečanosti, a ne dublje pjesničke pobude. Prave, istinske 


Kranjčevićeve pjesme, koje su nastale kao izraz najunutraš- 


njijih dijelova pjesnikova bića, možda bi stale u dvije, pa 

čak i u jednu knjigu. Na njima se osjeća težina stvaranja. Iz 
njih se vidi kako je njihov pisac u stihovima iznosio svoje 
najotvorenije ispovijesti — sve što ga je lomilo i što je vitlalo 
njime, i čemu je tražio nekakav odušak. Takav Kranjčević — 
koji je stvarao kršeći vlastiti organizam, koji je s mukom i 
nerado .pristupao k pisaćem stolu — spoznao je već s dvadeset 
i sedam godina života kako u onome što se zove književnost 
ima koješta izvještačeno, lažno, nepotrebno. Njegove rečenice 
o knjigama zvuče upravo porugljivo: 

Gotovo evo manjka još malo, 

Pa nećeš naći mjesta da pljucneš 

Od samih knjiga! 


Izraz je tvrd, slika gotovo nepristojna — ali je njome 
najbolje označeno čuvstvo što ga pozna svaki ozbiljan stva- 
ralac i svaki čovjek od duha pri pogledu na ono što se sve 
radi i što se sve pruža općinstvu pod vidom literature. To je 
doslovce čuvstvo gađenja. Kod inteligentnijeg se čitača ono 

očituje kao bijeg od svega što se javlja u obliku knjige, i iz 
čega pametan čovjek ne može razbrati gotovo ništa vrednije. 
Kod stvaralaca pak izrazuje se u 'nevoljkosti kojom pristupaju 
književnom radu, i ujedno u istinskoj nemoći da u takvu 
stanju napišu nešto čega se kasnije neće morati stidjeti. 

Poznata krilatica: Nulla dies sine linea — izraz je zado- 
voljstva što ga nad svojim pisanjem osjećaju ljudi koji taj svoj 
rad drže životnom svrhom, i koji uživaju u tome da proizvedu 
što više. Ona je opravdana s obzirom na pojam pismenosti. 
Tek onda, ako se čovjek ustrajno vježba u nekome poslu, može 
se s vremenom tako usavršiti te se ne boji da bi mogao u 
svome zanatu napraviti nešto ispod osrednjega. No primije- 
njena na područje umjetnosti, ona je često izraz grafoman- 
skih naklonosti osrednjih i slabih pisaca koji valjda nikad nisu 
osjetili što je pravo i iskonsko stvaranje. 

Pismenost još ne znači stvaralačku sposobnost; ona je samo 
jedan od uvjeta da čovjek postane književnikom, te obilježuje 
više tehničku vještinu nego unutrašnji dar. Shvaćanje, da 
pravi književnik mora svaki dan bar nešto napisati, odgovara 
pogledima mnogih pomodnih pisaca u velikih naroda, koji se 

drže pravila da svake godine napišu po jedan roman, ili jednu 
dramu, ili zbirku novela — ostajući tako trajno u dodiru s 
publikom i pobuđujući neprestano njezinu pažnju i radozna- 
lost. Kao ni u prirodi, ni u umjetnosti se međutim ne stvara 
prema namjeri, hladnim i proračunanim radom, tačno odmje- 
renim prema broju redaka ili broju minuta, nego upravo 
grozničavim razmahom sila, kad su sve snage organizma sve- 
dene u jedno, i kad pisac daje iz sebe sve, ne pazeći na mjesto 
gdje radi, ni na vrijeme koje protječe. On je katkad sposoban 
da u kratkom razmaku stvori vrlo mnogo, a često ne može 
kroz duže vremena napisati niti jedan bolji redak. 

O. načinu kako pojedini književnici stvaraju postoji go- 
lema literatura, u kojoj su došla do izražaja različita staja- 
lišta s kojih se može promatrati stvaralački proces. Za psiho- 
logiju stvaranja dali su vrijednih priloga i neki hrvatski pisci. 
Šenoa je u svojim uputama kako treba pisati novele prikazao 
duševni proces koji treba proći svaka umjetnina od svoga 
začeća do pune zrelosti. Kranjčevićeva je žena Ela u svome 
članku »Moj Silvije« opisala kako i okolina može opaziti muke 
stvaranja kroz koje prolazi pjesnik. Krleža je u svojoj drami 
o Michelangelu prikazao unutrašnjost stvaraoca — koji se 
lomi između osjećanja vlastite nemoći, nevoljkosti prema radu 
i između umjetničkih zanosa u kojima se pod njegovim kistom 
i s lakoćom podižu novi svjetovi. Sve su to uostalom u nauci 
toliko raspravljene stvari da o njima nije potrebno ni govoriti. 
Ali je pri tome zanimljivo promatrati: koliko pisci stvaraju. 

Ima književnika koji su proizveli vrlo mnogo, izbacujući 
iz sebe svake godine gradiva za velik niz araka. Ima takvih 
ljudi i u velikim književnostim, a ima ih i kod nas. Na prvi 
se pogled između takvih književnika osjećaju neke bitne 
razlike. 

Ima među plodnim piscima takvih stvaralaca koji su iz 
sebe gotovo nekom vulkanskom snagom izbacivali uvijek nova 
djela, a' da se.nikad ne bi moglo reći da su neka od njih nas- 
tala s izvanumjetničkih razloga. Njihovi proizvodi mogu dati 
Veoma različitu umjetničku vrijednost — ali se po njima vidi 
kako 'su stvoreni s. jednakom usijanošću mašte i raspaljenošću 
čuvstva. U groznici stvaranja takvi su pisci pisali uvijek nova 

djela, ne gledajući u toku samoga rada hoće li u njima biti 
sve dobro ili neće, U takvih je stvaralaca — kao kod svakoga 
stvaraoca uostalom — nemoguća autokritika u vremenu dok 
pišu. I umjetničko je stvaranje — Kao i stvaranje u prirodi — 
čin u koji slabo ulazi refleksija. Ona se javlja tek naknadno, 
razvrstavajući uspjelo od neuspjeloga — ali se i u slabijim 
djelima ovakvih pisaca osjeća nešto njihovo, što nosi žig svoga 
. tvorca i svoga postanja, po čemu se i ona bar nečim uzdižu 
iznad osrednjih knjiških proizvoda pisaca neumjetnika. 

Ima i druga vrsta plodnih pisaca — koji su znali napisati 
i stvari prvoga reda, ali su uz njih ostavili i vnlo- velik broj 
strana koje su proizvod gole pismenosti. To su pisci, kao npr. 
Lamartine, koji su bili umjetnici kad su pisali iz stvaralačkih 
potreba, no koji su uz to znali proizvoditi i čitljive stvari za 
šire općinstvo, samo da bi zaradili potrebne svote novaca. Slični 
su im pisci — kakav je u hrvatskoj književnosti npr. po nekim 
. svojim stvarima Novak — koji su doduše svu svoju građu 
doživjeli kao umjetnici, ali su pisali odviše brzo, ne puštajući 
da ta građa u njima do kraja dozori. Zbog kojekakvih obzira, 
ili radi zarade, ostavljali su je u njezinoj sirovosti. 

Među plodnim piscima ima i takvih koji su — kao u nas 
npr. Đalski — programatski i svjesno nastojali u nizu djela 
iznositi poglede na glavnija pitanja narodnoga života. Suvre- 
menici su njihove spise doduše primali većinom s priznanjem, 
ali se osjeća da su takve knjige, kad su i vrlo čitljive, više 
plod vještine i pismenosti negoli izraz dubljih pjesničkih na- 
dahnuća. Na prvi ih je pogled lako razlikovati od djela istih. 
pisaca koja su nastala s umjetničkih, a ne s domoljubnih po- 
buda. I ona su najbolji dokaz o tome koliko je ispravna misao. 
da književnik mora svaki dan nešto napisati. 

Ali ima i pisaca koji pišu iz dana u dan, iz godine u godi- 
nu, nalazeći i nakladnika, i čitalaca, i oduševljenih kritičara, 
koji ih primaju, čitaju i slave a da uopće ne opažaju kako 
njihovi slavljenici nisu niti jednom u životu osjetili istinsku. 
groznicu, muku i radost stvaranja. To su oni pisci velikih i 
malenih literatura koji izdaju pjesme, romane, drame, eseje, 
itd. a đa u njihovim djelima nema ni života ni umjetnosti. To. 
su oni mnogobrojni grafomani koji često uspijevaju da pojam 

književnosti zagade i čitaocu i pravome književniku. To su 
— iu hrvatskoj književnosti — pisci koji opisuju život koji 
ne poznaju, i koji opisuju krajeve i ljude koje nisu vidjeli ni 
upoznali. To su literati koji često pišu i govore o književnosti, 
koji je čak katkad i predstavljaju, a da uopće nikad nisu osjetili 
onaj unutrašnji srh koji prožima stvaraoca prije nego što se 
daje na pisanje. Oni doista ne propuste niti jednoga dana da 
nešto ne napišu, okušavajući se na vrlo različitim područjima. 
Oni i književnike i čitaoce iznenađuju smjelošću kojom sebi 
krče put i kojom prelaze granice različitih područja kultur- 
noga života. No sve što napišu samo je ogledalo praznine, i 
sva njihova književna proizvodnja izaziva samo onaj osjećaj 
što ga je u svojoj pjesmi iznio Kranjčević. 

\ 


2 


. Navedeni stihovi pjesme »Ljudske misli«.pokazuju kako 
je njezin pisac već prije svoje tridesete godine sve skeptičnije 
gledao na književnost. Iz hronologije se njegovih pjesama vidi 
kako je s vremenom pisao sve manje -— iako sve bolje. Neće 
njegovoj sve slabijoj produktivnosti biti uzrok samo u njegovoj 
bolesti, već i u činjenici što je sve bolje spoznavao kako je 
velik dio onoga što se ljudima pruža u obliku književnosti, 
nepotrebno i bezvrijedno. Kao svaki pravi stvaralac, i Kranj- 
čević se godinama sve više utvrđivao u mišljenju kako je prava 
i istinska.umjetnost velika i uzvišena, i da se ne smije poisto- 
vetovati s lagodom i površnom pisarijom. Znao je da književ- 
nik mora i smije pisati samo onda kad ima doista da kaže 
nešto što je značajno ili za njega ili za čitaoca. Čim piše više 
nego što ima reći, ili govori nešto o vrijednosti čega nije ni 
sam pravo uvjeren, postaje ili lažac ili brbljavac. A laž i brb- 
ljavost nanose književnosti najveću štetu. Zato su u književ- 
nosti uz pisce koji su stvorili vrlo mnogo, isto toliko zanimljivi 
i književnici koji su znali šutjeti. 

U svojim »Pogledima« iznio je Ante Dukić niz paradoksa. 
Među ostalim usprotivio se i običnome mišljenju da je šutjeti 
zlato. On tvrdi obrnuto od toga: Govoriti je zlato, šutjeti je 
olovo. Ali taj Dukićev paradoks vrijedi toliko koliko i svi 

paradoksi: duhovit je, jer kida ustaljene nazore. Ali je:i sam 
njegov pisac očito sumnjao u njegovu ispravnost, jer je i sam 
pisao vrlo malo, tj. samo onda kad je imao nešto reći. Pa dok 
se, u skladu s njegovom mišlju, može i priznati da je vrlo 
mnogo ljudi postiglo sve svoje uspjehe u životu samo time što 


su znali uporno i beskrajno brbljati, u svijetu je stvaranja, 


svaka brbljavost' kratka vijeka, i njezinu prazninu prozru 
svi vrlo brzo. 

Ima i u stranim književnostima i u hrvatskoj pisaca koji 
su pisali vrlo malo, iako su ostavili trajne tragove. Među 
takvim su piscima npr. Rimbaud, Manzoni, Hćrćdia, i sl. Od 
hrvatskih su pisaca takvi Mažuranić, Vidrić, Wiesner, Palmo- 
vić, Cesarić. Njihova slaba produktivnost nije bila na štetu 
rijihovu književnom značenju. Ona je posljedica njihove umjet- 
ničke savjesnosti: pisali su samo onda kad ih je na to nagonila 
potreba stvaranja. Za razliku od vrlo plodnih književnika 
koji su potomcima prepuštali zadatak da iz njihovih spisa 
proberu ono što ima trajnijih vrijednosti, ovakvi su slabo pro- 
duktivni pisci taj posao izvršili sami — tj. nisu ni pisali mnogo 
stvari koje će budućnost morati zabacivati. 

U hrvatskoj je književnosti osobit primjer šutljiva knji- 
ževnika Ivan Mažuranić. On je prestao pisati malo vremena 
iza toga što je napisao svoje najbolje djelo. Na različita naga- 
đanja o razlozima te činjenice, uzvratio je sin mu Vladimir: 

»U njega nema želje da misli svoje saopći svima, on ne 
nalazi užitak u revnovanju, u trki za slavom. U krugu najužem 
on je razgovoran, tek tada se vidi kako mu je um neprestano 
u poslu, kako nema ni jedne sfere znanja u koju ne bi gledao 
zaroniti. Ali iz toga svijeta svojih misli on nerado stupa pred 
svijet koji se. nazivlje općinstvom. Svaki put treba zato silne 
unutarnje pobude, a uza to još vanjske ponuke.« | 

»Nije li on međutim rekao, što je imao reći?« 

Tražiti od ovakvih pisaca da pišu više nego što to čine, 
značilo bi siliti ih da rade protiv vlastite naravi i protiv čuv- 
stva poštovanja prema književnosti. 


I kod plodnijih pisaca ima dužih razdoblja kada prestaju . 


pisati, da se nakon toga opet vrate stvaralačkom poslu. Ima 
književnika koji za vremena osjete kada treba da se povuku 

iz književnosti, a ima i takvih koji u njoj produžuju djelatnost 
iu vremenu kad je već svima jasno da su davno morali otići 
u zasluženi mir. U svemu tome ima važnih i zanimljivih po- 
java s obzirom na pitanja: kad pisac treba da piše i kad treba 
da šuti. Za književnost je naravno. važno samo pisanje kao 
jedino vidljiv izraz i plod stvaranja. Ali je isto tako važna i 
šutnja — kao znak počitanja prema umjetnosti i ujedno kao 
znak moralne veličine. pisaca: da se čovjek ne prihvata nekoga 
posla kad osjeća da ga više nije kadar vršiti. 

Šutnja stvaralaca može imati različite oblike. 

Ima pisaca koji su prestali pisati u mladim godinama, iako 
su bili uspjeli da steknu ugled među književnicima i općin- 
stvom. Ali su onda vjerojatno spoznali kako su njihovi spisi 
velikim dijelom samo literatura, kako je sve to neznatno prema 
velikim uzorcima umjetnosti, i da oni kao stvaraoci ne mogu 
ostaviti nešto što bi nadživjelo vlastito vrijeme. Ima u knji- 
ževnostima iskrenih izjava boljih pisaca koji kroz duže vri- 
jeme nisu mogli stvarati jer su osjetili silnu premoć nekoga 
drugoga pisca. Iz hrvatske su se književnosti npr. razmjerno 


. vrlo mladi povukli Janko Tombor, Matija Lisičar, Živan Ber- 
tić, iako su bili stekli i glasa i utjecaja. 


Ima pisaca koji su više godina s uspjehom književno ra- 
dili, pripadajući najistaknutijim i najvrednijim književnicima 
svog vremena, ali su se onda naglo, bez vidljiva uzroka, po- 
vukli iz književnosti. Takav je npr. Leskovarov slučaj. 


Ima književnika koji su vjerojatno mogli proizvoditi mno- 
go više nego što su stvarno proizvodili, a ima naprotiv i slu- 
čajeva kad i bolji stvaraoci naškode svome glasu, pišući više 
nego što to dopuštaju njihove sile. Kad čovjek pročita dnevnik 
dra Dragutina Čepulića o Domjaniću, postaje mu jasnije zašto 
je ovaj lirik morao u posljednjem desetljeću svoga života 
doživljavati i neugodne susrete s kritikom. On je bio istinski 
umjetnik, ali.s prilično ograničenom skalom tonova. Stekavši 
papularnost, u svojoj popustljivosti i dobroti nije znao odbiti 
ničije molbe. Pisao je više nego što je smio. Zvali su ga da. 
sastavlja pjesme prigodom različitih godova, crkvenih slava, 
isl, ima sve se pozive odazivao! Naravne su posljedice bile: 
Ponavljanje, površnost, stihotvorstvo umjesto poezije. 

Po svojoj popularnosti bio je u hrvatskoj književnosti 
sličan Domjaniću Mihovil Nikolić — na prijelazu iz 19 u 20 
vijek najpoznatiji naš mlađi lirik. I on je, kao i Domjanić, bio 
stvorio u književnosti svoj svijet, u kome je bio i jak i izvoran. 
Ali, za razliku od Domjanića, koji je pisao i onda kad ga na 
to nisu nagonili nikakvi unutrašnji razlozi, Nikolić je poste- 
peno prestajao pisati kad je vjerojatno osjećao da se iscrpljuje. 
Javljao se poslje toga vrlo rijetko — ali stihovima preko ko- 
jih ozbiljan čitalac nije mogao olako prelaziti. 

Svaki pisac osjeća najbolje sam, koliko može i smije pisati, 
ako je doista književnik, a ne piskaralo. Svaki stvaralac vrlo 
dobro poznaje unutrašnje titraje koji ga nagone na posao — 
koji su isprva rijetki i slabi, dok ne učestaju toliko da ne po- 
stanu snagom kojoj se čovjek ne može odrvati. Dok nema tih 
unutrašnjih trzaja, nema ni pisanja! Svaki stvaralac ujedno 
dobro pozna tegobno čuvstvo iscrpljenosti, kad mu je odvratna 
svaka pomisao na rad, i kad na svaki pokušaj volje da ipak 
neštvo stvori, i mimo unutrašnjih naklonosti, osjeća upravo 
tjelesni bol. U takvu stanju, kad je prisiljen da radi preko 
svojih sila, svaka mu se vlastita rečenica čini glupošću, a 
svaka knjiga besmislicom. ji 

Naš se Zoranić u svojim »Planinama« tužio kako malo 
knjiga ima u hrvatskom jeziku. No moglo bi se reći da je za 
književnost bolje kad se u njoj stvara malo djela, no dobrih, 
nego mnogo osrednjih i slabih. Ni jedan pisac nije nanio 
štete ni sebi ni književnosti ako je pisao premalo, no mnogi 
su okrnjili svoj ugled i skvrnuli umjetnost ako su proizvodili 
više nego što je dopuštao njihov dar. Ljudi koji kao izdavači, 
poštivači itd. mole književnike da pišu, škode i njima i knji- 
ževnosti. Književnosti stoga što povećavaju broj neuspjelih ili 
blijedih stranica. Piscima na taj način što ih sile da pišu više 
nego što mogu, i tako sebi nanose štetu i moralnu i fizičku. 
Ništa pisce toliko ne umara koliko pisanje po narudžbi, u 
određenom roku i o unaprijed određenim predmetima. Dok 
takvi pozivi dolaze od laika, još se dadu shvatiti. Ali kad 
potječu od ljudi koji katkad govore i uime književnosti, dje- 
luju izazovno. Pogotovu tako djeluju različita požurivanja, 
pozivanje na obećanja, na određen rok, itd. Kao da je stva- 

ranje kakav izrazito mehanički posao za koji je potrebna samo 
dobra volja i slobodno vrijeme! 

Pisanje: po planu, sustavno, iz dana u dan, za pravoga je 
stvaraoca težak ropski posao. Dok svako stvaranje znači slo- 
bodno i voljko iživljavanje, makar i teško, postaje sustavno 
pisanje mrskom rabotom koja otima i snagu i sposobnost za 
razmišljanje i doživljavanje. Strahotan je udes tzv. stalnih 
kritičara, kojima je dužnost da pročitaju svaku novu knjigu 
i da o njoj što brže napišu prikaz. Već sama dužnost da pro- 
čitaju sve što izlazi na književnom tržištu pretvara doživ- “ 
ljavanje književnosti u služnički zanat. A zadaća pak da o 
pročitanome u određenom razdoblju iznesu neki sud čini nji- 
hov posao i tegobnim i čudnim. Već sama pomisao da čovjek 
u određenom vremenu mora o nekom novom djelu stvoriti i 
izreći mišljenje oduzima njegovu poslu viši stvaralački značaj. 
Na taj način kritičar ne može djelo doživljavati u njegovoj 
punoći, nego ga mora već za vrijeme čitanja sjeckati. A onda 
— zašto da čovjek, kao kakva stara tetka, mora o svemu i 
svačemu izreći svoj sud u roku od nekoliko dana, ili nekoliko 
tjedana, i o svemu kazati završnu riječ? Dok na građanskim 
sudovima i o neznatnim sporovima traju parnice kroz mjesece 
i godine, dok se stvari potpuno ne raščiste, u književnosti se 
presude često izriču vrlo brzo. Recenzent obično nema ni vre- 
mena da dublje proživi stvar o kojoj će suditi. Zato se i 
događa da kritičari koji se tim poslom, po svojoj dužnosti, 
sustavno bave kroz niz godina dobivaju na kraju u svome 
izrazu nešto kiselo-zajedljivo, da postaju prazni, da sami sebi 
Protivurječe. Događalo se to i s velikima, kao što je npr. bio 
Sainte-Beuve, pa nije čudo što se još češće događa s malima. 
A glavni je uzrok svega što se ljuđima ne dopušta da odahnu, 
da neko vrijeme postanu samo čitaocima, da prestanu pisati, 
da šute. 

Nekad su naši književnici — s pravom — vodili borbe 
za slobodu stvaranja. No uz pravo da pišu onako kako ih na 
to nagone njihove stvaralačke snage treba im zadržati i pravo 
da šute kad u sebi ne osjećaju snage za rad. i 

Različiti su uzroci da pisci kroz duže ili kraće vrijeme 
zašute. Jedan je od najčešćih: iserpljenost nakon izvršena 

opsežnijega posla. Iz psihologije je stvaranja poznato koliko 
stvaralački rad troši tijelo, i kako su dugački odmori potrebni 
da se obnove zalihe snaga. Odmor i prikupljanje novih snaga 
može trajati kraće ili duže vrijeme. Nikako nije dobro preki- 
dati ih na silu, i pisati prije vremena. Volja za stvaranje mora 
doći sama, i nikakvim se poticajima ne da izazvati. Svako 
* pisanje mora biti plod završena unutrašnjeg dozrijevanja: 
kao i u prirodi, i u književnosti dovodi nastojanje da se što 
prije dođe do ploda samo do pometnuća. Tek onda kad se 
sama od sebe javi volja za stvaranjem smije pisac opet pri- 
stupiti poslu. 

Ima književnika koje muči subjektivno osjećanje da ne 
- mogu više pisati. Je li to doista tako, ne može se nikad una- 
prijed reći. Zamrle stvaralačke snage mogu se odjednom 
. probuditi novom snagom. Jedan od naših najboljih pisaca 
ozbiljno je govorio uoči svoje pedesetogodišnjice: Ja sam 
ciknuo. Ja više neću pisati. — A za tri mjeseca imao je već 
gotovu zbirku pripovijesti, i poslije toga stvorio je niz vri- 
jednih djela. No da ga je netko .u vrijeme klonulosti silio na 
. rad, vjerojatno ne bi bio napisao ništa. 

Za šutnju ima razloga i izvan samoga stvaraoca. Oni su 
u prilikama i ljudima među kojima se pisac kreće. Ima raz- 
doblja kad se pisanje čini potrebnim i sastavnim dijelom 
života. Ima pak i vremena kad se ono ozbiljno čovjeku čini 
veoma neznatnim i gotovo nedostojnim poslom. Toliko spo- 
minjane Mažuranićeve riječi 


Ne boje se Slovinkinje vile 

Uz šestoper da će poginuti, 

Pače znadu da gdje njega nije, 
Tu ni pjesan slovinska ne zrije — 


netačne su, kao i sve tobožnje istine u kojima se neki pogled 
na život i ljude zahvaća odviše usko i dogmatski. Nikad rat 
nije pogodovao razvitku umjetnosti. U svakome se sukobu 
ljudi mnogo više uništava nego stvara. Kraj mnogobrojnih 
razaranja i rušenja što ih čovjek u doba velikih sudara može 
zapaziti na svakome koraku, psihološki je sasvim razumljiv 
zaključak stvaraoca Koji Mada iz dubine vlastite unutrašnjosti: 

što u tome lomu duhovnih i tvarnih vrijednosti, u pogibanju 
miliona ljudi, u nestajanju cijelih naroda, znači naše bijedno 
piskaranje? 

Je li šutnja stvaraoca nastala kao posljedica isaljenasti, 
te znači samo stanku u radu; je li plod njegove spoznaje da 
je rekao sve što je imao reći; je li u svezi s uvjerenjem o 
ništetnosti pisanja i literature — dužnosti su okoline prema 
njoj iste. U prvom je slučaju slična mirovanju kakvo je po- 
trebno svakom stvoru koji će od sebe doskora dati nešto živo. 
U drugom i trećem je slučaju pak izraz mudrosti: da čovjek 
ima prestati raditi na poslovima za koje više nema unutraš- 
njeg nagnuća ni sposobnosti. U svakom je slučaju treba 
poštovati. 


(Hrvatska revija, XVI/1943, br. 10) 


KOVAČIĆEVA LADANJSKA SEKTA PREMA 
LAZAREVIĆEVOJ »ŠKOLSKOJ IKONI« 


1 


U našim se historijama književnosti obično govori kako 
je hrvatski realizam ruskoga porijekla. Srpski realizam re- 
dovno dovode u vezu s ličnošću i djelovanjem Svetozara Mar- 
kovića, a hrvatski realizam u vezu s pravaštvom. Tako npr. 
i dr Dragutin Prohaska u svome »Pregledu savremene hrvat- 
skosrpske književnosti« kaže: »Sva je razlika između zarotka 
hrvatskog i srpskog realizma što Hrvatima dolazi realizam sa 
Zapada (i sam ruski realizam u njemačkim prijevodima), a 
Srbima dolazi s Istoka, iz Rusije, i sam francuski realizam«. 
Razdobljem realizma smatra se u srpskoj književnosti obično 
vrijeme od sedamdesetih godina prošloga vijeka do konca 
toga vijeka, a u hrvatskoj se književnosti pod periodom rea- 
lizma razumijevaju obično samo osamdesete godine." Pored 
toga, kao jedna od glavnih razlika između hrvatskoga i srp- 
,skoga realizma ističe se obično socijalna pozadina književno- 
sti: u Srba socijalistički pokret sedamdesetih godina, a u 
Hrvata izrazito nacionalistički pravaški pokret. 

Međutim, većina takvih tvrdnja, ako se one izriču kao 
nešto što je izvan diskusije, nije sasvim ispravna, jer se iden- 





1 Prohaska, Pregled (1921), str. 62. 

* Bogdanović, Pregled književnosti hrvatske i srpske, II — 
Prohaska: Pregled (1921) — Skerlić, Istorija nove srpske književ- 
nosti (1914). : 

tični pojavi — i u životu i u književnosti — javljaju i kod Srba 
i kod Hrvata nekako u isto doba, iako ne jednakom jakošću. 
Tako su npr. u članku Augusta Šenoe »Naša književnost«e 
(Glasonoša 1865) i u članku Vatroslava Jagića »Kratak pre- 
gled hrvatskosrpske književnosti od posljednje dvije tri go- 
dine«! (Književnik 1866) izneseni na društvo i književnost 
uglavnom oni isti pogledi što ih je Svetozar Marković izrekao 
u svome članku »Pevanje i mišljenje« (Matica 1868). 

Šenoa, Jagić i Marković osudili su staru romantičarsku 
literaturu i istaknuli potrebu da književnost prikazuje soci- 
jalne prilike svoga vremena. Jedino u izražavanju Svetozara 
Markovića ima više temperamenta negoli u izražavanju Še- 
noinu i Jagićevu. Teoriju hrvatskog realizma razvio je u 
sedamdesetim godinama August Šenoa u svojim književnim 


ocjenama uglavnom na isti način kako su je u Srbiji istih 


godina razvijali Ljuben Karavelov, Andra Nikolić i dr., je- 
dino s manje ekskluzivnosti. Literarni uzori hrvatskih i srp-. 
skih pisaca u sedamdesetim godinama bili su uglavnom isti: 
prijevodi ruskih pisaca, naročito Gogolja i Turgenjeva. Osam-' 
desetih pak godina dolaze i kod Srba i kod Hrvata do utjecaja 
francuski pisci, naročito Zola, izazivajući i na jednoj i na 
drugoj strani gotovo jednako oduševljenje jednih literarnih 
grupa, ali i jednaku reakciju drugih grupa. Osnovi hrvat- 
skog i srpskog realizma slični su međutim i po svojoj dru- 
štvenoj osnovi. Iako se sedamdesetih godina u Hrvatskoj nije 


1 Da ne navodim Šenoinih rečenica iz spomenutog članka, 
koje su posljednjih godina često citirane, navest ću samo neko- 
liko Jagićevih misli. Socijalne prilike svoga vremena karakterizira 
Jagić npr. ovako: »Lakomo otimanje za dobitkom bez požrtvo- 
vanja, beznačajnost u javnom, nemoralnost u familijarnom životu, 
i mnogi drugi grijesi — to su vam užasni plodovi naše današnje 
civilizacije«« — »Korov života kulturnoga koji vazda niče od ple- 
menita sjemena, bijeda materijalnoga stanja, koju su nam skri- 
Vili drugi, i domaći razvrat politički za koji odgovaramo sami — 
sve se to kuha kao u vulkanskom kotlu, tu truje i rastvara naše 
društvo.« Kao i g. 1868. Sv. Marković, tako g. 1866. V. Jagić poka- 
zuje na to kako se na slavenskom jugu zbivaju veliki događaji, 
a naši pjesnici znadu samo grliti i ljubiti. Njegovo je mišljenje o 
tom pjesništvu gotovo sasvim nepovoljno: »Nismo li zar uvjereni 
da samo nekoliko crvića iz sebe svilenu nit predu, a ono ije ostalo 
samo prosta kudjelja« (n. d. 576). 

razvio onakav socijalistički pokret kako je to bilo u Srbiji, 
ipak i ovdje ima identičnih pojava, samo u manjoj mjeri. 
Kao i u Srbiji, i u Hrvatskoj se u sedamdesetim godinama 
vršila temeljita promjena u socijalnoj strukturi. Seljaštvo, 
koje je, nakon propasti feudalizma, postalo ekonomski neza- 
visno, nije, u novim prilikama, znalo da ojača svoj položaj, 
nego je, cijepajući stare zadruge, postajalo sve siromašnije. 
Posljedica je toga siromašenja bila da su se, poradi dugova, 
stala prodavati seljačka imanja. Proletarizirano seljaštvo stalo 
je da nahrupljuje u gradove ili da traži zaradu u stranim 
zemljama. Sve veći porast industrije u Evropi osjetio se tada 
iu Hrvatskoj, te je stao da slabi mali obrt. Tako se i u Hr- 
vatskoj počeo stvarati radnički proleterijat, koji je doduše 
prema broju pučanstva bio neznatan, ali je ipak počeo da se 
organizira i traži veze sa sličnim pokretima u stranim zem- 
ljama. Već g. 1874. vode se u zagrebačkim krčmama među 
radnicima razgovori o socijalizmu, a njegovi su prvi pristaše 
krojački, čizmarski i štamparski namještenici. G. 1877. stao 
je u Zagrebu da izlazi prvi radnički list, »Radnički glasnik«, 
koji se doduše nije proglasio socijalističkim, ali su se kroz 
retke razabirale njegove tendencije. Njegov je otvoreni pro- 
gram bio: pridizanje socijalnog ugleda radništva i udruživanje 
za klasne interese. 

S idejama socijalizma hrvatski su se intelektualci počeli 
da upoznavaju već šezdesetih godina. U »Prozoru« i »Narod- 
nim novinama« ima u to vrijeme veći broj informativnih 
. članaka o radničkim gibanjima na Zapadu, o teoriji socijali- 
zma itd. U najvećem dijelu tih članaka proglašivao se socija- 
lizam importom Nijemaca, uperenim protiv nacionalnih inte- 
resa Hrvata. Priznavati se socijalistom značilo je za mladog 
.intelektualca u Hrvatskoj sedamdesetih godina veliku smje- 
lost, pa je to kod mnogih doista bila više afektacija negoli 
posljedica pravoga uvjerenja. Međutim je u osamdesetim 
godinama socijalizam među hrvatskom omladinom zahvatao 
sve više terena. Sve se to odrazilo i u hrvatskoj književnosti 
onih godina, gotovo: na isti način kako je to bilo i u Srbiji. 

KAo što je Ljuben Karavelov u svojoj noveli »Je li kriva 
sudbina« kušao da ideje Černjiševskoga iz njegova romana 

»Što da se radi« prenese na srpsko zemljište, tako su to radili 
malo kasnije i u Hrvatskoj. Jedan od tadašnjih: zanesenjaka 
za socijalizam, Pajo Žetić, u svojoj je nedovršenoj pripovijesti 
»Žarko i Jelka« (Osijek 1884) iznio ideal naprednog mladića. 
Tu se ističe kako napredan intelektualac mora biti odrešit 
pristaša pozitivizma i materijalizma. On mora da čita Comtea, 
Bucklea, Spencera, Marxa, Milla, Černjiševskoga, Pisareva, 


* Dobroljubova. On treba da proučava političku i kulturnu 


historiju, ekonomiju, fiziologiju, socijologiju, higijenu, stati- 
stiku. Njegovo shvatanje života treba da se razvije na nauč- 
noj bazi, pa će mu izići iz glave ono što u nju usadiše obitelj, 
crkva i škola. Njegova je glavna zadaća: borba protiv fraza. 
Ekonomski napredak mora smatrati uvjetom općega napretka. 
Cilj mu mora biti: da u društvu nestane, s jedne strane, pre- 
komjernoga siromaštva i slaboće, i svake druge poniženosti 


.čovječjega bića, a, s druge strane, treba da nestane neogra- 


ničenoga izobilja, samovolje i velikog bogatstva. Cilj je dru- 
štvenog napretka: da se sreća i blagoslov razdijele među sve 
ljude podjednako. 

Ovakve ideje odrazile su se dosta snažno u literaturi 
hrvatskih realista, iako njihovi nosioci nisu u hrvatskoj poli- 
tičkoj historiji ostavili naročitog traga. Naročito su se njima 
zanosili mladi ljudi u Hrvatskoj koncem sedamdesetih i po- 
četkom osamdesetih godina. Kroz neke vrste socijalističku 
razvojnu fazu prošli su, među ostalima, Harambašić, Đalski, 
Novak, Kranjčević i dr. Poznata Kranjčevićeva pjesma »Rad- 
niku« nastala je g. 1885, i sadrži u svojoj prvoj kdnod među 
ostalim, stihove: 


Ustaj, brate! Presude neka padnu! 

Vijek to pita, prosvjeta pravo traži, 

Ustaj, brate, žezlo će strunut prije 
Drenova štapa! 


Pa kad jednom uz druga druže prođe 

Miran, svjestan, slobodan i bez straha, 

A da ropski ne bude sagnut moro 
Poštenih pleći — 


vl 


Tad će, bože, rajskog sa svojeg visa 

Smijeh sa lica, patniče, odat tebi, | 

Pa će šapnut: »Savršen sada svijet je, 
Radnik ga stvori!« 


A to su, drugim riječima, one iste misli što ih je g. 1881. iznio 
Vladimir Jovanović u svojoj pještni u »Radu«: 


I ti ćeš od ovog današnjega sveta, 

. Gde još jedni gladni i žedni se pate, 
Gde drugi presićen kroz obilje šeta, 
Gde se jošte reči od istine krate, 

Gde s* još jedni leđdma pogurenim boje, 
Gde drugi nad njima zapovedno stoje — 
Ti ćeš stvorit baštu, a rajskoga ploda, 
Gde će jedno biti zboriti i mniti, 

Gde će svima biti životnoga roda, * 

AP gde samo neće i »bogova« biti. 

Ta ti ćeš od ovog jadovitog jada 
Načiniti ono što se želi sada. 


Nije, možda, nepotrebno da se spomene da je g. 1881, kad je 
u Beogradu izlazio »Rad«, u Zagrebu bio zasnovan Jist »Svje- 
tlo«, uglavnom s istim vidicima kao i »Rad«, ali državna vlast 
nije dopustila da on izađe. Kao i u Srbiji, i u Hrvatskoj. su 
među mladim ljudima vršili znatan utjecaj ljudi iz Bugarske, 
obrazovani na ruskim izvorima (npr. Sv. Milarov). 

Sudbina socijalističkih ideja bila je u sedamdesetim i 
osamdesetim godinama jednaka i u Srbiji i u Hrvatskoj: naj- 
prije se veći broj mladih ljudi oduševio za njih, a onda je 
nastupilo stišavanje, analiza tih ideja, pa i odvraćanje od njih. 


2 


Među srpskim je književnicima bio razglašen Laza Laza- 
rević kao jedan od onih ljudi koji su se isprva, pod utjecajem 
mode, zanijeli za socijalističke ideje, ali su im kasnije postali 
protivnicima. Naročito je on, od Skerlićevih vremena, došao 

na takav glas zbog svoje »Školske ikone«, poimence radi epi- 


.zode s učiteljem socijalistom. Ali u hrvatskoj književnosti 


toga vremena ima novela slična ovoj Lazarevićevoj. Lazare- 
vićeva je »Školska ikona« štampana prvi put g. 1880, kad je 
u omladini već bilo jenjalo prvotno oduševljenje za nove ideje. 
Iste godine izašla je u almanahu »Hrvatska« pripovijest Amn- 
tuna Kovačića »Ladanjska sekta«. Na sličnost tih dviju novela 
upozorio je već Matoš jednom svojom rečenicom. U Kovači- 
ćevoj je »Ladanjskoj sekti« iznesen isti problem što ga je 
iznio Lazarević u svojoj noveli: dodir našega sela s idejama 
darvinizma, pozitivizma, socijalizma itd. U .obadvije pripovi- 
jesti ima identičnih tipova i pojedinosti, pa nastaje intere- 
santan problem o direktnim vezama između njih kao i.o 
pobudama koje su i jednoga i drugoga pisca navele na pi- 
sanje. »Školska ikona« izašla je u »Slovincu« početkom g. 
1880, a »Ladanjska sekta« koncem te godine. Kako je Kova- 
čićeva pripovijest štampana prema tome poslije Lazarevićeve, 
nije isključeno da je autor »Ladanjske sekte« poznavao »Škol- 
sku ikonu«. Zagrebački su književnici, od vremena ilirizma, 
pratili rad srpskih pisaca, a tako je bilo i u Kovačićevo 
vrijeme. Jedan od prvih kritičara koji su govorili o veličini 
Lazarevićeve umjetničke ličnosti bio je npr. Janko Ibler 
(Desiđerius), početkom osamdesetih godina, pravaš, i uz Ko- 
vačića tada jedan od propagatora pravaške književnosti. Inte- 
resantno je da je ideolog pravaštva, Ante Starčević, u koga 
se Kovačić naročito ugledao, najvećim zlom tadanje Srbije 
smatrao birokraciju, kao i Svetozar Marković (»Kneževa 
Srbija«). 

Ali, bez obzira na to je li Kovačić poznavao Lazarevićevu 
pripovijetku ili nije, u pomenute dvije novele ima toliko slič- 
nosti, i u pojedinostima i u idejnoj okosnici, da to vrijedi 
napose istaknuti, 

Okosnica »Školske ikone« i »Ladanjske sekte« uglavnom 
je ista: seoski svećenik kao duhovni vladar u selu, i seoski 
učitelj kao nosilac novih ideja. I u jednoj i u drugoj pripo- 
Vijesti imaju ovi učitelji, šireći te ideje, isprva nešto uspjeha, 
ali na koncu sav njihov rad urodi samo nesrećom. Razlike su 
između jedne i druge novele u ambijentu koji je u njima 

iznesen i u detaljnoj razradi materijala. Dok Lazarević u 
svojoj »Školskoj ikoni« prikazuje srbijansko selo, Kovačić u 
»Ladanjskoj sekti« slika hrvatsko zagorsko selo pokraj Sutle. 
Lazarević je u najvećem dijelu svoje pripovijetke prikazao 
idilično srpsko selo, kako ono sretno živi pod vodstvom svoga 
popa. Učitelja, kao nosioca novih ideja, prikazao je on kao 
uzgred, da može bolje predočiti poremetnju što su je nove 
ideje prouzročile. Kovačić, obrnuto, i ne prikazuje sela u 
njegovu patrijarhalnom životu, već mu je glavni posao da 
prikaže upravo taj rad na širenju novih misli i efekat toga 
rada u selu. U okviru dosta romantične fabule prikazuje on 


djelovanje seoskog školnika, koji u svome mjestu osniva , 


socijalističko-darvinističku sektu. 

U Lazarevićevu je selu pop glavni faktor i moralnoga i 
ekonomskoga života: »Pop je bio sve i sva! Imali smo i školu, 
ali ona je bila potčinjena značaja, kao što je ćata u sudnici... 
Cijelo je selo bilo popov spahiluk. Zapovijedao je kmetu, a 
kmet selu. Nije imao pandura, ali niko nije mogao ni pomi- 
sliti da ne sluša popa, a on, opet, sa svoje strane nije mi 
sanjao da njegova riječ najalovo prođe, ili da on uzima vlast 
koja mu ne priliči.« Tako je i u Kovačića seoski župnik »sva- 
kom loncu zaklopac«. Kao što Lazarevićev učitelj neće u crkvi 
da pjeva, iz principa, tako i Kovačićev učitelj vrši ovu službu 
samo zato, što je za nju plaćen: »U crkvi je dobro udarao u 
crkvene orgulje, a pjevao tanko, visoko, bez kretnje, bez ži- 
vota, bez čuvstva, studeno.« Kad mu nisu uredno isplatili 
beriva, nego ga zamolili da počeka, on je prestao da vrši 
svoju službu: »Dobro, strpite se i vi u crkvi i u školi. Ja niti 
pjevam, niti igram, niti školujem.« 

Kao što su beogradski velikoškolci u sida čedstira godi- 
nama bili borci protiv sentimentalnosti, držeći se samo onoga 
što razum može da shvati, tako su i Kovačićevi darvinisti i 
socijalisti protivnici ljubavi (»Bajka, ljubav je bajka, opsje- 
na«). Oni cijene samo prirodne nauke, dok logiku, psihologiju, 
drže izmišljenim lažima i snima. Za Kovačićeva je učitelja 
glavno »nazor o svijetu, o čovječanstvu, o društvu.« Kao i za 
pristaše nove nauke u Srbiji, tako je i za ove Kovačićeve 
tipove glavna sila znanost, koju oni ispoređuju s orlom koji 

se uzdiže iznad svih sitnoća zemaljskih. (»Taj orao je znanost, 
njegova krila — to je sila i jakost znanosti, njegovo bistro 
oko jest oko vječnih istina.«) Njihov je cilj: Sve na zemlji 
ima se podijeliti na jednake dijelove među sve ljude. Jedna- 
kost, ravnopravnost, opća sreća neka je u čovječanstvu. Ne- 
stati ima pojma bogatstva i siromaštva. 

Kao što su beogradski velikoškolci u sedamdesetim godi- 
nama za svaku tvrdnju tražili dokaze, tako i u Kovačićevoj 
pripovijesti nedoučeni đaci govore: 

— Ja ni u što ne vjerujem što se ne može dokazati da 
bitiše. Kao što Lazarevićev učitelj piše svom drugu u Beo- 
grad; »Narod je glup i zatucan«, tako i Kovačićev Tomaš 
Branac govori svojoj kćeri o stanovnicima svoga kraja: »Ljudi 
siromasi, bogomolje i glupaci«. Itd. 

Sve ove sličnosti mogu međutim da budu i slučajne, na- 
šavši se u povodu identičnih opažanja. Iako: je »Ladanjska 
sekta« štampana više mjeseci iza »Školske ikone«, nije sasvim 
vjerojatno da ju je Kovačić napisao u posljednji čas pred 
izlaskom almanaha »Hrvatska«, nego ju je morao i u sebi 
neko vrijeme izgrađivati. Što je međutim za procjenu ovoga 
problema najvažnije, i jedna i druga pripovijetka nose tako 
jasne pečate svojih tvoraca, u njihovoj nutrinji tako različitih 
individualnosti, da je Lazarevićeva novela u najgorem slučaju 
Kovačića mogla samo da ponuka da prikaže sličan pojav u 
Hrvatskoj. Zajednički je u obje pripovijesti samo problem: 
način kako su nove ideje prodrle u hrvatsko i srpsko selo, i 
kakve su tragove ostavile za sobom. Ali, polazeći od gotovo 
istih opažanja, oba se pisca, međutim, kako sam već napome- 
nuo, razilaze u daljoj razradbi materijala i u osvjetljenju 
lica, Lazarevićevo je prikazivanje jednostavno: u patrijar- 
halno selo dolazi učitelj i unosi u nj nemir, ali se, nakon 
njegova odlaska i popove smrti, opet sve smiruje. Kovačić u 
svom prikazivanju ide dalje. On ne prikazuje neko mirno i 
idilično selo, nego selo sa svim porocima: neznanjem, pokva- 
renosti, zloćom. Njegov seoski župnik nije Lazarevićev idealni 
Pop koji prašta i svojim protivnicima, nego čovjek koji s 
mržnjom i osvetom progoni svakoga koji se usudi da dirne 
ono od čega on živi: »Vanredno ohol, a formalnost u društve- 
nom životu bijaše mu alfa i omega svega znanja. Po toj alfi 

i omegi mjerio je cijeli svijet i ljude. Ne bijaše u njega duha 
Ivana. Zlatoustoga; svoje propovijedi znao je nabubati od 
riječi do riječi iz knjige.« Taj župnik štipa za obraz “Tomaševu 
kćerku Sofiju, djevojku ponosnu i čistu, no kad ona brani 
svoju čast, on je zove majmunicom, zbog darvinizma njezina 
oca: »U nje su oštri zubi, pa će znati s majmuni hrustati 
orahe.« Razgovor između njega i Tomaša glasi ovako: 

»Tomaš stupi u njegovu pisarnu. Župnik nešto pisaše, di- 
meći pipu, nasađenu na predugom kamišu. Nakon duljeg vre- 
mena odloži pero, no sveđ dimeći i ne skinuv kućne kapice 
s glave, ovako će Tomašu: 

— Kako to da veleučeni filozof i naš školnik danas dolazi 
u župni dvor? Mi bar dosad ne bijasmo vični ovakvu posjetu. 

— Gospodine župniče, vi ste danas pregledavali školu, 
kakav ste imali povod? 

— Povod? — pljuenu župnik, izvukav silnu maramu iz 
žepa dugoga kaputa — povod? Veliki povod, mudrače! O va- 
šoj koži radismo. 

— Čuo sam da mjesni gospodin župnik ljubi etiketu i 
formalnost, nu danas se iznevjeruje obojemu. Ja ga nisam 
ovlastio da rabi tako nezgrapno porugljiva imena, a najmanje 
ga je na to povlastilo naše poznanstvo. 

— Vam je to sve isto. Zar majmunov rod mari za etiketu 
i formalnost? 

— odvrati prezirno župnik, 

— Izvolite mi reći razlog vašemu posjetu u moju školu 
danas, gospodine poluduhovni pastiru! — hladno će Tomaš. 


— A ja ću vam i reći. Pa vas upozorujem da neće sve 
na laku ruku proći. Vi ste utemeljili bezbožno nekakvo dru- 
štvo, ustrojili novine za to društvo, pravila, jednom riječi: 
čitav pakao... A sada mi ostajte zbogom, veliki filozofe, 
rušitelju svetoga pisma, rimokatoličke crkve, zbogom! A ja 
ću još ostati u svojoj župi, dočim će vama valjda dosuditi da 


pođete tamo u afričke šume majmunima graditi škole. Zbogom, * 


filozofe devetnaestoga vijeka!« 


Poslije toga još taj župnik nahuška seljake da pred Toma- 
šem zatvore crkveni kor i školu. 

* U Lazarevića je glavno lice pripovijetke seoski pop, dok 
je to u Kovačića sam seoski učitelj, a pored njega je centralni 
tip seoski vlastelin Pepo, čovjek ograničen, koga su zbog nje- 
gove gluposti istjerali iz svih škola. Ali je on svejedno ponosan 
zbog svojih pedeset i osam parcela, te je lukavošću, denunci- 
jacijama i mitom stekao u mjestu značajan položaj. Osjetivši 
duhovnu nadmoć Tomaša Branca, on mu se ulaguje, dopušta 
mu čak da ga zove orangutanom, držeći da je to samo pohvala 
ako je čovjek postao od majmuna. Prikazuje se velikim To- 
maševim prijateljem i dobrotvorom. U sekti je na miječima 
najradikalniji, ali kasnije vlastite riječi i čine upotrebljava 
protiv učitelja Tomaša, samo da ga uništi i tako dođe do 


. njegove kćeri. Denuncira Tomaša vlastima, razjaruje protiv 


njega pučanstvo, da se onda u najbolji čas prikaže kao spasilac. 
U sektu je ušao zato što njegovoj plitkoj pameti gode radi- 
kalne fraze, ali je bio toliko oprezan da je uz socijalizam 
pristao istom onda kad ga je Tomaš uvjerio da će se socijali- 
stičke ideje ostvariti tek za stotinu godina. 

.Kovačićev učitelj Tomaš Branac, nosilac darvinističko- 
socijalističkih pogleda, nema ništa zajedničko s Lazarevićevim 
učiteljem. To je čovjek razočaran u životu i ljudima, beskrajno 
pošten, ljubeći silno svoju kćerku, superioran nad čitavom 
svojom okolinom. On se podsmjehuje svakom idealizmu i 
vlada se često kao kakav cinik, ali je taj cinizam u stvari 
samo maska kojom on pokriva svoj duboki idealizam. Svoju 
kćerku karakterizira ovim riječima: »Sofija je dakle nezako- 
nito dijete, kći bludne i zle žene, ali u njezinim žilama teče 
očeva krv. Pa bude li nesretna, pući će joj srce, zamrzit će 
na sve ko i ja, ali će i biti jaka pregarati. Nu jao si ga BtoBui 
onome koji se titra sa srcem njezinim.« 

Tomaš se prvi zgadio nad plitkoćom i prostotom, kako su 
članovi njegove sekte shvatili njezina načela, i bunio se protiv 
nečasnih sredstava u borbi, naročito protiv pamfleta. Svoj 
pristanak uz ta načela on objašnjava samo razočaranjima u 
životu: — »da sam i ja mogao biti valjanim suprugom, ne bi 
nikada bio ustrajao ove sekte«, I: je 

Dok se Lazarević zadovoljava da s nekoliko riječi opiše 
efekat socijalističkih ideja u srbijanskom selu, dotle Kovačić 

naširoko prikazuje pristaše zagorske darvinističko-socijali- 
stičke sekte i razloge koji su ih doveli u nju: »Pristaša je tre- 
balo tražiti u daljoj inteligenciji, u poluinteligenciji, pa i u 
nanižih slojeva pučanstva. U ovom posljednjem elementu 
bijaše lasan taj posao, jer po tim načelima imali bi prestati 
svi porezi, a osim toga dobilo bi se dosta imetka od bogataša, 
koji bi se izjednačili sa svakim grobarom i čizmokrpom. Oso- 
bito se račio ovim pristašama nanižega razreda silan imetak 
mjesnoga židovskoga kramara Nathanaela i njegova »Werthei 
merica«, to vrelo gavanova blaga u čitavom Zagorju! 

U poluinteligenciji nicale su pristaše »socijal-demokracije« 
kano gljive, u krugovima selskih krojača, bubnjara, serežana, 
isluženih lijenih vojnika, pa zatim među kartašima i pijani- 
cama, kano i raznim mjesnim gizdelinčićima i mudrijašima.« 

Među prvim zaključcima Brančeve sekte bio je i taj da 
svi članovi imaju iz svojih soba ukloniti »takozvane svete sli- 
ke«, a sam Tomaš Branac morao je napustiti redakciju sektina 
lista, jer nije htio da se u njemu štampa pamflet na mjesnoga 
župnika i njegovu gazdaricu. »Taj pamflet bijaše pisan onak- 
vim stilom kakvim običavaju pisati vojnici svojim rođacima, 
znancima i ljubeznicama iz tabora kojijedva štogod načrčkati 
znadu.« Tomaš Branac neće da se u list uvrštavaju pamfleti, 
zbog dostojanstva samog lista, ali je njegovo mišljenje bilo 
odbijeno s obrazloženjem: »U nas nema razlike međ prostaš- 
tvom i tobožnjom finoćom, među bogatstvom i siromaštvom.« 
Iskustvo što ga je Tomaš Branac sa svojom sektom stekao 
bilo je: »Njegova sekta — to bijahu ludi vikači koji će ga 
prvom zgodom, samo od želje i slavohleplja za imenom opozi- 
cije, izdati... Nolite jacere margaritas ante porcos. . .« 

Neke pristaše Brančeve ladanjske sekte osjećali su već i 
klasnu svijest, ustajući protiv seljaka kao konzervativnog 
dijela društva. Sekta je dobila ime »Motika«, ali uz opoziciju: 
»Krojač se protivi tomu, dokazujući da su poštovani cehovi 
svih kolikih majstorskih stališa prvi osnovali socijal-demo- 
kraciju, i on da mnije da će upravo najslabiju potporu naći 
u poljodjeljaca. Gdje će naš prosti čovjek napustiti vjeru, pak 
zatim visoku gospodu, i povjerovati.da su Adam i Eva indi- 
janski majmuni bili, te u tobožnjem -zemaljskom raju orahe 
hrustali i lišće brstilil« 

Ali kad je došla opasnost, članovi sekte su spremni da 
dadu prisegu kako su bili zavedeni. 

Najveća je međutim razlika između »Školske ikone« i 
»Ladanjske opozicije« u načinu kako su njihovi autori umjet- 
nički zahvatili u materijal. Lazarević je svoju pripovijetku 
štampao navršivši. trideset godina, kao staložen čovjek. On je 
tada već bio izgrađen, miran stvaralac, koji je svaki detalj 
svoje pripovijetke izrađivao .s punom sigurnošću umjetnika 
koji zna što hoće da kaže i koji može da proračuna efekat 
svojih riječi. Kovačić je naprotiv bio tada plahovit, tempera- 
mentan mladić od dvadeset pet godina, koji je pisao u navali 
ogorčenja i zanosa, zapadajući sad u plač, sad u nemoćan bijes, 
sad u proklinjanje. Lazarevićeva je pripovijetka napisana sva 
u istom tonu, doimajući se svojim mirom i harmonijom, Kova- 
čićeva je naprotiv izgrađena od sasvim raznorodnih elemenata: 
krajnji realizam i bujna romantika, detaljno crtanje po naravi 
i upotreba banalnih literarnih rekvizita. Ali je Kovačić svoju 
novelu napisao u jednom dahu, ona je prožeta tolikim iskrenim 
ogorčenjem i bolom da se ti manje vrijedni elementi lako 
zaboravljaju. 

Lazarevićeva »Školska ikona«, naročito ovaj odlomak o 
učitelju socijalistu, izazvala je različite komentare. Od tih ko- 
mentara najznačajniji su Skerlićev i Halerov. Skerlić je podvr- 
gao kritici Lazarevićev rad s ideološkog stajališta, a Haler sa 
stajališta estetike. Ali se u ukupnoj ocjeni ovoga odlomka 
obojica slažu. Skerlić, među ostalim, kaže: »Lazarević, nekadaš- 
nji negator i »novi čovek«, u mladomu učitelju je hteo da 
izobliči taj novi razorni duh koji obara stare svetinje, baca pođ 
noge tradicije u kojima su naraštaji vekovima nalazili spo- 

- kojstvo i pravac života. Ali taj seoski lucifer je do krajnosti 
nejasan, kao kakav zao duh u srednjovjekovnim moralite- 
tima. Ko je on i odakle dolazi? Šta misli? Čak mu se ni ime 
ne pominje! I koji su ti njegovi zločini i gresi zbog kojih 
on navlači gnev i mržnju inače pitomog Lazarevića?... On 


79 


nije odvratan, kao što ga je pisac hteo prestaviti i kao što 
su ga shvatili i žigosali svi naši mizoneisti i starovolje«.! 

U svojoj raspravi o Lazareviću dr Albert Haler kaže: 
»Imao je potpuno pravo Skerlić tvrdeći da je učitelj vrlo sla- 
bo ocrtan karakter, ali nije imao nikako pravo što se srdio 
na Lazarevića kao da je on to namjerno-uradio. Lazarevićev 
umjetnički interes vas se iscrpao u crtanju bezazlene idile 
patrijarhalnog sela, te pisac nije imao više snage da snažno i 
umjetnički ocrta svijet novih ljudi kao kontrast idili. Mržnja 
prema hladnom intelektualizmu »nove nauke« koja ruši Pro- 
stosrdačnost i toplinu njegova dragog svijeta nije mogla da 
pokrene maštu kao što ju je to učinila ljubav prema patrijar- 
halnosti i tradiciji, i zato se drugi dio priče osjeća kao intele- 
ktualna i vještačka konstrukcija.«? 

Već je Bogdan Pppović u svome eseju »Jovan Skerlić kao 
književni kritičar« Skerlićev sud o Lazareviću proglasio po- 
grešnim, a Miloš Savković je u svojoj raspravi o Lazareviću 
proveo reviziju dosadašnjih pogleda na ovog pisca. Međutim, 
i Savković u svome prikazu polazi uglavnom od Skerlića. I on 
prikazuje Lazarevića kao pjesnika patrijarhalne Šumadije i 
protivnika novih ideja, samo što on, za razliku od Skerlića, 
a u povodu iskustava što ih je Srbija doživjela, staje na stranu 
Lazarevićevu.? 

Ako čovjek promotri »Školsku ikonu« u vezi s Lazarevi- 


ćevom ličnošću, zaboravljajući na čas diskusije o njoj, i ako , 


uzme u prvom redu u obzir Lazarevićevu tehniku u ovoj no- 
veli, doći će do drugih rezultata negoli su oni do kojih su došli 
Skerlić i Haler. Niti je taj učitelj u »Školskoj ikoni« nejasan, 
niti ga je Lazarević prikazao nesimpatično, niti se na osnovi 
ovoga odlomka može zaključivati da je Lazarević bio neki 
reakcionarac, protivnik svega što je napredno. ' 

Haler se slaže sa Skerlićem u tome da je ličnost učitelja 
nejasna, neizrazita, i da u njoj nema ni izdaleka one živosti 
koju nalazimo u Bazarovu Ivana Turgenjeva. Ali, je li Laza- 
Tević uopće htio u svojoj pripovijesti takvu punu, živu ličnost? - 

1 Pisci i knjige, II, 2. izd., str. 57. I 

? Život i rad 1929 (knj. III), 420. - 

5 Misao 1933. 

Je li takva ličnost učitelja, nakon svega onoga što je pisac u 
svojoj pripovijesti prije toga iznio, bila uopće prikladna, i ne 
bi li ona, potpuno razrađena i zaokružena, u čitavom sklopu 
pripovijetke bila odviše glomazna, pomičući središte pripovi- 
jetke na krivo mjesto? 

Svoju »Školsku ikonu« ispripovijedao je Lazarević — kao 
što i najveći dio svojih pripovijesti — u prvom licu. Ali to ne 
znači da je on bio taj koji je sve to doživio i na koga se odnosi 
sve što je tako ispričano. Na jednom mjestu ove pripovijetke 
zove glavnog pripovjedača njezina doduše jedan seljak -»se- 
ljače i gospodine«, i to bi bio dokaz da pod pripovjedačem 
priče pisac razumijeva sam sebe. Međutim, kad bi i bilo tako, 
Lazarević ne priča ovdje kao intelektualac, liječnik, nego kao 
stanovnik sela, pa su i pogledi, i mišljenje, i opažanja što ih 
cn tu iznosi samo izražaj načina kako misli i osjeća cijelo 
selo. Lazarević nije događaje u svojoj pripovijesti prikazao 
onako kako bi na njih gledao on kao obrazovan čovjek iz 
grada, nego onako kako na njih gleda seljak .koji živi patri- 
jarhalnim životom. Ove činjenice nije Skerlić zapazio, i zbog 
toga je o Lazareviću izrekao neke opaske koje nisu ispravne. 
Problem što ga je Lazarević u svojoj »Školskoj ikoni« htio 
da riješi bio je: kako se seljaka koji su dotad živjeli mirnim, 
Patrijarhalnim životom, doimaju misli o socijalnom preobra- 
Žaju, i njihovi nosioci. Da može ostati što objektivnijim, on 
nije htio da lično zahvata u same događaje pripovijetke, već 
je sve ispripovijedao s gledišta seljaka. Naročito je tu me- 
todu upotrebio u odlomku o učitelju. Lazarevićev je. učitelj 
u »Školskoj ikoni« neizrazit, nejasan — no to nije posljedica 
nedostatne umjetničke snage piščeve (kako je mislio Haler), 
ili posljedica Lazarevićeve mržnje prema takvim ljudima 
(kako je mislio Skerlić), već naprosto posljedica činjenice što 
je Lazarević o učitelju iznio samo ono što su na njemu i u 
Vezi s njime mogli da zapaze seljaci među kojima je taj učitelj 
boravio. Da je pisac htio učitelja bolje objasniti, on bi bio 
dao puniju ličnost, ali bi ona onda za sklop cijele pripovijetke 
bila neprikladna. Upravo u ovome odlomku, u kome su toliki 
kritičari nalazili dokaz za ograničene umjetničke sposobnosti 


Lazarevićeve, vidi se njegov fini umjetnički instinkt. A toga 

učitelja, koji je po sudu Skerlićevu tako izobličen, osvijetlio 
je Lazarević s toliko strana kao ni jedno drugo svoje lice! 

Najveći dio »Školske ikone« ispričan je u prvome licu, 
i u njoj se uglavnom iznosi ono što je to lice čulo i vidjelo. 
Međutim, kad je govor o učitelju, Lazarević se ne zadovoljava 
s onim osvjetljenjem u kome je ispričana cijela pripovijetka, 
već upotrebljava tako reći sve one metode kojima se služi 
moderni filmski režiser da dade što puniju sliku ljudi ili 
predmeta. Kao što filmski režiser daje praviti snimke istog 
lica u različitim udaljenostima i različitim položajima, tako 
je i Lazarević, umjesto da sam zahvata u događaje, dao da 
o učitelju govore različita lica. Ličnost učitelja i njegov dola- 
zak u selo, pa neke njegove susrete sa seljacima, prikazao je 
glavni pripovjedač priče. Međutim, da slika učitelja ne ostane 
jednostrana, Lazarević daje da i sam učitelj govori o sebi. 
Zato je unesen u pripovijetku onaj njegov list prijatelju. U 
daljnjem nastavku pripovijetke — tamo gdje se iznosi učite- 
ljev razgovor s Marom — čitamo ono što je u vezi s učiteljem 
čuo i vidio drugi seljak, Pavao Đerić. A na završetku pripo- 
vijetke čitamo opet ono što je o učitelju govorio treći seljak, 
Ilija Teovilović. Ali ni to nije posljednje osvjetljenje kojim 
je Lazarević osvijetlio svoga učitelja. O tom licu govori i sam 
pop, riječima: »Ja zatvaram oči, a divno vidim da je drugi 
svijet nastao. Dođe učevan čovjek s kojim ja nisam smio ni 
govoriti. Vidim da mu ne valjaju poslovi što radi, “ali gdje 
ja, prost čovjek, smijem udariti na nauku! Nemoj, oče vladiko, 
držati više prostih popova, kao ja što sam, što sam bio.« 

Ličnost učiteljeva nije ni time posve objašnjena, ali ovo 
svjetlo što ga je Lazarević s više strana na nj bacio dostaje za 
onu svrhu koju je pisac htio postići: da pokaže što su na uči- 
telju zapazili seljaci i što je on za njih mogao da znači prema 
onome što su vidjeli. Svako bi dalje objašnjavanje sliku uči- 
teljevu učinilo bliskijom, ali bi kvarilo efekat cjeline i podalo 
noveli drugo značenje, a ne ono što ga je ona po namjeni 
piščevoj trebala da ima. 

Je li, međutim, Lazarević izobličio toga učitelja, kako je 
“ tvrdio Skerlić? Čovjek koji bez pristranosti pročita cijelu pri- 
povijetku, neće steći taj dojam. Taj je Lazarevićev učitelj mlad 

čovjek, koji živi među knjigama, koji polazi na selo kao neki 
misionar — ali koji je nespretan, jer ne poznaje života, jer 
ne zna da se snađe među ljudima i da se prilagodi prilikama. 
On nije pravo ni upoznao ljude među kojima treba da živi, 
nije pravo ni pokušao da radi, a već je razočaran, odalečuje 
se od svega sela, i za svoj neuspjeh baca krivnju, naravno, na 
drugoga. Način kako ga je Lazarević prikazao pokazuje da on 


"prema njemu nije osjećao mržnje, nego više samilost zbog 


njegove bespomoćnosti. Pa ako iz Lazarevićeva pričanja izbija 


.Za tog učitelja nešto nepovoljno, to je više ironija negoli ne- 


naklonost. Ako u pripovijesti i ima dijelova koji govore u 
prilog Skerlićevu shvatanju, ne treba zaboraviti da to pričaju 
seljaci kojima se učitelj svojim vladanjem doista mogao pri- 
činiti nekim čudovištem. Ali u razgovoru s kovačem, na mjestu 
gdje učitelj ustaje protiv seljaka koji bije marvu, u razgovoru 
o amerikanskim plugovima, taj je čovjek samo simpatičan. 
Lazarević to ne krije — jer onda tih epizoda ne bi iznosio! Čak 
i iz popovih riječi koje su već u ovom članku navedene izbija 
crta poštovanja prema njemu. Na završetku pripovijetke, gdje 
se kaže: »Neće on, seljače, nikad sreće imati«, mogla bi se 
naslutiti antipatija Lazarevićeva prema tome licu. Ali ne valja 
smetnuti s uma da tih riječi ne govori direktno pisac, nego i 
opet seljak koji je doživio Marin bijeg, požar škole, popovu 
smrt — i koji ne može da zaboravi da je učitelj u svemu tome 
najveći krivac. Prikazujući događaje u »Školskoj ikoni«, 
Lazarević tako ne samo nije izobličivao nego je nastojao da 
bude što objektivniji: nije toliko ulazio sam u događaje, nego 
je iznio ono što su različiti ljudi s različitih mjesta mogli da 
vide. Sasvim je drugačiji način Kovačićeva pripovijedanja. 
Kovačić pristupa k licima sa svom simpatijom ili antipatijom 
koju može čovjek osjećati prema živim ljudima. On naglašuje 
1 podvlači ograničenost, egoizam i stalešku uskoću svoga seo- 
skoga župnika. On priča čitavu bolnu historiju Tomaša Bran- 
ca, da može onda iz nje izvesti što potresnije efekte. On iska- 
ljuje sav svoj bijes i prezir prema ladanjskome: gospodinu 
Pepu i svima onima koji su pristali uz učitelja socijalistu 
Samo zato što su držali da će možda na taj način moći da 
zadovolje svoje sitne osvetničke planove ili ispuniti kojekakve 

mutne i prljave prohtjeve. Dok je u Lazarevića popova kći 
Mara prikazana dosta površno, jer sklop pripovijetke nije ni 
iziskivao detaljnije ocrtanog lica, dotle je Kovačić Sofiju 
Brančevu obasjao sa svih strana: i kao ponosnu, tankoćutnu 
djevicu, i kao djevojku koja ljubi svim žarom svoga srca, i 
kao ženu koja, prevarena i razočarana, pada u grijeh. Pa dok 


je Lazarević ostavio da sam razvitak njegove pripovijetke . 


jasno kaže ono što je on njome htio reći, Kovačić to kaže 
otvoreno: Nolite jacere margaritas ante porcos. 


4 
Po Skerlićevu shvatanju, Lazarević je bio čovjek koji je 


u mladosti pristajao uz ideje Svetozara Markovića, a poslije 
je, u najvećem dijelu svoga pripovjedačkoga rada, iznosio 


samo svoju odvratnost prema novome i svoju čežnju za sta- 


rim. Uistinu, je li baš tako? 

Težište Lazarevićeve pripovijetke »Školska ikona« nije — 
kako je to Skerlić shvatio — u alternativi: staro ili novo, s 
odlučnim Lazarevićevim stavom na stranu staroga, nego u 
problemu: na koji način treba primati nove misli, ako su one 
potrebne, a da se pri tom ne uništi od staroga ono što je dobro. 
Najveći dio onoga što u njegovoj noveli hoće da u selo unese 
učitelj u stvari je dobro, ali on to uvodi tako rđavo da za 
sobom ostavlja samo zlo. Tu potrebu novoga osjeća i sam 
Pop, i izričito u svojim riječima vladici. 

Skerlić svega ovoga nije jasno uočio, i zato je neispravna 
njegova ocjena Lazarevićevih djela, kao što je i ocjena Laza- 
revićeve ličnosti uopće. Lazarević nije — kako je to istaknuo 
u svojoj pomenutoj studiji M. Savković — bio neki mekušac 
koji se utjecao okrilju majke i porodice, nego je bio čovjek 
koji je shvatao probleme svoga vremena i nastojao da im 
muški gleda u oči, i uz opasnost da će ga u njegovoj zemlji, 
gdje je vladala sveopća trka za novim, smatrati reakcionarcem. 

Lazarević nije bio čovjek koji bi u zrelim godinama napa- 
dao ideale svoje mladosti, nego je samo osuđivao način na 
koji su dogmatici htjeli da ostvare te ideale. U jezgri svoga 
gledanja on nije ustao protiv pogleda Svetozara Markovića, 

nego je stvarno i u zrelim godinama tražio ono što je tražio 
i ovaj. Svetozar Marković bio je u očima svojih suvremenika 
neki revolucionarac. Međutim, osnovna misao njegove knjige 
»Srbija na istoku« nije misao o potrebi revolucije, nego upravo 
obrnuto: razmišljanje o tom što treba učiniti da se spriječi 
revolucija koja će u Srbiji neminovno doći, ako i u nju, po 
evropskom uzoru, prodre sistem kapitalističke proizvodnje. 
Svetozar Marković je nastupao oštro, ali ne prema starom, 
patrijarhalnom uređenju Srbije, već prema onim novotarijama 
koje su dolazile u zemlju pod firmom civilizacije (birokracija, 
novčano gospodarstvo) i koje su prijetile da će uništiti stare 
zadruge i seljaka uopće. Vjerujući da se na osnovu staroga 
zadružnoga života, uz neke nadopune što ih je iziskivalo vri- 
jeme, dade provesti pravilnije društveno uređenje, Marković 
se postavio na obranu onoga što je staro i dobro, a ustao protiv 
svega što je novo, a može da unese samo poremetnje. Laza 
Lazarević nije u svojoj »Školskoj ikoni« tražio ništa drugo 
nego ovo isto što i Svetozar Marković. Prema tome, on je 
ostao na njegovoj liniji barem onoliko koliko su na njoj ostali 
njegovi sljedbenici u politici. 

U svom eseju o Lazareviću Skerlić je među ostalim rekao: 
» — zato nam je i tako dalek i svakoga dana sve nam dalji, 
biva«.! Skerlić, kao racionalist, nije mogao da sasvim uđe u 
suštinu Lazarevićeve ličnosti, i zato ga nije pravo razumio. Ali, 
ako prodremo u jezgru onoga što je Lazarević htio da kaže, i 
ako s time uporedimo ono što se s nama dešavalo kroz pos- 
ljednjih stotinu godina, osjetit ćemo da Skerlić ni u ovome 
nije imao pravo, i da u Lazarevića ima i danas elemenata 
koji pobuđuju na razmišljanje. A tako je i s Kovačićem. Smje- 
šteni na raskrsnici između Istoka i Zapada, mi smo u tom 
nezgodnom položaju, da s nama snažno vitlaju utjecaji sa svih 
strana. Bez dovoljno iskustva u životu moderne civilizacije, ' 
mi obično naglo planemo oduševljenjem za sve ono što je novo 
i što se na prvi pogled čini ispravno. Zato među nama vidimo 
sve mogućnosti: od gotovo nepomičnog srednjeg vijeka u veli- 
kom dijelu naših krajeva, do trke za najnovijim ideologijama 
sa Zapada i Istoka. Pa dok u drugim zemljama, s harmonič- 


1 Pisci i knjige, II (izd. g. 1922) str. 62. 

nijim životom, nove ideologije, ako su nikle iz stvarnih po- 
treba, ipak donose nešto korisno, kod nas one izazivaju ponaj- 
više poremetnju, umor i pustoš. ; 
Lazarević je doživio prvu ovakvu snažnu navalu novih 
ideja u dotle patrijarhalnu Srbiju, te isprva, po Skerlićevu 
prikazivanju, bio njihov pristalica. Kovačić je u isto doba 
osjetio prodor tih ideja u Hrvatsku, i čini se — barem prema 
njegovim feljtonima — da je s njima simpatizirao. Ali su oni 
obojica — svaki na svoj način — shvatili do čega dovodi kad 
se ideje — makar u svojoj jezgri i ispravne, ali nikle na dru- 


gačijem zemljištu — primjenjuju doslovce u atmosferi gdje 
su ljudi živjeli svojim zasebnim životom. Ni jedan ni drugi 
nisu istupili kao reakcionarci — kako je to za Lazarevića 


tvrdio Skerlići — nego kao ljudi koji su promatrati kakav su 
efekat ideje socijalizma, darvinizma itd. proizvele u našim 
ljudima sedamdesetih godina. Rezultati do kojih su oni došli 
ne znače toliko osudu samih ideja, koliko konstataciju da su 
one, onako kako su unesene u naš patrijarhalni ambijenat, 
u kome je svećenik bio glava i u duhovnom i u materijalnom 
pogledu, u dušama izazvale samo zabunu. Da Lazareviću nije 
bilo toliko do osude samih ideja, vidi se po tom što je davao 
da njegov učitelj iznosi mnogo vrijednih i naprednih misli. 
Kovačić pak kaže u svojoj »Ladanjskoj sekti« na jednom mje- 
stu otvoreno: Sada se Tomaš mogao osvjedočiti koli je lasno 
naći pristaša za jednu ideju, ali i koli je mučno naći pristaša 
što će ideju proniknuti i razumjeti. 
Polazeći uglavnom od sličnih konstatacija, Lazarević i 
Kovačić pošli su ipak svaki svojim putem s obzirom na ono 
što su htjeli da naglase. Lazarević je prikazao u prvom redu 
one poremetnje što ih je u dobrim i naivnim dušama seljaka 
izazvao nosilac socijalizma. Taj je čovjek, po prikazivanju 
Lazarevićevu, bez obzira na svoje čestite namjere, doveo do 
propasti upravo one ljude koji su u selu bili najbolji. Bespo- 
moćni Lazarevićev ideolog novog socijalnog uređenja nije vidio 
kako je u svijetu u koji je došao i koji on.hoće da preporodi 
na neki način već ostvareno ono što bi on tek htio izvršiti. 
Lazarevićev seoski pop, sa svojim čvrstim kršćanskim mora- 
lom, ostvario je u svome selu — bez radikalnih novotarskih 

fraza — neku idealnu kršćansko-komunističku općinu. Pai 
pitanja higijene i racionalnoga gospodarenja koja u svome: 
radu nabacuje mladi zanesenjak nemaju apsolutne vrijednosti, 
jer sve zavisi od prilika u kojima se što radi. Kovačić, pak, 
sa svoje strane, ne opisuje toliko ambijent u kome radi Tomaš 
Branac, nego više opisuje njega i njegove pristaše ik dolazi 
do zaključka da su to sve bili ljudi sumnjivih moralnih i inte- 
Jektualnih kvaliteta, kojima su nove ideje služile samo kao 
maska za lične ciljeve. Nosilac hovih misli, pošteniji i pamet-, 
niji od svih onih koji se oko njega kupe i među kojima on . 
mora da živi, ima i nesvjesno da posluži tim inferiornim 
tipovima. Ali su rezultati do kojih dolaze Lazarević d Kovačić 
ipak isti: U poremetnjama koje u našim zemljama: nastaju 
zbog toga što se odviše naglo unose u naš ambijenat move 
ideje, stradaju uvijek samo najbolji. U: Lazarevića tako po- 
giba najbolji reprezentant staroga, seoski pop; u Kovačića 
pak Tomaš Branac, idealni nosilac novoga, umire u snijegu, 
smrznuvši se, dok se njegova kćerka Sofija, idealno žensko 
biće, utapa u Krapini. Seoski pak. vlastelin Pepo, tipični naš 
seoski političar, povećava poslije svega toga broj svojih par- 
cela na dvostruko. ' 

Ni Lazarević ni Kovačić nisu, prema tome istupili toliko 
kao borci protiv novih ideja (iako o njima govore skeptički), 
koliko su naglasili primat duše: ako neka ideja, makar u jez- 
gri i opravdana, može da u dušama izazove više potresa negoli 
korisnih efekata, treba je napustiti ili je provoditi s oprezom. 
Nisu ljudi zato da se na njima provode ideje, nego su ideje 
zato da pomognu ljudima. (3 

Lazarević i Kovačić gledali su svoju zemlju, kroz vjekove 
konzervativnu, punu praznovjerica, s ljudima koji će svaku, 


* misao shvatiti samo toliko koliko se oni mogu njome okoris- 


titi, i rekli su: nemojte bez potrebe dirati u unutarnji mir 
svoje zemlje, jer ćete joj nanijeti samo zlo — ili ćete, s druge 
strane, stradali sami. Tu nije toliko pitanje o samome socija- 
lizmu, ili o banalnim već alternativama: staro ili novo, već 
o problemu: kako naša zemlja, u svojoj duhovnoj strukturi, 
uopće stoji prema svim tim mislima koje k nama prodiru 
sa svih strana, i kako joj. treba pristupiti da se, bez štete za 

nju i bez štete za idealne nosioce novih misli, ostvari ono što 
je doista potrebno. Ti problemi što su ih ova dva pisca naba- 
cila ne znače ni konzervativnost ni reakciju, već znače na- 
bacivanje osnovnog pitanja našega nacionalnoga života, koje 
je kroz posljednjih stotinu godina neprestano aktuelno: kojim 
putem treba da idemo a da sačuvamo vlastitu dušu. 

I Lazarević i Kovačić dolaze uglavnom na isto rješenje: 
treba vršiti svoju dužnost s iskrenom ljubavlju da pomogneš 


svome bližnjemu, bez obzira na sistem u kome živiš. Nakon ' 


..Svih nesreća, u »Školskoj ikoni« Mara nastavlja kao seoska 
učiteljica posao svoga oca, kome je i nehotice prouzročila smrt, 
a Tomaš Branac daje svojoj kćeri — kad su se otkrile sve 
gadne spletke njezina muža Pepa kojima ju je rastavio od 
zaručnika joj Vinka — samo jedan savjet: »Kćerko, prenag- 
lila si se kada si tako hitro odlučila poći za nj, sada ne možeš 
natrag. Ti jesi sada žena ovoga, i dok je on živ, drugome 
možeš biti tek ljubeznicom, gdje će svaki na tebe prstom po- 
kazivati. Sada nije druge, nego pokori se sudbini. Vi se ras- 
taviti nećete, ti moraš udovoljavati savjesno bračnim dužno- 
stima i u tome tražiti utjehe.« ; 

Ovo, naravno, nisu nikakva rješenja kad dolaze u.kon- 
flikt različiti nacionalni interesi, društveni i privredni sistemi. 
Ali su i Lazarević i Kovačić uočili jedan važan problem u 
vremenu kad je on u naše zemlje provalio svom svojom teži- 
nom, i postavili su, pitanje: hoćemo li jednostavno kopirati 
svaku novu misao kako ona dolazi do nas, i izazivati lomove 
u našim najboljim dušama, ili ćemo gledati da je unesemo na 
način kako to najbolje odgovara našim prilikama. 


(Prilozi za književnost, jezik, istoriju i folklor, knj. XIV/1934, 
sv. 1—2) 

POGLAVLJE O KRANJČEVIĆU 


1 


Sudbina je malih naroda — a i hrvatskoga — da vrludaju 
između megalomanije i omalovažavanja svega što je njihovo. 
Samo u malenih naroda možemo na svakom području rada 
naići na toliko raznovrsnih »veličina« koliko ih nemaju svi 
veliki narodi zajedno. No tako je isto njihova značajka da u 
njima periodički nastaju razdoblja kriticizma koji prelazi u . 
hiperkriticizam. Poimence to vrijedi za kulturni, a naročito 
za književni život. U mas često važe kao veliki umnici ljudi 
koji su napisali po kakvu prosječnu školsku knjigu, a piscima 
koji su redovno zaboravljeni već za života pridaju se katkad 
oznake stvaralaca kakvi bi značili epohe i u većih naroda. U 
našim prinučnicima iz povijesti književnosti ispunjene su či- 
tave strane prikazima književnika koji su bili samo osrednje: 
talentirani diletanti, a kao velika djela spominju se mnogo 
puta stvari koje u današnjeg čitaoca pobuđuju samo dosadu. 
No isto se tako u našem književnom životu češće javlja pojav 
da se i našim najsvjetlijim ličnostima poriče gotovo svaka. ' 
vrijednost. 

Cio problem nacionalnog života u malenih naroda i jest 
upravo u tome kako će se naći ravnoteža između pravilnoga 
osjećanja vlastite vrijednosti i težnje da se u svakom pogledu 
postigne razina velikih naroda. Naivno uzdizanje vlastitih 
tvorevina dovodi do golemih razočaranja, kad god nas život 
dovede u doticaj sa stvarnošću. Preziranje vlastitih vrednota | 
rađa pak nepouzdanjem u sebe i klonulošću. 

U našoj novijoj povijesti mi smo zapadali više u prvu 
nego u drugu krajnost. Živeći trajno u narodnoj borbi, mi 
smo zbog nacionalnih razloga — katkad i svjesno — vlastita 
djela uzdizali više nego ona zaslužuju. I zato se može reći 
da se kod nas prva kritika započela tek onda kad su ljudi ši- 
rih vidika stali proizvode naše književnosti omjeravati o 
tvorevine stranih literatura: Stanko Vraz, J. Čedomil, A. G. 
Matoš i dr. 

Literarnohistorijski, kad se hoće utvrditi značenje nekoga 
književnoga pojava u određenom okviru, kad se hoće utvr- 
diti kontinuitet u razvitku neke književnosti, moraju se doduše 
uzeti u obzir i njezini manje znatni proizvodi. No kad se ima 
odrediti samo umjetnička vrijednost nekog djela, bez obzira 
na sve granice, smije se suditi samo sa širokog općečovječan- 
skog stajališta. 

Posljednjih je tridesetak godina u životu evropskih na- 
roda bilo po svojim duhovnim komponentama veoma rastr- 
gano. S jedne strane — kako svuda, tako i kod nas — poja- 
čane nacionalne parole, zbog kojih često zatvarasmo oči pred 
vlastitim nedostacima, a s druge strane poklici o općenoj 
reviziji vrijednosti, o međunarodnim vidicima itd., ponajviše 
žaokom protiv svega što smo stvorili sami. Pa dok se, s jedne 
strane, o našoj književnosti ponavljahu mišljenja koja su se 
s tolikom ozbiljnošću mogla izgovarati pred pedesetak godina, 
s druge strane doživljavasmo pokušaje da se jednostavnim 
kretom ruke prijeđe preko čitave naše prošlosti. I jedno i 
drugo mišljenje nalazilo je upornih brahiča, za jedno i drugo 
shvatanje nalazilo se oduševljenih hvalitelja. ' 

Kroz hrvatsku se književnost više od četrdeset godina 
provlači pitanje: Kranjčević u evropskim relacijama. Pri tom 
se ponajviše spominju dvije pjesme, Mojsije i Zadnji Adam. 

Kranjčević je po sudu najvećeg broja ljudi koji poznaju 
književnost najveći hrvatski pjesnik 19. stoljeća. On je ujed- 
no prvi hrvatski pjesnik kojega su naši kritičari i općenito i 
u pojedinostima ispoređivali s pjesnicima evropskog značenja. 

Prvi je Kranjčevića stao ispoređivati s velikim pjesni- 
cima evropskih književnosti Jakša Čedomil, u svome prikazu 


u »Novome vijeku« 1899. Malo zatim proglasio ga je Milan: 

Marjanović u svojoj opširnoj studiji (u »Hrvatskoj misli« 
1902) velikim pjesnikom u evropskom smislu. Koliko god su 
i Jakša Čedomil i Milan Marjanović poznavali književnost 
zapadnoevropskih naroda, opet ni jedan ni drugi nisu svojih 
tvrdnja zasnivali na stvarnom poređivanju. 

Prvi pisac koji je to pitanje htio riješiti na primjerima 
bio je Ante Petravić. U svojoj knjizi »Četvrte studije i por- 
treti« isporedio je Kranjčevićevu pjesmu Mojsije s De Vig- 
nyjevom pjesmom »Moise«. Došao je do zaključka: De Vig- 
nyjeva je pjesma jedinstvena, jer je njezin tvorac izveo samo 
jedan momenat iz Mojsijeva života, pa je vizija impresivnija 
i jasnija; Kranjčevićeva je pak pjesma rastrgana u dva dijela, 
te ne ostavlja dojam cjelovitosti, De Vigny je naoko epik; 
kod Kranjčevića je slika dramatskija, ali je rasparčana. Hladna 
ustaljenost daje De Vignyju artističku mirnoću, a duševna 
trzavost stvara kod Kranjčevića nervozan izraz. Ukupni je 
rezultat Petravićeve usporedbe: Možemo se ponositi što ima- 
mo pjesnika koji se dubinom svojih misli, veličinom koncep- 
cije i jačinom izraza može poređivati s jednim francuskim 
velikanom. 

U svom se prikazu Petravićeve knjige (u »Jugoslavenskoj 
njivi« 1923) Petar Skok zaustavio naročito na paraleli Kranj- 
čević-De Vigny i u neku ruku zamjerio autoru što je uopće 


. išao uspoređivati pjesme koje osim natpisa nemaju ništa za- 


jedničko. Provevši sam kratku analizu Kranjčevićeve pjesme 
i iznijevši kulturnohistorijsku podlogu De Vignyjeva rada, 
Skok je došao do zaključka; 

»Vignyjeva je koncepcija literarna moda romantička, 
Kranjčevićev je Mojsije uzrastao na tlu zarobljena naroda, o 
kojemu je pjesnik češće sumnjao da li je rođen za slobodu.« 

Na isto pitanje Kranjčević-De Vigny vratio se pisac ras- 
prave »O poeziji Silvija Strahimira Kranjčevića« (u »Srpskom 
književnom glasniku« 1928). Dok su pređašnji“ prikazivači 
Kranjčevićeva književnog rada imali pred očima cjelokup- 
nost Kranjčevićeve ličnosti, dakle i njegovo kulturnohistorij- 
Sko značenje, u ovoj je studiji raščinjena Kranjčevićeva poe- 
ezija s određenog estetskog stajališta. Ukupni je rezultat 

spomenute analize da je Kranjčević imao intenzivan unutra- 
šnji život, ali je rijetko kada za svoje osjećaje uspio naći 
adekvatan izraz. Analizirajući veći broj Kranjčevićevih pje- 
sama koje su stariji kritičari smatrali vrlo dobrima autor je 
o Mojsiju napisao: 

»Među pjesmama satirički obojenim možda je najjedin- 
stvenija ona pod naslovom Mojsije. Satira u njoj ne strši onako 
prema ozbiljnim elementima, jer tu buntovnost Kranjčevićeva 
gubi žučnost, staložujući se u miran bol, iako u njemu dršće 
prizvuk ironije. Ironija je ovdje provedena“u jednom laganom 
obliku, bez žučne invektive. To osobito vrijedi za govor Moj- 
sijev Gospodu, u kojem u uzdržanoj buntovnosti govori o 
tragediji čovjekovoj, koji je mučenički razapet između zemalj- 
ske nemoći i neobuzdane težnje k visinama. Uopće u dijalogu 
između boga i Mojsija dršće jedan prigušeni protest protiv 
svireposti viših sila što se titraju slabim čovjekom, i protiv 
okrutnosti kobi koja je čudno umijesila ljudski rod, zapalivši 
mu božansku iskru u krhkim prsima, iskru koju nema, snage 
da podnese i koja ga sagorijeva neostvarivim željama i bes- 
ciljnim poletima.« 

Navodeći dalje nekoliko stihova, za koje kaže da u njima 
razmatranja »prilično osjećajno vibriraju«, pisac prelazi na 
samu jezgru nabačenog pitanja: 

»Inače Kranjčević nema dovoljno snažnu fantaziju da 
dramatski pokrene radnju. I baš s toga razloga on se nije 
mogao dignuti do one tople konkretnosti, prvog uslova pje- 

 sničke sugestivnosti, do koje se digao De Vigny u pjesmi pod 
istim naslovom, u kojoj je prikazana tragedija heroja, kad se 
osjeti, u svojoj veličini, osamljen.« 

da U svojoj analizi Kranjčevićevih pjesama pisac je naveo 
još jednu poredbu s pjesnicima velikih literatura, koja prije 
toga nije bila nabačena. To je usporedba između Kranjčevi- 
ćeve pjesme Zadnji Adam i Carduccijeve pjesme »Su Monte 
Mario«. On u Zadnjem Adamu nalazi doduše nešto prednosti. 
Početak pjesme ostavlja — po njegovu mišljenju — izvjestan 
dojam, pai dalje ima nekoliko lijepih stihova; no mjezini su 
nedostaci veliki: 


EJ 

»Ali Kranjčević očito nije dorastao dramatskoj situaciji. 
U najtragičnijim momentima, kad prikazuje umiranje posljed- 
njeg čovjeka, ne nalazi neposredne i sugestivne poteze žive 
poezije, već ih nadomješta retoričkim procedurama, ponav- 
ljanjem riječi ili usiljenom dramatičnošću. (I savija se zgrče- 
nijeh šaka... Ah zraka! zraka! zraka!) 

anode dio pjesme u kome je prikazano kako na santi 
leda plovi prema ekvatoru krst, i zadržavajući se na  pojedi- 
nim izrazima tog odlomka, pisac nastavlja: j 

»Krst sa Sv. Petra ili Sofije stoji tu kao dekorativni rek- 
vizit, koji će poslužiti docnije posljednjem Adamu da izdišući 
teatralno posegne za njim. (Jednako je više teatralna nego 
dramatska i gesta pisanja upitnika u led.) Spoljašnost i nam- 
jernost crtanja izbija očito iz ovih izraza: ,Sverazorni prst', 
,S gordog visa', ,s pondsnih kubeta', preko puste stravne'. Ne- 
dostaje im očito intenzivnost i punoća poteza određenih unu- 
trašnjom vizijom. Prizor svijeta, koji zauvijek izumire pod 
vječnim ledom i snijegom, nije nikako plastički naslikan; tako 


isto i prometejska buntovnost posljednjeg čovjeka očituje se 


više u riječima nego iz unutrašnje dinamike prikazivanja.« 

Sada dolazi paralela s Carduccijem: 

»Talijanski pjesnik Cardueci uspio je da sa nekoliko 
snažnih i sigurnih poteza ocrta sličan prizor. Posljednji čovjek 
i posljednja žena talijanskog pjesnika povlače se sa suncem 
koje se gasi na ekvator, gdje gledaju uspravljeni, među ru- 
ševinama brda, među mrtvim- šumama, modri od zime i 
staklenim očima sunce koje nad neizmjernim ledenjacima ' 
lagano zalazi zauvijek. Ovo nekoliko spontanih poteza: ,us- 
pravljeni, među ruševinama brda? (ritti in mezzo a ruderi di 
monti), modri od zime, staklenih očiju" (lividi, con gli ocehi 
vitrei), neizmjerni ledenjaci (immane ghiaccia), dovoljni su da 
izazovu sliku avetne pustoši i posljednjeg sunčanog zalaza, u 
odbljesku vječnoga leda, pred ukočenim pogledom posljednjeg 
ljudskog para, s kojim će do nekoliko časaka utrnuti i po- 
sljednja iskra života na zemlji, zauvijek.« 

Mišljenja koja su izrečena o vrijednosti pomenutih Kranj- 
čevićevih pjesama, pogotovu na osnovu poredbe s pjesmama 
De Vignyja i Carduccija, toliko su oprečna da je najbolje 
prepustiti riječ samim pjesnicima, ako se problem hoće da 
izvede jasno do kraja. ' 

Dva su nedostatka u cijeloj starijoj literaturi o tom 
odnosu između Kranjčevića i pjesnika evropskog značenja. 
Jedan je u tome što su neki kritičari, polazeći s određenog 

: stajališta o književnosti, iznosili u prvom redu svoje dojmove 
ne obrazlažući ih. Drugi je što neki autori u svojim analizama 
nisu čitaocima pružili čitavih pjesama o kojima je govor. 
Jedni su vjerojatno držali da je svakom našem obrazovani- 
jem čovjeku poznata građa o kojoj je riječ, a drugi su valjda 
misilili kako su njihovi izvodi dovoljni da se čitalac uvjeri o 
opravdanosti njihovih sudova. Prvi je taj nedostatak osjetio 
Petravić te je u svom članku donio i prijevod De Vignyjeve 
pjesme »Moise«. Kako se međutim u prijevodu gotovo gubi 
sav čar izvornika, samoj stvari nije time mnogo pomoženo. 

Kad se govori o umjetničkim vrijednostima, onda bi uvi- 
jek trebalo istaći: U procjeni umjetnosti važna je sposobnost 
čitaoca za umjetničko doživljavanje koliko i sama umjetnina. 
Ako hoćemo da riješimo pitanje o vrijednosti Kranjčevićevih 
stihova u isporedbi s De Vignyjem i Carduccijem, treba se 
vratiti na polaznu tačku i iznijeti u prvom redu čitave pjesme 
o kojima se radi. Time se čitaocu daje prilika da sam, bez 
posredstva, iznova doživi sve četiri umjetnine. Ujedno je tako 


moguća kontrola dosadašnjih sudova o Kranjčeviću kao i 


kontrola zaključaka koji će se iz ovakva postupka dati izvesti. 
Prije svake rasprave treba dakle doživjeti sve četiri 
pjesme: 


S. S. KRANJČEVIĆ: MOJSIJE 


».. Izvedi narod moj, o Gospode, 
Izvedi ga iz ropstva zlopatna 
I skini mu sa vjeđa pospanih 
Još onu mrenu, tvrdu, zlokobnu 

Što zastire sad oči njegove! 
Spomeni se da ropstvo nemilo, 
Ko teško ono stijenje nadgrobno, 
Na leđima mi tlači bratskijem 

I da nam ljuti naši krvnici 

U utrobama djeci sudiše! 

O smiluj se, o silni Jehova, 
Prokuni. kletvom krvne silnike 

I spasi narod moj, o Gospođe!« 


— A luđa želja! da, aV ljudska jest! 
Da kunem kletvom krvne silnike, 
Da bijem narod, a zbog naroda, 

O stvore moj?! A zašto da bih ja 
Zbog jednog stvora drugi kido stvor? 
Gle zapad tamo, istok amo gled, 

I sjever ondje i ovuda jug, 

A sve sam ovo napunio ja 

Života klicom, svim je mio vijek 

I svačije je pravo disati. 

A ti sad tražiš, sam da pogazim 

U prirodi mi zakon najveći! 

AV da je tebi stati onamo, 

Početak gdje je mojem pogledu, 
Tad vidio bi što je šićušna 

Ta tvoja ljudska, krvna željica. 

S visina mojih, ljudski jadniče, 
Jednako mal je piramida rt 

Ko rov što neznan izbaci ga krt, 

I bespomoćna sve je natega! — — — 


»Nedohvatni su sudi, Gospode, 
U kojima se nama pojavljaš, 

I zakoni su tvoji vječiti, 

A da bi cru tvoj mali, sićušni 
Sa stožerima tvojim drmao. 


* Davnina mrka prošlost zastire, 


Otkako si u svojem Edenu 
Iz zemlje prvog stvora izveo, 
Udahnuo mu dušu besmrtnu, 

AV to bi mrva s tvoje mrvice. 

I od onda smo svi mi smrtnici 

Komadić tvoga bića velebnog, 

Pa sve što jesmo, sitni, maleni, 

AV tvog smo ipak bića čestica! 

I čovjek eto gord sa rodbinstva 

Sa vječitijem svojim iskonom, 

O Gospode, o silni Jehova, R 

Ponosit diže čelo prevedro 

I teži tamo gore nad zemlju, 

Gdje meki, svilni plove oblaci, 

U zlatnom moru zraka sunčanih, 

Gdje njegova je duha kolijevka. 

Pa, Gospode, o, reci, vječiti, 

Je U ljudsko čelo za to stvoreno 

Da u prah pada ropski, kukavno, 

I one ruke u koje si ti 

U tajne svijeta postavio ključ, 
"O reci, jesu VP tako slabašne 

Da nijesu vrijedne s tobom, Gospode, 

Au čast tvoju vladu dijeliti? 

O klanjam ti se, silni Jehova, 

S visina tvojih sve je jednako 

Na ovoj maloj, sitnoj zemljici. 

AV kod nas ovdje, s našeg pogleda 

Baš ravan nije piramida rt 

Sa rovinama što ih diže krt. 

I makar da je sve to natega! 

Već pomiluj mi, silni Jehova, 

Tu ludu, smjelu, ljudsku željicu, 

Izvedi narod moj, o Gospode, 

Izvedi ga iz ropstva zlopatna 

I ne daj da ti stvor na oblik tvoj 

U prahu leži, čelom pužući!« 


— Po riječma te poznam smjelima, 
Da imaš krila koja uzvija 
Plamičak sveti što sam potako 

U srce prvog onog čovjeka, 

Dok boljim pojmom grlio sam svijet, 
O jadniče, kad prokleh onda rod 
I sve što smrtna žena baštini 
Od zagrljaja s muškim plemenom, 
Zaboravih u srdžbi pravednoj 
Da duh svoj u tom rodu ubijem, 
Da utrem mu onu iskricu 

Što u grud sam mu svetu metnuo 
Ko odliku u cijelom stvaranju; 
O neokajana moja pogreško! 
Prikratio sam vijek besmrtni, 
AV ostade mu plamen iz neba 

. Ko zapretani žar pod pepelom. 
I bude katkad, pa se u srcu 
Ko zublja žarka iskra razbukti 
I čovjek teži gore nad sebe 
Gdje meki svilni plove oblaci 
U zlatnom moru traka sunčanih 
Gdje njegova je duha kolijevka — 
AV bolno — bolno odmah osjeti 
U ovoj svojoj gustoj kaljuži 
Da tamu bara nije tuđa krv, 

"unioi Frvi svoj! 

I gle — kad tako već je ukleto — 
I prokleto će navijek ostati — 
Smilovat ću se tvojoj željici, 
AV jao tebi što si želio. 
Itebi baš, što goriš plamenom 
Odideala silnih, vječitih, 
Ta sjajna vatra crna bit će smrt. 
Mrijeti ti ćeš kada počneš sam _ 
U ideale svoje sumnjati. 


I prosuo se narod pustarom 
Ko oblaci od guste prašine 
Kad zaigraju kolo vjetrovi. 
A šta je život — ko i pustara, 
:A što su ljudi — ko i prašina. 
A nad svim visi krilo uđesa 


7 Hrv. knjiž. kritika VII 

I mota gore, dolje, upored: >: 

I čas se prašak ljeska o suncu 

I prelijeva se bojom šarenom, 

A čas ga eno s blatom smiješana “ 
I neviđena gdje u kaljuži, ' 


Pred silnim ljudstvom gorio je stup 

Od crne zemlje pa sve do sunca. 

A usred stepe žario se prst 

Na ruci silnog boga Jehove. 

»Ovuda!« — strašno grmio. je glas — 

»U obećani rajski Hanaan, 

Kud teče mlijeko i slađani med!« 

A narod božji gledao je stup 

I šapto: Baš ga j' lijepo. vidjeti! 

I sigrao se šale svakakve. 

AV što se trese gora Sinajska 

I što to grmi strašnom pustarom? 

Na hiljade su onaj čule glas. 

Razumio ga samo genije, 

Po drugi put si sluša osudu: . 

»I tebi baš, što goriš plamenom 
Od ideala silnih, vječitih; 

Ta sjajna vatra crna bit će smrt, 
Mrijeti ti ćeš.kada počneš sam 
U ideale svoje sumnjatik« .. 

I kad mu — divu — riječ gromovna 

Ko šiljak oštri srce prosjeknu, | 

Kad okrene se svome narodu 

Da nađe tamo nade, okrepe, 

AV ono narod, božja odlika, 

Sagradio si tele zlaćano i . 
I tele slavi, a ne Jehovu! 


»... Oprosti, vječni, silni, svemožni, 
U naroda je krivi prorok prav _ 

I narodi su djeca velika, 

Što lako im je kupit. igračke! 
Oprosti im, o silni, svemožni, 

Izvedi narod moj, o Gospode!« 

Nasmješio se silni Jehova, . 
AV ima smijeha kojim žalost 

Nad jadnicima suze prolijeva. 

I smjeh taj je čuo Mojsije, X 
Iz vatrenoga stupa božijeg 

Što sjajio je ispred naroda 

Onuda, kud je zemlja Hanaan. 

I gdje su preko brda velikih 

Na medna polja puti vodili. 


Tu na vrh brda svijetli genije 
Raširio je ruke brižljive. 
Ožario ga tračak sunčani, 
Ljepotom još ga osu Jehova, 
Što geniji ga nose u srcu; 

»O evo tebi, izbran narode, 

O evo tebi zemlje rajevne, 
Slobodu svetu tu da zagrliš, 

Da srećniji ti budu sinovi 

Neg ti uz pune lonce misirske!« 
AV stoji svijet — i ko kad krošnjama 
Polako stane vjetar zibati, 

I sve to jače lišće uzdršće, 

A1 granje onda stane pucati. 

O tako krenu žagor narodom 


oIču se s hrpe glupa poruga: 


— Aj, to je dakle zemlja Hanaan?! 
I zato si nas vuko pustarom 

Da još nam za nju valja strmoglav 
Niz ovo gadno brdo srnuti: 

Da panemo na hladna ognjišta! 

I tko je tebi pravo podao, 

Slobodi da nas vodiš silovno 

Po svojoj volji, ko na uzici 

Od lonaca iz zemlje misirske?! 
Problijedio je silni genije 

I kroz srce mu ruglo prožignu: 

Da, tko je tebi pravo podao, 

Slobodi da nas vodiš silovno 

Po svojoj volji — ko na uzici? 

Tek primio se srca očajnog 

I dvije mu oči suza zalije. 

Još zadnjim trenom vid mu počinu 
Na obećanoj zemlji Hanaan, 

I glava. mu se.mrtvo obori. 

A gromom grmnu riječ Jehove: 

»I tebi baš, što goriš plamenom 
Od ideala silnih, vječitih, 


«Ta sjajna vatra crna bit će smrt, 


Mrijeti ti ćeš kada počneš sam 
U ideale svoje sumnjati!« 


ALFRED DE VIGNY: »MOISE« 

Le soleil prolongeait sur la cime des tentes 

Ces obliques rayons, ces flummes €clatantes, 

Ces larges traces d' or qu il laisse dans les irs 
Lorsqw en un lit de sable il se couche aux deserts. 
La pourpre et V or semblaient revetir la campagne. 
Du stćrile Nćbo gravissant la montagne, n 
Moise, homme de Dieu, s arrete, et, sans orgueil, 


Sur le vaste horizon promčne, un long coup d* oeil. 


I voit dabord Phasga, que des figuiers entourent, 
Puis, au-dela des monts que regarts parcourent, 
S" etend tout Galaad, Ephraim, Monassć€ 

Dont le pays fertile d sa droite est plac€; 

Vers le Midi, Juda, grand et stćrile, ćtale 

Ses sables od s? endort la mer occidentale; 

Plus loin, dans un vallon que le soir a pdli, 
Couronnć d? oliviers, se montre Nephtali; 

Dans des plaines de fleurs magnifiques et calmes 
Jericho s* est la ville des palmes; 

Et, prolongeant ses' bois, des plaines de Phogor 
Le lentisque touffu s' ćtend jusqu &a S€gor. 

Il voit tout Chanaan, et la terre promise, 








Ou sa tombe, il le sait, ne sera point admise. 
N voit; sur les Hćbreux ćtend sa grande main, 
Puis, vers le haut du mont il reprend son chemin. 


Or, des champs des Moab couvrant la vaste enceinte, 
Pressćs au large pied de la montagne sainte, 

Les enfants d' Isračl s' agitatent au vallon 
Comme les blćs ćpais qu? agite € aquilon. 

Des Vheure ou la rosće humecte Vor des sables, 
Et balance sa perle au sommet des ćrables, 
Prophete centanaire, environnć d* honneur, 
Moise ćtait parti pour trouver le Seigneur, 

On le suivait des yeur aux flammes de sa tčte, 
Et, lorsque du gran mont il atteignit le faite, 
Lorsque son front perca le nuage de Dieu 

Qui couronnait d? ćclairs la cime du haut lieu, 

L? encens brfila partout sur les autels de pierre, 
Et six cent mille Hćbreux, courbćs dans la poussičre 
A Vombre du parfum par le soleil dorć, 
Chanterent d' une voix le cantique sacr€; 

Et les fils de Levi, s? ćlevant sur la foule, 

Tels qu' un bois de cyprčs sur la sable qui roule, 
Du peuple avec la happe accompagnat les voix, 
Dirigeaient vers le ciel | hymne du Rois des Rois. 
Et, debout devant Dieu, Moise prit place, 

Dans le nuage obscur lui parlait face a face. 


N disait au Seigneur: »Ne finirai-je pas? 

Ou voulez-vous que je porte mes pas? 

Je vivrai donc toujours puissant et solitaire? 
Laissez-moi m' endormir du sommeil de la terre. — 
Que vous ai-je donc fait pour &tre votre elu? 

J'ai conduit votre peuple ot vous avez voulu. 
Voila que son pied touche d la terre promise, 

De vous d lui qu un autre accepte V entremise, 
Au coursier d' Isračl qwil attache le frein; 

Je lui lčgue mon livre et la verge d' airain. 

Pourquoi vous fallut il tarif mes espćrances, 

Ne pas mes laisser homme avec mes ignorances, 
Puisque du mont Horeb jusque au mont Nebo 

Je nai pas pu trover le lieu de mon tombeau? 
Helas! vous m/avez fait sage parmi les sages, 
Mon doigt du peuple errant a guide les passages. 
J'ai fait pleuvoir le feu sur la t&te des rois; 

L? avenir & genoux adorera mes lois; 


* Des tombes des humain j' ouvre la plus antique, 


La mort trouve d ma voix une voix prophćtique, 
Je suis tres grand, mes pieds sont sur les nations, 


Ma main fait et defait les gćnćrations. — 


Hćlas! je suis, Seigneur, puissant et solitaire, 

Laissez moi m? endomir du sommeil de la tere! 
Helas! je sais aussi tous les secrets des cieux, 

Et vous m? avez pr&tć la force des vos yeuxr. 

Je commande đ& la nuit de dćchirer ses voiles; 

Ma bouche par leur nom a comptć les ćtoiles, 

Et, des qu? au firmament mon geste Y appela, 
Chacune s est hatće en disant: Me voilđ. 

J'impose mes deux mains sur le front des nuages 
Pour tarir dans leurs flancs la source des orages; 

J' engloutis les citćs sous les sables mouvents; 

Je renverse les monts sur les ailes des vents; 

Mon pied infatigable est plus que VP espace; - 

Le fleuve aux grandes eauxr se range quand je passe, 
Et la voix de la mer se tait devant ma voiz. : 


Lorsque mon peuple souffre, ou qu? il lui faut des lois, 


J? ćlčve mes regards, votre esprit me visite; 

La terre alors chancelle, et le soleil hćsite, 

Vos anges sont jaloux et admirent entre eux. — 
Et cependant, Seigneur, je ne suis pas heureus; 
Vous m avez fait vieillir puissant et solitaire, 
Lassez-moi m' endormir du sommeil de la terre. 


Sit6t que votre souffle a rempli le berger, 
Les hommes se sont dit: Il nous est ćtranger; 
Et leurs yeux se baissaient devant mes yeux 
:de flamme, 


Car ils.venaient, hćlas! d'y voir plus que mon ime. 
J' ai vu. V amour,s'. ćteindre et  amitić tarir, 

Les vierges se voilaient et craignaient de mourir. 

M' envćloppant alors de la colonne noire, : 
J'ai march€ devant tous, triste et seul dans ma gloire, 
Et j'ai dit dans mon coeur: Que vouloir & present? 
Pour dormir sous un sein mon front est trop pesant, 
Ma main laisse P effroi sur la main qu elle touche, 
L?orage est dans ma voix, V ćclair sur ma bouche; 
Aussi, loin de m/aimer, voil& qu? ils tremblent tous, 
Et, quand j'ouvre les bras, on tombe a mes genouxz, 
— O Seigneur! j'ai vćcu puissant et solitaire, 
Lassez-moi m'endormir du sommeil de la terre. 
Or, le peuple attendait, et, craignant son .courroux, 
Priait sans regarder le mont du Dieu jaloug; 

Car s'il levait les yeux, les flanc noirs du nuage 
Roulatent et redoublaient les foudres de V orage, 

Et le feu des ćclairs, aveuglant les regards, 
Enchatnait tous fronts courbćs de toutes pars. 
Bient6t le haut du mont reparut sans Moise. — 

N fut pleurć. — Marchant vers la terre promise, 
Josuć savancait pensif, et pdlissant, 

Car il ćtait dćja U 6lu du Tout - Puissant.« 


Prijevod. Sunce je na vrh čadorova produživalo one kose 
zrake, one sjajne plamenove, one široke zlatne trakove što 
ih ostavlja u zraku kad u pustinji liježe u pješčan krevet. 
Činilo se, da su purpur i zlato pokrili polje. Mojsije, božji 
čovjek, uspinjući se uz pusto brdo Nebo, zaustavio se i bacio 
bez oholosti pogled ma široko obzorje. Ugledao je najprije 
Fazgu, okruženu smokvama; zatim se iza brda, preko kojih 
prelazi njegovo oko, prostire cio Galaad, Efraim, Manase, 
čija mu plodna zemlja leži nadesno, prema jugu širi svoj pije- 
sak Juda, zemlja velika.i neplodna, gdje se umiruje zapadno 
more; još dalje, u dolini, blijedoj od večernjeg svjetla vidi 
se Neftali, opkoljen maslinama; u ravnici, punoj veličajnog 
i tihog cvijeća, opaža se Jerihon, grad palma, a produžujući 
Svoje gajeve od fogorskih ravnica do Segora, prostire se gu- 
sta mastika. On vidi sav Hanaan i obećanu zemlju u kojoj, 

on to znade, nema mjesta za njegov grob. On gleda; pruži 
svoju veliku ruku pored Hebrejaca, a zatim se uputi prema 
vrhuncu brda. 

Pokrivajući širok prostor moapskih polja, sinovi su se 
Izraelovi, natisnuvši se na podnožje svetoga brda komešali u 
dolini, kao kad sjevernjak povije gusto žito. U sat kad rosa 
ovlažuje pješčano zlato i njiše svoje biser ma vrhu javora 
stogodišnji prorok okružen čašću, Mojsije bijaše pošao da 
potraži gospodina. Slijedili su ga očima po plamenu njegove 
glave. A kad je stigao na vrh visokoga brda, kad je njegovo 
čelo probilo oblak božji koji munjama okruživaše vršak. viso- 
koga mjesta, svuda je na kamenitim oltarima počeo gorjeti 
tamjan, i šest stotina tisuća Hebrejaca, sagnutih u prašinu, 
u sjeni mirisa, pozlaćena od sunca pjevalo je jednim glasom 
svetu pjesmu. A sinovi Levijevi, uzdižući se nad mnoštvom, 
kao što se čempres uzdiše nad uzgibanim pijeskom, pratili 
su harfama glasove naroda upravljajući k nebu himnu kralju 
nad kraljevima. 

A Mojsije je stao pred boga i govorio mu u tamnom obla- 
ku licem u lice. : 

On je govorio Gospodinu: Zar za mene nema svršetka? 
Kamo hoćete da još idem? Zar ću dakle uvijek živjeti i moćan 
i usamljen? Pustite me da umrem zemaljskim snom! Što sam 
vam učinio, da sam postao vašim izabranikom? Ja sam -poveo 
vaš narod kamo ste htjeli. Evo, gdje njegova noga dodiruje 
obećanu zemlju; neka netko drugi preuzme posredovanje 
između njega i vas, i neka izraelskome atu drži uzdu. Ja ću 
mu predati svoju knjigu i mjedenu palicu. 

. Zašto vam je bilo potrebno da se ugase moje nade? Zašto 
me niste ostavili da budem čovjek sa svojim neznanjem? Od 
gore Horeba do gore Neba nisam mogao naći mjesto za moj 
grob! Jao! Vi ste me učinili mudracem nad mudracima! Svo- 
jim sam prstom pokazivao put zalutalome narodu. Ja sam 
učinio da je ognjena kiša padala na glave kraljeva. Budućnost 
će na koljenima obožavati moje zakone. Ja otvaram najstariji 
ljudski grob, moj je glas i za smrt proročanski. Ja sam veoma 
velik, moje su noge nad narodima, moja ruka diže i uništava 

pokoljenja. Jao! Ja sam, gospodine, moćan i usamljen. Pustite 
me da umrem zemaljskim snom! 

Jao! Ja znam također sve tajne nebesa, i vi ste mi po- 
sudili snagu svojih očiju. Ja zapovijedam noći da prodere 
svoje koprene; ja sam brojio zvijezde njihovim imenom, i kad 
sam je svojom kretnjom zazvao na nebeskom svodu, svaka se 
požurila govoreći: Evo me! — Ja polažem svoje dvije ruke 
na čelo oblacima da u njihovim bokovima ugasim izvor oluje. 
Ja sam uništavao gradove žutim pijeskom. Ja preokrećem 
brda krilima vjetra. Moja je neumorna noga jača od prostora. 
Silne se rijeke razmiču pred mojim koracima, a glas mora 
zašuti pred mojim glasom. Kad moj narod trpi, ili mu treba 
zakona, vaš duh me nadahne. Onda zadršće zemlja, i sunce 
staje, vaši anđeli su zavidni i dive mi se među sobom. A 
ipak, Gospodine, ja nisam sretan. Vi ste učinili da sam ostao 
moćan i usamljen; pustite me da umrem zemaljskim snom. 

Čim je vaš duh napunio pastira, ljudi su rekli: On nam 
je stranac. I njihove su oči poniknule pred mojim očima, 
punim vatre, jer su oni, jao! u njima vidjeli nešto više od 
moje duše. Ja sam vidio gdje se gasi ljubav i sahne prijatelj- 
stvo; djevojke su se sakrivale i bojale se da će umrijeti. Za- 
vivši se onda u crn stup, ja sam stupao pred svima žalostan 


. i sam u svojoj slavi, i rekao sam u svom srcu: Što ću sada? 


— Moje čelo je odviše teško da spava na nečijim grudima; 
moja ruka ostavlja užas na ruci koju dodiruje; oluja je u 
mome glasu, munja je na mojim ustima. Tako, daleko od 
ljubavi prema meni, evo, gdje dršću svi, i kad ja raširim 
ruke oni padaju pred moja koljena. — O, Gospodine! Ja sam 


živio moćan i usamljen; pustite me da umrem zemaljskim 


snom! , 

A narod je čekao i, bojeći se njegove srdžbe, molio je 
ne gledajući na brdo zavidnoga boga. Jer kad bi podigao oči 
crni bi se bokovi oblaka uzgibali i udvostručili bi olujne 
munje, a vatra gromova osljepljujući vid, odvukla bi sva čela 
sagnuta na sve strane. 

Doskora se vrhunac brda ukazao bez Mojsija. Oplakaše: 
ga. — Koračajući prema obećanoj zemlji, Josua napredovaše 
zamišljen i blijed, jer je već bio izabranik Svemogućega.: 

S. S. KRANJČEVIĆ: ZADNJI ADAM 


Ta ista nikad neviđena usta, 

Što nekada su životvorno rekla: 

»Nek bude svjetlo!« — i to svjetlo bi; 
Ta ista nikad neviđena usta 

Zanijemila su; krvca što je. tekla 
Kroz žile svijeta, smrznu se i susta, 

A zemlja bje ko stožer ledeni... 
Svjetlonoša se izmorio sijedi 

I mrča mu se lice, 

Niz zlaćane mu nekad trepavice 

Za suzom samo suzica se ledi, 

Bez smrtne svijeće, bez samrtnog zvona 
Mru bozi, svjetlo, vasiona... 

— Oj, zbogom, Febo! — glasi s Geje struje, 


— Oj, zbogom, Gejo! — pozdrav je od Feba. 


A nijemi Fatum grđan sanduk kuje 
I leden prevjes tke im preko čela. 


Mru bozi! čudno kako brzo blijede 
Te sjeni što ih strah i varka sprede 
Pod Himalajom i na vodi Nilu, 

Na pijesku puste, na Olimpu gori 
Ko Moloha iP čarovnu idilu, 

Kad čovjek hoće da nebesa tvori, 

Da vječni Sveduh, nedomašan nikad, 
Sve čudno se je smješkao kadikad. - 


Mru bozi — košto magla vrh pučine, 
Mru — ko što sanja u prozorje mre, 
Mru — ko što svijet na samrti gine 

I s njome ljudske tlapnje sve! 

——— Tek tko se ono potrbuške svija 
na lednoj kori mramorna vedraca? 

Za njime smrt se ko lavina vija, 
Da,snijegom zadnje zasiplje mrtvaca, 
A on još diše zadnjim dijelkom pluća 

I još se giba zadnjom kapljom krvi; 
I božanstva gdje su pala umiruća, 
On ne da da se smrvi! 


Vrhunci brda, mora i doline 

Pod krutim ledom leže izravnana, 

A on zar sami grobne sred tišine 

Da zadnji bude krajem zadnjeg dana?! 

I tko je taj što živio je dovijek, “ 
Da vidi konac svjetskim mirijadam? 

Je V bog? Ne, slabi, posljednji je čovjek, 

Na odru svijeta izdišući Adam. 


I tu je pao! Žile mu se koče, 

I savija se zgrčenijeh šaka, 

A suha rebra uporno se boče — 

Ah zraka! zraka! zraka! 

I neće mrijeti; neće! neće! neće! 
Nek mriju bozi, vasioni svemir, 

Nek mrije sve, a ljudstvo prkoseće 
Svoj danulo mu nemir. 

Pa on je tu ko zadnji od Titana, 
Ko zadnji svjetlac prometejske vatre, 
Da pita, prije nego smrt ga zatre: 
Za čega ta nirvana? 

Buntovnik mrtve što govore dira, 

I — tužitelj svemira! — — 


——— Ah, nekada, što ne vidje mu oko, 
Ti bajni luzi — gdje su? ' 
I tropsn2 palme do neba visoko, 

I sajjne zvijezde u majskome krijesu, 

I brze rijeke — ko da biser teče, 

I more silno, jedino i samo, 

Oblačći laki u zoru i veče, 

Gdje su... kamo? 

Slavujak mali, mjesečina bajna, 

I vrela krvca i milje života, 

I cjelov žarki i mnoga tajna, 


107 


108 


Tajna i divota! 

I radost slatka — ta sve raduje se, 

I obijest laka — pa sve obijesno je, 
Vjekovit blagdan — ta sve miluje se — 
Kud je — što je? 


Cijela povijest pokapana krvi, 
Jednakost, bratstvo i sloboda! 

Da čovjek bude do nebesa prvi, 
Da bogu ruku poda?! 

I sve na zemlji što se rajem zvalo, 
A čovjek svojim stvorio je znojem 
Sagradiv carstvo Edenovo palo 

O trudu samo svojem?! 

——— Tek vječni led! I žile mu se koče 
I savija se zgrčenijeh šaka, 

A suha rebra uporno se boče, 

Ah zraka! zraka! zraka! 

Još neće mrijeti neće! neće! neće! 
Nek mriju bozi, vasioni svemir; 

U njemu vapi ljudstvo prkoseće, 

I vječnog duha nemir! 

Da pita: kud je što se rajem zvalo, 
A čovjek svojim stvorio je znojem, 
Sagradiv carstvo Edenovo palo 

O trudu — samo svojem! 


AV gle! s daleka sjevera onamo 
Na polutnik se silna santa skliže. 
Niz led i snijeg pršti amo tamo 
I juri sve to bliže. 

A na njoj čudnim odrazom se sije 
Sred pustog leda ukočeni krst, 
Sa svetog Petra možda il Sofije 
Oborio ga sverazorni prst. 
Oborio ga pred hiljade davne 

Sa gordog visa s ponosnih kubeta, | 
I odvlači ga preko puste stravne 
Na odar zadnjeg Adama i svijeta. 





I zadnjim kretom ruke 
* On grabi krst, aV žile mu se mrznu, 
Uz zadnji jecaj samrtničke ruke 
Tek nemoćno se trznu, 
A usna samo ukoči se njema ' 
Uz gorki smiješak beznađa i jada; 
Na tvrdi led mu mrtva glava pada, 
Ko pitanje što odgovora nema. 
Tek gorki grč — ko ocjena božanstva 
Na zadnjoj mrzne usni čovječanstva. 
I prostro se je izdahnuvši tako 
Cijelog ljudstva oboreni lik, 
A blijedim noktom zadnje što je tako: 
Napisao je u led — upitnik! — — — 


——— Praminja snijeg i pokriva žurno 
Taj zadnji znak što čovjek ga je piso, 
Ko svjedočanstvo očito i burno, 

Na zemlji da je bio i bitiso! 

Praminja snijeg, sipa inje gusto 

I silne grude naokolo baca 

I krije znak pod noktima mrtvaca, 
Sve više nada nj brdo valja pusto: 
Spomenik svijetu što ga više nema, 
Do neba gruda ledena, golema! 

A pod njom spava kao luda sanja 

Sve što je bilo da ispravno prođe 

Bez glasna traga dokle opet dođe 
Nov kaos mutni do — drugog izdanja! 


GIOSUE CARDUCCI: »SU MONTE MARIO« 


Solenni in vetta a Monte Mario stanno 
nel luminoso cheto aere i cipressi, 

e scorrer muto per i grigi campi 
mirano il Tebro, 

ilo 


mirano al basso nel silenzio Roma 
stenderssi, e, in atto di pastor gigante 
su grande armento vigile, davanti 
sorger San Pietro. 


Mescete in vetta al luminoso colle, 
mescete amici, il biondo vino, e il sole 
vi si rifranga: sorridete, o belle: 
diman morremo. 


Lalage, intatto a Podorato bosco 
lascia Valloro che si gloria eterno 

o a te passando per la bruna chioma 
splenda minore. 


A me tra V verso che pensoso vola 
venga V allegra coppa ed il soave 
fior de la rosa che fugace il verno 
consola e muore. 


Diman morremo, come ier moriro 

quelli che amammo: via da le memorie, 
via da gli affetti, tenui ombre lievi 
dielegueremo. 


Morremo; e sempre faticosa intorno 
de # almo sole volgerđa la terra, 
mille sprizzando .ad ogni istante vite 
come scintille; 


vite in cui nuovi fremeranno amori, 
vite che a pugne nuove fremeranno, 
e a nuovi numi canteranno gVinni 
de Vavvenire. | 


E voi non nati, a le cui man? la face 
verrd che sćorse da le nostre, e voi 
disparirete radiose schiere, 

ne U infinito. 


Addio, tu madre del pensier mio breve, 
terra, e de V alma fuggitiva! quanta 
d'intorno, al sole aggirerai perenne 
gloria e dolore! 


fin che ristretta sotto Vequatore 
dietro i richiami del calor fuggente 
Vestenuata prole abbia una sola 
jemina un, uomo, 


che ritti in mezzo a' ruđeri de monti, 

tra i morti boschi, lividi, con gli occhi 
Vitrei te veggan su Vimmane .ghiaccio, 
sole, calare. 


Prijevod. Svečano stoje navrh Monte Maria čem- 
presi u svijetlu mirnu uzduhu, i pred sobom motre nijemi 
Tiber, što teče kroz siva polja, i Rim, što se u nizini stere 
tih kao golem, budan pastir velikoga stada. 

Točite navrh svijetla brežuljka, točite, o prijatelji, žuto: 
vino, a sunce neka se u njemu lomi; ljepotice, smijte se: sutra. 
ćemo umrijeti. 

Lalage, netaknutu ostavi u mirisnom gaju vječito sjajnu 
lovoriku, ili neka u crnoj tvojoj kosi njen sjaj bude manji. 

Kroz stih, uman i nadahnut, neka do mene dođe vesela 
čaša i blagi ružin cvijet, što prolazan zimu blaži, da potom 
umre. 

Sutra ćemo umrijeti, kao što su jučer umrli oni koje smo 
Voljeli; daleko od uspomena, daleko od ljubavi, rasplinut ćemo: 
se kao tanahne, lagane sjene. Umrijet ćemo, a umorna će 
zemlja kružiti uvijek oko životvornog sunca, prosipajući sva- 
kog hipa tisuće života, kao more varnica: života koji će stru- 
jiti novim ljubavima, koji će drhtati za novim bitkama i 
novim božanstvima pjevati himne budućnosti. 

A vi, nerođeni, kojima će u ruke jednom doći zublja što: 
se našim: rukama: otela, i vas će, svijetle čete, nestati u 
beskrajnosti. 

Zbogom, o zemljo,. vaša moje kralicstrsjne misli i bje- 


"Sunice duše! Koliku ćeš; kružeći oko sunca, nositi sobom kroz 

vječnost slavu i bol, sve dok malaksali ljudski rod, povukavši 
se na ekvator, primamljen toplinom koja nestaje, ne bude 
imao samo jednu ženu, jednog čovjeka, koji će uspravno, sred 
srušenih gora i mrtvih šuma, modri, staklenih očiju, gledati 
u tebe, o sunce, gdje zapadaš u neizmjernom ledu. 


3 


Umjetnička se djela mogu uspoređivati ako im je zajed- 
nički bar jedan od vidnih djelova: izvor, građa, motiv, osnov- 
ni doživljaj. U svakom drugom slučaju može uspoređivanje 
biti ishodište za više manje duhovite refleksije, ali bez sigurne 
osnovice na temelju koje se mogu usporediti neki čvršći zak- 
ključci. 

De Vignyjeva pjesma »Moise« nastala je g. 1822, a Car- 
duccijeva pjesma »Su Monte Mario« g. 1882. Obje Kranjče- 
vićeve pjesme nastale su kasnije (1893 i 1896), ali je isključena 
svaka pomisao o izravnim utjecajima francuskog i talijanskog 
pjesnika na hrvatskoga. Kranjčević uopće nije čitao fran- 
cuski, a talijanski vrlo malo. 

I De Vignyjeva i Kranjčevićeva pjesma izrađene su na- 
oko na osnovu građe iz Svetoga pisma staroga zavjeta. Dok 
je Petravić u svojoj raspravi mogao dokazati koji je dio iz 
“ Pentateuha dao De Vignyju poticaj za stvaranje, dotle Kranj- 
čevićev Mojsije ima s biblijskim Mojsijem zajedničko samo 
ime — i pjesma bi mirne duše mogla nositi i drugačiji nat- 
pis. Dok se za Carduccija može misliti da ga je za pjesmu 
nadahnuo Flammarion svojom »Propašću svijeta«, dotle je 
Zadnji Adam samo sinteza svih Kranjčevićevih nazora o 
čovjeku i njegovoj sudbini. Samo konac pjesme (»Nov mutni 
kaos do drugog izdanja«) ima izvor u Kant-Laplaceovoj koz- 
mogoniji. Ne može biti dakle ni govora o zajedničkom izvoru. 
Do istog zaključka dolazimo ako usporedimo motive u ove 
četiri. pjesme. Osnovni je motiv De Vignyjeva »Mojsija«: 
usamljenost genija, a osnovni motiv Kranjčevićeve pjesme s 
istim natpisom: smrt kao posljedica sumnje u životni ideal. 
Osnovni je motiv Carduccijeve pjesme »Su Monte Mario«: 

osjećaj prolaznosti, a osnovni motiv Kranjčevićeva Zadnjega 


Adama: osjećaj čovjekove bespomoćnosti pred ledenom rav- 
nodušnošću prirode. 

U sve četiri pjesme može se utvrditi samo jedna zajed- 
nička pojedinost: opis leda i posljednjih ljudi u Zadnjem 
Adamu i »Su Monte Mario«. Nov opis je u obje pjesme dosta 
uzgredan i stvoreh s toliko različitih stajališta da ne može 
dati osnove za dublje isporedbe pjesama, pogotovu kao osnova 
za procjenu njihove vrijednosti. 

Doživljaji koji su dali povod za nastanak ovih četiriju 
pjesama toliko su različiti, koliko su različite i ličnosti nji- 
hovih tvoraca. 

De Vigny je bio krajnji, dosljednji pesimist, za njega nije 
u životu više moglo biti razočaranja, jer nije ni očekivao 
ništa: 

A voir ce que V on fut sur terre et ce qwon laisse, 

Seul, le silence est grand; tout le reste est faiblesse. 


Gćmir, pleurer, prier, est ćgalement lache. 
' (La mort du loup) 


Cijela De Vignyjeva poezija nosi prema tome značajke 
njegove ličnosti: njezino je obilježje potpuna ustaljenost po- 
gleda, ledena mirnoća, čvrsta staloženost. Kranjčević je na- 
protiv žudio za životom i nije se mogao pomiriti sa svojom 
sudbinom, ni sa sudbinom čovjeka u svemiru. Prema De 
Vignyju, koji hladno prima svu ništavnost života onako kakva 
ona jest, Kranjčević se iz dna duše buni protiv sveopćega 
poredka. Dok je De Vigny sve pojave gledao sa širokog filo- 
zofskog stajališta, Kranjčević ih je gledao iz središta svog 
ljudskog doživljavanja. Carducci je pak bio čovjek sa smislom 
za aktualna pitanja, osjetljiv i borben, ali učenost kao da mu 
je kadkad smetala da u svom osjećanju polazi do kraja. 

Osnovni doživljaj iz kojeda je niknuo »Moise« bio je 
osjećaj o apsolutnoj ništavosti moći i veličine. To je onaj 
osjećaj ledene samoće što spopada čovjeka na vrhuncima 
gora, kad se sve ispod njega, kud god dopire oko, zgusne u 
nešto beznačajno i sitno; to je čuvstvo što ga ima pojedinac 

koji je došao do vrška svojih težnja, te je, spoznavši na kraju 
svu besmislenost postignutih ciljeva, osjetio čežnju za svag- 
danjom ljudskom srećom. Osnovni pak doživljaj u Kranjče- 
vićevim pjesmama nešto je sasvim obrnuto. Dok se De Vigny- 
jev Mojsije uzdiže nad ljudstvo, Kranjčevićev je Mojsije — 
a isto tako i Zadnji Adam — u svojoj osnovnoj. crti predstav- 
nik čovječanstva koje živi u dolinama, koje se s vrhunaca 
gora možda čini sićušnim, ali kome su njegovi bolovi i uza- 
ludni napori ipak jedina stvarnost i polazište za promatranje 
svijeta uopće. Osnovni doživljaj, koji je izazvao Carduccijevu 
pjesmu bio je osjećaj tuge što čovjeka zahvaća u veselom 
društvancu, kad pomisli kako će u brzoj mnijeni naraštaja 
nestati i njega, tog društva, i njihovih. potomaka, a na 
koncu i čitava ljudskog roda. 

Polazeći iz središta pjesnikovih doživljaja čitalac mora 
priznati da u ove četiri pjesme ne samo nema sličnosti u 
inspiracijama nego su one tako reći. u svemu oprečne. Dok 
De Vignyjev Mojsije stoji iznad ljudstva, umoran od osam- 
ljenosti, vršeći nevoljko svoje poslove, Kranjčevićev Moj- 

“sije izlazi pred boga upravo kao zastupnik svog izmučenog 
naroda. Carducci — u osjećanju prolaznosti — kliče svojim 
prijateljima neka uživaju jer će ih naskoro nestati — Kranj- 
čevićev Adam i u posljednjem svom času ustaje pmotiv ne- 
pravde kojom neka slijepa, neumoljiva sila ruši plodove ljud- 
skoga napora od tisuća godina. 

Sve su četiri pjesme u svim svojim dijelovitag dakle 
potpuno samostalne i nezavisne tvorevine — što su već na 
svoj način utvrdili Petravić i Skok, a pogotovu je različit 
osnovni doživljaj iz kojega su nastale. Tvrdnje u »S. k. glas- 
niku« kako je Carducci s nekoliko snažnih i sigurnih poteza 
uspio da ocrta pojavu posljednjih ljudi na zemlji, ili kako je 
De Vigny sugestivno prikazao tragediju heroja, u jezgri su 
sasvim ispravne. Samo je tačno i to da Kranjčević u svojim 
pjesmama i nije išao za tim da stvori u prvom redu opis leda 
ili da prikaže tragediju heroja De Vignyjeva kova. 

Za isporedbu, dakle, između Kraničevića, Carduccija i De 
Vignyja, provedenu na dosadašnji način, nema uopće stvarne 
osnove. 

Ostaje ipak još jedna mogućnost da se isporedba provede, 
i to da se ove četiri pjesme uzmu naprosto kao slučajni pri- 
mjeri, pa da se ispitivanjem njihovih izrazito umjetničkih 
elemenata ispita koliko Kranjčević može podnijeti poredbu 
sa spomenutim pjesnicima. Za ovakav posao mogle bi se uzeti 
u obzir sasvim druge pjesme, ali su ove četiri prikladnije 
zato što je o njima bilo već toliko govora. 

Veličina umjetničkoga djela stoji do toga koliko je pje- 
snik duboko zahvatio u osnovna pitanja života, kako ih je 
snažno i živo osjetio, koliko je njegovo djelo u svim pojedi- 
nostima organsko, prožeto osnovnim doživljajem, i koliko je 
umjetnik za svoj doživljaj našao adekvatan izraz. Prema tome 
možemo i djela koja nemaju nikakvih spoljašnih veza ipak 
ispoređivati s obzirom na ova četiri elementa, oko kojih se 
inače kreće ispitivanje pjesničkih djela: 1) širina i dubina 
zahvata — 2) intenzivnost umjetnikova doživljaja — 3) orga- 
ničnost djela — 4) neposrednost izraza. 

U dosadašnjoj literaturi o predmetu izneseno je dobrih 
i zanimljivih opažanja, ali nijedan od navedenih pisaca nije 
spomenute pjesme ogledao sa svih strana, nego je uglavnom 
uzeo u obzir samo jedno gledište. Jedan govori npr. o orga- 
ničnosti Kranjčevićeve i De Vignyjeve pjesme, drugi o inten- 
zivnosti osnovnog doživljaja, dok treći piše u prvom redu o 
adekvatnosti izraza, dodirujući se međutim više — manje i 
intenzivnost Kranjčevićeva doživljavanja i organičnosti nje- 
govih pjesama. Razumljivo je da su stoga različiti i rezul- 
tati do kojih su pojedinci došli. 

Polazeći iz jezgre, iz središta pjesnikova doživljaja, mir- 
nom isporedbom ovih četiriju pjesama, možemo utvrditi da 
je Kranjčević zahvatom i širi i dublji i od De Vignyja i Car- 
duecija. Dok je De Vigny Mojsija prikazao samo u jednom 
času njegova života, u času potpune klonulosti, Kranjčević ga 
je uhvatio u nekoliko faza. Dok De Vigny u Mojsiju slika 
samo genijalnog usamljenika, dotle ga Kranjčević gleda i u 
njegovoj veličini i u prizorima kad je on samo zastupnik 
vlastitog naroda. U Zadnjem Adamu prikazao je Kranjčević 
tragiku čitava čovječanstva, obuhvatajući u neku ruku sav 


g 115 


čovjekov rad kroz tisućljeća, i njegov materijalni i njegov 
unutrašnji život. Cardueci pak provodi kroz svoju pjesmu 
samo jednu misao — o prolaznosti — osvjetljujući je s neko- 
liko jakih i značajnih crta. 

Što ge intezivnosti doživljaja tiče, Kranjčević je gotovo 
na istoj visini kao i De Vigny, dok je Carducci ispod obojice. 
De Vignyjeva je pjesma potekla iz iskrenog osjećaja umor- 
nosti i usamljenosti. Taj osjećaj što ga više ili manje upozna 
u svom životu od zgode do zgode svaki viši pojedinac, De 
Vigny je produbio do najviših mogućnosti. Zato iz njegove 
pjesme ječe oni najdublji tonovi što ih pozna samo prava i 
velika umjetnost, i kojih u nikakvim umjetno traženim rije- 
čima i sredstvima izražavanja ne može dočarati onaj tko ih 
nije istinski spoznao. Kranjčevićeve su pjesme nastale na tlu 
ljudskih patnja; njihov je izvor u čuvstvu da nikakve pogre- 
ške i lutanja čovjekova ne mogu dati opravdanja za svu 
bijedu ljudstva i okrutnu hladnoću kojom udes ruši njegova 
tvorevine. I Mojsije i Zadnji Adam imaju duboko čovječan- 
ske crte; u te dvije pjesme Kranjčević je zbio sva svoja 
narodna, socijalna čovječja iskustva, sve svoje sumnje, razo- 
čaranja, stradanja i proteste. Zato u njima vidimo jasne 
tragove njegove krvi. Za razliku od Kranjčevićevih pjesama 
i De Vignyjeve, u doživljaju se Carduccijeve pjesme čovjek 
ne može oteti dojmu, kako je u njoj nešto namješteno ili pak 
odviše istaknuto, a na štetu psihologijske vjerojatnosti. Glavni 
dio ode »Su Monte Mario« sačinjava zdravica što je pjesnik 
drži društvancu muškaraca i žena. Gotovo je nemoguće zami- 
sliti da bi čovjek na društvenom položaju kakav je zauzimao 
Carđucci mogao izreći upravo. ovakvu zdravicu u kojoj iza- 
ziva stravične slike o propasti svijeta. Ili je pak težište pjesme 
položio na utješljive riječi »Mescete, amici...«, želeći misao 
o prolaznosti zatomiti slikama o budućim maraštajima. Ali 
onda cio dojam pjesme postaje nekako nesiguran, jer je za 
njezino razumijevanje odlučna posljednja slika. A možda je 
čitav taj prizor na nimskom brđu Mariju izmišljen, a pjesma 
“izrađena u radnoj sobi, kad njezin pjesnik već nije. mogao 
imati pravog osjećaja za psihologijsku uvjerljivost svojih 
riječi. Pjesma je doduše mogla nastati iz istinskog i dubokog 

čuvstva prolaznosti koje se u čovjeku javlja kad s Monte 
Marija pogleda na sve ljepote svijeta što ga okružuju. Ali to 
čuvstvo, preneseno u slike, kao da u pjesmi dobiva obilježje 
izvještačenosti. 

Što se organičnosti pjesama tiče, i De Vigny i Carducci 
stoje nad Kranjčevićem. De Vigny je doduše prikazao Mojsija 
samo u jednom času njegova života, ali je to učinio jasno, 
plastično, potpuno, da niti jedan dio pjesme nije suvišan, a 
ništa nije ostalo nedovršeno. Pjesma ima svoju jezgru, i oko 
nje se sve pojedinosti ređaju čvrsto povezane, razumljive, 
naravne. »Moise« kao da je saliven od jednog komada. Car- 
ducci rukom sigurna umjetnika niže sliku sa slikom, u čvrstoj 
povezanosti, bez nejasnoća i zaleta na stranu. Dok i De Vigny 
i Carducci sve sređuju oko jednog osnovnog dojma, Kranj- 
čević iznosi niz prizora, doduše jakih, ali se katkad previše 
zaustavlja na pojedinostima koje su za jezgru pjesme manje 
važne. I De Vigny 'i Carducci provode u svojim pjesmama 
jednoliko osvjetljenje koje je proizišlo iz osnovnog doživljaja. 
Kranjčević pak mijenja u istoj pjesmi i osvjetljenje i ton. 
Tako je Petravić i mogao doći do zaključka da se Kranjče- 
vićev Mojsije raspada u dva dijela. Na početku pjesme jako 
je istaknuta Mojsijeva samilost nad ljudskim glupostima, a u 
drugom dijelu taj isti Mojsije umire od razočaranja zbog 
stvari što ih je mogao unaprijed slutiti. 

U vezi je s tim konstatacijama i tehnika ove trojice pje- 
snika, njihov način izražavanja. De Vigny je umjetnik koji 
suverenim mirom reže u građi jezika žive i potpune vizije. 
Njegov »Mojsije« kao i druge njegove pjesme ostavljaju 
dojam veličajnosti. Prošle su ure unutarnjeg proživljavanja, 
slika je pred njegovim očima gotova, zaokružena, a ruka 
apsolutno sigurna. Svaka je pojedinost u umjetnini na svome 
mjestu, svaka riječ izražava kratko i određeno sve što je 
pjesnik upravo htio reći. Nema traženja upravo zvučnih riječi, 
lova za verbalnim efektima. Nema pojedinosti nabačenih samo 
zbog potreba stiha; sve je skladno i izgrađeno do krajnjih 
granica. Carducci je iskusan vještak koji hoće da proizvede 
zamišljen dojam; sigurnim slijedom prizora, ne umećući ništa 
što bi moglo da poremeti osnovnu nit pjesme: kako se početni - 

osjećaj ugode na koncu pretvara u osjećaj stravičnosti. U 
isporedbi prema francuskom i talijanskom pjesniku, Kranj- 
čević je uvijek ustalasan, trzav. On nije gotovo nikad sasvim 
nad predmetom, te ne postupa s građom po svojoj volji, zao- 
kružujući je smišljeno, već uvijek stvara u navali čuvstava, 
u jurnjavi slika koje se među sobom potiskuju. On tako u 
svojim pjesmama, s jedne strane, pruža više od druge dvojice 
pjesnika, ali je ono što daje u svojim pojedinostima katkad 
bez dovoljno jasnih obrisa. U svojoj tehnici nije slikar koji 
dokraja izrađuje svaku pojedinost, već se svom grozničavošću 
baca na dijelove koje drži jezgrom svoga djela, a uzgredne 
elemente jedva nabaci ili manje važne zadatke riješi prilično 
šablonski. 

Treba međutim istaknuti da i u procjeni pojedinih dije- 
lova umjetnine moramo polaziti iz središta po kome i pojedi- 
nosti dobivaju svoj smisao. Prosuđujući Kranjčevićevu pje- 
smu, moramo imati pred očima ne samo njezinu jezgru već i 
čitavu Kranjčevićevu pjesničku ličnost. Pisac ja članka u 
»Srpskom književnom glasniku« došao do zaključaka kojih 
neće svatko prihvatiti. Prizor iz Zadnjeg Adama: »I povija se 
zgrčenijeh šaka« ne mora se shvatiti kao plod usiljene dra- 
matičnosti, nego kao živa slika čovjeka koji umire s buntov- 
nošću i neizvjesnošću u duši. Gesta pisanja u led nije teatral- 
na, nego je proistekla iz slikovita načina izražavanja. »Sve- 
razorni prst«, »s gordog visa«, »s ponosnih kubeta« nisu spolj- 
ni i namješteni opisi, već svi ovi atributi u čitavu Kranjčevi- 
ćevu crtanju imaju određeno značenje. Ispustimo li ih, dojam 
pjesme neće ostati isti. Prijeđemo li međutim na samoga 


Carduecija pa raščinimo i njegov izraz, mogli bismo doći do 


sličnih zaključaka do kakvih je analizom Kranjčevićevih pje- 
sama došao Haler. Solenni... cipressi, bar je toliko 
namješten opis kao i Kranjčevićeva ponosna kubeta. 
Kako se može reći za zemlju »quarita d' intorno al sole aggi- 
reral perenne. gloria e dolore«! — ako je sve breve i 
fuggitivo, i ako će jednom nestati svega života? 

Ovakav je način analize opasan, jer može lako dovesti do 
stramputica. Ili pjesma kao cjelina može u čitaoca izazvati 
živu viziju ili ne može. U prvom slučaju ona je umjetnina, 
bez obzira na veću ili manju uspjelost pojedinosti. U drugom 

slučaju ne mogu je spasiti ni najsavršenije pojedinosti. Zau- 
stavljajući se na dijelovima, dolazimo u pogibao da izgubimo 
s vida cjelinu. Talijanski je pisac Thovez u jednoj svojoj 
knjizi, polazeći dosljedno sa svoga stajališta, došao do zaklju- 
čka koji su za Carduccija porazni. To međutim ne znači da 
je Carducci odista bio pjesnik bez značenja. 


Pije 


Osnovno pitanje u čitavoj ovoj raspravi bilo je: što znači 
Kranjčević u poredbi s književnicima evropskoga značenja, i 
koliko prema tome vrijedi“ hrvatska književnost u evropskim 
odnosima? 

U literaturi o predmetu ima, kako je rečeno, najoprečnijih 
mišljenja: Dok za starije kritičare može Kranjčevićeva 'po- 
ezija podnijeti evropska mjerila, pisac članka u »S. k. glas- 
niku« mogao je o njoj izreći samo nešto priznanja: kako 
pojedini njegovi stihovi nisu bez izvjesnog dojma, kako Krahj- 
čević mjestimice uspijeva stvoriti koju ljepšu sliku. Sudeći: 
po njegovoj analizi, u čitavom Zadnjem Adamu ima samo 
nekoliko boljih dijelova: sve ostalo je verbalizam, teatralnost; 
namještenost. Petravić nalazi veličinu Kranjčevićevu već 'u 
tome što ga možemo ispoređivati s De Vignyjem. Time je 
ujedno izrečena misao o prvenstvu francuskoga pjesnika“ i 
njegove pjesme. Skok, romanist, drži Kranjčevićeva Mojsija 
iskrenim vapajem ogorčenog hrvatskog domoljuba; ubrajajući 
De Vignyjevu pjesmu među proizvode toriantične nana: 
mode, proglasio ju je manje vrijednom. 

Prihvatamo li međutim zaključke pređašnje: pa op- 
ćeni će sud postati jasniji i određeniji. Od pomenuta četiri 
elementa koji sačinjavaju bitnost svake umjetnine Kranj- 
čević u jednome od njih (širina. zahvata) nadvisuje. i De 
Vignyja i Carduccija, u drugom je (organičnost pjesme) sla- 
biji od obojice, dok je u dva elementa (intenzivnost doživljaja 
i adekvatnost izraza) jednak obojici, zaostajući nešto za De 
Vignyjem. Kad bi bile sasvim odlučne posljedice ovakve »ma- 
tematičke« procjene, Kranjčević bi prema De Vignyju stajao 
po prilici u omjeru 3:31/4, a prema Carducciju 3 : 2. 

Ovakav se zaključak ne može naravno prihvatiti sasvim 
od riječi do riječi. Prije svega stoji činjenica da je svaka 
umjetnina nešto živo što izmiče preciznom mjerenju. S druge 


strane treba imati na umu da od ova četiri elementa nema: 


svaki od njih jednaku vrijednost. Čitava povijest umjetnosti 
ispunjena je borbom između shvatanja vrijedi li više širina 
područja što ga pjesnik obuhvata ili solidnost njegove izradbe, 
ili intenzivnost njegova doživljaja ili jasnoća pojedinosti. Što 
je pak od svega najvažnije, svaki čovjek pristupa umjetnini 
s vlastitom unutrašnjošću, i taj subjektivni čimbenik odlučuje 
kome će od ova četiri elementa umjetnosti netko dati prven- 
stvo. Snaga jednog od njih može često zasjeniti sve ostalo. 
Ali ako plodove ove analize ne shvatimo »matematički«, 
nego ih uzmemo samo kao neke vrste poticaj u kome smjeru 
ima da se kreće naše prosuđivanje Kranjčevića, onda oni 
postaju poučni i važni za procjenu hrvatske književnosti 
uopće. Kad se govori o njezinoj vrijednosti u poređenju s 
evropskim literaturama, čitalac iz članka o toj temi gotovo 
redovno dobiva dojam kao da u zapadnoevropskim književ- 
nostima ima velik broj općeno priznatih djela kojima bismo 
se morali približavati. Međutim, takvih općeno priznatih 
veličina ima i u velikih naroda vrlo malo. Pa i o'njima je 
s nekih stajališta izrečeno i veoma nepovoljnih sudova. Um- 
jetničke su vrednote nešto što je u vječitom kretanju, i um- 
jetničku vrijednost djela treba osjetiti u prvom redu u onome 
što ono daje pozitivno i trajno, a ne iz njihova omjeravanja 
o druga djela ili na osnovu nekih unaprijed spremljenih poj- 
mova o umjetnosti. U našem slučaju, veličina Kranjčevićeve 
pjesničke ličnosti nije u tome je li on stvorio pjesmu koja će 
se moći isporediti s pjesmama evropskih pjesnika, već u tome, 
možemo li iz njegovih stihova da osjetimo nešto toplo, opće- 
ljudsko i suvremeno, bez obzira na doba kad ih je pisao. 
Pređašnja analiza nije provedena zato da se može odlučno 
reći, je li bolja Kranjčevićeva ili Carduccijeva ili De Vigny- 
jeva pjesma, nego u prvom redu zato da se stvarnom ispo- 
redbom pokaže da takvih općeljudskih di još živih elemenata 
u Kranjčevićevoj poeziji ima, pa da Kranjčević u nekim svo- 
jim stranama daje i više nego pisci koje zovemo velikima. 

Analiza pojedinosti u ovakvu poslu ne može biti odlučan 
čimbenik. Možemo u Kranjčevića naći velik broj nedostataka, 
neuspjelih zaleta, nejedinstvenosti u kompoziciji, ali u naj- 
boljim stranama njegove poezije osjećamo ono nešto neizre-. 
civo što je mogao dati samo umjetnik koji gleda u izvore 
zbivanja. Zadnji Adam i Mojsije idu među najbolje hrvatske 
pjesme, s veličajnim vizijama i sa zahvatima u najbitnija 
pitanja čovječje egzistencije: 

Kranjčević nije stvorio velik broj ovakvih pjesama i u 
tome se doista može postaviti u isti red s prvim evropskim 


«pjesnicima. Ali ondje gdje je uspio izraziti svoje najintimnije 


čovječje sanje, bolove i sumnje, on je uspio da se digne do 
vrhunca umjetnosti. U kolebanju, bi li čovjek više dao pravo 
starijim ili novijim kritičarima Kranjčevićevim, treba se od- 
lučno postaviti bliže starijima. Oni su u mnogo čemu. pretjerali; 
oni svojih tvrdnja nisu ni pokušali obrazložiti, ali su vrlo 
dobro osjetili da se u Kranjčeviću javio pjesnik kakav se ne 
javlja svakih deset godina. 

Zaključci što ih možemo odavde povući s obzirom na. 
cjelokupnu hrvatsku književnost nameću se sami od sebe. 


(Hrvatsko kolo X/1929) 


STIHOVI A. G. MATOŠA 


O svemu što je Matoš pisao postoje samo ekstremni su- 
dovi u superlativu, pa tako i o njegovim stihovima. Po g. 
Lunačeku (u predgovoru drugog izdanja »Umomih priča«) 
bilo bi bolje da ih i nije pisao, dok drugi (B. Livadić, Lj. 
Wiesner, A. Wenzelides, M. Krleža) drže da njegovi stihovi 
idu među najbolje u cijeloj našoj lirici, među one koji su od- 
lučno utjecali na njezin dalji razvitak. Prištaše zlatne sredine 
mogle bi reći da nemaju pravo ni jedni ni drugi. A zapravo 
imaju pravo i jedni i drugi, jer je kao sav Matošev rad, i nje- 
gova lirika smjesa iskrenog osjećanja i pustih riječi, dubokog 
umjetničkog instinkta i površne virtuoznosti, toplih čuvstava 
što uzdižu kao molitva, i lascivnih riječi i aluzija što se rađaju 
u piću, u smradnim kutovima, u dušama, razorenima od ci- 
nizma. 

Sam je on, čini se, sudio veoma povoljno o svojim stiho- 
vima. U jednom feljtonu tužio se kako Savremenik »besmrtni, 
savršeni sonet« plaća po 10 kr., misleći očito u prvom redu 
na svoje sonete, a u eseju o Harambašiću ističe njegov daktil- 

. ski srok kao nešto veoma vrijedno — a taj srok dominira i kod 
njega. Jednom prilikom isticaše kako Kranjčević nije pjesnik 
prvoga reda, jer se ne služi formom soneta. U »Pečalbi« slično 
kao Verlaine govori: »Počeo je pisati kasno pjesme, naročito 
sonete, kad je zbog forsiranog rada dobio u Beogradu grč od 
pisanja, pa morao pisati ljevicom i odreći se sviranja zbog te 
bolesti (Schreibkrampf, crampe 4 la main), pa tako stihovima 

zadovoljava svoje muzikalne potrebe, pišući ih ušima i za 
(dobre) uši.« U sonetu »Mladoj Hrvatskoj« izriče svoj pjes- 
nički credo: : 


Naš ukus samo rijeđak dojam bira, 
I mrzi sve što liči frazi i pozi, 
Tek izabranom srcu zbori lira, 
I nije pjesma koju viču mnozi! 


Naš stih je život, koji duši svira, 
Što može reći proza, dajmo prozi, 
A strofa treba magijom da dira 
I budi u nama ono gdje su bozi. 


U vijeku kada »misli« svaka šuša, 
Mi nimfolepti skladno osjećajmo, 
Jer cilj je svemu istančana duša. 


Ljepoti čistoj himnu zapjevajmo, 
Božanski satir kad sam milost dade 
Za cvjetni Uskrs hrvatske plejade. 


: Sav rad Matošev u stihovima iznosi nekoliko desetaka 
pjesama, koje je štampao u »Savremeniku«, »Hrv. smotri«, - 
»Mladoj Hrvatskoj«, »Hrvatskom đaku« itd., i koje su tek 1924. 
u izdanju zagrebačke Narodne knjižnice izišle u zasebnoj knji- 
zi. I od toga relativno malenog broja treba odbiti dvadesetak 
pjesama koje na prvi pogled očito nisu u skladu s izrečenim 
pojmom o poeziji, a do kojih bez sumnje ni sam autor nije 
mnogo držao, štampajući ih'u feljtonima. To su improvizacije, 
duhovite, peckave, s ponešto klizavim moralom — npr. o Hal- 
leyevu kometu, kad neki astrolog hoće da dočeka smrt u za- 
grljaju »blijede i noćne kćeri« (V. Vidrić), o dva kaluđera koji 
u krčmi izazivaju teološku raspravu i tučnjavu, samo da ne 
moraju platiti, itd. Ples riječi, domišljatost prije svega, to su 
bile značajke Matoševe, kako je bio najpoznatiji iz feljtona, 
kad je tuča lijepih fraza često prikrivala prazninu misli, nedo- 
statak dubljeg uvjerenja. Kažu da je Matoš i inače, u društvu, 

\ 
znao improvizirati ovakve pjesme. No čini se ća pri tom nije 
uvijek pazio na originalnost, te su neki njegovi stihovi samo 
preradba općenog blaga što cirkulira svijetom: 


Kad je bila djevojčica mala 
Nije znala ni pisati dama; 

Hvala bogu, otkad se udala, 
Ne zna više ni spavati sama. 


Sav ovakav rad nema nikakve umjetničke vrijednosti, no 
zgodan je kao dokumenat Matoševa formalnog pjesničkog ta- 
lenta, koji je premoćan svuda, pa i ondje gdje je Matoš možda 
veću važnost polagao na unutarnju stranu. đ 

Ovaj je formalni pjesnički talenat ujedno sve što neki 


kod Matoša nalaze. Dr D. Prohaska zanijekao mu je poslije: 


»Feljtona i eseja« i solidno znanje i pošteno uvjerenje i istin- 
ski zanos i ljubav: sve to je samo izvještačeni verbalizam, iza 
kojega nije stajala ličnost. Matoševa škola — to su oni naši 
pjesnici koji su prekapali rječnike, tražeći troslovčane sroko- 
ve, njegujući formu, formu prije svega. Tako je na srok 
»ranije« morao ustati »pijetao Germanije«, na »svjetlucanje« 
moralo je doći »dušino mucanje«, jer nije bilo druge riječi 
koja sa s prvom sriče. Lozinka 1 art pour 1 art kao da se iz- 
vrgla u pusti lomot riječi, iza kojega nije bilo nikakva smisla, 
ili je taj bio vrlo pomućen. Organičkog jedinstva pjesama, 
onoga nečega unutarnjega što kao tamna predodžba stoji iza 
stihova, što upravo čini pjesmu pjesmom, nestalo je bez traga. 
Ove pjesme, »zadovoljavajući muzičkim potrebama«, doista 
su muzikalne, no sva je ta muzika bez dojma, prazna, šuplja, 
jer je tako reći kao skala tonova koje ništa ne spaja u više 
jedinstvo. Ni Matoš, učitelj, nije često puta u tome bio bolji 
od svojih učenika. : ž 

Za velik se broj njegovih pjesama — i onih koje nisu 
štampane u feljtonu — može reći da je srok egzistirao prije 
pjesama, da su stihovi nastali poradi sroka, a ne obrnuto. Ma- 
toš je tako postignuo »gotovo savršenstvo u formi«, no proči- 
tajte redom desetak tih formalno besprijekornih pjesama, i 
nećete moći reći kakav čovjek stoji iza njih; one vam neće 
reći ništa, jer ti stihovi ne sadržavaju ništa, jer nisu produkt 

čuvstva, nego slučajna posljedica svojstva našega jezika. Ki- 
čica — sličica — čičica — pričica; majevi — krajevi — zma- 
jevi — gajevi; šiparica — carica — Marica — starica: 


CAPRICCIO 


Vidio sam, snivo sam — svejedno: 
Sred palazza, punog slave, vina, 
Hihota, kostima, harlekina 

Divno čudo, divno čedo jedno, 


Kraljevskoga prvog sina vrijedno, 
Ispod skrletnoga baldahina 

Blista poput biblijskoga krina 
Pored nje bi sunce bilo bijedno! 


Na njoj teška, silna krinolina 
Kao na portretu našeg sveca 
(Naime Rodriga Velasqueza), 


Pa dok bjesni bas i violina 
Nitko ne zna — skandal i blamaža! 
Da pod suknjom netko skriva — — — paža! 


Kad i ne bi ova pjesma po svome sadržaju pripadala me- 
đu one kojima je inače bilo mjesto u feljtonu, odbija ova na- 
mještenost, odbija osjećaj da je tu trebalo toliko napora dok 
su nekako riječi pristale uz ovaj ukočeni kostur sroka; osjeća 
se neprirodnost poredaba koje su, poput Rodriga Velasqueza 
na srok sveca došle u pjesmu samo zbog rime. A kao Vela- 
squez morao je na srok sirena ući u pjesmuiMontepin 
(Čuvida), radi sroka kamena nastao je stih bez smisla: u 
agoniji kobnog amena (Sirotica). Sve je to samo manira, i Ma- 
toš je zacijelo bio odviše pošten a da se posluži ovom sposob- 
nošću svojom, izrabljujući je do krajnih granica. Ima čak u 
ovim usiljenim strofama takvih u kojima izbija topao osjećaj: 

Gdje su, recite mi, oj vi duge noći, 

Usne što su rujni život pjevale? 

Gdje su blage, tople, nasmijane oči, 

Što su kao sunce toplo sijevale? 
(Relikvije) 


Iz mrtvih žica hromog glasovira, 
Tek katkad čujem valcer, jeku s pira, 
I harfu, smijeh, sve tiši ženski glas... 


Usklik na koncu »Labuda« 


O Ledo, divna Ledo! . 

Kao da popravlja sve ono tmurno i teško što je ta čudna 

i usiljena pjesma prije toga u nama proizvela, jer u njemu 
ima života, čuvstva, čežnje. No sve te pjesme ovakva vrste 
doimaju se više kao surogat poezije, osjećaja, negoli kao istin- 
ski čuvstveni život. Tako malo lirskog ima u njima. To su 
samo stihovi — stihovi, koji znadu načas iznenaditi svojom 
.zvučnošću, ako se besvjesno podajemo samo ritmu, kao zvu- 
kovima kakve vulgarne plesne melodije. I tako su različne od 
stiha u programnoj pjesmi: »Jer cilj je svemu istančana duša«! 
Nema tu istančanosti duše, jer tu uopće nema duše, jer tu 
uopće nema života, jer su kao drvene lutke na kojima se ku- 
šaju oprave i šeširi. Napast, Bogorodica i donator, Nekad i 

sad, Prkos, Bjesomučnik, Naoblačeni mjesec, primjeri su tak- 

vog stihotvoračkog posla, igre riječi, blijeska fraza i lažnog 
sjaja, no koji se sjaj u cijelosti doima tako blijedo. Sadržaj je 

mnogim od tih pjesama samo dosjetka, izrečena stihovima, 

dok su druge samo opisi — Pinturicchio, Prkos itd., posao 

neumjetnički. Čovjek. koji je inače mrzio pozu u svojim sti- 

havima pokazuje katkad mišljenje koje je gore nego poza, 

jer je konvencionalno, jer je samo posljedica lektire dekadent- 

nih pisaca. Matoš, koji je kod nas pisao najljepše himne ženi, 

uzdižući njen takt, njenu osjećajnost i finoću nad muškarčevu, 

govori u pjesmama i o demonskoj ženi, ženi koja je tvor bo- 

lesnih živaca. Zašto? Jer se riječ žena sričes hijena, jer 


126. 


se ljubio sričes ubio, pa je tako srok dao karakter cije- 
loj pjesmi, dajući tako i sud o velikom dijelu Matoševih 
stihova. 

I Matoš je možda.za sebe mogao reći: Non omnis moriar 
— no ovaj i ovakav Matoš mrtav je već sada, i taj dio njegova 
rada, koji je i u vrijeme stvaranja značio opsjenjivanje, kari- 
katuru umjetnosti, a ne umjetnost, koji je bio izazvan nekom 
obiješću i samosviješću zbog vladanja formom, a nije pravi 
izražaj unutrašnjosti, bio je i onda samo neko šareno papir- 
nato cvijeće. Mrtvo je i sve ono što je Matoš takvim svojim 
radom izazvao. Ostadoše živi za umjetnost samo oni koji su 


* znali poći svojim putovima (Galović, Lj. Wiesner). Sav. taj 


estetski formalizam samo je znak nemoći da se osjeti život — 
jer kao i svuda, tako su i kod nas nastale rasprave i pokreti 
za formu u eri opadanja, dekadanse, nemoći u umjetnosti. 
Pjesnik je postajao »kabinetski radnik na mučnom poslu rit- 
ma i rime« (Dučić) samo onda kad nije imao snage ni sposob- 
nosti da poda sadržaj, jer se inače, kod snažnog umjetnika, 
forma izvija iz sadržaja, ona je nešto sekundarno. Pa tako se 
događa da su npr. Vidrićevi nepravilni pa Krležini i Andrićevi 
slobodni stihovi zvučniji i muzikalniji od svih formalno dotje- 
ranih. Danas se međutim: ni ova forma, što je jedino nešto 
moglo da znači, ne čini tako savršenom. Formalna pravilnost 
kao da je kod ovih artista bila u novosti srokova, dok su 
a koji najviše podaje živost pjesmi, ponajviše puštali 
S vida: 


Od izvor-voda plavog Helikona 


U NJ eje U = KaD 
Od mira sedmodverih Teba vaju = uvo = u 
Pa sve do oca Dzeusa i neba U—uU—uv— uuu — U 
Strast se ori poluboga bona —UuU— u Vu — u 


(Dva kentaura) 


I tako i ovaj dio Matoševih pjesama, koje su za njega 
vrijedile toliko, ostaje kao dokumeriat vremena koje je bilo 
bez snažnijih vidika i gubilo se u sitnicama. 

Gotove sve što su o Matošu govorili i pisali odviše je jed- 


*.nostrano, obuhvaćajući samo jednu ili drugu stranu njegove 


ličnosti i njegovih obilježja ikao književnika. Feljtonskog Ma- 

toša, A. G. M-a, i polemičkog Matoša mnogi i nisu smatrali 
ozbiljno, jer je u njemu bilo toliko protivurječja, nekonse- 
kventnosti, skokova u mišljenju, istrčavanja, dok je čovjek 
teško dolazio na misao da iza sve kiše riječi, iza sjajnih i blješ- 
tavih fraza stoji ozbiljna ličnost. No sve što je on dao bilo je 
napisano u takvoj formi, u sve je znao uliti toliko topline i 
duha da su mu mnogi opraštali nestašicu stalnih pogleda na 
život, svijet, umjetnost, gledajući u njemu učitelja, rabija. I 
tako u očima čitača življahu dva Matoša — jedan kao duho- 
viti ulični deran, bezočan, temperamentan i prost, zablješću- 
jući samo vatrometom sjajnih riječi, no kod kojega su i smi- 


jeh i suze i zanos i ogorčenje samo lažne poze, želja za efek- ' 


tom — drugi kao pjesnik hrvatskog pejzaža, najduhovitiji 
kritik i najbolji stilist, pisac širokih vidika, koji je ujedinio 
“u sebi sve najbolje tradicije hrvatske kulture. Predodžbe su 
sasvim različite. No mi u jednoj ni u drugoj ne nalazimo pot- 
“puno ličnost čovjeka, nego samo literata. i 

Naš nam svijet ne dopušta da se u njemu iživimo sasvim. 
"Naš najunutarnjiji »ja« rijetko dolazi do izražaja u pravoj 
svojoj slici. Svi su naši čini plod nekoga kompromisa s prili- 
kama ili su reakcija na prilike. U prvome se slučaju naši čini 
nekako modificiraju, u drugome pak prelaze u nešto sasvim 
obrnuto. Odlučuje pri tom temperamenat, jakost volje, osjet- 
ljivost za podražaje. I tako naše vladanje prema događajima 
“i ljudima dobiva neko obilježje solidarnosti, sloge, pristajanja, 
odobravanja ili ironičnosti, odbijanja, ruga. No u svakom 
slučaju, u dubini duše leži onaj pravi »ja«, te izbija ili kao 
akcija ili kao reakcija. Sreća i zadovoljstvo možda i ovisi po- 
najviše o tome da li našim djelima i životom negiramo ili 
afirmiramo svoj primarni karakter. 

Sav gotovo Matošev rad, osim rijetkih izuzetaka, nastajao 
je kao reakcija. I u kritici i u pjesmama i u novelama, gdje 
je još najbolje mogao da izrazi sebe, svuda se opaža ova lična 
nota, nota otpora protiv tuđih nazora i misli. Velik dio njego- 
vih novela samo su karikature antipatičnih mu lica, veliki 
dio njegovih kritika samo ironiziranje i persiflaža, veliki dio 


njegovih pjesama samo isticanje jedne crte, koja se vjerojatno . 


ne bi bila razvila da u nas prije njega i u njegovo doba nije 

vladala anarhija u formi pjesama. Tako je najveći dio onoga 
što je dao više negativno negoli pozitivno; rijetko ima pozi- 
tivno ličnih crta, odakle bi se vidjelo što je on, bez obzira 
na svu okolicu u kojoj živi. I sav se njegov rad raspao na 
velik broj reakcija s malenim brojem akcija kojih ne veže 
ništa u snažnu sintezu. S vremenom su ta svojstva koja su 
ispočetka bila samo sredstvo postala tako reći sama sebi svr- 
hom. Smisao za ljepotu, za stil, za spoljašnju uglađenost stvo- 
rila je od njega na koncu braniča formalne ljepote, a ljubav 
prema tradiciji pjesnika malog dijela Hrvatske. Prirođeni 
kritički dar izvrgnuo se u ironiju, u sarkastičko napadanje, 
bez obzira ma išta, a fina duhovitost i elegancija stadoše se u 
njegovim člancima često šepiriti kao da su članci samo zbog 
njih pisani. I ono što je u njegovoj mladosti ljudima imponi- 
ralo kao znak snage, vatrenosti, kuraže, duha, postajalo je 


. pomalo komičnim, kao svaka pozicija koja predugo traje. 


Duhoviti feljtoni što su ih ljudi prije čitali zbog sadržaja, 
postali su bili jeftinom nedjeljnom zabavom, a A. G. M. dobio 
je epitet »zgodan«, zapravo najpogrdniji atribut što ga može 
steći pisac i umjetnik. Prirođeni temperamenat, naglašavanje 
svojega ja, afirmacija samog sebe, bijahu uzrokom da je iro- 
nija prelazila u žučljivost, kritičnost u zajedljivost, savjeti u 
otrov. Izražaj lica, jednom zauzet, nije se dao promijeniti, 
nego se ono mrgodilo sve više — i ono što je u početku. bilo 
samo maska, postalo je na koncu pravim licem. No ono ne- 
pravilno i nelijepo Matoševo lice, koje se činilo. mrkim. i 
odbojnim, odisalo je u profilu nekom dubokom tugom, kao 
prošnjom za samilošću, i postajalo neisporedivo lijepim, kao 
što je lijepo lice bajazza kad mu suze izbrišu bjelinu s obraza: 


Ljerko, srce moje, ti si lutka mala, 
Pa ne slutiš smisla žalosnih soneta. 
Kesteni pred kućom duhu tvom su meta, 
Još je deset karnevala do tvog bala. 


Ti se čudiš, dušo. Smijat si se stala 
Ovoj ludoj priči. Tvoja duša sveta 
Još ne sniva kako zbore zrela ljeta. 
Gledaš me ko grle. Misliš — to je šala. 

Al će doći veče kad ćeš, ko EWwira, 
Don Juana sita i lažnih kavalira 
Sjetiti se sjetno nježne ove strofe! 


Moje će ti ime šapnut moja muza, 
A u modrom oku jecati će suza 
Ko za mrtvim clownom iza katastrofe. 


Ovo je najiskrenija ispovijest i najintimnije priznanje 
— o spoznaji kako kao književnik često puta mora da igra 
= ulogu clowna. 

Matoš ostaje Matoš, s koje ga god strane čovjek uzeo, pa 
bi bilo nepravedno i jednostrano kad bi netko odijelio zagriž- 
ljivog i bijesnog Matoša od onoga Matoša koji je znao go- 
voriti toplije i uvjerljivije od ikoga u nas. No pravog Matoša, 
Matoša čovjeka, treba tražiti iza ovoga drugoga Matoša, jer 
je onaj prvi svjesna i nesvjesna karikatura ovoga, jer iza 
bijelog lica clowna viri pravo lice od mesa i krvi, koje je 
tužno .i zaplakano. Matoš je bio najizrazitiji tip čovjeka koji 
je — kao Nietzsche, kao naš Janko Polić — čitaocima poznat 
kao polemičar, bundžija, opadač, naš Pietro Aretino, a koji 
je u svojoj duši bio — sentimentalan. Sentimentalci najviše 
govore o kultu volje i energije, a ljudi plačljivi i osjećajni 
žele da skriju svoju najdublju nutrinju pod masku tvrdoće i 
odbojnosti. Njegovo je najličnije obilježje bilo da je s gole- 
mom  intenzivnošću osjećao sva ubode i udare, reagirajući 
s nerazmjernom žestinom na sve što ga se ticalo bilo kako. 
Kroz cio literarni rad Matošev vidi se borba između onoga 
kakav je u duši bio i između onoga kakav bi htio biti. Pro- 
blem žuči Matoševe nabacio je u jednoj ocjeni »Feljtona i 
eseja« Niko Bartulović, a taj problem osjećao je nesvjesno i 
A. G. M. I iza onoga mora bjesnila, srdžbe, ironije, napadaja 
sluti se čovjek koji je nesretan: 

Imao sam srce, djetinjasto srce 
Srce koje boli, boli tako jako! đ 
(Živa smrt) 

Kiša priča i priča: to je priča stara, 

Dosadna i teška pričica o kesi. . 

Ja sam mator, ubog, ti bogata nijesi, 

Partija sam gora od svakog mesara: 

Spavaj, snivaj dušo i gledaj hramove, 

A pred hramom svate i zlatne hamove! 
; (Jutarnja kiša) 


Za dvadeset, trideset godina, kad bude Matoš sasvim pao 
u pozadinu, kad budu rijetki oni koji su s njim za života došli 
u dodir, kad pojmovi o umjetnosti budu drugačiji, past će u 
zaborav najveći dio njegova rada. Uza svu mjestimičnu lje- 
potu njegovih novela, malo ih ima koje su umjetnički dotje- 
rane, jer su pojedina mjesta odviše razvučena, jer su one 
često odjek lektire; jer se njegove ocjene ne osnivaju na jed- 
nom jedinstvenom pogledu kojim bi na sve pojave gledao u 
jednakim razmjerima; jer u njegovim pejzažima i studijama 
odviše preteže subjektivni momenat. No zato će se jasnije iz 
svega toga vidjeti čovjek Matoš, ono najdublje što je bilo na 
dnu njegove duše. I kad nestane svih ličnih simpatija, anti- 
patija i pregonjenja, slika o čovjeku Matošu podudarat će se 
s onom najboljom što o njemu postoji sada. Oprostit ća mu 
se ružne i zle strane, jer ih je izazvala sredina koja je u njima 
nalazila užitak, veseleći se svađama i zadrtim napadajima, 
uništavajući tako u njemu veliko i lijepo — i jer su njegovi 
protivnici često bili ljudi koji su i po znanju i po umjetni- 
čkom instinktu bili ispod njega, i jer je. konačno cio njegov 
život bio nezadovoljstvo čovjeka koji stoji nad najvećim 
dijelom svoje okoline, no koji zbog odviše snažnog tempera- 
menta pada često i ispod razine te okoline. Ako kriticizam i 
nezadovoljstvo odviše zavladaju čovjekom, on i protiv: volje 
postaje sličan žabarima oko sebe, reagirajući nerazmjerno na 
Svaku sitnicu i utapajući se u njoj. I u dubini njegove duše, 
djetinjske i nepokvarene, kakva je bila nekad u početku, bila 
je sama »toplina, blagost i zanos«, ma što tvrdio dr D. Pro- 
haska (u ocjeni »Feljtona i eseja«), a ta se toplina, blagost i 
zanos nisu posvema ugasili nikad, izbijajući i u časovima 
razlite žuči: ; 

Imao sam srce, bolno, bolno srce . 
(Živa smrt) 

Nije li to više negoli stih — ritmički povezan određeni 
broj riječi? 

I takav se Matoš, nepokvaren, dobar i nježan, najbolje 
očitovao u 20—30 pjesama, od kojih desetak njih ide među 
najbolje što je naša lirika uopće dala. Raskidan i razderan u 
svome ostalom literarnom radu između feljtona i polemike, 
između želje za konstruktivnošću i tegobom života pečalbara, 
dao je ipak u desetak pjesama najličnijeg i najunutarnijeg 
sebe, sa svim bolovima i nastranostima i čežnjama. 

Estetska analiza pjesama, koliko uopće nije sasvim za- 
lišna, u ponajviše slučajeva ubija onaj jedinstveni dojam 
koji pjesma kao izražaj jednog jedinstvenog čuvstvenog do- 
življaja podaje, kao što psiholog, analizirajući čuvstvo, uni- 
štava samo čuvstvo. Lirika je u najvišem smislu izražaj naj- 
viših čovjekovih emocija koje su u isti mah i religijske i 
umjetničke — izražaj onih momenata kad čovjek osjeća da je 
s njega otpalo sve što ga je vezalo sa zemaljskim i životinj- 
skim, kad je kao u ekstazi molitve. 

Danas, kad se u lirici razbijaju sve moguće veze stiha, 
riječi, logike, čak i psihologije, kao cjelina sasvim su nesa- 
vremene pjesme u kojima se mnogo puta osjeća brojenje 
slogova na prste, i u kojima je neki vrhovni princip bio: što 
više jednakih srokova u istoj pjesmi. Ako se hoće da traže 
spoljašnje veze između pojave Matoša, koji je prvi svjesno 
kod Hrvata postavio kult forme, onda se čovjek sjeća parna- 
sovaca, a napose Hećrćdije. No Herediju proglasiše za živu 
književnost mrtvim, a i sam Matoš, koji je upravo s obzirom 
na oblik imao najviše nasljedovača i epigona, u tom je po- 
gledu već sasvim bez značenja. I prave izvore Matoševe po- 
ezije treba tražiti ne u spoljašnjim efektima i imitaciji stranih 
literatura, nego u onom srcu, osjetljivom i umornom, njež- 
nom i zatrovanom, u onom finom osjećanju za svaki dašak, 
svaki trepet oko sebe. Već za vrijeme Matoševa života počela 
se bila naša lirika otresati besmislene formalne sputanosti (u 
Andriću, u Krleži, prije toga u Janku Poliću), a i sam je on 
u slučajevima kad je misao bila više koncentrirana na doživ- 
ljaj negoli na formu »griješio« protiv vlastitih principa, da- 
jući tako kud i kamo savršenije kreacije negoli u »savršenim« 

sonetima. Malena knjiga njegovih pjesama sadrži: mnogo top- 
line, mnogo muzike, mnogo duše, ličnosti i bogatstva, kao što 
to pokazaše rijetki od naših lirika njegove generacije. Matoš, 
prije svega temperamenat, najteže se sam mogao snaći u 
tjesnoći unaprijed spremljene forme, i najbolje su gotovo 
njegove pjesme one gdje unutarnja snaga doživljaja ruši 
krhke ograde kalupa. 


Na mjesečini pjenu 
Pjeva vodopad. 
O, kad se samo sjetim, 
Da nisam više. mlad! 

: (Kraj druma) 


O dođi, priđi dobra dušice 
Daruj mi tvoje dječje ručice, 
Budi mi jastuk brižne majčice, : 
Budi mi milost mlađe sestrice, 
Kud padnem survan, pljuvan, umoran, 
Jer svijet je, dušo, cinik sumoran! 

(Jednoj i jedinoj) 


Ž Treba u nekoliko navrata ponoviti redom ove stihove da 
čovjek ostane zapanjen pred dubinom bola i čežnje što su 
zgusnuti u njima, izrečeni u nekoliko riječi. 

.. Najbolje Matoševe pjesme, izričući najbolji dio njegova 
bića, bude u nama čuvstva koja su u isti mah i topla molitva 
i najveći umjetnički užitak, i patriotski zanos i osjećaj opće 
ljubavi, pjesme gdje prestaje i estetika i metrika, gdje je 
ritam samo nesvjesni odražaj našega najdubljeg čuvstvenog 
života: ; ši: A 

Dok kroz prozor. diše stari, tihi vrt, 
. A srce bolno kuca: smrt — smrt — smrt 
Ne ' i > (Mora). 

i: Propovjednik životnog veselja, Matoš je ipak dao svoje 
najbolje pjesme govoreći o smrti ljudi i stvari. I nije to od- 
ražaj Poea, za kojega je inače imao mnogo simpatija. U cije- 
lom se njegovu umjetničkom radu kao bolna melodija pro- 

vlači ova nota žalosti i pečali, kao teška slutnja i čekanje 
onoga što će doći. Tmurni »Notturno«, pisan na samrtnoj po- 
stelji, i unatoč nekoliko jarkih boja, umorna je i teška slika 
noći, gdje s mrkog tornja udara bat i željeznicu guta daljina 
— kao tamni predosjećaj smrti. A isto je tako teška jedna od 
najranijih njegovih jesama »Mora«, doimajući se, unatoč nekih 
neukusnih slika i pregonjenja (Ja sam već krasta, i škrofula 
rana — Provalila se duša kao vreli čir) iskreno i snažno. 
Osjećaj usamljenosti, osjećaj pustoši i samotinje, koji je 
možda bio najjače obilježje Matoša kao čovjeka, jedan je od 
najjačih motiva njegove lirike, i on tako jasno udara u oči 
kao objašnjenje najintimnije nutrinje ovoga čovjeka. Nottur- 
no, Mora; Jesenji sumrak, Kraj druma su kao bezlični pejzaži 
ipak izražaj najličnijih čuvstava. 

Matoševe su pjesme prije svega dokumenat duše drhtave 
i osjetljive, s njenim poletima i depresijama: toplina zanosa 
i turobni osjećaj izbačenosti i nezadovoljstva u sredini u 
kojoj se mora živjeti; unutarnje bogatstvo intelektualca i jad 
materijalne oskudice; sposobnost za akcije velikih dimenzija, 
uz spoznaju da je čovjek rođen u narodu malenu i zaostalu; 
bježanje od sitničave sredine, s očajnim znanjem kako čovjek 
ipak i sam u duši nosi njezina i dobra i zla svojstva; ljubav 
koja se neće ostvariti nigda; čežnja koja se ruši kao u letu 
pogođena ptica. 

August III, nakon Šenoe i Harambašića, najizrazitiji je 
i najtipičniji pjesnik hrvatstva, onoga hrvatstva, koje je kon- 
cem 19. i početkom 20. vijeka ušlo u svoju tragičku fazu: 
razvivši se u osjećanju nacionalnom do kulminacije, ono se 
najednom našlo pred alternativom, ili da ga nestane u široj 
nacionalnoj cjelini, ili da nastavi očajnu i upornu borbu s 
kudikamo jačim protivnicima. Taj hrvatski nacionalizam, 
izbijajući u Matoša, u isto je vrijeme i kliktanje i očaj, suza 
i smijeh, jauk i mržnja, buntovnost i slutnja propasti — da- 
jući u svim slučajevima dojam uzvišene ljepote onoga što 
umire. U Matoševu nacionalizmu nalazimo sve komponente 
koje su hrvatstvo činile jakim po osjećanju, no bez svake 
orijentacije i snage za akciju. Taj nacionalizam nije više na- 
cionalizam rada i širokih koncepcija, koliko više bolan grč 

da se posljednjim silama zadrži ono što bježi. Bez obzira na 
današnje nacionalne prilike, Matoš .je dao stihova koji nisu 
samo površan pejzaž jednoga kraja i prazna retorika nego su 
kao neko prianjanje čitavim tijelom, drhtavim i golim, uz 
tijelo rođene zemlje. To je neki ekstatični užitak u bolu što -. 
ga donosi rezignirana i mrtva ljubav, kad se već ne može 
uživati u ostvarenoj ljubavi.“ 

Možda je upravo bol onaj koji u nama budi plemenitost, 
razumijevanje i ljubav prema rođenoj zemlji, prema mrtvim 
stvarima oko nas, prema svemu onome što je bilo nijemi 
svjedok naših prošlih dana. U toj ljubavi nalazimo lijek od 
bola, kao što se izgubljeni sin vraća u krilo majke da nađe 
dijek za ono što je pretrpio. Nekoliko ovakvih soneta Matoše- 
vih kaže isto toliko koliko i — malobrojna uostalom — poezija 
Milana Vrbanića, nesretnoga pjevača žalosnih i oskudnih 
rođenih brežuljaka. Tradicionalizam, ljubav prema stvarima 
i prošlosti možda i jest samo svojstvo onih ljudi kojima su 
se pokidale jače realne veze s ljudima oko sebe, a ljubav, uz- 
višena ljubav, kidajući sve veze sa zemaljskim i niskim, kao 
da mogu osjetiti samo oni koji ne proživljuju običnih smrtnih 
ljubavi. Ima neka unutrašnja sličnost između Matoša i Her- 
mana Banga, pjesnika samotnih, žalosnih bića, koja svoje 
tragedije ne pokazuju niti migom — sličnost koja dolazi do 
očitovanja u tako umornom izražaju njihovih fizionomija. I 
Matoš je u svojim najboljim pjesmama, kojih nije pokvario 
hotimičnom željom za efektima, uzvišeni pjesnik bola svoje 
zemlje, svog zavičaja i pjevač samotne, pregorne i neostva- 
rene ljubavi: 


Mlačna noć; u selu lavež; kasan 
Ćuk il netopir; 
Ljubav cvijeća — miris jak i strasan 
Slavi tajni pir. 
(Notturno) 


U ovom jednom sonetu Matoševu sadržana je sva bolna 
nostalgija noćne zagrebačke ravnice: sablasna, tamna ploha, 
drhtava, nejaka svjetla dalekih, razbacanih Poravišta ljud- 
skih; svjetla što tinjaju i gase se kao neutažena bolna čežnja 
samotne duše... U Matošu je tako toplo i fino progovorio 

kraj koji je inače na prvi pogled tako vulgaran i koji je iz 
politike i iz književnosti poznat kao zavičaj zatucanih pleme- 
nitaša analfabeta i tvrdoglavih seljaka svadljivaca. Šenoa je 
pjesnik staroga, historičkoga Zagreba, Zagreba romantike; 
Krleža je pjesnik novoga, modernoga grada bez tradicije, dok 
je Matoš pjesnik onoga Zagreba koji još živi, no koji je u 
ovome vremenu zastario, gnijezdo bez sokola. On je pjesnik 
koji je prisluškivao onim zatomljenim i noćnim, jedva čujnim 
šaputanjima mrtvih stvari i sijedih, sivih. uspomena što ih 
može da razabere samo uho ljubavi, požrtvovanja i bola. Iz 
njih je izvabio glasova koji su istinskiji od Šenoinih i finiji 
od Krležinih, jer su kao čista Abelova žrtva, bez svih sličnih 
i egoističnih primisli, uzvišeni i duboki, kao ruke, sklopljene 
kraj majčinog odra. š 


Ta žuhka suza, slatka kao kaj! 
(Gnijezdo bez sškebtoj 


Jer u svakoj golemoj i nesebičnoj ljubavi ima ta čudna 
opreka gorkosti i slatkoće, jer je svaka jaka ljubav smjesa 
neizrecivog bola i neizrecive nadosti. I Matoševa je ljubav 
prema svome kraju, prema Zagrebu, prema Hrvatskoj poput 
suza što teku preko nasmijana lica, jer je glavni njezin 
elemenat čežnja za onim nerealnim što se ne da obuhvatiti, 
što se ne da realizirati, jer je uglavnom tvor naše duše, inkar- 
nacija naših snova — i zato uvijek s prizvukom jakog bola: 


Dragi gospon, zakaj nećeju i 
Dobri ludi bit za bana vzdigani, 

Zakaj naši novci drugom tečeju? 

Čkomi, Bara, nismo dost prefrigani. 


Dragi gospon, naj mi rečeju, 

Zakaj ješu naši ludi cigani, 

Zakaj zemlju v Peštu vlečeju? 
Čkomi, Bara, čkomi, mi smo. Higin 


A po teba čudnim slovima, 
Oblacima jesen govori, 
Teče veče tihim snovima. 

Prestaše već stari dobri govori. 
U susjednoj kući samo visi kapica, 
Gdje već: spava Barica i Japica. 


Matoševe su pjesme Zagrebu i Hrvatskoj pjesme neostva- 
rene ljubavi, kao što su pjesme neostvarene ljubavi i nje- 
gova erotičke pjesme. 

Možda se one i ne odnose na kakvo realno biće. Možda 
su i one samo odjek onoga dubokog unutarnjeg bola, one 
vječne samotinje i žudnje. Kao takve, one idu među najuzvi- 
šenije i najspiritualnije što je naša erotička poezija dala. — 
finije i od Domjanićevih, dostižući u svojoj golemoj dušev- 
nosti veličinu Vojnovićeve Deše. Možda se veličina čovjeka 
može mjeriti po tome na kakaw način on voli. I Matoševe su 
neke pjesme najtananije, najzanosnije što se uopće može o 
ženi reći — pjesme o božanskome u ženi, o ženi koja kao po 
Sv. pismu spasava od propasti i grijeha. Te su pjesme, i sadr- 
žaj i forma; kao jedva čujan dašak, kao topla djetinja molitva, 
gdje se ne smije uvući nijedan nečist i griješan poriv, ni jedna 
misao koja bi okaljala djevičansku čistoću ljubavi. I sami su 
opisi nerealni, jer ono što u ženi volimo, ako uopće volimo, 
nije nešto spoljašnje što se da odrediti običajnim pojmovima, 
već je, kao i sama ljubav, neizrecivo: 


Znam Te kao sebe i nemam za Te riječi. 


Tud šeta draga žena, duše je ka 
: (Tajanstvena rk 


fa te osta: jer si ti fantasta 

Ko žuta Luna i stara gitara, 

Ko slatka nježnost slavujeve pjesme, 
Što majsko veče bojom tuge šara. 


(Serenađa) 
' Opis je nerealan, neodređen, kao u, trubađura, no uza 
sve to izriče više, od najboljeg opisa, jer pogađa ono psihičko 
u osjećanju ljubavi. - : 

Kao i kod Leopardija, i u Matoša ljubav i smrt idu upo- 
redo, i.osjećaj ljubavi izaziva čežnju za smrću: 


Tišinom struje sjene — dršći, dušo; 
To mjesec — zanos. nama silazi; 
Kroz zvijezde čežnje, slutnje — umri dušo, 
To smrt i ljubav k nama prilazi. 
(U vrtu) 


I najljepši Matošev sonet ispjevani je mrtvoj dragoj — 
»Utjeha kose«: 


Nisam plako. Nisam. Zapanjen sam stao 
U dvorani kobnoj, punoj smrti krasne — 
Sumnjajući da su tamne oči jasne 
Odakle mi nekad ljepši život sjao. 


Ima malo stihova koji bi svojom intonacijom, sadržajem, 
riječima podavali tako jedinstven dojam uzvišenog bola i 
vedrine utjehe, izrazujući tajnu smrti i veličinu duše, koji bi 
bili tako beskrajno lijepi i u svojoj ljepoti puni tolike pobož- 
nosti, uzdižući čovjeka do stupnja gdje umjetnost postaje i 
etikom i religijom. 

Matoševa lirika nije velika po svojim idejama, ne otva- 
ra novih vidika. No to je lirika u najfinijem smislu riječi, pa 
ovi stihovi djeluju na čovjeka najviše onda kad je najdalje 
od svega što je u njemu zemaljsko i smrtno, kad osjećamo, 
da smo na putu od zemlje do neba pokročili-jedan korak više 
— lirika duše: : 


Jer klića, iskra, život — to je duša! 
; (Mora) 
Po svojim najboljim stranama i najboljim pjesmama 
Matoš ide među one koji žive kroz generacije. Danas, kad 


intelektualce svih kategorija smatraju ili naivnim luđama ili 
parijama, to su simpatičniji stihovi čovjeka koji je u toj našoj 

zemlji bio među prvima što počiniše neviđenu drskost da žive 
samo za umjetnost i od umjetnosti, i da u vijeku novca i 
grabeža naglase primat duše. Mnogi su njegovi najbolji sti- 
hovi upravo produkt ovoga sukoba između duha i sredine u 
kojoj više vrijedi spretan kramarčić negoli čovjek koji u sebi 
nosi duhovni imutak stoljeća. Danas su prilike još i gore, jer 
ni u književnika nema uvijek toliko moralne čvrstoće da baci 
svome vremenu kese i berze u lice njegovu gadost. Pa 'ipak 
budućnost pripada onima koji s aureolom lude, kao graban- 
cijaši, putuju uz rug i samilost svojih praktičnijih bližnjih 
nekuda prema suncu što će izići. I oni u Matošu, uza sve 


. njegove ispade i nastranosti, nalaze svog druga i pjesnika. 


(Narodna knjižnica, Zagreb 1923) 


POSLJEDNJE POGLAVLJE 
»POPA ĆIRE I POPA SPIRE« 


1 


Glava dvadeset i šesta i posljednja u Sremčevu »Popu 
Ćiri i popu Spiri« unosi u fabulu toga romana nešto na prvi 
pogled neočekivano. Jula, kći popa Spire, nije doduše ni u 
pređašnjim poglavljima pokazivala želju da bi se borba dviju 
porodica za jednog istog mladoženju svršila njezinom pobje- 
dom. Njezinu tajnu odao je pisac već prije: ona se voljela 
s berberinom Šacom. Zato se nije nimalo ljutila kad se učitelj 
Pera na kraju priklonio Čirinoj Melaniji i oženio se njome. 
Potom je postao đakonom, odselio se u veće mjesto, da bi 
pomalo postajao sve većim gospodinom, a s njime i njegova 
mlada žena, tašta i željna društvenih uspjeha. Šaca je pak 
sa svojom Julom pošao u Beč da uči kirurgiju i zubnu 
medicinu. 

U dvadeseti šestom poglavlju sastaju se slučajno Pera i 
Jula, osam godina pošto se nisu vidjeli. Pera je već pop, a 
Jula postala majkom četvero drage dječice. Još je uvijek 
svježa i lijepa, i živi samo za svoju porodicu. Perina pak Me- 
lanija hoće da postane gradskom damom, te uvijek teži za 
nečim višim. Zato Pera nema ni djece ni toplog domaćeg 
života. Pri pogledu na Julinu sreću i neizvještačenu prirod- 
nost njega najednom zaboli srce. Shvatio je koliko je pogrije- 
šio oženivši se drugom. Vraćajući se poslije toga sastanka 
kolima kući, po noći, Pera u mašti proživljuje cio svoj pro- 

mašeni život. Ništa ga ne vuče u dom. Čitavu tugu toga. života 

zbio je Sremac u nekoliko posljednjih rečenica. Nakon duge 

vožnje, pred samu zoru, kočijaš Rade uzvikuje od sreće što 

su već konačno u svome selu. Pera naprotiv s uzdahom kaže: 
» — Zar već?« 


O takvu završetku »Popa Ćire i popa Spire« bilo je u 
kritici diskusija čim je roman izišao. Bilo je mišljenja da je 
26. njegovo poglavlje samo običan epilog, koji s jezgrom ro- 
mana nema dublje veze. Ima kritičara koji epilog i načelno 
zabacuju. U hrvatskoj je kritici na »poskupce« u Leskovaro- 
vim pripovijestima naročito udarao Jakša Čedomil. Tvrdio je 
da su oni nepotrebni. Pisci ih po njegovu mišljenju pišu samo 
zato da bi ugodili čitaocima, jer oni obično žele znati što se 
s licima romana dogodilo kasnije u životu, pošto je već djelo 
kao organizam završeno. 

Na spomenuto poglavlje Sremčeva romana naročito se 
oborio Jovan Skerlić. U svojoj studiji o Sremcu pisao je o 
tome sasvim određeno i nepovoljno. Završetak djela smatrao 
je nesretnim, kao što je uopće isticao kako je Sremac slab 
kompozitor: 

»Pop Čira i pop Spira, jedan čisto humorističan roman, 
završuje se jednom sentimentalnom notom, melanholičnim 
susretom Pere i Jule, ljubavnom nostalgijom mladoga popa, . 
čiju veliku i čuvstvitelnu dušu mi nismo mi naslućivali kroz 
ceo roman.« » 

Pavle Popović mislio je nešto drugačije. Pisao je o tome 
u studiji koja je izišla kao predgovor četvrtoj knjizi Srem- 
čevih pripovijesti u izdanju Srpske književne zadruge (1935). 
I on je 26. poglavlje smatrao epilogom, a ne sastavnim dije- 
lom romana. I on se čudio što se nježni prizor toga epiloga 
pojavio u humorističnom djelu. I on se složio s mišljenjem 
da je Sremac njime pokazao kako ne zna komponirati. Ali 
ga je branio od kritičara koji su tvrdili da čuvstvena crta 
toga poglavlja dolazi iznenada. Pozivajući se na dijelove pret- 
hodnih poglavlja, Popović je dokazivao da nije tako, nego da 
nježnih partija ima u »Popu Ćiri i popu Spiri« mnogo prije 
toga završetka. Pri tom je on upravo za 26. poglavlje našao 
vrlo pohvalnih rečenica: i ja 

»A sama scena je puna sete i poezije.:. i nateruje suze 


na oči. Bezazlenost dece, njihova pitanja i razgovori, daju, 


naročito tu nežnu i setnu boju.« 

Uz takva oprečna mišljenja može se postaviti i načelno 
pitanje o tome tko u vezi s epilogom ima pravo, pisci ili kri- 
tičari. Je li epilog uvijek samo neki naknadni dodatak, bez 
prave veze s organizmom umjetničkog djela, ili se od njega 
ne da bez štete odvojiti. 

Pitanje se ne može riješiti nikakvom apstraktnom teorij- 
skom raspravom, jer će uvijek biti odlučni konkretni sluča- 
jevi. Ali se može pitati: zašto pisci uopće pišu epiloge? Kakva 
ih potreba nuka na to? Ako katkad epilog možda i nije po- 
treban za pun doživljaj umjetničkog djela, u najviše je slu- 
čajeva očito da ga je autor napisao jer ga je nešto nukalo na 
to. Osjećao je valjda da mora reći još nešto što u samome ro- 
manu nije rekao. Pa ako epilog često ne pridonosi ništa za iz- 
gradnju samoga djela, ipak on čitaoca upućuje kako je autor 
gledao na svoja lica i što je cijelim romanom htio reći. 

U slučaju Janka Leskovara i Jakša Čedomila vidi se očito 
kako kritičar nije razumio pisca u onome što je u njegovoj 
prirodi najvažnije. Epilog npr. »Propalih dvora« nije doista 
sastavni dio romana, ako se pod romanom razumije suvisla 
fabula u organskoj povezanosti svih dijelova koji sačinjavaju 
umjetninu. U njemu Pavao Petrović nakon mnogo vremena 
doznaje gdje boravi Ljudmila Borkovićeva, te se dugo sprema 
da je potraži. A ipak toga nije nikad izvršio. 

Takav završetak doista nema jače veze sa suštinom »Pro- 


palih dvora«. Ali umjetnost ni u prozi nije samo u tome da: 


piščeve rečenice pobuđuju neke vizuelne predodžbe o ljudima, 
događajima i prirodi. Od svakog pravog umjetničkog djela 
struji u čitaoca nešto emocionalno što pjesnik izaziva bojom 
riječi, opisima. Takvi se dojmovi i ne daju uvijek definirati 
rečenicama. A ipak su često za ispravno doživljavanje umjet- 
ničkih tvorevina i važniji od onoga što je u njima izravno 
rečeno. Ima novela i romana što ih njihovi pisci komponiraju 
gotovo kao muzičari. Ne raspoređuju građu prema unaprijed 
smišljenom planu, već se upravljaju prema unutrašnjem rit- 
mu, prema melodiji djela. Upravo u Leskovarovim pripovi- 

jestima važna je muzikalna strana. Nešto sjetno, tiho, prigu- 
šeno zvuči iz svih dijelova fabule, iz opisa, iz karakterizacije. 
lica. Epilog »Propalih dvora« može se možda uporediti s po- 
sljednjim udarcima po tipkama klavira. Ti su udarci bili piscu 
potrebni, jer je osjećao da se upravo njima zaokružuje, čitava 
struktura djela, i da ono tek po njima dobiva posljednji, od- 
lučni potez. Sudeći izrazito racionalno, ti udarci nisu bili 
nužni, jer je duševni proces u Pavla Petrovića i Ljudmile 
Borkovićeve završen u času kad je Ljudmila s ocem nenadano 
otišla bez traga. Njezinim odlaskom rečeno je doista sve. Ali 
kao da je tek posljednjim potezima pisca djelo dobilo unu- 
trašnju ravnotežu. 
Često se u takvim slučajevima radi o jedva zamjetljivim. 
nijansama. A upravo takvih nijansa katkad ne opažaju kri- 


0 tičari koji su prisiljeni da čitaju mnogo i brzo. Za stvaraoca 


su takve česti njihovih djela vrlo karakteristične. One kao 
da nastaju stoga što pisci najbolje osjećaju i sitnije neurav- 
noteženosti, praznine, šupljine i nedorečenosti onoga što su 
već napisali. Često je potrebna samo po koja riječ, ili reče- 
nica, da se to popravi. A katkad i tzv. epilog. Autori to katkad 
pogađaju više instinktom negoli izrazito razumski. 

Emocionalna crta koja izbija u 26. poglavlju »Popa Ćire. 
i popa Spire« nije očito slučajna. Ona nije takva da bi se 
čitalac morao baš nasmiješiti popu Peri što je najednom postao. 
tako nježan. Ta crta ukazuje da je. u samome Sremcu bilo 
nešto što ga je ponukalo da napiše i to poglavlje — ne držeći. 
ga epilogom, već sastavnim dijelom svoga romana. 


2 


U svome eseju o Sremcu Matoš je tvrdio kako je taj srp- 
ski pisac bio više osjećajan nego razumski čovjek. Na takvim 
zapažanjima on je i izradio njegov portret — po naučnim 
metodama i rezultatima posve različit od Skerlićeva. Dok je- 
Skerlić k Sremcu pristupao izrazito ideološki, strančarski, 
racionalistički, Matoš ga je prikazao onakva kakva ga je do- 
življavao u čestim susretima. On ga je gledao u prvom redu 
kao čovjeka, a Skerlić ponajprije kao političkog protivnika i 

pisca »Limunacije na selu«. Međutim, ni Matoš nije pošao 
mnogo dalje od općih zapažanja. I po njegovu je mišljenju 
Sremac bio prvenstveno humorist, a ne filozofska glava. I on 
je u njemu gledao konzervativca, utvrđujući, kao i Skerlić, 
naivnost takva stajališta u tada zaostaloj i primitivnoj Srbiji. 
Po Matoševim riječima, upravo se Sremcu osvetila najviše 
vlastita konzervativnost: on je i poginuo zbog patrijarhalne 
zaostalosti tadašnje Srbije, koju je u svojim djelima toliko 
uzdizao. 

Proučavati i prosuđivati samo neka djela pojedinih pisaca, 
odvajajući ih od cijeloga njihovoga ostaloga rada, može u po- 
najviše slučajeva dovesti do zabluda i krivih zaključaka. Um- 
jetnici i stvaraju nova djela jer osjećaju da u starijima nisu 
rekli sve što su htjeli. No zato su starija djela često vrlo važna 
za razumijevanje novijih, i obrnuto. Često i sitne, pa i neus- 

pjele strane u nekim djelima mogu osvijetliti pokoju crtu u 
većim i uspjelijim umjetninama. 

Pogled na cjelokupan Sremčev pripovjedalački rad upu- 
ćuje na zaključak da je u pojedinim njegovim djelima humor 
bio samo površina ispod koje se krije lirska jezgra i osjećajno 
dno samoga pisca. Čini se da je Sremac u svojoj jezgri bio 
vrlo osjetljiv i nježan čovjek. Često kao da mu je humor slu- 
žio samo zato da njime prikrije svoju mekoću. Dokazom zato 
mogle bi posluživati neke njegove autobiografske novele, npr. 
»Ideal«. U njoj je prikazao razočaranje čovjeka koji nakon 
mnogo godina ugleda svoju nekadašnju ljubav kao odebelu 
gospu s brčićima. Umjesto da se oženi njome, kao slobodnom 
udovicom, on jednostavno pobjegne. Za prosuđivanje Sremca 
kao čovjeka važno je što navode njegovi biografi: cio je život 
ostao neženja, jer se nije mogao vjenčati s djevojkom koju 
je volio. 

No Sremčevu ode prirodu odaju i sama njegova djela, i 
kraća i opširnija. To su prvom redu »Zona Zamfirova«, »Ibiš- 
aga« i »Čiča Jordan«, 

»Zona Zamfirova« je naoko kaansša roman s obliga- 
tnom i za Sremca karakterističnom podjelom na glave, s op- 
sežnim podnaslovima. U stvari, to je lirska pjesma o pobjedi 


ljepote i ljubavi nad moralom novca i malograđanskih računa. 

Djelo se doduše započinje tipičnom slikom iz Sremčevih pri- 
povijesti: u kujundžinici Mane, kujundžije kalfa Kote udara 
šamar šegrtu Poti, jer ga je začuo pjevati pjesmu o lijepoj 
Zoni. Prizor ima da djeluje šaljivo, naročito u onim svojim 
pojedinostima gdje pisac prikazuje odnos između kalfa i 
šegrta, s ćuškama i jadima šegrtovanja. 

No već su prve strane »Zone Zemfirove« pune lirske vre- 
line. Na njima je iznesena svemoć jedne lirske pjesme, i sve- 
moć jedne nove ljepote. Pjesma o Zoni zarazuje sve, od gazde 
do šegrta, a u ljepoticu Zonu zaljubljuje se čitavo mjesto, od 
mlada do stara. Sremčev humor, koji ima da prikrije lirsku 
okosnicu, ni na prvim stranama toga romana nema snage da 
čitaoca pobudi na smijeh, kao što je to slučaj npr. u »Ivkovoj 
slavi« ili u »Popu Ćiri i popu Spiri«. Čitalac kao da je i sam 
opsjednut čarom pjesme i:Zonine ljepote. Tako ni Kote ni > 
Pote, a ni njihov gazda Mane, svi odreda zaljubljeni, ne pos- 


* taju smiješni. Što dalje, svemoć ljubavi i ljepote postaje u 


romanu sve jačom, zahvatajući sve njegove dijelove i sva lica. 

'U: nekim svojim čestima »Zona: Zamfirova« podsjeća na 
Stankovića, pa čak i u pojedinostima. Zonina majka zove se 
"Tašana. U nekim poglavljima kao da će roman postati slikom 
nesavladljivih ljudskih strasti, čežnja, bolova i razočaranja. 
"Trebalo bi samo nešto malko drugačije osvijetliti Sremčeva 
lica, pa bi se iz njih izvili Stankovićevi likovi — ljudi nemoćni 
pred navalama unutrašnjih kovitlanja. Stari Zamfir, Zonin 
otac, nekim svojim obilježjima podsjeća na Mitku iz »Koštane« 
EE tek što je u zrelijim godinama, pa se smirio i uozbiljio. No 
stare strasti i nježnosti nisu iščezle. Sremac priča o njemu: 

»Bio je stari ašik. U mnogim pesmama je spevan sa mno- 
gima, sad već čestitim i primernim matronama. Mlađi svet i 
ne peva danas te pesme, aakoihi peva, ne zna o kome pevaju. 

I danas, još ovako star, voli Hadži-Zamfir da zadene po- 
koju staru ljubav svoju: — 

— A na, Mado — rekao bi kad je sretne — kuda ti je 
ubavija tvoja? 

— E, hadžija — odgovara mu ona — prođe si naše! , 

— dojć pa Mado! Odoše si, i mlados' i petja, kako (osta 
vice u jesen!. 

— Ele, laste se pa vrću na proleće, ama tvoj' mlados' i 
moja lepotija — nikad. ...« 

Motiv je isti kao u »Koštani«. Sremac nije ni pokušavao 
da ga iskoristi na humorističan način. On ga je iznio ozbiljno, 
s. primjesom duboke tuge, gotovo u svoj njegovoj tragičnosti, 
gotovo kao Stanković u svojoj drami, i ponešto Zmaj u »Lem- 
Edimu«. 

Takva intonacija »Zone Zamfirove«, s prizorom između 
Kote i Pote, i portretom staroga Zamfira, nije nikako mogla 
biti prikladna kao uvod za humorističan roman. Na daljim 
njezinim stranama izbija lirizam sve više: u opisima, u prika- 
zivanju ljudi, u cijeloj melodiji djela. Sam je Zamfir gotovo 
neki sladostrasnik Stankovićeva kova, koji je volio žene, ve- 

selje i pjesmu. No s najviše pažnje i mekoće prikazao je Sre- 

mac Zonu. Pratio je njezin razvitak od gotovo nerazvijenog 
deriščeta do djevojke koja samom svojom pojavom plijeni 
sva srca: 

»Imala je oči kao kadifa, kosu kao svila, usne kao mer- 
džan, zube kao biser, struk kao fidan, a sve je to bilo ono 
pravo »zlato materino«. Ona je ta na koju je svaki mislio kad 
je zapevao onu pesmu Sinoćke te, lele, vidi', Zone. More, pa 

.ne samo tu pesmu, nego i ma koju drugu pesmu, svaku pesmu 
u kojoj se samo spominje devojka i ljubav, kad bi tada zape- 
vali, mislili bi svi, uvek, samo na Zonu Hadži-Zamfirovu . 
Ko je nije znao, i ko se nije za njom okrenuo kad, ponosito 
kao paun, promine čaršijom? Od pukovnika pa do narednika, 
od staroga načelnika pa do ćosavog praktikanta, od majstora 
do šegrta, sve je to rado gledalo i uvek našlo tek zašto da se 
okrene i pogleda na onu stranu... Kad ide, ona se lomi u stru- 
ku, sitno korača, a glavu izdiže i pruža je ponosno:malo na- 
pred, kao vođena zmija kad izdiže glavu i brodi vodom. 

Sva čaršija gleda za njom, i mimoprolazeći i oni što sede 
po ćepencima i šiju fustane i pamuklije; samo je pogledaju, 
mahnu glavom i grunu se u prsa i uzdahnu, pa šiju dalje. I 
sam Manasija — »čapkun Mane« nazvan. — kujundžija, koliko 
je puta — on, čapkun i nesrećnik da mu je trebalo para tra- 
Žžiti! — koliko je puta, kad ona prođe, od sevdaluka tresnuo 
po divno izrađenoj tabakeri od čiste srme i slubio je, kad prođe 

Zona Zamfirova! A zatim bi batalio posao, primaknuo bi svoju 
tabakeru, napravio cigaru i puštao guste dimove i dugo i dugo 
zanet u misli gledao bi za njom čaršijom. Blenuo za njom 
i činilo mu se da je ostalo traga od nje, kao da vidi trag njen, 
dugu zelenu prugu od bundice i žutu od suknje i alevu od 
šalvara lepe i ponosite Zone Zamfirove.« 

Uzaludno je Sremčevo nastojanje da u takvim prizorima 
paučinom humora prikrije njihovu lirsku ustreptalost. Kao 


u mnogim svojim pričama, i u »Zoni Zamfirovoj« spominje on 


i praktikante, i načelnike, i kalfe, ali se pogled čitaoca ne 
zaustavlja na njima i njihovoj smiješnosti, već na Zoninoj 


ljepoti. U svome romanu Sremac ni na čas ne može učiniti 


smiješnima Zonu ili Manu. Upravo time što ih je prikazao 
sa svim njihovim ljudskim naklonostima i manama, nije ih 
učinio komičnima, već ljudskijima. Čitava se ljubavna fabula 
romana odvija bez mnogo riječi, bez patetičnih izjava, u sferi 
svagdašnjosti. Ali je puna finih psiholoških pojedinosti o ne- 
nađdanim susretima, o nehotičnim provalama ljubomore, o 
namjernom izigravanju ravnodušnosti, da bi se time privukla 
jača pažnja protivne strane. Sve to pokazuje izvanrednu Srem- 
čevu vještinu da prikaže upravo one faze ljubavnih čuvstava 
što ih pozna samo mladost. A tako je mogao pisati samo lirik 
koji snažno osjeća sve one jedva zamjetljive duševne pokrete 
kraj kojih grublji pojedinci prolaze ne zapažajući ih. Samo 


= pisac koji istinski voli i pozna čovjeka mogao je prikazati 
vjerojatnim razvitak Zone od ponosne i ohole bogataške kćeri 
j koja, pomalo povrijeđena, postaje dobra i skromna djevojka 


i žena. 
U »Zoni Zamfirovoj« ima kratkih, ali izvanredno snažnih 


mjesta, punih prenapetih čuvstava koja prijete da se razbuk- 


taju. Takav je npr. prizor s igranke, gdje Zona ljubomorno 


gleda kako Mane igra s drugim djevojkama. No on ipak misli 


na nju, i na kraju odluči da se približi i njoj. Sremac priča: 
»Opet umuknu pesma i pevanje, a igranje i dalje traje uz 
svirku Cigana. Mane stoji,.ne igra; gleda igrače. Gleda i Zonu, 


= Vidi njezine svilene šalvare i lakirane kondurice; čuje šuštanje 
, Svilenih šalvara i oseća miris, dah njen oseća, pomešan sa 
. đulijankom iz Kazanlika — i ne mogadne da se uzdrži više! - 

I kada Cigani hdedoše da prestanu,. dade im. Mane. znak .da 
sviraju dalje istu igru, pa priđe i uhvati se sa leve strane 
do Zone. 

Zona ga samo ovlaš pogleda, dade okom znak Vaski, izme- 
ćarki svojoj, i.ona se odmah uhvati u kolo i rastavi Manču 
od Zone. Zona više i ne pogleda Manu, igra dalje i sve gleda 
Manulaća čorbadži-Ranđelova, i kad Mane dođe u igranju 
prema njoj, a ona ga ne gleda, nego samo prći usta... 

A Manu steglo nešto u grlu, zabolele ga slepe oči, a u 
ustima mu gorko i suho. Jedva je čekao da prestanu Cigani. 
Kad se svršila igra, povukao se do kapije jedne i brisao: čelo 
dugo.« 

- Igra se ponavlja. Zona ieće više u kolo, ali zato Bete Ma- 
ne, s drugim djevojkama, naročito s Kalinom: 

»I Zoni dođe nešto teško. Naslonila se na Genu, drugaricu 
svoju, pa se izgubila. Gleda besvesno \po onom šarenilu koje 
promiče ispred nje, sluša svirku, truckanje kondurica po kaldr- 
mi i sluša pesmu, čuje srebrni devojački glas Kalinin gde 

* peva: 


Da me mladu dava _ 
Za naše _ komšijče! 


A Mane i Kalina su komšije!.. . To joj pade na pamet, i 
ona pogleda Kalinu, kako je srećna i blažena. Zoni postaje 
nešto teško i dosadno.« . 

Kao i Stankovićeva »Koštana«, i Sremčeva »Zona Zamfi- 
rova« kao da na nekim stranama postaje pjesmom o žalbi za 
mladošću. Osjeća se to u Zamfiru. No i mlađi, pa i Zona, znaju 
težinu strasti, gorčinu prolaznosti, kratkotrajnost ljepote. Na- 
vedeni prizor s igrankom u kome se ljubav Mane i Zone očito- 
vala na tako vidljiv i tvrd način svršio je Sremac rečenicama: 

»Dan na umoru, izdahnuo već, zvezde trepere s neba, tiho 
veče se spušta na zemlju, a iz grla srećna i vesela mlada sveta 
razleže se kroz tiho prolećnje veče setna pesma u kojoj se iska- 
zuje beskifjna tuga, stara ho večna kao i deiner 


Da znaješ... mome mori, a znaješ, 
- Kakva je, tugo mori, žalba za mlados'!, a 

Uostalom, gotovo sva važnija lica u »Zoni Zamfirovoj« 
sposobna su za goleme čežnje i strasti. Mnoge su strane toga 
romana prožete ljubavlju, ganućima, veseljem, tugom, bolom, 
što zahvataju njegove ličnosti i vladaju njima nesavladljivom 
snagom. Za razliku od Stankovića, Sremac govori škrto, od- 
sječeno, prigušeno. Jedina prava i otvorena ljubavna izjava 
Mane kujundžije obuhvata u svemu dva retka: 

» — Ja vino točim, vino ne pijem; pesmu pevam, pesmu 
ne slušam, a sve zaradi tebe, Zone! U lov idem, a sve zaradi 
tebe!« 

No sve je to nabito čuvstvima. 

Izrazito lirski, erotički elementi približuju »Zonu Zam- 
firovu« po nekim crtama i Stankovićevoj »Nečistoj krvi«. 
Humor je u tome romanu potpuno nevažan. On izbija uglav- 


nom u dijelovima gdje Sremac prikazuje Zonine i Manine 
neprijatelje. 


Lirska priroda Sremčeva talenta dolazila je do izražaja i 
izvan područja erotike. Sremac je napisao i nekoliko nježnih 
priča. Takva je npr. »Prva žalost Pušina«. U njoj je jedostavno 
i dirljivo prikazao psihologiju.siromašna djeteta koje ne može. 
doći do igračaka, i koje se veseli kad dobije balon — i doživ- 
ljuje prvo teško životno razočaranje kad balon splasne. Uopće 


se za Sremca može reći da je znao zaći u psihologiju mališana. 


Slično Cankaru, znao je iznijeti potrese u dušama djece, naoko 
obične, koje znamo svi i kraj kojih često prolazimo kao po- 
kraj sitnica, iako su oni za pojedino dijete. izvorom teških i 


 neisporedivih patnja. 


Iz lirske Sremčeve prirode mogle su nastati i poznate i 
karakteristične novele kao što su »Ibiš-aga« i »Čiča Jordan«. 
U njima, kao ni u »Pušinoj prvoj žalosti«, nema ni pokušaja 
da se ličnosti zahvate sa smiješne strane. Čiča Jordan može se 
na časove doduše pričinjati smiješnim po tome što se trajno 
razočarava u ljudima, i u odraslima i u djeci, te mijenja zvanja 
da bi se nakon novih razočaranja opet vratio onome što je 
nedavno napustio. No čitalac te pripovijesti ne zapaža toliko 
komičnu stranu glavnoga lica, već njegovu ljudsku jezgru. Či- 
ča Jordan je beskrajno dobar, te se ne može snaći pri pojavi 
zla. Zato se uvijek iznova srdi na ljude i bježi od njih, a ipak 

im se doskora opet vraća, i sve se započinje iznova, jer je dob- 
rota jača od svih razočaranja. Slične crte — apsolutno poštenje 
i vjera u čovjeka — značajne su i za Ibiš-agu. 


\ 

Po oznakama što su mu ih davali u kritici, Sremac je u 
prvom redu humorist. No karakteristika istinskih humorista 
nije u tome što bi namjerno tražili smiješne strane u čovjeka, 
već naprotiv ljubav i samilost prema njemu. Ta se ljubav ne 
izražava u sentimentalnim izjavama, već u neke vrste dobro- 
stivu ruganju ljudskim nedostacima. Upravo jaka osjećajnost 
ne dopušta humoristima da je iznose na vidik javno, pred svi- 
. ma, već je nekako maskiraju da bi je prikrili. No ispod njiho- 
vih poruga osjeća se uvijek mekoća prema ljudskim svojstvima 
i prema ljudskim manama, kao i težnja da se sve to popravi, 
da se čovjek uzdigne iznad sitnoća i ružnoće do pobjede dobra 
i ljepote. Istinski humorist voli čovjeka i onda kad ga prika- 
zuje smiješnim. Ne nalazeći mnogo savršenih ljudi, on ih 
prikazuje onakve kakvi jesu. On ne stvara tipove koji su samo 
odvratni, kao što to čini satirik. Iznoseći čovjekove nedostatke 
i pogreške, on ih već unaprijed oprašta, jer ih drži ljudskima. 

Priznajući da u Sremcu ima mnogo realizma, i da njegovo 
djelo čini pun dojam stvarnog života, Skerlić iza toga ipak 
nad njim izriče tešku osudu! 

»Ali on je taj život vidio vrlo jednostrano, u njegovim 
najnižim manifestacijama, i njegovo čovječanstvo predstavlje- 
no je najnižim i riajprimitivnijim tipovima... Sremčeve pripo- 
vetke, kada se same za se pročitaju, mogu da razonode i da 
nasmeju, ali kada ih čovek pročita sve, dobiva težak utisak 
niskoga i prljavoga života. Čovek bi hteo da se ukloni iz tih 
prčvarnica i aščinica, u kojima sve udara na užeženu 'mast i 
ustajao sir, i te kafanice i mehane koje zadahom jeftina duva- 
na i isparenjima prosuta vina muče čoveka. I nas buni ta slika 
čovečanstva u najnižoj formi, taj niz fotografija i bioskopskih 
slika, bez ikakva problema, no samo radi smeha i zabave! Mi 
bismo hteli da bežimo iz tog isključivo putenog i fizičkog ži- 
vota, iz toga mravinjaka najgrubljih i najvulgarnijih tipova, 

. iz toga carstva primitivnih nagona i niskih strasti, mi bismo 


hteli da poletimo iz tog zemaljskog blata u čist zrak, u svet- 
lost, u čistotu, u poeziju.« 

Skerlić je nesumnjivo imao osjećanja za estetičke vrijed- 
nosti, kao i sposobnost da uoči izvještačenost i prazninu u 
književnim djelima. Ali je pri tom počesto išao za svojom 
slikom pojedinih pisaca, poričući činjenice koje mu se nisu, 
sviđale. Stvorivši, kao politički čovjek, određen pogled i o 
Sremcu kao književniku, upotrebio je svu svoju pronicljivost | 
i vještinu uvjeravanja da bi čitaocu nametnuo shvatanje kako 
je Sremac i u književnim djelima bio upravo onakav kakav i 
u politici. Pri tome je vješto navodio crte koje su mu išle u 
prilog, a omalovažavao značenje onoga što nije bilo u skladu 
s njegovom tezom. Tako se nije zadržao ni na Čiči Jordanu ni 
na Ibiš-agi. »Prvu žalost Pušinu« nazvao je sentimentalnom 


, pričom koja podsjeća na »srceparajuće pripovetke gospođice 


Milke Grgurove«. Cijelu »Zonu Zamfirovu« shvatio je kao 


roman o starome Nišu, kao nekakav poklik za prošlošću. 


Činjenice pokazuju koliko je Skerlić imao pravo. A nje- 


. govo tumačenje tih činjenica pokazuje koliko je on znao biti 


nepravedan. 
Po običnim shvatanjima, Sremac je bio u prvom redu sli-' 


kar srpskog malograđanskog života u onoj fazi njegova razvit-' 


ka kad se srpsko građanstvo stalo uzdizati iz svoje patrijar- 
halna primitivnosti. On nije pokazao mnogo smisla za selo i. 
za seljake, kao ni za viši intelektualni svijet. Iznosio je u svo-: 
jim djelima naprosto ono što je najbolje pozhavao, u čemu se 
kretao i u čemu je nalazio izvanredno obilje tipova. | 
Izvanredno obilje tipova u njegovim. djelima čini Sremca 


«bliskim Jakovu Ignjatoviću. Skerlić je i upozorio na njihovu 
srodnost. Pri tome je priznao da Sremac stoji iznad Ignjatovića 


po moralnim osobinama i po većoj pismenosti; ali da u jednom, 


vrlo važnom pogledu, stoji ispod njega: 


»Ignjatović. je moralno nerazvijen, i nepismen, i aljkav, 


“ i'neveseo u svom smehu, ali u svom delu on postavlja prob= 


leme, i njegovo delo ima znatan socijalni zamašaj. Kod Sremca, 
naprotiv, nema problema, on nije: bio u stanju da da ikakvu 


= književnu sintezu. On će vanredno živo ocrtati vrlo originalne 


151 


tipove, daće široke i potpune slike jako živopisnih sredina, 
ali sve je to samo slika i rad po površini, bez dubine i bez 
zamašaja, dato samo radi smeha i radi zabave. Nijedan naš 
pisac nije toliko sveo svoju ulogu na prosto zabavljanje pub- 
like, i imao tako malo viših i književnih ambicija.« 

Uzeto u cjelini, Sremčeva djela pokazuju da on nije bio 
samo slikar već je prema iznesenim pojavama zauzeo i odre- 
đeno stajalište. Ono je izrazito kritično. Vidi se to i po »Zoni 
Zamfirovoj«. To nije roman o starome Nišu, kako hoće Skerlić, 
već djelo s određenim problemom: borba između morala srca 
i morala profita. U njoj je prikazana pobjeda mladosti, ljepote, 
snage i pameti nad snagama novca, tradicije, interesa, klasne 
uskosti. Čovjek iz naroda, Mane, inače veseljak i po običnom 
shvatanju mangup, otima djevojku sinu iz dobre kuće, finom 
i opreznom Manulaću. Uostalom, etika djela iznesena je u 
stihovima što ih je naveo i Skerlić: 


Ako para nemame, 
Oka i pol sevdah imame. > 


Sremcu je očito bio odvratan moral novca i profita. Zato 
je on stajao potpuno na strani ljudi srca i rada. Zato je s lju- 
bavlju slikao svoga heroja, kujundžiju Manu, a gotovo kari- 
kirao njegova protivnika kod Zone, Manulaća. Taj inače dobro 
odgojeni bogataški sin nema zapravo određene mane, no pre- 
više trijezno misli na stjecanje. Sremac je očito shvatio kakve 
se razorne sile kriju u moralu profita, i svijesno se tome opro. 

S obzirom na to, Sremac je bio još jasniji u nekim drugim 
djelima, npr. u romanu »Vukadin« i u pripovijesti »Kapetan 
Marjan«. i 

.Gotovo svima Sremčevim kritičarima smetalo je što se 
»Vukadin« svršava nekako vulgarno. U čitavu romanu Sre- 
mac prikazuje kako se Vukadin dovija i muči da postane 
činovnikom. Ne pomaže ni radinost, ni lukavstvo, ni politički 
istupi. Sve mu se u odsudnom času izjalovi. No kad je u 


cirkusu uspio svladati magarca kojega nitko dotad nije mo- 


gao ukrotiti, postaje najednom slavan i dobiva ukaz za 
carinika. 

»Vukadin« nije pripovijetka s vrškom u epizodi o ma- 
garcu, kao što ni »Pop Čira i pop Spira« nije roman o konj- 
skom zubu. To je niz oštrih slika iz srbijanske stvarnosti u 
vremenu kad se stvarala birokracija, i u kome su se zbog 
položaja žrtvovala prijateljstva, politička uvjerenja, a sve 
više vladala nesposobnost, podlost, mito. » Vukadin« nije toliko 
humoristički roman, već satira, na mjestima gotovo krvava. 
U njoj je Sremac protestirao protiv pojava kakve su u Srbiji 
potkraj 19. vijeka postajale sve češće. Vukadinov magarac: 
ima u djelu simboličko značenje: u zemlji kao što je Srbija 
više vrijedi kakav uspjeh u cirkusu negoli pamet, poštenje 
i rad. Taj simbol je duboko istinit. Taj magarac nije bio samo 
simbol Srbije, već i stara Jugoslavije, jer je i u njoj kakav 
nogometni igrač značio kudikamo više od najboljih predstav- 
nika umjetnosti i nauke. 

Kapetan Marjan u istoimenoj pripovijesti stekao je svoj 
čin junaštvom u ratu. Zaljubivši se, htio bi se oženiti. No za 
ženidbu ne dobiva dopuštenje dok ne postane majorom. Zato 
mora polagati ispit. Učenje mu ide teško. Da svlada potrebnu 
građu, uči i po noći, krijepeći se vinom. Na kraju postane 
alkoholikom, a planovi o ispitu i ženidbi propadoše. 

Pavle Popović pisao je o Sremcu s mnogo naklonosti. Tu, 
Sremčevu pripovijetku držao je samo prikladnom za borbu 
Protiv alkoholizma. Kao da nije zapazio njezinu jetkost. U' 
njoj je Sremac s bolom protestirao protiv poretka u kome je 
čovjek dobar dok je spreman da se bori i da gine — no kad 
bi htio lične sreće, iskrsavaju pred njim tolike formalne. 
zapreke da na kraju poludi. ; 

Prikazujući svoje mnogobrojne tipove pustolova, kockara, 
trgovaca, izjelica, pijandura, činovnika, i sl, Sremac se re- 
dovno postavljao na stranu poštenih, radinih, bistrih. Ima u 
»Vukadinu« vrlo originalnih prizora o zabavicama što su ih 
Priređivale dokone ćiftice u časovima kad je u dućane dola-. 
Zilo malo mušterija. Posjedavši po ćepencima ispred svojih 
radnja, oni su tobože sukali nevidljive niti, protegnute s jedne. 
strane ulice na drugu, i tražili od neukih seljaka da preko. 
njih preskakuju. No Sremac je pokazao da ima i pametnih 
Seljaka koji tim Ćifticama odalame što ih ide. 

I najoštriji njegovi kritičari priznavali su Sremcu izrazit 
i jak realistički talenat, sa sposobnošću da opazi i iznese 
mnoštvo novih i vrlo zanimljivih. pojedinosti o ljudima. No 
. ujedno su tvrdili da je taj njegov talenat samo fotografski. 
. Pri tome su upozoravali na metode njegova rada: kako je 
pomno bilježio svoje doživljaje, karakteristične uzrečice što 
bi ih čuo od pojedinaca, kretnje tih pojedinaca, i sl. Izrečena 
je i tvrdnja kako on nije bio čovjek refleksije, kako nije imao 
nikakve svoje filozofije. 

Ako se pod filozofijom razumijeva određen logički sustav 
misli, izražen u apstraktnim pojmovima, onda je Sremac bio 
doista daleko od svake filozofije, pa i refleksije. To međutim 
vrijedi za najveći dio umjetnika, a ne samo za nj. Umjetnik 
se i razlikuje od filozofa po tome što svijet zahvata u slikama, 
a ne u pojmovima. No ako se pod filozofijom obuhvati svaki 
određen pogled na svijet, izgrađen na osnovu proučavanja i 
iskustava, pa makar i lirski obojen, onda su svi pjesnici ujed- 
no i filozofi, a naročito humoristi. 

Sva Sremčeva djela sačinjavaju suvislo jedinstvo koje 
izvire iz jedinstvenog piščeva nazora o ljudima i životu. Nije 
bez značenja da je Sremac počeo pisati u godinama kad je 
već bio iskusan i zreo čovjek. On je dotle motrio ljude u 
njihovim različitim položajima i s različitim svojstvima. Gle- 
dao je čovjeka u njegovoj malešnosti, u' sitnim užicima, pi- 
jankama, ogovaranjima, spletkama, ljubavima, u društvu, u 
uredima, u kafani, na ulici. Skerlić je imao pravo kad je 
tvrdio da je Sremac volio prikazivati ljude u pijanstvima, 
gozbama, krkanlucima, u čisto fizičkim užicima. Ali se ne 
može reći da je on upravo u tome gledao smisao života. Iz 
njegova se smijeha često potpuno jasno osjeća samilost čov- 
jeka koji gleda kako je jadno to čovječanstvo u svojoj težnji 
da bilo čime zasladi teškoće egzistencije, i kakva sve sredstva 
upotrebljava da bi se spasilo od bola, nevolje, tuge. On je sa 
žaljenjem prikazivao ljudsku plitkost, malograđansku ogra- 
ničenost, sve ono beskrajno sitno i beznačajno oko čega se 
kreću ambicije većine malih ljudi. 

Sremčeve konstatacije o sitnoći najvećeg dijela ljudi tako 
su očite da često nije jasno je li želio napisati satiru ili je 

stvarao iz ogorčenja nad sudbinom čovjeka. Neka njegova 
lica uživaju u tome što vrše male prijevare u kafani, ili su 
nesretna što doživljuju da ih drugi može nadmudriti u nov- 
čarskim poslovima (Kir Moša Abenšaam, Kir Geras). Ali iz: 
cijeloga njegova životnoga djela izbija ipak nešto vedro i 
utješljivo: vjera da su bolja čovjekova svojstva ipak jača. U 
njegovim najličnijim i najlirskijim stvarima fabula se uvijek 
svršava pobjedom malih i boljih ljudi, pobjedom dobrote 
(Ibiš-aga, Čiča Jordan, Zona Zamfirova). U pojedinim se 
Sremčevim djelima osjeća kako se piščev pogled mrači na 
vidiku prljavštine i sveopće pokvarenosti (Vukadin). No u 
cijelosti, iz njegovih pripovijesti i romana struji nešto pro- 
zračno, svijetlo. e : 

Što ta Sremčeva svojstva, ta njegova filozofija, nisu sva- 
gdje jasni i očiti, što ih on ne izriče otvoreno, posljedica je 
njegove umjetničke prirode, sastavni dio njegova realizma. 

Sremac je bio pripovjedač realist, a ne lirik i propovjed- 
nik. Srodnosti između nekih njegovih i Stankovićevih motiva 
i ugođaja pomažu da se bolje uoče i razlike između te dvojice 


pisaca. Stanković je pustio da se lirizam u njegovim djelima 


razlije do kraja; Sremac je naprotiv svoja osjećanja nastojao 
sakriti ispod realističkih pojedinosti. No upravo je njegov 
lirizam uzrok da je njegov realizam dobio osobita obilježja. 
Pojedinosti za svoje pripovijesti Sremac je doduše crpao iz 


iskustva. Očito je ipak da njegov realizam nije posljedica či- 


hjenice što je on upoznao mnoštvo životnih detalja. Taj je 
realizam izraz duboke istinitosti do koje niti jedan pisac ne 
dolazi samim sabiranjem površinskih fakata, već poznavanjem 
čovjeka. 

Sremčeva su djela krcata pojedinostima. U svakoj gotovo 
njegovoj rečenici izneseno je kakvo opažanje o čovjeku i 
životu. Iz toga bogatstva opažanja izvio se i Sremčev stil. 
Sremac piše zbijeno, sočno, ne razvlači, ne kiti, svodeći kat- 
kad broj riječi na gotovo statističarsku suhoću. Ali se iz nje- 


- gove škrtosti na riječima izvijaju slike pune životne istinito- 
osti. Vidi se to već iz navedenih rečenica »Zone Zamfirove«, a 


osobito iz posljednjeg poglavlja »Popa Ćire i popa Spire«, kad 


je govor o sastanku između popa Pere i Jule, te o Julinoj 

djeci. Na nekoliko strana sve je rečeno ili natuknuto: i neka- 
dašnji odnos između Jule i Pere, i njezina sreća: u braku, i 
naivnost djece koja hoće da se provozaju i koja ne shvataju 
težine međusobnih ljudskih veza i ograda. 

Opazivši kraj Jule djecu, Pera počinje govoriti o njima: 

»— A-a-a, a ti tu... to su, izvesno, sve vaša... je P te? 

— Jeste — reče Jula milokrvno, pa ih pogleda meko 
materinski. ' 

— Pa jesu 1 dobri, slušaju 1' svoju mamu i tatu koji se 
. o njima brinu i dan i noć? — pita putnik i gleda milo decu. 

— T-a-a-a-a, dobri su... samo onaj najveći... — reče 
i pruži mu na zahtev ono najmanje. 

Putnik ga uze u kola i poljubi, i metnu ga na koleno. 
Kad videše ono troje ovo u kolima, izjaviše i oni složno i 
jednoglasno da i njih metnu u kola. 

Nasmejaše se i putnik i ženica. I ona uze jedno po jedno, 
i potrpa ih u kola, koja sad izgledahu od silnih detinjih gla- 
vica kao da se iz bostana vraćaju. 


— Ajte, deco, s kola, oće gospodin popa da ide — veli 
ženica deci, i htede da ih skine sa kola. 

Ali deca neće sa kola. Udarilo sve četvero u plač i dreku, 
pa neće dole, nego zovu mamu da i ona sedne u kola. 

— Doći će popa; sad će se on vratiti! — umiruje ih 
putnik. 


_— Doći ćemo — uverava putnik rasplakanu decu. — Da- 


bome da ćemo doći. 

— Eto vidite, lude jedne, a vi plačete. Dabome da će doći. 
To su naši dobri prijatelji... Gospodin popa voli tvoga babu, 
pa će on doći opet... On voli babu... 

— I mamu voli? — reče jecajući mali Iva, koga držaše 
Jula na ruci. — Je P, mama, i mamu voli? — reče dete kao 
malo utešeno, ali jednako uplašeno i uplakano, pa turilo prst 
u usta i gleda mater uplašenim i pitajućim pogledom. — I 
mamu voli? < 

— Jeste, lane, i mamu on voli... i mamu!... sve voli 
. gospodin popa, sve; i tvoju mamu voli — reče Jula umiriva- 
jući ga i brišući suze detetu i sebi krišom... — Doći će on 
opet...« ta : . 
Od takvih pojedinosti sačinjen je bolji dio Sremčevih 
djela. Njih nije mogao zapaziti i zabilježiti čovjek koji bi: 
reporterski išao od predmeta do predmeta. Mogao je to učiniti 
samo umjetnik koji ispod površine najobičnijih ljudskih gesta 
vidi suštinu životnih pojava i odnosa, vječno kretanje života, 
njegovu vječnu ljepotu i pod oblicima koji su nam često toliko 
poznati da ih već i ne zapažamo. Nisu veliki umjetnici oni 
koji izmišljaju neobične i čudovišne pojave, već stvaraoci 
koji otkrivaju vječnu poeziju i u onome u čemu sami živimo. 
Pišući nekrolog Sremcu, Matoš je njegova »Popa Ćiru i 
popa Spiru« uz »Ivkovu slavu« ubrojio među ona djela koja 
će živjeti dok bude našega jezika. Je su li baš ta dva romana 
najbolje Sremčeve umjetničke tvorevine, može se i sumnjati. 
Ali da .je Sremac bio umjetnik, jedan od najvećih u Srba, 
pokazuje svaka znatnija analiza njegovih spisa. Njegova je 
nevolja bila u tome što se nespretno upletao u političke i 
kulturne borbe. Gotovo svatko tko je poslije toga o njemu 
pisao polazio je od te činjenice i prosuđivao ga više manje 
po njoj. Međutim je i u njegovu slučaju jasno da je on u 
politici i društvenim pitanjima mogao biti i natražan — a 
da je ipak u njegovim umjetničkim ostvarenjima vrlo jasna 
težnja za nečim novim, boljim, ljepšim, što ne donose privi- 
legirani i tašti, već često upravo ljudi bez položaja i tradicije 
ali sa snagom uma i srca. ' 
Kao svako umjetničko djelo, i Sremčevi su romani i pri- 
«povijesti izraz svoga vremena i dokumenat o njemu. Njihova 
se vrijednost može procijeniti po tome što sadržavaju «istini- 


tost i svježinu i izvan svoga doba. Prilike iz kojih su nikli 


davno su se promijenile. No'njihova istina o čovjeku i životu 
doima se u mnogo slučajeva kao i u godinama njihova posta- 
nja. Gubeći vezu s vlastitim razdobljem, oni postaju sve više 
dokumenat o čovjeku — s njegovim vječnim težnjama za 
Promjenom, usponima, porazima, kolebanjima, ali i s.njego- 
Vom sposobnošću da se bar načas otme sitnoći i bijedi. 

Posljednje poglavlje »Popa Čire i popa Spire« daje po- 
ticaja da se lakše uoče neke crte i drugih Sremčevih djela. 
Upoređenje pak tih djela sa spomenutim romanom pruža 
mogućnost da se i on bolje shvati. 

Upoređen sa »Zonom Zamfirovom«, »Vukadinom«, »Ka- 
petan-Marjanom«, »Pop Ćira i pop Spira« prestaje biti samo 
roman o prijateljstvu i svađi dviju porodica. On je djelo o 
ljudskim naravima, težnjama, manama i prednostima. Njegov 
je smisao izrazito Sremčev. Kao. i u »Zoni Zamfirovoj«, u 
borbi između taštine, naduvenosti, bogatstva s jedne strane, 
a dobrote, jedriostavnosti.i sposobnosti s druge, mogu prvi na- 
čas i prevladati. No konačna pobjeda pripada ipak drugima. 
Ne pobjeđuje Manulić i Melanija, već Mane i Jula. — 

O tome je li posljednja glava romana upravo organski 
srasla sa samim djelom bio je na čistu i sam Sremac. Stoga 
joj je i dao podnaslov »koja će sadržajem svojim začudo 
mnogo biti nalik na one štamparske pogreške koje se obično 
u svakoj, pa i u najboljoj knjizi spominju na kraju (gde, to 
jest, piše: kako je, i kako bi trebalo da je u knjizi).« 

To je poglavlje posljednji, potrebni potez umjetnika, koji 
je očito bio nuždan, jer bi bez njega ostalo nešto nedorečeno, 
ili ge iz djela ne bi dalo pravo razabrati što je pisac njime 
htio reći. A o tome i načelno imaju više prava da govore sami 
stvaraoci nego njihovi kritičari. . 

(Rad Jugoslavenske akademije znanosti i umjetnosti, 1954, 
knj. 301) iZ 



























ŠENOINA »SELJAČKA BUNA« 


1 


 >U historijskom romanu moraš analogijom između pro- 
šlosti i sadašnjosti narod dovesti do spoznaje samoga sebe. 
Pusto hvalisanje praotaca, krvava slava prošlih vremena nije 
zadaća našeg historijskog romana. Prikazati valja sve gri- 
gene, sve vrline naše minulosti, da se narod uzmogne čuvati 
grijeha, sljedovati vrlinu.« 

4 : U predgovoru prvome izdanju »Seljačke bune« u zasebnoj 
knjizi (1878) Šenoa je spomenuo one njezine sastavne dijelove 
koji se odnose na prošlost: povijesna vrela, težnje i držanje 
pobunjenih seljaka, njihove prednosti i nedostatke. Vrijedi da 
se ogleda i druga strana: kakvu je analogiju između prošlosti 
1 svoga vremena htio istaknuti? 

G. 1877, kad je taj roman o pobuni seljaštva protiv feu- 
dalaca objavljen u »Vijencu«, feudalizam je kao gospodarski. 
tav u Hrvatskoj već gotovo trideset godina pripadao pro- 
osti. To je bilo razdoblje kad se u nas sve više jačalo 
£ rađanstvo, dajući svoje obilježje.i državnoj upravi i školstvu, 
i kad je novčano gospodarstvo u punome zamahu. U šezdese- 
tim se i sedamdesetim godinama stvaraju već zameci radni- 
&og gibanja, s. određenijim glasovima o socijalizmu. To je 
doba kad Starčevićevo pravaštvo zadobiva sve više pristalica, 
Osobito među malograđanstvom. O položaju pak seljaštva 

predstavnici tadašnjih hrvatskih stranaka i tvorci njihovih 
programa jedva da govore — kao da su dokidanjem kmetskih 
odnosa u g. 1848. riješena sva pitanja. 

A ipak je u cijelom tome vremenu problem seljaštva 
ostajao glavnim pitanjem hrvatskoga ekonomskoga i društve- 
noga života. Ostajući nekako izvan računa hrvatskih građan- 
skih političara i javnih radnika drugih vrsta, ono se ipak 
nametalo pažnji i brizi svakoga onoga tko je dublje zagledao 
u previranja i trzavice u hrvatskome narodu. Među takvim je 
ljudima bio i Šenoa — od prvi godina svojega književnoga 
rada. Za odnos velikoga dijela hrvatskih intelektualaca prema 
seljaštvu karakterističan je slučaj s njegovim »Barunom Ivi- 
com«. Kad je ta novela izišla u »Vijencu« (1874), napadnut je 
njezin pisac u nekom pokrajinskom listu s obrazloženjem: u 
»Vijencu«, časopisu za, građanstvo, nisu potrebne pripovijesti 
o seljacima. Šenoa je na to odgovorio: 

»Dakle pripovijetka koja govori o samim seljacima pri- 
staje samo u pučki list? Po tom bi novela koja govori o ratu 
pristala samo u Milit&rzeitung, koja govori o kakvom sveće- 
niku, samo u Katolički list... Ivica je uvršten u Vijenac, ne 
bi li gospoda bar časak razmišljala o nevolji našega puka, puk 
znade za svoje rane, al' gospodi, tim liječnicima puka, valja 
kadšto pokazati pravu dijagnozu bolesti.« 

Ovako kako su se prema seljaštvu odnosili spomenuti 
člankopisac i Šenoa, stajalo je u to vrijeme cjelokupno gra- 
đanstvo Hrvatske: najveći dio s Njeni ji a tek 
neznatan broj nastojao ga je shvatiti. | 


Razrešenje feudalnih odnosa u g. 1848. provedeno ja kod 
nas u vrijeme kad se seljaštvo već nije moglo mnogo okori- 
stiti svojim novim položajem. Agrarna produkcija, glavni dio 
hrvatskoga gospodarstva kroz stoljeća, dolazila je kod nas u 
krizu već u prvoj polovini 19. vijeka. Gospodarenje starim 
metodama postajalo je sve više nerentabilno. Oko pedesetih 
godina, kad je u zapadnoj Evropi već bila provedena indu- 
strijska revolucija, bila je poljoprivreda, sa starim načinom 
obrađivanja žemlje, gotovo teret, ne mogući da konkurira 

“ novčarskom i trgovačkom kapitalu. Hrvatsko plemstvo i vla- 
snici većih posjeda zemlje imali su da biraju između dva puta: 

ili da svoja gospodarstva vode suvremenijim načinom, ili da 
se i sami dadu na industrijske pothvate, trgovinu, novčarstvo 


isl Ijedno i drugo pokušavali su od četrdesetih godina dalje. 


Pri tome su gotovo sasvim puštali s vida seljaštvo — ili su 
mu pristupali samo s obzirom na interes svoje klase. 
Hrvatsko-slavonsko gospodarsko društvo, osnovano god. 
1842, imalo je u prvom redu svrhu da upoznaje hrvatske po- 
ljoprivrednike s racionalnijim metodama u obradi zemlje, da 
se na taj način povećaju prihodi njihovih imanja: Pri tome 
treba istaći dvoje: pod gospodarstvom razumijevali su njegovi 
osnivači samo poljodjelstvo, a pod gospodarima samo veće 
posjednike (feudalce, imućnije svećenstvo). Članovima društva 
bili su doduše i neki hrvatski intelektualci, koji baš nisu imali 
mnogo zemlje (Vraz, braća Mažuranići), a važnije funkcije u 
njemu vršili su književnici (Rakovac, Vukotinović, Šulek). No 
upravo taj njihov rad i njihovo stajalište prema konkretnim 


pitanjima značajni su za njegov smjer i postavljene zadatke. 


Za društveni: sastav spomenutog društva odlučno je da 
mu je prvi predsjednik bio biskup Haulik, a odbornici razli- 
čiti grofovi, baruni, plemići. Ni poslije g. 1848, nije se to bitno 
izmijenilo — iako su na sastancima i u društvenim organima 


od zgode do zgode izbijali glasovi protivni dotadanjem nje- 


govu cilju i radu. 


Bez obzira na shvatanja pojedinih njegovih funkcionara, 
gospodarsko je društvo i prije g. 1848, a i dugo vremena po- 


slije te godine imalo pred očima uglavnom interese velikih 
posjednika: prije ukidanja feudalizma išlo je za tim da se 


modernizira agrarna produkcija, a poslije njegova ukidanja 
da se sačuva veliki posjed — ili jeftinom radnom snagom, ili 


jeftinim zajmovima. I u jednom i u drugom slučaju zanim- 


ljivo je stajalište što su ga članovi društva zauzimali prema 
seljaštvu. 


I prije g. 1848. javljali su se u nas glasovi da bi hrvatskog 
seljaka trebalo gospodarski prosvijetliti. Pri tom je jasno 
istaknuta svrha: bude li kmet bolje gospodario, imat će i 
Njegov feudalni gospodar više koristi. Zato su čak stali pri- 
Teđivati i predavanja. Prema jednom izvještaju u Gospodar- 


skome listu od 1845. uspjeh je bio slab. Seljaci su ma požive 

za sastanke reagirali sliježući ramenima, uz primjedbu: »E, 


da, brine se za nas naša gospoda!« Ili su pak riieiia »Ako. 


bude zapovijest, morat ćemo doći.«! 

Razrešenje feudalnih odnosa značilo je, s jedne strane, 
kraj stanju od kojega je hrvatska ekonomija imala u prvoj 
polovini 19. vijeka samo nepovoljne posljedice. S druge strane, 
i seljak i dotadašnji feudalac postavljeni su time pred nove 
probleme: problem novca ili radne snage, ili i jednoga i dru- 
goga. Veliki posjednici nisu već imali besplatnih radnika kao 
prije, te nisu mogli sniziti troškove proizvodnje. Mali pak 
gospodari, uključivši ovamo i seljake, nisu imali novaca i po- 
trebnog oruđa da bi usavršili svoj način gospodarenja. Po- 
sljedica je bila: propadanje i jednih i drugih. 

Kao središnje pitanje hrvatskoga ekonomskoga života 
postavilo se poslije g. 1848. pitanje zadruga. O tome su kod 
nas postojala dva oštro odijeljena gledišta: protiv zadruga, i 
za njihovo održavanje. 

U razdoblju feudalizma i naturalnoga gospodarstva imale 
su zadruge određen zadatak, u skladu s tadašnjim prilikama. 


One su bile zatvorene ekonomske cjeline koje su udovoljavale | 


svima potrebama svojih članova, i ujedno su mogle izvršavati 
obaveze prema feudalnim gospodarima. Pri tomu im nije bio 
potreban kakav novčani kapital. No kad je, u prvoj polovini 
19. vijeka, postajao sve jačim pritisak novčanoga gospodar- 
stva, zadruge su se počela klimati, pa. i raspadati. Taj se pro- 
ces ubrzanim tempom nastavio iza 1848. 

U odnosu prema zadrugama bili su jednodušni svi veliki 
posjednici i kapitalisti. Po njihovu je mišljenju zadruge tre- 
balo bez odlaganja ukinuti, jer će samo na taj način biti do- 
voljno radne snage za poljoprivredu i industriju u nastajanju. 

Razumije se da nisu svi pisali jednako i otvoreno. Umje- 
sto da iskreno priznaju da im je samo do jeftine radne snage, 
predstavnici velikoga posjeda i novčari nastojali su svoje inte- 
rese zaodjenuti riječima o brizi za opće dobro ili za moral. 
U godinama između 1848. i 1870, kad je stvoren zakon o za- 
drugama, u Hrvatskoj se često javljaju članci o štetnosti za- 
družnoga života, o lijenosti seljaka, o neproduktivnosti seljač- 


1 List mjesečni hrv.-slav. Gospodarskoga društva 1845, br. 63. 

koga posla, itd. Zadruge se u njima proglašuju izvorom 


nemorala, jer katkad i po deset bračnih parova spava u istoj 
prostoriji. Seljačko gospodarstvo, po takvu shvatanju, ne pri- 


donosi ništa zajednici, jer se seljak drži načela da proizvodi 
samo onoliko koliko mu je potrebno. Seljak — tvrdili su — 
nije sposoban za napredno gospodarstvo, jer radi onako kako 


su radili njegovi stari. Zadruge djeluju nepovoljno na svoje 
članove, nukajući ih na lijenost — jer gdje pojedinac zna da 
mu je u zajednici osigurana egzistencija svodit će svoj rad na 


najmanju moguću mjeru. Tek u individualnom gospodarstvu 
nestat će, po takvu mišljenju, svih tih negativnih strana se- 
ljačkoga života. 

U tim godinama, kad se opširno raspravljalo što treba 
učiniti sa zadrugama, padale su i ovakve izjave: cijela je 


Hrvatska samo jedna jedina krčma (jer seljaci popiju sami 
sve vino što im ga daju vinogradi); svuda je zadruga središte 


spolne razvraćenosti, neznanja, lijenosti. U nizu izjava i čla- 
naka, što su potjecali od različitih gospodarskih stručnjaka i 
predstavnika velikoga posjeda, nema nepovoljnoga izraza koji 


nije bio upotrebljen kad je trebalo obilježiti seljačku glupost, | 


zaostalost, nečistoću. 
Pojedinci su mogli imati i kakve stvarne podatke za 
svoje tvrdnje. Ali činjenice govore najbolje kako je tada 


živio hrvatski seljak u pojedinim krajevima. 


U jednome dopisu iz Hrvatskoga Zagorja iznosi već g. 
1848. Stjepan Iveković: 

»I tako ima najmanje jedna trećina kuća gdje do Uskrsa 
nije kućnoga kruha, gdje nemaju čim začiniti, osim sirutkom 
ili troskom.« 

»Djelajući više puti popis gdjekojega cijeloga imetka, na- 
đoh po ljetu gdje je bilo 5—6 parova oženjenih. Kmetija bija- 
še od 1—2 selišta (sessio), pa nisu imali u kući ni sočiva, ni 
jedne voćke, ni svojega djelovnoga maršeta, i samo 2—3 ko- 


koši. Žive (razumije se da se njeki izuzimlju) od kruha, jedu 
Nezačinjenu repu, kupus (zelje), salatu i ugorke.« 


»Oblače se vrlo slabo. Bosi hodaju po ljetu i bolji gospo- 
dari. 3—4 tjedna nose isto rublje.«! 





1 List mjesečni 1844, br. 87. 

U jednome dopisu Narodnim novinama iz Hrvatskog pri- 
morja (g. 1854) izvješćuje se da seljaci tamo kuhaju smrekove 
bobice ili suše drop, pa od toga prave kruh. 

God. 1861. konstatiraju u Gospodarskom listu da hrvatski 
seljak nije nikada dobro živio: prije g. 1848. teglio je za dru- 
ge, a poslije te godine, s raspadanjem zadruga, postajao je 
često bespomoćan, ili lakomislen. U različitim se dopisima 
iznosi kako su seljačke kuće i staje loše, kako seljačka marva 
gladuje, kako seljaci imaju kruha tek za jedan dio godine. 
Dok su feudalci nakon razrešenja kmetskih odnosa dobivali 
jeftine zajmove da bi svoja gospodarstva mogli modernizirati, 
dotle su na seljaka navalili novim porezima, ne brinući se 
kako će doći do novaca. Zato su selima zavladali lihvari, uzi- 
majući i po 200% kamata za uzajmljeni novac. »Nekoliko lih- 
vara u selu kadro je upropastiti selo«t izvješćuje god. 1860. 
riječki župnik Franjo Žužel. ' 


U tome vremenu ekonomskoga previranja hrvatski su 


napredni književnici ostajali dosljedno i uporno na strani 


seljaštva — često i protiv mišljenja i interesa onih koji su * 


stajali na čelu Gospodarskoga društva. 

Vukotinović je već g. 1845. nastojao društvu dati smjer 
protivan onome što su mu ga namijenili osnivači. Po njegovu 
mišljenju, glavnu brigu treba posvetiti malim, seljačkim gos- 
podarstvima, jer su seljaci jedini koji se poljodjelstvom bave 
ex professo. Seljaci su, prema Vukotinovićevim riječima, čla- 
novi države, od kojih gospoda zahtijevaju mnogo, ali se vrlo 
malo brinu da ih u čemu pouče ili da im život olakšaju. 
Gospoda nastoje da što više prigospodare, jer ih na to tjera 
luksus; ako nisu dobri gospodari, padaju u dugove i propa- 
daju. Seljak je zadovoljan onim što privrijedi.? 

Kad je, nakon propasti feudalizma, trebalo zauzeti od- 
ređeno stajalište prema problemu zadruge, školstva, itd, 
hrvatski su napredni intelektualci zastupali isto mišljenje — 
katkad u vrlo radikalnom obliku. 

— U pitanju zadruge svi su oni — i Vukotinović, i Šulek, 
i A. T. Brlić, a i manje poznati — ustali u obranu zadruge 


1 Isto, 1860, br. 21. Ć 
2 Isto, 1945. (Izvještaj glavnom odboru) 

kao cjeline, koja štiti interese svojih članova i čuva seljaka 
od proletarizacije. Protiv onih koji su htjeli da seljaštvo ki- 
danjem zadruge namjerno osiromaše, da bi došli do radne 
snage, hrvatski su intelektualci istakli načelo: seljaštvo treba 
obraniti od navale kapitalista. Već g. 1850, kad se pitanje 
zadruge tek postavilo, pisao je profesor Josip Partaž: 
»Ukinućem partijarhalnog života došli bi poveći gospo- 
dari lakše do slugu — ali da se za privrednu korist najmanje 
klase najveća strana naroda našeg ovakvom ubitačnom zakon- 
skom naredbom — gdje se jedva izbavila jarma — iz slobod- 


* nih i neodvisnih državljana u sluge i robove nekolicine pre- 


tvori, mislim da nijedan pravi rodoljub naroda svoga zaželjeti 
neće.«1 
Andrija Torkvat Brlić — koji je u Parizu g. 1848, upo- 


znao težnje francuskoga proletarijata — istupio je g. 1850. 


protiv gospodarskoga individualizma koji bi nastao posvema- 
šnjim ukidanjem zadruga. Već te godine — 22 godine prije 
pojave Markovićeve »Srbije na istoku« — tvrdio je kako se 
zadrugama mogu spriječiti nepovoljne posljedice kapitalisti- 
čkog sustava. Komunizam i socijalizam, koji se javljaju na 
Zapadu, i koje predstavnici kapitalizma drže strašilima, za 


nas će biti samo jedna etapa u razvitku: 


»Mi se ne trebamo zapadnih strašila, komunizma i soci- 
jalizma, bojati; nama teorije Saint-Simona dolaze kao stvari 
bez ikakve pogibli.«* Napredni hrvatski intelektualci pedese- 
tih i šezdesetih godina zauzimali su određeno stajalište i 


Prema feudalcima u propadanju, i prema buržoaziji u pora- 
stu, i prema seljaštvu. 


Kad su veliki posjednici neprestano tražili jeftine zaj- 


move za podizanje svojih gospodarstava, i odredbe o maksi- 
malnim plaćama radništvu, Šulek je pisao: 


»Novci uzajmljeni drugdje i uloženi u gospodarstvo od 


naše vlastele, kao da su bačeni u vodu.« 


»Vlastela su slabo marila za gospodarstvo i dok je bilo 
rabote, a seljak, ostavljen sam sebi, jedva je dospijevao svr- 


oŠšiti posao, a kamoli se baviti naukom.« 





1 Isto, str. 115. 
? Isto, 1850, str. 122. 

»Nu tko uzajmi ovih novaca da ih potroši u Beču ili u 
toplicah, on će se slabo pomoći, pospješit će svoju propast.«! 

O vezi sa zakonom o ograničenju diobe pisao je neki M. 
K. o zastarjelosti zadruga. Tvrdio je: dok postoje zadruge, 
nema proletarijata, pa zato nema ni radnika, i zato kod nas 
ne može procvati obrtnost i gospodarstvo: 

»Ogledajmo se na prosvijetljenu Englesku, Francusku, a 
i istu Italiju, gdje gospodarstvo i obrtnost na najvišem stup- * 
nju stoji, upravo što imade sijaset proletarstva, a s njima 
sigurnih težaka i radnika; pa ipak svaki radnik bolje i udob- 
nije živi negoli naš seljak.«2 

Na ovo dodaje Šulek: 

»Neka ide (tj. pisac članka) u London, to središte zapadne 
civilizacije, naći će ondje 100.000 ljudi koji se biju i prebijaju 
od nemila do nedraga, gladni i goli, bez stana i podstrešja, te 
napokon dušu puste od glada, na ulici 

Proletarijat — nastavlja Šulek — ne daje težake, jer rad- 
nika postepeno istiskuje stroj. Naša je pak zadruga neke vrste 
socijalističko uređenje. 

Bojovni kapitalizam htio je u svome naletu rušiti sve za- 
preke koje su mu stajale na putu — pai zakon o lihvi. U Gos- 
podarskom su listu na takav pokušaj primijetili: važniji su 
interesi svih državljana, nego koristoljublje nekolicine bečkih 
novčara.“ ; 

Prema složnoj navali feudalaca i kapitalista na seljaštvo, 
hrvatski su napredni intelektualci stali u njegovu obranu — 
ne poričući pojedinih navoda, ali svodeći ih na dublje uzroke. 

»Da je naš puk glup i neuk, to se ori posvuda iz inostranih 
i domaćih usta; jedni to govore uz preziranje, drugi iz saža- 
ljenja« — konstatira Šulek g. 1860, ali usto dodaje: Nije tome 
kriv seljak, nego oni koji se za nj nisu brinuli. »Bez škola — 
dodaje on — bili bi i Kopernik, i Karamzin, i Dositelj, i Šafa- 
rik ostali neznalice.«5 


1 Isto, 1859, br. 12, 26. 

2 Isto, 1864, str. 119. 

3 Isto, 120, 

4 Isto, 1866 (Ima li se ukinuti zakon o lihvi) 
5 Isto, 1860, br. 21. , 

U tim godinama, kad su se imućnici različite vrste zgražali 
nad zaostalošću i divljaštvom hrvatskoga seljaka, vrlo se često 
izvješćuje o slučajevima da poreski ovrhovitelji, koji u sela 
: dolaze uz pratnju vojnika, nemaju što odnijeti; jer je seljaštvo 
sasvim ogoljelo. G. 1860. pisao je Luka Botić, iz Đakovštine, 
kako su seljacima egzekutori oduzimali sve: »posljednju mjeru 
brašna, jedini komad slanine, posljednju kap pića, žito nepož- 
onjeveno i travu nepokošenu, i vola iz pluga, i konja od rala, 
i kotlić bez kojega ne može seljak da ugrije malo vode, i sud 
ma kakav, pa do najposlije i krpanu vreću.«! 
U to doba, kad su predstavnici i branitelji povlaštenih 
klasa svoje interese nastojali zaštititi tako što su sve terete 
prebacivali na seljaštvo, hrvatski su intelektualci tražili prije 
svega škole. Započeo je to već Ljudevit Vukotinović u svojoj 


Andrija Torkvat Brlić, Perkovac itd. Baš zbog tih razloga u 
Hrvatskoj su pedesetih i šezdesetih godina na dnevnom redu 
pedagoška pitanja. O problemu školstva piše se i u književnim 
časopisima (Neven) i u novimama (Pozor, Gospodarske novine). 
 Pedagogijom se u ovo doba bave i stručnjaci (Ivan Filipović, 
Mijat Stojanović, Đuro Rajković) i nestručnjaci (Ivan Perko- 
vac, Bogoslav Šulek). Hrvatska pedagogija 19. vijeka nije po- 
nikla iz knjiških interesa, nego iz stvarnih potreba. Pogledi 
što su ih pojedinci zastupali mogli su biti različiti, ali uzroci 
što su ih iznosili, bili su uvijek isti: uvjerenje da je hrvatski 
seljak bio dosad zanemaren, i da ga treba osposobiti za samo- 
stalan ekonomski život — da se na taj način obrani od feuda- 
laca u propadanju i od grabežljivoga kapitalizma. 

i Iz istih uzroka javljaju se u ovom razdoblju novele u 
kojima se prikazuju seoski učitelji i učiteljice (Tanko Jurković: 
Ulomci iz lomna i krševita života starovjerskog pučkog uči- 
telja, Seoski mecenati; Ivan Perkovac: Stankovačka učiteljica, 
Župnikova sestra). U toj atmosferi nastao je niz Šenoinih 
Pripovijesti u kojima je prikazano seljaštvo. 


— 


1.Isto, 1860, br. 28. 

August Šenoa dozrijevao je u godinama kad se u hrvat- 
skom ekonomskom i društvenom životu odvijao spomenuti 
proces: feudalci su propadali, kapitalisti su sve više jačali, a 
seljaštvo nije, nakon ukidanja zadruga, moglo da se održi. Sin 
maloga obrtnika i pripadnik malograđanstva, koje -je također 
bilo na udaru nasrtljivog kapitalizma, Šenoa je već svojim 
prvim člancima nakon sloma apsolutizma (1860) istupio kao 
mladić koji se zanima za sva pitanja javnog života, te u svim 
slučajevima zastupa napredne poglede. 

Seljački život i seljaštvo poznavao je Šenoa samo iz dale- 
ka. Ali je očito nastojao da ih prouči. Među prve njegove sa- 
: stavke ide upravo članak o seljaštvu: »Još nešto o zadrugi« 
(1861). Napisao ga je u vrijeme kad je hrvatski sabor — koji 
je doskora bio raspušten — htio urediti pravne odnose u Hr- 
vatskoj, poremećene apsolutističkom vladavinom. Među takva 
neriješena pravna pitanja išlo je pitanje zadruge. Upravne i 
sudske vlasti dijelile su i kidale zadruge i po Verbčeziju, i po 
Trebonijanu, i po Gratijanu, ne osvrćući se na specifično naše 
prilike koje su zadrugu i stvorile. 

Šenoa je svoj članak napisao trijezno i ozbiljno. Očito je 
da je problem prije toga ispitao i s ekonomske i društvene, a 
i političke strane, i da mu je on postao sasvim jasan. Nije 
istupio niti kao protivnik zadruge, niti kao njezin sentimenta- 
lan branič. Polazeći od stajališta da je zadruga plod specifič- 
nih ekonomskih i društvenih prilika, tvrdio je«da je treba i 
razriješiti u skladu s tim prilikama — da .to bude na korist, a, 
ne na štetu našega narodnoga gospodarstva. 

Šenoa je bio načelan protivnik feudaliznia, držeći da se 
»jaram feudalizma toli božjom koli naravnom zakonu protivi«. 
Taj su jaram, po njegovim navodima, Slavenima narinuli rat- 
nički i pobjednički narodi (Nijemci, Mađari). Iako je držao da 
je i feudalni sustav stvoren nužnom zakonitošću ekonomskoga. 
razvitka, karakterizirao ga je riječima: »Dobitnik uživaše u 
lijenosti svojoj plodove podjarmljenika.« i 

Isto je tako Šenoa ustao protiv novog, kapitalističkog sus- 
tava, po kome se sve svodi na novac, i u kome se sav smisao 

života pretvara u brojke i interes. Među svojim prvim Zagre- 
buljama (1866) karikirao je tip rentijera, vlasnika vrijedno- 
snih papira.! ' 

Po Šenoinu prikazivanju, zadruga se osnivala na kolek-. 
tivnosti gospodarstva. Ona je nastala u vremenima kad nije 
bilo ni kapitala, ni parnih plugova, ni gospodarskih društava, 
ni nadničara da se zajedničkom obradom zemlje privrijedi sve 
što je njezinim članovima potrebno. Ona nije plod krvne veze, 
nego gospodarskih interesa. Prema tome, i pri diobi zadruga 
treba ići za tim da se ne griješi »proti komunističkoj naravi 
zavoda«. Zato se ona ne smije cijepati na pojedince nego na 
obitelji. No Šenoa nije bio za to da se pošto-poto sačuvaju 
stare zadruge, jer bi to zhačilo zadržati poljodjelski karakter 
naše zemlje: 

»Nije konisno po zemlju — izvodio je — kad je isključivo 
poljodjeljska, jer ne može da se u namirivanju današnjih po- 
treba s inim zemljama takmi, jer joj nije moguć napredak. 
No s druge strane ne valja država sasvim obrtnička, jer je 
ma kakva promjena ili kriza lako upropastiti može. Naša je 
najveća želja da i mi što obrtniji budemo, no prije svega mo- 
ramo valjati kao poljodjeljci, što još ne valjamo.« 

Ukidanje zadruga kako su ga predlagali pristalice potpune 
slobode u ekonomskom životu dovele bi, kaže Šenoa, naše se- 
ljaštvo do siromaštva: seljak bi morao prodavati zemlju, koju 
će kupiti tuđinac, »a naš seljak proletarac bit će njegov rob.« 

Stanje seljaštva bilo je u Šenoino doba, prema njegovu 
shvatanju, očajno. »K tome nadođe i brzi prijelaz iz ropskoga 
stanja kmeta, bez brige i napretka, u slobodu gospodara, bez 


. nauke i razvitka poljodjeljstva, koji ipak nesnosni teret izrav- 


noga i neizravnoga poreza nositi moraše.« 

Sudeći po ovome članku, Šenoa je već s dvadeset i tri 
godine života shvatio hrvatske ekonomske i društvene proble- 
me, stojeći prema njima na istom stajalištu na kome i hrvatski 
intelektualci, stariji od njega po dvadeset i trideset godina. 
Kad je nekoliko godina kasnije stao da se intenzivnije bavi 
novelistikom, postavio je sebi određen cilj: da na realističan 
način prikazuje hrvatski život svoga vremena i da ujedno 


1 Šenoa, Feljtoni (izd, Binoza, 1933), str. 162—163. 

iznosi ona razdoblja hrvatske prošlosti koja imaju nešto zajed- 
ničko s njegovim dobom. Već je u članku »Naša književnost« 
(1865) istakao kao zadatak hrvatskoga i srpskoga književnika 
da se zadubljuje u problematiku, društvenoga života. Kad se 
postepeno teorijski sve više približavao realizmu, postavljao 
je još konkretnije zadaće s obzirom na teme što bi ih hrvatski 
pripovjedač morao obrađivati: 

»Prebrzi, nenaravni razvitak naroda u kratko vrijeme, 
kobni upliv tuđinstva ... zadruge, neznanje i nemir puka...<* 

Šenoa je stvarno osnovao hrvatsku seosku novelu. Bilo je 
i prije njega i u njegovo vrijeme u nas pisaca koji su opisivali 
selo i seljaštvo. Ante Kovačić drži osnivačem hrvatske seoske 
novelistike Petra Bučara (1815—1894). Selo i seljake dodirivali 
su u svojim pripovijestima i romanima i Dragojla Jarnevićeva, 
i Miroslav Kraljević, i Ilija Okrugić, i Janko J urković. Svaki 
je od njih znao da zapazi po kakvu značajnu crtu. Ali su oni 
prilazili seljaku nekako s visoka. Petar Bučar je u svojim 
»Selskim pripovijestima« (1875) više propovjednik i morali- 
zator nego slikar. Dragojla Jarnevićeva gubi se u prikazivanju 
znatnijih i neznatnijih događaja, ne zalazeći u jezgru proble- 
ma. Miroslav Kraljević iznosi seljaka više kao kuriozitet nego 
što bi nastojao da shvati njegov život. Jurkovića su više zani- 
male sudbine seoških intelektualaca i poluintelektualaca negoli 
seljaci s njihovom ekonomskom i društvenom problematikom. 
Perkovac je sve svoje novele pisao s izgrađenim pogledom na 
društvo, ali ni u »Stankovačkoj učiteljici« ni u »Župnikovoj 
sestri« nisu glavni seljaci, nego školovani 1j udi koji rađe među 
seljaštvom. Svi su ti novelistički pokušaji važni i zanimljivi 
stoga što se u njima ipak nekako odražava ono razdoblje u 
životu hrvatskog seljaštva kad je ono izišlo iz stega feudaliz- 
ma, nemajući dosta snage za samostalan život, te su se na- 
predniji književnici mučili pitanjima kako da mu pomognu. 
Zato ono i u novelama pisaca koji su bili potpuno na njegovoj 
strani — kao npr. Perkovac — ostaje nekako po strani, nepo- 
vjerljivo, teško pristupno razlozima. ns) 

Šenoa je u svojim. prvim novelama prikazivao građanski 
ili malograđanski svijet, i svijet malih plemića. Građu iz 


1 Vijenac 1874, str, 443, 


* 

seljačkoga života dodirivao je tada u povjesticama. U »Zla- 
tarevu zlatu« (1871) prvi je put iznio lik hrvatskoga seljaka, 
Krupićeva rođaka Arbanasa. Tek g. 1873, u »Prijanu Lovri«, 
ulazi dublje u selo, da onda u »Barunu Ivici« (1874), »Mladome 
gospodinu« (1875), u priči »Kako došlo, tako prošlo« (1876) 
pokuša zaći u problematiku seljačkoga života. »Seljačka buna« 
— najpopularnije njegovo djelo o seljaštvu — nastala je u 
doba njegova najplodnijega rada. No i kasnije njegove pripo- 
vijesti (Prosjak Luka 1879, Kanarinčeva ljubovca 1880, Branka 
1881) potekle su iz istih opažanja iz kojih i sve ono što je 
pisao o selu. 

Osnov Šenoinih pripovijesti — i pjesama — u kojima 
prikazuje seljaštvo, čine opažanja iz njegova vremena. Bez 
obzira u čemu je težište pojedinih fabula, sve se one kreću 
oko . ekonomsko-društvenih pitanja pedesetih, šezdesetih i 
sedamdesetih godina: odnos seljaštva prema feudalcima i gra- 


 đanstvu, odnos intelektualaca prema seljaštvu, problem zadru- 


ge, ekonomsko propadanje plemstva. U svim slučajevima 
piščevi su pogledi i simpatije čvrsti i određeni. 

U odnosu prema feudalcima, Šenoa je potpuno na strani 
seljaštva, rišući razdoblje feudalizma kao razdoblje plemićkog 
razvrata i eksploatacije, i seljačkoga robovanja. Prikazuje li 
gradivo iz povijesti ili iz bližih vremena, njegovi su crteži 
plemića uvijek slični. Feudalci nastupaju prema seljaku i u, 
»Opatu i žetelici« i u »Prokletoj klijeti« i u »Biskupu Borko- 
viću«, kao i u »Mladome gospodinu« i »Seljačkoj buni« uvijek 
bahato i nadmeno. Svi oni drže da im je slobodno uzeti sve 
što seljak privrijedi. Mentalitet plemića prikazao je Šenoa u 
»Opatu i žetelici« (1871), riječima opata Keglevića seljaku: 


Tvoje polje, moje polje, 
Tvoja šuma, moja šuma, 
Sretan put ti! Evo druma! 
Šibaj u svijet puste volje! 


A to su gotovo iste misli što se nalaze u »Prokletoj klijeti« 
(1874): 
Mi smo gospoda, 
- Naša sloboda, 

Naša je volja, 
Naša su prava, 
Naša su polja, 
Naša je slava, 
Naš je i svijet — 
A kmet je smet: 
Neka se muči, 
Neka se uči, 
Bog da ga stvori, 
Neka nam radi, 
Neka nam gradi; 
itd. 

Zemlje nam ori, 
Krči nam šume, 
Utri nam drume; 
Neka nas hrani 
Kukavni crv. 

Itd. 


Šenoini feudalci većinom su ljudi slabe pameti, uvjereni da ih 
njihov položaj rješava svake obaveze i dužnosti da rade ili uče. 
Opat Keglević u »Opatu i žetelici« — sa svojim razuzdanim: 
vladanjem i bahatošću — ima sasvim iste crte kao i mladi 
'Tahi u »Seljačkoj buni« ili Viktor Bojčević u »Mladome go- 
spodinu«, u epizodi sa Zaborskim — iako ih dijele vjekovi. 
U »Barunu Ivici« prikazao je Šenoa najznatniji ekonom- 
sko-društveni problem svoga vremena: cijepanje zadruga. 
Kako je s njime imao posla kao gradski činovnik, njegovi su 
podaci iz prve ruke. Njegova su se opažanja slagala s onim 
što je već 1861. iznio u navedenom članku: ; 
»Zakutni pisari i druge besposlice digoše se kao gavrani 
na naša mirna sela. Šapući kumu: Dijeli se! Huškaj strinu: 
Dijeli se! Bockaj brata: Dijeli se! Draži sestru: Dijeli se! — 
Brojilo se, krojilo se na slamke, na liste, na zrna. Pa budne 
zlo, vrlo zlo. Pokoji seljak odnio prosjački štap, a ostaviv 
gladnim kaputašima pune džepove.« , ' I Ku 
Zadnjom rečenicom Šenoa je dodirnuo i odnos seljaštva: 
prema građanstvu — koga je inače dodirivao u većem broju 
svojih pripovijesti: različiti tipovi iz građanstva — propali 

pisari, odvjetnici, gramzljivi činovnici, trgovci nastojali su 
iskoristiti seljakovu bespomoćnost, nepismenost, nesnalaženje 
pred upravnim vlastima (Barun Ivica, Mladi gospodin, Pro- 
sjak Luka). Prosjak Luka — uza sve svoje romantične i baj- 
ronske crte — tip je lihvara o kakvima je pisao Franjo Žužel; 
uz pomoć gradske gospode i propalih poluintelektualaca uniš- 
tava on seljačka imanja, dajući seljacima novac uz visoke 
kamate, i utjerujući zajmove kad ih je ovima najteže vratiti. ' 

U nekim pripovijestima — koje katkad i nemaju veze s 
problemima zadruge i ekonomskoga stanja seljaštva — prika- 
zao je Šenoa, bar usput, i naše građanstvo u njegovoj želji za 
bogaćenjem — a pri tom stradaju nezaštićeni i nemoćni. »Ka- 
narinčeva ljubovca« povijest je o plemiću koji propada, jer 
se ne zna prilagoditi novome vremenu, bez kmetova i besplat- 
ne radne snage. No usput je u njoj prikazano i naše građansko 
društvo u stvaranju. Među ostalim i jedan tip kućevlasnika: 

»Pokojni kućegospodar bijaše po svom jeziku strahovit 
rodoljub, uslijed svoje trbušine neobičan flegmatik. Da ste 
mu rekli da tu rugobu (tj.kuću) porušiti valja, da je i onako 
klimava i čađava, da sve to nije nego šupalj opanak, bio bi 
vam se ljudski nasmijao u brk. 

— »Šta? Porušiti? — znao ja odgovoriti kroz smijeh, 
lupkajući debelim prstima po trbušini, valjda nijesam pojeo 
ludih gljiva. Ta kuća stoji posve dobro, a vrijedi više nego 
vaše zidane parade s vapnenim cvijećem. To vam je zlatna 
ruda, Kalifornija. Dok sam živ, neću ni klinca na njoj maknuti, 
ma na me psikali koliko ih volja. Ja istinabog ne bih htio u 
njoj stanovati i ne treba mi toga, hvala bogu, ali ta, kako velite, 
kućetina, nosi više kamata negoli akcije svih vaših štedionica, 
pa ako je i drvena, bolje je drvo negoli papir.« 

U »Branki« — u ličnosti grofa Belizara i u prikazu nje- 
govih gospodarskih odnosa — opisao je Šenoa način kako se 
radilo na imanjima feudalaca: radio je svatko, samo ne pravi 
gospodar, jer je držao, da rad nije njega dostojan. Inače je ta 
Pripovijest, uz nategnutu fabulu, izrasla iz opažanja naprednih 
hrvatskih intelektualaca o zanemarenosti hrvatskog seljaštva 
i o potrebi njegova obrazovanja. Ona je napisana iz istih 
uzroka iz kojih i velik broj pedagoških članaka u pedesetim 

i šezdesetim godinama. Prožeta je uvjerenjem koje su u naš 
javni život htjeli da unesu Ivan Perkovac, Ivan Filipović i 
neki drugi javni radnici: kako je problem pučke prosvjete 
poslije propasti feudalizma najvažniji naš narodni problem. 
Šenoina Branka piše, u listu prijateljici u Zagreb, po prilici 
onako kako su deset i dvadeset godina prije toga pisali pome- 
nuti književnici: 

»Šta hasne sve fraze i deklamacije o rodoljublju kad nije 
još progledao naš puk, kad ne umije čitati i pisati, kad ne zna 
što po svijetu biva i šta narodu treba. Tu dakako ne odušev- 
ljava zajednička misao sve pučanstvo. To se vidi najbolje u 
političkoj borbi. Lako možeš predobiti seljaka za nekoliko 
čaša, za nekoliko banaka. A! kako si ga ti predobio, predobit 
će ga za tobom drugi, opet za nekoliko čaša i banaka. Seljak 
priseći će danas na boga, sutra na vraga. Ne velim da to ne 
čine mnoga naša gospoda, al' je jadno gledati kad to čini puk 
za kukavnu plaću i ponajviše proti svojoj koristi.« 


3 


»Seljačku bunu« napisao je Šenoa — prema vlastitim 
riječima, u njezinu prvom izdanju u zasebnoj knjizi — zato 
što se od mladosti zanosio likom Matije Gupca: 

»Seljak kralj« lebdio mi je od mladih dana pred očima, 
za tom tajanstvenom osobom, koja i sada žive u pameti našega 
zagorskoga puka, otimala mi se mašta.« 

Šenoine riječi su značajne. Slika Matije Gupca nije u nje- 
mu nastala na osnovu proučavanja povijesnih vrela, nego je 
najprije u njemu oživjela ličnost seljačkoga vođe, a naknadno 
je stao istraživati historijske izvore o njemu. A poznato je da 
svaki čovjek, i kao pojedinac i kao pripadnik svoga vremena, 
uzdiže onakva historijska lica u kojima gleda na neki način 
ostvarenje vlastitih težnja. Uostalom, to Šenoa u spomenutom 
uvodu i kaže, riječima: »Al' dobro da narod sebi sam zaviri 
u dušu, da otvori krvavu knjigu minulih dana, jer je prošlost 
vazda zrcalom sadanjega doba.« 

On je, prema tome, polazio od sadašnjosti k prošlosti. 
Mogao je u historijskim vrelima naći mnoštvo takvih poje- 

dinosti da za svaku epizodu spomene dokumente na kojima 
aje Osnovna je ipak činjenica, važna za nastavak 

j jela, da ga je napisao promatrajući zbivanja vlasti- 
tog vremena. A to je vrijeme bilo upravo ono u kome su se 
seljaci našli između feudalaca u propadanju _ i popit 


koje je jačalo — morajući podnositi teškoće od obiju klasa. 


“Koliko je Šenoa »Seljačku bunu« izgradio stiti 
promatranjima života, pokazuju najbolje dmi ado ' 
u kojima se prikazuje glad i oskudica među seljaštvom, nasil- 
nost i grubost kojom se vrše egzekucije za daće i poteze Za 
njih je Šenoa doduše našao obilno gradiva i u spomenicima 
No slike seljačkoga života u pedesetim, šezdesetim i sedam : 
desetim godinama, kako su ih slikali dopisnici naših isdašećik 
novina, bile su očito Življe od arhivskih spisa. Zato media 
udara u oči sličnost između nekih strana Šenoina romana i 
eni dopisa njegova vremena (napr. Botićeva). 

ičnost Matije Gupca prikazali su prij no: i 
Bogović (u drami) i Ivan Kukuljević Sakcinski poena 
pen keke iznijeli su je uglavnom idealistički. Naročito je- 

ogovićev. Matija Gubec prikazan kao duhovno nadmoćan 
pore koji vidi društvene nepravde i hoće da ih popravi. 
mo je naprotiv cio problem bune postavio na stajalište: 

asne borbe između feudalizma i seljaštva. On je u svome 
romanu prikazao kako suprotnosti sve više rastu i kako one: 
vlastitom logikom, u svome dijalektičkom razvitku bez shA. 
ra na težnje pojedinaca na jednoj i na drugoj strani postaju 
Sve oštrije, dok se na koncu ne svrše pobunom selj shes i nji- 
hovim porazom. No i taj poraz uslovljen je u romanu ko 
» a ne hrabrošću ili kukavnošću pojedinih boraca. i. 

: enoa je pojave seljačke bune gledao u općoj povezanosti 
tadašnjega ekonomskoga, društvenoga i političkoga risa g 
romanu ima stoga strana koje na prvi pogled nemaju nika- 
kve veze s bunom (političke težnje Antuna Vramca i njego- 
Vih protivnika). Ima u njemu dijelova koji su očito nakalam- 


- ljeni da bi se nekako ublažile grube suprotnosti što ih je: 


e uočio (ličnost Ambroza Gregorijanca, Tome Milića, 
a gena sta No sve to ne zasjenjuje osnovne činjenice: 
a je Senoa, kao nitko u nas u njegovo doba, znao uočiti raz-. 

'ličite komponente u društvenim odnosima i prikazati ih tako 
da se »Seljačka buna«, uza svu djelomičnu romantičnost i 
nategnutost pojedinih dijelova, doima gotovo kao studija iz 
društvenih nauka. 

Sukob se u romanu isprva izvija iz ličnih odnosa između 
dviju feudalnih porodica (Heningovica i Tahi). Ali se već u 
tom sukobu naslućuju klasni odnosi između feudalaca i selja- 
ka. O tome najveći dio protagonista ipak nije na čistu, i borba 
se dugo vremena razvija na bazi pojedinih interesa. Samo su 
neki od sudionika u sporu svjesni o čemu se radi: Tahi na 
strani feudalaca, i Matija Gušetić na strani seljaka. Prema 
Iliji Gregoriću, koji drži da sudbina seljaka djelomično ipak 
ovisi o tome kakav je provizor, Gušetić je mnepomirljiv pro- 
tivnik feudalaca, i drži da sve zlo dolazi od sustava, a ne od 
pojedinaca: 

»Što zasadiš, ofuri mraz, što mraz ne ofuri, odnese Sava, 
što Sava ne odnese, pojede gospodska daća, što daća ne 
pojede, ugrabi provizor, pa ako si štogod sakrio od provizora, 
pojest će ti tu zadnju mrvicu požunska štibra. Kad ti je žito 
doraslo za srp, zovu te, hajd žanji najprije gospodski klas; 
kad je vrijeme orati, tjera te varmeđijski sudac da ideš pod 
Ivanić ili Koprivnicu šance kopati; kad bi trebalo obrati 
grožđe, gone te u vojsku na Turčina, a ako doneseš zdravu 
glavu kući, naći ćeš prazan dom. Do vraga takav život!« 

»Gledajte gospodine, zaškrinu Matija, ošinuv okom 
domaćina; tebe, Ilija, moja poderana čoha ne košta, nijesi je 
ti kupio; il! si zato bolji čovjek, što ti Iriška slama nad gla- 


vom stoji? Ti si si koju krpicu prigospodario — al' pazi, , 


kume, još nije treći put zvonilo na misu: naći će se za tvoju 
kost kakvo gospodsko pseto, a moja je kesa šuplja, pa gdje 
ništa nije, i car ništa ne dobije. Ne hvali se, poslije nedjelje 
ide petak.« 

No Šenoa nije odnos između seljaštva i feudalaca prika- 
zao statički, kao dvije potpuno određene fronte, bez kriza 
i povijanja. »Seljačka buna« u svojoj je cjelini prikaz druš- 
tvenih odnosa, gdje se suprotnosti isprva pričinjaju plodom 

nesporazumaka, dobrote ili zloće na jednoj ili na drugoj stra- 
ni, a tek postepeno otkriva se jezgro problema koje se diiika- 
kvim obilaženjem ne da prikriti. U razvitku romana Šenoa 
je vrlo dobro ocrtao kako se iz borbe između dva feudalca 
koji su se zakvačili zbog ličnih interesa pomalo razvija borba 
između feudalaca i seljaštva. Jedan dio feudalaca, da zaštiti 
lične interese, nastoji se ulaskati seljacima i iskoristiti ih 
protiv vlastitih protivnika, pripadnika svoje klase. No kad 
se sukob zaoštrio, oni shvataju da su klasni interesi važniji 
od ličnih odnosa, te nastoje urediti sporove među sobom. Pri 
tom i kolebljivi pojedinci staju na onu stranu kojoj po podri- 
jetlu pripadaju. Isto je tako i kod seljaka. I njihovi vođe — 
Matija Gubec i Ilija Gregorić — istupaju isprva kao mirni 
ljudi koji nastoje sukobe smirivati, a ne raspirivati ih. Oni su 
doduše uvjereni u nepravilnost feudalizma, vjerujući u jed- 
mnakost svih ljudi. Ali, dok je god moguće, oni rade na spora- 
zumijevanju. Tek kad shvate da su se svi feudalci udružili 
protiv njih, i da su ih izdali i prijašnji saveznici među njima 
uviđaju neminovnost borbe. ' 
Šenoa je s obzirom na prilike vlastitog vremena u roma- 
nu htio ukazati i na mogućnosti rješenja bez borbe, na osnovi 
složnoga rada feudalaca i seljaštva. Njegov Ambroz Gregori- 
janec ne samo da osuđuje nasilje feudalaca nego i aktivno 
ustaje protiv pripadnika vlastite klase. Plemić Tomo Milić 
polazi u Tursku da spase iz ropstva običnog seljaka. Ali se 
zamisao o složnom rješenju spora u daljem razvitku radnje 


pokazuje u romanu naivnom. Borbom, a ne suradnjom. rije- 


šen je u »Seljačkoj buni« odnos između seljaštva i feudalaca. 
S jedne strane, Šenoa pokazuje kako sami feudalci nisu htjeli 
praviti nikakvih «ustupaka seljacima. S druge strane, upozo- 
va da je buna uz ostalo propala i stoga što njezini vođe, 
= i Gregorić, za važne misije nisu upotrebljavali svjesne 
A ompromisne ljude, kao što je bio Gušetić, nego koleb- 
Jivce, prevrtljivce ili plaćene izdajice. Samo dosljedna i 
Uporna borba bez zastranjivanja mogla je, po nauku »Seljač- 


ke bune«, dovesti do konačnog i ispravnog rješenja: 


12 Hrv. knjiž. kritika VII 177 


4 
Na pitanje, u vezi s njegovim shvatanjem historijskog 
romana, kakvu je analogiju htio Šenoa istaknuti između svo- 
ga vremena i prošlosti, odgovor može biti kratak. On se raz- 
bira iz samog materijala: htio je očito upozoriti na društvene 
prilike svoga vremena, kad je seljaštvo još uvijek bilo isko- 


rišćavano, neuko i prezreno. Odnosi su se doduše izmijenili: | 


feudalci u propadanju nisu g. 1877. značili onakvu snagu 
kakvu g. 1573. Ali stvarni položaj seljaka ostao je uglavnom 
isti: seljak je i dalje ostao bijedan, zapušten, uvijek u opas- 
nosti da ga otjeraju sa zemlje i iz kuće. 

»Seljačka buna« nije samo prikaz daleke prošlosti nego i 
protest protiv prilika u kojima se seljaštvo još uvijek nalazi 
— protest protiv eksploatacije bilo s koje strane. 

»Seljačka buna« protest je protiv ekonomskih i društve- 
nih odnosa u kojima manje vrijedna manjina tlači radinu 
većinu — ali i protest protiv tvrdnja o manjoj vrijednosti, 
mnemarnosti, nesposobnosti te većine. 

U romanu su seljaci gotovo bez izuzetka prikazani i kao 
bolji gospodari nego što su to feudalci. Dok ovi posljednji 
svoju egzistenciju zasnivaju na pljački, Ilija Gregorić i Mati- 
ja Gubec su prikazani kao marljivi i razumni gospodari koji 
vlastitim radom. privređuju sve što im treba. X 

Prema razmetljivosti feudalaca koji svoju ratničku. slavu 
“ zasnivaju samo na osnovu pritiska što ga vrše nad svojim 
podanicima, seljački su vođe prikazani i kao lični heroji. , 

Prema navalama na seljaštvo, zbog njegova tobožnjeg: 
nemorala, nepouzdanosti, itd., Šenoa je upravo feudalce pri- 
kazao kao preljubnike, varalice, spletkare. Dok Gubec drži 
svoju riječ, pa makar i uz gubitak glave, feudalci je krše kb 
prema sebi jednakima i prema seljacima. U pomenutom pred- 
govoru svome romanu. Šenoa je uostalom istaknuo etičku. 
stranu seljačke pobune, i u toku radnje svuda je isticao. 

U »Seljačkoj buni« uspio je prema tome Šenoa stvoriti 
historijski roman u kome je oživljen jedan dio hrvatske pro- 
šlosti, ali s jasnim aluzijama ma prilike vlastitog vremena. 
A ujedno je njime stvorio djelo u kome su gotovo naučnom 
metodom prikazani društveni odnosi u klasnom društvu uopće. 

(Savremeni problemi, Socijalistički preobražaj sela, MH, 1950) 

X. VLADIMIR NAZOR 
(NJEGOVA. VAŽNOST) 


1 


.. Od »Slavenskih legenda« i »Živane« pa do »Pabiraka« 
cijela je Nazorova poezija kao neprekinut lanac, kao jedan 
jedini val što dopire iz daljine, iskreći se sjajem blistavih 
dražesnih kapljica, oreći se lomljavom snažnih proljetnih gro- 
mova, šumeći u blizini tutnjavom oluje što dolazi. »Legende« 
i »Živana«, sve rosne od jutamje svježine, odišući snagom 
veseljem i mladošću, ostavljajući iza sebe dojam nabujalih, 
nestašnih pramaljetnih potočića, i »Pabirci«, sa sumorni 
dvanaestercima, s muklim, prikrivenim bolom, s očajnim po- 
klikom — , 

Ah, zraka, zraka, zraka! 


= početak su i slutnja svršetka. A između toga se kreće čitav 


jedan život, bujan i snažan, pun i raznolik, što kipi od stra- 


 Stvenih požuda za srećom i užitkom, gori od nemira, nezado- 


voljstva i razočaranja. Koješta su izvodili iz te poezije. Iz 
»Legenda« i »Živane« izvodili su Nazorov panteizam — on je 


. dao »Nove pjesme«, koje su katolički kritičari (M. Pavelić). 


proglasili kao svoje. Njegova povučenost od aktuelnih pita- 


Bam. m. . R A 
nja, traženje motiva iz Staroga zavjeta, iz grčke mitologije, 


lavalo mu je biljeg anacionalnosti — dao je »Hrvatske kra- 
ljeve«. Važio je kao optimist — izdao je »Intima« i »Pabirke« 
što su sve prije negoli optimističke zbirke. Proglasili su da 
Prvim nacionalnim pjesnikom, pjesnikom »nas sutrašnjih«, 

revulucionaraca i buntovnika — dao je »Intima«, »Pjesni lju- 
vene« i »Medvjeda Brunda« u doba kad se narodu radi možda 
o biti ili ne biti. Njegova je poezija značila primarnost čuv- 
stava, prirodnu eruptivnost nagona — stvorio je »Pjesni lju- 
vene«, s erotikom refleksivnom, misaonom, jalovom. Posti-. 
gao je najveću slavu i popularnost od ikojeg _ savremenog 
pjesnika — on sav svoj život i rad proglašuje laži. A poezija 
njegova ipak nije kontradiktorna sama sebi. 

Biografija Nazorova (»Lirika« 196, »Medvjed Brundo« — 
pristup) ne udara ničim osobitim u oči: običan život obična 


čovjeka. Njegova autobiografska poezija je nepregledno bo- 


gatstvo doživljaja, okreta, misli, čuvstava, bujan razvoj, koji 
bi na svakom stupnju inače mogao ispunjavati čitav život. 
»Slavenske legende« i »Živana« su tako snažna, sjajna ouver-. 
tira, slava zemlje i pozemskog života, prožete mladošću, lju- 
bavi i zanosom. U lirici (»Lirika«, »Pabirci« — Proljetne vo- 
de): mladost na obalama rođenoga mora, ljubavne radosti i bo- 
lovi. Odlazak u tuđinu, prelaz u drugačiji život, a zatim osje- 
ćaj, spoznaja da je meta do koje je došao isprazna, da ne 
može učiniti sretnim. Očaj, čežnja za prošlošću, za životom 
što ga je ostavio; uzalud — prošlost se ne vraća više (Febbre!) 
Liječenje .u refleksiji, promatranju, otuđivanju od š samoga 
sebe, bježanju u sasvim tuđ kraj u kojem se neće moći rađati 
uspomene na ono što je prošlo (»Pred hramom«, »Biblijske 
legende«).. Uživanje u prirodi, u životu starih pagana, punom 
radosti i snage (Synopsis, Kentauri, Ditirambi). — »Nove pje- 
sme«: stari motivi, nacionalna nota, i poput »U ognjici« (»Li- 
rika«), čežnja za djetinjstvom, za onim uskim krugom djeti- 
njih vidika. Badava sve: on više nije ono što je bio i ne može 


se vratiti u zavičaj — ono dijete u njemu, nevino, radoznalo, ., 


čisto, umrlo je (Bez povratka). »Intima« — neko obračuna- 
vanje sa samim sobom, povlačenje u najunutrašnjije dijelove 
bića. »Pjesni ljuvene« — posljednja ljubav, a 1 ona se svršava 
razočaranjem. »Pabirci« — prebiranja po svemu što je pro- 
živio, neka bilanca života, koja se u svakom pogledu svršava 
deficitom. ; 

Ovakvo hornologijsko razređenje Nazorovih pjesama 
(a i proznih sastavaka) čini od njih neprekinut lanac, poka- 

zujući postepen razvoj, ikoji počinje u prvim pjesmama (1892) 
što tek nejasno izražavaju individualnost pjesnika, a ne svr- 
šava se ni »Pabircima« (1917). Analiza pojedinih pjesama iz 
pojedinih stadija može poticati na misao o jednom stalože- 
nom, cjelovitom pogledu. Ispoređenje svih stadija razvoja 
dokazuje da u Nazora ne može biti govora o čvrstom pogledu! 
na svijet, o statici njegove poezije. Sva je ona dinamika, sna- 
žan, bujan razvoj, prikazujući kao cjelina sav život svoga 
autora, 

Nazor je živ a da bi čovjek već sada mogao ulaziti u sve 
potankosti njegova duševnog života, u sve ono tajnovito i 
zagonetno što sačinjava biće čovjeka, i što je odviše osjetljivo 
i bolno a da bi to tko drugi smio dirnuti. Nekoliko samo leti- 
mičnih pogleda, ispoređenja iz različitih njegovh pjesama iz 
različitih godina života, može nam dati glavne konture nje- 
gova bića, glavne momente koji su prijeko potrebni za prosu- 
đivanje i shvatanje njegova cijeloga rada. 

Nazor počinje »Slavenskim legendama«, »Biblijskim le- 
gendama«, »Živanom«, »Dionisijevskim pjesmama«, dakle sve 
građom koja sa životom nema ništa zajedničko. Nazorov du- 
ševni obzor toga ranoga perioda carstvo je bujnih sanja, žar- 
kih, plamenih radosti, u kome i bol prima neku notu otmje- 
nosti i negativnog uživanja (Biblijske legende). Cio je vidik 
neki kaos, vrtlog sjajnih boja i šara, oblika i sadržaja (Živa- 
na), sav život ekspanzija svih tjelesnih snaga, uživanje u stra- 
stima, u vječnoj opojnosti ćutila, u iskorištavanju svega što 
je narav dala čovjeku (Dionizijske pjesme, Synopsis, Kentau- 
ri). Snaga je najveća slava ljudska, najljepši božji dar (Ki- 
klop, Nove pjesme 26). To je samotovanje, dobrovoljno izop- 
ćenje iz ljudskoga društva (Planinske pjesme, Nove pjesme 
32; Prognanik, Lirika 167), za život, pun nepresušnog veselja 
i mladosti. »O, samoćo sveta, najčistiji purgatoriju grijeha 
najglasnijih što bijahu na vašaru dugo dušeni od savjesti, 
zatrpane napučenošću stoglave buke... Tamo je njoj na visu 
Pobjegao i Vladimir Nazor...« (V. Čerina, Pjesnik nas sutra- 
šnjih, Savremenik 1914, str. 368). Schopenhauer slavi samoću 
kao značajku genija. Nazor slavi svoje carstvo sanja, uzvisu- 
jući ga i izdižući iznad trivijalnosti i vulgarnosti.običnog ži- 


181 


vota. A konac — slom sanja, spoznaja da prava sreća nije u 
sanjama«-nego u realnosti (Intima, Pjesni. ljuvene, Pabirci). 
Nazor počinje kao obožavač prirode, i gotovo sva njegova 
poezija, sve do novijeg vremena (Neki dijelovi »Novih pje- 
sama«, »Intima«, »Pabiraka«) samo je varijacija iste teme — 
prirode, sa svom njezinom raznolikošću, promjenama, buj- 
nošću, cvatom i golotom. I šarenilo proljeća, i žar ljeta, i bo- 
gatstvo jeseni, i bjelina zime, sve je našlo u njemu svog naj- 
zanosnijeg poklonika i pjesnika. Opjevao je i šum oluje i žu- 
bor gorskih potočića, miran tijek razlivenih voda i šum i buku 
slapova, šumu, punu blagog zelenila i života, i ledom okićeno, 
okovano drveće. Nisu to pusti opisi — to je život u prirodi, 
s prirodom, prisluškivanje njezinu bilu. Ta priroda nije mrtva, 
ona živi kao i čovjek, i Nazor je shvatio njen govor, promo- 
trio njen život, i zato je njegova poezija tako puna sugestiv- 
nosti, dojma kome se ne možemo oteti. U tom životu s priro- 
dom, pretapanju u nju, nestajanju u njoj gubi se vlastita in- 
dividualnost, i Nazor je samo dio te prirode, koji kao šačica 
praha slavi njenu veličinu (lo Pean, Lirika 156). A konac — 


San pusti je priroda sva. 
(Moj svijet, Intima 10) 


Priroda umara, dosađuje, uzrokuje bol, jer je u njoj sve 
samo ponavljanje starih igara, obnavljanje — sve je kao lani 
(Ko lani... Intima 27). 

Smisao Nazorova života je poezija, i njoj će žrtvovati sve 
(Lirika 5). Sagradio je dvorove od zlata i bisera, cio jedan svi- 
jet, pun boja i tonova, bogatstva i šarenila, a konačna Spoz- 
naja — sve je to jalovo, pusto, prazne riječi bez sadržine, t 
život sam u najobičnijem liku znači mnogo više nego li sve 
to stvoreno, a bez duše (Pradjed — Intima 90). 

Istaknute crte u Nazora samo su prva i posljednja tačka 
u razvoju života, no da se pratiti polagan razvoj. Ispočetka 
ge sve one uopće ne javljaju, i prvi period Nazorove poezije 
svakako je optimizam. »Lirika» označuje neko traženje, luta- 
nje, ali gdjegdje se ipak javljaju misli o uzaludnosti takva 

. života. »Nove pjesme« kao da su potekle iz vremena kad je 

stajao na raskršću. »Intima« su odlučan korak naprijed, a 
»Pabirci« otvoreno priznanje. : 

Prvi su radovi Nazorovi gotovo bez ikakvih individualnih 
crta njihova autora, nigdje se ne ističe njegov ja — među bez- 
brojnim atomima prirode ion je jedan atom koji titra i titra- 
jući pjeva hvalu svijetu i životu. Motive u to doba crpe iz 
svj etova koji su bez ikakve veze s njim ii sa sadašnjošću. Pa 
il u »Erotici«, gdje govori u prvome licu, njegova ljubav nije 
ništa individualno, već je izražaj općene potrebe naravi. U 
»Hrvatskim kraljevima« i u »Novim pjesmama« sve se više 
počinje isticati individuum, a u »Intimama« i u »Pabircima« 
zavladava posve. I onaj »ja«, onaj unutrašnji čovjek koji je 
de facto i prije, u otuđivanju od samoga sebe, tražio sreću 
dolazi do spoznaje da taj put ne vodi k cilju — do sbeznaje, 
da je život promašen. Rezultat — pjesme pune bola, osjećaja 
pustoši, uzaludnosti, praznine. Najznačajnije pjesme Nazorove 
iz posljednjih godina, s notama koje se prije nijesu nikako 
javljale, jesu: Pradjed (Intima 90), Čitaocu (Pjesni ljuvene 
99), Bez povratka (Nove pjesme 91), Sin (Pabirci 78). Čežnja 
za danima djetinjstva, punim poezije i radosti, sumnja u vri- 
jednost vlastitog pjesničkog rada i poezije uopće: zapuštena 
je i jalova djedovska njiva, puna korova, a ni s njegova stabla 
neće nikad izbiti novi, mladi izdanci. Prekinute su sve veze 
s prošlošću, a njegov je rad neplodan da bi ih mogao usposta- 
viti s budućnošću. Puste su utvare sve sanjarije, prazne ri- 
ječi sva poezija. Mahnita želja da se otme tome začaranom 
krugu i da živi životom drugih ljudi: 


.Nada mnom što ljepše sjaju sanje moje, 
To je oko mene pustije i tiše; 

Što se lakše dižem u visinu, to je 
Zemlja uvijek niža, nebo uvijek više. 


“Al ja toga neću! Oh, preskočit ja ću 
Naglim skokom ovaj začarani krug, 
S pustoga vrhunca među ljude sad ću 
U svem njima nalik da im budem drug! 


(Pabirci 78) 

Samo onaj koji je na sebi osjetio svu težinu samoće i svu 
ispraznost jalova života u sanjarijama, mogao je napisati 
»Oca«, novelu, priču koja je tako puna istinske psihologije 
da joj ni sama obradba, koja nije psihologijska, ne oduzima 
ništa od njezine jakosti i svježine: nije otac onaj koji je slu- 
čajno dao život djetetu, nego onaj koji ga je godine i godine 
nosio u svojoj duši, misleći samo na nj, radeći samo za nj. A 
takva misao može poteći samo od čežnje za srećom, nakon go- 
dina jalovih i uzaludnih sanja. Nije slučaj da je Nazor za 
»Snježanu« upotrebio motiv ruske narodne pripovijetke: čež- 
nja staraca za djecom. »Sin« i »Otac« pokazuju snažan pogled 
u život, nakon sloma svih iluzija, i ujedno — promašenost 
života. 

Nazorova je poezija ličnija od poezije ikojeg našeg pjes- 
nika, i starijega i novijega. Zato se on najmanje može svrstati 
u osobite kategorije. Cijela je njegova poezija odraz života, 
punog života — početak: blistave sanjarije i iluzije, inten- 
zivno uživanje svih radosti, konac: osjećaj samoće, pustoši, 
što bije ledom, umorom i beskrajnim bolom. 


Ljubav je — po Schopenhaueru — fiziološka potreba radi 
održavanja vrste, igra što je s indiviđuom vodi priroda. da 
izvede svoj plan. Korist vrste pričinja mu se vlastitom korišću, 
dok zapravo radi na svoju štetu. Ovo je jedan ekstrem. Drugi 
je gdje ljubav gubi svaku realnu podlogu, svaku prirodnu 
osnovu. Ona je kao neki cvijet, bijeli mistični cvijet, beskraj- 
no lijep i beskrajno nježan, zanoseći svojim drhtavim, polet- 
nim mirisom u krajeve najčistijih, najviših sanja. Ona je tre- 
perenje najboljih strana čovječje duše, aktivnost onoga što je 
božansko u čovjeku. Prema ova dva skrajnja shvatanja lju- 
bavi dobiva vrijednost i žena. Ona je simbol, ideja, ideal, 
inkarnacija svega što je u čovjeku vječno, besmrtno, lijepo i 
uzvišeno, stojeći iznad svega što je nisko, odvratno, svagda- 
šnje. Žena je više, gotovo netjelesno biće, božanstvo, pa je sva- 
ka nečista misao, svaki prostiji poriv grijeh, oskvrnuće. Se- 
mjon Nadson — pjeva — Nad svježei mogiloi — Mnje boljše 
nekomu molitsa — koga ću moliti, kad nje više nema? — Po 

prvome je pak shvatanju, koje većinom naginje k pesimizmu, 
žena nešto upravo obrnuto: utjelovljenje svega zla. Sva nis- 
koća, pokvarenost, prepredenost, opačina, dijelovi su njezina 
bića. Ona je demon koji zavlada muškarcem samo zato da ga 
zbaci s njegove visine, da ubije u njemu sve plemenito, ve- 
liko, da ga uništi, raskomada, otruje. Žena je gola strast, koja: 
čovjeka vitla kao vihor, pali ga kao požar, dok ga ne smlavi.. 
Žena — vrag. 

Cijela je naša moderna poezija polagan prelaz od ovoga: 
drugoga shvatanja k prvome. Vrazova Ljubica je simbol. Ka-- 
snije dobiva žena nešto realnije crte — Šenoa, Harambašić, 
Arnold. Ona je žena, domaćica, pomagačica, mužu u borbi za: 
život i narod. No što dalje, to"više gubi realnost, da i opet 
postane ono što je prije bila — slikom, fantazijom, idealom. 
Sva je poezija Dragutina Domjanića i Mihovila Nikolića izra- 
žaj ovoga pogleda na ženu. Zato u njihovoj ljubavi i nema 
ništa realno. Poezija im je i ljubav kao glazba, šum lahora 
kroz svježe, mlade grančice, kao zujanje vjetra između žutog,. 
opalog lišća, treptanje sunčevih zraka na površini bistrih po-- 
točića — nešto beskrajno zanosno i beskrajno tužno. Njihova 
draga i ljubovca zato i mije žena iz savremenog društva, s: 
ulice, iz modernih trokatnica, s električnim svjetlom i liftom, 
ona živi u starim, zaraslim parkovima, pod sjenatim drvećem, 
ostarjelim dvorcima do kojih ne dopire šum ulice, vika ljudi: 
To nije poezija oblih kukova i bujnih grudi, već onoga mečega: 
što nije konkretno u žene: boja glasa, dubina pogleda, sav“ 
onaj čar što kao nevidljivi fluid struji iz cijele pojave lju- 
bljenoga bića. Ljubav je čežnja i prijegor, a ne zadovoljenje. 
No odatle i pesimizam ove poezije. U realnosti je žena samo: 
žena, pa svaki dodir s realnošću nesmiljenio ruši iluziju. Ridi' 
Pagliaccio! (D. Domjanić). 

No Domjanić i Nikolić ne daju više ton našoj ljubavnoj“ 
lirici. Ne samo sa slavonskom književnošću, već i s onim stru-. 
jama koje su nastale u nas pod utjecajem Zapada, zavladala 
je našom literaturom žena demonska, strastvena, puna nesa-. 
vladljivih požuda. Ljubav je seksus, a užitak, tjelesni užitak,. 
njezina svrha. Žena ne pruža više nadahnuća, ne diže u teškim 
časovima — ona je demon, požar koji za' sobom ostavlja tek 

prah i pepeo. Žudnja za njom i prezir u isti čas. Osjećaj sreće 
i najdublji očaj. Nije ljubav više uzdisanje za mj esečnih noći, 
maštanje o haljini od svile, kad jedan pogled, stisak ruke uz- 
nosi do nebesa, već grč, trzanje, krvava pohota mesa. No ovo 
“ne donosi trajnog zadovoljstva, već čuvstvo praznine. Zato 
se takva ljubav ćuti kao prokletstvo, ropstvo koje tišti, uni- 
štava. Žena je Milutina Bojića, A. G. Matoša, Stjepana Kra- 
lja, Dimitrija Mitrinovića, Adama Kostelića, Petra Petrovića 
takva — žena koja može od čovjeka stvoriti puzavo stvorenje 
i ubojicu. »Gospođa sa suncokretom« Iva Vojnovića je bez 
sumnje najbolji prikaz takve žene u nas. 
Poezija A. G. Matoša, iako je velikim dijelom samo uspje- 
lo podražavanje, imitiranje, prenošenje u način čuvstvovanja 
koje je vidio kod drugih, ipak katkad najbolje izriče ono što 
je drugdje jezgra, osnovka, no nije izrečeno talso jasno. Uz 
pjesme koje su tako pune duše i iskrenog osjećanja dao je 
drugih, koje su samo virtuozno slaganje stihova. Čini se ne- 
. vjerojatnim da je čovjek ikoji je napisao »Canticum cantico- 
rum« (Savremenik 1913, str. 78), »Napast« (Savremenik 1914, 
str 186), »Dolores« (Cirilometodski kalendar 1907) ujedno 


pjesnik »Utjehe kose« (Savremnik 1906) i »Serenade« (Savre-. 


menik 1906, str. 446): 


Ja te volim, jer si ti jantasta 

Ko žuta Luna i stara gitara, 

Ko slatka nježnost slavujeve. pjesme, 
Što majsko veče bojom tuge šara. 


Ja te.volim, jer si ko zvijezda: 
Visoko — sama, i suze jer tvoje 
Što krišom plačeš, ko kajanje truju 
I more budne, mučne noći moje. 


Ja te volim, jer si ljubav zemlje, 
Iz koje niknuh, Hrvatica draga: 
'Ko bogomajka na kamenih vratih, 
Što dušom sija, kada preko praga 
Gričkog bruji mračni Angelus. 

«Ja te ljubim! Zašto? Ne znam. — Jer si 
Mi draga, dušo, ko nada, što vara, 

" Ko sjetne pjesme i sjene, što vezu — 
Ta žuta luna i gitara stara. 


Skine li se ova ponešto tražena forma i izraz, ostaje sa- 
držaj, koji je tako Domjanićev: Ja te ne ljubim zato što si 
žena, nego zato što si kao utjelovljenje svih mojih iluzija, 
svih sanja, svih nada i težnja. Ja ne ljubim tijelo, spol tvoj, 


već ono nešto fino, drhtavo, netjelesno u tebi, što djeluje poput 


zvukova muzike, poput treptanja mjesečine u tihoj noći. Zato 
je moja ljubav besvjesna — ja ne znam za njen početak i uz- 
rok, tek osjećam: ja te ljubim. — No isti čovjek koji je ženu 
opisao tako fino snizio ju je u »Canticum canticorum« do naj- 
podlije nemani. Sanje su naše tako tanahne da ih dodir sa 
zbiljom ne samo ruži nego se i sama zbilja nakon tog dodira 
pričinja stoput ružnijom. Zato je draga Sime Pandurovića i Di- 
sa izvan svake realnosti, ništa je ne može okaljati — ona je 
mrtva. ! ' i 

Vremena se mijenjaju, mijenja se forma života, no biv- 
stvo ljudi ostaje isto. Pred četiri vijeka ispoređivaše Šiško 
Menčetić svoju vilu s liljanom, sa sunašcem, dršćući pred 
njom, bojeći se pogledati je, da na koncu završi: | 


Podj' tko je uzdan u ženu, koja je 
Kako konj obuzdan: tko prispi, toga je. 


A veće neću rit; Tko ima razum svoj 
Predje se pus' umrit, negoli znat ovoj. 
(Stari pisci II, 335) 


Šiško Menčetić je kasni potomak moćne pjesničke struje 
koja je isto tako pjevala o ženi i ljubavi. Njegov izražaj mije 
više tako jednostavan, prirodan, on svoje misli navija, nateže 
ponavlja se. Svi naši literarni historici od Jagića pa do Vodnika 
i Bogdanovića vide u njemu prototip neiskrenosti u poeziji, 
najrječitiji primjer pjevanja po kalupu. Možda imaju i pravo. 
No taj kalup, ta jezgra njegove poezije, nije li ona možda is- 
tinita? Oblik je te poezije nama danas stran, tuđ, no izvor 
njezin možda. je ipak nešto općeljudsko? 

Ono nešto što je vječno, opće ljudsko u trubadura, što 
čini osnovku njihova rada, osjetio je Vladimir Nazor: 


Trubaduri drevni našeg Mrtvog Grada, 
Da sam vaše krvi, ja sam osjetio, 
Rukom koja drhti, kad sam dugo vio 
Ovaj vijenac svojih bolova i nada. 
(Pjesni ljuvene, str. 3) 


Erotika Nazorova u ovoj zbirci postizava kulminaciju, 
dolazi do pročišćenja, do nekog filozofskog objašnjenja, no: 
ona se i prije u cijeloj njegovoj poeziji ističe. Erotični je mo- 
tiv u Nazora već od početka veoma jak, te izbija uvijek, sad 
slabije, sad jače. Katkada dolazi do izražaja neprikriven, u 
svoj svojoj jakosti — kao proplamsaj vatre koji obuhvata sve 
oko sebe, dok je katkad kao velom zastrt, da se jedva naslutiti 
može — kao oluja što se skriva za glatkom, olovnom površi- 
nom tamnoga mora. Jedanput je blag i fin, uzdižući se gotovo 
do molitve, apoteoze, dok je drugda gola, krvava strast, žud- 
nja tijela koja bezobzirce traži zadovoljenje. Sad je direktan, 
Nazor ga izriče o sebi, a sad opet indirektan, kao dio života 
epskih lica — no opaziti se dal svuda, provlači se kao crvena 
nit, kroza sve što je on dao. A ima u Nazora taj motiv toliko 
bogatstvo varijacija kao ni u jednog našeg pjesnika. I Dučić i 
Domjanić i Nikolić su pretežito ljubavni lirici, no obilježje je 
njihove poezije da im erotika ima uvijek uglavnom istu notu, 
koja ih tako diferensira. Nazor ne poznaje toga. Njegova je 
ljubav cijela skala tonova — od najdubljih do najviših, od 
. onih sasvim duševnih emocija, kad je sve čuvstvo samo uzdah, 
blažen posmijeh, do pravoga požara puti, osjećaja koji se. 
očituju kao drhtaj sreće, do mukle tutnjave, potresa, koji drma 
cijelim tijelom. Dispozicije su u »Pozivu«, »Pokraj mora«, 
»Kod ognjišta«, »Kobi«, pa i u »Himeri« (Lirika, str, 11, 15, 
16, 17, 38) još sasvim idilične — čežnje za dragom, za! njenom 
blizinom, cjelovima i zagrljajima. Tu ima i sentimentalnosti, 
pa je i izražaj prema tome, tepanje, traženje riječi, nemoć da 
se izreče osjećaj (M. Nehajev, Savremenik 1911). I u ljubavi 
između Jablanka i Halugice (Facol rakamani, Istarske priče, 

str. 3-62) prevladava ovaj elemenat. Ovdje gotovo i nije po- 


- kretač spolni momenat, već ono što je priroda u kojoj žive 


zasadila u njihova srca: čežnja šume i lugova za zelenim du- 
binama mora, hlepnja valova da obujme klisure i vrhunce 
gorske. Te su riječi kao dašak vjetra između probuđenog lišća 
i zelene šume, kao jedva čujno zapljuskivanje mora o grebe- 
ne, kao drhtaj jeze što gotovo neopazice proleti u jutrima nad 
vrhovima drveća: zanos i jedva naslućena strast, čuvstvo in- 
dividualne sreće i radosno pretapanje u drago biće: 
Bi — Došao si mi, dragi moj, iz luga zelenoga kao ponosan 
jelen na kome su narasli zlatni rogovi i srebrni paroščići. 
BE — I nađoh te, miljenice moja, na igalu morskome, kao 
školjku što se netom rasklopila da pokaže suncu i mjesecu 
dva zrna bisera. 

— Donio si mi u bradi svojoj duhu kadulje i trandovilja 
a u gustome pramu svome vonju kupine i smrekove kore. 
NEI nauči me kosa tvoja mirisu ikitnjastih grozdača, a 
ruke tvoje milovanju zelenih lišaja i crvenih ruža morskih 
koje cvatu u dubini. 

— Donio si mi šapat šume u glasu svome i zadah guštare 
u muškome dahu. 
... — Kad govoriš, žuboriš, a kad dišeš, zamirišeš. 

— Iza me si raslo u luzima zelenim, ti jelenče ponosno! 

— I za mene si niknula na kamenu morskome, ti školjko 
biserna. : i 
j (Istar. priče 52) 
kao »Pjesma nad pjesmama«. Gotovo iste su riječi i u »Kiklo- 
pu« (Nove pjesme, 18), pa kolika razlika! U priči o Halugici 


ljubav je još nešto što je radi pojedinca, radi onih koji ljube, 


dok u »Kiklopu« sasvim prelazi granice individualnosti. Ona 
nije više čuvstvo koje veže dva bića, nije sklonost prema 
Galateji kao stvoru, već nesavladljiva žudnja za oplođenjem. 
Tih riječi ne govori Kiklop, ne govori Galateja — iz njih 
govori narav koja hoće da stvara. Njihovo je šaputanje neu- 
gušljiv oganj, cjelovi žarki plamenovi. Sve je samo zanosni 
ritam prirode, u kome se rastapa sve pojedinačno da se iz 
časa omamljenosti i zaboravi porodi jak i silan potomak — 

Utva (Utva zlatokrila) i nije realna — ona je kao zraka što 
diže u časovima sumnje, podržava nadu, oživljava ono što je 
već bilo zamrlo u vječnome mraku. Samo spomen na nju daje 
nesavladljivu snagu, krv iz njezine rane stvara čudesa. Lju- 
bav se njezina i ne osjeća, jer je kao jedval čujan dašak, kao 
nezamjetljivo treperenje duše. Ona nije uživanje, već žrtvo- 
vanje — prava protivština golemoj strati grofice Klelije iz 
»Krvavih dana«, koja ruši sve, samo da dođe do cilja, samo 
da udovolji onome što hara u njezinoj nutrinji. Ljubav u 
Nazora nije nikad sentimentalno, boležljivo fantaziranje u 
sumraku, snaga, zdravlje i ljepota uvijek su njezini uvjeti. No 
velika je razlika između tepanja Halugičina i Jablankova, 
požudnog i snažnog dozivanja Kiklopova i umornostrastvenih, 
bolno otegnutih tužaljka i prošnja u »Biblijskim legendama«. 
Ondje se upravo ćuti svježost, mladenaštvo, primarnost osje- 


.ćaja, dok u heksametrima tih legenda čovjek kao da zamje-. 


ćuje vlagu zamagljenih očiju, umor tijela što ga kida nesavla- 
dljivo čuvstvo. Jer i u »Raheli« i u »Ruti Moapki«, u »Ahino- 


ami« i »Avizagi Sunamki«, u: »Usortesani« i u »Ženama Gali-- 


lejkama« ima samo jedno: ono što nije ni bol ni radost, ni sre- 
ća ni nesreća, već smemoćan val što nosi tijelo bez otpora, oda- 
jući se sad kao krik veselja i užitka, sad kao mukla žalba i 
' jauk. Ljubav, strast nijesu u Nazora nešto slučajno, prolazno, 
neznatno, što dođe, pa prođe bez traga, već obuhvataju cijelo 
biće, čine upravo sadržinu njegovu, vitlajući njime kao percem 


amo tamo. Gotovo sva je »Lirika«, od početka do kraja, samo“ 


poletna himna ljubavi, takvoj ljubavi, koja zanosi, opija, te je 


neiserpivo vrelo užitka. Opjevao ju je u početničkim, muca-. 


vim stihovima »Erotike« (prvi ciklus »Lirike«), u »Biblijskim 
legendama«, u raskošnim, neobuzdanim »Ditirambima«, »Ken+ 


taurima« i »Dionisijskim pjesmama«. Nigdje ona nije rezonira-. 


nje, refleksija, maštanje, već osjećaj, sadašnjost. Rijetko kad 
je i pregaranje, nego gotovo bez izuzetka opojnost, srkanje 
užitka bez međa, prestanak osjećanja granica vlastitog tijela. 
Ljubav je najjača emanacija života, erupcija najjačih sila 
zemlje i sunca, kao vulkan, a Nazor, obožavač snage zemlje i 
sunca, najoduševljeniji je pjevač takve — silne, strastvene, 
opojne ljubavi. 

No već u »Lirici«, u pjesmi »Lijepa plava zvijerka« (str. 
164) rađa se sumnja u trajnost sreće koja dolazi od takve lju- 
bavi. Sreća je u čežnji, a zadovoljenje je smrt čežnje. »Pjesmi 
ljuvene« su završetak razvoja koji se time započeo. j 

: Ljubav u jesen života. Nakon prosanjane mladosti što je 
otišla u nepovrat, kad mu kosa već sijedi, dolazi ona, sva 
cvjetna, strasna, bajna, da plamenom, blistavom vatrom oba- 
sja posljednje dane. Nije došla onda kad su mogli da kao 
dvije ptičice saviju svoje gnijezdo, no ni sad nije kasno — 
plodove svoje bogate jeseni polaže joj kao boginji pred noge. 
Sve trpnje nestalih dana gube se u ništa — tek sada, u nje- 
zinoj blizini, proživljuje pravu mladost. Borba između čežnja 
i nada, uzdaha, boli, užitaka i patnja. Sve veće prodiranje, sve 
veće približavanje. A onda kad je došao do kraja — otrežnje- 
nje, spoznaja da to nije ono za čime je težio, da ona nije ono 
što je u njoj gledao. Zasitio je glad puti, no glad duše postala 
je još žešća. Ona je samo žena, a on je.htio više. U liku žene 
ljubio je sebe, »kip smrdećiv ženčice« (Petar Zoranić, Stari 
pisci XVI, 94) ovio je nitima svoje duše (Idol, Pjesni ljuvene 
60). Lj ubav je iluzija, težnja da čovjek nađe ravnotežu. Razo- 
čaranje u posljednjoj ljubavi dovodi do prezira žene uopće: 


SVJETLO I SJENA 


Ja ne mogu živjet bez boga i žene. 
Prvi: vječan i svet, jakost i dobrota; 
Druga: zla i smrtna, slabost što se mota 
Oko snage da je i guši i prene. | 


Otac sviju slava i kći svih sramota 

. Caruju nad nama, i naše su zjene' 
Pune njih ...Sve zahman! Bez sunca i sjene 
Bez neba i zemlje nema nam života! 


Tko to reče da će žena ljestve biti 
Put visine?... S njena da ćeš dlana piti 
Srk što blaži — jošte svijetom ide laža. 

Oh, ne! Da sjen bude svjetlu našeg jea 
Iz puti nečiste ona će da cvjeta 
Uvijek gora, a sveđ to milija i draža. 


(Pjesni ljuvene 92) 


Slično govori i Menčetić: 


Svakom zlu je uzrok jur žena, 
s koje je svaka zled i zloba svršena. 
' (Stari pisci II, 330) 


Slom posljednjeg uporišta, posljednje iluzije što ga je mogla 
zagrijati za život, dovodi — kao u trubadura — do čežnje za 
bogom, za mirom. Erotika sa Nazorova, nekad tako bujna, 
puna vjere u sebe, svršava ss osjećajem pustoši, praznine i 
bola. 

U 


3 


* Imali smo u lirici doba kad je svatko pjevao o domovini, i 
nekoliko fraza činilo ga je u očima publike pjesnikom. Imali 
smo doba kad je bila dužnost pjevati o domovini, kad su i 
bolji pjesnici trošili svoje sile na to da pjevaju o njezinoj slavi 
i ljepoti, o junaštvu njezinih sinova, o narodu koji je najbolji, 
najsmioniji, najblaži, najpitomiji od svih naroda svijeta. Mi 
smo veliki i jaki, no naša dobrota, .povjerljivost i iskrenost su 
uzrok da smo stradali, da smo trpjeli, da smo potlačivani. Ali 
naša dobrota će pobijediti zloću svijeta, pa ćemo opet postati 
ono što smo bili. Pjevali su o Tomislavu i Zvonimiru, o Kreši- 
miru, što ga nazvasmo Velikim, balade i romance o svini 
mogućim velikašima i herojima. Bilo je to doba opojnih fraza, 
plačljive sentimentalnosti i proračunanih riječi. Cimer pat- 
riotizma, rečenice bez sadržaja i čuvstva, što je često bilo 
jedino u toj poeziji, prouzročiše da su patriotske pjesme uopće 
prozvali tiradama. O domovini je bilo zabranjeno pjevati: 


Ja domovinusimam i u srcu je nosim. 
(Kranjčević) 

a ne iznosim te ljubavi na vašar. Tek pomalo počela se poma- 
ljati rodoljubna poezija, no s drugim žicama nego prije: lju- 
bav prema zemlji, prema narodu, realna ljubav, a ne puste 
riječi; gledanje i nelijepih strana, a ne obmanjivanje samih 
sebe. ' 

Nazor je napopularniji moderni naš rodoljubni pjesnik. 
Kao nacionalističan pjesnik došao je na glas tek poslije »Novih 
pjesama« g. 1914, no nacionalna je nota znatna već od početka 
njegova stvaranja. »Slavenske legende« (1900) i »Živana« 
(1902) su u biti svojoj zanosne, opojne pjesme prirodi, njezi- 
nim čarima, moći i snazi, i u cijelosti nemaju zapravo ništa 
naše, hrvatsko, jugoslavensko, slavensko. Sami motivi ne odlu- 
čuju bogzna koliko, jer je nauka (npr. dr T. Maretić) uskratila 
mitologiji u njima svoju sankciju. To je utapanje u prirodi, 
stapanje s njom, pa i nacionalna ideja u ovim pjesmama izvi- 
re iz te osnovne dispozicije: 


Ti Horvate, ti ćeš dalje od braće se maknut k moru 
Plavetnome; gradit lađe, lozu sadit, mreže plesti. 
Bit ćeš kao galeb morski. Zasužnjen i na moru 
Arslan, riknut na igalu, prenuti se, lancem. stresti. 
Bit ćeš kao gola sablja u desnici gorostasa 

Ko visoka lijepa lađa što obzorju trozub pruža 

I nadutim jedrim brodi, dok o boku rujnih ruža ' 
Vijenci vise. Bit ćeš, sine, vječan odjek moga glasa. 


Zaleđe će tvoje branit Srbin, kurjak u gorici, 

Koji kršnom na Balkanu rastrgnut će divljeg vepra 

I gubicom krvarećom zaurlikat na litici, 

On će biti vuki u šumi, plod krvavi, grana jedra; 

S njim ćeš bacit gordu pjesan, zlatnu strijelu, protiv 
sunca, 

Nek je cijela zemlja gleda. Balkanskijeh sa vrhunca 

Stlazit će o sutonu vila stazom kršnih strana 

Da s odmore pod busenjem bugarskijeh đul-poljana. 


(Živana 123) 


13 Hrv. knjiž. kritika VII : 193 


. Zadatak je slavenstva: 


Suđeno je da slavensko stablo mnogim plodom rodi, 
Da daleko pokoljenje naše svijet preporodi. 
(Živana, 77) 


»Pjesma naroda hrvatskoga« (pod pseudonimom  Vladi- 
mir Primorski), g. 1902, sadrži sne prošlosti, sne sadašnjosti, 
sne budućnosti — to je sinteza našeg prošlog života i naših 
nada. Osnovna je nota ista kao i u Živani. Hrvati su došli s 
Karpata kao u pobjedničkoj povorci, sretan, snažan narod, pod 
okriljem i blagoslovom bogova. Nesreće, bolovi, klonuće — 
no sretna zvijezda narodna dovodi na koncu do pobjede: 


I vidjeh gdje duh velji lebdi nad onim mnoštvom 
što velom valu sliči, što diže se i pada; 

i sd zrenika vidjeh, gdje sije sunce ono 

što nikad ne zapada. 


“Ima u crtanju Nazorovu nešto Leopardija: domovina u 
slici oštavljene, zapuštene majke (str. 13): 


; Or fatta inerme, 
Nuda la fronte e nudo il petto mostri. 
Qimč quante ferite, 

.Che levidor che sangue! Oh qual ti veggio, 
Formosissima donna! 


(G. Leopardi, Al Italia, Poesie 31; Izdanje Sonzogno) 


. No glavna misao pjesme nema ništa Leopardijevo — kao 
»Živana« i »Slavenske legende«, i ova »Pjesma« odiše vjerom 
u sreću naroda a da se nigdje ne uzdiže do olujnog poklika za 
slobodom, za borbom, kao. u talijanskog pjesnika. 

»Vefi Jože« ima da bude tip našega čovjeka, pa i on nosi 
sve crte koje važe kao naše slavenske. On je silan tijelom, no 
predobar u duši, pa ga izrabljuju prepređeni Talijani. Pa i na 
koncu, kad se već sasvim oslobodio njihova. utjecaja, postaje 
iz svoje lakovjernosti ubojicom i palikućom. »Krvavi dani« 
kao i »Veli: Jože« iznose uglavnom tu borbu između naše 

dobrote, junaštva, otvorenosti i tuđinske zloće, podmuklosti. 
»Krvava košulja« diše isto takvim duhom. Mi smo dobri, blagi 
jaganjci, a tuđinac je zao, i odatle naše nevolje. No doći će 
vrijeme 'kad će pobijediti dobro, pa ćemo onda mi zavladati 
svijetom i preporoditi ga. Citirani stihovi iz »Živane« o zadat- 
ku Slavenstva izriču Herderovu misao koju su objeručke pri- 
hvatili naši ljudi. Nazorova je ranija nacionalna poezija njome 
prožeta. Trebalo je razočaranja, iskustava, boljih opažanja, da 
se dođe do sasvim drugog pogleda na nas: 


Slaga tko reče da smo lovor grana, 
Melem na rani, duga u oblaku; 
Mi porod jesmo vuka i arslana. 


Ne, mi nismo dobri, nismo blagi, nismo tihi pregaoci koji 


muče podnose sve zlo što nam ga nanose. Mi smo borci, divovi, 
rušioci, u našim žilama teče krv hajduka i uskoka što su 


umirali, no predavali se nisu, nisu ustupali. Misao ova stoji na 
čelu »Hrvatskih kraljeva« (1912) i ona je tako reći sinteza 
svega što je Nazor u tim pjesmama htio reći. No »Hrvatski 
kraljevi«, s ovim motivom, drugo su izdanje knjige koja je 
izašla 1904, dakle poslije »Živane« i »Pjesme naroda hrvat- 
skoga«, a prije »Veloga Jožeta« (1908), »Krvave košulje« 
(1905), Krvavih dana« (1908). »Knjiga o kraljevima hrvatski- 
jem« ne odiše onom snagom, onom vjerom, kao »Hrvatski kra- 


ljevi«: . 


To davno bje — sad tek je spomen, sanja... 
Al gorku suzu mami ti na oko, 

A otkad dokad diže te visoko 

U čar već prošlog, ali ljepšeg dana. 


Krvca se lila i zuse su tekle 

Sred, burnog vijeka — ali i sunce sjalo 
I sjajne munje često tamo sjekle, 

Dok sve, sve klonu — u mog crnu palo... 


A sada? — Suza samo nam ostade. 
Al u dnu srca nešto živi; luči 
 Prastare odsjev blješti pred očima. 

I duša koju bol čeznuća muči, 
Dok drevnog glasa u se jeku prima, 
Breca, i cvijeće truni zadnje nađe. 


(Knjiga o hrv. kralj. 3) 


Razvitak »Hrvatskih kraljeva« pokazuje i razvitak Nazorova 
nacionalizma. »Knjiga o kraljevima hrvatskijem« odiše sen- 
timentalnošću, obožavanjem prošlosti što nam je tako daleka. 
U njoj nema »Zvonimirove lađe« što je nasukana, slomljena, 
na pijesku — ali ipak još tu (Hrv. kraljevi, str. 119). »Knjiga« 
je opjevavanje prošlosti bez ikakve određene misli, »Hrvatski 
kraljevi« naprotiv hoće da ma našoj historiji pokažu istaknutu 
ideju neslomljivosti, snage što je u nama. Oni su reakcija na 
sentimentalnost u shvatanju naše historije, Nazorovo oslobo- 
đenje od vulgarnog patriotizma, mjesto pustih riječi hvale i 
slave hoće da dadu snažan sadržaj, izrazitu misao. »Nazor je 
pjesnik divske borbe koji nam vraća našu prošlost, što nam se 
u plimi realizma već činila zaprekom pozitivnome radu za 
budućnost...« »... njegova je sva poezija buđenje naše na- 
rodne snage: u prošlosti našoj i u zemlji našoj.« (B. Vodnik, M. 
Brundo VIII). To su osnovne misli Nazorove rodoljubne poe- 
zije iz perioda »Hrvatskih kraljeva« i »Novih pjesama«. 

U našoj smo prošlosti gledali slavu što je prošla i čeznuli 
smo tugaljivo za njom jer je nema više, a treba da u njoj gle- 
damo snagu naših pradjedova, koja je još u nama. U nama, 
njihovim. unucima, vre još i sad ona stara, buntovna krv, iz 
naše zemlje, što su je oni nakvasili potocima plemenite teku- 
ćine, izvire sila koja krijepi, diže, jača, dopire iz nje glas otaca 
koji po njoj prosuše svoje kosti. U borbi, u padanju, u nepre- 
stanom rvanju narasla je naša snaga, pa iako smo sada potla- 
čeni, doći će čas kad ćemo oboriti našega tlačitelja (Borba, 
Nove pjesme str. 55). More, tvrde litice, crna zemlja, oplakana 
krvlju i znojem, planine što se ljube s oblacima, rodiše naše 
heroje, i tu je njihov izvor, a ne u lažnim hartijama (Heroji, 
Nove pjesme 54). Ne tugaljivo sanjarenje, brecanje za minulim 
sjajem, bespomoćno očekivanje, već razmah snage, vitlanje, 
junački poklič, pred kojim se obara u prah sve, mora biti obi- 

lježje naše vjere, naše ljubavi za narod. Kao rijeka što sve 
obara, kao vjetar što sve ruši, jumut ćemo naprijed, u borbu, 
i pred nama će pasti sve što nam stoji na putu. Bujni, snažni, 
zanosni stihovi »Borbe« (N. pjesme 55), »Lanaca« (Savremenik 
1913), »Davori, davori« (Nove pjesme 52) »Krvi« (N. pj. 62), 
»Naše pjesme« (N. pj. 63) ne zbore o prijegoru, o patnji — oni 
su mameni klik na borbu. Ne snivanje i trpljenje, ne poraz i 
stradanje, već borba do pobjede, do iznemoglosti, ima biti 
naše geslo. Ti su stihovi sada kratki, reski, kao ratni poklici, 
sada dugački, lelujavi, čeznutljivi, zanosni i snažni poziv, 
pobjednički kliktaj, uporna, neprekidna molba: Dignimo se, 
isprsimo se, da možemo živjeti junački, snažno, ponosnih svi- 
jetlih čela, pobijedimo ili padnimo u borbi, samo nemojmo 
živjeti poluživotom (Mrtvi grad, Nove pjesme 56). Krv selja- 
ka, hajduka i uskoka neka nanovo uskipi u nama, neka zami- 
jeni ovaj mlaki i sladunjavi sok što puže u nama, pa pogini- 
mo, ali bez sramote, na pragu Zla i Mraka (Krv, Nove pjesme 
62) — Ako su »Nove pjesme« po »Posmrtnoj pjesmi« i sličnima 
kulminacija Nazorova ličnog, životnog optimizma, one su s 
druge strane vrhunac nacionalnog optimizma. 

»Intima«, najličnija pjesnikova zbirka, ne sadržava ni- 
jedne rodoljubne pjesme. »Intima« su otkriće najunutrašnji- 
jeg njegova života, onoga što čovjek ne dijeli i ne može dijeliti 
s drugima. »Pabirci« su univerzalniji, i nacionalna nota je 
ovdje opet jaka. Cio prvi ciklus (U šikari) sadržava gotovo 
same rodoljubne pjesme, a takav je i drugi, »Hrvatski grado- 
Vi«. No tonovi su ovdje drugačiji. Ovdje nema govora o snazi, 
o nepokolebljivoj vjeri, ovi se stihovi ne ore poput snažne jeke 
što zaglušuje sve, ne dišu onom svježinom, mladošću, zanosom 
»Naše pjesme« i »Uskrsa«, nisu kao vesela pobjednička 
koračnica, već kao muklo, žalobno opijelo, nisu slavljenje naše 
prošlosti, naše snage, našega glasa, već rug, stid, očaj, posljed- 
nji napor. I u »Lirici« na časove izbija ova nota (Exodus, str. 
185, Robovi, str. 181, Legenda, str. 182); Uzalud sve riječi vla- 
stite hvale o slobodi, okova niste skinuli sami, izjela ih je rđa. 
Zalud vam svi nakiti kulture, varvari ste i robovi. U »Novim 
Ppjesmama« izriču »Planinske pjesme« sličnu misao: 

Po zemljama strani smo čupali korov. 
Buntovnu krvcu smo lili, 
Pred dvorištem tuđim smo lajali snažno, 
Stup, sidro i batina bili, 

(Nove pjesme 38) 


Kao sve što u »Pabircima« dolazi jasnije do izražaja, a 
javlja se ipak nejasnije ovdje ondje i prije, tako se i ove misli 
javljaju u »Lirici« i »Novim pjesmama« tek sporadički, da u 
»Pabircima« dozriju do cjelovitog, jedinstvenog pogleda. Naša 
prošlost nije himna snazi i slavi, već mrtvac koji vonjem svo- 
jim truje zrak našeg doma, guši nas, ne da nam naprijed (»Pa- 


birci« 9). Osjećaj nacionalizma nije osjećaj ponosa, nesavla- ' 


divosti, već osjećaj grča i bola. Tlapnja je da je naš dom 
čvrsta, nepredobitna kula — raka je, tamna grobnica. Tlapnja 
je govor o svetinjama prošlosti — sve je zarđalo, gnjilo, sve to 
truje, umara kao otrov (Zraka! Pabirci 23). Sve nam je pro- 
palo, sve nam odniješe, a ono što je ostalo izjedaju crvi. Posje- 
koše hrast i bor, a preostala samotna stabla ziblju se na vjetru 
kao aveti. Šikara, neugledna i dračava, širi se mjesto njih, i to 
nam je posljednja nada — u dračama njenim i gustoći posljed- 
nja nam je obrana: 


Oh, rastite rastite, sveđ gušći, sveđ dračaviji 
— Sok: otrov; trnje: nado — 

Vi naše zemlje šiprazi i šikare, 

.Vi posljednja nam nado! 


To je plač, jecaj, očajni krik. Ono što je u »Slavenskim 
legendama« napunjalo zanosom, radošću i ponosom, u »Knmjizi 
o kraljevima hrvatskijem« i u »Novim pjesmama« snagoni i 
vjerom, svršava se tako s osjećajem dubokog, potresnog bola. 


4 
Ljudi se uglavnom dijele u dvije vrste. Jedni su realisti, 
drugi iluzionisti. Realist živi u ovom i ovakvu svijetu i životu, 
ilužionistu je on samo građa, skelet, koji ovija nekom sanjar- 


skom koprenom, koja će mu sve što ga okružuje prikazivati u 

jedinstvenoj, cjelovitoj, uzvišenoj slici. Realist može. biti sre- 
tan, iluzionist je eo ipso nesretan, jer već samo traženje 
nekakva drugačijega svijeta znači nezadovoljstvo s ovim. 
Pjesnik »Pjesni ljuvenih« je iluzionist, pjesnik »Intima« još 
više — solipsist: svijet je moj tvor, i što u istinu egzistira to 
sam jedino ja — 


San puki je priroda sva, 

Kći moja što gradi je njega... 
U čarnu šarenilu Svega 

Što jest, to sam jedino Ja. 


I zato sam sazdao svijet 

Pun cvijeća, radosti, plama: 
Bog lebdi vrh blistava kama, 
A obvio veo ga svet... 


(Moj svijet, Intima 10) 


Solipsizam ne mora biti pesimizam, no optimizam nikako 
nije. Optimizam je filozofsko uvjerenje da je ovaj svijet naj- 
bolji od svih mogućih, pesimizam da je najgori. Kranjčević u 
nas vrijedi kao reprezentant pesimizma, Nazor kao reprezen- 
tant optimizma. »Kako je golem bio Kranjčevićev pesimizam, 
tako je beskrajan Nazorov optimizam« (dr B. Vodnik, M. Brun- 
do VIII). De facto nije Kranjčević reprezentant pesimizma, kao 
što nije ni Nazor reprezentant optimizma. I pesimizam i opti- 
mizam su kao osnovni pogledi na svijet mirni. Pravi su pesi- 
miste Schopenhauer; Leopardi; Kranjčevićev je pesimizam živ- 
čanog izvora, on je trzanje, kričanje, grč. Tek zadnjih godina 
života ne vjeruje on ni u šta, vidi svud oko sebe crno. No nje- 
gov se »Prvi grijeh« svršava s vedrim pogledom u budućnost: 
rad će ljude učiniti sličnima bogu. Pjesma »Ah vječnost se je 
Zvao čas...« (Savremenik 1911, str. 8) jedna je od najljepših 
ljubavnih pjesama maše literature. Konsekventan, pravi pesi- 


3 mist zabacuje ljubav, jer ona odražava svijet, najgori svijet. 


Kranjčevićeva poezija nije stoga toliko izraz pravoga pesi- 
Mizma koliko nekakve mahnite neurastenične očajnosti kojoj 

nije vrelo toliko u njegovoj duši koliko u mrskim i nepovolj- 
nim prilikama što su ga okruživale i koje su ga se odviše sna- 
žno doimale. 

Da Nazor nije optimist, dokazuje psihološki razvoj koji se 
očituje u njegovoj poeziji. I pogled na vlastiti život i na narod 
ina prirodu i na ljubav svršava se s osjećajem bola, neizlje- 
čivog bola. No i bez toga pojedine njegove pjesme koje jasno 
izriču njegove misli obaraju tvrdnju o optimizmu: 


Jest, za nas je san! 

Jer sanja je dan, 

A java je noć što nas mori, 
Noć koja će minuti, 

Kad posvud će sinuti 

Sjaj sunca što u snu nam gori. 


(Sanje, Intima 3) 


Optimist ne živi u sanjama, ne utječe se njima, jer je 
realnost, zbilja svijeta, najbolje što uopće može biti. Nazor 
bježi od svijeta. Dr Br. Vodnik je označio njegovu liriku kao 
liriku sanja. Ona to i jest. Upravo zato«je i Vodnikova tvrdnja 
o beskrajnom optimizmu i A. M-ova (Savremenik 1916), koji 
u ostalom samo ponavlja staru tvrdnju o nepopravljivom opti- 
mistu, neispravna. ' 

Misao o optimizmu Nazorovu osniva se na pjesmama iz 
onog perioda njegova stvaranja kad je svaki stih njegov bio 
apoteoza, slava životu. »Ditirambi« su bujna, blistava, neo- 
buzdana pjesma životu i svijetu. Čitajući Kranjčevićevu 
posmrčad, kliče Nazor: Još živi golemi Pan! (Lirika 166). Iz 
sarkofaga se čuje: e 


Život je dar najljepših bogova naših vedrih — 
Najslađi plod je — život, 
Najljepši raj je — svijet — — 

(Sarkofag, Lirika 162) 

U »Posmrtnoj pjesmi“ (Nove pjesme 14) kliču mrtvaci: 


Daleko od nas bacite 

To mrtvo cvijeće s crnim vrvcama 

i dajte nama kurikovu grančicu 

Što krcata je ploda crvena, 

I dajte amo grmen smilja mirisna, 

U kojem pjan od aprilskih je pjesama 
Slavujak. ljetos pjevao! 


Nitko od nas nije pisao tako zanosnih stihova životu, pa 
ipak... Ne treba nanovo navoditi citiranih već stihova a da se 
iz toga ne stvori prebrz zaključak. Sama psihološka činjenica 
odvraća od njega. Schopenhauer je rekao: Radost je nenazoč- 
nost bola, radosti tražimo da ugušimo bol (nije citat). Pravi 
optimizam je miran, ne kriči. Optimisti su oni seljaci, ratari, 
pastiri, kojima je čitav svijet u njihovu obzoru, mjihovim 
pašnjacima. 'Oni su uistinu sretni. Ako je čovjek uistinu sre- 
tan, ne osjeća te sreće. Ništa nije tako relativno kao čuvstveni 
život. Isti osjet može da u jednoj dispoziciji pobudi ugodu, dok 
u drugoj pobuđuje neugodu. Što je jače bilo prije čuvstvo 
neugode, to će se jače osjećati ugodan osjet. Tek onaj: koji je 
osjetio golemih, neshvatljivih bolova može osjetiti golemu, 
neshvatljivu radost. 

Optimizam Nazorov izvodili su iz njegovih himna raspo- 
jasanosti, neobuzdanosti u ljubavnim užicima. A to naglaša- 
vanje užitaka, to mahnito srkanje, utapanje, nestajanje u jed- 
nom času požara puti ne mora potjecati od optimizma. Piere 
Loti, rafinirani uživač života i ljubavi, prikazuje se u »Azya- 
dč« kao najernji pesimist, i ovo mahnitanje u traženju uži- 
taka samo je traženje zaboravi, velo da se prikrije onaj bez- 
dan, beznađe, praznina u duši. Lord Byron, tvorac Don Juana, 
pesimist je tako kao što su pesimisti i svi naši suvremenici 
kojima je od svih mogućih užitaka kao zadnje utočište preo- 
stao taj. Svi Don Juani su pesimisti. I ono naglašavanje spo- 
sobnosti uživanja u modernog čovjeka potječe odatle što je taj 
moderni čovjek bez ikakve sigurne, čvrste osnovke, u biti svo- 
joj — i možda neizražen, neizrazit — pesimist. 

Nazor nije pesimist. On je iluzionist, pjesnik sanja, pa se 
iz ovih izvora ne može zaključivati na pesimizam. Njegov svi- 
'jet nije naš svijet. Njegov svijet je »Turris eburnea« (Nove 
pjesme). Taj svijet stoji iznad dobra i zla, pa se na nj ne mogu 
primjenjivati naši sudovi, jer su oni niknuli u našem svijetu, 
dok je on samo gradilac svojega svijeta. Protivština između 
realnog svijeta i svijeta sanja u Nazora je jača nego igdje. 
Boli su varke, obmane, na koje nas navodi ovaj svijet. U pra- 
vom svijetu, svijetu naših sanja, nema bolova (Moj svijet, Inti- 
ma 10): 


Od iskona sve što nas kruži 

Jest obmana; sve što nas boli 

Jest varka; krv što je ti proli 
Ko trak je kad sija na ruži. 


Taj je svijet sanja, taj svijet golemih bujnih radosti, svi- 
jet sunca i vedrine, mirisa i boja, snage i ljepote, razmaha 
svih sila prirode ljudske, taj svijet Nazorov, nazorski, taj umi- 
šljeni svijet — svijet bježanja, zatvaranje od bola. I jezgra je 
osnov, izvor, pokretač cijele te poezije, — bol. Apstrahirajući 
od svog psihološkog dokaza Nazor to veli i sam: 


Oh, tužan tko nema 
Još kuta gdje drijema 
. Bol iz kog ta žica se suče. 


(Intima, Sanje) 


Kranjčevićev je bol ridanje, plač, suze. No suze donose 
olakšanje, a ima bol koji je tako u prirodi čovjeka da mu nema 
lijeka — bol bez suza. Kranjčevićevu plaču možemo uvijek na- 
ći povod. No ima nešto što dođe u dušu bez određenog uzroka, 
zasjedne u nju kao mora, te tišti, sapinje, davi — bez kraja i 
konca. Onda čovjek ne može da lije suze, već bi htio da vrišti, 
da leti, da skače, da u omami strasti i užitka uguši onaj glas 
što glođe u nutrini. U običnom se životu radost i bol izmjenju- 
ju, radost slijedi bol, bol radost. No ima časova, dana, mjeseci, 
godina, kad bol nije samo slučajnost života, već njegov sastav- 

ni dio, upravo život sam. Takav se bol ne očituje u suzama, u 
plaču, jer on je nijem, zatvoren duboko. Tek kakav nehotični 
grč usana ili tup, ukočen pogled, odaju ga za čas: 


Tko hoće da makne 

Moj veo, da takne 

U skritu me ranu što peče? 

Tko kopa po duši . 
“ Kud tražeć gdje guši 

Me bol i krv moja gdje teče? 


Tko nagal mi dođe 
Da s lučima prođe 
Kroz sumrak i noći mi tajne? 
Zar dosta vam nije 
Što za vas se smije 
Sjev dana, ruj zore mi sjajne? 


Cvijet svojih radosti, 
. Srž mladih mi kosti 
Već dadoh, a kod vas ih gledam. 
Da dadem i tugu, 
Tu seku, tu drugu? ... 
Oh, Ja vam je ne dam pa ne dam! 


(Tuga I, Intima 35) 


Nju, ponosnu kćer moje muke, 

Nju, žića mi svetinju, 

Ko igračku djetinju 

Da u blatne bacim vam ruke!? 

(Tuga II, Intima 37) 

Bol, tuga nije u Nazora ikći tuge, već mati njezina, izvor 
njezin, nota koja se u njegovoj poeziji javlja relativno vrlo 
rijetko, no stalno, i ona je jedino što uza sve mijene sadržaja, 


motiva, forme, ostaje. Ona je kao glas što dugo ostaje zatom- 


ljen, prikriven drugim glasovima, da u kakvu momentu zabo- | 


osravi ili klonulosti zaori svom svojom jačinom, doimajući se 


Svojom različitošću to jače od drugih. »Lirika« je mozaik naj- 

raznoličnijih dispozicija koje su pjesnikom vladale, u različito 


vrijeme — ljubav drhtava, mladićska, rezoniranje, utapanje u 
suncu, u oluji, bakanal svih strasti. Taj je život u svako doba 
tako pun, tako snažan, da se u prvi čas i ne dadu uhvatiti niti 
koje psihološki vežu u jedno toliko protivnih naklonosti. Kao 
stalan refrain u svim se periodama javlja bol — u »Uspomena- 
ma«, i u cijelom ciklusu »Febbre...!«, u »Prognaniku«, javlja 
se u »Novim pjesmama«, u »Bez povratka«, da gotovo posvema 
zavlada u »Intimama« i u »Pabircima«. 

Optimizam je naivan, nerealan, i zato neplodan. On se 
može održati samo u kakvu uskom krugu, u životu, koji je 
čvrsto ograđen od različitih dojmova. Dodir s pravim, realnim 
životom mora da ga sruši. Jer kad bi i mogao čovjek sve svoje 
dane provoditi u neprestanom veselju, sama pomisao na pre- 
stanak, na smrt, mora mu se pričinjati užasnom. Optimizam 
je moguć samo uz kakvu fanatičnu vjeru u nešto a takva se 
nalazi samo u ljudi relativno ograničenih. Ona znači jedno- 
stavnost, prevladavanje volje i čuvstva nad intelektom. A čo- 
vjek koji je razvit skladno, koji rezonira, gubi ne samo onu čvr= 
stoću, sigurnost u vjeri u užem smislu, u religiji — a samo 
ta nepokolebljiva čvrstoća može ga učiniti sretnim — već 
s godinama gubi vjeru u sve što pokreće ljude, u sve ono što 

“oni nazivaju vječnim, idealom. Jasnije, dublje promatranje 
stvari oko sebe čini ga iluzionistom, relativistom, a relativi- 
zam, iako je valjda jedino ispravno gledište na svijet, ne može 
nikako da vodi k optimizmu, jer ne može pokazati čvrste baze 
na kojoj bi se mogao osoviti. Stoga je njegovo obilježje neka 
sumornost, bolna ravnodušnost, neizlječiva tuga što oko usana 
i očiju ostavlja neprolazne tragove. Bol, mukli, skroviti bol, 
postaje sastavnim dijelom života. . 

Nazor je lirik, no nije lirik u smislu kao što je to Heine, 
a u nas Domjanić. Prava lirska pjesma mora biti kao izdah- 
nuta. Bogdan Popović u »Antologiji novije srpske lirike« kao 
tip prave lirske pjesme citira, Heineovu »Du bist wie eine 
Blume«. Nazor nema ništa tome slično, jer su takve pjesme 
izražaj duševnih doživljaja koji su samo epizoda u životu, a 
u njegovoj poeziji sadržan je život sav, svaka je pjesma 
sastavni dio njegov. Odatle neka tvrdoća i oporost i onda kad 

je forma savršena (u »Novim pjesmama«, u »Intimama«). Sav 
je pjesnički rad Nazorov organička cjelina, pa se pojedine 
zbirke pjesama nadopunjuju, nastavljaju. U »Lirici«, koja 
opseže rad od 17 godina (1893—1910) vidi se najjasnije taj 
psihološki razvoj. »Nove pjesme« su shvatljiv nastavak »Li- 
rike«, »Intima« »Novih pjesama«, a »Pabirci« su, koliko se u 
njima nalaze nove pjesme, dosad posljednja stepenica u tom 
razvitku. Taj je život, koliko je u poeziji našao izraza, pun, 
opsežan, raznolik. I zato je rezultat njegov: relativizam, sumor- 
nost, bol. Pjevač je zemlje i sunca pod konac — 


Oblak sam koji se skita 
Po gorama; trska sam sumorna 
Što dršće sveđ budna, sveđ umorna 
Na vodama rita. 
(Nostalgija, Intima 12) 


Taj je bol, što je već spomenuto, i prije našao izražaja 
u pojedinim pjesmama. U »Intimama« je buknuo svom sna- 
gom, ta zbirka i nije drugo nego njegov potpuni proplamsaj, 
proplamsaj onoga što je toliko vremena tinjalo u duši. No tu ne- 
ma plača, jer ovakvu bolu nema lijeka. U »Intimama« gotovo 
da se i ne spominje suza, a ipak iz svake strofe, iz svakog stiha, 
iz svake riječi kao da dopire u čovjeka nešto beskrajno tužno. 
»Balade« nisu balade u običnom smislu. One nemaju sadržaja. 
To su balade po svome štimungu, po dispoziciji, po dojmu 


koji od njih dolazi. »Jezero« (61), »Jesen« (75), »Bunar« (59), 


»Labud« (72), »Tri sestre« (68) ne sadržavaju naoko ništa 
lično, a ipak prožimlje sve samo jedno čuvstvo, jedan osjećaj: 
jeza, strah, tajnovitost, i bolan zanos za smrću. A. M. (Savre- 
menik 1916) na »Bunaru« dokazuje na koliko načina Nazor 
postizava efekt tajanstva. Ovo je samo donekle ispravno, 
s obzirom na čitača. No svi ti momenti u pjesmi nijesu uno- ' 
šeni svjesno. I »Bunar« i sve spomenute balade vizije su, 
krvave vizije, iz časova kad su sjetila samo oruđe s pomoću 
kojega se izrazuje ono što vri u duši. Zato ni ta mjesečna noć, 
ni jezero, ni trstika, ni šaš, što tako muklo šume, nemaju ništa 
realno — one su samo pokušaj da se nečim realnim prikaže 


“ono bezimeno, nerealno, neshvatljivo, što tinja, bukti, sopće, 

tišti u najdubljoj unutarnjosti. Zato je Nazorov bol bez suza, 
bez vapaja, bez očajnih usklika — on je kao mukla podzemna 
tutnjava, kao grmljavina iz dalekih mevidljivih oblaka, kao 
šum snažnih, podzemnih voda, kao jauk, što dopire iz uzbi- 
banih krošanja stare, neprohodne šume. A ovo nije pesimizam. 
Sred Nazorova srca 


Sjat će uvijek tračak plama crvenoga. 
(Korov, Nove pjesme 13) 


A kada me nestane, doba 
Će doći za sjajnije snove; 
I drugi će svjetove nove 
Vrh mojega stvarati groba. 


(Moj svijet, Intima 11) 


Relativna je radost, no relativna je i bol. U sanjama našim 
je kraj, gdje nema bola. Nazorova poezija nije ni pesimistična, 
ni optimistična, jer s jedne strane taj svijet sanja nije naš 
svijet, a s druge strane on cijeloj poeziji daje melioristički 
karakter — utočište od bola. 

Nazorov dvadesetpetogodišnji rad je neko približavanje iz 
najudaljenijih krajeva do suvremenosti. Počeo je s prahisto- 
ričkim »Biblijskim legendama«, prešao na bliže »Biblijske 
legende«, historijske »Hrvatske kraljeve«, na živi narod, na 
sebe samoga (Intima, Pjesni ljuvene). I taj bol koji prožima 
cijelo njegovo pjesništvo ispočetka se tek zamjećuje — kao 
neki daleki, daleki, jedva čujni glas za koji se ne zna je li 
radost ili tuga, približavajući se sve više, da na koncu zaječi 
jakošću snažnih, muklih orgulja. 3 t 


5 


Izvor je umjetnosti u igri (Schiller i dr.) ili je ona poslje- 
dica nečega što je bitno u čovjeka (Guyau i dr.) Po tome je 
ona naprosto samo za zabavu (zabavi i pouci bili su namije- 
njeni naši stariji literarni listovi) ili je prikaz biti ljudske, 


onoga što uza šve mijene forme ostaje trajno. Umjetnosti je. 

zadaća da uljepša naš kratki zemaljski život — ovo je deviza 
jedne grupe naših najmlađih literata (K. Benić u »Griču«). 
To književnost (a i ostale grane umjetnosti) u golemoj većini 
i jest. Književnik izvršuje zadaću koju izvršuje uglavnom i 
glumac, i slikar, i fotograf, i plesač na: užetu — zabavlja svoju 
publiku. U principu nema razlike između pisca funtromana 


i finog, diskretnog lirika, između Zagorke i Domjanića. Umjet- 


nost koja služi samo za zabavu živi dok živi generacija u kojoj 
je niknula i koja je razumije. S njezinom smrću: umire i ona. 
Tek oni ljudi koji su u sebi proćutili život čovječanstva u ' 
cjelini, koji su sami pretrpjeli patnje cijeloga ljudstva i pro- 
živjeli radost i užitke svih mogućih vrsta, te to prikazali u 
adekvatnoj formi, mogu se nazvati uistinu velikima. Samo 
njihova djela su uistinu vječna. No takvih djela koja nad- 
življuju generacije i generacije, koja su razumljiva svima, 
imaju malo i pojedini narodi, a cijelo ljudstvo pogotovu. 


Homer, Divina Commedia, Don Quijote, Hamlet, Faust, takva 


su djela u nas možda Osman, pa Gorski vijenac i Smrt Smail-' 
-age Čengijića. 

Zabavljač piše, opisuje, slika, pravi, veliki umjetnik stvara. 
Prvi radi lako, bez velike muke, drugi piše krvlju svoga srca. 
Jedan zaslužuje milione, drugi je nepriznat. Prvi je pisac, 
literat, drugi je čovjek. Rad zabavljača je put od uspjeha 
k uspjehu, život umjetnika je neprestana borba da izreče sve 
ono veliko što vri u njemu. Jedan je čovjek društva, fin, 
savremen, drugi kutri u svojoj sobi, izvan vremena i drugova. 

Naš najveći patnik u književnosti je Silvije Kranjčević: 


Meni bog je pjevat reko 
I ja vršim božju volju 
I ja jedem srce svoje. 
(Trzaji, str. 2) 


No Kranjčevićevi bolovi nisu potekli od nečega što je bit 
čovjeka — oni su samo produkt socijalnih, nacionalnih, kul- 
turnih prilika. Kad bi prilike bile drugačije, on bi možda 
Postao optimist. Njegovo gledanje je jednostrano. On počinje 
i svršava: s pesimizmom, dok je i radost kao i bol u inventaru 

svijeta. On se ne uzdiže nad svoj predmet, već ostaje u njemu, 
poklopljen, zatvoren. Ne motri očima, već osjeća živcima, raz- 
draženim, bolesnim živcima. Samo jednom, u »Prvome gri- 
jehu«, uzdignuo se on na neko više stajalište, promatrajući 
čovjeka ne kao individuum već kao tip. Adam nije tek prvi 
čovjek, već njegova svojstva imaju biti svojstvima svih ljudi. 
No taj je pokušaj premalen a da bi se moglo označiti epohal- 
nim, a završetak je odviše Kranjčevićev, svojevoljan. Tek 
sintezom »Prvoga grijeha«, Njegoševe »Luče mikrokozma« i 
Preradovićevih »Prvih ljudi« — sva su tri djela o isbom pred- 
metu — moglo bi nastati nešto veličajno. ' 
Promatrajući Nazorovu poeziju u svim njezinim mijena- 
ma, oblicima, fazama, mora se ona uistinu pričiniti kontra- 
diktornom, ako je čovjek ne shvati kao fragmente snažnog, 
punog života, ne života u kojem je glavno individuum i njegov 
probitak, već život sam, problem Života. Nazor počinje kao 
optimist (nepopravljivi optimist — veli A. M.), a svršava; tako 
reći, kao pesimist, počinje kao realist, a svršava kao iluzionist, 
sanjar. Isti momenti koji su ga u ranijim godinama dovodili 
do optimističkog naziranja ili barem nisu proizvodili nagnuća 
k pesimizmu, dovode u kasnijim djelima do nečega što je 
sasvim obrnuto. Njegovu su liriku mazivali borbenom, a 
upravo on sam najviše izriče sumnju u uspjeh i smisao borbe. 
Kranjčević od početka do kraja vjeruje u jedini spas od bola 
i nevolje, u rad, a Nazor ne samo da je u različitimi fazama 
imao različiti ideal nego u svakoj fazi zabacuje ono što je prije 
uzdizao. On je pjesnik borbe, jer tko se bori eo ipso vjeruje 
u uspjeh i smisao te borbe. Karakteristika njegove poezije je 
traženje, grozničavo, mahnito traženje. Faustov »Verweile 
doch, du bist so sch&n« nije nigdje jasno postavljen kao svrha, 
no zato se i Nazorovo lutanje pričinja još dugotrajnijim, boga- 
tijim od Faustova. Faust se osjeća sretnim kad u mislima 
ugleda zadovoljno, slobodno čovječanstvo, a kod Nazora 
upravo sloboda i sitost poživinčuje ljude (Stoimena). Faustu 
njegov ljubavni doživljaj ostaje u pameti kao svijetao trak, 
dok Nazora puni gnjušanjem i bolom. Svaki je, i malo puniji 
život, u svojoj jezgri, kad se apstrahira od kojekakvih uzgred- 
nih sitnica, gradivo za umjetninu, pa je umjetnost, ako nije 

puki posao ili udovoljavanje radoznalosti i kojekakvim instink- 
i tima, kondenziran život. Nazorov je razvitak, osobito u po- 
sljednje vrijeme, tako brz, tako nagao, da mu. djela i ne Kri 
tizira nitko, ne kritizira stvarno. Te se knjige u prvi mah i 
| pričinjaju kao opreke jedna drugoj, pa se stoga i ne smiju 
uzimati jedna pored druge, nego jedna iza druge. Veže ih 
Berne he . to traženje, tako karakteristično za Nazora 
g e t / mii . % s < . 
| f ME otoki po tom organička cjelina, taj ih momenat spaja 
2 Kao i Kranjčeviću, i Nazoru je prema tome umjetnost 
| zadaća, smisao života, a ne uzgredan produkt: 
| 























Što tražiš jošte od mene? Zar nisam 
Sve, sve ti dao? — Sve cvijeće svoje 
Mlađane bašte, sve čare života 
Posvetih Tebi... Nijesam li mladost 
Veselu mladost žrtvovao Tebi? 
(Lirika, str. 5) 
pjeva on već god. 1901. ' 

Već je »Lirika« sama, ako se razvitak ne shvati tako psi- 
hološki, upravo nekakav mozaik najraznoličnijih dispozicija 
čuvstava, naklonosti. »Nove pjesme« su same za se nešto 
jedinstvenije, ali samo zato što su nastale u kraćem razmaku 
4 u vremenu ikoje je moglo utjecati mnogo određenije, jače. 

rema »Lirici« znače one ipak nešto posebno, a pogotovu 
; zna »Intimama«, gdje se Nazor ukazuje u sasvim novu 
vjetlu. »Lirika« je optimistična, s individualnim optimizmom 
a ove pjesme« su optimistične macionalno. Movens te poezije, 
ol, gotovo je sasvim prikriven, tek gdjegdje se ukazuje da 
a M rnama« izbije kao snažan topot koji se približava, pro- 
a svom magom ukroćene goropadi u »Pabircima«, Ostala 
Sjela Nazorova, proza i epika, ne ulaze ovdje toliko u obzir, 
Jer ne donose po sadržaju ništa zasebno. One su samo opšir- 
E E ugačiji način onoga što je u lirici došlo do izražaja. 
ai u azorove kapi krvi što teče iz rana, zadatih u teškoj 
E oj orbi (Geneza, Nove pjesme, str. 9), a cijela je nje- 
Va poezija nastojanje da izrazi ovu borbu, njezin smisao, 

cilj njegovih težnja. Sve je dosadašnje nastojanje uzaludno, 
jer riječi — majke, one koja otvara srca nije našao (Riječ, 
Intima 29), cijela je ta muka samo pusta igra riječi (Stil, Inti- 
ma 32). »Stih moj srcu tvome tepa, a ne zbori« (Pjesni lju- 
vene, str. 99). , 
Karakteristično je da Nazor o sebi, o svojoj poeziji, poči- 
nje govoriti relativno kasno (1901), kad je već uglavnom prošlo 
ono doba njegova stvaranja koje mu je pribavilo naziv pan- 
teista, beskrajnog optimista, period mladenačke vjere u užitak, 
raspojasanost snage. Sa sumnjama u mogućnost i trajnost 
ovakva života javljaju se i sumnje u vrijednost, znatnost svega 
“ njegova dotadašnjeg pjesničkog rada (u »Intimama«). U »Pa- 
bircima« te sumnje postaju uvjerenjem, čvrstom spoznajom: 


Duboko negdje, na dnu moje duše 
Glas neki- čeka da riječ svoju reče, 
Sam ne znam sila što ga sveđer guše; 
Al on je mog života . 
“ Jad najveći, jer muk me njegov peče 
Ko krivnja i sramota. 


Ja osjećam da, dok on šuti, laže 

Moj život sav, i pjev taj moj zvuk da je 

Što mnogo buči, ali malo kaže, . 
Dok na dnu moga srca 

1 ljubav pjeva, i bijes mržnje laje, 

I tuga slatko grca. 


Ja ne znam što je; ali nešto jest, 
Što nije samo tuđih riječi jeka 

I biti moje najbolja je čest; 

Al neće da se makne, 

Već u dubini ko da šutke čeka 
Da prst me božji takne 


I podigne se velo što me krije, 
I rastrgne se laž koja me ovi, 
I nova vatra počne da me bije, 

I pest me jača stisne 
U ljućoj borbi, te uz poklik novi 
Nutrina sva mi vrisne. i 


Oh, onda! To što sad me samo peče, 
Jer prigušeno u srcu mi stoji, 

Moj ponos bit će... Ono će da reče 
Što hoću i što jesam; 

I to će stoprv biti zvuci moji 

I moje duše pjesan. 
























Ovako iskrene riječi nisu poza. Nazor — kažu — mnogo drži 
do ocjena, do suda o sebi, ako i nije najkompetentniji. Prikaz 
- »Novih pjesama«, u »Riječkim novinama«, od Milana Pave- 
lića doveo ga je među suradnike »Hrvatske prosvjete«, a na- 
padaji na njegov ritam, jezik, stil, koji baš ne moraju biti 
opravdani, ponukaše ga na marljivo učenje naglaska i metri- 
ke. Doživio je najbučniju slavu od svih naših pjesnika u pro- 
oŠlosti i u sadašnjosti. O sasvim opravdanoj kritici »Hrvatskih 
kraljeva« od V. Čerine u »Savremeniku« (g. 1913, str. 30 i 31), 
jer nije hvalio u superlativu, rekao je Joza Ivakić u jednom 
feljtonu »Hrv. pokreta« ironično: Čerina je opalio i Nazora. 

Nazor je dakle sakrosanktan. A ipak on sam nakon toga pro- 
glašuje cijelu svoju poeziju mucanjem, život laži. To nije pre- 
zir kritika. Ovo je nužan rezultat njegova dosadašnjeg razvoja, 
tačka s koje se može možda bolje nego dosad ocijeniti sav 
njegov pjesnički rad. 

Pojedine pjesme Nazorove, onako kako su ilavtie u listo- 

vima, bile su gotovo uvijek događaj u našoj literaturi. Poje- 

dine zbirke prihvatane su s najvećim zanosom. I to je dobro 

jer su tako najbolje mogle izvršiti određenu misiju, pobuditi 

zanos za određenu misao. No već u zbirkama, onako natisnute, 

ozbite, kao da su pjesme nešto gubile od svoga prvotnoga čara. 

Razloga ima više. A dvadeset i petogodišnji rad njegov, svih 

Petnaest ili šesnaest knjiga uzetih kao cjelina, s malo uda- 

ljenijeg, preglednijeg stajališta, dovode do misli koje neće biti 

uvijek u skladu s onima što smo ih slušali dosad, do sudova 

šOji će biti različiti, eventualno sasvim obrnuti od dosadašnjih. 

Nazor važi kao obožavač života, optimist navžšoyev. 
Osnova, jezgra, movens, izvor njegove poezije, ono što uza sve 
mijene ostaje u njegovoj poeziji isto, obara ovu ustaljenu 
tvrdnju. 

Pjesnik »Hrvatskih kraljeva« je uskrisitelj naše narodne 
prošlosti (B. Vodnik, M. Brundo, VIII). A upravo »Hrvatski 
&kraljevi« su najslabija zbirka Nazorova, koju jedino spasavaju 
ona mjesta gdje je on ostao vjeran sebi, zaboravivši da bude 
uskrisitelj. On opjevava, a ne pjeva. Opisujući pojedine vla- 
* dare, prestaje biti pjesnikom, vidi se tek rutinirani versifi- 
kator, a katkad ni to: 


U Zadru gradu, mjestu latinskome, 
Zvonjava bruji, silna čeljad vrvi: 
Vije se stijeg na zidu visokome — 
Dolazi vladar, gle ga: jezdi prvi. 

“ (Hrv. kraljevi, 57) 


Ovo su stihovi, no poezija to nije. Nazor, glorifikator neo- 
buzdane nesapete snage, nije se mogao snaći s tako mršavim, 
oskudnim gradivom, kao što je historija naših domaćih vla- 
dara. Samo ondje gdje je gradivo srodno njegovoj naravi, 
uzdignuo se do svoje obične visine: Sepont (str. 12), Galeoti 
(str. 29) i dr. Pusto su opjevavanje i »Hrvatski gradovi« (Pa- 
birci, str. 27). ' "2 

Nazor se javio kao epik (Živana, Biblijske legende), pa 
dr. B. Vodnik i gad ističe bogatstvo njegove epske invencije: 
»U Nazora jače je pjesničko gledanje nego osjećanje i zato je 
on rođeni epik« (»Medvjed Brundo«, str. XV). »Medvjed Brun- 
do« i »Utva zlatokrila« uvršteni su među »Odabrana djela za 
školu«, kao bez svake sumnje uspjela epska djela. Dr Branko 
Vodnik uzvisuje Nazorov ep nad Goetheov, jer su životinje u 
Nazora ocrtane kao prave životinje, dok su u djelu »Reineke 
Fuchs« preobučeni ljudi. Sve ovo nije opravdano. Epik je u 
crtanju objektivan, lirik sve oko sebe gleda kroz sebe samoga, 
epik je nad predmetom, lirik u predmetu. Jedno od glavnih 
svojstava Goetheovih je fina ironija koja provijava kroz čitav 
ep, a ironije u Nazora nema ni za lijek, jer se ironija bazira 

na sposobnosti da se čovjek uzdigne nad predmet. U Nazora 
nema ni invencije, jer je u svim njegovim epskim djelima 
radnja mršava. Spasava te stvari što se svuda očituje njihov 
autor, Nazor, ondje gdje on osjeća, čuvstvuje, a ne slika, opi- 
suje. Već u početku »Medvjeda Brunda« u opisu njegova izla- 
ska iz loga očituje se lirik, samo lirik, čovjek koji osjeća. Onaj 
= koji samo gleda ne bi mogao vidjeti kako drveće, bilje i potoci 
pozdravljaju Brunda. Pozdrav se gore, govor prirode i mrtvih 
stvari samo osjetiti može, no čuti i vidjeti ne. Najljepša mje- 
sta u »Utvi zlatokriloj« su »Ševina pjesma« (56), pjesma ro- 
bova »Hljebe moj čemerni (13), pjesma staroga guslara »Ima - 
te, oh, ima, zemljo naših sanja« (str. 3), koje bi mogle resiti 
svaku Nazorovu zbirku lirike. Sve je ostalo, sva ta tobožnja 
epika, prema snažnim gromovitim ovim stihovima samo tepa- 
nje, lijepo tepanje. Cio je »Medvjed Brundo« zanosna i bolna 
bimna Velebitu, i to mu daje onaj čar i tajnu vrijednost koje 
po samoj fabuli ne bi mogao imati. »Krvavi dani«, roman iz 
istarske prošlosti, pisan je u »čisto lokalno-rodoljubnu svrhu«, 
. dakle bez literarnih pretenzija, no da to bogatstvo invencije 
Nazor ima, očitovala bi se i ovdje. A taj je »roman« samo 
hrpa epizoda, uspjelih ondje gdje Nazor nije zatajio sebe — 
grofica Klelija Pasoglavac, neki snažni opisi — no kao cjelina ' 
neprobavljiv, nema sadržine, jer Nazor nema invencije. — 
Među epiku Nazorovu ubraja dr B. Vodnik i njegove priče 
u prozi. No upravo te priče nemaju ništa epsko, one su gola 
lirika, lirika u tolikoj mjeri da se gdjegdje — jer je u prozi 
— ni podnijeti ne može. Već je Fran Galović (Savremenik 
1914, str. 55) upozorio na sličnost između Wildeove priče o 
ribaru i njegovoj duši (na našem jeziku u »Zabavnoj biblio- 
teci«, sv. 4) i Nazorova »Facola, rakamanoga«. Tu se najbolje 
opaža kako Nazor nije pripovjedač, nego lirik, kako ne zna 
Pričati, nego osjećati. Wilde gleda, Nazor čuvstvuje. Wilde je 
Miran motrilac, Nazor živi u svojim licima. Odatle potječu i 
Prednosti i slabosti njegovih priča. On zna čitaoca zagrijati 
za svoj predmet, ganuti, uzdignuti do jakosti vlastitoga osje- 
Eslnja, no s druge strane nemaju te stvari nikakve mjere, 
Nikakve tehnike, cijele priče od nekoliko štampanih araka kao 
Ca su napisane zbog jednog lirskog mjesta, jednog Nazorova 

opisa, koji se onda rasteže u neizmjernost, ne stojeći ni u 
kakvu razmjeru prema cjelini (isp. npr. »Facol rakamani«, 
»Snježanu«, »Stoimenu« itd). Te priče nisu stoga nikako 
zaokružene. Mnoga bi se mjesta bez uštrba za cjelinu mogla 
izostaviti, mnoga bi se isto tako mogla dodati. Svršetak nije 
uvijek nužna konsekvenca radnje. »Snježana« bi se mogla 
svršiti i drugačije, npr. potpunom, faktičnom pobjedom one 
koja svoju moć nosi u duši, a ne u puti, ili radije, npr. onako 
kako se svršava ruska pripovijetka. No ona se ne svršava tako, 
jer Nazoru nije toliko do sadržine, koliko do pojedinih mjesta, 
(čežnja staraca za djecom, snijeg). Odatle i potječe da se ta 


priča kao cjelina ne doima nikako. »Stoimena« se i svršava 


drugačije od »Utve zlatokrile«, iako je sadržina ista, ako tu 
nije posrijedi unutarnji proces u samoga Nazora, koji ga je 
doveo do različitosti pogleda. Karakteristika je priče (pa i u 
Wildea) nenazočnost autorova u radnji. Ona se odigrava u 
dalekim vremenima i prostorima, nema s realnošću naoko 
ništa zajedničko. A u Nazora se upravo čuje zadahtanost, 
lupanje njegova srca, sve je pisano u nekoj ekstazi, u zanosu, 
. daleko od zbilje. Taj zanos obuhvata i čitaoca — i onda dodir 
s realnošću djeluje kao nenadam udarac u rebra, kao dishar- 
monija. Sve što je Nazor dao, napisano je u patosu, zagrija- 
«nosti; a onda ovakva mjesta koja kao da imaju odgovarati 
zbilji kvare sve. Zato su još najbolje onakve priče koje ostaju 
uvijek u istom tonu, uvijek u istoj udaljenosti, kao u »Facol 
rakamani«, »Crveni lišaji« i »Albus kralj«. Granica između 
epike i lirike ne da se uopće tačno povući, a jer nije ovisna o 
nečemu što se da formalno odrediti. Razlika svakako nije u 
tome govori li autor u prvome licu singulara ili u trećemu. 
. Bitna je značajka lirike nazočnost autora u radnji. Pravi su 
epici stoga samo Homer, narodni pričalac, dok moderni autor 
u većoj ili manjoj mjeri u svome djelu sam živi, diše, trpi. 
Ni u jednoj svojoj stvari, u stihu i u prozi, nije se Nazor 
otresao sebe. Odatle i prednosti i nedostaci njegove proze i 
epskih pjesama. 

»Utva zlatokrila« je s nekim promjenama versificirana 
»Stoimena«. To nije jedini slučaj da Nazor ponavlja sam sebe. 
»Šuma bez slavuja« (Istarske priče 63) su prozom izrečene, 

razvučene »Šumske idile« (Nove pjesme, str. 70 itd.) i »Nottur- 
no« (Nove pjesme, str. 67). Tu je i šumski bog i mrtvi lugar 
i slavuj izbodenih očiju. Ima mjesta koja su u pojedinim pri- 
čama gotovo na vlas ista. I Halugica i Crvenkosa tepaju svo- 
jim draganima: 

— Jablanko dragi... dragi... (Ist. priče, 25) 

— Stanko... dragi, dragi... (Stoimena, 24) 
»Šuma bez slavuja« počinje: Bez kraja i konca brbljao je 
nešto jutros u zoru vrutak šumski (Ist. priče, 63), a prva dva 


stiha »Slavujeve pjesme« (Nove pjesme 70) glase: 


Jutroske je rano, bez kraja i konca — 
Brbljo vrutak jureć niza stijenje vlažno. 


Uspon Albusa kralja na Učku podsjeća na uspon Jarila 


u »Utvi« i »Stoimenoj« na Maglenu planinu. »Ševina pjesma« 


u »Utvi« je vrlo snažna, no čovjek se i nehotice opominje diti- 
ramba u »Lirici« (str. 155): Io pean i Cvrčak. Pa i riječi su 
gotovo iste: i 


Čuj, Sjajni! tog zemskoga praha 
Šačica hvalu ti pjeva. 


(Utva 58) 
* Gle, šaka zemskog praha 
Velju mu hvalu pjeva — — 
(Lirika 156) 
Naduo vjetra me dah, 
opio sunčev me žar 
(Utva 57) 
Naduo vjetra me dah, 
opio sunčev me žar. 
(Lirika 156) 

Balade u »Krvavoj košulji« iznose glavne momente iz 
»Krvavih dana«. »Gospa od snijega« je »Snježana«, odjevena 
u dramsko ruho. Febra, žuta boginja, trstika, šaš, mulj, bare, 
veoma su poznati elementi Nazorove. poezije. Oni su znatan 
faktor u »Utvi zlatokriloj«, »Mrtvome ostrvu«, no od osobitog 
su čara samo u lirskim pjesmama. I u »Velome Jožetu« i u 
»Facolu rakamanome« raspliće se radnja na isti način — kao 
deus ex machina zaokreće priču vještica (U Vodnikovu izdanju 
je u »Jožetu« taj momenat ispušten stoga što se obje priče 
nalaze zajedno). Neke su lirske pjesme samo drugačiji izraz 
onoga što je već prije prozom rekao ili obrnuto. Pojavi su to 
koji bi mogli potaknuti na misao da ta fantazija nje toliko 
bogata i neiserpiva. . 

Jedan od glavnih elemenata Nazorove poezije je priroda. 
Uski je dodir s prirodom kod njega najviše izazvao odobra- 
vanje. Galović je u pomenutoj ocjeni »Istarskih priča« rekao 
kako to naglašavanje prirode ipak malko odviše podsjeća na 
prirodopisna predavanja. Taj prigovor nije sasvim neoprav- 
dan. No znatnije je to što je priroda u njega katkad i previše 
nagomilana, pa nekuda ostaje bez dojma. Napominjanje poje- 
dinih biljaka i ptica i drveta, i kukaca i njihovih svojstava 
može značiti ljubav za studij prirode, ljubav i prema onim 
sitnim stvarima koje su za pojedinca neiserpivo vrelo poezije, 
a da ih golema većina ljudi i ne opaža. Priroda nas se doima 
kao cjelina — sad kao krajina, sad kao moćna sila, a tek 
rijetki poznavaoci mogu ući u njegove detalje. Poredbe su 
Nazorove odviše lijepe i tražene a da bi se mogle poroditi u 
svakoga: tri zvijezde što se spuštaju na vrhunac Učke, kao 
da tamo hoće nekoga okruniti (Ist. priče, st. 93), istarski otoci 
kao bokovi prevrnute lađe (u »Crvenim lišajima«), opis zore 
kao tkalje (Stoimena 146). To je sve lijepo, veoma lijepo, no 
kad se nalazi u izobilju, pričinja se ipak da je usiljeno, navlaš 
traženo. Priroda najviše djeluje na nas onda kad to ne tra- 
žimo. Onaj tko zapanjen stane kraj obale morske, gledajući 
lomljavu valova za jugovine, osjeća prirodu više nego onaj 
tko ide u šumu s namjerom da se tamo divi biljkama, ptica- 
ma, drveću. Priroda je u Nazora njegova priroda, onakva 

kakvu je on vidi, kakvu je on hoće da vidi. Naša to priroda 
čestoput nije. »Istarske priče« su pune opisa istarskih otoka, 
Učke, dolina, šuma, no da u natpisu ne stoji atribut istarske, 
nitko u tim opisima ne bi prepoznao Istre. Nazor je to valjda 
i sam osjećao te je — kažu — tek na ponuku dra B. Drechsle- 
ra nazvao te priče istarskima. Ni na našim obalama ne može- 
mo opažati tih biljaka, u šumi toga života, u vjetru ono nešto 
blago i meko, kao milovanje drage mekane ruke. Prije nego 


biljke mi vidimo krš, prije nego kržljavo drveće golet i 
kamen, a naš je vjetar bura što urla i kida i ruši. Nazor je 


iluzionist, solipsist, pa je i njegova priroda uglavnom njegov 
tvor: 


I zato sam sazdao. svijet 
Pun cvijeća, radosti, plama — 


(Moj svijet, Intima 11) 


Prigovarali su Nazoru da stvara prebrzo, a da radi pre- 
više (A. B. Š. u »Obzoru«, u ocjeni »Utve zlatokrile«). Ovaj 
prigovor nije opravdan, jer Nazor ne piše po načelu 1 art 
pour 1 art, nije klesač finih, izglađenih, besprikornih, egzo- 
tičnih posudica bez života. U njegovim djelima bukti život, 
vri krv. Ivan Krnic mu je spočitnuo da radi po narudžbi. Da 
to nije tako, rekao je u odgovoru Nazor sam. No priznao je 
pritom da izdaje prenaglo, prije nego li se sasvim uvjerio u 
vrijednosti svoje »djece«. Koješta što služi za potvrdu ovome 
već je spomenuto. Prvi naš suvremeni pjesnik govori ovako 
bez ukusa: 

Cijele je noći, nevidljiva i tiha, sukala iz mjeseca srebrne 
Žice, vukla duge niti iz blistavih klubaka što ih zovemo zvi- 
jezdama... (Stoimena, str. 146) 

Nazoru je umjetnost smisao života, i on se sav nalazi u 
njoj (Lirika 5). To je istina. No ta je poezija dosad samo tepa- 
nje (Pjesni ljuvene, 99), jer ono što mu je na dnu duše, što je 
jezgra njegova života, to nije rekao (Pravi glas, Pabirci 86). 
I to je istina. 

Poeziju su Vladimira Nazora tumačili kojekako i koje- 
kakve su joj zadatke pripisivali. Više nego i o jednom našem 
pjesniku pisalo se o njemu kao o reformatoru, budiocu. 


»Nazorizam« K(V. Čerina, Vihor 60) je struja koju je on tobože! 


izazvao. No možda smo u Nazoru vidjeli više ono što smo 


htjeli da vidimo, a ne ono što on jest. Ono šta smo osjećali 


sami htjeli smo vidjeti realizirano u njegovoj poeziji. 

Poezija njegova znači za mnoge reakciju na Kranjče- 
vićev pesimizam, nakon perioda beznađa, probuđenje snažne 
volje za život, za svijet, ovaj svijet. Da to ona nije, da to nije 
njezin značaj, dokazao je možda peti dio ove studije. 

Ljubavi k prirodi u Nazora pripisivala se sposobnost da 
nas učini boljima, snažnijima, zdravijima (M. Marjanović, 
Književne novosti, str. 16). Priroda je Nazorova; odviše njego- 
va da bi je svatko svatio. Njegova nas je poezija vratila k 
našoj zemlji (B. Vodnik, M Brundo VIII). Ona to nije mogla 
učiniti, jer zemlja Nazorova nije naša zemlja, jer nije uopće 
ni jedan određen kraj na svijetu, već kao neki kaleidoskop, 
riznica svega što je lijepo, privlačivo i snažno na našoj 
planeti. : : 

»Nazor je pjesnik divske borbe, koji nam vraća našu 
prošlost, ..« »Njegova je sva poezija buđenje naše narodne 
snage: u prošlosti našoj, a u zemlji našoj« (M. Brundo VIII). 
Prošlost je našu opjevao Nazor u »Hrv. kraljevima«. Ono što 
je u tim pjesmama uspjelo to je Nazorovo, a ono što je histo- 
rijsko to je neuspjelo. Osnovna je misao cijele zbirke, vjera 
u neslomljivost, Nazorova, ona se iz same historije, iz samih 
pjesama o vladarima ne da razabrati. Sva ta prošlost ostala 

nam je i nakon Nazora strana, tuđa, nerazumljiva, i više nego 

cijela knjiga — od »Dolaska« pa do »Zvonimirove lađe« — 
Vrijedi jedna jedina pjesma, »Galijotova pesan« (29), iako ne 
ide u sklop tih »Kraljeva«. 

Osobitu misiju počeli su pridavati Nazoru dosta kasno — 
nakon »Novih pjesama«, god, 1914. Onda je on proglašen 
»pjesnikom nas sutrašnjih« (V. Čerina), dok dr B. Drechsler 
njegovu umjetnost uz Meštrovićevu i Šimunovićevu postavlja 

kao uzor, tip narodne umjetnosti (Borba za stvaranje, Knji- 
ževne novosti 307). Ovo znamenovanje sačuvao je Nazor kod 
nas sve do danas. On je po tom u prvome redu nacionalan 
pjesnik, pjevač narodne snage, budilac vjere u sebe, u moć, 
u budućnost. Nazor je programski pjesnik velikoga dijela 
cijele jedne generacije koja je vjerovala da je »porod vuka i, 
arslana«, koja je držala da je pobjeda nacionalne stvari sigur- 
na, jer ona osjeća u sebi snagu kojom će je uskoriti. Poezija 
je njegova nešto božansko, kao nekakvo otkriće. In hoc signo 
vinces. A upravd to je ono što se u njoj ne nalazi tako izrazito 
i jako nego samo fragmentarno. i 
Nacionalizam Nazorov boluje od unutarnje slabosti. On 
nije konsekventan, a konsekventnost je glavni uvjet, ako 
hoće da izvrši zadaću koja mu se postavlja. Mi smo porod 
vuka i arslana, sinovi hajduka što su klete kule rušili, a s 
druge nam strane na čelo stavlja žig ropstva (Robovi, Lirika 
181). On nije jedinstven, jer se bazira na historiji, na onom što 
je bilo davno, što nema nikakve veze s našim sadašnjim živo- 
tom, i na zemlji, na nama, na onome što u nama još živo vri i 
kuca. A ova se dva stajališta ne dadu spojiti, jer naša historija 


nije izražaj naše nutrine, nego produkt kojekakvih spoljašnih 


prilika. 

Taj je nacionalizam preuzak, jer obuhvata samo jedan dio 
nas. Nazor nam mije mogao vratiti naše prošlosti, jer hrvatski 
kraljevi nisu sva naša prošlost, nego su tek fragmenat te pro- 
šlosti, jer je pojam mi, naš narod, naša zemlja, mnogo širi od 
teritorija na kojem su vladali ti naši kraljevi. Narodna poe- 
zija je uistinu naša, no ondje gdje Nazor prihvata njezine 
motive, ne vidi se da je upio duh njezin, nego tek formu, 
spoljašnost, pojedine crte. Nacionalna poezija ima biti izražaj 
narodne biti, pa se i uspjesi i nevolje moraju iz nje izvoditi. 
»Veli Jože«, taj tobožnji tip našega čovjeka, ne pada zato što 
se u duši njegovoj nalazi nešto što ga dovodi do nesreće, već 
na njegov udes djeluju više sile — vještica i njezin otrov. 

U pokretima gomila vrijedi snaga vjere, ustrajnost ko- 
jom se kroči k cilju više nego li intelekt, dakle jakost osje- 
ćanja. Ljudi koji sami po sebi nisu značili tko zna što postigli 
su svojom nepokolebljivošću, plamenom vatrom i za kakvu 

zabludu više negoli pravi veliki ljudi koji su u duši u dodiru 
s masom postali skepticima. Sav književni rad Nazorov po 
dru Vodniku veže se u jedan samotvor: potreba ideala, težnja 
za idealom i vjera u ideal (M. Brundo XV). A upravo Nazor 
nema te vjere. Ne samo da je u različitim momentima posum- 
njao u uspjeh borbe nego je izrekao sumnju i u vrijednost 
ideala. Ideal je himera, lijep izdaleka, no iz blizine najgrd- 
nija, najnakaznija neman. Postignuće ideala dokazuje kako je 
taj ideal bio ništav. To je smisao »Stoimene«. Samo borba iza 
ideal je zanosna, lijepa, vrijedna, no ta borba ne smije nikad 
biti postignuta, ako hoćemo da ostanemo dobri, veliki, vječno 


puni ushita — borba radi borbe. To je lijepo rečeno, no ta : 


misao kod prvog uspjeha mora dovesti do klonuća. »Stoime- 
na« je izdana 1914; »Utva zlatokrila« 1916. Sadržaj im je 
uglavnom isti, no »Utva« se svršava drugačije — njezina je 
značajka ta vjera u ideal što je naglašuje Vodnik, a što je kao 
najglavnije u njoj spomenuo u pristupu dr A. Bazala. No 
»Utva zlatokrila« je ispjevana na ponuku dra Drechslera za 
»Odabrana djela za školu«, pa se zato i mora tako svršavati. 


Nacionalizam Nazorov nije izrazit. Nigdje se ne spominje 


ime Hrvat, Srbin, Jugoslaven. Isticanje- narodnoga imena, 
doduše, nije karakteristika patriotizma, jer može biti samo: 
koprena za štogod drugo, no zašto da se pjesme u »Novim 
pjesmama«, koje su najnacionalnija njegova zbirka, uzmu. 
upravo u smislu našega nacionalizma? Osim snažnog, izrazitog,. 
veličajnog »Uskrsa« (str. 58), mogao bi pripadnik drugoga: 
naroda, kad bi te pjesme bile prevedene na njegov jezik, naći 
u njima patriotičnih pobuda prema svojoj naciji. Uzdizanje 
se vlastite snage, vlastite zemlje može pobuditi u svakoga 
čovjeka, koje mu drago narodnosti, ako su karakteristike te 
snage, te zemlje tako općene kao što je to slučaj u Nazora. Je- 
li ta neizrazitost uvjerenje, slabost ili bojazan, teško je reći. 
I »Medvjed Brundo« i »Utva zlatokrila«, epi koji očito imaju 
nacionalnu i socijalnu tendenciju, tepaju, a ne zbore. Zašto. 
da u »Medvjedu Brundi«, u neslozi, u svađi životinja vidimo: 
baš naše socijalne prilike, kad i svaka veća familija ima svoga. 
Brunda, svoga Vukana, svoga Ljumu? Ono što se da primi-- 
jeniti na različite zgode, ne može se snažno primijeniti nigdje. 

Isto vrijedi i za »Utvu«. Uza svu jaku poeziju što se u tim 
epima nalazi oni se zato ne doimaju snagom pravih nacional- 
nih djela, koja čovjeka uzdižu, rađaju polet, tjeraju na oči 
suze ganuća i oduševljenja, to je tepanje. Nazor nije nikad 
rekao nešto što po svojoj društvenoj poziciji ne bi smio reći. 
Dao je tek naslutiti što je kanio reći, da odmah na drugom 
koraku zabašuri svoje riječi. Same alegorije, priče u kojima 
nema ništa naše, konkretno, mogu donekle jačati narodnu 
snagu, no uzdići je, zavitlati njome u kakvom krvavom plesu 
za određen cilj ne mogu nikako. A pjesnik koji hoće da izvrši 
misiju kakva se pripisuje Nazoru, mora biti jasan, zvonak, 
ikonsekventan, jer se jasnoćom i konsekventnošću postizava 
više negoli dubinom i raznolikošću. i: 

Osobitost Nazorova nacionalizma jest što je osnovan na 
snazi, sili, vjeri u jakost naroda. Mi smo porod vuka i arslana, 
a ne nekakvi jaganjci kakvima smo se dosad smatrali. Pore- 
đenje s Meštrovićem nameće se i nehotice, jer je i on pjesnik 
snage, tjelesne snage, pjesnik čvrstih nabreknutih mišića. 

Ova je crta kod Nazora možda najviše uspaljivala. To je 
kult snage, sile. A upravo ova crta nije naša, nije slavenska, 
i sličnost između Nazora i Meštrovića bit će ipak samo spo- 
ljašnja a ne unutarnja. I Nazor i Meštrović su nacionalisti u 
smislu jedinstva Hrvata i Srba, ali je razlika među njima ista 
koja je razlika između nacionalizma hrvatskoga i nacionaliz- 
ma srpskoga, Hrvatski je nacionalizam sagrađen na slavi, na 
prošloj veličini, Srpski na porazima. Hrvati su pjevali o sto 
tisuća momaka Tomislavovih, o junacima, glasovitim po cije- 
lome svijetu, o antemurale christianitatis, o državi koja de 
jure nije prestala živjeti kroz vjekove, a Srbi su pjevali o 
Lazaru, knezu čestitome, o Jugu Bogdanu i Devet Jugovića, o 
Silnoj vojsci što izginu do jednoga. Kult snage, sile. i kult 
patnje, prijegora. Nije to znak slabosti, već znak duševne 
veličine: | 


I ako smo izgubili carstvo 
Duše naše gubiti nemojmo. 


(Narodna pjesma) 

Na toj vjeri u duševnu veličinu izgrađen je srpski nacio- 
nalizam, a to ga održava i danas. Mi smo govorili o vlastitoj 
slavi, pa o njoj govorimo i danas. A ipak više od te slave 


kojoj je vrijednost problematična, koju smo izmislili sami, 


historiju našu sačinjavaju patnje bezbroj Vidovdana, trpnje 
bezimenih milijuna što su svoje kosti ostavljali po svim boji- 
štima Evrope, jauci onih što su bili ganjani sa svojih ognjišta 
i upaljenih kuća. I sve to ne radi slave, ne iz vlastite inicija- 
tive, već kao vjerne sluge, ponosne zbog te vjere. Mi nismo 
porod vuka i arslana, jer smo veliki samo u patnji, u podno- 
šenju. Meštrović je shvatio duh srpskog nacionalizma, Vidov- 
danski je hram sinteza toga nacionalizma. Snaga, snaga tijela 
je u njega samo detalj, al ono što sve likove spaja u jedno to 
* je misao o porazu, patnje i nesavladljivosti duše, što se sve 
zrcali u ukočenim pogledima Karijatida i udovica. Pravi će 
hrvatski pjesnik, pjesnik hrvatskog nacionalizma, naći u našoj 
prošlosti, iste ove momente, i tek to će nam je približiti. 
“Nazor to mije, nije potpuno, nego tek fragmentarno, nije u 
slavljenju poroda vuka i arslana, nego u sumornim tonovima 
ciklusa »U šikari« (Pabirci), u nekim »Planinskim pjesmama«, 
gdje patriotizam više nije isticanje vlastite snage, već bol i 
rug, snažna ljubav i beskrajna tuga, u stihovima što su svo- 
jom oštrinom, otvorenošću i golemošću jada kao bičevi poruge. 
Hrvatski su nam kraljevi daleki, nerazumljivi. Tomislav, 


Krešimir, Zvonimir nisu Hrvatima ono što su Srbima Dušan, . 


car Lazar. Oni nisu živjeli u uspomeni naroda, nego su tek 
uneseni u nj. No čežnje za slobodom nisu unijeli, jer ona 
mora biti usađena u krvi, u duši, u srcu. Slava prošlosti je 
iluzija, umišljanje, nešto što smo stvorili sami, a isto je tako 
iluzija i Nazorovo: 


Slaga, tko reče, da smo lovor grana, 
Melem na rani, duga u oblaku, 
Mi porod jesmo vuka i arslana. > 


Tu misao hoće Nazor da unese u narod isto onako kao što 
su naši nacionalni romantici htjeli da unesu misao o slavi. A 
prava nacionalna poezija mora da izriče ono što u narodu 

jest, da bude ekstrakt narodne duše. Bliže, uzvišenije, sna- 
žnije nego svi »Hrvatski kraljevi« djeluje ovo: 


Mi što znamo kako tuđa zemlja prli, 
Kada po njoj tražiš koru crna hljeba, 
Mi što smo gledali iza blaga neba 
Gdje su lug nam sjekli i naš usjev trli; 


Mi koje su žive kao stoku drli, 

Mi jedino znamo kako je kad treba 

Da ti očaj, dok iz kuta neman vreba, 
Crni, hladni oltar zla božanstva grli. 


Mi jedini znamo svaku muku živu, 
Sramotu i tugu, prezir, šutnju sivu 
I borbu bez nade i juriš bez daha. 


Bez stupa i sidra gnani amo tamo, 
Zgnječeni, smrvljeni, oh, mi jošte znamo 
Poput šume opet niknuti iz praha. 


(Mi, Pabirci 16) 


To nije više govor o vlastitoj snazi, o vlastitoj veličini 
— to je osjećaj sramote, malašnosti, sitničavosti. Nije naša 
zemlja duboka šuma Jablankova, krasna i plodna dolina 
Galešina, već kržljava, žilava šikara, goli kamen, pošto svo- 
je djece ne može da hrani već je tjera u daleki svijet. No iz 
te zemlje, neugledne i sirotinjske, iz tog niskog, neravnog 
šiblja, što se drži čvrsto tla i širi se to više što ga više sije- 
ku, odiše neka golema snaga što zbori: sursum corda. »Šika- 
ra« je tip naše nacionalne, rodoljubive pjesme i po mjoj i nje- 
zinim drugama postaje Nazor. našim nacionalnim pjesnikom. 
Ta poezija, s osjećanjem golemog jada i vjere što je najgore 
zlo ne može uništiti, prožeta je duhom bezimenih pjevača 


što rekoše više nego svi naši pjesnici — 


223 


— Uzvik svih nam pjesnika 
Dok guši mu i sjena, 
Pjev najljepši je naše krvi jeknuo 
Iz mnoštva bez imena. 
(Šikara, Pabirci 22) 


Ovi se tonovi javljaju u času kad i cijela poezija Nazo- 
rova postaje bliža, jasnija, određenija. Ovi stihovi dižu, 
zanose, bude zamrlu snagu, jer su izišli iz našega srca. Obu- 
hvati li Nazor sintetički sve elemente maše narodne duše, 
postat će uistinu nacionalnim pjesnikom, pjesnikom naše 
rase, naše krvi, naših muka, bolova i nada. Dosad to nije bio. 

. Ovo sve nisu prigovori, nisu prigovori Nazoru. Svaka 
velika poezija — a to Nazorova jest — može dati mnoštvo 
pobuda, i ako možda one u njoj nisu tolikom jakošću izrečene. 
No te pobude nisu u njoj glavno, ne sačinjavaju bivstvo 
njezino. Bivstvo Nazorove poezije nije nacionalizam, nije 
priroda, već je u njoj izražen život njezina autora — život 
.pun i opsežan, raznolik i skladan, no bez čvrste osnovke, 
vječno stupanje naprijed, klonuće i uzdizanje. Poezija Nazo- 
rova — to je lutanje za životom, za smislom života, i to je 
ono što je njezina jezgra. 


Misao će se ova možda pričiniti frazom, jer je ma koncu 
konca u svakoj poeziji njezin autor, nemoguće je otresti se 
samoga sebe. No ima golema razlika između toga kako tko 
izrazi u književnom obliku sebe. Svi naši znatniji lirici — 
od Vraza, Preradovića, pa preko Kranjčevića do Domjanića 
i Vidrića — ili su prikazali samo jedan dio sebe ili su navlaš 
povukli oko sebe uzak ikrug, da uzmognu živjeti samo u 
onome što njima prija. Samo je Nazor prikazao sebe svega, 
samo je on i nastojao da primi u sebe što više dojmova. 
Kranjčević je namrgođeni nezadovoljnik, Domjanić je otmje- 
ni ljubavnik i sanjar, Vidrić ukusni uživač života, Vraz vje- 
čiti romantik. Samo je Nazor u različitim periodima obu- 
hvatio sve ovo. On je mameni poklonik puti i tvorac fine i 
uzvišene djevice Placide, Albus, koji sve ruši pred sobom, 
i maleno, lagano, Mirnino dijete - — riznica najraznoličnijih i 
najprotivnijih osjećaja. 

Djela Shakespeareova — to je Shakespeare, djelo Goet- 
heova — to je Goethe. U mnoštvu svojih lica svuda je Sha- 
kespeare ostavio sebe. I u licima koja su upravo antipodi 
viri on, jer i najbolji čovjek u kojega su snažna čuvstva 
može u očaju postati Rikard III, ubojica. U svim se muškim 
licima Goetheovim: nalazi on sam. (u'onim licima, dakako, 
koja imaju odlučan utjecaj u radnji). Sinteza svih crta 
Shakespeareovih je Hamlet, sinteza svih crta. Goetheovih je 
= Faust. Shakespeare je Hamlet (isp. M. Nehajev. Studija o 
 Hameltu). Goethe je Faust. Djela Nazorova. — to je Nazor. 
Ovo se uostalom razumije samo po sebi, pa treba tačnije 
fiksirati ovu misao. U svim je fazama svoga razvitka Nazor 
dao uvijek sebe, samo sebe, i njegova je poezija samo povi- 
jest mjegova života, njegova potucanja. Nije postao. nacio- 
nalnim pjesnikom stoga što je u neko doba htio. da pjeva 
narodu, za narod, već ga je njegov nemir, njegova vječita, 
neugašljiva čežnja dovela do nacionalizma, da ga i opet, 
onda, kad bi baš mogao biti najviše nacionalnim, odvede od 
njega (»Intima«, »Pjesni ljuvene«). Tako je Nazor postao - — 
necimo — kolektivist, no u biti je svojoj individualist. Nje- 
gov »ja« uzdiže se u svakome momentu nad sve drugo, i zato 
su sve njegove knjige prema onima ostalih pisaca nesavre- 
mene, pričinjaju se kao neki glas iz velike udaljenosti. U 
vrijeme ljute tiranije, općenog narodnog pesimizma, pjeva 
on o drevnim slavenskim boštvima, o Dionisosu, Perunu, a 
u vrijeme kad bilo naroda kao da je stalo kucati od očeki- 
vanja onoga što će doći iznosi on pred publiku historiju svo- 
je ljubavi (»Pjesni ljuvene«), opisuje svoj najunutarnjiji život, 
koji ima tako malo veze s momentanim životom nacije. Ljudi 
obično žive kao po kalupu: običaji okoline pređu im u krv. 
> Sva je Nazorova poezija klik za slobodom u svakom pogledu 
 — protest protiv stega u moralu, u poeziji; u društvu. »Lju- 
obavi i mržnje žapca tužnopojca«: nijesu samo satira na odre- 
đenu struju u literaturi nego i poruga skučenosti, ograniče- 
nosti u shvatanju života' uopće. Trpati Nazora “u kojekakve 
kategorije je nesmisao. On je.samotnik, i kao takav stoji 
“iznad, izvan života skupina, Nacionalan je samo jednim dije- 
lom svoga bića, no kao cjelina stoji izvan pojma nacional- 

nosti, jer je pojam čovjeka širi od pojma domoljuba. Samo 
čovjek relativno ograničen može se sasvim strpati u osobitu 
skupinu, može u njezinu pojmu naći sebe čitavoga. Inače je 
već čovjek čovjeku beskrajno udaljen, pa je put od duše k 
duši duži nego udaljenost zemlje od najbliže stajačice. Tuđa 
nam je duša kao bezdana tamma voda kojoj vidimo tek 
'površinu. Turris eburnea nema samo simboličko značenje — 
'cio je Nazorov život, koliko je došao do izražaja u pjesmama, 
neprestano samotovanje u sferama, kamo ne dopire nitko. 
To je zanosno kliktanje na vrhuncima kamo se ne uspinje 


“čovjek, urlanje između strmih, nepristupnih gudura i litica. 


'— pjesma sreće i jauk bola, što se ore i zamiru neslušani, 
«neuživani, nečuveni, kao krikovi velikih ptica što lete iznad 
«oblaka povrh golemih šuma i pustara. , 


| Čovjek je društveno biće, pa gotovo najveći dio onoga 
što radi, radi kao društveno biće, kao dio golemog stroja, te 
u njegovu radu i ne dolazi do izražaja njegovo »ja«, ono nešto 
tamno, tajno i duboko na što se ne dadu primijeniti nikakvi 
vezovi, nikakve verige, nikakvi zakoni, što se buni, diže, i u 
časovima kad čovjek kao društveno biće može .najjače doći 
do izražaja, on najjače osjeća .golemost samoće. Sva naša 
modema literatura je produkt socijalnih prilika, i ljudi što 
ih ona iznosi, stradaju, vesele se, padaju poradi jačih ili sla- 
bijih vezova s kojima su vezani za cijelo društvo. Radmilović, 
Tito Dorčić, Đuro Andrijašević propadaju radi konstelacije 
u društvu. Kranjčević je samo reakcija na socijalni poredak. 
:Hamlet, Don Quijote, Faust, nose svoju tragediju u sebi, i 
oni bi stradali i u sasvim drugim prilikama. Jedan i drugi i 
treći ne pripadaju okolini u kojoj se kreću, jer ni jedan ni 
drugi ni treći ne rade onako kako bi kao dijelovi velikog 
stroja morali raditi, već njihov rad izvire iz onog muklog, 
tamnog »ja«. Šimunovićev Tuđinac je takav tip. Sva Nazo- 
rova poezija, koliko izvire iz njega kao socijalnog bića, nije 
konsekventna, nije izrazita, promjenljiva je, no u cijelom 
njegovu razvoju, jače ili slabije, izbija onaj njegov »ja« koji 
nije socijalno uvjetovan, koji neće da bude vezan ma čim. 
Nazor je u biti svojoj subjektivist, i to je osnovna značajka 
njegove poezije. No. taj .subjektivizam nije izrazit, nije izgra- 

đen, nije opsežan, nije se razvio do kakva snažnog olujnog 
protesta, do faustovskog nepokolebljivog teženja za određe- 
nim ciljem, do uzvišenog, potpunog samotovanja. Nazorov 
»pravi glas« javio se dosad tek fragmentarno pritajen, pri- 
gušen, i sva je njegova poezija neko vrludanje, »tepanje« 
kako priznaje .sam. Iz nje ne zbori ništa određeno. Može se 
govoriti o pojedinim pjesmama, o pojedinim nagnućima u 
njega, no o poeziji kao cjelini ne, ako čovjek neće da za volju 
jednoga napusti drugo. Promatrajući evolucionistički njegov 
pjesnički rad, može se svuda opaziti ta subjektivistička nota. 
»Pabirci« su kritična tačka njegova rada. Sad tek ima doći 
»pravi glas«, ono što je zatomljivao u sebi. Hoće li taj 
glas biti samo sinteza svega dojakošnjega ili neprikrito izre- 
čeno ono što je dosad dao tek naslućivati, ovisi o tome hoće 


se govoriti o Nazoru kao pjesniku, kao i o drugim našim pje- 


snicima, ili o Nazoru kao tipu, kao snažnom reprezentantu 
jednog pogleda na život, o nazorizmu. Dosad nazorizma 
nema. Ovakav kakav je sada, dao je veliko mnoštvo lijepih, 
snažnih pjesama, možda više nego itko u nas, u formi savrše- 
nijoj i raznolikijoj nego itko prije njega, dao je više poticaja 
nego li itko u naše doba. To je njegovo sadašnje značenje. 


(Nakladni zavod »Jug«, Zagreb 1918) 


VELIČINA MALENIH 
(O FRANJI HORVATU KIŠU) 


Od svih istina najdublje su i najtrajnije istine srca. Ovu 
je spoznaju osjetio jedan od malih hrvatskih pjesnika, Lavo- 
slav Vukelić, te je izrekao u pjesmi »Što je istina«: 


Zaludu pitaš što je istina! 
Iskazat ti je neće ljudski glasi, 

“ Dok strast iP strava srca žar ti gasi, 
I duha letu dok uspreže dah. 


Zalud pitaš što je istina, 

Dok tebi samu teku tvoji časi, 
Dok želiš samo tvoj da čin se spasi, 
A bezbroj drugih krši bure strah. 


Sokoli srce, nadvladaj se sam, 
Prioni dušom, cio svijet uz cijeli, 
Pak istine ti zorica zabijeli! 


Kad čovještva ti ljubavi plane plam, 
Dubine srca tvoga će zasinut, 
.A sa dna srca istina se vinut. 


Da čovjek razumije istine srca, nije potrebno da buđe 
vrlo obrazovan. Upravo veoma učeni ljudi, u kojih je um 
razvijen na račun čuvstvenog života, mnogo puta nisu pri- 

stupačni najosnovnijim spoznajama oko kojih se kreće cijeli 
život. Školovan intelektualac često prolazi svijetom visoko 
uzdignute glave, jer je uvjeren da njegovo znanje na uskom | 
području meke struke znači nešto osobito, i da zato ima pra- 
vo da se drži vrednijim od ostalih. Ljudi pak srca idu kroz 
život ponajviše skromno — iako njihovi jednostavni dodiri 
s pojavama i bićima znače pokatkad dublje poniranje u 
jezgru i smisao bitka od svih stručnih rasprava. To im daje 
obilježje veličine, po kojoj oni, s obzirom na svoju ljudsku 
vrijednost, ponajviše nadvisuju pojedince koji se sami nad- 
ineću nad drugima. a 

Franjo Horvat Kiš — jedan od manje razglašenih hrvat- 
skih pripovjedača — osjetio je ovu veličinu malenih, uči- 
mivši je središtem svojih umjetničkih nastojanja. Sve je kod 
mjega maleno: i opseg cjelokupnoga književnog rada, i knji- 
ževne težnje što ih je u svome stvaranju pokazao, i dužina 
njegovih pripovijesti, i svijet što ga je u njima opisivao. Ali 
u zamjenu za to sva je njegova djelatnost prožeta istim 
osnovnim osjećanjima, istim spoznajama o životu i čovjeku, 
istim. stilskim značajkama. Po tome svome unutrašnjem 
jedinstvu pokazuju stoga njegove pripovijesti crta veličine 
kakvih ne nalazimo u djelima mnogih hrvatskih pisaca koji 
su kroz književnost prošli s mnogo više buke i pretenzija 
negoli on. ' kre su Meda 

Franjo Horvat Kiš bio je dijete siromašnoga. zagorskog 
seljaka te je, prema vlastitim podacima u Nasmijanim ude- 
sima, gotovo slučajno pošao u gimnaziju, gotovo slučajno 
završio učiteljsku školu i gotovo slučajno. ušao u književnost. 
U svemu su više odlučivali tuči poticaji negoli vlastiti pla- 
novi. Prolazeći škole u oskudici, kao neke vrste đak-prosjak, 
Franjo Horvat Kiš prolazio je i kroz život povučeno. O svome 
držanju među ljudima zabilježio je u svome putopisu: Viđeno 
i neviđeno: ui Ma. MAGLA 

»Padoh, pogođen bijesnim pljuskom nebeske lijavice, u 
neku zadimljenu, zamazanu birtijicu. Mnogo nas ima i 
umorni smo. Trčimo iz sobe u sobu kamo da sjedneto i da 
budšto zagrizemo oli čalabrknemo. Kako sam mespretan, sve 
mi odnesu. Donesem stolicu, ogledam se po sobi — i nema 

stolice, naručim pivo, momak donese preda me — i samo da 
ruka posegne, kad mi se iza leđa začuje glas gunđajući: 
»Eafijon, to je moje!« 


Pustim se da me guraju i sudbina i ljudi, i oboje me 
guraj, vrti i okreći, i dospjeh do — ćevapčića.« 


Dugo je živio u malenim mjestima pokrajine. Tek pos- 
ljednjih godina života, kad je već bio stekao nešto glasa u 
književnosti, dospio je u veće gradove (Karlovac, Zagreb). 
Ali je tada već bio bolestan, i boravak u hrvatskom kultur- 
nom središtu nije mogao za nj značiti niti veliki lični dobitak 
niti mogućnost da se književnim djelima narine čitaocima. 

Svoju književnu »karijeru« započeo je Franjo Horvat 
Kiš vrlo skromno — suradnjom u dječjem listu »Bršljan« 
(1894), u podliscima novina, nastavio ju je u listu »Na doma- 
ćem ognjištu«, pa je postepeno ulazio i u »Savremenik«, a 
jednom čak i u »Hrvatsko kolo«. Sve je činio nekako bojaž- 
ljivo, zadovoljavajući se da njegovi radovi budu doneseni i 
na neuglednijim mjestima. Najveći dio svojih knjiga štampao 
je sam, na vlastiti trošak (Ženici 1907, Zašto 1908, Viđeno i 
neviđeno 1916). Samo jednu knjigu štampala mu je odličnija 
hrvatska književna institucija: Društvo hrvatskih književni- 
ka (Nasmijani udesi 1918). Putopis Istarski puti odbiše mu 
i Matica hrvatska i Društvo hrvatskih književnika, te ga 
je poslije toga (1919) izđao Privatni nakladnik. A to je bilo 
posljednje njegovo književno djelo većega opsega što ga je 
vidio objavljena za života. I ono je, na taj način, prošlo i 
premalo ocijenjeno i premalo shvaćeno. 

Sudbina Istariskih puta — posljednje njegove dade — 
bila je uostalom značajna za sve što je napisao. Rodom iz 
Hrvatskoga Zagorja, koje je dalo Antu Kovačića, Horvat 
Kiš je u svojim pripovijestima iznio djelomično isti kraj što 
ga je iznio pisac romana »U registraturi«. I kada se pojavio 
svojim pripovijetkama (Ženici, Zašto), doživio je da su ga 
stali uspoređivati s Kovačićem. A isporedba je bila za-nj 
gotovo porazna. Krnic je otvoreno rekao kako Horvat Kiš i 
Kovačić imaju nešto zajedničko, no ako se na Horvata Kiša 

= surva težina te poredbe, neće od njega ostati ništa.! A Matoš, 
nešto topliji od Krnica, osjetio je vrijednost knjige Zašto, pa 


je to jasno i rekao. Ali su njegove rečenice o piscu ipak vrlo 
značajne: 

»I za ovaj mladi talenat bijaše zadatak ovdje mjestimično 
težak. Nije sasvim svladao vulgarnosti svoga sižea.« 

Matošu je »Zašto« »monotona seoska pripovijest bez ten-, 
dencije«. Referat se završava s preporukom: 

»Bilo bi u interesu naše mlade literature da se ttaj nesum- 
njivi dar premjesti u kraj koji pozna, nekamo u okolicu Za- 


= greba, gdje bi mogao gojiti svoj dar i Opa svoje poru- 


šeno zdravlje.? 
Još €. 1911, prikazujući u brege kaja knjigu Viđeno. 
i neviđeno, pisao je Vilko Gabarić: 
»Najnovija knjiga Horvata Kiša nosi sve osobine njegovih 


= prijašnjih literarnih radova. Mjestimice zapanjuje, odajući 


veliki umjetnički instinkt autorov, koji je bez sumnje jedan 
od naših originalnijih i dobrih movelista, a odmah zatim naći 
ćete takvih mijesta koja vas upućuju na pomisao da je pred 


vama djelo jednog literarnog početnika, nejasne fizionomije, 


koji glavinja i vrluda, tražeći istom put kojim mu valja 
udariti.« : ' 

Sve dakle neka priznanja kiselo-slatka, pohvale kroz 
zube, kad se uz riječi priznanja ujedno ističe: istina, dobar si, 


ali ne zaboravi da si prema ostalima sitan. A Franjo Horvat 
= Kiš je čitao te »pohvale« i išao dalje svojim putem — putem 
 skromnoga učitelja pučke škole koji ide po strani, a ne po 
sredini ceste, da se ne bi sudario s moćnirma i jačima od sebe. 
= Tek sporo i škrto dolazilo je razumijevanje s priznanjem. ' 


Ljudevit Krajačić upozorio je u »Hrvatskom pokretu« (1911) 
nd lirizam putopisa knjige Viđeno i neviđeno. Donadini se u 
svome »Kokotu« s pravom začudio kako je knjiga Zašto 
mogla proći nezapažena. Krešimir Kovačić je u »Savreme- 
niku« (1919) istakao sav tragizam i prodornost Nasmijanih 


cudesa, a Nikola Polić svu umjetnost Istarskih puta (Margi- 


nalia). 


i Narodne novine 1908, br. 198. 
*ž Hrvatsko pravo 1908, br. 3826. 

U tom osjećanju skromnosti i slabosti — koje mu je dola- 
zilo 1 od položaja u životu i od književnih iskustava — Horvat 
Kiš je pisao razmjerno malo; knjige pripovijesti Ženici i 
Nasmijani udesi (u koju je unesena i jedna novela iz Ženika), 
oduža pripovijest Zašto, nešto nesabranih pripovijedaka 
(»Bršljan«, »Domaće ognjište«, »Savremenik«) i dva puto- 
pisa: Viđeno i neviđeno, Istarski puti, uz nešto feljtona. 

Pa ipak — upravo iz činjenice što je morao ići kroz život 
po strani i što je u «književnosti doživljavao isto, proizlazi i 
najjača, osnovna značajka Horvatova knjževnoga rada: on je 
u hrvatskoj književnosti bio i ostao ustrajan i gotovo najsmje- 
liji slikar maloga, zaturenoga, nepriznatoga čovjeka, i to u 
vremenu kad to još mije bilo književna moda. 

Po građi njegovih pripovijesti shvatili su kritičari Horvata 
Kiša u prvom redu kao slikara Hrvatskog Zagorja, a djelo- 
mično i kao slikara seoske, malograđanske i građanske inteli- 
'gencije i poluinteligencije. To je uglavnom tačno, jer on 
Zagorja iz sebe nije mogao izbaciti. Ali je zajednička crta svih 
njegovih pripovijesti u tome što su u svima njima, bez obzira 
na kraj i građu, izneseni sitni, pregaženi i pogaženi ljudi. 
I onda kad opisuje Hrvatsko Zagorje opišuje Horvat Kiš 
maloga čovjeka. A i onda.kad opisuje druge krajeve ostaje 
tipičan Zagorac. Čak i u slučaju kad se događaji njegovih 
priča ne zbivaju u Hrvatskom Zagorju, on u njima opisuje 
ili ljuđe koji su potekli iz toga kraja, ili ih bilo kako dovodi 
u nj (»Ona« u Ženicima). Ali, što je najvažnije, elementima 
zagorskoga života prožet je cijeli njegov pogled na svijet, pa 
to njegovo Hrvatsko Zagorje na neki način izbija i u onakvim 
njegovim djelima gdje mu naoko nema mjesta (Istarski puti): 
samilost prema patniku, sklonost prema neznatnim pojavama 
i uživljavanje u mali svijet. : 

Već u svojim prvim književnim pokušajima (u »Bršljanu«) 
pokazao je Horvat Kiš neke obrise svoje književne fiziono- 
mije: u njima se opisuju bijednici i prosjaci. U prvoj svojoj 
knjizi, Ženicima, ocrtao je jasno područje odakle će uzimati 
gradivo za svoje stvaranje. Svi su njegovi ljudi ili veoma pla-' 
šljivi, ili zapostavljeni, ili naoko veoma spori, gotovo duševno 
zaostali, ali su sposobni da; proživljavaju veoma jaka čuvstva 

(Ženik). To su zaljubljeni muškarci koji u svojoj bojažljivosti 
uzmiču pred najmanjim zaprekama (Baja-Đuke nesreća). To 
su sitna i slabašna ženska bića koja ne mogu da shvate razliku 
između svojih naivnih težnja i stvarnosti (Ona). Svi ti njegovi 
ljudi, krhki i dobri, nakon kratkotrajnih zaleta prema visi- 
nama padaju ili zbog svoje slabosti ili zato što ih iskorišćuju 
jači Taj svijet slabih i bespomoćnih — koji je u hrvatskoj 
noveli prije Horvata Kiša iznosio donekle samo Vjenceslav 


Novak — ostao je u glavnom trajno svijetom ovoga pisca. 
Horvat Kiš je prikazivao đake prosjake, seosku sirotinju, 
sobarice, vojnike, žandare — i uopće pojedince koji su na 


neki način izopćeni iz tzv. viših slojeva i nekako ožigosani, 
prezreni. BJE 

U svojim pripovijetkama pričao je o siromašnim dječa- 
cima sa sela koji mogu polaziti više škole samo tako što za 
mršavu hranu, uz uvrede i poniženja, moraju prati suđe u 
kuhinji i vršiti poslove koje ne bi radio niti sluga (U kuhi- 
nji). U pojedinosti je opisao sav teški život ovakva đaka i sva 
njegova dovijanja kako, da dobije ili obrok hrane, ili kakve 
iznošene hlače, ili vojničke cipele (Obijalo). Jedna njegova 
pripovijest ima karakterističan natpis Sjenke, jer su u njoj sve 


ljudi koji ne žive samosvojno, nego kao sjene nekog' drugog 


života. 

Za pripovijetke Franje Horvata Kiša nije značajan samo 
Svijet što je u njima iznesen .— svijet sitnih i pregaženih 
ljudi — nego ono što je pisac u tom svijetu znao zapaziti. 
Iz njega je vadio pojedinosti kakve je mogao vidjeti samo 
čovjek koji je s tim ljudima živio i osjećao. Iznosio je — jedini 


u hrvatskoj književnosti svog vremena — ljubavi koje nastaju 


u đačkim godinama, na prvi pogled, više kao slutnja nekog 
višeg svijeta negoli kao izrazita fiziološka ili duševna potreba 
(U kuhinji, Sjenke). Opazio je čestu fatalnost tih neznatnih 
dinaca. Istaknuo je visoka etička poslanja što je oni mogu da 
unesu u inače prljavu svagdašnjicu (Sjenke). Franjo Horvat 
Kiš iznosio je s ganutljivom toplinom one prve ljubavne 
pokrete u godinama dozrijevanja, kad se zaljubljenici dugo 
i bojažljivo čekaju iza ugla ne govoreći među sobom niti 

riječi, i kad se oko jedne kretnje, jednoga pogleda ili kakva 
neznatnog pisamceta kreće unutrašnji život kroz dane i dane. 
Dočaravao je poeziju malene, naoko prozaične sredine, u kojoj 
se pišu u spomenare ovakve rečenice: . 


»So lang in Wien Wirschl esn, solang ver ich dich nicht 
vergesen.« 
(Baja-Đuke nesreća) 


Opisivao je prizore i bilježio razgovore koji su na prvi 
pogled i prazni, a ipak ispunjuju život ljudskih bića: 

»Mama Sidina opet hranila koke. Đuro pođe da je 
pozdravi. 

— Imate, gospo, tako lijepe koke — rekne Beg o- Plusa 
namještavajući šešir iza pozdrava. 

— Lijepe su mi. Samo da ne dođe vrag od na pa 
da mi ovo malo ne odnese što je još preostalo. 

— Ova je lijepa, ova gaćasta — reče on. 

— Imam još jednu gaćastu — otpovrne mama i pokaže 
drugu. 

— Lijepe su, baš lijepe — reče Sida, samo da i ona nešto 
reče.« 

(Baja-Đuke nesreća) 


Franjo Horvat Kiš je zapazio kakvu uzbunu znade unijeti 
u seoski život svaka novost, makar i najneznatnija (Čačka- 
lice). Prikazao je koliko se zlobe i uporhe mržnje može naći 
u tome malome svijetu, a bez očitih i vidljivih razloga (Kako 
se Foka zamjerio cijelome svijetu). 

S druge je strane naslikao i tipove koji — makar i sami 
maleni — gaze još slabije od sebe. To su različiti općinski 
činovnici, župničke gazdarice, mali seoski lihvari, domače 
frajle koje žele da se sviđaju svojim momcima i koje svoje 
podložnike — đake prosjake — iskorišćuju kao roblje (Qna, 
U kuhinji, Sjenke, Obijalo). | 

Najduža pripovijest Franje Horvata Kiša — Zašto — 
gotovo je mali roman Hrvatskoga Zagorja. U njoj su — uz 
glavno lice Cerleka Zrelca, bespomoćnoga i dobroga seljačkog 
momka — izneseni mnogobrojni značajevi sa sela i grada: 

Cenekov stric, seljak, koji želi prigrabiti njegovo imanje, 
župnikova gazdarica, koja želi da sve usreći ženidbama, Cene- 


kova žena Jalža — nezakonita kći matere koja je sama bila 


nezakonita i koja Ceneku u kuću dovodi također nezakonitu 
kćer — siledžija lugar, općinski bilježnik, seljaci i seljakinje 
itd. A najzbitija njegova pripovijest, Obijalo, sadrži, bez prave 
fabule, niz različitih situacija u koje .dolazi siromašan đak, i 
mnoštvo društvenih tipova s kojima se sreta. Tu je gradski 
fićfirić koji hoće da izigrava dobrotvora, a u stvari je zločinac 
koji kao ljubavnik oduzima djeci njihovu majku. Tu su ta 
djeca — starački ozbiljna — koja su već osjetila što radi 
njihova majka s tim tobožnjim prijateljem. Tu su vojnici koji 
siromašnu đaku katkada daju hranu, a katkad mu, u obijesti, 
guraju u usta izmetine. 

Mnoštvo lica i životnih situacija, katkad jedva nabačenih, 
ali jasno osvijetljenih, čini iz pripovijesti Horvata Kiša za- 
nimljiv i pun svijet, zaseban i izvoran u hrvatskoj književnosti 
njegova vremena. 


2 


Na prvi pogled, u pripovijetkama Horvata Kiša nema 
nikakvih problema. Horvat Kiš je, kao pravi lirik, iznosio 
tugu svoga kraja i patnju svojih ljudi. Različito od Kovačića, ' 
koji je riječima svojih lica izricao misli o lažnom patriotizmu, 
o pokvarenoj gospodi, o stradanjima seoskoga dječaka u gradu, 
Horvat Kiš ni u jednoj svojoj noveli nije filozofirao. niti je . 
iznosio kakvu tezu. Ali su one stvarno izazvane problemima 
njegova kraja i života njegovih ljudi: beskrajno siromaštvo 
zagorskoga čovjeka, njegova borba za zemlju, njegova težnja 
da se bilo kako podigne na socijalnoj ljestvici i oslobodi bijede; 
seoski lihvari kao pijavice cijeloga kraja; inteligencija i polu- 
inteligencija koja drzovito i brutalno upotrebljava svoju vlast 
da seljaka iskoristi materijalno i da ga uništi moralno (Zašto, 
Ona, U prodolici). 

Zašto je na prvi pogled samo pripovijest o čovjeku koji 
je rano ostao bez roditelja te je bespomoćan. Radin je, pošten 
i vrijedan, ali nema dosta pouzdanja u se niti sigurnosti kojom 

bi stupao u životu. Svi mu dijele savjete — i stric, i susjedi, 
i suseljani — jer mu tobože gledaju pomoći, a zapravo idu za 
tim da se okoriste njegovom ibespomoćnošću i da ga okradu. 
I taj sretnik, Cenek Zrelec, koji bi sam svojim radom mogao 
kako tako proživjeti, nakon svih savjeta mora da bude rob 
žene koja ga vara, i mora uz nju hraniti i njezinu majku i 
njezino nezakonito dijete. A pogiba na kraju pripovijesti zato 
što je pao i nabo se na željeznu kopaču kad je bježao pred 
ženom što je gladan, »ukrao« vlastitu gibanicu. 

Ali, u toj naoko samo ganutljivoj i ponešto sentimental- 
noj pripovijesti izneseni su mnogobrojni problemi Hrvatskoga 
Zagorja na početku dvadesetog vijeka: Zagorčeva glad za 
zemljom, loši utjecaji seoske »gospode« (bilježnici, lugari), 
bespomoćnost seljaka pred svima koji imaju bilo kakvu vlast. 

Cio ekonomski, a i moralni problem Hrvatskoga Zagorja 
spočetka dvadesetog vijeka iznesen je u riječima što ih u toj 
pripovijesti iznosi seljak Tomaš Markulin. 

. Naš svijet je dobar! Ja sam s repnim sjemenom pro- 
šao gotovo čitavu našu hrvatsku zemlju i znam kakav je drugi 
svijet, a kakav je naš. Šta hoćete od njega? Siromah je. Ako 
se hoće okrenuti, mora, reći bi, na tuđe koračiti. Šume nema, 

.jer je grof i pop uzeo sve bolje, a seljaku je šikaru ostavio. 
Nema drva za ogrjev. Dođe mu sila. Okljaštri šljivu i krušku, 

«i jabuku, ostavi samo pokoju granu, a zima još drži. Zar će 
biti tako lud da se smrzne, a u tvom je vinogradu kolje? Zar 
ne mora ukrasti? Dva kolca ovaj, dva onaj, mnogo nas ima, 
i tvoga kolja mora nestati.« ' 

. »Kričati treba, kričati« — govore među sobom seljaci u 
toj pripovijesti. — Gospoda ne vjeruju dok ne kričiš. Znaš 
kako starci pripovijedaju kako su nekakvom starom Bradaču 
tu na trgu batine davali, a rihtaru su kazali: Tako dugo bij 
dok ne počne kričati. — Bradač je stisnuo zube i šutio dok 
nije pod batinama umro. — Mi trpimo i šutimo, a oni misle 
da nam je dobro. Kad imaš u kući svadbu, onda pozivlješ 
gospodu na večeru, daješ sve što najbolje imaš, a on si misli: 
Dobro je mužu, živi ljepše nego ja koji sam: gospodin.« 

Dakle: bijeda kao uzrok ekonomskih i moralnih nevolja 
u Hrvatskom Zagorju. Ali, uporedo sa zlima koje mora podno- 

siti hrvatski Zagorac osjeća beskrajnu ljubav prema zavičaju, 
za kojim u drugim stranama trajno pogiba, i koja ga čini 
nesposobnim da se priljubi bogatijim krajevima: 

»Hajtudov Imbralec je otišao u Slavoniju« — priča isti 
onaj seljak Tomaš Markulin — »otišao je u Slavoniju na bisku- 
povo imanje. Tamo je gotovo badava dobio grunt, krčevinu, 
s kojom je, istina, muka, ali dobro rodi. Tamo je ostao dvije 
godine. Došao sam s repinim sjemenjem i k njemu. Plakao 
je kao godina. I rekao mi je da će umrijeti od žalosti za našim 
krajem, i pitao me, to mu je prvo bilo, je li se tko od nas 
sjetio te barem uredio grob oca njegova. Svi znate: ostavio 
Slavoniju i došao kući. Tuda je dvije godine prosjačio, jer 
nije imao kamo 'bi glavu položio, a onda je uvidio da ne može 
ovdje živjeti, pa otumarao opet onamo.« 

»— He-he! Kad je bio lud! — javi se na to opet onaj 
visoki mladi čovjek. 

— Nije on bio ništa lud! Izreži mu najprije srce iz nje- 
dara, onda ćemo drugačije razgovarati.« . 

Ali, uočujući sve ekonomske i moralne probleme Hrvat- 
skoga Zagorja, Horvat Kiš nije pisao pripovijetke s tenden- 
cijom, nego je naprosto kao pjesnik iznosio što je doživljavao 
i osjećao. On je bio pripovjedač u koga se: događaji i čini 
razvijaju jedni iz drugih, po logici prilika. On ne grdi i ne 


psuje, on među seljacima ne malazi ni naročito simpatičnih 


ni naročito antipatičnih ljudi. Za sve njih ima samo osjećaj 
samilosti, i za dobre i za! loše, jer nisu krivi sami što su takvi, 
nego uvjeti u kojima žive. Cenekov stric Luka u pripovijesti 
Zašto otima svome bespomoćnom sinovcu brazdu za brazdom, 
siječe mu u vrtu šljivu, tjera ga u grad u nadi da će se tamo 
izgubiti, pa će njemu ostati sva zemlja. Ali ne čini to zato 
što bi bio stvarno pokvaren, nego jer ga neimaština i ljubav 
prema vlastitoj djeci nukaju da sebi pomogne gdje može i 
kako može. Jalža Branjugova u istoj pripovijesti, kasnije 
Cenekova žena, nezakonita je kćerka majke koja također nije 
bila zakonita, a porodila je i sama nezakonito dijete — i opet 
samo zato što je bila siromašna i što se dala prevariti lijepim 
riječima na kakve u svom teškom životu nije bila navikla, 
i težnjom da se dobro najede i bolje obuče. Ona nije Ceneku 

dobra u običnom smislu: opija se, vara ga i tuče, ne daje mu 
jesti kad je gladan. Čini to 'od bijesa, zato što vidi kako je 
dobar i slab, i kako ga drugi iskorišćuju. Ali ona je vrsna 
gazdarica i snažna radnica te se podaje drugima samo zato 
što to ovi traže da joj u zamjenu za to pomognu u parnicama 
gdje bi slabić Cenek sve izgubio. Ali kad Cenek strada u bi- 
jegu pred njome, ona ga iskreno žali. 

Isti osnovni problem koji se osjeća u Horvatovim pripo- 
vijestima iz Hrvatskoga Zagorja, osjeća se i u drugim njego- 
vim novelama: odnos između bogatih i siromašnih, jakih i 
slabih, drzovitih i plašljivih, poštenih i nepoštenih. Svuda je 
Horvat Kiš na strani slabih, i svuda se u dnu njegovih pripo- 
vijesti osjeća protest protiv onih koji tlače nemoćne. Osjeća- 
jući sav bol poniženih i malenih, Horvat Kiš nije išao za tim 

«da drži propovijedi o potrebi pravednosti i jednakosti među. 
ljudima, nego je, kao i sami njegovi povrijeđeni, prikazivao 
što oni doživljuju. Težište je njegovih pripovijesti u psihologiji. 
lica, u unutarnjem proživljavanju stvari. Psihologija je nje-: 
govih ljudi u tim pripovijestima: 

»Naličio je kukcu ili drugoj sitnoj životinjici koja nema. 
druge obrane od neprijatelja nego da se pričini mrtvom.« 
ri 
' . .kući se vukao noseći u sebi osjećaj crva komu su pod 
nečijim potplatom prsnula crijeva, pa ih mora sa sobom vući. « 
(Obijalo). 

»Naličio sam psetu koje liže ruku gdnodina. prije udarca.« 
(U kuhinji). 

Iz takve se psihologije onda izvijaju događaji u tim pri-. 
povijetkama. Cenekov otac Josip, na svaku gotovo vijest da. 
mu je siloviti brat Luka nešto oteo, primijetio bi u svojoj 
miroljubivosti: »Neka mu bude, neće ni s tim obogatiti.« Sam 

je Cenek imao od svoga gazde dobiti četrdeset i dvije forinte: 

. za službu od dvije godine dana, ali mu je ovaj dao samo dva-. 

deset forinti: 

»Cenek je gledao novac, brojio i brojio pred gospodarom, , 
ne bi li ga sjetio da mu-'je premalo dao. Gospodar se od njega 
okrenuo k svojim mušterijama, pustivši Čeneka, kao da je sve- 
u redu. I Cenek je dugo stajao u sobi i šutio čekajući: možda. 

se ipak gospodar sjeti krivice koju mu je učinio. Htio mu je 
kazati, ali se nije ufao, jer je bilo mnogo strana svijeta u sobi. 
Sav turoban i žalostan je izišao iz kuće. Još je postajkivao 
po dvorištu i pred kućom pripovijedajući svakome o krivici 
gazdinoj. Kad je uvidio kako mu je uzaludno svako iščekiva- 


“nje pravice, ode prema Zagrebu sa čvrstom odlukom da će u 


Zagrebu otići u bolnicu, prijaviti se da je bolestan, pa će tako 


gazdi koji ga nije prijavio za okružnu blagajnu, načiniti tro- 
dškova... Tim je umirio srce. Kad je došao u Zagreb, potra- 


žio je bolnicu, ali kad je došao do vratiju njezinih, nije imao 
junaštva da prekorači prag njezin,. već se dao na put Bad 
«svojoj, koje već tako dugo nije vidio.« 

Baja-Đuro voli svoju Sidu i bio bi vjerojatno sretan s 


njome, ali se ne usuđuje više pojaviti u njenu domu od straha 


pred njezinom majkom, jer joj je nehotice, u svečanom raspo- 
loženju, zgnječio kokoš. A ona je kokoši voljela više od svega 
(Baja-Đuke nesreća). 


Fabule su u pripovijestima Horvata Kiša naoko slične 


jedna drugoj: u svima se njima govorni o kakvu čovjeku, dobru 


i bespomoćnu, uplašenu od života, koji nakon kratkotrajnih 
zanosa i pokušaja da se pridigne pada pod udarcima jačih. 


Ali je Horvat Kiš, uza svu tu jednoličnost, znao u svoje pri- 


povijetke unijeti mnoštvo naoko sitnih pojedinosti kojima je 
ispunjen ljudski život. On priča kako je Cenek Zrelec u dje- 
tinjstvu dugo vremena sisao nožni palac, a kad to već mije 
mogao, sisao je rukav na košulji. Opisuje kako mala Krista, 
nezakonita kćerka Cenekove žene Jalže, upravo pomamno . 
kida sa zida vapno, gdje god stigne, i.jede ga. On prikazuje 
kavalirštinu malih gimnazijalaca; zapaža kako se krave češu 
o stabla šljiva. Ovakvim pojedinostima, naoko neznatnima, 
ispunjene su novele Horvata Kiša. Ali je pisac sve to znao 
«ispričati s toliko nježnosti da se ti sitni prizori i sličice doimaju 
svojom ganutljivošću. Pokazao je ujedno da je taj mali život 
u svome toku i pun i velik, jer i u njemu ima potresa i tra- 
gedija kao i u svakome životu. Veličina je Horvatova umjet- 


ničkoga talenta upravo u teme što je kao pjesnik znao doživ- 
dljavati taj mali svijet, i u njemu trajno nalaziti izvore za svoja 


nadahnuća, ne iserpivši se nikada. 

Svijet Horvata Kiša — sluškinje, đaci, vojnici, seljaci, 
lugari — sličan je svijetu Jakova Ignjatovića. Ali je pogled 
kojim je Jakov Ignjatović gledao svoje ljude bio sasvim dru- 
gačiji od pogleda Horvata Kiša. Ignjatović je svoja lica pratio 
u njihovoj laktaškoj borbi kroz život, motreći sa simpatijom 
njihovu lukavost i bezobzirnost, dok je Horvat Kiš mogao 


redovno samo utvrditi kako u životu slabiji ostaju uvijek sla- : 


biji, i kako je sva njihova: sreća u kratkotrajnim iluzijama. 


Jedna od završnih rečenica u njegovoj pripovijesti Zašto , 


glasi: 

»Zvijezde se pojaviše na nebu, jedna, druga, treća, i kao 
da gledajući amo ka kući Ceneka Zrelca pneuma za suzom, 
jer trpi onaj koji nikome ništa skrivio nije.. 

Ova konstatacija bi se mogla ink na većinu lica 
njegovih pripovijesti i na sadržaj tih pripovijesti uopće: u 
svima njima prikazuju se stradanja ljudi koji nisu nikome 
ništa skrivili i koji pate samo zbog toga što bi htjeli malo 
sreće koju drugi uživaju u obilju. U Prijateljevoj srijedi pri- 
kazana je kratkotrajna ljubav čovjeka kojega pisac opisuje 
riječima: 

* »On ti je kao malo dijete. Sve je na njemu dječinsko. 
Smije se kao dijete i svemu onome čemu se i mala djeca 
smiju. Pa i želje su mu dječje. Kaže da bi. bio zadovoljan da 
ima pet kruna više nego što ima.« 

.Ne usuđuje se ni da dirne svoju djevojku. Ali se za kratko 
vrijeme javio jači, vojnik, i istisnuo ga. A ona je za mjesec 
dana bila u bolnici. 

U pripovijesti Zašto vraća se Cenek Zrelec 1 u rodnu kuću, 
koju mu je imao čuvati stric, ali je zateče praznu, zapuštenu 
i opljačkanu. Našao je samo očev stari tkalački stan i odmah 
se razveselio: 

»Ceneku je bilo vrlo drago, i malo te nije zaboravio na 
sve ono ostalo što su ljudi učinili od kuće za vrijeme njegova 
“odsuća. — Bar ću tkati — pozaisi, i licem mu se prelije rado- 

stan osmijeh.« 

.Cenek inače ne želi drugo nego da može živjeti slobodno 
na vlastitoj zemlji — pa mu ni to ne dadu. Luka Ščapec u 
Obijalu kroz dane i dane čezne za kakvim ponošenim hla- 

čama, kao za najvećom srećom, a: ipak. ne dolazi do njih. U 
Poplwnu prikazan je starac koji bi svojoj starici htio ostvariti 
vrhunac blaženstva za kakvim ona teži: da ima poplun kojim 
bi se grijala zimi. Zato ode u šumu da mnareže šiblja i da 


splete košare da ih unovči. Pri tom ga uhvati lugar pa mu 


otme pribor kojim je pošao na rad, te se starac vraća kući još 
siromašniji nego što je bio. U pripovijesti U kuhinji djevoj- 
čica Arhela odlazi u samostan držeći da je ne voli njezin siro- 


.mašni gimnazijalac, kad nije došao na sastanak koji mu je 


urekla. A nije mogao doći jer su ga . zapregli u kući 
u kojoj su mu davali hranu. 

U dnu svih Horvatovih «pripovijesti ima nešto duboko 
sjetno. Posljednju knjigu svojih pripovijesti nazvao je Nasmi- 
janim udesima. U stvari, u cijeloj toj knjizi imade malo što 
smiješno, i rijetko koja pojedinost u njima izaziva posmijeh. 
Cijela je ona — kako je u svom; prikazu utvrdio i Krešimir 
Kovačić — ispunjena tragikom. U njoj su doista prikazani 
udesi smiješni u njihovoj spoljašnosti (Baja-Đuke nesreća, 
Kako se, Fokica zamjerio cijelome svijetu), ali ispod obrazine 
komičnosti kriju se ljudi koji u svojoj nutrinji veoma pate, 
i to zbog. svoje dobrote. Zato u Nasmijanim udesima, kao 
ni u ostalim .Horvatovim pripovijetkama, ne treba tražiti 
komiku, nego onaj duboki, ljudski, filozofski humor, kad 
čovjeku kroz smiješak izbijaju suze samilosti — kad se čovjek 
smiješi jer vidi beskrajnu patnju ljudi, vječnu i .nepromjen- 
ljivu, i kad vidi njihovo naivno. nastojanje da joj se ugnu, 
iako je unaprijed jasno da pred njom zbog svoga značaja ne 
mogu uteći. Takav humor, kakav izbija u Nasmijanim ude- 


sim već zbog nesuglasja između natpisa knjige i njena sadr- 


žaja, probija i u Ženicima. Ni u toj se knjizi ne udaje i ne 
ženi nitko, nego i tu sva lica, i muška i ženska, nakon kratko- 
trajnih iluzija sreće doživljuju najteža razočaranja — jedni 
jer je već valjda sama njihova sudbina takva, a drugi jer ih 
iskorišćuju jači. Horvatov smijeh izvire iz bola, iz patnje, a 
često iz spoznaje vlastite slabosti. Iza njega se često osjeća 
krv. U putopisu. Viđeno i neviđeno:kaže pisac sam o sebi: 

»U meni je već: takva priroda! Ta ja se i sebi zva 
narugam gdjekada.«. 

Tek. pogdjegdje izvija se taj prigušeni bol i krvavi smijeh 
do prodirnoga krika i otvorenog ukazivanja na nepravdu — 
kao u crtici U prodolici, gdje je prikazana smrt nasilnika, 
tlačitelja i seoskoga bogataša Živka Buturice. 

Samilost kojom Horvat Kiš promatra ljude osjeća se tako- 
đer iz njegovih dodira s prirodom. Svuda on osjeća život, svuda 
naslućuje kako i u prirodi ima jakih, ali i slabih koje treba 


zaštititi. Njegov opis jeseni (u Sjenkama) sadržava značajne | 


pojedinosti: 

, »Padalo je lišće s pajasena. Veliko lišće kao orijaška šaka, 
a žuto, nježno žuto, više ružičasto. Po stazama i tratinama je 
sjedalo praveći male drage šatoriće, onako — za ptičice.« 

Samilosni posmijeh kojim Horvat Kiš prati svoje ljude na 
njihovim životnim putovima sadržava u sebi nešto dobrostivo 
i velikodušno. Pod njegovim se perom ti maleni ljudi — 
bespomoćni, gurani, gaženi — uzdižu do velikana koji svojom 
ljudskom veličinom nadvisuju sve jake oko sebe. Nemoćni, 
. slabi Cenek Zrelec — koji bi sam, kao siromah, proživio 
sretno, a postaje nesretan zato što ga pametniji i jači usreći 
punicom i ženom i njezinom kćeri — u svojoj je dobroti i 
beskrajnom praštanju kao neki moralni gorostas koji se uzdiže 
nad svu svoju okolicu. Pa i ta njegova Jalža — koja ga tuče, 
koja ga vara, koja dolazi kući pijana — u stvari je etički viša 
negoli svi koji je iskorišćuju. I njezina tobožnja zloća samo 
je protest jadne žene protiv nepravde i posljedica bola što se 
njezin muž dade toliko gaziti. 

Iz svijeta malih i zaturenih ljudi Horvat Kiš je znao izni- 
jeti nekoliko crta po kojima kao da je iz blata vajao nadljud- 
ske likove. Njegov Štefek Zaplatić — u Ženicima — nepokre- 
tan je i gotovo slabouman mladić, s kojim se djeca, iako je 
već odrastao, igraju kao s ravnopravnim. A kad je osjetio čar 
djevojačke ljepote, sav se izmijenio, preporodio, poljepšao, i 
u toj unutrašnjoj promjeni postao je iz njega potpuno drugi 
čovjek. Tek onda kad je vidio da njegova izabranica polazi za 
drugoga, pao je opet u staru nepokretnost i duhovno mrtvilo. 

“Nešto je slično i u Grginoj ljubavi. I tu je prikazano veli- 
čajno djelovanje ljepote i ljubavi, koja svojim čarom uzrokuje 
da grubi postaju finima, zaostali okretnima, bespomoćni po- 

kretljivima. Crtu etičke veličine pokazuju i ostala Horvatova 
lica iz njegovih pripovijesti u kojima je prikazao gradski i 
malogradski svijet: Danijela u Sjenkama, Ona u pripovijesti 
Ona. I tu susrećemo lica — ponajviše ženska — koja po ljud- 
skom sudu pripadaju među tzv. sumnjive ili pale žene — ali 
koje u svome vladanju pokazuju veličinu koja ih čini moral- 
nim junakinjama ili daje da u njima naslućujemo crtu zbog 
koje zaboravljamo na njima sve zlo. Danijela u Sjenkama 
prošla je u životu koješta i kojekakvim je ljudima dopustila 
mnogo toga. A ipak ostaje do kraja zatvorena i nepristupačna 
onome koga je nekoć jedinoga voljela: prema njemu hoće da 
ostane i dalje ono što je nekad bila i što je u duši ostala — 
nepristupačna žena, s osjećajem čistoće koju je grubi život 
uništio i tjelesno i moralno, ali nije skršio njezinu dušu ni 
satro uspomenu ma ono nešto bijelo i čisto iz dana prvog 
djevojaštva. : 

Putopisi Viđeno i neviđeno i Istarski puti najopsežnije 


su knjige što ih je Horvat Kiš napisao. U prvoj je prikazao 


putovanje što ga je izvršio sa sokolskim društvom, kroz 
Hrvatsku, Slavoniju i Bugarsku do Carigrada, a drugome su 
podloga pješačenja što ih je izveo po Istri preko dvaju ljetnih 
praznika. 

Za obilježje tih putopisa važan je naslov prve od ovih 
knjiga. U njoj nije izneseno samo ono što je pisac vidio nego 
još više što nije vidio, ali što je osjetio. Ako uopće vrijedi 
izreka da je pejzaž stanje duše, vrijedi ona pogotovu za opise 
Horvata Kiša. U njima i ne treba tražiti upute, pouke, nego 
u prvom redu lirske refleksije samoga pisca. U njegovim puto- 
pisima nećemo vidjeti toliko krajeve kroz koje je prolazio, 
koliko njega. Značajni su zbog toga njegovi Istarski puti, 
nastali u doba hrvatskog narodnog buđenja u Istri. U njima 


ima i osvrta na tadašnje nacionalne borbe u tome kraju, u 


njima je prikazao i ekonomski i kulturni položaj istarskih 
Hrvata, ali je sve to nekako uzgredno. Knjigu ne čine vri- 
jednom prikazi tadašnjih prilika. Sve što je u njoj nekad 
moglo biti aktuelno, danas je iščezlo. Davnom se prošlošću 
čine i narodna nastojanja Družbe sv. Čirila i Metoda, djelo- 
Vanje hrvatskih čitaonica, osvajanje listarskih općinskih upra- 

ova od Talijana. Vjerojatno je. poumirao, ili otišao iz Istre, 
najveći broj ljudi s kojima se Horvat Kiš na svom putu sastao 
i o kojima je pisao. Njegove putopise čini književnim djelom, 
i danas živim, lični ton, koji je pisac unjemu mej i način 
kako je gledao pojave i ljude. 

Prikaz prvoga Horvatova . mitoze, knjige Viđeno i 


neviđeno, započeo je Ja: Gabarić (u »Savremeniku« 1911) | 


riječima: 

»Napisati dobro, ski jedan putopis, nije teka Isika 
stvar. kako bi se činilo u prvi mah. Pogotovu postavimo li se 
na stajalište da djela ove vrste imaju i svoju posebnu zadaću: 
pouku. Ona imaju biti laki provodič kroz jednu zemlju, kraj, 
narod. Literarni Baedecker, Ali se zato od njih traži da budu 
i zanimljiva, tako da nas ne sjećaju na vulgarne Baedeckere, 
i da nas uvode u tajne geografije, historije, topografije a da 
mi toga i ne opažamo.« 

Ničega od onoga što je Gabarić tražio od putopisa u Hor- 
vatovoj knjizi nije bilo. Ali njezin pisac i nije htio poučavati 


o geografiji i topografiji, nego je bio u prvom redu umjetnik 


koji je pisao o svemu što je na putovanjima osjetio. Bio je 
lirik — kako je s pravom ustvrdio Ljudevit Krajačić u svome 
prikazu iste knjige. 

Kao i u svojim pripovijestima, Horvat Kiš je i u svojim 
putopisima iznosio u prvom redu naoko sitne pojave svag- 
dašnjega života. Prolazio je zemljama i krajevima, ne idući 
za tim da obuhvati u širokim cjelinama što veće slike, nego 
se zaustavljao pred neznatnim pojavama, oživljavao ih i 
pamtio. Nije. prolazio svijetom pogledom objektivna motrioca 
koji hoće stvari da prouči i upozna, nego je sve gledao očima 
razdragana šetača koji i očima i rukama draga bića i stvari. 
Njegovo putovanje Istrom nije bilo putovanje čovjeka.koji 
je htio vidjeti zemlju gdje su se kroz stoljeća ukrštavale i rase 
i narodi. Nije. se toliko zadržavao. u velikim mjestima, i u 
malim seocima, na samotnim brežuljcima. Sam veli: 

»Ne volim ići putovima kojim svatko i svašta hoda: i 
čovjek, i stado, i zmija, i crv, i mrav, već ja tražim i putove i 
staze, i diskretne stazice kojim :samo: domaći, i to sasvim 
domaći ljudi hodaju. Neću dakle cestom, već preko polja jed- 


244 





Ld 


nog bogatoga, jednom stazicom prema Podgaćama. Gazit ću, 
sitnu travu i slušati kako šušti zrelo žito nalijevo i nadesno 


od mene i kako u Wjetnu ovrsi cvrčci evrče.« (Istarski 
puti.) 
On se uživljuje u život drveća, kukaca; zrnja: 


. >— Ovi mladi hrastići strašno su veseli. Sasvim i sasvim 
mi se čini da nešto šapću, smiju se i šale ovi hrastići, da se 
štipaju i škakljaju. I ja sam sa vama, o dragi hrastići! Rado- 
stan sam kao i vi, te pjevam i fićukam.« — »Idem dalje, 
nastavljam pjesmicu, a grudi mi se pune čudnom srećom i 
zanosom. Tako mora biti i graškovu zrnu kad ga puste niz 
glatku a strmu strminu, « (Istarski puti. ) 


On oživljava i povećava sitni svijet: 


»Dođem u jedno dvorište pred gostionicom i mesarnicom. 
Na zidu visi svježa koža jareća. Dvije kokoši se malo pogle- 
dale i nemarno pošle dalje. To :je sve. U kući kao da nema 
nikoga. Sjednem na korijen nekog drveta. Na cipelu mi se 
popeo sasvim mali kukčić, crn.kao buha i velik kao buha, ali 
nije buha... ;Baš da vidim što: ćeš!" nasmijem mu se. Opre- 
zan je, nitkov, ne vidi me, ali me osjeća. Opet mu se nasmijem 
na glas, viknem na nj, ali me ne čuje.« (Istarski puti.) . 

“Isti humor ikoji izbija iz x s genna pripovijesti izbija tako- 
đer iz putopisa: | 


»I evo ustaje i Noć. Tare oči, redi kosu i kao da ne dospi- 
jeva, već bježi. Nestaje noći, i zvjezdice gasnu, i zorica poče 


ruđeti slabo, slabašno. Ali Slavonija spava. Pružila se i spava, | 


spokojno hrče. Što nju briga što se i Noć digla i Dan došao, i 
vidi je onako na logu:- — Daga: . Treba mnogo drskosti za 
bezbrižan život. : ito 
Dan biva sve veći, sve veći, a mi jurimo niz Slavoniju 
ravnu. Bome da! Dan se ne šali! Prije nego mi u Brod; a on 
bome ovdje: sasvim! Ale; lijep i dog se mršti!« ć Edon i 
neviđeno.) : : I 
»No, i sad sam sam. Ja i moje srce u meni i moja sjena 
do mene. Preko puta mi prošušti pokoji skakavac; mravi se 
nekuda sele u legijama, a sobom nose brvna i m. . Kamo 
idu tako žustro, tako očajno — zabrinuto!... Tu i tamo-na 

sivom kamenu dočeka me siva gušterica. K meni je okrenuta, 
gleda me radoznalo i zijeva kao pura ili pijevac kad ga žeđ 
mori... 

Idem, idem i idem i dođem do kraja mome ravnjaku, gdje 
je šuma. Uz šumu spušta se niz brdo put kolni, a po njemu 
— ja 

Tu mi dolazi u susret čovjek. Pred sobom goni kravicu, a 
u ruci ima kosijerić. Ima bradu, a riđa mu je. Nije riđa, crve- 
na je. Kao da je sad negdje krv pio i bradu da je u krvi zamo- 
čio. Oči su mu se izgubile u sjeni čela i obrva... Šuma, samo- 
ća, čovjek ovakav sa kosijerićem... Hja!... Mene obiđe 
strah da me ne bi taj riđoglavac.« (Istarski puti.) 

Istu samilost koju je pokazivao prema ljudima pokazuje 
Horvat Kiš i prema mrtvim modema. Za njega i zemlja 
Živi: 

»Selo koje hrvatskom dušom diše... Kako je na podnožju 
brda, prostrto je po laganoj strmini, na tlu neravnu, grbovitu. 
Da se ovdje nastanio narod koji nije Hrvat, razvalio bi ove 
grbine da uzmože graditi kuću u pravcu susjedovu. Zapovi- 
jedao bi zemlji, tlu, a Hrvat gradi kuću u smjeru grbine i 
zemlje, njegova duša naslućuje u svemu život. Za našega 
čovjeka kamen raste, humci rastu i umiru, zato ih neće 
sakatiti, raskopati. Majke naše ne daju nam udarati štapom o 
zemlju, jer to nju boli, viču na nas što čupamo ledinu, i ona 
da je kosa zemljina...« (Istarski puti.) 

I, kao u pripovijestima, osjećanje dobrih i malenih da je 
vrednije uzmaći. pred jačim i nasilnim negoli se upuštati u 
borbu: 

»I ja tako sanjam već odavna o jednoj republici. Skrajnje 
je vrijeme da se glupane i ništarije izolira. Pošto su oni u 
većini, ne preostaje manjini nego da se iseli i SADR koloniju 
pravih ljudi.« (Istarski puti.) 


Stil je Franje Horvata Kiša u unutrašnjoj vezi sa svim | 


obilježjima njegovih umjetničkih tvorevina. U piščevu ritmu 
ima nešto" djetinjski skakutavo i vedro, kad god iznosi svoju 
razdraganost li svoje životno veselje: 

»Mladež je noćas dugo. bučila selom. Moja noć je bila 
sasvim jednostavna: jedna soba, jedan prozor, jedan krevet, 

jedno ćebe, jedan stolac, jedan — ja. U kutu jedno sito, po 
podu prašine od brašna, uz krevet vreća jedna i druga. U ovoj 
nešto posija, u onoj nešto brašna, a svemu se smije sedlo 
ispod kreveta i homut sa klina. Soba je ova stjecište suvišnih 
stvari — ja? — nijesam li suvišan. Spavao sam odlično. Pro- 
budi me mladež pjesmom što naliči našem ličkom rozganju, a 
ujutro me probudi radoznalo jutro o na prozor zastr- 
ti.« (Istarski puti.) A 
Kad pak pripovijeda o žalosnim udesima svojih mladih 


"ljudi, njegov ritam dobiva nešto sjetno, umorno: 


»Nešto me danas smelo. U noći sam sanjao o vremenu 
prije devet godina kad sam kao petoškolac životario u jednoj 


mračnoj kuhinji. Sanjao sam o blijedom djevojčetu malih 


očiju s velikim šarenicama, koje su uvijek drhtale, kao da će 


okliznuti niz lice i kapnuti na zemlju. Ležim evo u travi na, 


razastrtom biljcu, gledam u majsko modrilo neba, slike mi 
od prije devet godina lete pred sviješću kao oni bijeli i tanki 
oblačci po modrini nebeskoj.« (U kuhinji.) 

Već samom intonacijom svojih pripovijesti Horvat Kiš znao 
je obilježiti njihov osjećajni izvor. Ima,nešto šaljivo i veselo 
u crtici Kako se Foka zamjerio cijelome svijetu, pa se to osje- 
ća u prvim njezinim rečenicama: 

»— Ja sam mali — mali Foka, vozim se na biciklu, a imam 
i male cipele, male rukavice, male brkove i nosim naočale. 
Može me se i po tom prepoznati što imam gornji lijevi pred- 
njak pokrpan. Jednom sam naime zajašio svinju u mom dvo- 
rištu, pa sam tom prilikom pao na neki kamen, i taj mi je 
otkrhnuo gotovo pol zuba.« 

U Obijalu — u kojem će se bez prave fabule pričati tegobe 
čačkoga života — i sam je početak nekako zbrkan, jer se u 
njemu bez reda i plana iznose različita opažanja i misli: 

»Stara kruška kojoj-se vrhunac počeo sušiti bacila je 
svoju sjenu preko drvocjepa na prag. Mati je uspavala u 
naćvama dijete, prekrila mu lice tananim rupcem da ga 
odbrani od muha, zatvorila sobna vrata da ne uđu kokoši i ne 


= probude napršče, i penjući se na tavan govori, kao sebi: ,Tre-, 
obali bi pustiti kravu na ledinu. Pred kućom sjedi gimnazista 


Luka i gledajući na vrhuncu kruške plahu žućkastu pticu, 

gdje traži i doziva druga, sve misli i premišlja: ,Ljubi li mene 
moj otac ili ne ljubi?" Za djeda zna da ga ne voli, jer misli da 


otac prikraćuje drugu djecu davajući njemu — Luki — za 


školovanje. ,A. što, mi daje? Cipele mi još, nikad nije kupio. 
U_prvi ga je gimnazijski razred doveo u čizmama što su sta- 
rijem bratu bile premalene. .Odonda svu obuću, a i odjeću 
isprosjači u svojih drugova. Ptica je: na vrhuncu čikonia i 
nekud radosno odletjela. K Luki se došuljala bosonoga strina 
iz druge kuće i donijela u pregači bučnice.« | 

Franjo Horvat Kiš je kao pisac i u svome: jeziku pokazi- 
vao sklonost k malenima. Deminutivi pripadaju među najzna- 
čajnija obilježja u jeziku njegovih Istarskih puta — kako je 
zapazio u svome: (prikazu Nikola Polić. Na same dvije strane 
toga putopisa. nalazimo niz ovakvih rečenica: — 
<: »Dođem do livadice jedne... Po njoj su načinjeni neko- 
liki plastići košena sijena. Ide mačak kao sivi oblačak. Pa .i 
mimo livadica jurimo, a na. livadicama ni trešnje. Lijevo 


ostaju livadice, oranice, šume... livadice pokošene i nepoko- 


šene.. .livadice, golijet i pustinja... Tu je pred nama dolina, 
u: dolini humac. Vidi se svaka pojedina kuća .sa svojim buj- 
nim /brajdicama.. .. po koja osamljena kućica. — Tek gdjegdje 
se ljudska ruka smilovala, te nije uništila ove doazice osam- 
lj ene.«. I 

Ali su, ndali uopće značajke . njegova stila, napr. u 
Viđenom i neviđenom: 


»A_ livadice sočna! Dišu i diše. pisa čvijećem od tisuću 
boja. Gledam tu dragost i zaboravljam tu na se i na sve. I gle! 
Livada ispresijecana stazicama koje vode u varoš jednu, pa iz 
nje same. Stazicom dolazi iz varoši djevojče. Pomiješalo se 
među cvijeće i travke, te hita k pruzi željezničkoj. Odorica je 
u nje kao u princesiće, a kosica: zlato prebrano.« 


S obzirom na činjenicu što je Horvat Kiš u svojim pripo- 
vijestima. velikim dijelofn opisivao Hrvatsko Zagorje, ispore- 
Čivali su ga vrlo često sa starijim hrvatskim piscima, slika- 
rima ovoga našega kraja — Đalskim, Leskovarom i Kovači- 
ćem. Najsličniji je Horvat Kiš od ovih pisaca Kovačiću — s 
razlikom što je Kovačić prikazivao Hrvatsko Zagorje 19. vije- 
ka, a Horvat Kiš je. pisac 20. vijeka: Drugi pisci (Đalski, 

Leskovar) nikad. su uglavnom  zagorsko plemstvo, a 
seljaka .su dodirivali tek usput. Jedini je Ante Kovačić u 19. 
vijeku u svojim romanima i pripovijetkama (U registraturi; 
Fiškal, Baruničina. ljubav, Ladanjska : sekta) iznosio i život 
seljaka, nastupajući prema plemstvu kritički i veoma -oštro. 
U nekim svojim licima (Ivica Kičmanović, ladanjski gospodin 
Pepo, kumordinar Žorž, Zgubidan, kanonik, fiškal Podgorski) 
plastično je iznio glavne socijalne tipove svoga kraja: i 
seljaka. u njegovoj naivnosti i tvrdoglavosti, i pogospođenog 
seljaka u njegovoj pokvarenosti, i glupog, uobraženog plemi- 
ća, i tragiku seoskog' djeteta što ga daju. u škole. 

Uza sav lirski trepet koji se osjeća u dnu njegova. stva- 
ranja, Kovačić je prema svome. Zagorcu nastupio ipak anali- 
tički, nastojeći da svoje ljude gleda izvana, a ne iz središta 
njihova doživljavanja. I Kovačić, tako i ostali stariji pjesnici 
Hrvatskoga Zagorja, opisivao je taj kraj u doba' kad je još 
moglo biti nade da će se plemstvo ekonomski sačuvati ti izvr- 
šiti kakav korisni zadatak. u svojoj zemlji (Đalski), ili da će 
narodna inteligencija moći u njemu blagotvorno djelovati, 
ekonomski i moralno (Leskovar). Horvat Kiš pristupio je kao 
umjetnik k svome Zagorju u.20. vijeku, kad je već tih iluzija 
bilo nestalo, i kad je pred njim stajao kao predstavnik toga 
kraja samo seljak — osinomašen, jadan, bespomoćan. Horvat 
Kiš nastavio je Kovačićev pripovjedački rad, zanimajući se 
u prvom redu za seljaka i njegovu sudbinu, ali je k Zagorcu 
Pristupio izrazito lirski, slikajući svoj. kraj srcem, gledajući 
na sve pojave nješova. života očima ljudi koji doživljavaju 
sve što on opisuje. Zato je Kovačić, kritičniji i objektivniji 
od Horvata Kiša mogao stvarati veličajne i groteskne prizore, 
nalazeći za pojave u Hrvatskome Zagorju i smijeha, i poruge, 
i ljubavi, i mržnje. Horvat Kiš pristupio je pak. svojoj zemlji 
samo s mježnošću i toplinom i. s nekom mnemoćnom ljubavi 
djeteta koje se ne može otrgnuti od: svoje matere. U posveti 
svojih Ženika pisao je: 

g Sal nigdje tako lijepo ne zvoni zvono “kao “ono inače; 
nigdje ne izlazi i ne zalazi sunce tako kao ono naše; a ni.mje- 
sec ni zvijezde nisu tako pitomih šara. kao, kod mas..: Kad 
bi već k nama i zvono, i sunce, i mjesec, i zvijezde naše, ali 

ne može ona gruda i oni bijedni i gladni koji se po njoj pro- 
pinju... Ljubim stoga sve koji se rađaju pod onom tamo 
našom zvijezdom.« 

S obzirom na prodornost Kovačićeva pogleda i grandioz- 
nost njegovih umjetničkih tvorevina, isporedba između njega 
i Horvata Kiša ispadala je redovno na štetu drugoga. 

Kao pjesnik Hrvatskoga Zagorja, Horvat Kiš ne dosiže 
Antu Kovačića. On nije dosta svestrano obuhvatio život svoga 
kraja. Nije ljude gledao s različitih stajališta. Odviše je živio 
sa svojim stvorovima a da bi ih mogao raščinjati. Osjećao je, 
a nije sudio. Zato među njegovim seljacima ima patnika, ima 
tvrdoglavaca, ali nema potpuno zlih ljudi. Ojađen od života 
i sam, on je prema svojim Zagorcima. poznavao uglavnom 
samo jedan osjećaj: osjećaj samilosti. Tlo ga je dovelo do neke 
jednoličnosti u tonu, do sentimentalnosti i slatkoće u prikazi- 
vanju. Ali je njegovo značenje u tome što je kao umjetnik 
zahvatio u Hrvatsko “Zagorje u vrijeme kad to nitko drugi 
nije radio, i što je trajno ostao pjesnikom, ne želeći ni u jed- 
nom času da bude propovjednikom. Njegova je pak umjet- 
nička veličina — s obzirom na njega kao pisca Hrvatskog 
Zagorja — u tome što je svoje Zagorce znao prikazati tako da 
u njemu možemo osjetiti jedan dio općeg hrvatskog stradanja 
i općega čovjekova stradanja na zemlji, i što ne treba ni da 
poznajemo Hrvatskoga Zagorja a da ipak u mukama njegovih 
patnika osjetimo nešto duboko naše i duboko ljudsko. Horva- 
tovi su ljudi Zagorci, ali podignuti u sferu općehrvatskoga i 
općeljudskoga. Krešimir Kovačić vidio je u tragediji i muče- 
ništvu Horvatovih lica tragediju i mučeništvo cijele Hrvatske. 
U tome je njegova snaga i osebujnost njegove stvaralačke 
pojave u hrvatskoj književnosti. 

Kad se već ispoređuju Kovačić i Horvat Kiš, onda bi s 
pravom trebalo pitati: je li sličnost građe pps? dovoljan raz- 
log da se dva pisca poređuju i sude? 

Odgovor je na ovakvo pitanje prilično jasan. Kovačić i 
Horvat Kiš — iako obojica velikim dijelom pisci i slikari 
istoga kraja — sasvim su različiti umjetnički temperamenti. 
Kovačić je analitik, psovač, rušilac koji svoga čovjeka i dra- 
Ea i grdi; on je graditelj koji svoje djelo izgrađuje od samih 

neizbrušenih. gromada, ne pazeći na dotjeranost pojedinosti. 
Horvat Kiš je mekana lirska priroda, približavajući se poja- 
vama i stvarima kao malenim, živim stvorovima koje treba , 
tetošiti i maziti. Ondje gdje bi Kovačić planuo ili viknuo on > 
ima samo uzdah ili blag osmijeh. 

Ali, obrnuto od Kovačića, Horvat Kiš je u svome stvara- 
lačkom radu bio vrlo savjestan. Pozomo i s ljubavlju izgra- 
đivao je svaku sitnicu u svojoj rečenici. Pazio je na podatlji- 
vost fraze, mekoću izričaja, skladnost cjeline. Kovačić je 
vulkanskom snagom izbacivao iz sebe svoja djela, kao goleme 
usijane gromade, ne pazeći na pojedinosti. U Horvata Kiša 


.naprotiv nema navlaš nabačenih riječi. Nema površno izgra- 


đenih uzgrednih dijelova. Svaka je njegova i najmanja pripo- 
vijetka izvajana kao umjetnina od početka do kraja vrlo 


. pomnjivo, gotovo svaka ima vlastiti osjećajni ton — skladan 


s osjećajnim dnom nje same, i svaka je od njih potpuna cjeli- 
na, u kojoj su svi dijelovi uglavnom jednako vrijedni. Za Kova- 
čića se može reći da je ostavio priličan broj strana koje odaju 
genijalnost, ali uz njih i veoma velik broj slabih araka. Hor- 
vat Kiš naprotiv nije stvorio likova kao što su Zgubidan, 
kanonik ili kumordinar Žorž — ali zato nije objavio niti jedne 
jedine pripovijesti koja bi bila ispod osrednje, i iz koje se ne 
bi osjećao istinski umj etnik — stvaralac, lirik. : 

Koliko je Horvat Kiš izgrađivao svoje pripovijesti s osje- 
ćajem za škladnost cjeline i za organsku povezanost svih 
pojedinosti s okosnicom djela, može se osjetiti iz njegova 
najdužeg djela, Zašto. Ta se pripovijest doima gotovo kao 
glazbeni komad, kao simfonija Hrvatskoga Zagorja. Počinje 
se rečenicama, koje djeluju kao kakva ouvertura: 

»— Sunce dolazi od istočnih strana, a baš s istočne strane 
nema nijednog jedincatog drveta koje bi spriječilo sunce da 
ne udari izravno u stijenu kuće Ceneka Zrelca sa svojim bla- 
godatnim zrakama. I tako bude istočna stijena njegove kuće 
već u rano jutro sjajno osvijetljena sunčevim zrakama, a 
muhe — neke odebele muhe koje u jutro na zapad šetaju, 
udataju svojim glavama u tu Cenekovu stijenu, krše vratove, 


padaju na zemlju i pomalo se oporavljaju, ako još pokoja 

izmakne kokošinu bistru oku, koje u to vrijeme obavljaju 
prvo kupanje u prašini do temelja Cenekove kuće. 

Tako biva švakog proljeća i svakog vedrog proljetnog 

jutra. Tako je-bivalo i onog jutra kad se Cenek Zrelec dao u 
svijet, tako je eto bivalo i danas kada se nakon oduliće vre- 
mena Cenek Zrelec kući vratio.« 
A svršava se rečenicama u kojima odjekuje listi osnovni 
motiv: i 
= >Da, jutro je i s istočnih strana dolazi sunce. Nema ni 
jednog jedincatog: drveta koje: bi zasjenilo, kuću Ceneka 
Zrelca. I tako bude već rano ujutro istočna strana njegove 
kuće sjajno osvijetljena sunčevim zrakama. Muhe, neke krup- 
ne odebele muhe, ocjelno sjajnih hrptova, koje jutrom na 
zapad šetaju, udaraju i opet glavama o bijelu stijenu suncem 
osvijetljenu; krše vratove, padaju na zemlju i pomalo se opo- 
ravljaju, ako koja izmakne kokošinu bistru oku, koje evo i 
opet obavljaju prvo kupanje u prašini do temelja Cenekove 
kuće. 

Tako to. biva svakog proljeća i svakog, ređiog prelišilog 
jutra, tako je bivalo. onoga puta kad se Cenek dao.u svijet, ta- 
ko kad se vratio, a tako evo i danas kad su prozori bili otvo- 
reni, kroz koje je moglo dopirati i onamo do stričeva uha Ce-, 
nekovo, ajaj — ajaj'. I svi su susjedi bez daha osluškivali na 
pragovima svojim kad će taj tihani ajaj — ajaj posve uti- 
hnuti,« 

U tih par rečenica svoga “osnovnoga motiva izrazio je 
Horvat Kiš i svoju osjećajnost i svoju sposobnost za opažanje 
naoko sitnih pojava iz prirode, i ujedno je izrazio i svoju 
nemoćnu ljudsku ojađenost nad ravnodušnošću prirode kraj 
svega čemu se čovjek veseli i zbog čega se žalosti. Osnovni 
motiv — s nečim bolno-reskim u sebi — jasan je i snažan, 


proničući cijelo djelo od “početka do kraja i podajući mu: 
unutrašnju harmoničnost. A između toga početka i kraja —- 


koji djelo drže na istoj osjećajnoj visini — razvija se cijela 
pripovijest kao opširno glazbeno djelo, sa svojim reskim 
jaucima, blagim tišinama, vriskom i poklicima — da se' na. 
kraju sve smiri u početnom sjetno“bolnom tonu. | + 

"Na sličan je način Horvat Kiš. izgrađivao ostale svoje pri- 
povijesti, pa čak i. putopise. Svuda jedan osnovni motiv, svu- 
da izgrađivanje: umjetnine u skladu s njime od početka do 
kraja. Ima.u nekim njegovim stvarima nešto evrkutavo vese- | 
lo, prpošno-radosno, u nekima nešto resko-bolno, u tre- 
ćima ironično-brutalno. Ti se »glazbeni« motivi u nekim nje- 
govim pripovijestima i ponavljaju — npr. U kuhinji i Sjen- 
kama, u Grginoj ljubavi i prvoj pripovijesti Ženika. Koliko 
je Horvat Kiš imao pravog umjetničkog osjećanja za osnovni 
motiv — s nečim bolno-reskim u sebi — jasan je i snažan, 
Njegovi se Istarski puti započinju odlomkom: 

»Tako se otputih u Istru našemu hrvatskom rodu u poho- 
de. Prije odlaska pustim glas po gradu da ću kupiti magare, 
i na njemu jašeći zaređati od: sela do sela, od grada do grada." 
Baš hoću da se nalevantujem, a kad svršim ili mi se dosadi 
levantovanje, prodat ću magare i vratiti se kući. 

No — ja nemam magareta, ja sam sam, sasvim sam.« 

U Horvata Kiša ima i drugih svojstava što ih kritičari 

ističu kao prednosti književnih djela: sposobnost da osjeti i 
opiše prirodu, da zadre u psihologiju lica, da iznese nove 
opaske o ljudima i stvarima. S nekoliko poteza, znao je doča- 
rati dojam proljeća i jeseni: 

»Bio je taj dan jedan od trubljača — vješuška proljeća. 
Modrilo zagorskoga neba sve je bliještalo od sjaja i bistrine. 
Tek se. gdjegdje prozračni oblačak poput prozračne pahuljice 
bijele svile usudio preplivati modrinu njegovu bludeći po 
svemirju... Tamo dolje uz vrške Zagrebačke gore, kao da su 
ovčari strigli jagnjad svoju bijelu, a vjetrovima da su na čas 
dva pustili e da se igraju vunom ostriženom iza obilna kupa- 
nja.« (Zašto.) 

»Onda dođoše kiše s vjetrovima. Prašile se doline, prašila 
se brda od kiše. Kad ne bi kiše, po goletima se planinskim 
vucijahu magle bijele nahukane. Odnekale dođoše svrake, kao 
da ih vjetri doniješe, pa uz kreštanje letijahu s drveta na drvo 
njišući se na granama i vrhuncima njihovim. Gdjekada se 
pokazalo i sunce, a sjene od oblaka vrvijahu po zemlji potis- 
kujući druge.« (Zašto.) 

U par riječi znao je označiti dušu pojedinih lica, izraziti 
spoznaje bijednih i potlačenih — i obilježiti značaj nasilnika, 
u jednoj rečenici obuhvatiti psihologiju sela. Njegova djela 
vrve od različitih opažanja, tačnih u njihovoj oštrini, izraže- 
nih > prneno i duhovito: ' 

. poštenu i dobru čovjeku teško je razoriti vjeru u 
a poštenje i dobrotu.« 

»U selu svi o svima znadu sve.« 

»Imade ljudi koji zamrze na žrtvu, ako im se kojim slu- 
čajem otme.« 

»— Nerado se prao. Ali kad mu je mati kazala kako božji 
anđeo nosi za svakim kršćaninom do podne posudu s vodom 
neka se umije, a kad podne zazvoni, on se nije umio, anđeo 
razlije za njim vodu. Ceneku bude žao anđela što bi se toliko 
mučio, pa se odmah izjutra umio.« 

Sva ovakva obilježja njegovih pripovijesti i putopisa 
pokazuju kako je Horvat Kiš.bio izvoran i samosvojan umjet- 
nik. On ne pripada među itzv. velike pisce. Nije imao velikih 
književnih ambicija, niti je htio ostvaniti neke velike osnove 
— kao stariji hrvatski realisti — niti je išao za nekim odre- 
đenim književnim programima, kao velik dio njegovih knji- 
ževnih suvremenika. Kao što su njegov Cenek Zrelec i njegov 
Luka Ščapec prolazili kroz život po strani, tako je i on pro- 
lazio kroz književnost. Ali je njegova veličina u tome što je 
u svojim djelima iskreno i svjesno iznosio što je osjećao i što 
je vidio. A osjećao je mnogo i vidio je mnogo, makar ono što 
je vidio za ostali svijet nije bilo vrijedno pažnje. 

(Glasnik Jugoslavenskog profesorskog društva, 16/1935-36, br. 11/12) 





VLADIMIR VIDRIĆ 
ž II 
PJESNIK U SVOME VREMENU 
1 


Kad je govor o problemima što ih je umjetnik iznio u 
svojim djelima, možda nije na odmet da se ponovi poznata 
istina: kako umjetnička vrijednost nekoga djela ne zavisi od 
problema što ih je njegov tvorac u njemu svjesno prikazao, 
nego od toga s kakvom je snagom osjetio i izrazio pojave živo- 
ta u kojima se oni očituju. Ono što kritika i književna povi- 
jest u mekoj književnoj tvorevini zovu problemom, njezin 
autor n emora intelektom tako shvatiti, nego to osjećati kao 
sadržaj koji zaokuplja njegov unutrašnji život i pobuđuje 
njegovu stvaralačku aktivnost. Pisac često ni sam nije na 
čistu sa svim onim što je u svom djelu rekao. Tek po dojmu 
što ga ono izaziva, po razmišljanjima na koja sili, može se 
ono naknadno, razumskom analizom, raščiniti u sastavne dije- 
love, i ujedno se može utvrditi kakva su pitanja na svoj način 
u njemu postavljena. 

. Ako umjetničku vrijednost djela me povećavaju problemi 
koji su u njemu svjesno postavljeni, s druge je strane isto 
tako činjenica kako nema velika djela u kome, na umjetnički 
način, a ne samo razumski, nisu zahvaćena važna pitanja 
ljudskoga života. Snaga, veličina i širina pravih umjetnika i 
potječu odatle što su oni stajali licem o lice s krupnim proble- 

mima koji čovječanstvo muče još od vremena otkad je ono 
započelo svoje mučno koračanje po neravnim putovima živo- 
ta. Može se čak istaknuti da uopće nije velik umjetnik pisac 
koji na bilo kakav način nije osjetio i izrazio ono što vide i 


osjećaju milioni najboljih umova u njegovu vremenu, kao: 


. osnovne zadatke koje čovjek mora da riješi, i koji pitanja 
svoga ličnoga života nije produbao i prikazao tako da ona u 
isto vrijeme mogu važiti i kao životna pitanja najvećeg dijela 
čovječanstva. 

O Vidriću i Vidrićevoj poeziji rekao je Dučić karakteri- 


stične rečenice: »On nije išao za mišlju, nego za očima, Nje- 


govo osvedočenje dolazilo je od njegove prirode. To nije 
pesnik koji bi mislio duboke misli, ni pravio krupne stvari, 
on bi pravio velika čuda na malim stvarima.« 
Dučićeve izreke mogu se primiti od riječi do riječi, ali i 
* odbiti od riječi do riječi — već prema tome kako ih čovjek 
shvaća. Tvrdeći da je Vidriću njegovo uvjerenje dolazilo od 
njegove prirode, Dučić je htio reći da je Vidrić govorio ono 
što je osjećao, a da nije intelektualnim naporima dolazio do 
određenih shvaćanja i spoznaja. I to je očito istina. Ako 
čovjek prolazi. njegove pjesme i zadržava se samo na onome 
što je u njima izrijekom rečeno, ne nalazi u njima gotovo ni 
jednog problema. Sve je u njima. izraženo naoko mirno, često 
s pomoću slika iz prošlosti, kao da Vidriću nije uopće bilo 
stalo do toga što osjećaju ljudi njegova vremena, i kao da je 
u različitim razdobljima povijesti i ambijentima koje je u 
svojim pjesmama opisivao tražio samo prikladne motive za 
svoje umjetničke tvorevine. Slikarski elementi u njegovim 
pjesmama pokazuju kako je on svijet osjećao .u. prvom redu 
očima, a tek poslije toga je nastojao da ga.shvati i umom. 
* Ipak već sami biografski podaci o Vidriću bude sumnju 
u apsolutnu ispravnost ovakva shvaćanja njegove lirike. Vid- 
rić je bio jedan od najistaknutijih članova svoga pokoljenja u 
Hrvatskoj. To pokoljenje očekivalo je od njega mnogo ne samo 
u književnosti nego uopće u javnim poslovima zemlje. Zbog 
svojih odrešitih uvjerenja o nacionalnim hrvatskim pitanjima 
on je istupao najenergičnije što je u svojim godinama mogao. 
I bilo bi doista čudno kad on u svojoj poeziji ne' bi izricao 

ništa od onoga što ga je u životu pokretalo, zbunjivalo ili 
oduševljavalo, nego bi se zadovoljavao slaganjem lijepih sli- 
čica. U vrijeme kad su hrvatske političke stranke zasnivale 


j svoje programe uglavnom na državnopravnim pitanjima, 


Vidrić je u »Pokretu« (1905) napisao članak »Seljačko pita- 


nje«. U njemu je izrekao svoje poglede na ekonomski i soci- 


jalni položaj hrvatskoga seljaka. O seljacima je tu napisao i 
ove rečenice: »...oni su proletarijat, najgori od svih prole- 
taraca: nepismeni seljački proletanijat«. Svoja razmatranja 
nastavio je dalje ovako: »Na neznatnim kusovima zemlje 
množi se taj proletarijat, poput svih proletera, tako da imamo 
čisto seljačkih kotara, napučenih kao u jednoj industrijskoj 
zemlji. U poljodjelstvu ti ljudi ne nalaze rada, mi njihovih 


; prekomjernih ruku ne trebamo i nemamo ih gdje zaposliti, 


niti se brinemo da ih zaposlimo, ali im zato veledušno dozvo- 


- ljavamo da još i dalje cijepaju zemlju na slamke od jutara i 
pače — na hvate. I sve što smo za te ljude dosada učinili jest 
da smo k njima već 70-tih godina došli s modernom pravnom 
knjigom u ruci i — razbili im zadrugu... Mi smo im priznali 
= prava čovjeka... ali smo im ujedno u ime tih prava oteli tlo 


ispod nogu, dakle mogućnost da budu ljudi: modernim nas-- 
ljednim pravom i bezgraničnom diobom.«  ' 
Pa kad je očito da je Vidrić ozbiljno mislio o hrvatskim 


društvenim pitanjima svoga vremena, bilo bi neprirodno da 


se od svega toga u njegovoj poeziji nije odrazilo ništa. 


2 


Diskretan, povučen, nastojeći da svoju ličnost istakne što 


manje, Vidrić nije toga članka potpisao. Ni u svojoj poeziji 
nije on otvoreno i bučno izražavao probleme koji su ga kao 
Hrvata ii čovjeka mučili, nego je kao pravi umjetnik iznosio 
samo svoje osjećaje u vezi s njima. U tome je veoma različit 
od starijih hrvatskih liričara koji su svoje poglede na neka 
X pitanja iznosili i odviše bučno, često na štetu umjetnosti. 


Cijela Vidrićeva knjižica ne sadržava ni jedne pjesme u 


kojoj bi izričito bilo izneseno kakvo stajalište prema nekom. 
životnom pojavu. Ali se u dnu većega broja tih pjesama osje- 

ćaju ona najkrupnija pitanja koja su mučila ili Vidrićeve 
suvremenike u Hrvatskoj, ili muče inteligentnije duhove svih 
vremena. Od svih Vidrićevih kritičara jedino je Milan Marja- 
nović, u svom članku u Savremeniku g. 1908, istaknuo kako 
je Vidrićeva poezija bila suvremena i aktuelna u doba kad je 
nastajala: »Njegove pjesme bile su spjevane redovno u pravi 
čas i bile su sa jezgrom svojih pogleda i misli, bile su i povo- 
dom svoga postojanja u-uskom savezu sa savremenim našim 
životom i onim općim pojavama u njemu koji pjesnika Vidri- 
ćeve kulture i temperamenta mogu da zaokupe i da nadahnu.« 

Izričući ovakve opaske, Marjanović je vjerojatno mislio 
u prvom redu na cjelokupno značenje Vidrićeve lirike u 
odnosu na mlađe hrvatsko pokoljenje njihova vremena pre- 
ma starijemu. Ali Vidrićeve pjesme i u pojedinostima sadr- 
žavaju određenu životnu problematiku. Ako čovjek ide od 
strane do strane njegove knjige, može već na prvi pogled lako 
vidjeti kako u njoj tih problema ima relativno mnogo, i Rano 
su oni krupni: 

»U oblacitmna«: umjetnikovi zanosi ii njegova borba za 
održavanje života, u koj: oj radi hljeba mora zatajiti ono što mu 
je najsvetije. 

»Roblje«: slika Vidrićeve Hrvatske, s emigracijom (u 
uskoj vezi s pomenutim člankom o seljačkom pitanju). 

»Elije Glauko«: težnja za očuvanjem života — i novac 
pomoću kojega bogata starost otima mladosti ono što pripada 
samo njoj. 

»Pomona«: kako su daleko osjećaji roba od osjećaja nje- 
govih gospodara, iako svi žive u istoj sredini. 

»Mentor i pjesnik«: kako je različit svijet kako ga sebi 
predočuje naivan laik od onoga što on stvarno jest. 

- »Mrtvac«: položaj čovjeka u svemiru i njegova sudbina 
pred smrću. 

»Ex Pannonia«: divlji ljudski bol koji je jednak i u siro- 
maha i u bogataša, i. koji ljude bar na čas izjednačuje i uzvi- 
suje. 

»Romanca«: problem ženske vjere i nevjere — s nerije- 
šenim pitanjem da li je nevjera doista strašam grijeh, ili goto- 
vo nevin prestupak, kao kakva pogreška djeteta. | 

* >»Gonzaga«: problem grijeha.i praštanja. 

U svoju zbirku unio je Vidrić 26 pjesama, od kojih 9, 
dakle jedna trećina, sadržavaju važna životna pitanja. Ali ni 
ostale pjesme u knjizi nisu samo pejzaži, ili samo erotika, kako 
se to može pričiniti na prvi pogled, već i one u svome dnu 
sadržavaju kakvo određeno stajalište prema nekim pojavima 
života: prema ženi, bogu, prirodi (Dva levita, Grijeh, Perun, 
itd.). 

Škrt na riječima, vrlo slabo plodan'u svome stvaranju, 
Vidrić u svojim pjesmama nije s planom i sustavno iznosio 
sve što ga je kao čovjeka njegova vremena moglo zaokupiti. 
A i ono što je rekao izneseno je vrlo zbito i kratko, tako da 
površniji - čitalac neće ni osjetiti iz kakva su doživljavanja 
svijeta nikle pojedine od njih. No umjetnost nije u tome da 
stvaralac sa svom opširnošću iznosi sve što doživljuje, nego u 
tome da doživljaje kondenzira, pa da iz te kondenzacije osje- 
timo svu snagu i težinu onoga što ga je ponukalo, na stvaranje. 

Vidrićeve pjesme sadržavaju oveći broj pitanja od kojih 
su neka bila aktualna u Vidrićevo. doba, od kojih su neka 
aktualna i sada; i od kojih će neka biti aktualna uvijek. Tih 
pitanja ima ragličite vrste: i-socijalnih, i nacionalnih, i religi- 
oznih, i etičkih, i općeljudskih, koja čovjek osjeća kad stoji 
pred zagonetkom života uopće. 

Vidrić je vrlo dobro osjetio svu težinu života u: kome se 
ljudi, zbog kruha i zvanja, moraju sniziti do najnižih položaja, 
poniziti do skota, odricati onoga što im je najbliže — samo da 
bi stekli sredstva za život ili bolji društveni položaj. On je 
osjetio; s jedne strane, kako i najbolji ljudi, ispunjeni težnja- 
ma za višim smislom života, u svojoj teškoj i upornoj borbi 
za održanje postaju postepene grubi. Vidrić je osjećao kako je 
čovjek u svome dnu slab i nizak, pa da se i za naoko uzviše- 
nim ciljevima često krije samo ambicija za položajima i časti- 
ma. Vidio je krhkoću i umnu zamračenost ljudi koji se zbog 
izvanjskih uspjeha odriču onoga što jedino sačinjava njihovu 
ličnu sreću. Shvaćao je važnost ekonomskih faktora u životu 
— zbog kojih bogataš može da sebi dopusti ne samo raskoš, 
vino, ženu, nego može da: bez samilosti razdvaja one koji se 
vole. On je osjećao' važnost. društvenih odnosa u svijetu po 
kojima ljudi različitog socijalnog položaja ostaju jedni dru- 

gima strancima, odijeljenima dušom, iako žive u istom pro- 
storu i vrše jedan prema drugome različite funkcije. Spoznao 
je kako su u svome dnu besmislene ograde što ih između ljudi 
stvaraju novac i društvene razlike, kad ih ni bol, golemi, 
strašni roditeljski bol za mrtvim djetetom, koji bi imao pri- 
bližiti ljude, ipak ne može razbiti. 


3 


Po tima svojim crtama Vidrić nije samo ravnodušno pro- 
matrao pojave oko sebe nego je gledao prilike među ljudima 
i osjećao patnje slabijih. Bio je u velikom dijelu svoga stvara- 
nja socijalan pjesnik u širem smislu, jer je gledao odnose 
među ljudima i izrazio bol što su oni onakvi kakvi jesu. 

No u isto doba bio je on i hrvatski nacionalni pjesnik. U 
cijeloj njegovoj knjizi nema doduše ni jedne izričito patriot- 
ske pjesme. U njoj nije ni jednom spomenuta riječ Hrvatska. 
Ali već sama činjenica što je Vidrić u svoje doba bio prvi 
pjesnik hrvatskoga pejzaža, što je na neki način nastojao 
slikarski zahvatiti hrvatske krajeve, postajao je domoljubnim 
pjesnikom, jer je to bio znak da mimo te krajeve ne prolazi 
bez osjećaja. 

Vidrić nije ostajao samo pri tome. Njegova pjesma »Rob- 


lje«, naoko alegorijska, snažna je i tužna slika Hrvatske nje- | 


govih godina. To je slika: kuenovskih vremena, u kojoj 
hrvatske ljude iz mjihove domovine tuđe lađe voze u daleke 
prekomorske krajeve. Ukrcani u najjeftinijem putnom razre- 
du, siromašni su hrvatski seljaci doista bili slični roblju koje 
je svoju golemu ljubav prema domovini i bol zbog rastanka 
od nje moglo izricati samo očajnim kretnjama i krikovima. 

Po svojem socijalnom, ekonomskom i patriotskom dnu 
Vidrićeve pjesme nisu djelo ravnodušnog artista koji je tražio 
inspiraciju na motivima iz, različitih stranih zemalja (Italija, 
Španjolska, Palestina), nego potpuno aktualan pjesnik, koji 
ja na svoj način, jasno i impresivno, iznosio one ljudske odno- 
se koje je opazio u svome vremenu. 

Problematika Vidrićevih pjesama time nije iscrpena. I 
njegove ljubavne pjesme, proistekle više manje iz .ličnih 

doživljaja, ne sadržavaju samo nešto subjektivno nego je 


pjesnik u njima na neki način dirnuo u vječnu problematiku 
odnosa između muškarca i žene, sa svim onim promjenama i 
zagonetkama što ih oni mogu izazvati: smisao ženstva, zago- 
netka mevinosti, radost snage i žalost nemoći (Romanca, 
Scherzo, Grijeh). Napokon i one Vidrićeve pjesme u kojima 
je bitno slika, pejzaž, znače u mnogom i neko određeno sta- 
jalište prema životu i prirodi, i prema tome i neki pjesnikov 
filozofski nazor. U pjesmi »Mrtvac« Vidrić je valjda najbolje 
i najneposrednije iznio svoj pogled na život i prirodu — kon- 
statiravši beskrajnu ravnodušnost prirode. 

Na taj je on način više manje dodirnuo sva ona važna 
Pitanja svoga vremena koja su zaokupljala njega lično ili nje- 
gove suvremenike: pitanje života i smrti, pitanje čovjekova 
odnosa prema bogu i prirodi, prema ženi, narodu, itd. 

Vidrić, kao umjetnik, nije postavljao probleme intelek- 
tualistički, kao probleme koje treba riješiti, nego o njima u 
njegovim pjesmama možemo govoriti samo u vezi s dojmo- 
vima koje one u čitaoca ostavljaju i u vezi s mislima koje 
izazivaju. Snaga tih pjesama — i njihovo misaono dno — nije 
u tome što bi u njima bila izravno iznesena neka problema- 
tika, nego u mnoštvu dojmova koje te pjesme izazivaju. Pisac 
tih razmatranja prvi je put snažno osjetio ovakvo značenje 
Vidrićeve lirike u vrijeme rata, u vezi S pjesmom »Roblje«: 


O, kako je pusto, kako je tužno! 
Sunce pada za gole planine, 
Daleko tamo za krvavo nebo 
Vijor povija oblačine. 


A kipi more. — Nad talasom talas 
Pjenav se diže i šumeć se sliva. 
Vijore ptice lupajuć krili, 

A stenjući o boku lađa pliva. 


Ogromna, crna. Na svijetloj provi 
Vrzu se sapeti ljudi i žene, 

I lamaju ruke i nijemo plaču, 

A kose im lete raspletene. 

Stištu prsi i grče ruke, 

Okovane pružaju k nebosklonu, 
. Sa tala se dižu i kažu i kažu 

Gdje sunce tone na stranu onu. 


Daleko tamo u onom kraju, 
Vijor gdje buči, vijor gdje huji, 
Daleko u demonskoj onoj oluji 
Vidješe žal i domaju. 


Za svjetskog rata unovačiše austrijske vojne vlasti godi- 
šte još nedoraslih regruta, otrgnuše ih od rasplakanih matera, 
ukrcaše na brod, da ih, nakon kratkotrajne vojničke obuke u 
vojarnama, pošalju.na ratište. U buran listopadski dan, kad 
je iz Gorskog kotara i s Velebita urlala bura, bacajući zapje- 
njene valove na sjevemu obalu otoka Krka, kretao se tran- 
sport regruta'od Rijeke prema Senju, ali ne uz obalu Hrvat- 
skoga primorja, .uz mjesta odakle su oni većinom bili, već uz 
sam Krk. Bez pristajanja u luke kretao je brod, crn i obliven 
bijelom pjenom, a rodni kraj ostajao je daleko-u oluji. Velik 
dio onih koji su bili u transportu vidio ga je posljednji put. I 
u tim časovima, kad god bi brod prilazio na vidik kome 
mjestu, kao da se s njega, unatoč udaljenosti, čuo bolan i prodi- 
ran krik onih koji više nikad neće vidjeti svog zavičaja. Tada 
se mogla osjetiti puna istinitost Vidrićeve strofe: 


Daleko tamo u onom kraju 
Vijor gdje buči, vijor gdje huji, 
Daleko u demonskoj onoj oluji 
Vidješe žal i domaju. 


A mogla se tada osjetiti isva istinitost cijele ove Vidriće- 
ve pjesme, njezina aktualnost i snaga. Iako je pjesnik u njoj 
htio prikazati samo naše iseljenike, pa je prvotni njezin natpis 
glasio »Američki,iseljenici«, on ju je toliko produbao da je 
dobila šire značenje. U njoj je — iako simbolički — bila izvr- 
šena istinska slika čitave zarobljene Hrvatske i Hrvata, koji 
su morali ginuti u dalekim krajevima za svrhe strane njiho- 

vim idealima i interesima. Pa iako ju je pjesnik ispjevao prije 
ratnih vremena, on je cijeli problem tadašnje Hrvatske izra-' 
zio na takav način da se njegova slika i više godina poslije 
nastanka pjesme mogla pričiniti potpuno suvremenom: 


4 
Vidrić je samo nekoliko puta htio i jasnije iznijeti neke 


probleme i kulturne borbe svoga vremena. Učinio je to 1 u pje- 
smama »Jezuiti« i »Gonzaga«. 


Prve nije za života štampao, pa o njoj onda i ne treba 


govoriti. 


»Gonzaga« pak sadržava rečenica koje se mogu smatrati 
otvoreno tendencioznima. Osvrćući se na polemike koje je 


ova pjesma nekad izazvala Krnic je tvrdio kako pjesniku, kad 


ju je pisao, nije bilo ni do tendencije ni do toga da koga vrije- 
đa, nego ju je stvorio od pase i pustopašnosti. Bilo kako 
pro, posljednja kitica: 


I kako se je zadivio, 

Oduljilo mu se lice — ' 
Baš tako ga vidjeh slikana 
U ruci usidjelice. 


udešena je više zbog izvanjskog efekta negoli zbog dubljih 
umjetničkih pobuda i snažno osjećane PADAENJH životnih 
pojava. To joj smanjuje vrijednost. 

To. su dva izuzetka u Vidrićevoj lirici. Inače je značajka 
te poezije upravo nenazočnost svakih agitatorskih riječi, sva- 
ke namještene tendencije, svake unaprijed određene. teze za 
koju bi se naknadno tražio pjesnički okvir. Kao pravi umjet- 
nik Vidrić je u pjesmama iznosio samo svoje doživljaje, samo - 


Slike života — onako. kako ih je osjetio — ne govoreći o njima 


ništa, ne tumačeći ništa, nego prepuštajući da one same govo- 


Te. A te slike — iako ih je u njegovim pjesmama razmjerno 


malo — izazivaju cio svijet dojmova koji čovjeka ne može 
ostaviti pasivnim: ' : : 

Plavetno nebo, s oblacima i pticama, a pod njim čovjek, 
poguren u borbi za hljeb. Oblaci, vjetrovi, lišće u svojim slo- 
bodnim zamasima i kretanju, i čovjek koji živi zarobljen od 
sebi sličnog. Zanosi koje u gledaoca ostavljaju vedra i rosna 
jutra, žena, vino, vjetar — i slike starosti, nemoći i smrti. 
Ljubavna mahnitanja jakih i zdravih — i poroci, licemjerstvo, 
bolest. Žena, ženstvo, kao simbol raskošja, sreće, užitka — i 
nevjera, konvencionalnost ljudskih odnosa, ljubomora, ubij- 
stvo. Beskrajni zanosi u prirodi, bojama, suncu, u osjećanju 
jačine i ljepote svega onoga što čovjek može u životu da 
primi — i mukla spoznaja da se sve to ima raspasti, bez traga 
i uspomena. < x ' 

Nije bez važnosti opažanje Milana Marjanovića kako je 
Vidrić, koga njegovi biografi i kritici gotovo redovno zovu 
gospodinom, u svojih tridesetak pjesama četiri puta iznio 
sliku roba. Slikao ga je kao sretnika kojega miluje kraljica 
Nefris, i koji nakon tako zanosnog doživljaja neće više da 
živi, nego hoće da umre. u produživanju ushita, preostalih od 
ljubavnih časova. Prikazuje ga kao čovjeka koji gine za svojim 
rodnim krajem, dok njegovi gospodari ne znaju kako da utuku 
vrijeme, i dok se njegova mlada gospodarica opija slikom nje- 
gove tjelesne snage. Opisuje roblje koje urliče od bola kad 
posljednji put vidi domovinu. A prikazuje i starca roba koji 
nad mrtvim tijelom svoje kćeri pjeva i plače u isto doba, 
budeći u svojih gospodara i radoznalost i samilost. — Toj 
pojavi u Vidrića očito neće biti razlog samo u njegovoj kla- 
sičnoj obrazovanosti. 

Pored prizora ljudske bijede i kontrasta što ih ostavlja 
ljudsko društvo, Vidrić je pisao i pjesme ispunjene životnim 
-. veseljem, bujnom erotikom, a i pjesme iz kojih izbija samo dje- 
tinji, naivni ushit za sve lijepo što pruža priroda, bez pomisli 
na ono što se iza te ljepote krije. 

Sve je takve slike Vidrić ostavio ne tumačeći ih, ne izri- 
čući u vezi s njima nikakvo vlastito mišljenje. No već time 
što ih je iznio, ostavljajući da one same djeluju na čitaoca, 
učinio je mogućim da taj sam u sebi, logički, povlači one 
zaključke koji se iz takvih slika moraju povući. Ne gledajući 
na to je li on pojave kojih se dodirnuo iznio opširno ili kratko, 

jasno ili u aluzijama, iz njegovih se pjesama ipak više manje 
dade osjetiti nešto od ekonomskih, kulturnih, religioznih, soci- 
jalnih i nacionalnih hrvatskih problema njegova vremena. Ne 
iznoseći probleme svoga vremena kao probleme, nego kao 
svoje umjetničke doživljaje, dajući da ih čitalac naknadno 
osjeti kao probleme, on je dopuštao. da ih čitalac tumači na 
različite načine. Cijela problematika pojedinih njegovih pje- 
sama zbita je katkad u nekoliko stihova, ili u kakvoj aluziji. 
Lunaček i Marjanović tumačili su kako su u pjesmi 
»Mentor i pjesnik« prikazane hrvatske književne prilike nji- 
hovih vremena: Stari i Mladi u njihovim odnosima. Ali, kao 
umjetnik, Vidrić nije ni jednom riječi označio taj stvarni po- 
vod njezina postanka, ono što bi je vezalo uz njegovo doba i 
uz književnost, .nego je u njoj zahvatio ujedno u širi i dublji 
problem: čovjek u svojim idealnim težnjama i ambicijama, i 
životna stvarnost. Na književne prilike u Hrvatskoj podsjeća 
u pjesmi samo natpis. U tekstu uopće nije spomenuta knji- 
ževnost, nego je zahvaćeno u nešto općenitije: banalnost živo- 
ta, u kome plemeniti zanosi postaju u očima iskusnih ljudi 
gotovo smiješnima, i u kome čovjek koji hoće da se održi i 
uspne mora tu banalnost primiti onako kakva ona jest. Cijeli taj 
sukob između dva shvaćanja iznio je pjesnik u posljednjih 
šest stihova: u slici mladića koji čezne za spoznajom svetih 
tajna, a dobiva nalog da u svečanom ophodu nosi gusku: 


Taj se zbuni, ipak pticu hvata, 

Pa s augurom nalegnu na vrata. 
Putem misli... »Po mudrome slovu 
Podadoh za gusku Ateninu sovu.« 


i zatim u vlastitoj završnoj primjedbi: 


A ja mislim, ovo je početak 
Kom će konac biti augurski haljetak. 


U razmišljanju toga mladića izneseno je duboko razoča- 
ranje čovjeka koji je očekivao nešto uzvišeno i strepio pred 
tim kao pred najvišim smislom života, ostavljajući zbog toga 
i rodni dom — a koga najednom turiše u najniži položaj, koji 

nema naoko nikakve veze s pozivom za kojim je hlepio. U 
završnim pak pjesnikovim riječima osjeća - se rezignacija i 
ironija čovjeka koji iz iskustva znade kako je prozaična poza- 
dina tih uzvišenih stvari. > gom 

U pjesmi »Ex Pannonia« iznio je. Vidrić još diskretnije 
vječni ljudski problem: kako. ljudi, odijeljeni društvenim 
ogradama, žive svaki u svome krugu, s vlastitim interesom i 
naklonostima, i kako ih tek bol može na časove ponukati na 
pomisao nema li možda među njima i dubljih veza. S jedne je 
strane tu gospodin, patricij: estet, artist, koji diže vile i zase- 
oke, jaše carskim drumovima, gleda zvijezdane noći i vode koje 
se blistaju na mjesečini. S druge je strane uz njega roblje, 
barbari, zatvoreno.u svoj svijet, nijemo i bezglasno. I kad 
gospodin izvuče sa stražarom leš utopljenice, kćeri jednoga 
svog roba, on je u prvom redu estet: - + 


.Bila je divna žena, 
Obasjano bilo joj čelo, ,. 
I grud se bijelila njena. 

I tako mi jasnog neba! 
Bila je kao Diana. : 

Po vodi i ladnom tijelu 
Kosa joj pala vrana. 


Tek onda kad je vidio nijemi bol njezina oca osjetio je i 
gospodar nešto tuge: > 


A mene, da pravo kažem, 
Kosnu se suza njina. 


Osjetljivija je kraj tužnog prizora samo gospodareva žena, 
gospođa Flava. Ona je, i bez osobitih objašnjenja, osjetila što 
u duši pati njezino roblje kad je vidjela utopljeničina oca, 
koga dovedoše iz uza da mu pokažu mrtvu kćerku: 

... poliše suze — 

Tanku mi gospođu ženu. 

— »Idimo!« šanu mi ona, 

I trznu, i — posta blijeda. 

Da mu se žena ne uzbuđuje žalosnim prizorom roditeljskoga 
bola, i gospodin hoće da što prije odu s toga mjesta: 


»Idimo«, rekoh, »a njemu 
Podajte krčag vina.« 


Time je ujedno završen susret između gospodara i njegova 
nesretnog roba. Gospodar se. povukao u svoj svijet, a rob je 
prepušten sebi i svome bolu: s ši : 


Dugo je stajao barbar — 
Nijem kraj bijeloga zida, 
A onda je tužno zapjevo 
Ko da se srce kida. 
A kad mu dođoše s vrčem, 
On je tek mutno gledo, 
I sjedeć držo na krilu 
Tijelo divno i blijedo. 
Skut joj je — kažu — milovo, 
Ko boginji koja spava. 
Vidjela ga je s balkona 
..I moja gospoja Flava. 
A krčag je bliže primako, 
I svu noć je plako i pjevo, 
oIsvu noć su drhtale zvijezde, 
A mjesec je-s visoka, sijevo. 


Ni jednom riječju, ni jednom aluzijom Vidrić nije dodir- 
nuo ono što bi se u toj pjesmi moglo nazvati problemom. On 
je stvorio samo slike — slike ljudi, njihova života, njihovih 
poslova, slike prirode. Ali iz svega što je iznio .i kako je iznio 
izbijaju. pitanja: Nije li neprirodno da ljudi. prolaze jedni 
mimo druge kao da nemaju ništa zajedničko — samo zbog 
toga što im je društveni položaj različit? — Kako to da svaki 
čovjek, u apsurdnosti društvenog uređenja, na vlastit način 
izriče svoj bol, iako je taj u svih ljudi-isti? Ali, nije li u toj 
osebujnosti. kojom. ljudi: različitih društvenih slojeva izriču 
istovetan bol nešto potresno ljudsko? Zatim: je li gospođa 
Flava uistinu duboko ganuta kad je problijedjela i zaplakala 

kraj tužnog prizora, i kad je otišla, ne mogavši ga više gle- 
dati? Je li ona samo žena slabih živaca, koja se lako rasplače, 
ali poslije ipak sa ženskom radoznalošću gleda s balkona što 
će raditi rastuženi barbarin, ili je istinski dirnuta? Ta pitanja 
Vidrić nije postavio. Ali se ona nameću u velikoj mnočini, i 
to čini dubinu pjesme. 

Po dojmovima koje na taj način izazivaju, i po pitanjima 
koja pobuđuju, Vidrićeve su pjesme tvorevine u kojima je 
djelomično zahvaćeno u dno ljudskih problema i teškoća. Po 
tim svojim crtama one nisu samo više manje uspjelo knji- 
ževno djelo nego su — kao i svaka istinska umjetnina — pove- 
zane s našim životom, sa svim onim što nas zaokuplja, zabri- 
njuje, ushićuje. 


IV 
BORBA OKO IZRAZA 
1 


Definicija: umjetničko je djelo uspjeli, adekvatni izraz 
onoga što je njegov stvaralac doživio — sama za se nije ni 
tačna, ni potpuna. U njoj nema odgovora na pitanja: Što je 
umjetnik osjetio, kakav je doživljaj izrazio, kakvim sredstvi- 
ma, s koliko sredstava? Nije svejedno je li on — makar i naj- 
adekvatnije — prikazao nešto što je uzbudilo samo njega, 
možda samo i površno, ili nešto što mogu osjećati i drugi 
ljudi kao svoj lični dubok doživljaj. Nije svejedno je li on u 
borbi za taj izraz upotrebio mnogo ili malo sredstava, kao ni 
to jesu li ta sredstva već opće poznata, ili je on našao svoj 
lični izraz. A nije svejedno ni to je li pjesnik, izražavajući 
svoj doživljaj jezikom, upotrebio sredstva koja su u skladu s 
duhom toga jezika. 

Svaki životni sadržaj, pa i najindividualnije čuvstvo, mo- 
že biti poticaj za umjetninu — ali taj sadržaj postaje umjet- 
ninom tek ako u njemu, ili u tom individualnom doživljaju 
umjetnikovu, možemo svi osjetiti nešto vlastito, drhtaj vječ- 
nosti, drhtaj svemira. U borbi za umjetnički izraz dobra su 

sva sredstva koja stvaraocu pomažu da iznese ono što hoće 
da kaže. Ali između najrazličitijih sredstava koja može upo- 
trebiti najbolje će biti ono koje će mu učiniti mogućim da 
svoj doživljaj iznese na što jasniji i zbijeniji način. Tajna. 
velikih umjetnina i jest.u tome što je u njima kratko i jasno 
izneseno mnoštvo životnih sadržaja. Može se reći: umjetnina 
je to veća i jača što je umjetnik s manje sredstava znao da 
kaže što više. Svojstvo je prave umjetnine donekle kao i 
svojstvo radija: da može iz sebe neprestano isijavati neka- 
kav fluid, pokrećući duševnu aktivnost gledalaca ili čitalaca, 
pobuđujući uvijek nove doživljaje, a ne iscrpljujući se gotovo 
nikad. Samo u dodiru s umjetninama nižega reda može čovjek 
s vremenom osjetiti čuvstvo banalnosti. Veliku umjet- 
ninu možemo doživljavati iznova, možemo u njoj uvijek otkri- 
vati nešto novo. Pa i onda kad smo je — kao pjesmu ili dio 
drame, romana, novele itd. — i nehotice naučili napamet, mo- 
žemo u vezi s njome i dalje doživljavati nove dojmove. 

O umjetnosti Vladimira Vidrića izrečeno je vrlo mnogo 
različitih sudova. I u najpovoljnijim prikazima o njemu bilo 


je međutim više govora o onome što je on iznio, nego o tom 


kako je to iznio. Njegovi su se poštovaoci divili svježini, sna- 
zi, životnom veselju koje izbija iz njegovih pjesama više ne- 
goli umjetničkim značajkama njihovim. Drugi su se opet 
divili Vidrićevim romancama, imajući i opet pred sobom više 
književnu vrstu negoli doživljajni izvor samih pjesama. Tek 
oni koji su govorili više manje nepovoljno o tim pjesmama, 
nastojali su nekako opravdati svoje riječi. Tako je Matoš tvr- 
dio kako Vidrić nije postigao savršenu formu, iako bi je bio 
vjerojatno postigao da je duže živio; Hranilović je pisao kako 
u Vidrićevoj knjizi nema pravih pjesničkih elemenata, osim 
u nekoliko slučajeva; A. B. Šimić je mislio da Vidrić nije 
uspio realizirati svoje zamisli. 

U razmatranju o Vidrićevoj poeziji potrebno je prije sve- 
ga da se odbaci svaka rasprava o književnim vrstama. Disku- 
sija o tom jesu li njegove pjesme romance, i kakve su, je li 
se on znao uživjeti u svijet prošlosti koji je iznosio, nije uopće 
potrebna. Vidrić je svaku svoju pjesmu lično proživio, i sva- 
koj od njih treba tražiti korijen u njegovu doživljaju. Zato 
u analizi njegovih pjesama treba poći od osnovnog doživljaja 

pjesnikova. U ocjeni Vidrićeve poezije treba pored toga odba- 
citi svaku raspravu o formi shvaćenoj kao nešto izvanjsko. 
Forma je. samo jedna strana sadržaja, i samo je ona forma 
dobra u kojoj sadržaj, doživljaj, nalazi svoj najbolji izraz. 
Isto tako treba odbaciti svaku raspravu o nekim pjesničkim 
i nepjesničkim elementima u pjesnikovoj građi, jer nema pje- 
sničkih i nepjesničkih elemenata samih po sebi, nego eleme- 
nti života postaju pjesničkim ili nepjesničkim samo: toliko 
koliko ih je u svom djelu izrazio pjesnik ili nepjesnik. 


2. 


I o Vidrićevoj poeziji kruže često sudovi koji ponešto 
podsjećaju na legendu. Zbog toga što Vidrić svojih pjesmama 
nije pisao; nego ih je deklamirao, tvrdi se katkad da one 
imaju značaj improvizacije. Po tome bi mišljenju trebalo za- 


hvaliti i njihovu lakoću improvizatorskom njihovu nastanku. 


Međutim iz te činjenice mogu se stvoriti drugi, obrnuti zaklju- 
čci.. Oni su važni za prosuđivanje cijele te lirike, kao i za 
Vidrićevu borbu oko izraza. s; S 
Prvi je zaključak o ovome: Ako je Vidrić svoje pjesme 
deklamirao prijateljima, i to istu pjesmu u različitim sluča- 
jevima, onda je to dokaz kako ju je pomnjivo izrađivao. Čo- 
vjek može recitirati samo ono što je naučio napamet. A činje- 
nica da je Vidrić istu pjesmu mogao recitirati u više mahova, 
makar i u nešto promijenjenu obliku, dokazuje da ju je doi- 
sta znao naizust. Već samo učenje naizust iziskuje relativno 
drugotrajan rad da se upamte sve pojedinosti. A naučiti se 
na taj način može samo ono što je uglavnom :svršeno i što 
se u bitnim crtama više ne mijenja. Iz načina, dakle kako 
su Vidrićeve pjesme dopirale u svijet, ne može se zaključiti 
da su one bile improvizirane, nego obrnuto — da su one bile 
plod dugotrajnijeg i savjesnog rada. Taj je rad bio vjero- 
jatno trajniji i savjesniji nego što ga je poznavao ijedan hr- 
vatski lirik, Mnogo je lakše napisati pjesmu i popravljati je 
pomalo u rukopisu, nego.ne pisati je i učiti je uz to napamet. 
Drugi zaključak odnosi se na sam jezični izraz. Ljudi koji 


pišu. samo zato da “im se spisi štampaju skloni: su da uživaju. 

u mnoštvu i ljepoti riječi. Neke od njih nisu potrebne za 
razumijevanje onoga što pisac kani reći, nego mogu i same 
za sebe lijepo zvučiti. Čitalac, imajući pred sobom štampan 
tekst, moše pisca pratiti od riječi do riječi, može shvatiti i 
zamršenije rečenice, jer se u nuždi može vratiti na ono što: 
nije odmah razumio; može se zaustaviti kod kakva ukrasnog 
pridjeva, tautologije, itd., bez straha da će mu smisao teksta 
zbog toga postati nejasnijim. Drugačije je u slučajevima kad 
je čovjek upućen na slušanje. U takvoj prilici glavno je da 
se što lakše uhvati smisao onoga što kazuje govornik. Svaki 
nepotrebni pridjev, svako gomilanje sinonima, upotreba fi- 
gura, razvlači osnovnu nit kazivanja i čini teškim; ili gotovo 
nemogućim, da se ispravno razumije ono što kazivalac ili pri- 
povjedač govore. Čovjek koji hoće da nešto usmeno saopći > 
drugima, u težnji da ga oni dobro shvate, upotrebljava zbog 
toga što manje riječi, upravo onoliko, koliko je nužno. On 
ispušta sav nepotrebni rečenički balast koji može biti zvučan, 
kojim se postizavaju efekti u štampanim knjigama, ali koji 
je pri usmenom kazivanju samo na smetnju. Iz činjenice, dak- 
le, što je Vidrić svoje pjesme ponaviše recitirao, izvila se i 
druga njegova karakteristika: da je njihov rječnik sveden na 
najmanju mjeru. : 

U vezi s jednim i drugim i treća je značajka 'Vidrićeva 
stvaralačkog postupka. Pojednostavnjujući u svojim pjesma- 
ma jezični izraz na najpotrebnije.i ponavljajući ih u različi- 
tim prilikama, pjesnik ih je mogao produbljivati, cizelirati, 
zamjenjujući slabiji izraz jačim itd. 

K ovim faktorima, važnim za poznavanje Vidrićeve lirike, 
koji se dadu zaključiti iz biografskih podataka o pjesniku, 
pridolazi još nekoliko elemenata: njegova literarna obrazo- 
vanost, njegove književne simpatije, njegovi pogledi na 
umjetnost, obilježje njegovih početničkih pjesama, varijante 
pojedinih pjesama, kako su ih zabilježili prijatelji, te razlike 
između teksta istih pjesama u štampanoj zbirci i prvotnog 
teksta, objavljenog u časopisima. 

Prema biografskim podacima o njemu, Vidrić je imao 
lijepu književnu obrazovanost. U klasičnoj gimnaziji dobro 
je upoznao grčke i rimske pjesnike. Dobro je poznavao — i 
volio — i neke hrvatske i srpske pisce. Prema Lunačekovim 

saopćenjima on je od hrvatskih najviše cijenio Mažuranića, 


od srpskih Đuru Jakšića. Poznavao je i strane pisce, napose 
njemačke, a i francuske (Goethea, Flauberta). Prema poda- 
cima Ivana Krnica, osobito je cijenio Verlainea, pa Hćrediju, 
a čitao je i Villona i Ronsarda. Njegovo poznavanje pojedinih 
pjesnika bilo je katkada toliko da je i pjesme na stranim je- 
zicima znao govoriti napamet. Njegovo pamćenje tih pjesama 
bilo je tako pouzdano da je npr. Domjanić jednu Verlaineovu 
pjesmu mogao po njegovu kazivanju prevesti bolje nego neki 
njemački prevodilac po štampanom originalu. 
Prema Lunačekovu kazivanju Vidrić je napose štovao 
. Mažuranićev izraz. Lunaček o tome govori: »On bi vazda isti- 
cao klasičnost Mažuranićevog Čengijić-age, iz koje se epske 
. pjesme ne može otkinuti ni jedna riječ a da se ne naruši i 
.ne poremeti čitavo zdanje ne samo epa nego i Mažuranićeve 
poezije, a ne može se zamijeniti ni drugom kojom riječi a da 
stih ne prijeđe u posve drugi ton.« 

Imao je izgrađene poglede na poeziju. U tuđim mu je 
pjesmama imponirala plastičnost, a sam je stvorio osobitu 
teoriju o »Ausklangu«. 

Prvotne Vidrićeve pjesme — koliko su uopće poznate — 
odaju različite utjecaje, i u njima se još ne da razabrati nešto 
osobito lično, Vidrićevo. Već je A. B. Šimić ispravno primi- 
jetio da je pjesma »Mrtva ljubav«, druga štampana Vidrićeva 
pjesma, po svome izrazu sve drugo, samo ne lična tvorevina: 


Na obronku prema meni niču hridi raskidane, 
Niču ceste zavojite, niču stijene obasjane. 2 


A međ njima — ko na sagu — stoje tihi dvori bijeli, 
Pod njima su, nad njima su oblačići rujni sjeli. 


Tamo kucnu zvonce smjerno — ko da sitan biser kanu — 
Oglasi se i zaćuta, vjetrić prhnu, dašak danu. 


Motiv, nastrojenje, atmosfera,' stih, atributi — sve je to 
poznato i staro: raskidane hridi, bijeli dvori, sitan biser, ro- 
mantika. Možda se samo u rujnim oblačićima koji se viju iz- 
nad bijelih dvora dade naslutiti budući Vidrić. 

Ali Vidrić tu pjesmu nije štampao u svojoj zbirci. Prvi 
put je pred svijet izišao pjesmom »Boni mores« (u zbirci pod 
natpisom »Pomona«), koja već nosi sve njegove lične kara- 
kteristike, i u kojoj više nema izražajnih elemenata iz »Mrtve 
ljubavi«: 


Na balkonu vile herkulanske 
Prazni žarke kapljice kampanske | 
Starac Marcus Antoninus Drusus, 
Za gracije — kako je već usus. 


Sunce pali. Baš ispod balkona 
U sjenici. kćerka mu Pomona 

Iz prikrajka kradom pogledava 
Na herkulska leđa roba Clava. 


Prema Lunačekovim sadacimi pjesma son mores« na- 
stala je prije pjesme »Mrtva ljubav«, pa je doista i prije nje 
odštampana. Nije uostalom toliko važan vremenski odnos iz- 
među njih, koliko činjenica da je u jednoj Vidrić slab naslje- 
dovač starije hrvatske lirike — mutan, pun riječi, neizrazit 


'— dok je u drugoj jasan, s vlastitim stihom i određenijim 


rječnikom. 

Zanimljivo je isporediti riječnik koji je pjesnik u njima 
upotrebio. U šest prvih stihova »Mrtve ljubavi« ima 96 slo- 
gova (48 riječi), a u 8 stihova pjesme »Boni mores« ima ih 


80 (37 riječi) — dakle približno jednak broj. U prvoj pjesmi 


ima 8 pridjeva (raskidan, zavojit, obasjan, tih, bijel, rujan, 
smjeran, sitan). Od njih su neki sasvim nepotrebni (tih, bijel, 
sitan, smjeran), a neki imadu određeniji smisao. Tih pridjeva 
ima toliko da čitalac ne može nakon jednoga čitanja obuhva- 
titi sve oznake predmeta, koji su u tih šest stihova navedenim 
Pridjevima označeni. U pjesmi »Boni mores« nalaze se u dvije 
kitice četiri pridjeva (herkulanski, žarki, kampanski, herkul- 


ski). Od njih su tri (herkulanski, kampanski, herkulski) apso- 


lutno potrebni za razumijevanje same pjesme, a ni pridjev 
»Žarki«, koji se odnosi na kampansko vino, u ovom slučaju 
ne mora se shvatiti kao epiteton ornans, jer i on pojačava 

smisao što pjesnik hoće da kaže. Prema tome se može reći 
da u pjesmi »Boni mores« u dvije navedene kitice nema ni 
jednog nepotrebnog pridjeva. 

U tome pravcu — (da se jezični izraz u pjesmama svede na 
najpotrebnije — išao je umjetnički razvitak Vidrićev. Težnja 
da sa što manje sredstava izreče ono što je htio reći, kao da 
je postala glavnom njegovom svrhom. Je li to bilo svjesno 
ili nesvjesno, sporedna je stvar za ocjenu same činjenice. S 
obzirom na njegovu književnu kulturu i njegove književne 
simpatije (Mažuranić), moglo bi se zaključiti da je on išao 
svjesno za tim ciljem. Ali ga je do toga možda doveo i običaj 
da svoje pjesme prije štampe recitira među prijateljima. 


3 . 


Sudeći po razlikama u tekstu pjesama, kako su one štam- 
pane u časopisima i kako ih je Vidrić kasnije štampao u zbirci, 
on nije lako stvarao. On nije odmah nalazio onaj. najprecizniji 
izraz koji bi odgovarao njegovoj predodžbi i koji bi sam sobom 
izazivao dojam koji je želio postići. U prvotnim tekstovima nje- 
govih pjesama ima poveći broj riječi koje ni izdaleka ne kažu 
ono što te pjesme kažu u svom konačnom obliku. Njegove 
kasnije preradbe, manje ili veće, pokazuju kako je on želio 
da bude ili jasniji, ili dublji, ili potpuniji, ili da je katkad 
tražio potpuno nov: izraz za svoja viđenja i resjećanja, oja 
nirajući ih u slike ili događaje. 

Već su »Boni mores«, prva izrazito vidrićevska pjesma, 
pretrpjeli zanimljive promjene. Sam natpis promijenjen je u 
»Pomona«. U daljim stihovima: izvršene su ove izmjene: 

7. stih glasio je doma: iči 


Od dosade kradom pogledava 
a kasnije je zamijenjen stihom: 
Iz prikrajka kradom pogledava. 

glasi konačno: 





.8. kitica glasila je: 
Za. Basta Pre iesja crn .se. koči. 
Svoje crno oko snatreć toči, 
A lepeze grčke tužno viju 
Trzaji mu ruku obadviju. 
Poslije popravka glasila je ta kitica: 
Do naslona njena: crn se: “koči, 
Svoje crne oči snatreć toči, 
A lepezu grčku tužno vije, 
Trzaju mu ruke obadvije. 
13. stih? Had JE a Ma dodi 
Sad će otac dobrođušnim : tonom 
M jenjen je sikon 
Tu đe: otac dobrodušnim tonom. 
22. stih: PoI me 
Da i crnca pita i sasluša | 
'“Da i robu pita i sasluša. ža e 


Te su promjene naoko neznatne, ali su zanimljive i s obzi- 


rom na osnovni osjećaj pjesme i s obzirom na Vidrićev izraz 


— na njegovu jasnoću, plastiku, istinitost slika. 

Pjesma »Boni mores« bila je više manje prizor iz života 
u Herculanumu: bogati Rimljanin i njegova kćerka u toplo 
ljetno poslijepodne nastoje nekako protući vrijeme i olakšati 
sebi vrućinu, stari uz vino i.ozbiljniju knjigu, a kćerka uz 
Pjesme: Težište je na crncu koji je u tom ambijentu.jedini 

tužan, leteći dušom u svoj rodni kraj i vršeći veoma teško svoj 
laki posao da lepezom rashlađuje mladu Rimljanku. U promi- 
jenjenom tekstu pjesma je produbljena. Dobila je jaču erotičku 
notu. U njoj Pomona više ne promatra herkulska leđa roba 
Clava »od dosade«, ravnodušno, nego se u njoj javlja požuda: 
ona pogledava ta leđa iz prikrajka, da je nitko ne opazi i ne 
prozre njezinu žudnju za crncem. Njezine riječi »Čitam stihe 
. od Ovida« postaju u ovoj verziji jasnije. One su samo lažna 
isprika, jer je njezina pažnja zaokupljena robom. Time je pje- 
sma produbljena na jednoj strani, jer je sad prožima strast 
besposlene Rimljanke. Ali je pjesma produbljena i na drugoj 
strani, s obzirom na crnca. U 22. stihu Vidrić nije riječ »crnca« 
zamijenio riječju »roba« bez osobita razloga, nego zato da što 
jače istakne golemu društvenu razliku između Pomone i čovje- 
ka koji u njoj budi seksualni nagon. Time je ujedno jače ista- 
knuta i razlika između njezinih i njegovih čuvstava: dok ona 
misli samo na užitak, sva je crnčeva duša daleko od svega tje- 
lesnoga, ispunjena bolom za domovinom. Promjenom natpisa i 
promjenom samo dviju riječi u tekstu Vidrić je pjesmu produ- 
bao psihološki i učinio je potresnijom. Od ljupke slike rimskog 
života ona je postala jedinstvenom pjesmom ljudske strasti, 
patnje i nejednakosti. ' 

Promjene, izvršene u trećoj kitici, druge su vrste. Mije- 
njajući izraz »Za naslonom« izrazom »Do naslona«, pjesnik je 
postigao jači dojam istinitosti: Kad bi crnac bio Pomoni iza 
naslona, ona ga ne bi mogla gledati. Stih »Svoje crno oko sna- 
treć toči« mogao je i ostati, jer se i u narodnoj pjesmi govori 
o crnome oku. Ali je Vidrić ovdje jedninu zamijenio množinom 
vjerojatno i opet zato da bude istinitiji. Promjena na kraju te 
kitice i opet je značajna za pjesnika. Stihovi: 


A lepeze grčke tiho viju 
Trzaji mu ruku obadviju, 


potpuno su jasni kad ih čovjek čita. Oni su usto »pjesnički«, 
u zastarjelom smislu pjesničkoga kao nečega što je zamršenije, 
traženije, neobičnije. Ali ako te stihove čovjek sluša, oni će mu 

biti teže razumljivi, jer je prilično široka predodžba koju oni 
sadržavaju. U njoj je obuhvaćen i crnčev posao i drhtanje nje- 
govih ruku. Mijenjajući ih, Vidrić je tu predodžbu rastavio u 
sastavne dijelove, u dva stiha, odjeljujući ih zarezom, prika- 
zujući najprije crnčev posao (»A lepezu grčku tužno vije«), a 
zatim njegovo držanje pri tom poslu (»Trzaju mu ruke oba- 
dvije«). Time su slike svaka za se postale jasne, pregledne, te 
ih čovjek može obuhvatiti bez napora. Ujedno je jače ozna- 
čeno i duševno stanje crnca. Time je pjesma dobila i na 
dubini. 

Iz te jedne jedine pjesme može se dakle zaključiti za. čim 
je Vidrić išao. Nastojao je pjesmu produpsti (i psihološki), 
pojednostavniti izraz i upotrebiti uvijekvonu riječ koja će naj- 
preciznije označiti predodžbu i u duši čitaoca izazvati najviše 
odjeka. ' 

Iste zaključke može čovjek stvoriti i na osnovi promjena 
što ih je Vidrić proveo u ostalim svojim pjesmama: 


Prvotni tekst: Definitivan tekst: 


»Mentor i pjesnik«: 


I teška je. Puna je sitniša. I teška je. Puna je sitniša, 
Što ga daše ljudi s okoliša. Dadoše ga ljudi s okoliša. 
Pobjego sam iz rodnoga doma. = Pobjegao sam iz očinjeg doma. 
Augur pipka prstima po žari.  Augur igra prstima po žari 


»Coena«: 





Drug s amfore sijedom 
glavom klima. 
Kucaju se — ko da im se 
snilo 


»Mrtvac«: 


Mirno trune, a po njem se 


Drug s amfore žalobno mu 
' klima. 
Kucaju se — ko da im se 
' sniva. 


Mirno trune, a nad njim se 

»Ex Pannonia«: 
I zemlju obarali plugom 
Ukočen na crni brodu 


I tako mi jasnog neba, : 

Bila je mrtva Diana; 

Po: bijelom mramornom rijeku 
* Kosa joj pala vrana.. 


Digoh ladnu barbarku 
Za nama kriknula ptica | 


I mila gospođa Flava 
Na dom preda me šeta 


On proplaka nadnijev se 
svjetlom 
Ine htje da progovara: 


I bijedne raskrilio ruke 


Po bijelom pločniku dvora 

I drhtaše dva bijednika 
blijeda 

»Nad oblacima«: 

I Zevs je divan bog 

»Silen«: 

Silena vodeć bakantica pjeva 

»Gonzaga«: j 


Ja — kako se je zadivio 
Oduljilo mu se lice, — 
Baš tako ga vidjeh slikana 
U ruci usidjelice. 

: I zemlju orali plugom. 


I crn se digo na brodu. 
I tako mi jasnog neba, 
Bila je kao Diana, , 


Po vodi i ladnom tijelu 
Kosa joj pala vrana... 


A mi je digosmo muče | 


“ Iza nas kriknu ptica 


oIvidje se gospa Flava 


Gdje na dom preda me šeta 


“On proplaka nadnijev se 


svjetlom 
I svjetlo poli ih oba 


I tužno raskrilio ruke 


Po kamen-pločniku dvora 
I trznu i posta blijeda' 


A Zevs je divan bog 


 Silena vodi bakantka i pjeva. 


I kako se je zadivio, 
Oduljilo mu se lice — > 
Baš tako ga vidjeh slikana 
U ruci usidjelice. 





To je samo dio promjena što ih je Vidrić izvršio u svojim 
pjesmama, spremajući ih za knjigu. Prema podacima Vladi- 
mira Lunačeka, on'je još i više mijenjao iste pjesme, reciti- 
rajući ih u različitim zgodama. Lunaček je npr. katkad zabi- 
lježio tekst iste pjesme u jednom, u časopisu je ona štampana 
u drugom, a u zbirci u trećem obliku. Iz svih se tih promjena, 
manjih i većih, može razabrati kako je pjesnik tekst mijenjao 
redovno na bolje. Primjedba Vladimira Lunačeka da takve 
promjene Vidrić nije vršio uvijek sponatno, nego uz savjete 
prof. dra Boranića, ne umanjuje njihovo značenje: Glavno je da 
je te promjene pjesnik primio kao svoje. One su uostalom toli- 
ko u skladu s cijelim njegovim stvaralačkim postupkom da se 
Lunačekova tvrdnja ne može primiti doslovce. 

Izvršene promjene katkad su jedva zamjetljive. Ali ako 
se čovjek zadube u položaj.koji je Vidrić u pojedinim slučaje- 
vima imao pred očima, osjetit će kako su one važne, i koliko 
je pomoću njih pjesma dobila. Zamjenjujući npr. u pjesmi »Ex 
Pannonia« stih »Digoh ladnu barbarku« stihom »A mi je digo- 
smo muče«, postigao je troje. Izbacio je naziv »barbarka«, koji 
u ovom tužnom položaju, što se u pjesmi crta zvuči donekle 
porugljivo. Učinio je prizor vjerojatnijim, jer će jedan sam 
čovjek teško dići leš — a pored roba, zašto bi Bospodar sam 
dizao iz vode mrtvo tijelo? Dok je u prvotnom obliku stiha 
iznesen samo prizor, u drugome njegovu obliku označena je i 
tuga, i mističnost toga prizora. 

Zamjenjujući u stihu »l Zevs je divan i samo veznik 
»i« veznikom »a« (»A Zevs je divan bog«), Vidrić je snažno 
pojačao dojam: veznik »i« kao sastavni veznik spaja predo- 
džbe, dok međutim ispred »a«, kao rastavnog veznika, treba 
nešto stati. A na taj način postaje jačim, prirodnijim onaj 
osjećaj čuđenja i udivljenja što ga čovjek doživljava pred sli- 
kom Zeusa: kao da se samo najednom zagledao u nešto neobi- 
čno i prekrasno, i ne može od čuda progovoriti. 

Bez obzira na to kakve je izmjene Vidrić proveo u svojim 
stihovima i što su pojedine pjesme time dobile, iz njih se može 


razabrati ono isto što se moglo zaključiti iz promjena u pjesmi : 


»Boni mores«: težnja za jačanjem efekta, za što prirodnijom 
Situacijom, za jasnoćom i jednostavnošću izraza. 

Priređujući svoje pjesme za zbirku, Vidrić je proveo još 
nepoliko promjena koje su nešto znatnije i za njega značajne. 
Ali ih susrećemo samo u pojedinim slučajevima, pase iz njih 
. ne može ipak sa sigurnošću stvarati nikakav određen zaklju- 
čak. Može se po njima samo naslućivati put kojim je išao 
njegov pjesnički razvitak. 


Pripremajući ih za knjigu, Vidrić je ispustio nešto Mikova 


iz prvotnog teksta nekih pjesama, a nešto je dodao. Tako je 
iz pjesme »Ex Pannonia« ispustio stih »Što je noću doplivo«, 
a dodao pet stihova: 


I još je napola plivo. \ 
Leš je ležo — i vidjeh, 
Bila je divna žena, 
Obasjano bilo joj čelo 
I grud se bijelila njena. 


Iz pjesme »Jutro«, kako je bila objavljena prvi put u 
»Hrvatskom salonu« (1898), ispustio je 3 posljednje strofe. One 
glase: ' 


O jasiku pan poduprt sviri; 

Sve se ceri nad bučnim mijehom, 
Kadikad stane, zapjeva pjesmu 

I pjesme poprati smijehom. 


A pjevo je pan: »U tamnoj šumi 
Gdje se srebri stijena u vodi — 
Tamo ću ljubit plavojku nimfu 
U divljoj i pustoj slobodi!« 


\ 


A pjevo je Pan — i dok je pjevo, 

Stala je rudit zora rana: 

Vjesnica sreće, čarnog proljeća 
«I sjajnog sunčanog dana. 

Gotovo svi ispušteni stihovi slabiji su od prosječnih Vidri- 
ćevih stihova — i on ih je vjerojatno zato i izostavio. Ali se 
iz slučaja s »Jutrom« da zaključiti još nešto: da je on iz pjes- 
me izbacio čitave 3 kitice možda upravo zato što je želio da mu 
izraz bude zbijeniji. Bez tih triju kitica sa završetkom: 


A šumi lug: to ide vjetar 
O prvom osvitu dana. 


pjesma je cjelovitija, svježija, jača. 
Bitniju promjenu izveo je Vidrić u pjesmi »Notturno«. 
Prema bilješkama Vladimira Lunačeka, ona je isprva glasila: 


Svijetal oblačić krenu - 

S visova Khairvana, 

I jasne se zvijezde roje, 
“ Žalosno, iz tihana: 

I bijele se mramorne stube, 
. I čempresi ruše sjenu, 

Kud u noć slaze Asdhri, 

Ljubljenu noseć ženu. 


Na ruke silne je dignuv 
.Na vrh stuba je stao: — - 
Niz obasjano mu tijelo 
. Sjen je na kamen pao, 
A lice je njegovo bijelo, 
Ko u snu gleda i sluša, 
I kao začarani val, 
Njegova se roni duša. 


U drugoj verziji, u »Vijencu« (1903) pjesmi je bio natpis 
»Noć«, a tekst joj je bio: 


Crne se raskriše dveri, 

I sjen je na stube pala: 
Noseć na ruku ženu 
Ukazo se svećenik Bala. 
Po njem se roni srebro 

I blijed je, ko u snu sluša, 

A stiha ko val začaran 
Njegva se lije duša. 


Zvijezde se roje visoko | 
I jasan oblačić krenu, 
Mjesec u nebu lebdi, 

I sipa svjetlo i sjenu, 

I budi se krasna žena, 

I grud joj otajno diše, 

I svilne vjeđe obara, 

I noć je, i biva tiše. 


U posljednjoj verziji, u izdanju »Pjesama«, štampana je . 


ona s novim natpisom, u obliku: 


Dignuv na ruke ženu, 
Mag je na stube stao, 
Ina sjajno mu tijelo : 

' Srebrn je ures pao. 
A lice mu je bilo bijelo, 
Ko u snu gleda i sluša, 
I kao stakleni val 
Roni se njegova duša. 


Zvijezde se roje visoko, | 

I dasi će sad da krenu, 
. U zraku se kupa mjesec, 
I sipa svjetlo i sjenu. 

A krasna se žena budi, 

I grud joj otajno diše, 

I svilne vjeđe obara, 

I noć je — i biva tiše. 


Iz tekstova se prije svega razabira uporno Vidrićevo nasto- 
janje da iz pjesme ukloni sve što je hrapavo i preobično. Ali 
se iz njih vidi i nešto, za pjesnika još značajnije: kako je ta 
pjesma potekla iz njegova ličnog doživljaja noći, i kako su 
epski elementi u njoj samo vanjsko ruho pod kojim se krije 
taj subjektivni doživljaj. To je uostalom vidljivo iz cijelog 
Vidrićeva književnog rada, ali iz ove tri verzije iste pjesme 
vidi se to najbolje. »Notturnom« je htio izraziti dojam noći: 

sve ono mistično, tajnovito, što čovjek osjeća pod djelovanjem : 


srebrnaste mjesečine, i ono nešto strastveno što ga tada 
obuzima. Taj je osjećaj iznio najprije u vezi s likom svećenika 
— spominjući i.brdo gdje bi se događaj imao zbivati, i ime 
svećenika. U drugoj verziji ispustio je ime brda i ime sveće- 
nika, rekavši samo: »svećenik Bala«, jer za osnovni doživljaj 


pjesme imena nisu važna. U trećoj verziji ispustio je i to, a 


ostavio je samo ono što je za to osjećanje noći najbitnije. 

»Notturno« u svoje tri verzije pokazuje kako je Vidrić 
vrlo teško nalazio izraz, i da je trebalo mnogo napora dok je 
doista iskazao ono što je želio reći. Različite verzije njegovih 
pjesama koje nisu objavljene: u zbirci pokazuju to još bolje: 
iz njih se vidi kako je njegov prvotni izraz bio ukočen, tvrd, 
daleko od onoga što je pjesnik mislio reći i što je rekao u 
konačnoj redakciji pjesme. Tako npr. pjesma »Dvije parije« 
glasi: e hdi 


Bilo je tiho, bilo je tužno, 
Sunce je palo za gole planine; 
Daleko tamo za golo nebo 
Vihor je vitlo. oblačine. 


Poljem su išle dvije parije stare 
Sumorne, s krpom odijela, ' 
Leđa su njima pognuta bila, 
Kosa je bila već bijela. | 
I bilo je tiho, bilo je tužno. 
Vrane se dizale krikom: 
. Tog dana se prvom svi sljubiše ljudi — 
Pred pravdinim spomenikom. 


Logičniji je završetak pjesme u obliku u kome ju je pribi- 
lježio Vladimir Lunaček: 
A bilo je tiho, bilo je tužno, 
Vrane se dizale krikom; pa 
Ja vidjeh u prahu plakat slobođu | 
Pred vlastitim spomenikom. 


Ali je i taj završetak nekako silom nametnut. 

To je zametak »Roblja«. Iz njega se naslućuje osnovni 
osjećaj iz kojega je ta pjesma nikla, a i neke slike, izražene 
snažno, već su tu. Ali se vidi da Vidrić još nije bio našao 
konačan izraz za svoj doživljaj: da sliku proširi do većih 
dimenzija i da je zaokruži u jednu cjelinu koja bi bila prožeta 
tim osnovnim osjećajem. Slike starih parija s krpom odijela, 
*pognutim leđima i bijelom kosom nekako su knjiške. Svršetak 
je očito tražen, i nekako intelektualnim naporom sarno domet- 
nut, ali nimalo uvjerljiv, i nikako u skladu s prve dvije strofe, 
jer nije očekivan i logičan završetak onoga što je prije njega 
rečeno. 

Ali se iz Vidrićevih pjesama vidi kako je njihov pjesnik 
imao jak umjetnički osjećaj za te nedostatke, te je nastojao da 


ih — makar i nakon više godina — ukloni. Iz njegove se zbirke . 


ujedno vidi koje je pjesme držao uspjelima, a koje nije. Tako 
u zbirku nisu ušle dvije pjesme koje su prije toga bile štam- 
pane u časopisima (Mrtva ljubav, Ambrozijska noć). Prema 
napomenama Vladimira Lunačeka, Vidrić neke od svojih pje- 
sama nije ni volio ni cijenio (npr. »Mrtvu ljubav«). Pjesme 
»Elije Glauko« nije također kanio uvrstiti u zbirku, ali tome 
će biti lični razlozi. Iz navedene se dvije pjesme prilično jasno 
vidi zašto ih nije unio u knjigu: ili su nekako razlivene, ili 
im je izraz još tvrd, ili same sobom nisu jasne, ili je osnovni 
osjećaj u njima odviše bučno izrečen. Zašto Vidrić nije za 
života uopće štampao nekih pjesama koje je deklamirao među 
prijateljima (Poniknuh glavom ponosnom. Dvije parije, Jezui- 
ti), jasno je samo po sebi. One su još bile samo neki nacrti, s 
kojom uspjelijom slikom, s nešto duhovitosti. Znancima ih je: 
mogao saopćiti, ali je osjećao da to još nisu umjetnine. 


5 


Vidrićeva zbirka pjesama od g. 1907. sadržava dakle one 
pjesnikove tvorevine -s kojima je on bio zadovoljan i u kojima 
su prema tome bile najbolje ostvarene one njegove umjetničke. 
težnje koje se dadu razabrati iz analize različitih tekstova istih 
pjesama. A na osnovu te zbirke i nastale su uglavnom i sve- 
pohvalne rečenice o Vidriću: o njegovim slikarskim sposobno-- 

stima, o plastici njegovih pjesama, o glazbi njegovih stihova, 
o jednostavnosti i kristalnosti njegova izražaja, itd. Doista, sve 
te značajke možemo naći u Vidrića, ali i nešto više: ne samo 
sredstva kojima umjetnik postizava svoje umjetničke ciljeve 
nego i potpune umjetnine u višem smislu, jer je u njima lični 
osjećaj, izražen zbito i jasno, produbljen do općečovječanskoga. 
Treba i opet navesti pjesmu »Mrtvac« da se vidi što je 
Vidrić znao ostvariti i na kakav način: 


Crnom zemljom preoranom 
Razlile se vode sjajne, 

A oblaci nebom plove 

U tišine veličajne. 


Mirno lebde, tiho plove 

K svijetloj pruzi nebosklona, 
Tako lebde ponad zemlje 
Od početka, od iskona. 


S kamena po crnoj zemlji 
Val se dima povijava. 
Ukraj žrtve utrnute 
Oboreni starac spava. 


Ubila ga ruka silna, 
Vječno jaka, vječno živa, 
Što živote rasipava 

I živote utrnjava. 


Ubila ga, i sad leži, 

U nebo mu gleda glava — 
Mirno trune, a nad njim. se 
Dim na zemlju povijava. 


Izvor je pjesmi u Vidrićevu ličnom osjećanju svijeta, koje 
može ujedno biti osjećanjem. svakoga od nas: bolno-radosno 
čuvstvo na pogledu zemaljskih krasota, kad bi čovjek kliknuo 


"od zanosa, i kad u isto doba zna kako je on u svemu tome 


neznatan i kratka vijeka. Iz istoga čuvstva iskristalizirala se 
u Kranjčevića spoznaja o nepravednosti svemirskog poretka, 
i ponukala ga na buntovne riječi u »Zadnjem Adamu«: 

Tek vječni led! I žile mu se koče, 
.I savija se zgrčenijeh šaka, 

A suha rebra uporno se boče, . 
Ah, zraka! zraka! zraka! 2... 
Još neće mrijeti, neće! neće! neće! 
.Nek mriju bozi, vasioni svemir; 

U njemu vapi ljudstvo prkoseće, 

I vječnog duha nemir! X 
Da pita: kud je što se rajem zvalo, 
A čovjek: svojim stvorio je znojem,, 
Sagradio carstvo Edenovo palo , 

O trudu — samo svojem! 


Vidrić je umjesto subjektivnih izliva za izraz svojeg doži- 
vljaja upotrebio slike: bijeli oblaci što plove od jednoga kraja 
obzora do drugoga, gubeći se mirno i tiho u beskrajnim dalji- 
nama i lebdeći tako iz vječnosti u vječnost. Pod njima, na 
crnoj, preoranoj zemlji, razlile se daleke blistave vode. Duboko 
ispod oblaka još se na kamenu diže dim sa žrtve koju je upalio 
starac, ubijen od one vječne, praiskonske gile što nemilice 
stvara nove živote i nemilice ih razara. I on mirno leži i trune, 
a njegovo je lice okrenuto prema oblacima, kao da ih on još 
uvijek gleda, kako lebde visoko povrh njega, dok se dim nje- 
gove žrtve povija po zemlji. 

Cijela je pjesma sastavljena od nekoliko snažnih slika: 
priroda u njezinu vječnom životu i kretanju, oblaci na nebu, 
razlivene vode, mrtvi starac Kraj upaljene žrtve. Ali su slike 
svaka za se jasne i pune, i sve one zajedno. čine onu cjelinu 
koja je potrebna da čitalac i sam osjeti onaj osnovni pjesnikov 
doživljaj iz kojega je potekla cijela pjesma. 

' U »Mrtvacu« udaraju u oči silni vidici što ih je pred čita- 
ocem otvorio pjesnik. Proživljavajući tu pjesmu, čovjek kao da 


doista jednim jedinim pogledom. obuhvata.ne .samo horizont . 


nego kao da nekim unutrašnjim okom obuhvata i cijeli svemir, 
u njegovu vječnom kretanju, produžujući realne slike u. bes- 
krajnost. Pogled kao da dopire sve tamo daleko, kamo idu raz- 
livene vode, oblaci, svjetlo. .A kraj tih slika golemih dimenzija 
ostaje. jasna i. živa slika mrtvog starca kraj utrnute. žrtve, 
beskrajno sitnog u njegovoj ljudskoj. prolaznosti. 


' 

Sredstva kojima je Vidrić postignuo taj dojam razmjerno 
su vrlo oskudna. U 5 kitica s po 4 osmerca uspio je on dočarati 
sliku svih tih dimenzija u prirodi, i sliku čovjeka i njegova 
jadnog upinjanja na zemlji. Čitava je pjesma razmjerno vrlo 
kratka s obzirom na sve što sadržava. Ali zato u njoj. nema 
ni jedne nepotrebne riječi. Ni jedan pridjev nije u nju umetnut 
zato da ona zvuči »poetičnije«. Ni jedan stih nije dodan zbog 
sroka, ili možda zato što bi kakva uzgredna slika navela pje- 
snika da je bez potrebe uvrsti u cjelinu. Sav je izražaj ograni- 
čen samo na najbitnije, i sve je izvedeno samo krupnim, ravnim 
linijama. Ali je zato svaki pojedini izraz snažan, ostavljajući 
punu impresiju onoga što je pjesnik njime htio reći: 


. Crnom zemljom preoranom 
. Razlile se vođe sjajne, 

A oblaci nebom plove 

U tišine veličajne. 


Pridjev u izrazu »crnom zemljom« nije ukrasni epitet kako ga 
često nalazimo u istoj vezi, napose u narodnoj pjesmi. On dolazi 
ovdje u svome pravom značenju, i objašnjen je glagolskim 
pridjevom »preoranom«. Pridjev u izrazu »vode sjajne« i opet | 
nije samo zbog ukrasa, ili zbog sroka, ili zbog toga što pjesnik 
ne bi znao naći kakav drugi pridjev, nego ima precizno označiti | 
ono što označuje u svojoj svagdašnjoj upotrebi: blistavost voda 
po preoranoj zemlji i ispod oblaka, koji plove visoko na nebu. 
A atribut s imenicom »tišine veličajne« znači jedan od onih 
rijetkih slučajeva kad umjetnik samo jednom jedinom riječi 
nalazi rješenje za više problema: srok, atribut imenici i ujedno 
najbolju oznaku za cio dojam što ga cijela slika ima da pobudi. 
Nema boljeg izraza od izraza »veličajan« za onu tišinu koju 
čovjek sluti kad gleda kako oblaci tonu u daljine neba. . 

Kako je u prvoj kitici ove pjesme upotrebio najjača i naj- 
preciznija sredstva da izazove slike koje je vidio u svojoj 
mašti, tako je Vidrić radio i u ostalim njezinim strofama. Svu- 
da je izraz pun, krepak, pobuđujući bez zastranjivanja dojam 
onoga što je pjesnik htio izazvati. Čak i u slučajevima gdje bi 
se na prvi pogled moglo govoriti o nepotrebnom ponavljanju 
riječi sličnog značenja radi se o upotpunjavanju slike i njezinu 

pojačavanju, a ne o razvlačenju. U stihu »Mirno lebde, tiho 
plove« nije u drugoj polovici ponovljena predodžba iz prvog 
dijela, nego jedna slika upotpunjuje drugu: oblaci mirno lebde 
povrh zemlje, ali ipak se lagano i tiho gibaju. Izraz »Od poče- 
tka«, znači isto, što i izraz »od iskona«, i prema tome se Vidrić 
u istom stihu ponovio. Ali upravo tim ponavljanjem riječi 
istoga smisla on je u ovom slučaju pojačao dojam o vječnosti 
onih sila koje pokreću svemirom. 


U stihovima: 


Ubila ga ruka silna, 
Vječno jaka, vječno živa — t 


Vidrić i opet nije bez potrebe nabacivao atribute, jer svaki 
od tih pridjeva ima u pjesmi vlastit i određen i pun smisao 
da se označi ona slika koja živote stvara i uništava. Ona je 
silna, ona nikad ne postaje slabijom (»vječno jaka«), i vječna 
je. A 
Čak i izraz »mirno trune«, protiv koga su, prema Lunače- 
kovu pripovijedanju, bile ustale neke pristalice Starih, u ovoj 
je pjesmi potpuno na svome mjestu, jer upotpunjuje njezin 
dojam i smisao. Upravo on oduzima »Mrtvacu« onaj neki obje- 


ktivan, panteističan karakter po kome bi Vidrić ovdje jedno- . 


stavno konstatirao opću povezanost stvari u svemiru a čovje- 
kovu podvrgnutost općim zakonima prirode. Taj izraz unosi 
u pjesmu nešto duboko tužno, potresno, ljudsko. U toj veličaj- 
noj prirodi, pod dalekim, beskrajnim nebom, raspada se u ništa 
čovjek, nemoćan i sitan, koji je jedini mogao da osjeti svu 
njezinu ljepotu. A njegova najviša htijenja, žrtva pomoću koje 
se htio približiti bogu, isto je tako nešto beskrajno beznačajno: 
ona se utrnula, a dim, umjesto da se diže prema nebu, povija 
se tužno po zemlji. 

Unatoč teškoj borbi s izrazom, koja se osjeća.u njegovu 
stvaranju, Vidrić je uspio da kao umjetnik, razvijajući se odre- 
đenim smjerom, postigne u »Mrtvacu» apsolutno ostvarenje 
onoga za čim je težio. To je pjesma u kojoj je on jedan svoj 
lični osjećaj izrazio na ličan način, u potpunosti, ali je u njoj 
. ujedno zahvatio u ljudsko dno svega našega doživljavanja 
svijeta. Po svom izrazu pjesma je savršena, jer u njoj nije ništa 

rečeno ni previše ni premalo. A sve je rečeno tako da svaka 
riječ izaziva najviše predodžaba što ih uopće može izazvati. 
»Mrtvac« je kao pjesma jedna od onih rijetkih umjetnina, koje 
mogu pobuđivati više emocija, nego što se to čini na prvi 
pogled, i koje prema tome daju više, nego što je u njima riječi- 
ma rečeno. To je jedna od umjetnina, kojima se čovjek može 
češće približiti, i uvijek će pritom doživjeti nešto novo. 


6 


»Mrtvac« nije jedina Vidrićeva pjesma koju možemo držati 


potpunom umjetninom, niti je Vidrić svoje umjetničke realiza-. 


cije postizavao samo na takvoj građi i takvim sredstvima. 
Jedna je od njegovih najboljih pjesama »Perun«. U njoj 

ima nešto što i u »Mrtvacu«: oblaci, vode — ali je proizašla iz 

drugačijeg osnovnog doživljaja. U »Mrtvacu« je.osnovni dojam: 


. nemoć čovjekova pred vječnim zakonima prirode, a u »Peru- 


nu«: srdačan dodir čovjekov s prirodom i bogom. Možda je 


opet najbolje navesti cijelu pjesmu da se shvati sve što je 


Vidrić u njoj i rekao i kako: je rekao: 


Na travnom brijegu, nad sedam voda, 
Gromovnik Perun vlada, 

Lagano drijema i žezlo spušta, 

I sijeda mu glava pada. 


Naoko njega vjetrovi lijeću, 
Nestašna djeca neba, 

Radnici božji što zemlju kite 
I zemljici donose hljeba. 


S njima on starac vodi zbore, 

I pita što nose s voda, 

Što nose s lugova, što nose s dola, 
Od milog mu slavskog roda. 


A oni lete i biju krili 
Naoko starca Peruna, 

I bacaju voće i zlatno klasje 
Na podnožju njegova trund. 

I leteć. viču »Pomiluj, bože! 

Kamene čaše kruže! 

Odjekuju polja! Tvoj narod se gosti — 
A goste djevojke služe.« 


. U bučnom kolu blagoslov zbori 
Tvoj pjesnik, kralj od kraljeva, 
U nebo upire slijepe oči 
I divnu ti pjesmu pjeva. 


Glavne značjake »Peruna« iste su kao i glavne značajke 
»Mrtvaca«: izraz sveden na najmanje mogući broj riječi, jedno- 
stavnost linija. Međutim, to nije značajka samo ovih dviju 
pjesama, nego ujedno obilježje velikog dijela Vidrićevih pro- 
izvoda (U oblacima, Roblje, Elije Glauko, Dva levita, Na Nilu, 

. Seherzo, Pompejanska sličica, Dva pejzaža, Coena, Jutro, Men- 
.tor i pjesnik). Među njima ima vrlo snažnih pjesama, s ličnim 
izrazom i s dubokim ljudskim dnom. U nekima od njih izraz 
je tako jednostavan da se one na prvi pogled doimlju kao 
* naivni proizvodi ilirskog razdoblja, ili u najbolju ruku kao 
“ «pjesme Ivana Trnskoga: 


Granitan je pridvor hrama, 
Nebo plavi, zvijezde sjaju, 
I vidi se tihi mjesec, 

Gdje lagano tone gaju. 


Razlika je između prosječnih iliraca i Vidrića u tome što 
se ilirski produkti doimlju kao nešto prazno, a Vidrić je s malo 
riječi znao izazvati mnoštvo impresija. Ne tražeći ni jedne jače 
riječi, on je uspio u ova četiri stiha izazvati punu sliku ljetne 
vedre noći, kad zvijezde trepte i kad se mjesec približuje zapa- 
du. No ako bi se prva kitica te pjesme i mogla držati vrlo 
siromašnom s obzirom na izraz, ona dobiva puno značenje u 
vezi s drugom kiticom: 


A .gleđu ga s tavnih dveri 
Dva levita veličajna, 

U rukuh im plešu svjetla, 
A riza im modro-sjajna. 

Tu se, u opisima boja, drhtanja svjetla, u isprepletanju 
noćne tmine i plavih svećeničkih odijela u sjaju svjetiljaka, 
stvara neke vrste pristup za shvaćanje onoga što će u pjesmi 
biti glavno: čar i strastvenost pune ljetne noći, kad je sve ispu- 
njeno nekom grozničavom čežnjom za ženom, ženkom, i kad 
su i molitva, i lektira, i pogledi, i misli ispunjeni samo njome. 


7 


Isporedba »Mrtvaca« i »Peruna« pokazuje — uza sve 
sličnosti između njih — jednu od glavnih crta Vidrićevih: da 
on uopće nije pisao pjesama koje bi po svom osnovnom tonu i 
po izrazu bile jedna drugoj slične. Svaka je od njih, iako nosi 


"lične značajke svoga tvorca, izraz jednog jedinstvenog, novog 


doživljavanja. Vidrić je stvarao sporo, izgrađujući pjesme u 


svakoj pojedinosti, dok nije izrekao ono što je želio. No on 


je sporo stvarao očito i zato što nije bio od onakvih lirika koji 
poznavaju uglavnom samo jedno duševno stanje te ga u pje- 
smama na različite načine ponavljaju. On je stvarao samo u 
slučajevima kad ga kakav nov doživljaj posvema zaokupi. Tako 
je »Mrtvac« nastao u osjećanju klonulosti što je čovjek osjeća 
kad baci pogled na veličanstvenost prirode i pomisli na vlastitu 
sitnoću u njoj. »Perun« je pak nastao u časovima razdragane 
intimnosti s prirodom i bogom, kad se čovjek osjeća bliskim 
i travi, i ptici, i oblačiću, i kad u bogu ne gleda neku golemu 
snagu koja stoji nad njim, bez brige za njegovu individualnost, 
nego se nada nj natkriljuje kao otac koji s toplinom i razumije- 
vanjem prati svaki kret svoje djece. % 

Zato su i pojedinosti u ove dvije pjesme zahvaćene raz- 
ličito. U »Mrtvacu« su naslikani oblaci kako mirno, dostojan- 


stveno plove u beskraj plavoga neba, bez brige za sve što se . 


u dubini dešava. U »Perunu« su pak prikazani vjetrovi kao 
nešto obiteljsko i drago: kao djeca koja oblijeću oko oca, dono- 
seći mu glasove sa zemlje, brinući se da čovjeku rodi svega 
u izobilju i donoseći Perunu primjerke zemaljskih plodova. 
»Mrtvac«:je sav u mirnom, svečanom tonu. Pridjev »veličajan«, 

upotrebljen u njemu za oznaku tišine, mogao. bi se upotrebiti 
za cijelu tu pjesmu. »Perun« pak sadržava u sebi nešto klikta- 
vo, djetinjsko i vedro. ' 

Na sličan je način Vidrić i u ostalim svojim pjesmama 
uspio svaki put iznijeti ponešto zasebno i novo, i po sadržaju 
i po tonu. Pjesme »Na Nilu« i »Ex Pannonia« napisane su u 
epskoj formi. Prva se počinje stihovima: 


Nebo se plavi 

U tihoj noći, 

Val se razlijeva 

I pjenu sipa. 
Nijemo se koče 

'S obale Nila 

Dvije goleme glave, 
Dva crna kipa. 


»Ex Pannonia«: 


Kad smo pred osam ljeta 

Za crnim panonskim lugom 
Gradili zaseoke ' 

I zemlju orali plugom; 

I kad smo kraj mutnih voda | 
Dizali bijele vile, 

Onda su noći divne 

Jasne i mjesečne bile. 


Već se u tom osjeća razlika. Kao da je već njime označeno 
ono što će u tim pjesmama biti glavno: u pjesmi »Na Nilu« 
nešto lepršavo, bolno-slatko, smrt od suviška ljubavi i sreće, 


a u pjesmi »Ex Pannonia« nešto sjetno, tmurno, kao: neki ' 


predosjećaj patnje i smrti. 

Na taj način dolazi na vidik još jedan od bitnih elemenata 
ove poezije. Pored toga što je svoj rječnik sveo na najmanji 
broj riječi, Vidrić je svaku svoju pjesmu prožeo naročitim to- 
nom. Postizavao ga je u prvom redu ritmom, različitim stiho- 
vima, ali i drugim sredstvima: opisima, bojom glasova. Nije 

vjerojatno bez značenja da npr. u navedenom odlomku pje- 
sme »Na Nilu« u 8 stihova ima 30 slogova, u kojima u 22 slu- 
čaja dolaze visoki samoglasnici, ii e, dok u 8 stihova navede- 
nog odlomka druge pjesme ima 60 slogova, s 28 visokih glasova, 
dakle gotovo za polovicu manje nego u prvoj pjesmi, a 31 
niskih (a, u, 0). 4 

Pa čak i onda kad je u svojim različitim pjesmama upo- 
trebljavao iste pojedinosti, on ih je iznio u tako promije- 
njenu obliku da je njihov dojam svaki put različit. Kao svaki 


čovjek, i on je neke slike u prirodi više volio od drugih, te 


ih je rado iznosio. Oblaci, vjetar, vode, sunce, jutro itd. vrlo 
su česti elementi u njegovim pjesmama. Oblaci ili vjetar, 
ili voda dolaze u nizu pjesama: U oblacima, Roblje, Na Nilu, 
Scherzo, Silen, Mrtvac, Perun, Ex Pannonia, Plakat, Grijeh. 


Ali ti rekviziti, tako česti, ne ponavljaju se nikad u istom 


obliku i značenju. Vjetar koji u »Perunu« ima oznaku »ne- 


 stašne djece neba«, u »Roblju« dolazi u obliku vihora koji 


visoko u zrak diže pjenu valova. U »Scherzu« vjetar kao lahor 
rashlađuje raspaljenog Židova Jezaiju, u »Pompejanskoj sli- 
čici« njiše on lovor, u »Jutru« biba u osvitu dana grane u 
lugu, a u »Grijehu« zviždi u daljini kao smijeh razuzdanih 
demona. Voda se spominje u Vidrićevim pjesmama u različi- 


tim oblicima i ima različite oznake, pobuđujući tako veoma 


različit dojam: uzvitlano more (Roblje), valovi što se pjene 
udarajući o obalu (Na Nilu), srebrne vode (Pompejanska sli- 
čica), voda na polju u kojoj se ljeska mesec (Silen), sjajne 
razlivene vode (Mrtvac), Perunov brijeg nad sedam voda (Pe- 
run), bijeli bunar okružen jablanima (Kipovi), mutne vode 
(Ex Pannonia), ocean osvijetljen krvavom zubljom (Grijeh). 


Koliko je novoga, i svježega, znao Vidrić podati u opisima 


naoko istih pojava, vidi se npr. u njegovu opisu Zeusa i 


Peruna: 


A Zevs je divan bog. Razgaljen sjedi. 
I bijel je kao starac. On dok zbori 
Prsa su mu široka i gola. ' 
Silnu glavu spušta ko od bola. 
(U oblacima) 

Na travnom brijegu, nad sedam voda, | 
Gromovnik Perun vlada, 
Lagano drijema i žezlo spušta 
«I sijeda mu glava pada. 
a. (Perun) 


Vidrićeva izražajna sredstva podvrgao je kritici Matoš, 
oborivši se napose na njegove atribute. Smatrao ih je obični- 
ma, konvencionalnima, postavljenima u stihove samo zato da 
. se ispune praznine. Matoševe su opaske: Kastilijanka je u 
tim pjesmama bjeloputna i lijepa, Zeus je divan bog, oluja je 
demonska, vino je slađano, polje zlatno, mijeh omašan, oblaci 
— svijetle pahulje dana, žena krasna, mjesec blijed, čelo 
tio, mjesec odskakuje. ' 

Šimić je u svojoj analizi Vidrićevih pjesama iznio ovakve 
primjedbe: »Vidriću sunce šeta, mjesec je odskakivao, nojca 
je tiha, bajna i mila; stoje bozi obasjani bajnom mjesečinom, 
tiho tada tugaljivo, milo zamrla je pjesma; na njegov (Aloj- 
zijev) su obraz banule bolesne ruže stida; hridi niču; plamen 
je lizno ko da stenje; oči se skrenuše, itd.« 

I Matoš i Šimić navode u svojim analizama i primjere 
koji sami za se ne uvjeravaju o slabosti Vidrićeva pjesnič- 
koga izraza, nego o njegovim prednostima i živosti; mjesec 
je odskakivao, sunce šeta, hridi niču. Oni su samo dokaz kako 
je Vidrić svijet predočivao u pokretu, a ne u mirovanju. Ba- 
nalnima ili traženima može ih čovjek, smatrati samo dotle, 
dok su oni odvojeni od teksta cijele pjesme. U svom prirod- 
nom položaju, kao dio organizma, oni djeluju kao živa slika 
onoga što je pjesnik njima htio reći: 


Na obronku prema meni niču hridi raskidane. 
Niču ceste zavojite, niču stijene obasjane. 


U ovim početnih stihovima »Mrtve ljubavi« očito je Vid- 
rić htio prikazati kako se približuje dvorima u kojima je 
umrla njegova draga. Malo kasnije on doista kaže: »Ja sam 
stao«. Prema tome je on inkriminiranim riječima samo iznio 
osjećaj što ga čovjek ima za putovanja: novi predmeti kao 
da ustaju pred njim iz zemlje tamo gdje ih i ne očekuje. 

U svom nabrajanju pogrešaka Matoš se nije skanjivao da 
spomene i ono što sam nije pravo razumio. U stihu pjesme 
»Nad oblacima«. 


I kad ti padne znoj na čelo tio ' 


nema pridjeva »tio«, kao atributa imenici »čelo«, kao što tvrdi 
Matoš, nego je ovaj »tio« adverb glagolu »padne«. A time se 
i dojam u pjesmi potpuno mijenja. Vidrić nije.napisao besmi- 
slicu »čelo tiho«, nego je htio označiti kako znoj pada tiho na 
čelo. Možda ni to nije odviše sretan izraz — ali nije ni tako 
loš. : 

Ipak, veći dio Matoševih i Šimićevih primjera, uzetih 
bez veze s tekstom pjesama, djeluje uvjerljivo. Značajka je 
Vidrića kao pisca da on nije tražio nove izraze, ako se oni 
sami sobom nisu nametali, nego je upotrebljavao i stare 
rekvizite, pa čak i onakve koji su dugom upotrebom već bili 
postali otrcanima. Ali njihova vrijednost u pjesmi ne zavisi 
od toga jesu li oni stari ili novi, nego od toga pobuđuju li 
oni kakav dojam. Ako kažemo da je on noć nazvao »tihom, 
bajnom i milom«, onda je jasno da će nas se ti izrazi sami 


za se dojmiti kao nešto potpuno zastarjelo. Ali u pjesmi »Na 


Nilu«, u stihovima: 


Zlatna se šajka 
Ljulja na valu, 
Posuta cvijećem, 
Prekrita svilom. 
Fenjeri plamte, 
Udaraju vesla, 
Zlatna se šajka 
Zavezla Nilom. 


U. zlatnoj šajci 
Bugari harfa. 
Nojca je tiha, 
Bajna i mila! 


oni djeluju prirodno, jednostavno, i oni čitaocu doista suge- 
riraju ono što je njima pjesnik htio označiti. I zato su oni 

ovdje na svome mjestu, i ne djeluju nezgodno. Može se čak 
reći da je Vidrić .na taj način znao vratiti svježinu onim knji- 
ževnim rekvizitima koji su čestim ponavljanjem bili već po- 
stali neupotrebljivima. Svodeći svoj izraz na najpotrebnije, 
služeći se riječima u njihovu prvotnom značenju, i ne idući 
za tim da postiže »pjesničke« efekte, Vidrić je tako neke 
poredbe i atribute oživio, brišući s njih prašinu starine. 

Treba npr. promatrati neke kitice »Romance«, u kojima 
je Matoš također našao zastarjelih elemenata, pa da se vidi 
kako oni djeluju u cjelini: 


Sada povik! Strijelom sablja zviznu. 
Pade šljem Leonu — konj mu kliznu. 
Prosuše se bujne vrane kose, 
Skrenuše se oči ko da prose. 


Smrt je blizu, vidi se po dahu. 
Prska krv po kamenu i prahu; 
AV je pala sablja osvetnika 
Na crvene usne raskošnika. 


Dotle Don Dijagu žena Blanka, 
Bjeloputna lijepa Kastiljanka, 
Med ružama sniva na altani, 
Vlasi su joj plavi raščešljani. 


Poput Matoša i Šimića, čovjek bi mogao u svakoj od tih 


strofa bar jedan atribut prozvati banalnim: bujne vrane kose, ' 


crvene usne, bjeloputna lijepa Kastiljanka, plavi vlasi. Pa 
ipak, svi ti atributi djeluju u pjesmi prirodno, jer su upo- 
trebljeni u svom običnom značenju, a ne kao pjesnički ukrasi. 
Umjesto da se doimaju kao nešto zastarjelo, oni baš svojom 
jednostavnošću i običnošću podaju pjesmi nešto lijepo, vedro, 
gotovo djetinjski čisto. 

Iskinuvši iz stiha atribut »divan« kao oznaku Zeusa, Ma- 
toš je mogao i ovaj primjer ubrojiti među Vidrićeve pogre- 
ške. Ali je tim kidanjem uništio jedan od najefektnijih pje- 
snikovih stihova: 


A Zevs je divan bog! Razgaljen sjedi... 

Upravo s pomoću tih pet početnih riječi u stihu Vidrić je 
vrlo snažno izrekao onaj osjećaj udivljenja što gledaoca spo- 
pada kad vidi Zevsa. I nikakvom drugom riječi ne bi on bio 
postigao jači dojam nego što ga je postigao time što je na 
ovome upotrebio samo tu jednu, običnu riječ divan. 


Ima u Vidrića ponavljanja istih atributa: tih, bajan, veli- > 


čajan. Tako su mu veličajni i tišine (Mrtvac) i leviti (Dva 
levita), što se može, bez teksta cijelih pjesama, dojmiti kao 
nešto usiljeno. Ipak je u pjesmama taj atribut svaki put na 
svome mjestu, jer pojačava dojam onoga što pjesnik njime 
hoće da kaže. Pored toga može ponavljanje jednog istog atri- 
buta, ili određenog broja pridjeva, često značiti naprosto ključ 
za razumijevanje pjesnikove duševne ličnosti. Ako se iz činje- 
nice što, je Vidrić u svojim pjesmama tako često spominjao 
bijele oblačiće, jutro, gajeve, vjetar, vodu, može zaključiti 
kako je i njegov duševni život bio uglavnom ispunjen tim 
elementima, onda se nešto slično može zaključiti iz češće 
upotrebe jednih istih oznaka. Ako umjetnik osjeća svijet u 


nekoliko određenih boja, ako ga se stvari i pojave doimaju 


na određen način, onda je jasno da se te boje u njegovoj umjet- 
nosti moraju vraćati. I bilo bi od njega pogrešno kad bi u 
potrazi za novošću atributa na ovaj ili onaj način iskrivljavao 
vlastito osjećanje svijeta. 

Ispitivanje Vidrićevih atributa i ostalih jezičnih sredstava 
može na taj način biti izvorom za ispitivanje najličnijih crta 
pjesnikove ličnosti. No i samo ispitivanje tih elemenata nje- 
gove umjetnosti, kao sredstava izražavanja, dovodi do zaključ- 
ka koji za njega nisu nepovoljni. 

U Vidrićevoj poeziji možemo pronaći rekvizita što ih 
je on, kao uostalom i svaki naš pjesnik, preuzeo iz starije 
hrvatske lirike, i dalje ih upotrebljavao. Oni bi za prosuđi- 
vanje njegove umjetnosti bili samo onda vrlo važni kad bi 
se u njoj nalazili u velikoj mjeri, i kad bi pri čitanju njegovih 
pjesama naročito udarali u oči. 

Velik dio svojih izražajnih sredstava preuzeo je Vidrić 
doduše iz starije hrvatske lirike — ali ih je znao oživjeti, 
dati im punu boju i značenje, te se oni doimaju potpuno pri- 
rodno. To je već njegova lična zasluga, i jedna od karakteri- 
stika njegova pjesničkog izraza. 

Pored ovakvih elemenata nalaze se u Vidrićevoj lirici i 
takvi koji su njegove lične tvorevine, i koji nose izrazito 
njegove karakteristike. Ako Vidrić vjetrove naziva nestašnom 
djecom neba i božjim radnicima, onda je to i novo, i svježe, 
i živo, i vidrićevsko. Kad on oblake naziva svijetlim pahu- 
ljama dana, onda i opet dobivamo dojam nečega novog, svi- 
jetloga i čistoga. Ali uz takve raširenije oznake treba uzeti u 
obzir i običnije njegove stihove, i sredstva s kojima je on 
postigao svoje dojmove, npr. četvrtu kiticu pjesme »Dva 
Jevita«: 


»Divnu ženu!« veli drugi, 
Pa obara mraznu glavu, 

A vjetar im striže luči, 

I ljulja im sjenu plavu. 


Apstrahirajući od prvoga stiha, on je u svima daljim sti- 
hovima svaki put upotrebio nov izraz, koji djeluje sasvim 
prirodno, koji pobuđuje sasvim sugestivne slike, i označuje 
sa svom potpunošću ono što je njime želio reći. 


Ne treba ni isticati da pri analizi nečijih izražajnih sred- 
stava čovjek mora imati pred očima u prvom redu što je 
umjetnik sam stvorio, dakle pozitivne njegove crte, a ne ono 
što je preuzeo od drugih. Promotrena i s toga stajališta, Vi- 
drićeva lirika pokazuje također nekoliko pozitivnih crta, zna- 
čajnih za njezina tvorca: svježinu, živost, pjesnikovu sposob- 
nost da se i poznatim rekvizitima da čar novosti. 


8 


Riječi o plastici Vidrićevih pjesama rmogle su nastati u 
prvom redu zbog toga što je Vidrićev izraz zbijen, što se iz 
njega vidi pjesnikovo nastojanje da mu slike budu pregledne 
i jasne. Čini se pokatkad da je on svoje tvorevine klesao u 
kamenu, a ne da ih je gradio od krhkoga materijala riječi. 
Pa ipak ima u njega pjesama gdje je koješta samo nabačeno, 
i koje ne daju odgovora na pitanja koja izazivaju. Takve su 
pjesme Plakat, Grijeh, a uz njih donekle Bosket, Kipovi, Ju- 


298 





LJ 
tro, Silen, pa i Narodna. Ako bi čitalac htio sebi objasniti što 
je u njima rekao pjesnik, i kad bi riječima koje je našao u 
pojedinoj pjesmi, htio ispripovijedati i njezin sadržaj i nje- 
zin smisao, našao bi se u zabuni. U svakoj od njih ima nešto 
nedorečeno, nedovršeno, što se može tek naslućivati. Već se 
Lunaček zaustavio kod nekih stihova »Plakata«: 


Kud pade snijeg, bjelasaju se staze, 

Na hrdih stijenah bijele se i ginu. 
U snijegu stope. Blijed se ljulja mjesec ' 
U svijetlih krpah, što po stijenah plinu. 


A podno stijena sjajni timor šuma, 

I ledna, snježna ruši se i sniva: 

U plavet doli — gdje u staklu vođa 
Tavna slika mitskog grada pliva. 


Ja vrač sa hridi slazim uklet, silan, 

Ik mraznom srcu stištem cimbal snova, 
. .Po. jasnom snijegu plave mi se stope, 

A sjen moj pada kao plašt bogova. 


Čitalac pjesme može s pravom pitati: Što znači »po hrdih ' 


stijenah«? Odakle dolazi pjesnik? Zašto se naziva vračem. 
Zašto se naziva ukletim — iako se ispoređuje s bogom? Nije 
li odviše smiona slika o šumama koje se ruše u vodu? Nikola 
Polić je tumačio cijelu pjesmu kao neke vrste pridodatak 
posljednjih dvaju stihova zbog kojih je nastala. To tumačenje 
može biti dobro. Ali ona ipak ne daje odgovora na postavlje- 
na pitanja. 
A. B. Šimić analizirao je na svoj način pjesmu »Grijeh«: 
Ja vidim grijeh. Gle! Gola, divlja hrid 
I oblak tavan, vihrom raskidan. 


A s hridi zublja. Krvav joj je žar, 
I pada u noć i u okean. 


U svijetlu zublja stoji djevojka, 
O prsi stiska veo razderan, 

I groznu valu diže ko u snu, 
A pogled joj je tmast i užasan. 


Pred njom se svija svjež i krvav leš, 
Razgaljen, bijel — i gavran klikće vran 
I negdje dalko zviždi oluja, 

Ko da se smije demon razuzdan. 


Šimić je tvrdio da u »Grijehu« pretežu slikarski elementi, i 
da cijela pjesma djeluje kao opis koje slike ondašnjih naših 
slikara. Njegove su primjedbe po prilici ove: Vidrić ne slika 
čistu sliku, mislim onako kako bi to činili Parnasovci, jer nje- 
mu se nije činila dovoljnom za pjesmu samo ta konstatacija 
da kraj hridi stoji djevojka s »palom« pred krvavim lešom. 
I zbilja; ta konstatacija još nije nikakva pjesma. Ali ni ono 
što Vidrić dodaje toj konstataciji, ne stvara nikakvu pjesmu. 
To što Vidrić čini od jednog prizora (koji prosto konstatiran 
nije još pjesma), samo je pjesničko kićenje. Te riječi »pje- 
snički iskititi«, »pjesnički reći«, koje se upotrebljavaju još od 
ilirizma do danas, baš dobro označuju takvo pjesnikovanje. 
Pjesničko kićenje je govoriti fraze ili klišeje. Na primjer, kao 


u toj pjesmi: jer se govori o lešu, mora se iz pjesničkog rekvi-: 


zita izvući i gavran (koji je još i »vran«, ako treba zbog rime), 
i jer se govori o zločinu (ili »grijehu« kako to veli »poganin« 
Vidrić), mora se umiješati i demon, i to tako nespretno da 
mora da : 


Negdje daleko zviždi oluja, 
Ko da se smije demon razuzdan. 


Šimićeve su rečenice zanimljive, jer je njegov prikaz Vi- 
drićevih pjesama jedini sustavniji i ozbiljniji pokušaj da se 


Li ispita njihova umjetnička vrijednost, bez obzira na ikakve 


druge obzire. Općeni Šimićev sud da »Mrtvac« nije ni naj- 
bolja ni najgora Vidrićeva pjesma, može se prihvatiti. Čak bi 
se moglo reći da on pripada među slabije pjesnikove stvari. 
Ali se ne može prihvatiti u cjelini stajalište s kojega je u 
svojoj ocjeni pošao kritičar, pa tako ni obrazloženje.. 


S 

Dioba umjetnosti prema sredstvima kojima se umjetnici 
različitih kategorija služe vrijedi samo djelomično. Poime- 
nice se književnost ne može potpunoma odijeliti od drugih 
umjetnosti. Jedan je razlog u tome što književnik može na 
svoj način — riječima — bar donekle pružiti impresiju svega 
onoga što drugim sredstvima prikazuje slikar, kipar, glazbe- 
nego dojam koji umjetnik s pomoću njih postizava. Nije glav- 
no kojim je sredstvima on taj dojam postignuo, nego u tome 
je li uspio. Sredstva i tehnika u umjetnosti su važni, ali nisu 
najvažniji. Ako je pjesnik postignuo neke efekte slikarskim 
elementima, to za književnost ne znači nešto nepovoljno, nego 
naprosto činjenicu da je on upotrebio sredstva koja su mu 
se činila najprikladnijima. 

Ali ima i još jedan, važniji razlog zbog kojega se slikarski 
ili glazbeni elementi u literaturi ne smiju držati nečim manje 
vrijednim. Ljudi svijet ne predočuju na isti način, nego kod 
jednih prevladavaju vizuelne, kod drugih akustičke, kod tre- 
ćih motoričke predodžbe. Sve to zavisi od toga kojim osjet- 
nim organom čovjek u prvom redu zahvata u zbivanje. Ako 
netko pripada vizuelnom predodžbenom tipu, jasno je da ćei u 
njegovim umjetničkim tvorevinama dolaziti u prvom redu do 
izražaja slikarski elementi. Prema Kretschmeru i Jungu sve 
je to u vezi s cijelom psihofizičkom konstitucijom čovjeka. 
Slikarski elementi u Vidrićevu pjesničkom djelu pokazuju 
da je ovaj pjesnik pripadao među vizuelne tipove, no s 
umjetničkom vrijednošću njegovih pjesama nema to nikakve 
veze. i 

»Grijeh« je pjesma koja je imala pobuditi u prvom redu 
dojam: dojam o strahoti oblačne olujne noći u kojoj se na- 
slućuju grijeh, odmazda; ubistvo. Sredstva pjesnikova u njoj 
imaju se prosuđivati samo s obzirom na to koliko je s pomoću 
njih taj dojam ostvaren. U pjesmi nije, možda i namjerno, 
jasno i precizno iznesen kakav događaj ili osjećaj, niti je u 
njoj rečeno sve ono što bi čitalac htio znati. Glavno je dojam, 
nastrojenje što ga je pjesnik postigao, nabacivši boje, oblike, 
zvukove: noć, razderane hridi, krvavo svijetlo baklje koje se 
odsijeva na uzburkanoj površini mora, bijeli i okrvavljeni 

leš, oluja, gavranovi. Dojam je postignut — a to je glavno. 
" Sam događaj koji je u jezgri čitavog tog nastrojenja, jedva 
je nabačen: muškarac koji je obeščastio sati leži pred 
njom, osvetnicom, ubijen: 


Pjesma se kao cjelina doima prilično snažno, ali nije 
dovoljno jasna. Ako bi je čovjek namjerno htio tumačiti, 
možda bi je mogao objasniti »poukom«: ovako se kažnjava 
grijeh. Time ona dobiva i svoju etičku notu. Ali je inače u 


njoj sve toliko udešeno za ukupni dojam da je takvo tuma-: 


čenje možda i usiljeno. Ako je ono i ispravno, čitalac će na- 
kon prvog čitanja teško doći do takva zaključka. 

No u »Grijehu« ima još nešto, karakteristično za Vidrića. 
lično, a i za umjetnost uopće. Umjetnina, koliko je umjetnina, 
ne kazuje odmah sve što u sebi sadržava, nego u prvom redu. 


* sugerira zaseban svijet koji iza nje tek naslućujemo. Književ- . 


no djelo koje kaže samo onoliko koliko je u njemu rečeno 
riječima, nije umjetnina. Veličina je pravih umjetnina u tome 
što mogu izazivati taj zaseban svijet, što proširuju doživlja- 
vanje, što otvaraju nove vidike koji nam čine mogućim da 
prodiremo i iza onoga što one realno prikazuju. 

Umjetnost Vladimira Vidrića bila je u svom velikom di- 
jelu takva umjetnost, a napose su to bile one njegove pje- 


sme koje nisu bile vezane za određen događaj ili čuvstvo, nego. ' 


je u njima izraženo nastrojenje. U takvim pjesmama nije on 
iznosio samo neko duševno stanje nego cijeli dojam svijeta. 
kako ga je osjećao. »Jutro«, »Dva pejzaža«, »Silen«, »Kipovi«, 
»Plakat« — a djelomično i pjesme »Na Nilu«, »Notturno«, »Dva 
levita« — u prvom su redu takve pjesme koje se ne doimaju. 
toliko po onome što je u njima izričito rečeno nego po onome- 
što one usto pobuđuju. Jedna je od najboljih pjesama ove vrste- 
pejzaž koji je svojim pojedinostima izazvao u hrvatskoj lirici. 
već toliko imitacija: 


U travi se žute cvjetovi 

I zuje zlaćane pčele, 

Za sjenatim onim stablima 
Krupni se oblaci bijele. 

I nebo se plavi visoka, 

Kud nečujno laste plove , 

Pod brijegom iz crvenih krovova 
Podnevno zvono zove. 


A dalje iza tih krovova 
Zlatno se polje stere ' 
Valovito, mirno i spokojno — 
Is huma se k humu vere. 


Iz toga pejzaža možemo osjetiti idiličnu sliku zagrebačke 
okolice i Hrvatskog Zagorja, s njegovim nebom, krovovima, 
cvijećen, brežuljcima. Ali u pjesmi nisu najglavnije te pojedi- 
nosti, nego ono što se osjeća iza čitave slike: slutnja beskrajno- 
nosti, osjećanje svega onoga što se krije iza brežuljaka koji se 
još vide, iza onih humova koji še naziru iza obzora. 


Sličan osjećaj, s primjesom tuge, izbija iz »Kipova«: 


Laki na nebu oblaci, 

Svijetle pahulje dana, 

Lebde i gasnu nad jablani. 

I dalje od šumnih grana, 

Nad livadom — blijede i putuju 
Put tihih i neznanih strana. 


Kao i u navedenom pejzažu, i u ovoj kitici »Kipova« nije 
glavno ono što je u njoj izrijekom spomenuto, nego ono lelu- 
janje čuvstava, proširivanje vidika, slutnja onih krajeva koji 
se nalaze negdje daleko kamo putuju oblaci. 

U drugom Vidrićevu pejzažu (Dva pejzaža) i opet nisu 
glavno pojedinosti nego čuvstvo kako iza svega onoga ljupkoga 
što doživljujemo u vezi s pojavima koji nas okružuju možemo 
naslutiti nešto živo, kliktavo, s čime se gotovo dodirujemo, a 
opet ne možemo shvatiti što je to. 

»Grijeh«, »Plakat«, »Kipovi« pjesme su koje su izgra- 
đene na isti način kao i pejzaži, samo što su u njima ista 
izražajna sredstva uzeta u jačoj mjeri. Dok su pejzaži još 
razumljivi i u svojim pojedinostima, u pomenutim. su pje- 
smaima samo nabacane pojedinosti koje sve zajedno imaju 

izvršiti određen dojam. U njima ima nešto isprekidano. Zato 
one ne izazivaju dojam ljupkosti i vedrine nego dojam nečega 
tmurnog, stravičnog što se naslućuje iza pojava i stvari. Pro- 
tumačiti te pjesme, shvatiti ih do kraja, nije moguće zbog 
nedorečenosti u njima. Glavno je da se osjeti ona ukupna 
impresija iz koje su one nikle. 

Je li Vidrić svjesno išao za tim ciljem — da na taj način 
postizava neke efekte — jesu li te pjesme u vezi s onom nje- 
govom težnjom koju je izricao njemačkim riječima: nur dass 

es gut ausklingt — teško je reći. Možda su one u vezi s nje- 
govim duševnim razvitkom. U tom slučaju postaju one — bez 
obzira na svoju umjetničku vrijednost — zanimljive i psi- 
hološki. 


9 


U velikom dijelu svojih pjesama stvorio je Vidrić tvo- 
revine koje nose značajke prave i velike umjetnosti: inten- 
zivno lično čuvstvo produbljeno do općeljudskoga, izrečeno 
jednostavno i zbito, izazivajući ne samo predodžbe onoga što 
je u njima izrečeno nego proširujući svijet doživljavanja na 
nove komplekse slika, osjećaja, misli. ' 

Nedostati nekih njegovih pjesama potječu odatle što on 
nije u svima njima taj cilj postigao u jednakoj mjeri. Jedna 
od njegovih poznatijih pjesama jest »Gonzaga«. Pjesma nije 
bez vrijednosti — ali više kao šala ili dosjetka nego kao nešto 
što bi se moglo metnuti o bok »Mrtvacu« ili »Perunu«. Pje- 
snik u njoj nije svoj doživljaj produbio, nego je njome htio 
djelovati i ideološki: 


Sveti Alojzij iz Španije, 
Histerični klerik sa krinom, 
Koj' je cjelivo lubanje 
Slatkom i strasnorn gorčinom .'.. 
Već atribut »histerični« pokazuje pjesnikovu indispozi- 
ciju prema Gonzagi. A završetak pjesme napisan je u istom 
tonu: 

I kako se je zadivio, 
Oduljilo mu se lice. 

Baš tako ga vidjeh slikana 
U ruci usidjelice: 


Cijela je pjesma zasnovana na shvaćanju da i grešnici 
treba oprostiti, jer je božja milosrdnost kudikamo veća nego 
što misle sektaši, vjerski fanatici, bolesnici, koji vlastitu ne- 
moć i mržnju na svijet hoće da prikažu kao pobožnost. Ipak, 
pjesma se doima više po svojim namjerno udešenim komičnim 
efektima nego po kakvoj toplijoj ljudskoj noti. I Anđelove 
riječi: E 

I koji su mnogo ljubili, 
I oni su bogu zvani — 


kojima se opravdava ulazak prostitutke u raj, u ovom se slu- 
čaju doimaju kao izvrtanje Kristove nauke — jer se plaćena 
ljubav, prodavanje za novac, poistovetuje s ljubavlju. 

Ni završetak pjesme »Baš tako ga vidjeh slikana u ruci 
usidjelice« nije uvjerljiv. Zašto da baš usidjelica ima sliku 
sv. Alojzija, u kojoj nema ništa privlačljivo, kad je vjero- 
jatnije da će djevojka koja u realnosti nije doživjela muškar- 
ca iživljavati svoju erotiku bar na slici lijepa muškarca? Če- 


omu, ako ne zbog poruge, u istoj pjesmi iznositi usidjelicu 


uporedo s prostitutkom — a na korist ove posljednje? Nisu 
li bolovi usidjelica isto tako ljudski i teški, kao što mogu biti 
i bolovi palih žena. j ' 

Ono što je odlika. većine Vidrićevih pjesama, njihovo 
produbljivanje, u ovom je slučaju zanemareno. I sv, Alojzije, 
i grešnica, i usidjelica ostali su zahvaćeni samo s površine. 
Zahvat je morao biti dublji, to više što je pjesnik u samoj 
pjesmi već imao elemenata za to: pobožnost i nevinost sv. 
Alojzija, dotjerana do bolesne osjetljivosti, samo su poslje- 


dica njegove pritajene i suzbijene strasti (»koj' je cjelivo 


lubanje slatkom i strasnom gorčinom«). Iz tih istih elemenata 
(golema, bezdana, nemoćna čežnja za ženom) stvorio je Vid- 
rić, produbljujući motiv, »Dva levita«. U njima nema ništa 
nametnuto, ništa usiljeno zbog efekta, nego je samo iznesena 
nemoć da se doživi realna žena, te se iz ove pjesme upravo 


20 Hrv. knjiž. kritika VII 305 


-a2zi 


osjeća žar pritajenih strasti, i sladostrasna mekoća i zavod- 
ljivost mjesečne noći. Samo bi se i u tom slučaju moglo 
pitati je li dopušteno sv. Alojzija shvaćati na taj način. 

Ima u Vidrića nekoliko pjesama u kojima su glavni ele- 
menti slike. Ali one pokatkad nisu dovoljno prožete jednim 
jedinstvenim osjećanjem, te se iz njih ne razabira jasno osnov- 
no čuvstvo što ga je pjesnik njima želio sugerirati. Za razliku 
npr. od pjesama »Jutro«, »Dva pejzaža«, »Dva levita«, u ko- 
jima su slike samo pomoćno sredsvo da se može doživjeti 
onaj snažni i cjeloviti osjećaj života koji iz njih izbija, u ne- 
kim pjesmama uzgredni elementi prikrivaju ili zatomljuju 
ono što bi u njima trebalo biti glavno. Npr. »Silen«: 


U poljskoj vodi tiho mjesec sijeva, 
A s grmlja pada preko puta sjen. 
Silena vodi bahantka i pjeva, 

A s krupnim vrčem koleba Silen. 


“ Polako ide, smije se — i sluša: 
»Boginjo«, šapće, »ustavi se čas«. 
K zvjezdanom nebu vrč okrenuv — kuša 
I sloni uz nju bijel i sijedih vlas. 


I tako idu, kud se grmlje crni. 

Odmiču — staju — dubok smijeh je čut. 
Putniče, sustaj, ogledaj se, svrni, 

Gle, mjesec sja — i tvoj se bijeli put. 


Pjesma je efektna kao niz jasnih opisa i kao slika neo- 
buzdanog veselja, u kome nema ni granica ni stega. Ali u 
njoj je glavno opis Silena i noći, dok je osnovni osjećaj pje- 
sme koji bi se morao osjetiti iz nje kao cjeline izrečen na 
kraju, u posljednja dva stiha, kao neka »pouka« — pa ni ona 
nije jasna. Lunaček je ta dva stiha tumačio latinskim prav- 
nim izrazom »alba via«. Izraz je značio da je tuženik riješen. 
U prenesenom smislu znači to: Živi kako te volja. Ali već 
činjenica kako je Vidrić osjetio potrebu da osnovni osjećaj 
pjesme izreče zasebnom rečenicom, znači kako je i on sam 
vidio da ta »pouka« nije organski izrasla iz pjesme. 

»Bosket« i »Kipovi« ispjevane su u prvom licu. Čovjek 
bi očekivao da će se one zbog toga doimati neposrednije. Ali 
su baš one dokaz kako se Vidrić nije uvijek znao koncentri- 
rati na jedan osjećaj, da ga prodube i istakne, nego je ostajao 
prilično na površini, zablještujući čitaoca mnoštvom efektnih 
slika, domisli, poređenja: 


U omrklom parku jablani. 
Bunar okružuju bijeli, 

Gdje smo ja i gospoja 
Kano saneni sjeli, 

Dok tavni — šume i tuguju 
Gordi i neveseli. : 


Laki na nebu oblaci, 

Svijetle pahulje dana, 

Lebde i gasnu nad jablani, 

I dalje od šumnih grana, 

Nad livadom — blijede i putuju 
Put tihih i neznanih strana. 


A sia za njima kipovi 
U grmlju i sa čistine, 
Pobijeljeni. — Lire kamene 
Stisle su ruke njine: 
Hladni su bozi ljubavi 

: I zamiču hladni u tmine. 


I u toj se pjesmi čitaoca doimaju slikarski elementi: ja- 
blanovi, kraj bunara što šume i tuguju; oblaci što se kreću 
u dalekim prostorima. Ali osnovni osjećaj pjesme i opet je 
iznesen u posljednja dva stiha, kao »pouka«. 


U toj se pjesmi osjeća još i kompliciranost izraza. U pot- 
puno uspjelim Vidrićevim pjesmama sve je jasno, jednostavno; 
rečenički je sklop na prvi pogled razumljiv. U »Kipovima« ima 
naprotiv predodžaba, razvučenih kroz nekoliko stihova. Cijela 
druga kitica ima npr. evocirati samo jednu sliku. Razmještaj 
riječi je takav da je nakon prvoga čitanja teško shvatiti smi- 
sao. Atributi gordi i neveseli u šestom stihu prve kitice odnose 

"se na imenicu jablani u prvom stihu iste kitice — ali bi ih 
čovjek, čitajući nešto brže, mogao lako povezati s izrazom »ja 
i gospoja« u trećem stihu. Atribut pobijeljeni u trećem stihu 
treće kitice odnosi se na imenicu kipovi u prvom stihu iste 
kitice. Sve je to neprirodno, i tako daleko od onoga što je 
Vidrić ostvario u svojim najboljim pjesmama. 

U razvitku Vidrićeva pjesničkog izraza mogu se nazreti 
četiri faze. U početničkim pjesmama njegov je izraz razliven, 
premalo ličan. Takvih je pjesama sačuvano malo. U drugoj nje- 
govoj fazi taj je izraz jasan, zbit, ličan. U trećoj se osjeća u 
nekim pjesmama nešto nedorečeno, nedovršeno: pjesnik naba- 
cuje slike koje imaju izazivati određene dojmove, ali svojih 
doživljaja ne izriče organski do kraja. U posljednjoj fazi opaža 
se nekakav zamor, napuštanje najboljih ličnih crta u vlasti- 
tim pjesmama. Uporedo s time mogu se konstatirati i zanimlji- 
ve činjenice u njegovu stvaranju. Najbolje svoje pjesme na- 
pisao je Vidrić potkraj 19. i prvih godina 20. vijeka. Pjesme 
Boni mores, Mentor i pjesnik, Na Nilu, Jutro, Scherzo, Ro- 

.manca, Roblje, Pompejanska sličica, Elije Glauko, Coena, 
Mrtvac, Noć, Ex Pannonia, Grijeh, U .oblacima, Dva levita 
štampane su između godine 1896. i 1906. U tih je deset godina 
bio Vidrić i razmjerno plodan, i. u punoj vlasti nam svojim 
izrazom. Pjesme: Gonzaga, Plakat, Bosket, Kipovi nastale su 
između godine 1906. i 1907. Poslije te godine nastale su: Sje- 
ne, Jezuiti, Putovah. U njima se može konstatirati najviše od 
nedostataka koji u Vidrićevim pjesmama udaraju u oči. A 
može se usto konstatirati kako je Vidrićeva produkcija iza 
godine 1906. postala i po količini slabijom. Treba li to odbiti 
na prilike u kojima je živio, ili na psihološke faktore, teško 
je reći. U svakom slučaju, objašnjenje za neke pojave u nje- 
govoj poeziji, više manje negativne, treba stoga tražiti više 
Ss pomoću psihologije nego s pomoću estetike. 


(Matica hrvatska, 1940) 





PUT DO SEBE 


Od svih se riječi u Kozarčaninovim spisima vjerojatno 
najviše ponavljaju riječi: sam, samotan, samoća. Kao da je 


njima bio simboliziran lični i književni udes pisca. Djetinj- ' 


stvo puno odricanja, teških prizora među najbližima, probi- 
janje kroj život za ciljevima koji nisu uvijek ni jasni, ni lako 
pristupačni. A onda sam taj život u razdoblju kad su najveće 
vrline čovječanstva popljuvane, i kad se čovjek među ljudima 
ponajviše osjeća kao stranac. U književnosti: čežnja da ostvari 
nešto. što je u sebi više osjećao negoli znao, i što se činilo 
kao da je na dohvatu, a opet je bilo tako pokretljivo da se 
izmicalo i u časovima kad se činilo najbližim. 


U njegovoj »Baladi o sinu« ima ovakav odlomak: 3 
.jer ja sam od rođenja uvijek bio tek star, ponizan 

i pognut, u vječnom strahu od života i svoje proklete malo- 
dušnosti zbog koje sam toliko suza prolio. Ja: nisam nikada 
imao mladosti; nikada nisam znao što je ona i koliko vrijedi. 


Ima li što ptrašnsje na Pena nego se roditi star i bez dje- 


tinjstva?« 


Možda ta crtica i nije izrazito autobiografska, ali u njoj 
ima toliko ličnih elemenata da se iz nje osjeća cijeli Ko- 
zarčanin: 


Došao mi je prvi put kad je bio negdje u ' prvom ili dru- 
gom razredu učiteljske škole. Još malen, ali s pogledom koji 
svraća na sebe pažnju: u njemu se mogla čitati i neka dje- 


tinja zadivljenost pred svime, beskrajna mekoća, ali i nešto 


Što je podsjećalo na strah. Onda je naglo porastao, no pogled 

je ostao trajno onaj isti. A tijelo koje se naglo produžilo, sve 
je više pobuđivalo dojam krhkosti: visok i tanak, previjajući 
se u pasu, kao trska koja se povija, kao: da će se svaki čas 
prelomiti. 

Bilo je to u godinama kad u hrvatskim književnim listo- 
vima nije bilo pravoga podmlatka i kad su urednici iz princi- 
pa bacali u koš rukopise nepoznatih početnika. Na literarnu 
sudbinu Iva Kozarčanina, kao i na sudbinu većine njegovih 
vršnjaka, djelovala je porazno činjenica što su im isprva bili 
zatvoreni svi prilazi u književnost i što nije bilo gotovo niko- 
ga tko bi im pokazao put. A u tim se godinama, oko g. 1930, 
još nisu bile istutnjile različite literarne krilatice, kao odjek 

*prvih poratnih godina. 

Na putu u književnost prošao je Kozarčanin, gotovo pot- 
puno sam, svoje teške prepreke: da uđe u književne listove 
i institucije, i da ujedno nađe područje gdje bi najbolje mogao 
izraziti sebe. U težnji da se probije, on je svoje rukopise slao 
svima mogućim časopisima, bez obzira na smjer i karakter. 
Njegovi prilozi izlazili su u vrlo različitim zagrebačkim i pro- 
vincijalnim listovima svake vrste. On je pisao za dječje i omla- 
dinske listove, i u sasvim konzervativne književne edicije. 
Pisao je lirske pjesme, pripovijetke, crtice, referate, ali i neke 
vrste pedagoške sastavke. Glavno je bilo probiti se, pisati bilo 
o čemu, samo da se to može ubrojiti u književnost. Pa makar se 
od kilograma njegovih rukopisa mogla štampati u nekom listu 
samo kakva pjesmica, on je bio zadovoljan i time. 

U svome probijanju Kozarčanin je pretrpio različite i 
mnogobrojne utjecaje originalnih i prevedenih knjiga. Zano- 
sio se u isto doba i Hamsunom i Hamzom Humom, i Cankarom 
i Krležom, i Rudolfom Franjinim Mađerom. Njegov je zanos 
pobuđivalo sve što je bilo štampano, i on se na sve bacao 
požudno, kao da se nikad neće zasititi književnosti. 

Za Kozarčanina i njegov književni razvitak nije bez zna- 
čenja da je prva njegova stvar koja je izišla u zasebnoj knji- 
žici bila studija o Rudolfu .Franjinu Mađeru. U isto doba on 
je. u svojim proznim sastavcima najvećim, dijelom slijedio 
Krležu. Krležinu maniru — da. upotrebljava riječi uličnoga 
govora i kletve — bio je razvio toliko da je natkrilio i svoga 
uglednika. 


310 





Imena: Rudolfo Franjin Mađer i Miroslav Krleža u Kozar- 
čaninovu životu nisu slučajna. Ona su za nj značila više sim- 
bol negoli oznake ličnosti. Mađer: udivljenje prema svemu 
što je štampano, obožavanje književnoga rada, makar kakav 
on bio, marljivo pisanje, bez obzira na kvalitetu. Krleža: snaga 
nastupa, oštrina, izrazitost stila, određeno i beskompromisno 
stajalište u pitanjima života i književnosti. Kozarčanin u svo- 
jim literarnim počecima očito: nije osjećao kako je velik jaz 
između ova dva imena, i kako u svome mladenačkom zanosu 
za pisanjem nije spoznao da se treba odlučiti za jedno ili 
drugo. Kasnije se on, u privatnim razgovorima, doduše odricao 
svoje prve knjižice. Ali je ona svejedno značajna za njegov 
literarni put. 

U to se vrijeme u Kozarčaninovu književnom udesu zbila 
druga važna činjenica. Isti urednici koji su nekoliko godina 
prije toga odbijali sve početnike, najednom su im otvorili 
sve brane. Još u dobi kad su mu bili potrebni savjeti, on je 
došao u priliku da je mogao štampati sve što je napisao. Do- 
šle su zatim godine kad je štampao jedan roman za drugim, 
zatim zbirke pripovijesti, pjesama, kad je u više listova vodio 
književnu kritiku, započinjao literarne često nepotrebne pole- 
mike, itd. Usto — društva, sastanci, predavanja, i sl. 

Teško je reći je li za njegov književni razvitak bilo opa- 
snije ono prvo ili ono drugo — kad se morao probijati, ili 
kad je došao u središte književnoga života. Njegov lik ostao 
je i u posljednjim godinama života jednak onome iz doba 
uzrasta, loman, s nečim krhkim u sebi, i s onim istim pogle- 
dom iz djetinjstva. A on je htio pisati tako da svi osjete nje- 
govu jakost. 

U ranijem književnom radu Iva Kozarčanina opažaju se 
dvije crte: velika produktivnost, i ujedno sposobnost da se 
prilagodi svačijem načinu pisanja. 

Kozarčanin je pisao toliko da se bez svake sumnje može 
smatrati najplodnijim hrvatskim književnikom naših godina. 
Već samo ono što je objavio u časopisima i listovima u poslje- 
dnjih 5—6 godina obuhvatilo bi nekoliko desetaka štampanih 
araka. Pripovijesti, referati, lirski zapisi, eseji po Savreme- 
niku, Hrvatskom dnevniku, Hrvatskoj reviji, Domu i školi, 
itd. samo su jedan dio onoga što je u tim godinama producirao. 


, 

Neki su to zvali lakoćom u pisanju, a njegovi najbliži znanci 
tvrdili su kako tu plodnolst treba odbiti na njegovu marlji- 
vost i savjesnost u radu. Bilo kako bilo, ostaje činjenica da je 
on radio na svim gotovo područjima književnosti i da je 
Pisao o temama vrlo različite vrste. 


“No uporedo s time udara u oči lakoća kojom je on pri- 
ća tuđi izraz. Presudan utjecaj Krležina stila nije nikad 
sasvim prebolio. To uostalom nije ni potrebno. Riješio se s 
vremenom onoga što bi se moglo zvati svjesnom imitacijom, ali 
Mu je ostala sklonost prema širini \žraze, ie. šarenilu 
bo i. plastici. 

“Sposobnost da prihvati tuđi izraz ne osjeća se toliko u 
prozi koliko u stihu. Svaki pravi stvaralac i nesvjesno traži 
stil u kome će se moći osjetiti njegov ritam, kao ritam nje- 
gova života. Kozarčanin je u prvih 5—6 godina svoga rada 
napisao vrlo velik broj pjesama, izmjenjujući periodički i du- 
žinu stiha, i ritam, i vrstu strofe, itd. Ima u njega pjesama 
poput Krležinih, ima soneta poput Matoševih, ali i stihova 
koji su slični stihovima naših Iliraca. Dok su nasljedovanja 
Krleže još shvatljivija, čovjek se začudi kad i u zbirci iz 
posljednjih godina (»Sviram u ovindlite) naiđe npr. na tragove 
Vraza i njegovih gazela: 


U jeseni; u jeseni 
Šuma stidno porumeni, 
Zaduvaju vjetri sneni 
U jeseni. 


U jeseni, u jeseni, 

Rodio se bol u meni, 

On će da me u grob spremi 
U jeseni. : 


. Sposobnost da se uživi u tuđi izraz pokazivao je Kozar- 
čanin ne samo u stilu nego i u crtanju cjelokupne atmosfere, 
koju je svojim pripovijestima iznosio. Svijet njegovih lica, 
njehove karakteristike, međusobni odnosi, pogledi na život — 
sve to u mnogo slučajeva podsjeća na Krležu. »Tuđa žena« 

ima vrlo mnogo sličnosti s »Vražjim otokom«. Dodiri s pri- 
rodom, u njegovoj prozi tako česti, sjećaju pak vrlo često na 
Hamsuna. 

Kad se spomenu ovakve činjenice, treba istatenoti da se 
tu ne može govoriti toliko o svjesnom povođenju koliko o 
srodnosti životnoga osjećanja i traženju vlastitog puta pomoću 
drugih. U cijelom Kozarčaninovu radu mogu se opaziti dva 
sloja: gornji, koji je u vezi s literarnim utjecajima i sim- 
patijama i donji, lični, koji je izbijao više manje i u onim 
stvarima koje su nastale prema tuđim uzorima. , 

Sa svojim udivljenjem prema svemu onome što je štam- 
pano, i sa sposobnošću da vješto upotrebljava različite preu- 
zete literarne rekvizite, Kozarčanin je i svoja kraća i svoja 
opširnija djela izgrađivao od vrlo različitih elemenata. Ali 
i u stvarima gdje je lako utvrditi odakle je nešto preuzeto 
zaječi u dnu nešto lično, Kozarčaninovo. Dade se to vrlo dobro 
osjetiti već iz navedenih strofa koje podsjećaju na Vraza. 
Iako se riječi »u jeseni« ponavljaju u jednoga i u drugoga pje- 
snika jednako, opet je Kozarčanin pomoću njih znao izreći 
vlastiti osjećaj. Zanimljive su npr. njegove pjesme za djecu. 
Surađujući u dječjim listovima prilozima različite vrste, on 
je nastojao pisati tako da bude djeci blizak. Pri tome je i opet 
počešće upotrebljavao preuzete elemente. Ali onda najednom, 
između gotovo bezličnih stihova, zaječi nešto iskreno, toplo 
i individualno: 


Kakvo ono zvono zvoni uz potok, što poljem roni? 

Kakve ono bijele glave cvatu izmeđ svele trave? 

To su jutros ukraj grabe nikle prve visibabe, 

Pa sad zvone u dan rani, kao mali sirotani, 

Da procvate rosno cvijeće, jer proljeće već se kreće. 
(»Visibabe«) 


To više nije imitacija, ni uživljavanje u tuđ izraz. Iz ovih 
stihova izbija nešto vedro, mekano i blago, kao iz živa i vedra 
djetinjega pogleda. U njima se nalazi jedan od bitnih elemena- 
ta Kozarčaninova lirike: sklonost i ljubav prema svemu ibijelo- 
me, proljetnome, djetinjski čistome, kad bi čovjek samo gledao 
u vedrinu neba, u bjelinu -cvijeća, u sjajne površine mirnih 

i blistavih voda. Najdublja osnova Kozarčinova bića bio je 
lirizam — i taj lirizam izbija često kao djetinja udivljenost 
prema svemu onome čistome, prozračnome, djevičanskome i 
dragome što čovjek može osjetiti u prirodi. 

No u isto vrijeme, i u ovakvo su se osjećanje u Kozarča- 
nina uvlačili osjećaji samoće, potekli iz iskustva kako je čo- 
vjek, sa svom svojom zadivljenošću i sklonošću prema bjelini 
i ljepoti, i u prirodi sam i tužan. Pa i u navedenoj pjesmi 
izbija taj osjećaj samoće i siromaštva u poredbi visibabe sa 
sirotanima: : 


— Pa sad zvone u dan rani, kao mali sirotani. 

Odavle je bio samo jedan korak do onoga osjećanja koje 
se provlači kroz Kozarčinove stihove i prozu kao najličniji 
elemenat: čovjekova samoća u svijetu. Zato se u njegovim dje- 
lima tako često susreću ljudi, bijeni vjetrom i kišom, samotna 
stabla, na udaru vjetrova i gromova, samotna bića kojih ne 
razumije nitko i koja umiru od bolesti, bola, čežnje, izubijana i 
izvarana ponajviše od onih koji bi im morali biti najbliži. 

Kozarčanin je u svojim proznim djelima upotrebljavao 
kojekakve sadržajne i formalne elemente koje možemo susresti 
u književnostima našega vremena. Gomilao je katkad prljav- 
štine života, prikazivao ljude u njihovoj niskoći i zlobnom 
međusobnom krvarenju, stavljao im u usta teške i prostačke 
izraze. To je značajka »Tuđe žene«, donekle »Samoga čovjeka«, 
a ima toga i u » Tihim putovima«. Sve se to odnosi više manje 
na fabulu s kojom se on često vrlo teško i bez mnogo uspjeha 
borio. Ali i u dnu takvi stvari osjeća se jako lično osjećanje 
— osjećanje čovjeka mekana i lirski nastrojena, koji je među 
ljudima vidio mnogo zla, kojega izvršavaše drugi, i koji sve 
više gubi prirođenu djetinjsku vedrinu. Od takva lirskog dna 
njegove proze pa do stihova u »Mrtvim očima« bio je samo 
jedan korak, i on je potpuno logičan: 


Buja u duši stara bol. Raste zao, mračan vjetar, 
Pod platanama kisnu žalosno naše noći, mrtve i 
prazne * 

...Ja sam strašno sam i očajan. 
Glavu sam zakopao u suho lišće, u tvoju kosu. 
Šumi blistava noć. Kaplju zvijezde. Zašto šutiš? 


... Svu noć daždi tiha kiša, 
gasnu mutni fenjeri, plaču šume, trunu žabe, ribe 
; i lišće, 
gorka, bolna studen ulazi u dušu. Mračno i hladno 
steže se srce. Mrtva mladost raste iz mraka. U 
vjetrovitoj 
noći kisnu prosjaci, riječi, žene i stabla... 


Čitav razvojni put Iva Kozarčanina bio je put od razli- 
venosti, preuzimanja tuđih literarnih rekvizita do sebe. To 
je bio put samotna čovjeka koji je morao proći sve uspone i 
provalije u svome umjetničkom razvitku da bi na koncu mo- 
gao shvatiti kako ono najvažnije što treba reći čovjek nosi 
u sebi samom, i da je najbolji način da se to iskaže onaj koji 
je najjednostavniji i najličniji. Taj je put — više nesvjesno 
negoli svjesno — Kozarčanin tražio i u prozi i u stihu. U. 
većim ga proznim sastavcima nije našao, jer je posrtao na za- 
prekama što mu ih je postavljala fabula. Ali kad se oslobo- 
dio fabule, kad je nesmetano mogao izbiti njegov lirizam, 
onda je djelovao snažno i lično. Među najbolje njegove tvo- 
revine pripadaju neke lirske novele (u zbirci »Mati čeka« i u 
zbirci »Tihi putovi«), gdje se taj lirizam mogao 'razliti neve- 
zano o dijaloge, okosnicu pripovijedanja, i sl. Čitave su nje- 
gove novele katkad samo jedna, jedinstvena lirska pjesma, jer 
se u njima ne iznose i događaji, nego lična nastrojenja. 

Kozarčanin, bar zasad, nije bio pisac koji bi mogao napi- 


sati roman dobar. u cjelini. Lirizam ga je navodio da je poje- 


dine partije odviše razvukao. Ugledajući se pak u literarne 
uzore, on je zahvatao i u pojave koje već zbog svojih godina 
nije mogao potpuno shvatiti i doživjeti. Prejaka ozbiljnost, 
tražena brutalnost u njegovim se romanima češće doimaju 
samo kao literatura čovjeka koji hoće da se prikaže mnogo 
zrelijim i jačim nego što jest. Ali se zato u lirskim dijelovima 
tih romana znao razliti sav Kozarčaninov osjećajni svijet, i 
takvi dijelovi onda i spasavaju ta djela. 

Na svome putu do samoga sebe Kozarčanin je — pored 
izrazito lirskih novela i lirskih partija dužih proznih sasta- 
vaka — najdalje došao u zbirci »Mrtve oči«. Sva bolna ras- 
trganost njegova bića, sav onaj osjećaj samoće koji su kara- 
kteristični za čitav njegov život, izbili su ovdje ne samo u 
riječima, nego i u građi stiha koji je potpuno u organskoj vezi 
sa sadržajem. Tu je Kozarčanin bio i originalan, i nov, i ličan. 
Za svoja osjećanja rastrganosti našao je on i stih rastrgan i 
isprekidan: ie 


Uzalud svaka riječ, krik, inolba, jauk i obećanje. 
Uzalud sklopljene ruke i oči pune suza. 

Bijeg je ludost, a soba grobovi, kroz koje žure ; 
- "fantastične legije mrtvih. Platneno, prazno nebo nad 

tvojim i mojim užasom. : 


Opkoračivanje nije u skladu s duhom naše metrike. Naš 
stih teče prirodno i voljko i ne voli da se pojedini stihovi 
prekidaju, nastavljajući se u drugima. No upravo tim preki- 
danjem Kozarčanin je vrlo dobro znao izraziti i dojam unu- 
trašnje rastrganosti. Zato on ovdje djeluje prirodno i dobro. 
Nikakvi direktni uzori nisu mu ovdje služili kao uzor. 

Na svome putu do sebe sama Kozarčanin je tako bio 
sasvim blizu cilja. Zbog toga je tragika njegove smrti još veća. 


(Savremenik, XXIX/1941, knj. I, br. 3) 





REFLEKSIJE UZ 12 KNJIGA LIRIKE 


1 


Veličina i snaga umjetnika ne izviru iz radikalnosti kojom 
on iznosi aktuelne životne pojave, niti iz činjenice što on pri- 
staje uz ovu ili onu ideologiju. One nisu niti posljedica spre- 
mnosti s kojom će on rušiti starije izražajne oblike, nego u 
činjenici koliko ima smjelosti da iznosi vlastito doživljavanje 
svijeta i da za nj nalazi najadekvatniju formu. Verbalni 
radikalizam mnogih pisaca — formalni ili sadržajni — u 
mnogo slučajeva nije znak njihove jakosti, nego znak nemoći, 
ili ustručavanja da iznesu vlastito osjećanje života načinom 
koji je njima najbliži:i prema tome najbolji. Verbalnim radi- 
kalizmom prikriva se obično vlastita slabost. doš 

Ima u književnosti i dužih razdoblja kad je radikalizam 
— sadržajni ili formalni — općenita moda kojoj podliježu go- 
tovo svi oni koji u to doba pišu, a najviše joj se podvrgavaju 
oni koji su u duši najslabiji. U takvim se vremenima jedva 
mogu i pomoliti pisci koji neće da idu sa strujom. | 

Od svih grana književnosti u lirici se najlakše i najbrže 
dadu naučiti pomodno izražajna sredstva, te preuzeti i odre- 
dena tematika. Zato liriku najbrže i najlakše poplavljuju pro- 
dukti koji nastaju povodom različitih programatskih krila- 
tica, te se često lomot praznih riječi pruža čitaocu kao poezija. 
Ali se zato u lirici, brže nego u ostalim granama književnosti, 
lako osjeti i razlika između onoga što je nastalo kao produkt 


istinskih doživljaja i između onoga što je samo izvještačeno. 

U pripovijesti, eseju, drami mogu okretno napisane stvari ili 
tehnički vješto sastavljeni komadi i duže vremena važiti kao 
umjetnost. U lirici, gdje je izraz sveden na najnužnije, osjetit 
će se ispod pomodnih izraza i zveketa praznih riječi nestašica 
pravoga osjećanja čim svoju sugestivnu moć izgubi cijela ona 
duhovna atmosfera u kojoj su se takvi iskonstruirani produkti 
mogli pružati kao umjetnine. 

Dvanaest knjiga lirike u izdanju zagrebačkoga pododbora 
Matice hrvatske (g. 1938) sadržavaju velik dio onoga što je u 
hrvatskoj lirici stvoreno tamo od prvih godina iza 1918, pa do 
godine 1938. U tim su knjigama zastupani pisci koji su rođeni 
g. 1898, pa do pisaca koji su rođeni godine 1913: Balota, Batu- 
šić, Bonifačić, Cesarić, Delorko, Kovačić, Kozarčanin, Majer, 
Nizeteo, Perković, Tadijanović, Vlaisavljević. Tako se u njima 
mogu više manje nazrijeti tragovi svega onoga što je našom 
književnošću prostrujalo kroz tih dvadesetak godina. 

Sve pojave u umjetničkom životu u prvom desetljeću iza 
rata — brujanje novih pravaca, reakcije. na stare struje, tra- 
ženje novih izražajnih mogućnosti — bile su psihološki razu- 
mljive, a i opravdne zbog općenih prilika u kojima je tada 
Živjela Evropa. Ne može se reći da sve to nije ostavilo i mno- 
go pozitivnih crta — i kad čovjek gleda na najizrazitije pred- 
stavnike toga vremene, i kad vidi koliko su se tim elementima 
koristili drugi stvaraoci. Ali u svojoj cjelini ovo razdoblje u 
književnosti važit će za buduće literarne povjesnike kao jedno 
od najkaootičnijih vremena, kad su se u kovitlanju različitih 
principa i programa često izgubili osjećaji za pravu umjetnost, 
i kad je umjetnik, pravi umjetnik-stvaralac, koji je težio za 
tim da ostvari svoje vizije i doživljavanja, često stajao zasje- 
njen i zaglušen od mnoštva klišeja, pravaca, itd., koji su publici 
bili predočivani kao posljendnja riječ umjetnosti. Književnost 
je opet postala književnošću, tj. umjetnošću, kad je stvaraocu 


opet priznato pravo da bude umjetnik, A to je pravo u slobodi | 


da iznosi ono što doživljuje i kako doživljuje: da lomi starije 
izražajne forme kad pomoću njih ne može izraziti svojih osje- 
ćaja, ali da bude i konzervativan, ako pomoću tradicionalnih 
sredstava može izraziti ono što ga nuka na stvaranje; da 

bude borac onda kad iskreno osjeća potrebu i težnju da u njoj 
sudjeluje, ali da bude osamljen sanjar ako život doživljuje na 
taj način. 

Sve su to konstatacije mnogo puta rečene, i ne bi ih 
trebalo ponavljati kad ne bi bile značajne za cijelu hrvatsku 
književnost i kad se tragovi prošlih zbivanja u njoj ne bi i 
danas osjećali. Živeći do kraja prošloga rata prilično odijeljena 
od Evrope, hrvatska se književnost poslije rata sva bila pre- 
pustila poplavi stranih utjecaja. U toj poplavi pisci kao da 
ponajviše i nisu išli za tim da uče od drugih i da to primje- 
njuju na naše prilike i dovode u sklad s vlastitim potrebama, 
nego se često sredstvo uzimalo kao cilj, nakana kao ostvarenje, 
a spoljašnji elementi književnog djela kao bitni elementi umje- 
tnosti. I zato je najveći dio naših literarnih produkata iz toga 
vremena: bez ikakve vrijednosti i značenja, i zato čovjek 
može proći čitave knjige tzv. lirike iz toga doba a da ne pro- 
nađe niti jedan stih koji bi ga istinski ganuo. 

Ozdravljenje hrvatske književnosti i njezin uspon do sada- 


šnjeg stanja — u kome je ona i po kvantitetu i po kvalitetu 


bolja nego što je ikad bila — nastupilo je onda kad su i pisci, 
kao i publika, osjetili svu ispraznost verbalnoga radikalizma, 
i kad su književnici opet počeli da se, kao pravi stvaraoci, 
muče oko 2 da izraze vlastito doživljavanje svijeta na što 
proces, čini. se, najprije i najjasnije izvršio u pripovijesti, 
zatim u drami, a izvršio se velikim dijelom i u lirici. I ovih 
dvanaest knjiga lirike dokumenat su tog procesa. 


2 


Najpozitivnija je značajka ovih knjiga lirike — kao dijela 
cjelokupne savremene hrvatske lirike — što se iza njih jasno 
vidi težnja njihovih autora za oslobođenjem od tuđih izražaj- 
nih klišeja i određene pomodne tematike, i za izražavanjem 
vlastitog unutarnjeg svijeta na vlastiti način. 

Ne može se doduše reći da su svi suvremeni hrvatski 
lirici u tome nastojanju podjednako uspjeli, kao ni to da su 
svi oni podjednako išli za tim ciljem. Ima među njima i takvih 

koji neka izražajna sredstva koja drže modernima još i sada 
više upotrebljavaju zbog spoljašnih efekata negoli zato što bi 
ona u konkretnim slučajevima bila doista najbolja. Ima i u 
ovih dvanaest. knjiga takvih pjesama gdje je neki efekt upo- 
trebljen i ponovljen u mnogo navrata samo zato što ga je pisac 
pronašao u stranoj lirici, te ga je hrvatskoj publici htio pružiti 
kao nešto naročito novo. Sve su te knjige, više-manje, produkt 
ovog prelaznog doba, te se u njima jasno vidi taj proces — od 
povođenja za tuđim izražajnim sredstvima do traženja vlasti- 
tog izraza. U nekima su od njih jasni tragovi Gidea, u drugima 
tragovi Valeryja, u nekima tragovi savremene talijanske lirike 
ili utjecaji njemačkih pisaca iza g. 1918. U nekih su pak pisaca 
jači domaći utjecaji (Vidrića, Matoša, Krleže, A. B. Šimića, 
Nazora, itd.). Ali, bez obzira na to, karkateristika je ovih 
dvanaest knjiga lirike da ni jedan od njihovih autora nije 
svoje uzore držao jedino vrijednima ugledanja, nego su im ti 
različiti uzori služili više manje kao pomagalo da nađu sebe. 

To ne znači da su se reprezentanti suvremene hrvatske 
lirike riješili veza s narodom i društvom i da ne osjećaju 
nikakvih obaveza prema njima, prelazeći u sebični egotizam. 
Obrnuto od toga — sve su te knjige lirike povezane više 
manje nekim zajedničkim pogledima i ispunjene istom, suvre- 
menom problematikom. U njima više manje izbija socijalni 
osjećaj (suosjećanje s društveno slabijima), osjećaj prema ze- 
mlji i seljaku. Naročito iz njih izbija osjećaj povezanosti s 
hrvatskom zemljom i s čovjekom koji se na njoj pati. Ali to nije 
izneseno tako da bi se osjećalo kao narinuta pomodna tema- 
tika, nego kao izraz istinskih čuvstava pojedinih autora. Zani- 
mljivi su u tom pogledu npr. Cesarić, Perković i Balota. 

Cesarić je velikim dijelom svojih pjesama poznat kao 
lirik s mnogo socijalnoga osjećanja. On je i s prodirnošću po- 
gleda i snagom izraza iznosio svoje susrete s bijedom i neprav- 
dom. Ipak, njegovi socijalni osjećaji nisu ga doveli do toga 
da bi postao programatski socijalni pjesnik, nego je u svakom 
slučaju ostao lirik — čovjek koji je pisao o onome što je 
osjećao. Pa tako pored poznate i snažne »Mrtvačnice najbje- 
dnijih«, sa slikama najdublje ljudske bijede i bola, ima u nje- 
govoj knjizi i izrazito »individualističkih« pjesama, kao što 
je npr. pjesma »U suton«, sa stihovima: 

Ja tiho hodam pored kuća, . 
U kojima se svjetla pale, 
Sva zla i nevolje i sumnje 
Najednom budu posve male. 


I smiješim se u meki suton, 
Od zapaljenih zvijezda svečan, 
I osjetim dubinu svega, 

I da je život vječan, vječan. 


Luka Perković je tek sada, u knjizi svojih sabranih pje- 
sama, pokazao svu snagu svoga talenta koji je izrazito lirski. 
A ta je snaga u tome što se Perković u svojim pjesmama 
pokazuje onakav kakav jest, bez obzira na duh vremena. Već 
sam natpis njegove knjige, »Drugovanje s tišinom«, pokazuje 
jednu od bitnih crta njegove ličnosti: blagost, mekoću, gotovo 
slabost, neku skrušenost u odnosu prema ljudima i stvarima. 
Možda njegova pjesma »Život« zvuči i odviše programatski 
a da bi se mogla ubrojiti među njegove najbolje tvorevine. 
Kakakteristična svakako jest: 


Lebdjeti, lagan lebdjeti, 
Svemu oprostiti, 
Prestati kuditi, 

Samo se čuditi. 


Srce razgaliti 

Pa ga zapaliti, 
Svjetlom se stvoriti. 
Ljudima goriti. 


Život voljeti 
Mržnji odoljeti 
Samo se smijati 
Ljubav sijati. f 
. Perkovićeva je lirika izraz ovog intimnog odnosa prema 
čovjeku i prirodi u kome nema mjesta mržnji ni oštrini, nego 
samo ljubavi i mekoći. Samo u jednoj jedinoj pjesmi (»Pjesnik 
i ljeto«) Perković je iznio mnoštvo izraza koji najbolje ozna- 

čuju njegovo osjećanje svijeta: zamirisati, zasjati, draga vi- 
jest, tih, mirno, prepuno srce, blage riječi, toplo, glas pomi- 
renja, sloboda, tuđi bol, melem, tajna moć, davna ljubav, luka 
spasa. Ali baš zato što je slobodno i neuvijeno iznosio i svoju 
slabost i svoju mekoću, ne formulirajući nikako svojih načel- 
nih odnosa prema ljudima, Perković djeluje potpuno uvjer- 
ljivo i neprogramatski i u onim svojim pjesmama u kojima 
je poraznom kratkoćom iznosio svu nakaznost naših godina 
(u ciklusu »Za koru kruha«). I kad on — sav mekan, osjetljiv, 
i gotovo bezvoljan u velikom dijelu Sobi pjesama — u 
»Šetnji po mjesečini« kaže: 


. Od prolite krvi za novi svijet 
Zar ima ikoji ljepši cvijet? 


— onda se i to doima kao lirika, a ne kao fraza — jer su i te 
riječi ponikle iz istoga osjećanja svijeta iz kojega su ponikle 
i ostale Perkovićeve pjesme. Neuvjerljivo nelirski djeluje on 
tek onda kad hoće da se doima energijom (npr. kad pjesmu 
»1936« završuje stihom: »Na operaciju treba je dati« — tj. 
zemlju). 

Među ovih deja knjiga: diše prvi.su put, pod natpi- 
som »Dragi kamen«, izišle sabrane pjesme Mate Balote — 
»neprofesionalnog« lirika, kome je pisanje pjesama uzgredan 
posao, te se njime bavi vjerojatno zato da nađe oeduška za sve 
ono što na ostalim područjima svoga rada ne može izreći. Čini 
se da ta lirika doista izvire iz najdubljih: potreba njegove 
unutrašnjosti. Zato je ona značajna za cijelu hrvatsku suvre- 
menu liriku. Od svih ovih dvanaest knjiga ona pripada među 
najneposrednije, najlirskije. Čini se po tim pjesmama da se 
u Baloti sukobljuju dva čovjeka — intelektualac s određenim 
naučnim uvjerenjima i čovjek Koji svijet doživljuje u prvom 
redu srcem. Dok Balota kao intelektualac iznosi nazore kako 
našemu selu, s njegovim mentalitetom i navikama, zbog eko- 
nomskih snaga u svijetu, u sadanjem obliku nema spasa — 
dotle 'je cijela Balotina lirika uglavnom vapaj za onim selom 
s kakvim je pisac intimno povezan. Iz te se lirike osjeća rezak 
i gotovo fizički bol pra što je ma sa dra na kojoj 
je niknuo: 

Ti ne znaš i nećeš nikada doznati ' 
kako misli bole, 
i kako niš na svitu ne more bit uno ča je mati 
i kako z ognjišten izgubimo sve. 
(Ognjište) 


Sve srebro ča se svitli, svo zlato ča je kadi 
je manje milo srcu od litice i krasa: : 
Svi naš život je vezan uko tvrdog skasa, 
di su nam ustali dani mladi. 


Iz ovog osjećanja slabosti prema selu, osjećanja poveza- 
nosti prema svemu onome što je sačinjavalo njegovo djetinj- 
stvo, proizišle su gotovo sve Balotine pjesme — i o njegovim 
drugovima iz dječačkih dana, i o majci, i o odnosu seljaka pre- 
ma ostalim staležima, a i o njegovu vlastitom odnosu prema 
društvenim pojavama. Možda baš iz činjenice što Balota i sam 
osjeća taj nesklad, što kao intelektualac poriče propast onome 
s čime je vezan, i potječe lirska snaga njegovih pjesama. Nije 
za književnost važno hoće li on ikad naći pomirenje između 
svijeta svog srca i svijeta svog uma — ali je činjenica da je 
on u svojoj lirici slobodno i neposredno iznosio ono što je osje- 
ćao. Koliko ima npr. razlike između ritma »Pisma onim 
doma«, između ritma pjesme »Božićni račun s gospodinom 
Benedetom« i ritma pjesme »Na putu«! A ipak je Balota u 
svakoj neposredan i jak. Je li svjesno ili nesvjesno — ali već 
samim ritmom pjesme »Na putu«, u kojoj je iznio osjećanje 
za svog putovanja Francuskom, Balota je nasljedovao ritam 
željezničkih točkova, stvarajući tako potpuno iluziju o čitavoj 
atmosferi u kojoj je pjesma nastala: 


Moj nebore, 

mi smo zemlja kako tvoja, samo tuja, samo tuja. 
Tebe čeka sad sudbina, samo huja, samo huja. 
Ti se moreš kadi oćeš tu jermati, 

Samo nideri te tu ne čeka tvoja mati. , 


Snaga Balotinih pjesama potječe naprosto odatle što nji- 
hov tvorac nije razmišljao o tome što će pisati i kako će 

pisati, nego je. bilježio ono što je osjećao i kako je osjećao. 
Zato su se neke njegove pjesme narinule publici vlastitom 
snagom još i prije negoli se moglo i naslutiti tko im je autor. 
Uzgredno je pitanje ne demantira li on njima sebe kao uče- 
njaka. Kao lirik on tom svojom iskrenošću samo dobiva. 


3 


Po svojim motivima i građi suvremena hrvatska lirika, 
pa ni ovih dvanaest knjiga, nije osobito raznolična. Motivi 
hrvatskih lirika svode se uglavnom na osnovne životne pro- 
bleme našega vremena i na odnos pojedinih pisaca prema tim 
problemima. Tek u nekih pjesnika dolaze do izražaja izrazito 
individualističke naklonosti. Ali je zato izraz svakoga od ovih 
dvanaest pjesnika različit. Neke srodnosti između njih mogu 


se pronaći eventualno u tome jesu li pojedini od njih imali | ' 


pred očima više naše starije pisce (Cesarić, Kovačić, Delorko, 
Tadijanović) ili strane pisce (Nizeteo, Bonifačić), ili su pošto 
poto tražili nov izraz (Vlaisavljević, Kozarčanin), ili su njihovi 
izražajni elementi različita izvora (Batušić, Majer, Perković, 
Balota). Ali to nije bitno ako se u izrazu svakoga od njih 
lako može uočiti individualna crta. Zato, ako npr. Kovačić i 
Perković pjevaju o bolesnicima, ili ako Cesarić i Batušić i 
Majer iznose svoja socijalna osjećanja, ili Bonifačić i Vlaisav- 
ljević svoje doživljavanje prirode, ili Balota i Tadijanović svo- 
je dodire sa selom — onda je ipak razlika u temperamentima 
i u izrazu ono zbog čega se njihove pjesme i doimlju različito. 
Bolesnika je npr. u svojoj pjesmi »Bolesnik« iznio Perković, 
a iz osjećanja bolesti proizišla je i Kovačićeva »Sušica«. Ali 
je Perković u svojoj pjesmi ostao svoj: prikazao je bolesničku 
sobicu, ljekarije u njoj, i pjesmu je prožeo pointom o bolesni- 
kovoj žalosti što nije više uživao život. Sve je u toj pjesmi 
meko i blago. U Kovačića, obrnuto, istupa sušica kao simbol 
. životnih strahota, kao vrhovna snaga koja zapovijeda i ruši. 
Akcenti su u pjesmi reski i prodirni. 


Batušić je dosad napisao u svemu dvadeset i tri pjesme — 
ali je u njima potpun sklad između ritma unutrašnjeg života i 

građe stiha: djetinja znaličnost, vječna pokretljivost, bolno-ra- 
dosna nesmirena čežnja za daljinama izražene su lepršavošću 
stiha. 

Bonifačić je u svom izrazu pokazao svu nemirnu znaličnost 
duha koji traži, kopka, osvjetljava, ne zadovoljavajući se onim 
što je postignuo, zavirkujući iza naličja stvari. Taj je izraz 
zato katkad bujan, katkad je čitava pjesma, sastavljena iz 
nekoliko nabačenih slika, katkad je ona ostala samo u skici, a 
počesto je pointa iznesena čisto intelektualistički, 

Cesarićeva je umjetnost u savjesnom, minucioznom izra- 
đivanju svakoga detalja pjesme, u iskorišćivanju svih sred- 


stava jezika i metra. Čini se da su njegove pjesme sastavljene 


od samih zlatnih niti: precizno izrađene, potpuno dovršene, te 


se doimaju kao rijetke dragocjenosti. 


Delorkova je poezija izgrađena od naoko jedva zamjetlji- 
vih čuvstvenih nijansa, koje su onda tako zaokružene i izgra- 
đene da se doimaju kao zaseban svijet, stvoren gotovo iz 
ničega, ali opet u sebi cjelovit. 

Kozarčanin — vrlo plodan pisac — izrazito je lirski ta- 
lenat. U svome razvitku traži on nesmireno i hučno vlastit, 
neposredan, nov izraz. Preboljevši različite utjecaje, u zbirci 


. »Mrtve oče« iznosi on svoja očajna, tmurna raspoloženja, izri- 


čući ih stihom isprekidanim, naoko nepravilnim — koji je 
međutim u punom skladu s osjećanjima koja su njime iz- 


 nesena: 


. Zatvori oči, slušaj, šuti i plači, jer žena što leži 
gola kraj tebe u krevetu nije tvoja žena i prodat će te 
za svilenu košulju. Vino koje te čeka u čaši 
nije tvoje vino, a hljeb koji jedeš ukrao si ružno 
svojoj sestri bijedi. U vinu utopljeno pliva 
mrtvo, prazno oko siromaha. Iz hljeba mirišu njegove 
suze i njegov bol. Strašne Tiječi rastu iz mraka. 

Ti si sebičan, okrutan i zao. Zatvori oči, slušaj i plači. 
Nema čovjeka brata. Nema žene sestre. Ništa nije 
tvoje. Nitko ti neće oprostiti što si nesretan... 


(Pohod sjebana 


325 


Tadijanović svodi svoj izraz na najvažnije. To katkad 
dovodi to tolike jednostavnosti da se osjeća kao da pjesnik 
lebdi između poezije i proze. Njegova je snaga u tome što ne 
pada preko granice u prozu, i što upravo tom škrtošću izraza 
zna evocirati vrlo mnogo., 

Itd. ' 


4 


Ako za većinu mladih hrvatskih pisaca vrijedi Augustin 
Ujević kao najjači hrvatski suvremeni lirik, onda je to u 
prvom redu posljedica činjenice što je on, već nakon prvih svo- 
jih literarnih početaka, išao potpuno svojim putem, bez obzira 
na mode i duh vremena. Vrijedi to i za njegov izraz, ali i za ono 
što je on u svojim pjesmama izricao. U godini 1914, kad su 
naši pjesnici programatski stvarali kult energije, i kad su u 
lirici prevladavali matoševski soneti i dučićevski dvanaesterci, 
Ujević je imao smjelosti pjevati: 


O, ja sam mlad, a već sam star, 
Srce je moje hladno, 
Pao je lug na prošli žar, 
I život hoće na dno. 
: (Pepeo srca) 


Smjelost da ide potpuno svojim putovima učinila je Uje- 
vića jednim od duhovno najbogatijih naših intelektualaca, a 
težnja da nađe što ličniji izraz pomogla mu je da on pjes- 
ničkim izrazom vlada toliko da može precizno i bez ikakvih 
teškoća izricati sve vrtoglave zalete svoga duha. | 

Ako je najsimpatičnija strana suvremene hrvatske lirike 
težnja za oslobađanjem od klišeja i smjelost kojom njezini 
reprezentanti idu svojim putovima — onda uz to treba reći da 
je i njezina najveća slabost u tome što oni nemaju smjelosti 
da idu potpuno do kraja i.da bez kompromisa izriču ono što 
osjećaju i kako to osjećaju. Ha 

Između ovih dvanaest knjiga lirike ima zbirki koje pri- 
padaju među trajne tekovine hrvatske književnosti i koje će 
svoju punu vrijednost zadržati uvijek. Ali iz te se lirike kao 

cjeline osjeća neka kratkoća daha, unutarnja sputanost. Slaba 
produktivnost najvećeg dijela suvremenih priznatijih hrvat- 
skih liričara još ne bi bila sama po sebi nikakvo zlo, nego 
znak umjetničke savjesnosti. No ako se toj slaboj produkti- 
vnosti pribroje i neke druge crte, onda ona postaje značajnom. 
Ta kratkoća daha ističe se u ograničenosti motiva, u prečestom 
variranju istih tema. Moglo bi se čak pitati nije li tom pona- 
vljanju istih sadržajnih elemenata uzrok u nestašici pravog 
doživljavanja, u ograničenosti pjesničkih vidika na samo iste 
životne pojave, ili, još gore, u izrazito knjiškim inspiracijama. 
Često zaudara nešto papirnato i iz onakvih pjesama koje su 
naoko aktuelne, a formalno sasvim .korektne., 

U više slučajeva može se pitati je li izraz pojedinih naših 
pjesnika doista najprirodniji, i prema tome jedino moguć izraz 
njihovih doživljavanja, ili pri njegovu nastanku djeluje i 
utjecaj lektire, pa se izraz i nehotice pretvara u klišej. Pje- 
sme Antona Nizetea odvajaju se u ovoj kolekciji svojim izra- 
zom od svih ostalih jedanaest knjiga. Već prva pjesma u nje- 
govoj zbirci »Uspavanka vremenu« doima_.se za naše prilike 


nekako neobično i tvrdo: 


U dan: neznanik * 
(koji proteče, rijeka draga) 
Mene: nesta zemnika: 


' U žalostivo ti krilo, , 
* Uspomeno, sestro, 
Ubit bi moj dan. 


Kuda u ovoj noći -'. 
Sad neznanik. plovim: 
Reci mi; tamna. ' 


Jedina sjenka što si bila, 

A danas već nisi onaj drag 
I blistav odraz, 

Reci: čiji mi sni, — 

Prsti mekani, vlažni 
Zasštiru oči. 

Treba se probiti kroz oklop izraza, treba u punoći osjetiti 
slike koje pjesnik izaziva pa će se i ova pjesma, kao i ostale 
Nizeteove pjesme u toj zbirci, čitaoca dojmiti svojim istinskim 
lirizmom. No kad čovjek pročita npr. pjesmu »Nebulosa de 
Colon« u istoj zbirci, sa stihovima: ' 

Za tobom će ostati Santa Fe, 
Izabelin dvor, ljudske spletke i laži. 
Kako je sitno ljudsko sve 

Za onoga koji novo traži! 


onda se vidi kako i Nizeteo zna iznositi svoja čuvstva sas- 
vim direktno, i da se u ovoj pjesmi ne treba nikako naročito 
uživljavati u njegov izraz. Može se stoga pitati: ne bi li se 
i u drugim pjesmama mogao naći direktniji izraz, i ne bi li 
taj izraz možda i za samog pjesnika bio lakši i prirodniji? 
Ima, pored toga, i u ovih dvanaest knjiga, kao i u cjelo- 
kupnoj hrvatskoj suvremenoj lirici, još nekoliko pojava koje 
se ne mogu smatrati pozitivnima. To je, prije svega, činjenica 
da znatan broj i naših priznatijih pisaca nema osjećanja za 
pozitivne tekovine naše metrike, pa da se često i u našim prvim 


revijama mogu naći stihovi kakvi nekad ne bi mogli bili ući: 


ni u kakav omladinski list. Pored toga, i priznatiji naši lirici 
ne osjećaju katkad razliku između poezije i običnog .slaganja 
riječi u stihove. O konkretnim slučajevima moglo bi se govo- 
riti samo u prikazima pojedinih knjiga ili pojedinih pjesnika. 
Ovo su samo općenite refleksije, bez težnje da seciznesu sve 
pozitivne ili negativne crte pojedinih autora, i bez nakane da 
se o svima govori koliko zaslužuju. Sve te negativne pojave, 
ma koliko i pozitivne crte mlađe lirike bile znatne, čine da 
najznatnije žive hrvatske liričare treba i sada gledati u onima 
koji su po godinama stariji od pisaca ovih dvanaest knjiga: 
u Nazoru, Ujeviću i Krleži. 

(Savemenik, XXVIIL/1940, knj. I, br. 2) 

BIBLIOGRAFIJA RADOVA A. BARCA 


Od 1908. do 1916. surađivao pišući zagonetke u časopisu Pobratim. 
Pisao zagonetke i uređivao rubriku Zagonetka časopisa Mladi Hrvat. 


1910. 
Sjeta. Pobratim, XX/1909-10, br. 19, str. 308 (pjesma). 


S večeri. (Posvećeno R. S). Pobratim, XX1/1910-11, br. 2, str. 34 
(pjesma). ' 


Jesenski sumrak. Pobratim, XX1/1910-11. br. 5, str. T1 (pjesma). 
1911. 

Suton. Pobratim, XXI/1910-11, br. 9, str. 145 (pjesma). 

U Sumoru ljeta. Pobnatim, XX/1910-11, br. 11, str. 171 (pjesma), 


Proljetne pjesme. Pobratim, XX1/1910-11, br. 13, str. 197 (tri pje- 
sme). ; 


Jugovina. Pobratim, XX1/1910-11, br. 15, str. 232 (pjesma). 
Čežnja. Pobratim, XXI/1910-11, br. 20, str. 315 (pjesma). 
Kalabrezi. Pobratim, XXX1IL/1911-12, br. 1, str. 9 (pjesma). 


Osvrti i bilješke. Pobratim, XXI1I/1911-12, br. 2, str. 25—27 (0 

Pjesma. Pobratim, XX1I/1911-12, br. 3, str. 35. 
Noć. Pobratim, XXI1/1911-12, br. 4, str. 56 (pjesma). 
Bonaccia. Pobratim, XX11/1911-12, br. 5, str. 71 (pjesma). 
Moj Dom. Pobratim, XXI1/1911-12, br. 7, str. 104 (pjesma). 

1912. 

Jesen. Bobratim, XX111/1912-13, br. 2, str. 26 (sonet). 

1918. 
Vladimir Nazor. Zagreb 1918. Izd. Nakladni zavod »Jug«. 

Fiume. (Prolazni dojmovi.) Jugoslavenska njiva, 111/1919, br. 35, 
str. 563—564; br. 36, str. 579—580. 


Savremene refleksije. Književni jug, 1919, br. 1, str. 19—30; br. 2/3, 

. Profesorština. Književni jug, 1919, knj. III, br. 9—10, str. 442. 


Članak potpisan A. B. 

Riječko-sušačka gimnazija i narodno ujedinjenje. Primorske no- 

Matoševa lirika. Savremenik, XIV/1919, br. X, str. 467—475. 


1920. 

br. 11, Str. 438—441. 

Aleksa Šantić. Jugoslavenska njiva, VIIL/1924, knj. I, br. 8, str. 

Stihovi A. G. Matoša. (Narodna knjižnica, Zagreb, 1923) Sušak. 


Jugoslavenska njiva, VIII/1924, knj. I, br. 5, str. 199—201. 

Jugoslavenska njiva, VIIL/1924, knj. 1, br. 6, str. 238—240. 


Ž. M. Paunović. Iznad života. (Dramski spev u pet činova. Beograd 
1924.) Jugoslavenska njiva, VIIL/1924, knj. I, br. 6, str. 239—240. 
Članak potpisan _B. 


Branko. (Povodom stogodišnjice rođenja pjesnikova.) Jugosla- 
venska njiva, VIIL/1924, knj. I, br. 7, str, 249—252. 


“»Jezični savjetnik« dra T. Maretića. (Hrvatski ili srpski jezični 
savjetnik za sve one koji žele dobro govoriti i pisati književnim 
našim jezikom. Izdanje Jugoslavenske akademije. Zagreb 1924.) 
Jugoslavenska njiva, VIII/1924, knj. I, br. 7, str. 282—283. . 


Radovan Jovanović: Talas duše i grč tela (1924, Tuzla). Jugosla- 
venska njiva, VIII/1924, Bina 1, br. 8, str. 328. * 
Članak potpisan B. 


Beogradska drama. di ska ajme, VIII/1924, knj. I, br. 8, 
str. 817—3819 
Članak potpisan Be. 


Br. Nušić: Sumnjivo lice. ui mjiva, VIII/1924, knj. I, 
br. 8, str. 319. 
Članak potpisan Be. 


Dragiša Vasić. Vitlo i Peska priče. Jugoslavenska njiva, VIIL/1924, 
knj. I, br. 8, str. 328. 
Članak potpisan B. 


Strančarstvo i kultura. Jugoslavenska njiva, VIIL/1924, knj. I, br. 9, 
str. 358—360. 


Strozzijev »Zrinski« (Premijera 30. aprila o. £.) Jugoslavenska 
njiva, VIII/1924, knj. I, br. 10, str. 395—396. 
Članak potpisan Bec. 

Branko Lazarević: Impresije iz književnosti. Sveska druga. Beo- 
grad 1924. Jugoslavenska njiva, VIIL/1924, knj. I, br. 10, str. 407. 
Članak potpisan A. 


Umetnost i neumetnost. (Siniša Kordić: Umetnost i neumetnost. 
Beograd 1924) Jugoslavenska njiva, VIII/1924, knj. I, br. 10, str. 
407— 408. s ' 

Članak potipisan B. 


Hamza Humo. (Hamza Humo: Grad rima i ritmova. Pesme. Izdanje 
»Raskrsnice«). Jugoslavenska njiva, VISI/1034, knj. I, br. 10, str. 408. 
Članak potpisan A. se 
Hamlet, Kranjčević, Dvorniković, Krleža itd. Jugodavanato njiva, 
VIII/1924, knj. I, br. 10, str. 408. 


Skerlić. Jugoslavenska njiva, VIII/1924, knj. I, br. 11, str. 409—410. 
Premijere. (J4iger-Schmidt: Charly—Flers i Croisset: Vinograd. 
gospodnji) Jugoslavenska njiva,  VIII/1924, knj. I, br. 11, str. 
439—440. : 

Članak potpisan Be. 


Franjo Horvat—Kiš. (1878—1924). Jugoslavenska njiva, VIIL/1924,, 
knj. I, br. 12, str. 485. 
Članak potpisan. B. 


Oko »Matice hrvatske«. Jugoslavenska njiva, VIIIL/1924, knj. I, 
br. 12, str. 486—488. k 


B. Jevtić: Sarajevski atentat. Jugoslavenska njiva, VIIL/1924, pei T. 
br. 12, str. 488. 
Članak: potpisan A. 


R. Mitković: Problemi i ljudi. (Beograd, Geca Kon 1924.) Jugosla- 
ska njiva, VIII/1924, knj. II, br. 1, str. 39. 
Članak potpisan A. 


Jedna »buntovna« knjiga. (Stevan J. Radosavljević Bdin: Buntovnik. 
kroz filozofiju, nacionalizam itd.) sugonasno a njiva, VIIL/1924, 
knj. II, br. 1, str. 39—40.. 

Članak potpisan C. 

Premijera »Maškerata ispod kuplja«. Jugoslavenska njiva, VIII/ 
1924, knj. II, br. 2, str. 671—68. 


Kriza zapadnoevropske kulture. Jugoslavenska njiva, VIII/1924, 
knj. IL, br. 2, str. 78—79. 


Rudolfo Varadin: Nad životom. Jugoslavenska njiva, VIII/1924, 
knj. IL, br. 3, str. 120. 
Članak potpisan A. 


Naše Primorje. (Marko Car: Naše primorje. m književna 
zadruga 1923.) Jugoslavenska njiva, VIII/1924, knj. IL br. 4, str. 
147—148. 


G. Drag. Domjanić i »Matica Hrvatska«. Jugoslavenska njiva, 
VIII/1924, knj. II, br. 4, str. 148—149, 


»Pripovetke« Gr. Božovića. (S. B. Cvijanović, Beograd 1924.) Jugo- 
slavenska njiva, VIII/1924, knj. II, br. 6, str. 230. 


Dva eseja Dušana S. Nikolajevića. (Izdanje »Raskrsnice«, Beo- 
grad 1924.) Jugoslavenska njiva, VIII/1924, knj. II, br. 7, str. 280. 
Članak potpisan A. 


Strindberg — Jovan St. Popović. (»Otac« i »Kir-Janja« nanovo 
uvežbani) Jugoslavenska njiva, VIIL/1924, knj. II, br. 7, str. 270— 
271. Članak potpisan Bec. 


Pripovetke L. Lazarevića. (Beograd 1924, štamparija »Jugoslavija«) 
Jugoslavenska njiva, VIII/1924, knj. II, br. 7, str. 280. 
Članak potpisan A. 


Dve premijere. (L, Pirandello: »Šest lica traži autora«, Prev. Milan 
Begović, Premijera 1. X — B. Shaw: »Đavolov učenik«, Prev. St. 
Vinaver. Premijera 11. X.) Jugoslavenska njiva, VIII/1924, knj. 
II, br. 8, str, 312—313. 


Članak potpisan Bec. 


»Pesme« Desanke Maksimovićeve. Zagreb. Jugoslavenska njiva, 
VIII/1924, knj. II, br. 9, str. 349—350. 


Branislav Nušić. (O šezdesetogodišnjici.) Jugoslavenska njiva, VIII/ 
11924, knj. IL, br. 10, str, 389—390. i 

Nina Vavra. Jugoslavenska njiva, VIII/1924, knj. II, br. 10, str. 390. 
Članak potpisan Bc. 


Ivan Robida: Rože ob poti. (Dramska pesnitev v petih slikah.) 
Jugoslavenska njiva, VIII/1924, knj. II, br. 10, str. 400. 

Članak potpisan A. 

lak : 
Na Sv. Tri kralja. (Prikazano 12. XI. Prev. dr M. Bogdanović. 
Režija dr B. Gavella.) Jugoslavenska njiva, VIII/1924, u II, 
br. 11, str. 434—435. 

Članak potpisan Bec. 


M. Rakić. Jugoslavenska njiva, VIII/1924, knj. II, br. 11, str. 
434—435. 


Andrejevljeva »Misao«. (Prev. dr J. Maksimović. Režinao T. Strozzi. 
Premijera 21. XI.) Jugoslavenska njiva, VIII/1924, knj. II, br. 11, 
str. 436. 

Članak potpisan Be. 


Eseji Dušana paejafoviča. (»Kroz život i knjige«. 2, kolo, Beograd 
1924.) Jugoslavenska njiva, VIIL/1924, knj. II, br. 11, str. 438—439. 
Članak potpisan A. 


Pesme o kralju Nalu. Jugoslavenska njiva, VIIL/1924, knj. II, br. gr 
str. 439. 
Članak potpisan B. 


Deva kroz ušicu igle. (Napisao Fr. Langer. Preveo s češkog Stj. 
Musulin. Režija Josipa Papića. Premijera 2. XII 1924.) Jugoslaven- 
ska njiva, VIII/1924, knj. II, br. 12, str. 472—473. 

Članak potpisan Be. 


Kroz pustinju i prašumu. Jugoslavenska njiva, VITI/1924, knj. II, 
br. 12, str. 479—480. 
Članak potpisan B. 
Anketa o našoj demokratiji. Raskrsnica, 1/1924, br. 12, str. 22—24, 


(O Jovanu Skerliću.) Srpski književni glasnik, NS, .knj. XII/1924, 
br. 2, str. 112—113. 


Simon Gregorčič: Antologija. Predgovor i rječnik napisao Antun 
Barac. Zagreb 1924. 

1925. 


Priče iz djetinjstva. (VI. Nazor: Priče iz djetinjstva. Hrv. štampar- 
ski zavod, Zagreb 1924.) Jugoslavenska njiva, IX/1925, knj. I, br. 1. 
str. 29—30. 


Božji čovjek. (Napisao Milan Begović. Redatelj dr B. Gavella. 
Premijera 12. XII 1924.) Jugoslavenska njiva, 1IX/1925, Md I, br. 1, 
str. 30—31, 


Baš Čelik. (Tragedija u.3 čina. Napisao Đuro Dimović. Premijera 
4. II 1925. Režirao dr Branko Gavella.) Jugoslavenska njiva, IX/ 
1925, kmj. I, br. 4, str. 141—142. 


Hinko Nučić. (O 25-godišnjici umetničkog rada 5. II 1925.) Jugo- 
slavenska njiva, IX/1925, knj. I, br. 4, str. 148— 144. 
Članak potpisan B. 


Plava gospođa. (Napisala Milica Janković. Srpska književna za- 
druga br. 178. Beograd 1924.) Jugoslavenska njiva, LX/1925, knj. I, 
br. 4, str. 151—152. 


Pripovetke Iva Andrića. (Srpska književna zadruga br. 179. Beograd 
1924.) Jugoslavenska njiva, IX/1925, knj. IL br. 5, str. 176. 
Članak potpisan 'B. 


Scampolo. (Napisao Dario Nikodemi. Prev. T. Manojlović: Premi- 
jera 17. II 1925. Režirao A. Binički.) Pagorlasng g sni «<IX/1925, 
knj. IT, br. 5, str. 176—177. 

Članak potpisan Bec. 


Pesme Ilije Mamuzića, (Pesme s krstopuća. Osijek 1925.) Jugo- 
slavenska njiva, IX/1925, knj. I, br. 6, str. 216—217.' 
Članak potpisan A. B. : 


Calderon. Gospođa đavolica. (Preveo Iso Velikanović, Scenska 
muzika Oskara Jozefovića. Režija Ive Raića. Premijera 10. marta 
1925.) Jugoslavenska njiva, IX/1925, knj. I, br. 6, str. 217. 
Članak potpisan Be. 


Grebeni jedinstva: Jugoslavenska njiva, 1X/1925, knj. 1, br. 7, str. 
229—232. 

Knjiga o Jobu. (Poljski napisao Bruno Winaver. Prev. Julije Be- 
nešić, Režiser T. Strozzi. Premijera 14. III 1925). Jugoslavenska 
njiva, TX/1925, knj. I, br. 7, str. 245. 

Članak potpisan Be. 


Ivan Nevistić: Ulderiko Donadini. (Studija o književnom razlomku. 
Naklada Vijenca. Zagreb 1925.) Jugoslavenska njiva, 1X/1925, knj. 
I, br. 7, str. 254. 

Članak potpisan A. B. 


Liliom. (Napisao Fr. Molnar. Prev. Nina Vavra. Režirao T. Strozzi. 
Inscenacija V. Uljaniščeva, Premijera 24. IV 1925.) Jugoslavenska 
njiva, IX/1925, knj. I, br. 9, str. 322. 

Članak potpisan Bc. 


Hudožestvenici. (Uz ovogodišnje gostovanje u Zagrebu.) Jugosla- 
venska njiva, LZ/1925, knj. I, br. 11, str. 394—395. 
Članak potpisan Be. 


Književnost kao socijalan faktor. Jugoslavenska njiva, 1X/1925, 
knj. II, br. 1, str. 11—16. 


 »Pirovanje«. (Napisao Mita Dimitrijević. Premijera 14. VI 1925. 


Režirao dr Br. Gavella.) Jugoslavenska njiva, IX/1925, knj. II, br. 1, 
str. 30—31. 
Članak potpisan Be. 


Sveta Ivana. (Napisao Bernhard Shaw. Preveo Sl, Batušić. Režirao 
dr Br. Gavella. Premijera 24. juna 1998) Jugoslavenska njiva, 
IX/1925, knj. TI, br. 1, str. 31. 

Članak potpisan Be. z X 1 ; i 


»Dolazak Hrvata«. Jugoslavenska njiva, IX/1925, knj. IL, br. 3, 
str. 96—97. . . : Kua dn 


Mara Ivančan: Čudnovata priča, (Svjetska biblioteka br. 55. V. 
Vošicki.) Jugoslavenska njiva, 1X/1925, ši). II, br. 5, str. 165—166: 
Članak potpisan B. 


August Cesarec: Sudite me. Jugoslavenska njiva, IX/1925, knj. II; 
br: 6, str. 194—195. 


»Jutarnja zvona« Desna: Anđelinovića. rodaka niši, IX/ 
1925, knj. II, br. 10, str. 320—321. 

Freudenreichova »Crna kraljica«. Jugoslavenska njiva, IX/1925, 
knj. II, br. 11, str. 355. 


Generacija pred stvaranjem. Jugoslavenska njiva, IX/1925, knj. TI, 
br. 12, str. 390—391. 
Članak potpisan A, B. 


Branko Mašić, Novosti, XIX/1925, br. 314, str. 4. 


Šenoa kao pjesnik Zagreba. Odlomak iz djela o Augustu Šenoi. 
Duša Zagreba u Šenoinim romanima. Novosti, XIX/1925, br. 352, 
str. 17—18. 


Normalizacija. Sušački novi list, 2/1925, br. 94, str. 3. 


Pitigrilli: Djevlea od 18 karata. Predgovor napisao: Antun Barac. 
Humoristička knjižnica, Zagreb 1925. 


1926. 
August Šenoa. Stuđija. Zagreb, 1926. Izdanje »Narodne knjižnice«. 
»Knjižničar«. Jugoslavenska njiva, X/1926, br. 1, str. 32. 


»Svjetla« Lad. Žimbreka. Jugoslavenska njiva, X/1926, br. 1, str 
32—33. 


August Harambašić. Jugoslavenska njiva, X/1926, br. 2, str. 41—49; 
br. 3, str. 91—95; br. 4, str. 120—124. 


»Careva kraljevina«, (Roman A. Cesarca. Izdao V. Vošicki, Ko- 
privnica.) Jugoslavenska njiva, X/1926, br: 3, str. 105—106. 


Zlatarevo zlato. (Šenoin roman u dramatizaciji Ivanova. Nanovo 
uvježbano. Režirao T. Strozzi.) Jugoslavenska njiva, X/1926, br. 4, 
str. 136. 


Siromah pod stepenicama. (Napisao H. Gheon. Preveo dr A. 
Schneider. Premijera 30. I 1926, u režiji g. T. Strozzija.) Jugosla- 
venska njiva, X/1926, br. 4, str. 136—137. 


Izabrane pripovijesti dPjenekekava Novaka. (Knjiga I.' Uredio i 
uvodom popratio Branimir Livadić. Izvanredno izdanje Matice 
hrvatske. Zagreb 1925.) Jugoslavenska njiva, X/1926, br. 4, str. 
138—139. 

Naša književnost i naše školstvo. Jugoslavenska njiva, osti 
br. 5, str. 145—150. 


* »Kritike« g. Velibora Gligorića, Jugoslavenska njiva, X/1926, br. 5, 


str. 169—170. 


Velimir J. Rajić. eee njiva, X/1926, br. 6, str. 208. 
Članak veiim B. 


Mnogo vike ni za što. (Prevod Milana Bogdanovića. Nanovo uve- 
žbano, prikazano u režiji Iva Raića 20. marta 1926.) Jugoslavenska 
njiva, X/19286, br. 7, str. 233—234. 


Poezija (Božidara Kovačevića. (S. B. Cvijanović — Beograd, 1926.) 
Jugoslavenska njiva, X/1926, br. 7, str. 234. 
Članak potpisan B. 


Ljubo Wiesner. Jugoslavenska njiva, X/1926, br. 8, str. 253—2595. 


Na mnogaja ljeta, (Drama Dušana S. Nikolajevića. Beograd 1925.) 
Jugoslavenska njiva, X/1926, br. 8, str. 270—271. 
Članak potpisan Be. 


Knock ili trijumf medicine. (Napisao Jules Romains. Preveo Ivo 
Šrepel. Režirao Tito Strozzi.) Jugoslavenska njiva, X/1926, br. 9, 
str. 296—297. 


Gustav Krklec: Ljubav ptica. (S. B. Cvijanović. Beograd 1926.) 
Jugoslavenska njiva, X/1926,. br. 10, str. 327—328. 


»Tiri poeme« Stanka Tomašića. Jugoslavenska njiva, X/1926, 1 br, 10, 
str. 329. 


»U izgnanstvu«. Jugoslavenska njiva, X/1926, br. 10, str. 336. 
Članak polpisan Bec. 


»Sutoni« K. M. Milutinovića. Jugoslavenska njiva, X/1926, br. 10, 
str. 336. 
Članak potpisan Bec. 


Ivan Pavličević: Sito i.rešeto. Jugoslavenska njiva, X/1926, br. 10, 
str. 336. ; 
Članak potpisan Bec. 

Branko Vodnik. Jugoslavenska njiva, X/1926, br. 11—12, str, 337— 
341 (nekrolog). 


Ujevićeva »Kolajna«. (S. B. Cvijanović 1926) Jugoslavenska njiva, , 


X/1926, br. 11—12, str. 384. 


Naši Vidovdani. Nije ni ovaj sadašnji posljednji. Riječ, XX1I1/1926, 
br. 144, str, 14; Sisački glas, XXIX/1926, br. 27. 


»Uspomene« Imbra I. Tkalca. Srpska književna zadruga, sv. 187. 
Srpski književni glasnik, NS. knj. XVII, 1926. br. 4, str. 308—310. 


Branio Vodnik. Srpski književni glasnik, NS. knj. ZNIH. 1926. br. 
6, str. 437—434 (nekrolog). 


Harambašić August: Antologija. Uredio i predgovor napisao Antun 
* Barac. ino 1926. (Naši pjesnici.) 
1927. 


Naši glumci i kritičari pred pedeset godina: slevatska pozornica, 
'1926—1927, br. 11, str. 8—6. 


Raspjevana mladost. Mladost, VI/1927, br. 1, str. 1. 
Naši putovi. Mladost, VI/1927, br. 2, str. 25—26. 
Đačka književnost. Mladost, VI/1927, br. 3, str: 62—68. 


Ksaver Šandor Gjalski. Povodom proslave sedamdesetgodišnjice 
njegova života. Riječ, XX111/192"7, br. 132, str. 3-4. 


Stevan Galogaža: »Čudne siluete«, Riječ, 23/1927, br. 261, str. 3. 
Intelektualni Zagreb. Perspektive kulturnog života. U čemu je 
značenje kulturnih centara. Mentalitet kverulanata. Kulturni kapa- 
citet Zagreba. Potreba okupljanja najboljih za produkciju, ne za 
borbu. Riječ, 23/1927, br. 293, str. T—8. 

1928. 


Ksaver Šandor Đalski ( povodom njegove sedamdesetgodišnjice), 
Bratstvo, XXI1/1928, str. 166—199. 


Kulturni frontovi. Država, 5/1928, br. 438. 


Suton literature. Misao, 10/1928, XXVII/201/208 (5/6), str. 257—265. | 


Stjepan Radić — Fran Mažuranić. Mladost, VIL/1928, br. pe str. 
11—13. zlk 


Tuga mladosti. Mladost, VI/1928, br. 7, str. 145—146. 
Kulturni frontovi. Reč, V/1928, br. 1133, str. 4. 


»Književni dar« pred Uskrs. Uz ovogodišnje edicije »Matice hrvat- 
ske«. Riječ, XXIV/1928, br. 83, str. 9. 


Književnost najmlađih. Savremenik, XX1/1928, br. 45, str. 
168—175. 


Vjenceslav Novak. Savremenik, XX1/1928, br. 7, str. 297—304; br 
8—9, str. 355—363; br. 10, Str. 420—426: 


Fran Mažuranić. (Pabirci s pisama). Savremenik, XX1/1928, Pos 1, 
str. 449—457. 


Jedna monografija iz hrvatske književne povijesti. (Br. Vodnik 
als Literarhistoriker.) Savremenik, XXI/1928, br. 12, str. 553—599. 
IZ. aseban otisak iz »Slavije« god. 7, br. 1i 2. 


Matija Mažuranić i Fran Mažuranić, Srpski književni glasnik, 
NS, knj. XXIV/1928, br. 2, str. 114—120. 


Naši časopisi. Srpski književni glasnik, NS, md. XX111/1928, te nr 
str. a dlorać 


Barac — Nazor. Čitanka iz hrvatskoga ili i srpskoga jezika: zal raz- 
red srednjih škola. Zagreb 1928. Ž 


Barac — Nazor. Čitanka iz hrvatskoga ili soiea jezika: za TI 


razred srednjih škola. Zagreb 1928., 

Barac — Nazor. Čitanka iz mar ili srpskoga jezika za II 
razred srednjih škola. Zagreb 1928. 


Baraz — Nazor. Čitanka iz hrvatskoga ili srpskoga jezika za IV 
razred srednjih škola. Zagreb 1928. 

1929. 


De Vigny, Carducci, Kranjčević. Hrvatsko kolo, X/1929, str. 
194—220. : 


U toku razjedinjavanja. Književni sever, V/1929, 1. januara, knj. 
V, sv, 1, str. 39—40. 


Književnost i književna publika. Književnik, 11/1929, br. 5, str. 
159—164.. 


Naš književni pomladak. Novosti, XX111/1929, br. 357, str. 38. 


U toku razjedinjavanja. O desetgođišnjici oslobođenja i ujedinjenja, 
1918—1928, 1929, str. 39—40. 


Kaćanski prema Mažuraniću. (Iz eseja »Dva barda«. August Ha- 
rambašić i St. VI. Kaćanski). Riječ XX/1929, br. 42, str. 28—30. 


Između filologije i estetike. Savremenik, XX11/1929, br. . str. 
18—28. 


Leopardi kod Hrvata. i Srba. Savremenik, XX11/1929, br. 6, str. 
211—272. 
Autor potpisan A. B. 


Hrvatski prijevod »Prima Donne«. Šišićev zbornik, 1929, str: 
215—218. 


Između apoteoze i pamfleta. Zbornik u čast Bogdana Popovića, 
1929, str. 43—48. 


(Kranjčević) Silvija Strahimira Kranjčevića, Izabrane pjesme. 
Predgovor napisao Antun Barac. Izd. Srpska književna zadruga, 
kolo XXXI, br. 211, 1929. g. 


Barac — Nazor. Čitanka iz hrvatskoga ili srpskoga jezika za I 
razred srednjih škola. II izdanje, 1929. 

Barac — Nazor. Čitanka iz hrvatskoga ili srpskoga jezika za IL 
razred srednjih škola. II izdanje, Zagreb 1929, 


Barac — Nazor. Čitanka iz hrvatskoga ili srpskoga poju za II 
razred srednjih škola. II izdanje, Zagreb 1929. 


Barac — Nazor. Čitanka iz hrvatskoga ili srpskoga jezika za III 
razred srednjih škola. II izdanje, Zagreb 1929. 


1930. 


Knježevni profil Viktora Car-Emina. Naša sloga (Sušak), 1. studeni 
1930, god. III, br. 687, str. 5. 


»Neven« u godini 1858. (Rijeka u našoj književnosti) Naša sloga,, 
3/1930, br. 732, str. 5. 


Uz članke o A. G. Matošu. Riječ, 26/1930, br. 15, str. 61—62. 
Roman o našoj generaciji. Riječ, 26/1930, br. 48, str. 26—27. 


Barac — Nazor. Čitanka iz hrvatskoga ili srpskoga jezika za I 
razred srednjih škola. III izd, Zagreb 1930. 


1931. 


O Grgi Martiću. (Uz »Monografiju o fra Grgi Martiću« od A. 
Čičića. Zagreb 1930.) Hrvatska revija, 4/1931, br, 1, str. 73—76. 
Članak potpisan Dr A. B. 


Botić kao pjesnik. Hrvatska revija, IV/1931, br. 10, str. 531, 538, 
540, 546, 548. , 


Pred jubilarnim izdanjem gvih djela Augusta .Šenoe. (Razgovor 
s urednikom jubilarne edicije drom Antunom Barcem) Jutarnji. 
list, 5. VII 1931, br. 6975, str, 19. 

August Šenoa u svjetlu hrvatske kritike. Predavanje u pučkom. 
sveučilištu. Jutarnji list, XX/1931, br. 7117, str. 6. 

Autori: M. Rojnić i Antun Barac. Ime Antuna Barca iz teksta. 

August Šenoa kao književni kritičar. Predavanje dra A. Barca. 
Jutarnji list, XX/1931, br. 7090, str. 8. 
Prikaz i izvadak iz predavanja. 


Naši glumci i kritičari prije pedeset godina. Književne novine, 
111931, br. str. 1. (Preštampano iz Hrvatske pozornice). i 


Vladimir Nazor i Fran Mažuranić. Letopis Matice srpske. CV/1931, 
knj. 328, sv. 1—2, str. 69—88. 


'O kritikama Šenoinih djela. Mladost, X/1931, br, 4, str, 81—86. 


a Zu seinem 50 Todestag. Morgenblatt, XLYVI/1931, br. 
, str. 9. : ' 


Autor potpisan A. B. 


Nazorovi »Hrvatski kraljevi«. Uz novo izdanje u nakladi Jugo- 
slavenskog nakladnog d. d. »Obnova«, Zagreb 1931. Novosti, 
XXV/1931, br. 94, str. 7—8. 


Odjek Šenoine smrti pred pedeset godina. Novosti, XXV/1931, br. 
344, str. 25. ' 


August Šenoa i zagrebačko kazalište. Novosti, XXV/1931, br. 355, 
str, 17. ' ' 


O izdanjima Šenoinih djela. 15 dana, 1/1931, br. 6, str. 92—93, 


Književni lik Gnge Martića. Riječ, 21/1931, br. 13, str. 1—9; br. 14, 
str. 11—13; br. 15, str. 6—8; br. 16, str, 4—6. 


O književnim strujama u jugoslavenskim književnostima. Savre- - 


menik, XXIV/1931, br. 9, str. 4. 


August Šenoa kao književni kritičar. Savremenik, X.XIV/1931, br. 
16—18, str. 230—239. : . 


P. A. Kazali. (Književna fizionomija) Zbornik iz dubrovačke pro- 
šlosti (Milanu Rašetaru o 70-oj godišnjici života), 1931, Dubrovnik, 
str. 361—8368. 


346 





Ilirska knjiga. Uredio i predgovor napisao Antun Barac. Beograd, 
izd. knjižamica Gece Kona, 1931. 


August Šenoa: Čuvaj se senjske ruke. Predgovor napisao Antun 
Barac. Srpska književna zadruga, kolo XX/XXIV, br. 226,. 1932. 


August Šenoa, Izabrana djela. Priredio Amtun Barac. Jubilarno 
izdanje, Zagreb 1931—1934, knjiga I—XX. 


Ksaver Šandor Đalski: Pripovijesti. Uredio i predgovor napisao 
Antun Barac. Beograd, izd. knjižarnica Gece Kona, 1931. 
1932. 


Pisci, kritičari i publika. Pabirci po hrvatskoj književnoj histo- 
riji. Hrvatsko kolo, X1I1/1932, str. 150—168. 


Lavoslav Vukelić, Mladost, X1/1932, br. 2, str. 25—28. 


O pripovijestima Ivana Perkovca. Novosti, XXVI/1932, br. 272, 
str. 15. 


V. Nazor: Pjesma o bratu gavanu i o seki siromaštini. Novosti, 
XXVI/1932, br. 283, str. 9. : 
Članak potpisan A, B. 


“Arturo Cronia: »L. K. Lazarević« i »Antologia serbo-croata«. No- 
vosti, XXVI/1932, br. 296, str. 9. : 
Članak potpisan A. B. 


Janko Drašković. Prilog k ideologiji ilirskog pokreta. Novosti, 
XiXVI/1932, br. 307, str. 24—25. 


Iz historije hrvatskog realizma. Odražaj socijalnih pokreta u knji- 
ževnosti hrvatskog realizma. Novosti, XXCVI/1932, br. 355, str. 29. 


Šenoina čitanka. Priredio i predgovor riapisao dr Antun Barac. 
Beograd, izd. knjižarnica Gece Kona, 1932. Školski pisci. 


'Šenoa August: Dela, Predgovor napisao Antun Barac. Klasici jugo- 
slavenski, sv. 5, Beograd 1932. X 

1933. 


Vjenceslav Novak. Predgovor izdanju 'Novakovih djela, str. 5—6. 
Beograd, Luča, biblioteka Zadruge profesorskog društva, 1933. 


Literarni zapisi. (Smrt Dragutina Domjanića, Tadijanović: Sunce 
nad oranicama, M. Jirsak: Lice za oknom). Mladost, XII/1933—1934, 
br. 1, str, 18—20. 

Članak nije potpisan. 


O 25-godišnjici Kranjčevićeve smrti. Mladost, X11/1933—1934, br. 
3, str. 49—52. 


Lazarević i Kovačić. Jedan odlomak Lazarevićeve »Školske ikone«. 
Njegova estetska i idejna analiza — Sukob grada i sela — Kova- 
čićeva »Ladanjska sekta« i njegov roman »U registraturi«. No- 
vosti Zagreb, XXVII/1933, br: 105, str. 22—28. 


Jovan Jovanović Zmaj i Hrvati. Uz stogodišnjicu rođenja. Novosti, 
XXVII/1933, br. 132, str. 13. 


Zmaj Jova prema: Hrvatima. Prikaz predavanja prof. dr A. Barca 


u pučkom sveučilištu (sadržaj tog predavanja). Novosti, br. 328, 
str. 5, 28. novembra 1933. 


Bilješke o »starima« i »mlađima«, Književno razmatranje: Novo- 
sti, XXVIL/1933, br. 354, str, 33. 


O pretplatnicima, kupcima i čitaocima hrvatskih knjiga i časopisa, 
15 dana, [11/1933, br. 7, str. 1—3. 


A. Vešić: Razgovor s drom Antunom Barcem. 15 sana, 111/1933; 
br. 8, str. 117—119. 


Mirko Bogović. Rad Jugoslavenske akademije znanosti i umjetnosti, 
1933, knj. 245, str. 88—172. 


K polemici Nazor—Tresić. Život i rad, VI/1933, knj. XVI, sv. 97, 
str. 1049—1050. 

1934. 


Predavanje o A. G. Matošu. A. G. Matošu in memoriam o 20-go- 
dišnjici smrti. Zagreb, Wiesnerova biblioteka, 1934, knj. 1. 


Barac Antun i Ljubomir Maraković. Afirmacija. čakavske lirike. 
Dva najodličnija hrvatska kritičara govore o čakavskoj poeziji 
s najvećim priznanjem. Istra; 6/1934, br. 49/51, str. 15. 


Dijalekt u književnosti. (Uz »Antologiju nove čakavske lirike«. 
Uredili I. Jelenović i H. Petris, Zagreb 1934.) Mladost, X111/1934— 
—1935, br. 4, str. 80—82. 


Kovačićeva »Ladaniska sekta« prema Lazarevićevoj »Školskoj 
ja Prilozi za književnost, jezik, istoriju i folklor, knj. XIV/1984, 
. 1—2, str. 153—173. 


Barac — Nazor. Čitanka iz hrvatskoga ili srpskoga jezika za III 


razred srednjih škola. III izdanje, Zagreb 1934. 


1935. 


a. o književnosti. Zagreb 1935. Moderni hrvatski pisci, kolo I, 
knj. 


Les ćtudes critiques sur la litt&rature de LIllyrisme. Separat iz 
Le Monde Slave, Paris, I, IL, 1935, str. 1—21. 


Sto godina novije hrvatske književnosti i »Obzor«. Obzor spomen- 
knjiga 1860—1935, str. 254—260. : 


Djela A. G. Matoša. Priredio dr Antun Barac. sani, izd. Binoza, 
nakladni zavod, 1935. 


1936. 


Regionalizam u književnosti. Hrvatsko kolo, knj. XVIl/1936, str. 
48—61. 


Dr Josip Bogner. Glasnik Jugoslavenskog profesorskog društva, 
16/1935-36, br. 11/12, str. 1150—1151. 
Nekrolog. Potpisan A. B. 

O Franju Horvatu Kišu (1876—1924). (Odlomak iz studije« Pjesnici 
Hrvatskoga Zagorja«.) Glasnik Jugoslavenskog profesorskog dru- 
štva, 16/1935-36, br. 11/12, str. 1039—1046. e 


Pedesetgodišnjica Ljube Wiesnera. Književni horizonti, 111/1936, 
br. 4, str. 83—87. 
Odlomak iz Spomenice Ljube Wiesnera, 


Pedesetogodišnjica Ljube Wiesnera. Ljubo Wiesner, spomenica o 
50-godišnjici, 1936, 15—35. : 


1937. 


Notes sur les Francais dans la litt6rature de FIllyrisme. 
Annales de VPInstitut Francais de Zagreb. 1/1937, N. 2—3, str. 13—85. 


Književni pojmovi Tliraca. Hrvatsko kolo, knj. XVIII, 1937, str. 
44—61. 


Problem nacionalne književnosti u člancima Antuna Radića, Sa- 
vremenik, XXVI/1937, br. 2, str. 41—50. 


Ulazak sela u hrvatsku književnost. Savremenik, XXVI/1937, br. 5 
str. 161—169. 


Ante Petravić: Pete studije i portreti. (Zagreb 1935. Izdala Binoza.) 
Slavia, Preha, 1937, Ročnik 15, sešit 1, str. 128—130. 


Matoš, Antun Gustav: Djela. Zagreb 1937. Priredio Antun Barac. 


Dr Antun Radić u hrvatskoj književnosti. Izd. Klub studenata 
slavistike u Zagrebu, 1937 (predavanje). 


. 1938. 


Hrvatska kmjiževna kritika. Zagreb 1938. Djela Jugoslavenske 
akademije znanosti i umjetnosti. Knj. 34. 


Stvaranje jegekige o Matošu. Alma Mater Croatica. god, I, | Zbgreb, 
veljača 1938, br. 6, str. 162—189. 


O Mažuranićevim pjevanjima »Osmana«. s ikosčkatačkoe: zbornik, 1938, 
str. 73—T7. . 

O Mažuranićevim pjevanjima »Osmana«, Hrvatska revija, X1/1938, 
br. 12, str. 665—669. 


O sabranim djelima A. G. Matoša. Hrvatski dnevnik, 11/1938, br.. 
617, str. 15 (U povodu članka Stanislava Šimića »Izdani Matoš« 
u Hrvatskom dnevniku. 


Demetrove misli o ME konpkin zika: Hrvatski jezik, 1/1988-39, 
br. 4/5, str. 79—84. 


Selo u djelima hrvatskih realista. Hrvatsko kolo, knj. X1X/1938,, 
str. 82—99, ' 


Matoš i Tresić-Pavičić. Jadranski dnevnik, V/1938, br. 172, str. 8. 


Književni pojmovi u srpskoj književnosti prve polovine 19 vijeka 


(odlomak). Prilozi za književnost, jezik, istoriju i folklor, 1938, 


XVIII, br. 1/2, str. 197—204. 


Miloš Savković: IL'influence du rćalisme francais dans le roman 
serbocroate. Bibliothčque de la Revue de littćrature comparće. 
"Tome 107. Paris 19835. Posvećeno Fernandu Baldanspergu. Sras: 
1938, Ročnik XV, sešit 2, str. 270—273. 


Književnici ilirizma u svome vremenu. (Predavanje održano u 
Narodnoj čitaonici 19. V 1938. povodom proslave društvene 100- 
godišnjice.) Varaždinske novosti, IX/1937-1938, br. 444, str, 2—8. 


\ dia 
1939. 


Note sur Šenoa et les Francais. Annales de VInstitut Francais de 


Zagreb, 111/1939, 'N, 10, str. 125—137. 


(Nekrolog prof. dr Đuri Šurminu). Godišnjak Hrvatskog sveuči- 
lišta u Zagrebu za 1933/34—1938/39, str. 121. i 


Pripovijesti Adolfa Vebera Tkalčevića. Hrvatsko kolo, knj. XX, 
1939, str. 46—72. , ; X 


Đuro Šurmin (1867-1937).. Slavia (časopis pro slovansko u filologii),. 


Prag 1939, Ročnik XVII, sešit 1—2, str. 212—217. 

Vladimir Jurčić: Kako su umirali hrvatski književnici i umjetnici 


(Zagreb . 1936). Slavia, Prag, 1939, Ročnik XVI, sešit 2—3, stn. 


435—436. 
1940. 
Vidrić. Izd. Matica hrvatska, Zagreb, 1940. 


Prof. dr Đuro Šurmin. Alma mater croatica, 3/1939-1940, br. 6—T, 
str. 256. 


O rukopisu Smrti Smail-age Čengijića. Hrvatska revija, XIII/1940, 
br, 8, str. 393—404. 


Čitajući Kovačića. Hrvatsko kolo, knj. XXI, 1940, str. 142—163, 


More u poeziji neprimoraca. Jadranska straža, XVTII/1940, br. 6, 
str. 223—228; br. 7, str. 270—271. 


Kumičićev doživljaj mora. Jadranska straža, XVIIL/1940, br. 12, 
str, 480—484. 


More i primorci u djelima E. Kumičića i V. Cara Emina. Veoma 
zanimljivo predavanje održao je u Pučkom sveučilištu prof. dr 
A. Barac. Jutarnji list, XXIX/1940, br. 10346, str. 6—7. 


Književnici prema sebi samima. Novosti, XXXIV/1940, br. 220, str. 
14—]15. 

Francuska književnost i hrvatska književnost. (Opaske uz »Fran- 
cusku književnost. 19. i 20. vijeka« od dr Petra Skoka, Zagreb 
1939.) Novosti, XXXIV/1940, br. 346, 15. prosinca 1940, str. 16. 


Mažuranićev pjesnički instinkt. Novosti, XXXIV/1940, br. 220, 
str. 15. 


Nazorov »Pastir Loda«. Novosti, XXXIV/1940, br. 355, Prilog, strs 
18—19. : 


Ilirci prema pitanju hrvatskog književnog jezika. Savremenik, 
XXVIIL/1940, knj. IL, br. 6—7, str. 136—139. 


Mažuranić prema svome zavičaju. Savremenik, XXVIII/1940, knj. 
IL, br. 11—12, str. 257—259. 

Refleksije na 12 knjiga lirike. Savremenik, XXVIII/1940, knj. I, 
br. 2, str. 47—51. 


Hergešić I, Strani i domaći. Slavia, 1940, Ročnik XVII, sešit 3, 
str. 460—461. 


1941. 


Književnost i narod. (Rasprave i eseji). Zagreb, izd. Matice hrvat- 
ske, 1941. 


La culture litt&ćraire des €crivains croates avant Šenoa. Annales 
de Vinstitut Francais de Zagreb, V/1941, N. 16—17, str. 1—11. 


Naličje slave. Hrvatsko kolo, knj. XXII/1941, str. 86—102. 


Tipovi pomoraca u djelima Viktora Cara Emina. Zagreb. Jadran- 
ska straža, XIX/1941, br. 2, str. 44—46; br. 3, str. 87—88. 


Žena i ljubav u poeziji Ivana Mažuranića. (Uz pedesetgodišnjicu 
pjesnikove smrti). Napredak (Kalendar), XXXXT/1941, str. 47—54. 


Martin Nedić, čovjek i literat. Dr fra Rastislav Drljić: »Prvi Ilir 
iz Bosne, Martin Nedić«, Sarajevo, 1940. Novosti, XXXXV/1941, br. 
12, str. 17. 


Izdavanje dubrovačkih pisaca, Novosti, XXXV/1941, br. 32, Du- 
brovački prilog, str. 13. 


Begovićeva »Giga Barićeva«. Savremenik, XXIX/1941, knj. I, br. 2, 
str. 53—57. 3 


Narodna pjesma u nauci i u životu. Savremenik, XXIX/1941, knj. 
I, br. 2, str. 72—76. 


Put do sebe. Savremenik, XXIX/1941, knj. I, br. 3, str. 97—99. O 
Ivi Kozarčaninu. 


1942. 


Umjetnost Ivane Brlić Mažuranić. Predgovor knjizi »Priče iz 
davnine«. Izd, knjižare R. N. Horvata, Zagreb, 1942. Str. I—XV. 
Društvovno preoblikovanje Zagreba. Kako se odrazuje u Šenoinoj 
»Ilijinoj oporuci«. Spremnost, I/1942, br. 31, str. 9. : 


23 Hrv. knjiž. kritika VII 353 





' 
u 


1943. 


Hrvatska preporodna književnost u svome vremenu. Časopis za 
hrvatsku povijest, knj. 1/1943, sv. 3, str. 219—231. 


Književni komarci, Hrvatska revija, XXVI/1943, br, 4, str. 197-—202. 


Hrvatska proza XX stoljeća. Hrvatska revija, XVI/1943, br. 5, 
str. 280—283. : ' 


Dr Franjo Fancev, Hrvatska revija, XXVI/1943, br. 6, sir. 328—326. 


»Putositnice« u trećem izdanju. Hrvatska revija, XVI/ 1943, br. 6, 
str. 339—341. 


Iz hrvatske književnosti u Slavoniji prije preporoda. Hrvatska 
revija, XXVI/1943, br. 7, str. 393. 


Sloboda šutnje. Hrvatska revija, XVI/1943, br. 10, str. 549—556. 


1944. 


Čežnja za daljinama. Hrvatska revija, XVIL/1944, br. 4, str. 191—201. 


Putovi hrvatske književnosti. Hrvatska revija, XCVIIL/1944, br. 8, 
str. 401—411. 


O knjizi Slavka Ježića — Hrvatska književnost. 


Stvaralac o stvaraocima. Hrvatska revija, XVII/1944, br. 6, str. 
314—317. | 


Knjige o knjigama. (Umjesto referata o nekim novim izdanjima.) 
Vienac. XXZXVI/1944, br. 5, str. 23—25. 


Ljestvice i vješala. (O Kumičiću, prigodom 40-godišnjice njegove 
smrti.) Vienac, XXXVI/1944, br. 5, str. 20—35. 


Mažuranićeva proza. Vienac, XXXVI/1944, br. 6—10, str. 4—21. 

1945. 
Les conteurs et le regime francais en Croatie. Annales de P Insti- 
tut Francdis de Zagreb, VIII—IX/1944—1945, (N. 24—27). str: 
145—147. 
Mažuranić. Zagreb, Matica hrvatska; 1945, 
Mrak na svijetlim stazama, Republika, 1/1945, br. 1—2, str. 55—69. 
Temeljno pitanje. Odnos stare hrvatske književnosti dubrovačkog 
kruga prema talijanskoj literaturi, Spremnost, I11/1945, br. 149—150. 
str, 13—15. 


Stogodišnjica »Smrti Smail-age Čengijića«. Vjesnik, 27. rujna 1945, 
str. 8. 


Bilješke o Gustavu Freytagu. Vjesnik, 24—26 prosinca 1945, str. 12. 
Jakovljević ija: Lirika nevremena. Predgovor napisao Antun 
Barac. Izd. knjižare R. N. Horvata, Zagreb, 1945. 

1946. 
»Pastir Loda« i »Ahasver«. Hrvatsko kolo, MH, 1846, str. 8—17. 
Gundulić. Ilustrirani vjesnik, 8. prosinca 1946, br. 68, str. 9. 
Istra u hrvatskoj književnosti. Julijska Krajina, Ljubljana, 1946. 


Janko Berislavić i njegovi srodnici. Narodni list, 1. siječnja 1946, 
str. 8. : 


Hrvatski pravopisi. Narodni list, 1. maja 1946, str. 9. 


O sedamdesetgodišnjici Vladimira Nazora. Narodni list, 30. svibnja 
1946, str. 3. 


Pred stogodišnjicu »Gorskog vijenca«. Narodni list, 21. VII 1946. 


Ban pučanin (uz godišnjicu Mažuranićeva rođenja 11. kolovoza 
1814), Narodni list, 13. kolovoza 1946, str. 4. 

Prve hrvatske književne veze s Rusima. Narodni list, 25. XII 1946, 
str. 5—6. 


Dva prešućena romana. (Uz sedamdesetpetgodišnjicu Viktora Cara 
Emina 1. X 1945) Vjesnik, 1. siječnja 1946, str. 6. 


O izrazu i građi. Vjesnik (prvomajski prilog), 1946, br. 316, str. 12. 
Tri linije. Vjesnik, 20. sušinja 1946, br. 331, god. VI, str. 1. 


Pred stogodišnjicu vldčškogm vijenca«. Vjesnik, 21. srpnja 1946, 
str. 4. š 


Laž stila. Vjesnik, 24. prosinca 1946, str. 5. 
Nazor Vladimir. Djela. Izd. Zora 1946. Urednik Antun Barac. 


Mi i naša slavenska braća. Vice Zaninović, Čitanka za niže razrede 
srednjih škola, Zagreb 1946, str. 225—227. 


La littćrature croate en Istrie. La marche julienne, essai sur son 
histoire et sa culture. Academie de science, Ljubljana, 1946. 
1947. 


Veličina malenih, Sastavci o književnosti i književnicima. Zagreb, 
Nakladni zavod Hrvatske, 1947. 


Narod i pojedinac u »Gorskome vijencu«. Narodni list, 8. lipnja 
1947, str. 4. 


Slom Ljudevita Gaja. Ostvarenja, NZH, 1947, str. 227—241. 


Branko Dragišić (nekrolog), Srpska riječ, februar 1947, br. 139, 
str. 5. 


Stogodišnjica jedne kritike. Vjesnik, 23. veljače 1947, str. 4. 


Stogodišnjica Vukove pobjede. O hrvatskim vukovcima. Vjesnik, 8. 
rujna 1947, str. 3, god. VII, br. 732. 


Đuro Daničić — veliki borac za srpski jezik i pravopis. Srpska 
riječ, Zagreb 12. septembra 1947, br. 170, god. V, str. 1. 

Njegoš: Gorski vijenac (u spomen stogodišnjice prvog izdanja). 
Priredio, napisao napomene i objašnjenja Antun Barac, Izd. Matica 
hrvatska, Zagreb, 1947. 


Vladimir Nazor, Primjeri iz književnosti za VIII razred gimnazije, 
Zagreb 1947, str. 57—59. 


Vladimir Vidnić. Primjeri iz književnosti za VIII razred gimnazije, 
Zagreb 1947, str. 90—91. 


a ran Smrt Smail-age Čengijića. Uredio Antun Barac. Prag 
1947 


Đuro Daničić i Hrvati. Prosvjeta (narodni kalendar) 1948, Zasireb 
1947, str. 261—265, 


1948. 


O Markovićevu »Domu i svijetu«. Predgovor knjizi »Dom i svijet«, 
Zagreb, 1948. Izd. Izdavačkog zavoda Jugoslavenske akademije. 


Posljednji dani Frana Mažuranića. Hrvatsko so 1948, pet I, 
br. 2, str. 354—359. 


Omladina i Kranjčević. Književne novine, 2. novembar 1948, god. 
I, br, 38, str. 1. h 


O slovanskych podnčtech v charv&tskćm pisemnictvi. Lidova demo- 
kracie, Praha, 21. bfezna 1948, Roč. IV, č. 68, VI vyd&ni, str. 6. 


Iz studentskih dana Ivana Gorana Kovačića. Narodni list, 22. srp- 
nja 1948, str. 4. 


* Bjelinski u hrvatskoj književnosti. Rad Jugoslavenske akademije 


znanosti i umjetnosti 272, 1948, 91—121. 
Roman zapadne Istre. Riječki list, 1. januara 1948. 


Primorski elementi u Kranjčevićevoj lirici, Riječki list, 29. oktobra 
1948, str. 3. 


Hrvatska književnost među izdanjima Jugoslavenske ekademije. 
Vjesnik, 1. siječnja 1948, str. 4. 


357 


Uz kronologiju Kranjčevićevih pjesama. Vjesnik, 29. travnja 1948, 
br, 929, str. 2. 


Hrvatska nauka o književnosti i Kranjčević. Vjesnik, 29. X 1948. 
1949, 


Dva pisma A. Šenoe I. Trnskome. Građa za povijest književnosti 
hrvatske, 17, 1949, str. 149—151. 


Vladimir Nazor između dva rata. Izvor, u. IL, 1949, srpanj— 
kolovoz, br. 7—8, str, 417—422. 


Kako je Šenoa pisao o Rusiji svoga vremena. sk kin? 1949, 
br. 1 str. 9. 


Nadgrobni govor na sahrani Vladimira Nazora, Naprijed, 24. lipnja 
1949, br. 28, str. 2 


Nadgrobni: govor na sahrani Vladimira Nazora. Republika, V/1949, 
br. 1—8, str. 639—640. 


Nadgrobni govor akademika dra Antuna Barca Vladimiru Nazoru. 
Riječki list, 23. juna 1949, god. III, br. 147/687, str. 2. 


Nazor — pjesnik vjere i volje. Vjesnik, 21. lipnja 1949, br. 1287, 


str. 2. 


Nadgrobni govor na sahrani Vladimira Nazora. kima 2. lipnja 
1949, str. 2. 


Ivan Mažuranić: Smrt Smail-age Čengijića. Predgovor i redakcija 
Antuna Barca, Izd. Jugoslavenska knjiga, Beograd, 1949. 


1950. 
Evgenij Kumičić. Hrvatsko kolo, 1950, god. III, br. 1, str. 3—16. 


O prvoj godišnjici Nazorove smrti. Hrvatsko kolo, 1950, god. I, 
br. 3, str. 381—389. 


Vladimir Nazor o djeci i za djecu. (Povodom godišnjice asti 
Narodni list, 18. lipnja 1950, god. VI, br. 1560, str. 2. 

Putopisi Adolfa Vebera. Rad Jugoslavenske akademije, 281, 1950, 
str. 57—99. 


August Šenoa (1838—1881). Republika, VLI/1950, br. 11/12, str. 
717—"735. 


Lirika Nikole Polića. Riječki list, 26. novembra 1950, god. IV, br. 
280/1151, str. 3. 


Šenoina »Seljačka buna«. Savremeni problemi, Socijalistički pre- 
obražaj našega sela, MH, 1950, str. 284—298. 


Mažuranić prema Puškinu. Slavistična revija, Ljubljana, 1950. 


Uvodna riječ na proslavi 500-godišnjice Marka Marulića u Splitu. 
Slobodna Dalmacija, Split, VIII/1950, br. 1771, str. 1—2. 


Osnove za naučno proučavanje srpskog ili hrvatskog jezika po- 
stavio je Daničić. (Povodom 125-godišnjice Daničićeva rođenja). 
Srpska riječ, Zagreb 12. maja 1950, god. VIII, br. 309, str. 1. 

Da li ispiti zadovoljavaju? — O slobodnim rokovima, Studentski 
list, Zagreb, 5. prosinca: 1950, god. VI, br. 28, str. 1. 

Anketa Studentskog lista. Odgovori na anketu. 

Dr France Kidrič. Sveučilišni list, 15. IV 1950, god. I, br. 8, str. 1. 


Rektor prof. dr Antun Barac: Sveučilište i naučni rad. Sveučilišni 
list, 1. X 1950, god. I, br. 18, str. 1—2. 


Na Dan Republike. (Prigodna, riječ rektora dra Antuna Barca na 
svečanoj akademiji u čast 29. novembra). Sveučilišni list, 5. XII 
1950, god. I, br, 16—17, str. 1. 

Dr France Kidnič. Vjesnik, 13. travnja 1950, str. 2. 


Bilješka o Draženoviću (pogovor u izdanju Nove ere), Zora, 1950, 
str. 73—75. 


Pogovor pripovijesti Vjenceslava Novaka »U glib«. Izd. Zora, Za- 
greb, 1950 (Mala biblioteka). Str. 58—55. 


Pogovor knjizi pjesama Vladimira Vidrića. Izd. Zora, Zagreb, 1950. 

Evgenij Kumičić, Predgovor izdanju Djela hrvatskih pisaca. Zora, 
Zagreb 1950, str. 7—26. Knjigu uređio Antun Barac. 


Od Vraza do Markovića. Hrvatska književna kritika. Zagreb, Ma- 
tica hrvatska, 1950. Priredio i predgovor napisao Antun Barac. 
Predgovor str. 9—21. 


1951. 
Vrazov put. Hrvatsko kolo, IV/1951, br. 1—2, str. 1—12. 


Pjesnik Stanko Vraz (o stogodišnjici smrti). Narodni list, 25. svibnja 
1951, god. VII, br. 1848. 


Vjenceslav Novak (1859—1905). Republika, VII/1951, br. 11—-12, str. 
785—797. 


O Marku Maruliću. Republikanska božićnica, 1951. 


Jedan prizor u »Gorskom vijencu«. = Stvaranje, Cetinje, 1951, 
398—402. 


»Tri dana u Trijestu« u njemačkom prijevodu. Stvaranje, Cetinje, 
1951, god. VI, br. 12, str. 713—720. 


(O Njegoševoj pjesmi u karlovačkom časopisu »Der Pilger« 20. IV 
1844. god.). 


Dojmovi iz Nice. Sveučilišni list, 22. I 1951, god. II, br. 20, str. 3. 
»Jedno je sigumo — nitko, ni jedan pojedinac, ni jedan naš 
narod ne želi rata«. Sveučilišni list, 27. III 1951, god. II, br. 23/24, 
str, 2. 

(Diskusija na konferenciji nastavnika Sveučilišta, visokih škola 
i suradnika naučnih ustanova u Zagrebu »Za obranu mira, za 
slobodu i nezavisnost naše zemlje.) 


O karakteru sveučilišne nastave. Sveučilišni list, 14. VI 1951, 
god. II, br. 29, str. 1. 


Prilog za povijest našeg sveučilišta. Sveučilišni list, 28. VI 1951, 
god. II, br, 30, str. 2. 

Šenoin odnos prema njemačkom narodu. Zbornik Filozofskog fa- 
kulteta, I, 1951, str. 187—202. 


»Za stogodišnjicu Vrazovu«. Predgovor knjizi: Stanko Vraz, Sti- 
hovi ii proza. (U spomen 100-godišnjice smrti.) Str. 7—22. Uredili: 
Antun Barac, Dobriša Cesarić i Dragutin Tadijanović. Izd. Matica 
hrvatska, Zagreb, 1951. 


Ivan Mažuranić: Smrt Smail-age Čengijića. Predgovor napisao 
Antun Barac. Ljubljana, izdala in založila Državna založba Slo- 
venije, 1951. (Prevedeno iz hrvatskog rukopisa.) 


August Šenoa, Četiri pripovijetke. Priredio i predgovor napisao 
Antun Barac. Djela jugoslavenskih pisaca, izd. Novo Pokoljenje, 
Zagreb 1951. Predgovor str, 7-—20. 


August Šenoa. Seljačka buna. Pogovor prema članku Antuna Barca 
u knjizi »Socijalistički preobražaj našeg sela«. Zagreb, Seljačka 
sloga 1951. 


August Šenoa. Seljačka buna. Pogovor napisao i redakciju izvršio 
Antun Barac. Beograd, Jugoslavenska knjiga, 1951. 


August Šenoa, Djela. Urednik Antun Barac. Djela hrvatskih pi- 
saca, Zora, Zagreb 1951. I. Bredovar, II. Pogovor, III. Napomene, 
IV. Napomene. 


August Šenoa (1838—1881), str. 291—311; Šenoin Kmečki punt 

str. 313—317; U knjizi: August Šenoa, Kmečki punt. Izd. Mladinska 

knjiga, Ljubljana, 1951. 

Razdoblje realizma. Priredio Antun Barac. Hrvatska književna 

kritika. Matica hrvatska, Zagreb, 1951, Predgovor str. 7—20. 
1952. 


Les contemporains d'August Šenoa et la France, Annales de 


Vinstitut francais de Zagreb, 1952, br. 1, str. 7—20. 


Vladimir Nazor (1876—1949). Ljetopis Jugoslavenske akademije 
znanosti i umjetnosti za godinu 1949-50, 1952, 56, str. 327—342. 

Pred osamdesetgodišnjicu Preradovićeve smrti. Narodni list, 1. I 
1952, god. VIII, br, 2034, str. 4. 


Akademik Antun Barac o problemima naše književnosti (intervju). 
Narodni list, 1. lipnja 1952, god. VIII, br. 2161, str. 3. 


Hrvatska novela do Šenoine smrti. Rad Jugoslavenske akademije 
znanosti i umjetnosti 290, 1952, str. 5—64. 


Preradović u pismima i stihovima. Republika, VIIIL/1952, br. 8, 
str. 65—86. 


Gundulić u svjetlu njemačke nauke o a oni Republika, 
VIII/1952, br. 10—11, str. 309—311. 


Dužnost prema prošlosti. Riječka revija, 1/1952, br. 1, str. 8—11. 


O izdanjima Šenoinih djela (uz godišnjicu smrti pjesnika 1881— 
1951), Vjesnik, 1. siječnja 1952, god. XII, br. 2072, str. 12. 


Naše mjesto među evropskim književnicima. Vjesnik, 19. listo- 
pada 1952, god. XII, br. 2348, str. 4. 


Vladimir Vidrić. Čitanka iz jugoslavenske književnosti za VIII 
razred srednjih škola. Izd. Školska knjiga, Zagreb, 1952, str. 111. 


Vladimir Nazor. Čitanka iz jugoslavenske književnosti za VIII 
razred srednjih škola. Izd. Školska knjiga, Zagreb, 1952, str, 49—57. 


Hrvatski preporod i početak romantizma. Čitanka iz jugoslavenske 
književnosti za VI razred srednjih škola. Izd. Školska knjiga, Za- 
greb, 1952, str. 150—154. 


Vjenceslav Novak: Djela I—III. Predgovor napisao Antun Barac. 
Izd. Zora, Zagreb, Djela hrvatskih pisaca, 1951-52. 


Predgovor vodiču kroz izložbu djela Pavla Vitezovića, Zagreb, 
1952, str. 5—6. 


Ivan Mažuranić: Smrt Smail-age Čengijića. Uredio, pogovor i 
tumač napisao Antun Barac. Izd. Matica Hrvatska, Zagreb, 1952. 

1953. 


Une Francaise dans um roman croate... Annales de PInstitut 
francais de Zagreb, 1953-54, 2* sćrie, No 2—3, str. 47—59. 


Stvarnost u umjetničkom djelu. Građa za povijest književnosti 
hrvatske, 24, izd. Jugoslavenska akademija, 1953, str. 7—23. 


O prvoj godišnjici Nazorove smrti. Hrvatsko kolo, 1953, br. 8, str. 
381—389. 


Iz slovenske nauke o književnosti. Hrvatsko kolo, 1953, str. 65—70. 


O jeziku u novim izdanjima starijih pisaca. Jezik, Zagreb, 1952-53, 
br, 4, str. 97—100. 


Ispravljači zadaća. Jezik, Zagreb, 1/1952-53, br. 5, str. 129—132. 


Vlastitim tragovima. Jezik, Zagreb, 1953, god. II, br. 2, str. 33—36. 


Vatroslav Jagić als Literaturkritiker. Miinchener Beitrige zur 
Slavenkunde Festgabe fir Paul Diels, Miinchen, 1953. 


Krleža stvaralac. Naprijed, 11. prosinac 1953, br. 50, str. 6—7. 
(Govor održan prigodom 60-godišnjice života i 40-godišnjice rada 
Miroslava Krleže.) 


Jedna crta hrvatske preporodne književnosti. Narodni list, 1. si-' 


ječnja 1953, god. IX, br. 2345, str, 6. 


Napomene uz diskusiju o pravopisu. Politika, Beograd, 15. februara 
1953, god. L, br. 14426, str, 7. 


Postanak Šenoine »Kletve«. (Jedini Šenoin roman pisan u nastav- 
o (Podaci iz autorova sasvnika.) Vjesnik, 1. siječnja 1953, god. 
, br. 2421, str. 16—18. 


Što otežava rad na povijesti naše književnosti. Vjesnik, 8. ožujka 
1953, god. XIV, br. 2486, str. 5. 

(Odgovori na pitanja novinara.) 

U središtu slavističkih interesa. Vjesnik, nedjelja 30. kolovoza 
1953, god. XIV, br. 2641, str. 5. 

(Intervju s predsjednikom seminara za strane slaviste u Zagrebu, 
svuč. prof. dr A. Barcom.) 

August Šenoa: Kletva. Priredio i pogovor napisao Antun Barac. 
Zagreb, Zora 1953. 

|E: gih 

Pogovor djelu A. Kovačića: Prve pripovijesti. Izd. Noviji pisci 
hrvatski, Jugoslavenska akađemija, 1953. 


Književna kritika. Čitanka iz jugoslavenske književnosti za VII 
razred srednjih škola. Zagreb 1953, str. 196—197. 


Vjenceslav Novak. Čitanka iz jugoslavenske književnosti za VII 
razred srednjih škola, Zagreb 1953, str. Pr 


1954. 


Hrvatska književnost od Preporoda do stvaranja Jugoslavije. Za- 
greb, Jugoslavenska akademija znanosti i umjetnosti, 1954, Knjiga 
I, Književnost ilirizma. 


Jugoslavenska književnost. Izd. Matica hrvatska, Zagreb, 1954, 


Die metodischen Voraussetzungen von Jagićs Literaturgeschichte 
des kroatischen und des serbischen Volkes, Festschrift fir Dmytro 
Čyževstkyj zum 60 Geburstag, Osteuropa-Institut, Berlin, 1954, str. 
69—75. 


Krleža stvaralac. Kazališne vijesti, 1954, br. 8, str. 2—3. 
Završetak referata održanog na svečanoj akademiji. 


Jedan jedini stih. Književne novine. Beograd, 14. januara 1954, 
god. I, br. 1, str. 2 


»Janoš i Macko« (pripovijetka Veljka Petnovića). Književne no- 
vine, 18. februara 1954, god, I, br. 6, str. 6. 

O četrdesetgodišnjici Matoševe smrti. Književne novine, 1. april 
1954, god. I, br. 12, str. 4. 


Primjer naučnika Vatroslava Jagića. Književne novine, 29. april | 
1954, god. I, br. 16, str. 4. 

»Jedan narod treba jednu književnost da ima«. (Anketa o pitanjima 
srpskohrvatskog jezika i pravopisa.) Letopis matice srpske, Novi 
Sad, Februar 1954, knj. 373, sv. 2. 


Vatroslav Jagić u povijesti hrvatske književne kritike. Letopis 
Matice srpske, Novi Sad, april 1954, knj. 373, sv. 4. 


Posljednje poglavlje »Popa Ćire i popa Spire«. Rad Jugoslavenske 
akademije znanosti i umjetnosti, 1954, knj. 301, str. 11—24, 


Uvodna riječ. Radovi Instituta Jugoslavenske akademije znanosti 
i umjetnosti u Zadru, knj. 1, Zagreb 1954. 


Slava Pančiću. Riječka revija, 111/1954, br. 1—2, str. 12. (Govor 
održan u Bribiru 25. IV 1954. prigodom proslave otkrića spomenika 
Josipu Pančiću.) 


Nekrolog nepriznatome. Zbornik Filozofskog fakulteta II, 1954, 
str. 83—97. 


Devet stihova Branka Radičevića. Zbornik Matice srpske, 1954, 
knj. II, str. 212—215. 


Ivan Mažuranić: Smrt Smail-age Čengijića. Uredio, pogovor i tu- 
mač napisao Antun Barac. Matičino II sen 1954, 


Stmko Vraz, Petar Preradović: Djela ieban): Uredio Antun Barac.. 


Zagreb, Zora 1954. 
(Petar Preradović — predgovor str. 283—310. 
Stanko Vraz — predgovor str, 7—32.) 


1955. 


Die deutsche Komponente in A. G. Matoš! literarischer Bildung 
Wiener Slavistisches Jarbuch, Vierter Band, 1955, str. 20—27. 


A history of Yugoslav literature. Beograd. Published by the Com- 
mittee for Foreign Cultural Relations of Yugoslavia, 1955. 

1957. 
Der europšische Rahmen der jugoslavischen Literaturen. Die Welt 
der Slaven, 1957, str. 169—182. 

1958. 


Feljton o Rijeci. Riječka revija, Rijeka 1958, br. 6, str, 417—498. 


1959. 


Evropski okvir jugoslavenskih književnosti. Izraz, mart 1959, god. 
NI, br. 3, str. 245—255. 


Jugoslavenska književnost. II izdanje. Zagreb 1959. 


1960. 
Hrvatska književnost od Preporoda do stvaranja Jugoslavije. Knji- 
ga IL, književnost pedesetih i šezdesetih godina. Zagreb 1960. Izd. 
Jugoslavenska akademija znanosti i umjetnosti. 
Knjigu za štampu priredila Višnja Banac. 


Intimni Nazor. Riječka revija, god. IX, 1960. br. 5—6, str. 244—246. 


Urednički radovi: 
Noviji pisci hrvatski I—X. Jugoslavenska akademija, 1950—1953. 
Djela Vladimira Nazora. 1—15, 1941—1949. 


Građa za povijest književnosti hrvatske, 17—24. Jugoslavenska 
akademija, 1947—1958. 


Hrvatska književna kritika, I—II, Matica hrvatska, 1959—1951. 

PODACI O ŽIVOTU A. BARCA 


Antun Barac rodio se 20. VIII 1894. u Kamenjaku, općina Gri- 


žane, u Hrvatskom primorju, kao najstariji od četvero braće, od 


oca Mate, po zanimanju graditelja, i majke Karle, rođene Marušić. 


Djetinjstvo je proveo u rodnom mjestu. Pučku školu je polazio 


u Grižanima, a klasičnu gimnaziju je završio 1913. u Sušaku. Kao: 


đak sušačke gimnazije aktivno sudjeluje u političkim i društvenim 
zbivanjima svog vremena, organizira podružnicu Jugoslavenskog 
ferijalnog saveza, revolucionarne napredne omladine toga doba, 
za koju piše propagandne letke i članke protiv austrijskih vlasti. 


Aktivno sudjeluje u štrajku srednjoškolaca Hrvatske i Dalmacije: 
1912. Uređuje list »Novi život«, kojega je nominalni urednik bio. 


Dubravko Dujšin, jer sam Barac kao učenik gimnazije nije mogao 
biti službeni urednik lista. 


Iz tog su razdoblja i njegovi prvi pisani radovi. Prve članke 
s područja nauke o književnosti objavljuje 1914. u časopisu »Vihor«. 
God. 1913. upisuje se na Filozofski fakultet u Zagrebu, gdje je. 


diplomirao 13. VII 1917, a 19. VIII 1918. položio je ispit za nastav- 


nika srednjih škola iz hrvatskog jezika i filozofije kao glavnih. 


struka i njemačkog jezika kao sporedne struke. God. 1918. položio 


je doktorat iz književnosti, obranivši tezu o Vladimiru Nazoru.. 


Od 1918—1924 radio je kao profesor klasične gimnazije u Suša- 


ku. G. 1924. premješten je u Zagreb za profesora TI klasične gim- 
nazije. G. 1926. oženio se Nevenkom Barac, s kojom je imao troje: 


djece. 


G. 1930; izabran je za docenta, 1933. za izvanrednog, a 1938. 


Za redovnog sveučilišnog profesona za noviju jugoslavensku knji- 
ževnost na Filozofskom fakultetu Zagrebačkog sveučilišta. 


Radi naučnih istraživanja boravio je u Austriji, Njemačkoj, 


Francuskoj i Italiji. 


Od 1925. do 1933. bio je urednik časopisa »Mladost«, u kojem 


su počeli svoj književni rad mnogi značajniji hrvatski književnici. 

Za vrijeme okupacije bio je zatvoren od ustaških vlasti i od 
:novembra 1941. do maja 1942. bio u logorima Jasenovac i Stara 
Gradiška. : 

Poslije rata, iza 1945. vršio je, uz vrlo plodan rad na naučnom 
polju, mnoge značajne kulturno-prosvjetne i društvene funkcije. 
11. II 1947. bio je biran za pravog člana obnovljene Jugoslavenske 
akademije znanosti i umjetnosti u Zagrebu, u kojoj je bio tajnik 
«odjela za filologiju i književnost, a nakon osnivanja odjela za 
.suvremenu književnost 1951. vršio je do 1953. dužnost tajnika 
i tog odjela. Kao tajnik odjela za jezik i književnost pokrenuo 
je rad oko nastavka izdavanja Akademijina Rječnika i osnovao 
institut sa dva odsjeka: za jezik i za književnost. Bio je i jedan 
od osnivača Akademijina Instituta u Zadru. 

Bio je član radnik Matice hrvatske i nekoliko godina član 
upravnog odbora. 

God. 1945/1946 bio je dekan Filozofskog fakulteta, 1950/1951 
rektor, a 1951/1952. prorektor Zagrebačkog sveučilišta. Kad je u 
Zagrebu osnovan seminar za strane slaviste, izabran je za pred- 
sjednika tog seminara, i tu je dužnost vršio do svoje bolesti 1955. 
Seminar za slavensku filologiju Filozofskog fakulteta pretvoren je 
poslije rata u Slavenski institut, kojem je Barac bio predsjednik 
sve do svoje smrti. Na njegovu je inicijativu osnovano Hrvatsko 
filološko društvo u Zagrebu, kojemu je do smrti bio predsjednik. 
U početku izlaženja časopisa »Jezik« bio mu je jedan od urednika. 

Poslije rata je radi prisustvovanja na međunarodnim kongre- 
sima i radi proučavanja književnosti bio u Češkoj, Engleskoj, 
Francuskoj i Austriji. 

G. 1954, obolio je od tumora mozga. Bio je operiran, ali se 
«dalji razvoj zloćudne bolesti nije mogao spriječiti. Umro je 1. XI 
1955. €. u Zagrebu. 

VIDA BARAC 





NAPOMENA 


U ovoj knjizi kritika A. Barca raspored je učinjen tako da 
su najprije doneseni njegovi članci teoretske naravi, onda 
radovi koji se na konkretnoj književnoj građi bave književ- 
nom problematikom, pa cjelovite studije (a iz knjige o Vidriću 
donesena su dva poglavlja). Na kraju su dva napisa o piscima 
uoči ovoga rata, koji pokazuju da je Barac pratio suvremenu 


književnost, iako je sve više pažnje obraćao historiji knji- 


ževnosti. j 
U ovoj knjizi je primijenjen sadašnji pravopis. 
P. LASTA 

Vladimir Nazor 

Vladimir Vidrić 

Put do sebe i 

Refleksije uz 12 knjiga lirike 


Bibliografija A. Barca (Vida Barac)... 44. 

